
Notă asupra ediției 


Pentru citatele biblice din prezenta ediţie s-a folosit traducerea 
românească sinodală, în ediţia Biblia sau Sfinta Scriptură, 
Editura Institutului Biblic și de Misiune al B.O.R., București, 
1991. Numerotarea psalmilor urmează această ediţie, diferind 
de cea din ediţia în limba engleză. Pentru citatele din Vechiul 
Testament care aveau în original menţiunea (LXX) s-au folosit 
volumele apărute pînă acum din ediţia Septuaginta, Polirom — 
Colegiul „Noua Europă”, 2004-2006. Alte citate biblice care aveau 
menţiunea (LXX) au fost traduse după forma din limba engleză 
din original. Cărţile biblice din care s-a tradus după ediţia 
Septuagintei au fost denumite în funcţie de această ediţie (de 
exemplu, Geneza, Proverbe, Micheia, Baruch). 

Lucrările patristice traduse în limba română au fost citate 
după titlurile româneşti consacrate. 

Numele autorilor antici au fost redate respectîndu-se forma 
lor consacrată în limba română, fiind transliterate numele mai 
puţin cunoscute. 

În acest volum, termenul „catolic” are sensul de „universa!”, 
„Biserică universală”, iar termenul „ortodox” are sensul de „cre- 
dință dreaptă”. 


Mihai-Silviu Chirilă 


Prefaţă 


Odată cu încheierea volumului Evoluţia teologiei medievale am 
trecut deja de jumătatea acestei istorii a dezvoltării doctrinei 
creștine pe care o elaborez, urmînd ca ultimele două volume 
rămase să fie dedicate perioadei Reformei și epocii moderne. În 
volumul de faţă, chiar mai mult decît în celelalte două care l-au 
precedat, s-a impus respectarea cu stricteţe a definiţiei lucrării 
în ansamblul ei stabilite în introducerea la volumul I. Cele mai 
multe dintre istoriile doctrinei medievale au fost istorii ale 
gîndirii creștine, sau chiar istorii ale gîndirii filozofice, mai 
curînd decît istorii care să reflecte ceea ce Biserica a crezut, a 
propovăduit şi a mărturisit pornind de la cuvîntul lui Dumnezeu. 
Din acest motiv, anumite aspecte (ca, de pildă, problema uni- 
versaliilor) și anumiţi gînditori (mai presus de toţi, Toma de 
Aquino) au avut o mai mare pondere în astfel de istorii decît o 
au în cazul de faţă. Deşi eram, după cum reiese din lucrările 
mele anterioare, mai bine pregătit să scriu despre Toma decît 
despre oricare dintre ceilalţi autori asupra cărora mi-am con- 
centrat atenţia în acest volum, limitele pe care mi le-am impus 
în ceea ce priveşte obiectul de studiu al Tradiţiei creştine au 
făcut ca o prezentare în detaliu a gîndirii tomiste să nu-şi 
găsească justificarea, în ciuda atracției evidente pe care un 
asemenea demers îl exercita. 

Așa cum voi încerca să arăt în introducerea acestui volum, 
pînă şi cuvîntul „teologie” este folosit în titlu (cum de altfel era 
adesea întrebuințat în Evul Mediu) într-un sens diferit de cel în 
genere utilizat. Pentru noi, cuvîntul tinde să însemne ceea ce 
întreprind teologii în mod individual şi cum îşi dezvoltă ei 
sistemele, însă eu îl folosesc aproape ca un sinonim pentru 
„doctrina Bisericii”. Prin urmare, configuraţia volumului Evoluţia 
teologiei medievale este modelată în primul rînd de evoluţia 
doctrinelor și de-abia în al doilea rînd de controversele sau de 
speculaţiile teologilor. Asemenea primelor două volume, şi cel 
de față are la bază criteriul cronologic, deși titlurile capitolelor 
sînt mai degrabă tematice decît cronologice. Data formulării 
clasice a unei doctrine sau încheierea unei etape importante în 
dezvoltarea unei doctrine au determinat locul unde am pre- 
zentat doctrina respectivă, incluzînd și etapele anterioare ale 
dezvoltării ei — lucrarea lui Anselm De ce s-a făcut Dumnezeu 
om pentru capitolul 3, definirea prezenţei reale și stabilirea celor 

şapte Sfinte Taine pentru capitolul IV, scrierea lui Abelard Sic 
et non pentru o parte din capitolul V, cele „cinci căi” ale lui 
Toma pentru o parte din capitolul VI. Chiar şi aspectele legate 
de erezie și de alte religii din capitolul V îşi datorează prezenţa 
în locul respectiv importanţei pe care o aveau acele probleme în 
viaţa şi învăţătura Bisericii din secolul al XII-lea. 

Incadrarea acestui volum în contextul întregii lucrări a con- 
tribuit la punerea în relief a unor teme precum doctrina Sfintei 
Treimi sau hristologia, care sînt adesea lăsate într-un con de 
umbră în istoriile gîndirii medievale. Dar mai presus de orice, 
m-a ajutat să-mi concentrez atenţia asupra problemei tradiţiei. 
Nu există, cel puţin de la apostoli încoace, nici o personalitate 
în istoria creștină care să fi dominat un întreg mileniu așa cum 
a făcut-o Augustin. Modul în care au fost înţelese (sau greșit 
înţelese) învăţăturile sale și au fost transmise (sau înlăturate) 
reprezintă, prin urmare, un element central în prezentarea de 
față. Am creat şi alte punți de legătură între acest volum şi 
primele două și în alte forme, mai puţin sofisticate. De pildă, 
am redat adesea termenul latinesc verbum prin Logos, atunci 
cînd se referea fără echivoc la cea de-a doua Persoană a Sfintei 
Treimi, şi am folosit termenul Theotokos pentru a traduce formule 
latinești precum Dei genitrix sau mater Dei sau (în două sau 
trei texte) Teothocos. Am procedat astfel nu pentru a supra- 
estima cunoștințele de limbă greacă ale autorilor latini, ci pentru 
a facilita comparaţia și contrastul care constituie o trăsătură 
atît de interesantă şi de importantă a dezvoltării doctrinei. 
Trimiterile la volumele anterioare, precum şi trimiterile la 
locuri din interiorul acestui volum servesc şi ele aceluiaşi scop. 

Încă o dată, sînt obligat şi încîntat să recunosc ajutorul pe 
care l-am primit din partea altora. O serie de disertaţii pe teme 
de doctrină medievală pe care le-am coordonat, mai precis cea a 
lui Patrick Geary despre moaşte şi a lui E. Ann Matter despre 
Fecioara Maria, mi-au atras atenţia asupra unor aspecte şi 
texte pe care poate altfel le-aș fi trecut cu vederea. Cîteva 
invitaţii de a ţine prelegeri mi-au oferit ocazia de a testa cele 
mai multe dintre aceste capitole pe viu în faţa publicului şi a 
unor colegi de studii medievale care mi-au acordat tot sprijinul 
prin criticile şi sfaturile lor. Instituţiile care au găzduit acele 
prelegeri au fost: Universitatea din Calgary; Universitatea 


: «Catolică a Americii ; Universitatea din Chicago; Universitatea 
-Princețon ; Colegiul Saint Mary de la Notre Dame; Univer- 


sitatea din'Toronto (Centrul pentru Studii Medievale și Insti- 
tutul-Pontifical'de Studii Medievale) şi Universitatea Yale. Am 
beneficiat de asemenea de numeroase şi distinse colecţii de 
bibliotecă, în primul rînd de cele de la Biblioteca Memorială 
Sterling și de la Biblioteca Beinecke de cărţi rare şi manuscrise 
a Universităţii Yale, dar și de cele de la Biblioteca Congresului, 
Biblioteca Widener a Universităţii Harvard și Biblioteca Insti- 
tutului Medieval al Universităţii Notre Dame. Cele mai multe 
date le-am extras desigur din sursele principale enumerate la 

începutul lucrării şi din sursele secundare enumerate la sfîrşitul 
ei, ca şi din alte scrieri aparţinînd ambelor categorii pe care nu 
le-am menţionat în mod explicit. Nancy Wellins mi-a fost de un 
real ajutor în ceea ce privește verificarea citatelor. Transcrierea 
fidelă a unui manuscris dificil în forma lui finală a fost rodul 
muncii devotate a secretarei mele, doamna Candace Bryce. 


Surse principale 


Autori şi scrieri 


Abb. Fract. Abbaudus. Despre frîngerea trupului Domnului (De fractione 
corporis Domini) 
Adalg. Pov. Adalger. Povaţă către un sihastru 
Adel. Ep. Brngr. Adelmannus din Brescia. Epistolă către Berengarius 
Ael. Spec. car Aelred de Rievaulx. Oglinda dragostei (Speculum caritatis) 
Agob. Agobard de Lyon 
Fel. mpotriva dogmei lui Felix 
Fred. mpotriva obiecţiilor lui Fredegisus 
Grand. Despre ploile cu grindină şi tunet (De grandine et tonitruis) 
Adr. |. Ep. episc. Hisp. Papa Adrian I. Epistolă către episcopii Spaniei 
Alan. Ins. Alain de Lille (Alanus de Insulis) 
Haer. Despre credinţa catolică împotriva ereticilor vremii sale 
Reg. Theol. Reguli ale teologiei sfinte 
Alb. M. Albert cel Mare (Albertus Magnus) 
Prof. min. Comentarii despre profeţii minori 
Sent. Comentarii despre Sentinţe 
Alc. Alcuin 
Cant. Scurt comentariu la Cîntarea Cîntărilor 
Disp. puer. O dispută pentru tineri în întrebări şi răspunsuri (Disputatio 
puerorum per interrogationes et responsiones) 
Elip. Împotriva lui Elipandus 
Ep. Epistole 
Ep. Beat. Epistolă către Beatus de Litbana 
Fel. Împotriva lui Felix 

Virg. Despre feciorie 
Alex. III Papa Alexandru III 
Sent. Rol. Sentinţele lui Roland 
Sum. Rol. Summa Maestrului Roland 

Quaest. disp. Chestiuni controversate 
S.7. Summa Theologica 


Sent. Comentarii la Sentinţe 

Chir. lerus. Cateh. 


Cyn. Chr. 
Dant. 

Inf. 

Purg. 
Deusd. 

Col. can. 

Înv. sim. 
Dion. Ar. 1]. c. 
Dur. Tr. Corp. 


Eadm. V. Ans. 
Ebr. Antihaer. 


SURSE PRINCIPALE 


Bruno de K5ln. Comentariu la Epistola întîi către Corinteni 
Bruno de Segni 

Comentariu la Apocalipsă 

Despre jertfa azimei 

Epistole 

Comentariu la Exodul 

Comentariu la Geneză 

Despre întruparea Domnului şi punerea sa în mormînt 
Comentariu la Evanghelia după loan 

Elogiu închinat Sfintei Maria 

Comentariu la Levitic 

Comentariu la Evanghelia după Luca 
Comentariu la Numerii 

Sfintele Taine ale Bisericii 

Sentinţe 

Despre simoniaci 

Imnuri închinate fecioriei (Cantiones partheniae) 
Carol cel Mare (Carolus Magnus) 

Epistole 

Epistola către Elipandus de 1bledo şi către episcopii Spaniei 
Al doilea Conciliu de la Autun 

Sinodul de la Quiercy 

Al treilea Conciliu de la Constantinopol 
Conciliul de la Frankfurt 

Decrete 

Epistolă sinodală 

Carta Universităţii din Paris 

Conciliul de la Hatfield 

Cel de-al patrulea Conciliu de la Lateran 
Sinodul de la Langres 

Sinodul de la Reims 

Sinodul de la Sens 

Cel de-al patrulea Conciliu de la Toledo 

Cel de-al optulea Conciliu de la Toledo 

Conciliul de la Trento 

Sinodul de la Valence 

Ciprian. Despre Rugăciunea Domnului (De dominica oratione) 


Pseudo-Ciprian. Despre douăsprezece abuzuri ale epocii 
Chiril al Ierusalimului. Predici catehetice 

Cynewulf. Hristos 

Dante Alighieri 

Infernul 

Purgatoriul 

Deusdedit 

Colecţie de canoane 

Impotriva invadatorilor şi simoniacilor 
Pseudo-Dionisie Areopagitul Ierarhia cerească 


Durandus de Troarn. Despre trupul şi sîngele lui Hristos (De 


corpore et sanguine Christi) 
Eadmer. Viaţa lui Anselm 
Ebrard de Bethune. Împotriva ereziei 

Ecb. Catar. 
Ein. V. Car. M. 
Elip. 

Ep. 
Ep. Alc. 
Ep. Car. M. 
Ep. episc. Fr. 
Ep. Traj. 
Symb. fid. 


Episc. Fr. Ep. Elip. 


Ermeng. Tract. 

Fel. 

Flor. 
Amal. 
Exp. miss. 
Jud. 
Praed. 
Quaest. 
Scot. Er. 
Tr. ep. 
Ver. 

Fred. Nih. 

Fulb. 


Gez. Corp. 


Gisl. Crisp. 
Gent. 
Jud. 
Sim. 

V, Her. 

Gisl. Por. 
Com. Eut. 


Com. Trin. 
Ep. Mat. 

Gm. S. Th. 
Am. 


Cant. 

Disp. Ab. 

Med. 

Sacr. alt. 
Goff. Clr. Lib. 


Goff. Vina. 
Lib. 


EVOLUȚIA TEOLOGIEI MEDIEVALE (600-1300) 


Ekbert de Schinau. Douăsprezece predici împotriva catarilor 

Eginhardus. Viaţa lui Carol cel Mare 

Elipandus de Toledo 

Epistole 

Epistolă către Alcuin 

Epistolă câtre Carol cel Mare 

Epistolă către episcopii din Francia 

Epistolă către clerul din Utrecht (Epistola ecclesiae Trajectensis) 

Mărturisiri de credinţă (Symbolum fidei) 

Episcopii din Francia. Epistolă către Elipandus 

Ermengaud. Tratat împotriva ereticilor 

Felix de Urgel 

Florus de Lyon 

Împotriva lui Amalarius 

Interpretarea Liturghiei 

mpotriva evreilor 

Despre predestinare 

Rezolvarea unei probleme 

Împotriva lui loan Scotus Eriugena 

Despre trei epistole 

Despre respectarea cu sfințenie a adevărului Scripturii 

Fredegisius. Despre nimic şi despre întuneric 

Fulbert de Chartres 

Epistole 

Imnuri 

Împotriva evreilor 

Predică 

Viaţa Sfintului Autbert 

Gandulf din Bologna. Sentințe 

Geza de Saint Martian. Despre trupul și sîngele lui Hristos (De 
corpore et sanguine Christi) 

Gilbert Crispin 

Disputa unui creştin cu un păgîn 

Disputa unui evreu cu un creştin 

Despre simoniaci 

Viaţa lui Herluin din Bec 

Gilbertus Porretanus 

Comentariu pe marginea scrierii lui Boethius : „Împotriva lui 
Eutihie şi Nestorie” 

Comentariu pe marginea scrierii lui Boethius : „Despre Treime 

Epistola câtre Matei 

Guillaume de Saint-Thierry 

Despre natura şi demnitatea dragostei (De natura et dignitate 
amoris) 

Comentariu la Cîntarea Cintărilor 

Dispută împotriva lui Petru Abelard 

Rugăciuni meditative 

Despre Taina altarului 

Geoffrey de Clairvaux. Tratat împotriva lui Gilbert (Libellus 
contra Gilbertum) 

Geoffrey de Vendome 

Tratate (Libelli) 


>» 


Opusc. 

Serm. 
Goth. 

Conf. brev. 

Conf. prol. 

Corp. 

Deit. 


Div. 
Fr 
Praed. 
Redempt. 
Răsp. 
Sched. 
Trin. 
Goz. Ep. Val. 
Gr. M. 
Dial. 
Ev. 
Mor. 
Ps.Gr. M. Lib. antiph. 
Gr. Tr. 
Hist. Franc. 
Mirac. 
Gualt. Torn. Jud. 
Gualt. S. Vict. Lab. 


Guib. Nog. 
Corp. 


Gest. 

Inc. 

Laud. Mar. 

Mor. 

Ord. serm. 

Pign. 

Virg. 

Vita sua 
Guit. Av. 

Conf. 

Corp. 


Haer. Catar. 
Ps. Haim. Halb. Corp. 


Her. 
Corp. 
Ep. Hug. 
Episc. Leod. 

Opuscula 

Predici 

Gottschalk de Orbais 

Scurtă mărturisire 

Mărturisire pe larg 

Despre trupul şi sîngele Domnului (De corpore et sanguine Domini) 

Despre faptul că este îngăduit să se vorbească de Dumnezeire ca 
fiind întreită 

Despre diferite aspecte 

Fragmente 

Despre predestinare 

În cîte feluri se vorbeşte despre mîntuire 

Răspunsuri 

O foaie de hirtie (Schedula) 

Despre Treime 

Gozechinus. Epistolă către Valcherus 

Grigore cel Mare 

Dialoguri 

Omilii despre Evanghelii (In evangelia homiliae) 

Discursuri morale despre lov 

Pseudo-Grigore cel Mare. Antifonar 

Grigore de Tours 

Istoria francilor 

Despre minuni 

Walter de Tournai. Împotriva evreilor 

Walter de Saint-Victor. Împotriva celor patru labirinturi ale 
Franţei 

Guibert de Nogent 

Epistolă despre îmbucătura dată lui luda şi despre realitatea 
trupului Domnului (Epistola de buccella Judae data et de 
veritate dominici corporis) 

Faptele lui Dumnezeu prin franci (Gesta dei per Francos) 

Despre întrupare 

Elogiu închinat Sfintei Maria 

Discursuri morale despre Geneză 

Ordinea unei predici 

Despre moaştele sfinților (De pignoribus sanctorum) 

Despre feciorie 

Autobiografie (De vita sua) 

Guitmona de Aversa 

Mărturisire 

Despre realitatea trupului şi sîngelui lui Hristos în Euharistie 
(De corporis et sanguinis Christi veritate in eucharistia) 

Erezia catarilor 

Pseudo-Haimo de Halberstadt. Despre trupul şi sîngele Domnului 
(De corpore et sanguine Domini) 

Heriger de Lobbes 

Despretrupul şi sîngele Domnului (De corpore et sanguine Domini) 

Epistolă către Hugo 

Istoria episcopilor din Lidge (Gesta pontificum Tungrensium sive 
Leodicensium) 

V. Had. 

V. Land. 

V. Rem. 
Herb. Los. Serm. 
Herib. Haer. 
Herm. Mag. Epit. 


Herm. Sched. Conv. 


Herm. Torn. Rest. 
Mort. 

Hild. Ep. 

Hild. Tr. Mah. 


Pel. 
Hug. Am. Haer 
Hug. Bret. Corp. 


Hug. Met. Ep. 
Hug. S. Vict. 
Did. 
Sacr 
Scrip. 


Sum. Sent. 

Verb. 
Hug. Sper. 
Hymn. lat. 
Hymn. temp. 
Ier. 

Ep. 

Is. 

Gal. 

Hebr. nom. 

Hebr. quaest. 


EVOLUȚIA TEOLOGIEI MEDIEVALE (600-1300) 


Viaţa Sfintului Hadalinus 

Viaţa Sfintului Landoald 

Viaţa sfintului Remaclus 

Herbert de Losinga. Predici 

Heribert. Epistolă despre eretici 

Master Hermann. Compendiu de teologie creştină 

Hermann de Scheda. Despre convertirea sa 

Hermann de Tournai. Despre restaurarea Mănăstirii Sfintul 
Martin i 

Hildegarde de Bingen. Epistole 

Hildebert de Tours. Istoria lui Mahomed 

Hincmar de Reims 

Despre Dumnezeire ca Una şi nu Trei 

Despre divorțul lui Lothair şi Tetberga 

Epistole 

Despre drepturile mitropoliților 

Către cei care își însuşesc proprietatea Bisericii şi îi jefuiesc pe 
săraci (Ad rerum ecclesiasticarum pervasores et pauperum 
praedatores) 

Despre predestinare 

Despre persoana regelui şi funcţia regală (De regis persona et 
regio ministerio) 

Către sihaştri şi oamenii de rînd |. 

Honorius de Autun (Honorius Augustodunensis) 

Lămurire 

Inevitabile sive Dialogus de libero arbitrio 

Roswitha de Gandersheim (Hrotsvitha) 

Înălţarea Domnului 

Patimile Sfintului Dionisie 

Gallicanus 

Maria 

Pelagius 

Hugo de Amiens. Împotriva ereticilor epocii sale 

Hugo de Breteuil. Despre trupul şi sîngele lui Hristos (De corpore 
et sanguine Christi) 

Hugo de Metellus. Epistole 

Hugo de Saint-Victor 

Didaskalikon 

Sfintele Taine ale credinţei creştine 

Despre Sfintele Scrieri şi Sfinţii Autori (De scripturis et scripto- 
ribus sacris) 

Rezumat al Sentinţelor 

Despre Cuvintul lui Dumnezeu (De verbo dei) 

Hugo de Speroni 

Imnografii latini 

Imnuri despre timp (Hymni de tempore) 

Ieronim (Hieronymus) 

Epistole 

Comentariu la Isaia 

Comentariu la Epistola către Galateni 

Interpretarea numelor ebraice 

Întrebări iudaice despre Cartea Genezei 


Mat. 
Ps. ler. Indur. 


Il. Trin. 

Ildef. 
Cog. bapt. 
Itin. des. 
Virg. Mar. 

Ps. Ildef. 
Cor. Virg. 
Serm. 

Is. St. Serm. 

Isid. Sev. 
Diff. 
Eccl. off. 
Exp. sac. 
Gen. 
Goth. 
Jud. 
Orig. 
Pro&m. 


Sent. 


Ps. Isid. Sev Ep. Red. 


Ioach. 
Apoc. 


Art. fid. 
Conc. 
Ev. 


Jud. 


Ioan Abr. Off. eccl. 
Ioan Lod. V. Petr. 


Dam. 


Ioan Saler. V. Od. 


Clun. 


Ioan Salis. Hist. pont. 
Jon. Aur. Inst. laic. 


Iul. Pom. fr. 
Iul. Tol. 
Aet. sext. 
Antikeim. 
Naum 
Prog. fut. 
Iv. 
Decr. 
Ep. 
Pan. 
Prol. 

Comentariu la Evanghelia după Matei 

Pseudo-leronim. Despre învirtoşarea inimii faraonului (De indu- 
ratione cordis Pharaonis) 

Ilarie de Poitiers. Despre Treime 

Ildefonsus de Toledo 

Despre cunoaşterea botezului (De cognitione baptismi) 

Călătorie prin deşert (De itinere deserti) 

Fecioria Mariei 

Pseudo-lIldefonsus 

Coroana Fecioarei (De corona Virginis) 

Predici 

Isaac de Stella. Predici 

Isidor de Sevilla 

Diferende 

Slujbele Bisericii 

Interpretări ale Tainelor mistice 

Comentariu la Geneza 

Istoria goților 

Impotriva evreilor 

Origini 

Prefeţe la Cărţile Vechiului şi Noului Testament (În libros veteris 
ac novi testamenti protmia) 

Sentinţe 

Pseudo-lIsidor de Sevilla. Epistolă către Redemptus 

Ioachim de Fiore 

Comentariu la Apocalipsa. Veneţia, 1527. Ediţie facsimilată, 
Frankfurt, 1964 

Despre mărturisirea de credinţă (De articulis fidei) 

Armonia dintre Noul şi Vechiul Testament (Concordia novi et 
veteris testamenti). Veneţia, 1519. Ediţie facsimilată, Frankfurt, 
1964 

Tratat despre cele patru Evanghelii (Tractatus super quatuor 
evangelia) 

Impotriva evreilor 

Ioan de Avranches. Funcţii ecleziastice 

Ioan de Lodi. Viaţa lui Petru Damian 


loan de Salerno. Viaţa lui Odo de Cluny 


Ioan de Salisbury. Istoria pontificală 
Jonas de Orleans. Despre educaţia laică 
Iulian Pomerius. Fragmente 

Iulian de Toledo 

A şasea virstă (De comprobatione aetatis sextae) 
Antiteză (Antikeimena) 

Comentariu la Naum 

Previziuni ale viitorului 

Ivo de Chartres 

Hotărire 

Epistole 

Panormia 

Prolog 

Serm. 
Lanf. 
Corp. 
Ep. 
Leand. Sev. Laud. 
eccl. 
Leon M. Serm. 
Lib. Car. 
Lib. princ. 
Lud. P. Ep. Hild. 
Mar. Vict. Ar. 
Monet. Crem. Catar. 
Nicol. L. Ep. 
Nicol. Clr. Serm. 
Od. Cambr. 
Jud. 
Pecc. orig. 
Od. Clun. 
Col. 
Hymn. 
Occup. 
Serm. 
V. Ger. 
Ot. Fr. Gest. Frid. 
Othl. 
Curs. 
Dial. 
Doctr. spir. 
Man. 
Prov. 
Tent. 
V. Bonif. 
V. Wolf. 
Visib. 
Ov. Fast. 
Pard. 
Paul. Alb. Ep. 
Paul. Diac. Homil. 
Paulin. Aquil. 
Ep. 
Fel. 
Lib. sac. 
P. Ab. 
Apaol. 
Conf. 
Dial. 
Ep. 
Etic. 
Int. theol. 
Prob. Hel. 
Rom. 
Serm. 


EVOLUȚIA TEOLOGIEI MEDIEVALE (600-1300) 


Predici 
Lanfranc de Bec 


Despre trupul şi singele Domnului (De corpore et sanguine Domini) 


Epistole 


Leandru de Sevilla. Elogiu închinat Bisericii (In laudem ecclesiae) 


Leon cel Mare (Leo Magnus). Predici 
Cărţile caroline (Libri Carolini) 

Cartea celor două principii 

Ludovic cel Pios. Epistolă către Hilduin 
Marius Victorinus. Împotriva lui Arie 


Moneta de Cremona. Summa împotriva catarilor şi valdensilor 


Papa Nicolae 1. Epistole 

Nicolae de Clairvaux. Predici 

Odo de Cambrai 

Împotriva unui evreu pe nume Leon 
Despre păcatul originar (De peccato originali) 
Odo de Cluny 

Consultări (Collationes) 

Imnuri 

Ocupaţie 

Predici 

Viața Sfintului Gerauld din Auriliac 

Otto de Freising. Faptele lui Frederic Barbarossa 
Othlo de Sankt Emmeram 

Despre calea spirituală 

Dialog despre trei întrebări 

Despre doctrina spirituală 

Manual 

Proverbe 

Despre ispitele sale (De suis tentationibus) 
Viața Sfintului Bonifaciu 

Viaţa Sfintului Wolfgang 

Despre lucrurile care pot fi văzute 

Ovidiu. Fasti 

Pardulus 

(Pavel) Albar de Cordoba. Epistole 

Pavel Diaconul. Omiliar 

Paulinus de Aquileia 

Epistole 

Împotriva lui Felix 

Cartea Sfintă (Libellus sacrosyllabus) 
Petru Abelard 

Apologia 3 

Mărturisire de credinţă 

Dialog între un filozof, un evreu şi un creştin 
Epistole 

Etica 

Introducere în teologie 

Întrebările lui Heloise 

Comentariu la Epistola către Romani 
Predici 


Sic et non 
Symb. Apost. 


Theol. chr. 
Theol. schol. 
Theol. S. b. 

Petr. Alf. Dial. 

Petr. Bl. Perf. Jud. 

Petr. Cant. Verb. 

abbr. 

Petr. Dam. 

Carm. 

Lib. grat. 

Off. B.V. M. 
Omnip. 

Opusc. 

Perf. mon. 
Serm. 

V. Rad. Dom. Lor. 
V. Rom. 

Ps. Petr. Dam. 
Exp. can. miss. 
Serm. 

Petr. Lomb. 

Col. 


Serm. 
Petr. Mart. Patar. 
Petr. Mon. Hist. Alb. 
Petr. Pict. 
Ep. Petr. Ven. 
Sent. 
Petr. Ven. 


Prim. Scar. 

Prud. Tr. 
Hinc. et Pard. 
Praed. 

Ps. Gm. Camp. Dia. 


Rab. 
Ecelus. 
Ep. 
Gen. 
Inst. cler. 

Da şi nu 

Comentariu la crezul cunoscut ca fiind al Apostolilor (Expositio 
symboli quod dicitur Apostolorum) 

Teologie creştină 

Teologie pentru erudiţi 

Teologia Binelui suprem 

Petru Alfons. Dialoguri 

Petru de Blois. Împotriva perfidiei evreilor 

Petru Cantor. Cuvînt prescurtat (Verbum abbreviatum) 


Petru Damian 
Imnuri (Carmina) 
Cartea îndurării (Liber gratissimus) 
Slujba Binecuvîntatei Fecioare Maria 
Despre omnipotenţa divină 
Opuscula 
Despre desăvîrşirea monahilor 
Predici 
Viaţa sfinţilor Ralph şi Dominic Loricatus 
Viața Sfintului Romuald 
Pseudo-Petru Damian 
Interpretarea canonului liturgic 
Predici 
Petru Lombardul 
Colecţii privind Epistolele Sfintului Pavel 
Comentariu la Psalmii lui David 
Sentinţe 
Predici 
Petru Martirul. Summa împotriva patarenilor 
Petru Monahul. Istoria albigensilor 
Petru de Poitiers (Petrus Pictaviensis) 
Epistolă către Petru Venerabilul 
Sentinţe 
Petru Venerabilul 
Epistole 
mpotriva asprimii evreilor 
Despre minuni 
Împotriva lui Petrobrusian 
Împotriva sectei sau ereziei sarazinilor 
Predici 
Summa împotriva sarazinilor 
Priminius. Scarapsus 
Prudentius de Troyes 
Epistolă către Hincmar şi Pardulus 
Despre predestinare împotriva lui loan Scotus Eriugena 
Pseudo-Guillaume de Champeaux. Dialog între un creştin şi un 
evreu 
Raban Maurul 
Comentariu la lisus Sirah 
Epistole 
Comentariu la Geneză 
Instruirea clerului 

Reg. 


Rad. Ard. 
Hom. 
Hom. ep. e. 


Radb. 

Cog. 

Corp. 

Ep. Fr. 

Mat. 

Part. Mar. 
Rain. Sacc. Catar. 
Rath. 

Dial. conf. 

Ep. 

Exh. prec. 

Metr. 

Ot. serm. 

Prael. 

Serm. Asc. 

Serm. Cen. Dom. 


Serm. Mar. Marth. 


Serm. Pasch. 
Serm. Pent. 
Serm. Quad. 
Ratr. 
Corp. 
Part. Mar. 
Praed. 
Reg. Pr. Eccl. disc. 
Rem. Aux. 
Cel. miss. 
Gen. 
Mat. 
Quaest. 
Rich. S. Vict. 
Apoc. 
Ben. maj. 
Ben. min. 
Comp. 
Diff. sacr. 


Edict. 

Em. 

Erud. hom. 
Except. 
Grad. car. 


Pot. lig.-solv. 


Seir 

Comentariu la Cartea Regilor (Commentaria in libros quator 
Regum) 

Ralph de Ardent 

Omilii 

Omilii la Epistolele şi Evangheliile de duminică (In epistolas et 
evangelia dominicalia homiliae) 

Paschasius Radbertus 

Cogitis me 

Despre trupul şi sîngele Domnului (De corpore et sanguine Domini) 

Epistolă către Frudegard 

Comentariu la Evanghelia după Matei 

Despre naşterea Sfintei Maria 

Rainerius Sacconi. Summa despre catari şi săracii din Lyon 

Ratherius de Verona 

Dialog confesional 

Epistole 

Predici şi rugăciuni (Exhortationes et preces) 

Despre ridicarea la ceruri a Sfintului Metro 

Despre cuvîntul în deşert (De otioso sermone) 

Cuviînt înainte (Praeloquia) 

Predici despre Îndilţare 

Predică despre Cina Domnului (Sermo in coena Domini) 

Predică despre Maria şi Marta 

Predici postpascale 

Predici la Rusalii 

Predici în prima duminică din Postul Paştelui 

Ratramnus 

Despre trupul şi sîngele Domnului (De corpore et sanguine Domini) 

Despre naşterea Sfintei Maria 

Despre predestinarea lui Dumnezeu 

Regino de Priim. Disciplina ecleziastică 

Remigius de Auxerre 

Celebrarea Liturghiei 

Comentariu la Geneză 

Omilii la Evanghelia după Matei 

Despre două întrebări 

Richard de Saint-Victor 

Comentariu la Apocalipsă 

Veniamin cel Mare 

Veniamin cel Mic 

Asemuirea lui Hristos cu o floare şi a Mariei cu o ramură 

Despre diferenţa dintre jertfa lui Avraam şi jertfa binecuviîntatei 
Fecioare Maria 

S-a dat un edict 

Despre Emanuel 

Despre erudiția omului interior 

Cartea excepțiilor 

Cele patru trepte ale iubirii violente (De quatuor gradibus violentae 
caritatis) 

Despre puterea legării şi a dezlegării (De potestate ligandi et 
solvendi) 

Cineva strigă din Seir către mine (Is. 21,11) 


Serm. cent. 
Stat. hom. 
Tabern. 
Trin. 
Robt. Pull. Sent. 
Rosc. Ep. Ab. 
Rufin. As. Bon. pac. 
Rup. 
Ann. 
Div. off. 
Ev. In. 
lov 
Sacr Gel. 
Sacr. Greg. 
Sanct. merit. 
Scot. Er. 
Carm. 
Ev. In. 
Exp. C. h. 
Periph. 
Praed. 
Prol. Ev. In. 
Vers. Dion. Ar. 
Vers. Max. 
Sent. div. 
Sent. Flor. 
Seg. trans. 
Serv. Lup. 
Coll. 
Ep. 
Ep. Add. 
Quaest. 
Sig. Vir. il. 


Steph. Aug. Sacr alt. 


Symb. Apost. 
Symb. Ath. 
Symb. Nic.-CP 


Teod. Stud. Nat. Mar. 
Tert. Paenit. 
Tez. imn. 
Tip. rom. 
Tom. Aq. 
Gent. 
Graec. 
S.T. 
Sent. 
Sub. sep. 
Un. int. 
V. Mauril. 
Vac. Err. 


SURSE PRINCIPALE 


O sută de predici (Sermones centum) 
Despre starea omului lăuntric 

Cortul Legămîntului 

Despre Treime 

Robert Pullen. Sentinţe 

Roscellinus. Epistolă către Abelard 
Rufinus de Assisi. Despre binele păcii (De bono pacis) 
Rupert de Deutz 

Annulus 

Despre serviciile divine 

Comentariu la Evanghelia după loan 
Comentariu la Cartea lui lov 
Liturghierul gelasian 

Liturghierul gregorian 

Meritele sfinţilor 

Ioan Scotus Eriugena 

Imnuri (Carmina)' 

Comentariu la Evanghelia după loan 
Interpretarea „lerarhiei cerești” 
Despre natură (Periphyseon) 

Despre predestinare 

Omilie la Prologul Evangheliei după loan 
Traducerea lui Dionisie Areopagitul 
Traducerea lui Maxim Mărturisitorul 
Sentinţe ale Dumnezeirii 

Evul Mediu ca „ev al credinţei” 


Într-un pasaj citat în introducerea primului volum al aces- 
tei lucrări, cel mai influent istoric al filozofiei medievale 
din secolul XX declara că „tendinţa generală printre isto- 
ricii gîndirii medievale pare să fi fost aceea de a-și ima- 
gina că Evul Mediu a fost populat mai curînd de filozofi 
decît de teologi”. În parte, datorită acestui accent pus pe 
filozofia medievală, nemulţumirea celui mai influent isto- 
ric al teologiei medievale din secolul XX continuă și ea să 
fie valabilă: „În cadrul mişcării tomiste... continuitatea 
între perioada patristică și cea scolastică nu s-a bucurat 
de atenţia cuvenită”. Ținta principală a volumului de față 
o constituie încercarea de a îndrepta aceste dezechilibre 
prin prezentarea „evoluţiei teologiei medievale”. 

Fiecare dintre cei trei termeni din titlul de mai sus 
necesită cîteva lămuriri. A devenit deja un truism afir- 
mația potrivit căreia omul medieval nu era conştient de 
faptul că aparţinea unei epoci care se afla între Antichi- 
tate și perioada modernă. Teologii medievali înşişi spuneau 
că fac parte din epoca „modernă”. Astfel, în cursul pole- 
micii pe marginea doctrinei predestinării, un învăţat din 
secolul al IX-lea punea în antiteză epoca Părinților Bisericii 
cu „vremurile moderne” în care considera el că trăiește. 
În veacul al XI-lea, cuvîntul „modern” era un termen al 
oprobriului, aşa încît, respingînd teoriile despre Euharistie 
care circulau în epocă, era posibil să-i ataci pe „dogmaticii 
moderni” și pe „instigatorii ereziei moderne”. Scriind în 
aceeaşi perioadă, un alt teolog critica tendinţa „celor care 
în timpurile moderne nu se dau în lături de la” opinii 
periculoase şi caracteriza epoca „modernă”, spre deosebire 
de cea „antică”, drept una în care credinţa raţională a 
cedat în faţa „credulităţii”, Un teolog specialist în drept 
canonic din secolul al XII-lea vorbea despre „Sfinţii Părinți 
moderni” ca despre autorităţi în materie de legislaţie mari- 
tală, în timp ce un alt autor, din acelaşi veac, deplîngea 
lipsa „teologilor moderni” care să se poată împotrivi ereziei 

aşa cum o făcuseră Părinţii; iar personalitatea care a 
dominat teologia veacului al XIII-lea susținea că „nu este 
nici o deosebire între credinţa celor din vechime și a celor 
din vremurile moderne”. 

Totuşi, aceasta nu înseamnă că ideea de apartenenţă 
la „Evul Mediu” era necunoscută acelor veacuri. Însuşi 
Augustin afirmase că trăiește „în această epocă de mijloc” 
(in hoc interim saeculo), dar se referea la cele două cetăţi, 
cetatea lui Dumnezeu și cetatea omului, care pînă la Jude- 
cata de Apoi sînt îngemănate. Iulian, arhiepiscopul de 
Toledo, exprima în veacul al VII-lea o concepţie similară 
cu privire la istorie atunci cînd vorbea despre „o vîrstă de 
mijloc” (tempus medium), adică „între cele două veniri ale 
lui Hristos, prima în Intrupare, iar cea de-a doua la Jude- 
cată”. La celălalt capăt al perioadei prezentate în acest 
volum, Albert cel Mare, comentînd pe marginea pasajului 
biblic, „Reînsufleţește, la mijlocul veacurilor, lucrarea Ta”, 
afirma : „| Proorocul] vorbeşte de «mijlocul veacurilor» căci, 
de vreme ce mari înfăptuiri se săvîrşesc de la începuturile 
lumii şi se vor săvîrși la judecata de pe urmă a lumii, 
acum el se roagă ca în evul de mijloc (in medio tempore), 
în care sfinţii sînt tulburaţi de cei nevrednici, [Dumnezeu] 
să-şi reînsuflețească lucrarea prin nimicirea celor răi”. 
Cînd ne referim în volumul de faţă la teologia „medievală”, 
folosim desigur acest cuvînt în accepțiunea lui de astăzi; 
căci astfel de termeni au fost în mare măsură „rezultatul 
renașterii artistice şi mai ales arhitecturale din Evul Mediu, 
care a influenţat deceniile de început ale epocii victoriene, 
iar primele exemple înregistrate apar invariabil în acest 
context”. 

Indiferent ce conotaţii ar putea avea termenul „medie- 
val” în sfera arhitecturii și literaturii, el sugerează anu- 
mite caracteristici bine conturate ale învăţăturii creştine 
din acea perioadă. Una dintre caracteristici, menţionată 
de altfel și de oamenii medievali, era aceea că cei mai 
mulţi dintre ei îi receptaseră pe clasicii greci şi chiar şi pe 
cei latini mai curînd prin intermediul Părinților care au 
folosit textele antice decît prin propria lor lectură. Unii 
dintre ei au remarcat şi o altă deosebire faţă de epoca 
patristică, şi anume considerarea Euharistiei, mai degrabă 
decît a botezului, drept cea mai importantă Taină a Bise- 
ricii. O recunoaștere a acestei diferenţe a avut loc în momen- 
tul în care apărătorii doctrinei prezenţei reale s-au simţit 
obligaţi să justifice omisiunea Euharistiei din mărturi- 
sirile de credinţă, în care este menţionat botezul; acest 

fapt se datora, spuneau ei, absenței atacurilor la adresa 
credinței Bisericii în prezenţa reală. Această omisiune 
era evidentă mai ales în scrierile lui Augustin, aşa încît, 
în ceea ce priveşte Euharistia și alte doctrine, evoluţia 
teologiei medievale ar putea fi văzută ca o „serie de note 
de subsol” la opera lui Augustin și, în acelaşi timp, ca o 
serie de eforturi de a îmbogăţi și de a corecta moştenirea 
augustiniană. Una dintre doctrinele lui Augustin care se 
impunea a fi amplificată era doctrina răscumpărării prin 
Hristos ; Evul Mediu poate fi considerat ca fiind perioada 
în care viziunea creştină despre Hristos și-a schimbat 
centrul de interes dinspre ceea ce este Hristos către ceea 
ce face Hristos, dinspre persoana lui Hristos către lucra- 
rea lui Hristos. 

Istoricii Evului Mediu au început de curînd” să folo- 
sească sintagma „ev al credinţei” atunci cînd se referă la 
această perioadă. Cel puţin două dintre istoriile dedicate 
epocii în discuţie şi destinate publicului larg, una editată 
în 1950 şi cealaltă în 1965, poartă acest titlu. Aşa cum se 
precizează în introducerea celei de-a doua dintre istorii, 
„cei o mie de ani medievali nu au ilustrat doar un «eval 
credinţei» și nici credinţa nu este un fenomen exclusiv 
medieval. Catedralele au reprezentat cele mai impresio- 
nante monumente ale epocii ; cel mai de seamă poem al 
epocii este o descriere a Infernului, a Purgatoriului şi a 
Paradisului; cruciadele au fost singurele acțiuni colective 
care au înfrățit pentru o vreme toate neamurile; au exis- 
tat eretici și păgîni, dar agnosticismul era inexistent sau 
redus la tăcere; clerul era atunci mai numeros şi mai 
influent ca niciodată în politică, economie, filozofie şi în 
alte domenii ale spiritului”. Sau, ca să-l cităm pe un alt 
distins savant, „dacă prin sintagma aceasta („ev al credin- 
ţei”) înțelegem că orice concepţie asupra lumii care excludea 
supranaturalul era profund străină minţii omului medieval, 
că de fapt modul de reprezentare a destinului omului şi a 
celui al universului era aproape în întregime o proiecţie a 
modelului conceput de o teologie și o eshatologie creştine 
occidentalizate, nimic nu poate fi mai adevărat”. Sau aşa 
cum observa un alt cercetător al gîndirii medievale, „dacă 
ar trebui să rezum în două cuvinte ceea ce cred că repre- 
zintă mesajul esenţial al gîndirii medievale, aş spune: 
Este spiritul în care a reafirmat tradiţia ; iar acest spirit 
înseamnă Credinţă și Bucurie”. 


* Prima ediţie a acestui volum a fost publicată în anul 1978 (n-tr.). 

Este esenţial totuşi, vorbind despre Evul Mediu ca despre 
un „ev al credinţei”, să precizăm conotaţiile pe care le 
avea termenul „credinţă” în epoca medievală. Deși deose- 
birea de ordin tehnic dintre „credinţa prin care crede 
cineva” (fides qua creditur) şi „credinţa în care crede cineva” 
(fides quae creditur) va apărea mai tîrziu, ea va exprima 
ceea ce sugera Rupert de Deutz cînd afirma superiorita- 
tea actului de „a crede în Hristos”, cu alte cuvinte, „de a 
slăvi şi de a iubi Logosul”, față de simplul act de „a-L 
crede pe Hristos”, cu alte cuvinte, de a mărturisi „că El 
spune adevărul”. Cu toate acestea, cînd teologii medievali 
vorbeau despre „credinţă”, sensul care predomina era cel 
de-al doilea, cel obiectiv, în dauna celui subiectiv. Evan- 
ghelia creştină, considerată drept „singura credinţă a devă- 
rată” sau „credinţa apostolică, singura adevărată” sau 
„credinţa adevărată și catolică”, era obiectul „credinţei” 
ca act sau ca virtute. De aceea chiar şi un preot necre- 
dincios putea să le împărtășească celorlalţi „credința”, 
căci era vorba de un adevăr dat în mod obiectiv, indiferent 
dacă el ca persoană îl accepta sau nu. Conţinutul acestei 
„credinţe catolice” era rezumat în crezul atanasian. Prin 
urmare, cînd ne referim în volumul de față la „evul cre- 
dinţei”, folosim termenul „credinţă” cu precădere în sensul 
de „ceea ce se crede”. 

Un sinonim pentru „credinţă” în accepțiunea de mai 
sus ar fi termenul „doctrină”, aşa cum apare el definit la 
începutul acestei lucrări. În context medieval, cuvîntul 
„doctrină” (doctrina) putea să însemne „instruire” sau 
chiar să rezume imperativul creștin în totalitatea lui, 
după cum nota Robert Pullen : „Doctrina unui preot constă 
în două lucruri, şi anume, puritatea credinţei şi ones- 
titatea moravurilor”. Dar însemna și „doctrina care învață 
despre lucrurile divine”, „credinţa adevărată şi doctrina 
cea dreaptă” ale căror hotare fuseseră stabilite de Părinţii 
Bisericii întregi încă de la începuturile acesteia. Aceasta 
era doctrina crezută, propovăduită și mărturisită pe baza 
cuvîntului lui Dumnezeu. Formula biblică „Crezut-am, 
pentru aceea am și grăit” făcea legătura între credinţa în 
adevăr și mărturisirea adevărului ca părţi inseparabile 
ale aceluiaşi răspuns față de învăţătura lui Hristos. Din 
această perspectivă, Augustin era bine cunoscut pentru 
„credinţa inimii” şi „mărturisirea gurii sale”. În vreme ce 
pentru creștinii din Răsărit conflictul cu Islamul a repre- 
zentat ocazia de a afirma ceea ce credeau, propovăduiau 
şi mărturiseau, teologii din Apus s-au apropiat cel mai 

mult de astfel de afirmaţii atunci cînd şi-au făcut cunoscută 
doctrina prezenţei reale în Euharistie: în veacul al IX-lea, 
Gottschalk prezenta ceea ce „oricine se cuvine să creadă, 
să știe, să apere şi să mărturisească”; un tratat atribuit 
unei alte personalități din secolul al IX-lea, Haimo de 
Halberstadt, dar scris probabil în veacul al X-lea sau al XI-lea, 
începea descrierea doctrinei euharistice cu următoarele 
cuvinte : „De aceea credem și cu tărie mărturisim şi apă- 
răm” ; iar Baldwin, arhiepiscop de Canterbury în ultimul 
sfert al secolului al XII-lea, îşi declara credinţa în reali- 
tatea minunii euharistice povăţuind: „Cu inima deschisă 
şi cu încredere, cu hotărîre și nestrămutare, așadar, să 
apărăm, să credem şi să mărturisim”. 

Totodată, această manieră de a vorbi despre „credinţă” 
sau despre „doctrină” era strîns legată de folosirea terme- 
nului „teologie” în epoca medievală și a determinat şi 
modul cum este întrebuințat cuvîntul în titlul acestui 
volum. Căci „procesul prin care teologia a dobîndit semni- 
ficaţia precisă a unei înţelegeri organizate și erudite a 
datelor revelaţiei a fost cît se poate de lent”. Tendinţa 
predominantă în Evul Mediu se reflecta în folosirea ter- 
menului „a teologhisi” pentru a descrie evanghelizarea 
păgînilor sau în hotărîrea celui de-al patrulea Conciliu de 
la Lateran din 1215, care a stabilit funcţia „teologului” ca 
fiind aceea de „a-i învăţa pe preoţi şi pe ceilalți despre 
Sfinta Scriptură şi, mai presus de orice, de a le dezvălui 
acele lucruri care se ştie că ţin de tămăduirea sufletelor”. 
Au existat momente cînd unii autori medievali s-au abătut 
de la această tendinţă și s-au apropiat de întrebuințarea 
pe care o dăm noi astăzi termenului. Ca parte a programu- 
lui său de reflecţie, și speculație, loan Scotus Eriugena 
propunea o împărţire a înţelepciunii în patru ramuri, 
„teologia” avîndu-și locul ei bine definit alături de alte 
domenii ale cunoașterii şi ocupîndu-se, exclusiv sau cel 
puţin în principal, de „speculaţia cu privire la natura 
divină”. El învățase din gîndirea greacă faptul că „teologia” 
era, strict vorbind, această „contemplare a naturii divine”; 
era, pe scurt, aşa cum spusese Dionisie, „raţiunea lui 
Dumnezeu”. Totuși, chiar şi Eriugena urma practica mai 
răspîndită în epocă atunci cînd îi numea pe profeţii Vechiu- 
lui Testament „teologi” sau cînd vorbea în sens mistic de 
„aripile teologiei interioare”. O inovaţie ulterioară în înţe- 
legerea termenului a adus-o gîndirea lui Petru Abelard, 
sau în orice caz a unora dintre discipolii săi, care au dat 
tratatelor lui titluri precum Zeologia creştină, Teologia 

Este esenţial totuși, vorbind despre Evul Mediu ca despre 
un „ev al credinţei”, să precizăm conotaţiile pe care le 
avea termenul „credinţă” în epoca medievală. Deși deose- 
birea de ordin tehnic dintre „credinţa prin care crede 
cineva” (fides qua creditur) şi „credinţa în care crede cineva” 
(fides quae creditur) va apărea mai tîrziu, ea va exprima 
ceea ce sugera Rupert de Deutz cînd afirma superiorita- 
tea actului de „a crede în Hristos”, cu alte cuvinte, „de a 
slăvi şi de a iubi Logosul”, faţă de simplul act de „a-L 
crede pe Hristos”, cu alte cuvinte, de a mărturisi „că El 
spune adevărul”. Cu toate acestea, cînd teologii medievali 
vorbeau despre „credinţă”, sensul care predomina era cel 
de-al doilea, cel obiectiv, în dauna celui subiectiv. Evan- 
ghelia creştină, considerată drept „singura credinţă adevă- 
rată” sau „credința apostolică, singura adevărată” sau 
„credința adevărată şi catolică”, era obiectul „credinţei” 
ca act sau ca virtute. De aceea chiar și un preot necre- 
dincios putea să le împărtășească celorlalţi „credinţa”, 
căci era vorba de un adevăr dat în mod obiectiv, indiferent 
dacă el ca persoană îl accepta sau nu. Conţinutul acestei 
„credinţe catolice” era rezumat în crezul atanasian. Prin 
urmare, cînd ne referim în volumul de față la „evul cre- 
dinţei”, folosim termenul „credință” cu precădere în sensul 
de „ceea ce se crede”, 

Un sinonim pentru „credinţă” în accepțiunea de mai 
sus ar fi termenul „doctrină”, aşa cum apare el definit la 
începutul acestei lucrări. In context medieval, cuvîntul 
„doctrină” (doctrina) putea să însemne „instruire” sau 
chiar să rezume imperativul creștin în totalitatea lui, 
după cum nota Robert Pullen : „Doctrina unui preot constă 
în două lucruri, și anume, puritatea credinţei şi ones- 
titatea moravurilor”. Dar însemna și „doctrina care învaţă 
despre lucrurile divine”, „credinţa adevărată şi doctrina 
cea dreaptă” ale căror hotare fuseseră stabilite de Părinţii 
Bisericii întregi încă de la începuturile acesteia. Aceasta 
era doctrina crezută, propovăduită și mărturisită pe baza 
cuvîntului lui Dumnezeu. Formula biblică „Crezut-am, 
pentru aceea am şi grăit” făcea legătura între credinţa în 
adevăr și mărturisirea adevărului ca părţi inseparabile 
ale aceluiași răspuns faţă de învăţătura lui Hristos. Din 
această perspectivă, Augustin era bine cunoscut pentru 
„credinţa inimii” şi „mărturisirea gurii sale”. În vreme ce 
pentru creştinii din Răsărit conflictul cu Islamul a repre- 
zentat ocazia de a afirma ceea ce credeau, propovăduiau 
și mărturiseau, teologii din Apus s-au apropiat cel mai 

mult de astfel de afirmaţii atunci cînd şi-au făcut cunoscută 
doctrina prezenţei reale în Euharistie: în veacul al IX-lea, 
Gottschalk prezenta ceea ce „oricine se cuvine să creadă, 
să ştie, să apere şi să mărturisească”; un tratat atribuit 
unei alte personalităţi din secolul al IX-lea, Haimo de 
Halberstadt, dar scris probabil în veacul al X-lea sau al XI-lea, 
începea descrierea doctrinei euharistice cu următoarele 
cuvinte: „De aceea credem şi cu tărie mărturisim și apă- 
răm” ; iar Baldwin, arhiepiscop de Canterbury în ultimul 
sfert al secolului al XII-lea, își declara credința în reali- 
tatea minunii euharistice povăţuind : „Cu inima deschisă 
şi cu încredere, cu hotărîre şi nestrămutare, așadar, să 
apărăm, să credem și să mărturisim”. 

Totodată, această manieră de a vorbi despre „credinţă” 
sau despre „doctrină” era strîns legată de folosirea terme- 
nului „teologie” în epoca medievală şi a determinat și 
modul cum este întrebuințat cuvîntul în titlul acestui 
volum. Căci „procesul prin care teologia a dobîndit semni- 
ficaţia precisă a unei înţelegeri organizate și erudite a 
datelor revelaţiei a fost cît se poate de lent”. Tendinţa 
predominantă în Evul Mediu se reflecta în folosirea ter- 
menului „a teologhisi” pentru a descrie evanghelizarea 
păgînilor sau în hotărîrea celui de-al patrulea Conciliu de 
la Lateran din 1215, care a stabilit funcţia „teologului” ca 
fiind aceea de „a-i învăţa pe preoţi şi pe ceilalți despre 
Sfinta Scriptură şi, mai presus de orice, de a le dezvălui 
acele lucruri care se ştie că ţin de tămăduirea sufletelor”. 
Au existat momente cînd unii autori medievali s-au abătut 
de la această tendinţă şi s-au apropiat de întrebuinţarea 
pe care o dăm noi astăzi termenului. Ca parte a programu- 
lui său de reflecţie şi speculație, loan Scotus Eriugena 
propunea o împărţire a înţelepciunii în patru ramuri, 
„teologia” avîndu-şi locul ei bine definit alături de alte 
domenii ale cunoaşterii și ocupîndu-se, exclusiv sau cel 
puţin în principal, de „speculaţia cu privire la natura 
divină”. El învățase din gîndirea greacă faptul că „teologia” 
era, strict vorbind, această „contemplare a naturii divine”; 
era, pe scurt, așa cum spusese Dionisie, „raţiunea lui 
Dumnezeu”. Totuşi, chiar şi Eriugena urma practica mai 
răspîndită în epocă atunci cînd îi numea pe profeţii Vechiu- 
lui Testament „teologi” sau cînd vorbea în sens mistic de 
„aripile teologiei interioare”. O inovaţie ulterioară în înţe- 
legerea termenului a adus-o gîndirea lui Petru Abelard, 
sau în orice caz a unora dintre discipolii săi, care au dat 
tratatelor lui titluri precum Teologia creştină, Teologia 

învățaților şi Teologia „Binelui suprem”. Totuși, cert este 
că „pînă spre sfîrşitul secolului al XII-lea, și chiar mai 
tîrziu, s-a menţinut folosirea cuvîntului «teologie» ca sino- 
nim pentru «Pagina Sfintă» sau «Pagina Divină», adică 
Sfinta Scriptură”, în timp ce noţiuni ca „doctrină sfîntă” 
sau „știință divină” au ajuns să desemneze activitatea 
intelectuală căreia astăzi îi atribuim numele de „teologie”. 

Deși, pentru cititorul modern, semnificaţia medievală 
a „teologiei” ar putea constitui aspectul cel mai proble- 
matic legat de terminologia folosită în titlul volumului, 
totuși pare neîndoielnic faptul că termenul „evoluţie” din 
acest titlu ar fi putut fi cu mult mai problematic pentru 
cititorul medieval. Credinţa apostolică şi catolică era „una 
singură” căci ea fusese statornicită o dată pentru totdea- 
una și fusese transmisă prin tradiţia apostolică. De aceea, 
rămînea neschimbată şi neschimbătoare, şi numai ideea 
că ar putea să treacă printr-o schimbare, printr-o dez- 
voltare sau o evoluţie părea să submineze însăși temelia 
continuității apostolice. Ereticii i-au acuzat pe ortodocși 
că au adăugat fondului originar de credinţă doctrine pre- 
cum cea a transsubstanţierii, de vreme ce această doctrină 
nu apare menţionată în nici unul dintre simbolurile vechi 
de credinţă ; ortodocșii au fost nevoiţi să răspundă acestei 
acuzaţii precizînd că doctrina a fost într-adevăr prezentă 
încă de la începuturi, dar nu a fost afirmată întrucît fusese 
acceptată de toţi fără să fi fost pusă în discuţie. Mai precis, 
existau „unele lucruri care sînt crezute, dar nu sînt pro- 
povăduite”, întrebări deschise asupra cărora nu exista o 
mărturie clară oferită de Scriptură și de tradiţie. Astfel 
de semne de întrebare apăreau în doctrina despre Fecioara 
Maria, inclusiv în ceea ce privește începutul vieţii ei (dacă 
a fost sau nu zămislită în păcatul originar), cît şi sfiîrşi- 
tul (dacă a fost sau nu înviată din morți). Asupra unor 
asemenea întrebări „nu îndrăznim să discutăm”, spunea 
un teolog, în timp ce un altul, refuzînd să recunoască 
doctrina imaculatei concepţii sau să aprobe celebrarea ei, 
rezerva dreptul de a se pronunţa în această chestiune 
„autorității scaunului apostolic”. Judecăţi precum acestea 
par să sugereze că ar putea să existe un anumit tip de 
dezvoltare sau evoluţie; pornind de la ideile patristice 
privind dezvoltarea doctrinei despre Duhul Sfînt, Toma 
de Aquino a apărat legitimitatea formulei Filioque, argu- 
mentînd că „era cuprinsă implicit în credinţa că Duhul 
Sfînt purcede de la Tată!” şi că acum a fost exprimată în 
mod explicit. 

Prin urmare, cînd vorbim de „evoluţia teologiei medie- 
vale” încercăm, prin felul cum folosim termenul „teologie”, 
să înlocuim conotaţiile moderne ale termenului cu cele 
care erau proprii creştinilor din Evul Mediu, dar în acelaşi 
timp să suprapunem concepţiile moderne legate de ceea 
ce era „medieva!”, şi mai ales noţiunea modernă de „evo- 
luţie” privită ca schimbare și dezvoltare, peste ideile și 
învățăturile Evului Mediu. Vom continua de asemenea, la 
fel ca în primele două volume, să ne concentrăm atenţia 
numai asupra istoriei doctrinei, chiar cu preţul neabor- 
dării unor aspecte importante şi fascinante din afara sfe- 
rei doctrinare. Ca să menţionăm doar cîteva exemple, nu 
vom discuta despre rolul conflictului de personalitate în 
cariera tumultuoasă a lui Petru Abelard, nici despre 
amenințările invaziei barbare care se credea că au fost 
respinse prin puterea Fecioarei Maria, nici despre obiceiul 
lui Berengarius de Tours de a se referi în mod constant la 
adversarul lui, Humbert de Silva Candida, folosind ape- 
lativul „burgundul acela”, nici despre relatarea glacială a 
lui Hincmar de Reims cu privire la moartea lui Gottschalk, 
care se încheie cu următoarele cuvinte: „Și cînd i s-a 
apropiat sfi îrşitul, fraţii lui, care erau de faţă, s-au străduit 
să-l convingă să se lepede de judecăţile sale stricăcioase şi 
de părerile lui strîmbe şi să primească Sfinta Împărtă- 
şanie. A răspuns că nu se poate lepăda de judecăţile și de 
părerile lui și că se simte pe deplin îndreptăţit să nu 
primească Împărtăşania. Și astfel şi-a încheiat el o viaţă 
nevrednică printr-o moarte vrednică de aceasta şi s-a dus 
în locul pe care îl merită”. Pînă și cruciadele sînt menţio- 
nate în prezentarea noastră numai ca parte a confruntării 
dintre creștinătatea apuseană și credințele altor neamuri. 

În schema generală a lucrării, volumul de faţă reia 
istoria doctrinei apusene începînd cu secolul al VII-lea, la 
fel cum volumul al doilea a prezentat doctrina răsăriteană 
începînd cu același secol. În Biserica de Apus această 
perioadă era percepută ca fiind o epocă în care „studiul 
literelor este pe moarte și nimeni nu e în stare să păstreze 
în scris înfăptuirile prezentului”. Cercetătorii moderni, 
deși deplîng excesele acestei caracterizări, afirmă de comun 
acord că punctul unde ne începem prezentarea era profund 
marcat de „un reflux pe continentul european”, atunci 
cînd „continentul vest-european se afla sub pecetea nimi- 
citoare a unei sterilităţi intelectuale” și a unei „decadenţe 
incurabile”. Volumul se încheie cu secolul al XIII-lea, în 
punctul în care va începe volumul al patrulea. Evoluţia 

doctrinei în Apus va avea prin urmare nevoie de două 
volume pentru prezentarea aceleiaşi perioade care a fost 
acoperită de un singur volum în cazul Bisericii de Răsărit. 
Spaţiul amplu acordat Reformei şi complexitatea istoriei 
relatate în volumul de faţă justifică pe deplin această 
discrepanţă. Impărțirea cronologică este necesar arbitrară, 
la fel ca şi decizia de a include în volumul al patrulea anu- 
mite mișcări doctrinare care au început în secolele al XII-lea 
sau al XIII-lea, dar care se leagă atît de strîns de istoria 
veacurilor al XIV-lea și al XV-lea încît este justificată 
prezentarea lor în volumul respectiv. Aceasta este pe scurt 
istoria a ceea ce am numit „catolicism ortodox în Apus” 
din secolul al VII-lea şi pînă în momentul cînd atît carac- 
terul său ortodox, cît şi cel catolic au fost puse în discuţie 
în mod fundamental sub forma protestului, a ereziei şi în 
cele din urmă de către Reformă. 

Integritatea tradiţiei catolice 


În Occidentul latin, nu mai puţin decît în Răsăritul grec 
sau siriac, a existat o perioadă între secolele al VII-lea și 
al VIII-lea cînd doctrina creștină era definită prin autori- 
tatea tradiţiei. „Aceasta”, se spunea în încheierea unui 
tratat din secolul al VII-lea destinat iniţiaţilor creștini, 
„este adevărata deplinătate a tradiţiei catolice a credinţei ; 
dacă o singură parte a ei va fi tăgăduită, atunci se va 
pierde puterea credinţei ca întreg”. Tratatul era o compi- 
laţie de citate din Părinţii Bisericii. Așa cum mărturisește 
autorul încă de la început, el „nu propune lucruri noi neo- 
fiţilor, ci doar lămurește sau consemnează pentru posteri- 
tate poveţele Părinților”. „Deplinătatea tradiţiei apostolice” și 
„deplinătatea credinţei” au continuat să fie o preocupare 
pentru toate grupările teologice. „Grija pentru păstrarea 
unității... în adevărul credinţei catolice” însemna pentru 
Alcuin, la sfîrșitul secolului al VIII-lea, o îmbrăţișare a 
învățăturilor creștine din primele veacuri. lar împăratul 
Carol cel Mare, urmînd sfaturile lui Alcuin, îndemna „să 
fie cercetat adevărul credinţei catolice”, însă o astfel de 
„cercetare” însemna pentru el ca adevărata credinţă să fie 
„sprijinită de cele mai solide mărturii ale Sfinţilor Părinţi” 
şi, în felul acesta, „susținută fără putinţă de tăgadă”. 
Intr-un alt pasaj din aceeași epistolă, Carol cel Mare scria 
în spiritul lui Augustin : „Aceasta este credinţa catolică și 
drept urmare este a noastră”. 

La baza acestor declaraţii de fidelitate faţă de tradiția 
catolică se afla ideea că ea este un întreg unitar, întemeiat 
pe consensul Părinților ortodocși ai Bisericii. „Acceptarea 
deplină a consensului catolic” era un semn de modestie 
creştină, după cum se spunea într-un manual din secolul 
al VII-lea. Beda Venerabilul se străduia să prezinte „sem- 
nificaţia... Părinților catolici” în comentariile sale și vor- 
bea despre „consensul deplin al tuturor în credinţa catolică”. 

În epoca lui Alcuin se obișnuia să se facă referire la „deplina 
unanimitate a Bisericii catolice” ca fundament al doctrinei 
ortodoxe. Această doctrină adevărată a Evangheliei, pro- 
povăduită în mod unanim de către Biserică, „strălucea cu 
putere în întreaga lume”. Alcuin le punea în vedere adver- 
sarilor săi contrastul dintre acest consens deplin și izolarea 
lor teologică ; „numai voi”, îi acuza el, „vă împotriviţi tutu- 
ror acestor lucruri, voi singuri aţi uzurpat preţiosul titlu 
de maestru”. Cu altă ocazie, le cerea să îi arate un singur 
neam sau un singur oraș care să fie de acord cu ei și nu cu 
Biserica universală, al cărei purtător de cuvînt era el însuși. 
Și alţi purtători de cuvînt din acele veacuri — fie ei anglo- 
-saxoni, spanioli, italieni sau franci — ar fi fost de acord. 

Totuşi, am face o greșeală să tragem de aici concluzia 
că toţi teologii acelor vremuri se mulțumeau doar să repete 
şi să transmită consensul patristic. Isidor de Sevilla repeta 
și transmitea învățăturile „celor de demult” cu atîta devo- 
țiune încît a devenit aproape obligatoriu pentru orice studiu 
modern asupra activităţii sale să îl califice drept „autor 
de compilaţii”. Cu toate acestea, pînă și imaginaţia lui 
teologică, deși bine ascunsă, funcţiona în ceea ce privește 
selectarea și aranjarea materialului bibliografic într-un 
„imens bazar al lumii antice”. În cazul lui Beda, elementul 
de creativitate și-a făcut simțită prezenţa mai clar. El se 
considera un „compilator” a ceea ce fusese spus de către 
geniul teologic al Părinților Bisericii, însă „a împletit totul 
într-o manieră care ridică lucrările sale teologice cu mult 
deasupra nivelului unei compilaţii sau catene”. În ciuda 
faptului că nega orice notă de originalitate, el „căuta nu 
numai să copieze gîndurile marilor învăţaţi, ci și să le comple- 
teze”, căci a recunoscut faptul că a „adăugat cîteva prinosuri 
ale propriei lui strădanii aşa cum i-au fost revelate de 
Autorul luminii”. Ambrozie Autpert, un benedictin din 
secolul al VIII-lea, în timp ce afirma că urmează „credinţa 
şi judecăţile catolicilor”, recunoștea și faptul că „am adăugat 
prin propriile mele puteri sau mai curînd prin graţia lui 
Dumnezeu multe lucruri care păreau să le lipsească [Părin- 
ţilor Bisericii]” în ceea ce privește interpretarea Apocalipsei 
Sfintului loan. Un alt comentariu pe marginea Apocalipsei 
includea rugăciunea ca Sfintul Duh să-l facă pe autor 
vrednic să adauge ceva la ceea ce predecesorii lui spuse- 
seră în legătură cu acest text. Alcuin a compilat și el cu 
aceeași rîvnă un număr impresionant de lucrări aparţi- 
nînd marilor scriitori ai Bisericii, urmînd consensul Părin- 
ţilor fără să introducă „nimic nou și neacceptînd nimic 

altceva decît ceea ce se găsește în scrierile lor catolice”. 
Totuși, acest studiu pe care l-a consacrat „autorilor din 
primele veacuri” a fost cel care „a deschis calea către 
compararea textelor” și către „renașterea exerciţiilor dialec- 
tice în domeniul teologiei”. Această combinație, în proporţii 
foarte diferite, între recunoașterea autorităţii (auctoritas) 
şi reflecţiile critice independente (ratio) va caracteriza 
teologia occidentală pe întreg parcursul Evului Mediu. 


Credinţa şi crezul 


„Oricine voiește să fie mîntuit trebuie mai presus de toate 
să îmbrăţișeze credinţa catolică.” Această declarație care 
deschidea crezul atanasian a fost reafirmată în mărturi- 
sirea de credință adoptată de cel de-al patrulea Conciliu 
de la Toledo din 633; autoritatea crezului a fost de aseme- 
nea confirmată la cel de-al doilea Sinod de la Autun în 
jurul anului 670; iar în primul paragraf al colecției de 
predici atribuite lui Bonifaciu misionarul, de la mijlocul 
secolului următor, era parafrazată aceeași declaraţie din 
introducerea crezului atanasian. Prin aceste cuvinte se 
afirma că versiunea autorizată a doctrinei ortodoxe defi- 
nite de către Părinţi și conciliile Bisericii era dreapta 
măsură a autenticei credinţe creștine. Orice credincios 
adevărat trebuia să se supună acestei „reguli a credinţei 
catolice și a adevărului catolic”. Integritatea tradiției cato- 
lice era asigurată de regula credinței. 

Indiferent ce ar fi însemnat expresia „regula credinţei” 
în utilizarea Părinților, se pare că în epoca despre care 
vorbim era de obicei identificată cu cele cîteva crezuri 
mărturisite de Biserică. O denumire obișnuită pentru crez 
era aceea de „simbol”, aşa cum apare în titlul lucrării lui 
Augustin Despre credinţă şi crez (De fide et symbolo), care 
era frecvent citată la începutul Evului Mediu. Se știa că 
denumirea vine din greacă și că înseamnă „semn”. Întrucît 
discipolii urmau să se răspîndească în toată lumea, s-au 
văzut nevoiţi să formuleze acest semn al învățăturii lor ; 
el cuprindea „mărturisirea Sfintei Treimi, unitatea Bise- 
ricii și întreaga taină a dogmei creștine”. Ceea ce prin 
tradiție a transmis Hristos discipolilor săi în timpul exis- 
tenţei sale pămîntești tot prin tradiție au transmis și ei 
mai departe Bisericii sub forma simbolului credinţei, iar 
„urmașii lor, Părinţii apostolici, în șase concilii ecume- 
nice... şi în alte sinoade catolice, confirmate de Sfintul 

Scaun”, au perpetuat la rîndul lor această învățătură. 
Literatura misionară din secolul al VIII-lea cerea ca sim- 
bolul împreună cu Rugăciunea Domnească (ce continua 
să se bucure de o atenţie specială) să fie învăţate obliga- 
toriu de către cei care se converteau la creștinism. Aceste 
două texte, în care „este cuprinsă toată Scriptura”, le erau 
suficiente copiilor Bisericii, întrucît ele rezumau întreaga 
lege a Evangheliei. O modalitate de referire la crez putea 
fi așadar „simbolul păcii catolice”, așa cum se cînta și se 
mărturisea în Biserică. Funcţia simbolului ca mărturisire 
a credinţei îi conferea statutul de autoritate doctrinară. 
Psalmistul spusese că „mărturisire și măreție sînt lucru- 
rile Lui”, ceea ce însemna că putinţa de a face o mărtu- 
risire de credinţă nu stă în puterile omenești, de vreme ce 
nimeni nu a împlinit vreo lucrare bună care să-l îndreptă- 
țească să primească mărturisirea de credinţă ; ea trebuie 
să fie un dar al harului divin. 

Ceea ce mărturisea și credea Biserica era „credinţa 
tuturor catolicilor”, care era, la rîndul ei, ceea ce propovă- 
duiseră apostolii. Credinţa, învăţătura și mărturisirea 
erau strîns legate. Să crezi însemna să accepţi ceea ce nu 
se vede, așa încît credinţa putea fi definită ca fiind „aceea 
prin care credem cu adevărat ceea ce nu sîntem în stare 
să vedem”. A fost ușoară trecerea de la această definiție 
subiectivă la folosirea cuvîntului „credinţă” nu în sensul 
actului de a crede, ci în ceea ce privește conţinutul lui, și 
anume relaţia dintre Dumnezeu și om. „Definiţia credinţei 
creștine” ţinea de lucruri trecute care erau relatate în 
mesajul evanghelic, și de lucruri viitoare, în care nădăj- 
duiau credincioșii. „Cei care aderă la credinţa creștină” 
era o caracterizare ce putea fi aplicată chiar şi acelor 
membri ai Bisericii care negau o astfel de adeziune prin 
modul lor de viaţă, iar formularea „cei care nu încalcă 
credinţa despre Hristos și Biserică” se putea folosi pentru 
credincioșii ortodocși. Deși se putea face distincţia între 
„credinţă” și „doctrină”, ca de pildă atunci cînd Isidor 
vorbea despre cei care „sînt creștini numai în credinţă, 
dar în lucrarea lor se despart de doctrina creștină”, mode- 
lul întrebuinţării acestor caracterizări era determinat de 
practica numirii doctrinei creștine drept „credinţă” sau 
„credinţa catolică” în sensul acelei învățături cu care tre- 
buia să fii de acord în ceea ce spui sau scrii. Alcuin a scris 
un tratat (pierdut acum) despre „credinţa catolică” în care 
se referea la credinţa în acest sens dogmatic ca fiind cea 
despre care se spune în Noul Testament: „Fără credință 

nu este cu putinţă să fim plăcuţi lui Dumnezeu”. El consi- 
dera că singura modalitate de a evita greșeala este viaţa 
„între zidurile credinţei catolice”. Sfinţenia credinţei cato- 
lice urma să fie apărată împotriva ereziei. 

Relaţia dintre „credinţă” și „doctrină” în accepțiunea 
lui Alcuin apare limpede în formule precum „doctrina 
catolică propovăduiește” sau în felul cum definește el ere- 
zia : „orice doctrină care se găseşte în afara zidurilor credin- 
ței Bisericii și a doctrinei apostolilor”. Totuși, chiar și 
atunci cînd nu se făcea o astfel de distincţie între termeni, 
„învăţătura apostolilor”, un concept aparţinînd Noului 
Testament, era legată de „hotăririle și canoanele Părin- 
ţilor ortodocși” din structura autorităţii Bisericii. Apostolii 
erau izvorul de unde Biserica avea să-și tragă doctrina. 
Un element important în definirea termenului „doctrină” 
era deosebirea dintre ea și „fapte”, „viaţă” sau „lucrare”. 
Cel ce propovăduia învățătura creștină trebuia să fie „o 
pildă vie atît în doctrină, cît și în viaţă”, căci prima fără 
cea de-a doua îl făcea pe om trufaș, iar cea de-a doua fără 
prima îl făcea inutil. Episcopul trebuia să dovedească prin 
„lucrarea sa” ceea ce îi învăţa pe alţii „atunci cînd vorbea 
despre doctrină”. O discrepanţă între faptele episcopului 
şi cuvintele sale de învăţătură i-ar fi putut face pe ascultă- 
tori să-i dispreţuiască „doctrina”. Beda Venerabilul le amin- 
tea ascultătorilor săi că în Noul Testament regula era: 
„Mai întîi să faci și apoi să propovăduieşti”; căci așa cum 
spuseseră și teologii din veacurile precedente, practica se 
afla la temelia teoriei. Ca să-și dovedească eficienţa, doctrina 
avea nevoie de sprijinul harului divin, căci fără aceasta 
ajungea la urechile ascultătorului, dar niciodată la inima 
lui. Dar cu ajutorul harului, „dogmele divine” deveneau 
un mijloc de cultivare a vieţii spirituale a copiilor Bisericii. 
In felul acesta cuvîntul „dogmă”, care fusese folosit ca 
termen pentru desemnarea opiniilor filozofice, putea să 
devină acum un sinonim pentru „doctrina creștină”, deși 
se obișnuia de asemenea să se vorbească despre „dogmele 
pervertite” ale ereticilor. 

Doctrina creștină a fost transmisă de la o generaţie a 
Bisericii la alta sub forma tradiţiei ortodoxe. Prelaţii din 
insulele britanice reuniți la Conciliul de la Hatfield în 680 
au invocat tradiţia în sprijinul poziţiei definite drept orto- 
doxe împotriva monotelismului „așa cum, prin tradiţie, 
Domnul nostru Iisus Hristos cel întrupat a dat mai departe 
[învăţătura] ucenicilor săi, cei care l-au văzut cu ochii lor 
şi i-au auzit predicile, și așa cum prin tradiţie a fost dată 

mai departe de crezul Sfinţilor Părinţi, precum și de toate 
sfintele concilii universale și de toți marii propovăduitori 
ai Bisericii catolice”. Acest decret a fost considerat de 
Beda drept „consensul unanim al tuturor celor care îmbră- 
ţişează credinţa catolică”. Cînd și-a asumat el însuși sar- 
cina de a face comentarii pe marginea Scripturii, a insistat 
să prezinte lămuririle care fuseseră „transmise prin tra- 
diţie de către Părinţi”. Mai mult, a instituit o regulă ca 
toţi cei trimiși să-i evanghelizeze pe evrei și pe păgîni să 
„propovăduiască acele lucruri pe care Biserica le-a primit 
şi le-a învăţat de la apostoli”, căci oricine încerca să pro- 
povăduiască „din proprie inițiativă” ceva nou și diferit nu 
era vrednic să înveţe și să predice în Biserică. Un învăţă- 
tor ortodox era, în opinia lui Isidor, „unul care crede ceea 
ce se cuvine și care trăiește așa cum crede”. Potrivit ori- 
ginii grecești a cuvîntului „ortodox”, un asemenea învăţă- 
tor este „un om care îi aduce laudă |llui Dumnezeu] așa 
cum se cuvine și care nu poate fi vrednic de acest nume 
dacă trăiește altfel decît crede”. 

Tot etimologia greacă se află şi la baza definiţiei pe 
care o dă Isidor cuvîntului „catolic”, care este, spune el, 
sinonim cu „universal sau general”. Într-un alt pasaj, din 
tratatul său intitulat Origini, explică: „Catolic [înseamnă] 
universal, adică, în acord cu întregul”. Diferenţa dintre 
Biserica catolică și „adunările nelegiuite ale ereticilor” 
este aceea că Biserica se extinde în lumea întreagă, în 
vreme ce adepţii uneia sau alteia dintre falsele doctrine 
se limitează la cîteva regiuni. Această deosebire avea să 
fie citată de către apărătorii doctrinei catolice împotriva 
urmașilor spanioli ai lui Isidor, care susțineau la rîndul 
lor : „Credem și mărturisim Sfînta Biserică catolică, răspîn- 
dită în întreaga lume prin propovăduirea apostolilor... 
printre catolici, și nu printre eretici”. In Anglia lui Beda, 
conflictul dintre universal şi particular, deși diferit din 
punct de vedere dogmatic de cel din Spania, includea și 
aspectul catolicităţii, așa încît „în Istoria bisericească, 
prin portretele pe care le schițează bărbaţilor și femeilor, 
Beda urmărește să răspundă la două întrebări centrale: 
sînt ei catolici ? ; se manifestă faptele lor în deplină armo- 
nie cu credința lor ?”. Vorbind despre un teolog din trecut, 
Ambrozie Autpert spunea că „nu trebuie să judecăm greșit 
după epoca în care a scris, ci trebuie să ne străduim să 
aflăm dacă ceea ce a scris este adevărat și catolic sau fals 
şi eretic”. Căci, potrivit lui Beda, „numai în această uni- 
tate numită «catolică» este deschisă tuturor poarta vieţii”. 

Urmașul spiritual al lui Beda, Alcuin din York, se declara 
cu mîndrie „catolic, născut și crescut în Biserica catolică”, 
fiind convins că mîntuirea nu poate exista în afara „ade- 
vărului Bisericii”. 

Pentru Alcuin, la fel ca şi pentru predecesorii săi din 
secolele al VII-lea și al VIII-lea, acest „adevăr al Bisericii” 
era cel care fusese definit de către Părinţii Bisericii. „Sme- 
renia lui Alcuin faţă de Părinţi” a fost tema dominantă şi 
metoda preferată a teologiei sale. In toate chestiunile 
doctrinare el spunea: „Vreau să pășesc pe urmele Sfinţilor 
Părinţi, neadăugînd şi nescoţînd nimic din sfintele lor 
scrieri”. Ei au devenit Părinţii Bisericii în virtutea faptu- 
lui că „ne-au născut întru Hristos” prin devotamentul lor 
faţă de învățătura creștină autentică. Prin urmare, nu 
am greși cu nimic dacă ne-am hotărî să rămînem „în 
compania unor astfel de oameni pe tărîmul credinţei cato- 
lice”, căci dincolo de acest tărîm se află dușmanii credinței. 
Sau, ca să folosim o altă metaforă, mărturia Părinților 
Bisericii este „drumul central al doctrinei apostolice”, de 
fapt, „calea regală”. Pelerinul poate să călătorească în 
siguranță pe acest drum ; dar dacă s-ar abate „la dreapta 
sau la stînga”, s-ar rătăci „pe potecile ocolite ale noilor 
idei de un fel sau altul”. Compilaţia de citate din scrierile 
Părinților putea fi considerată drept metoda teologică 
potrivită, grație sistemului autoritar al verificării doctrinei, 
în cadrul căruia se credea că ei dețin poziţia unor martori 
echilibrați și veridici în privința doctrinei ortodoxe. 

Un catalog al Părinților folosiți drept martori probabil 
că ar include, dacă am căuta pînă la capăt, majoritatea 
numelor, dacă nu toate scrierile, care apăreau în compi- 
laţii similare de texte patristice din Răsărit. Avînd în 
vedere neputința larg răspîndită atît în Apus, cît și în 
Răsărit de a citi în limba celeilalte părți și de a-i înțelege 
pe autorii celeilalte părţi, nu este deloc surprinzător faptul 
că Părinţii latini predominau în compilațiile occidentale. 
De pildă, Ciprian, „renumitul doctor și maestrul făcător 
de minuni” al Bisericii, era citat din plin. Dacă un anumit 
Părinte latin, precum Ieronim, scrisese despre una dintre 
cărţile Bibliei, atunci era de la sine înţeles că un comen- 
tariu pe marginea acelei cărți avea să citeze masiv din 
lucrarea respectivă. Papa Leon I, un autor latin foarte 
apreciat și de către teologii greci ai acestei epoci, era 
aclamat ca „un om pe deplin devotat credinţei catolice și 
unanim recunoscut pentru elocința sa atunci cînd vor- 
bește despre relaţia dintre cele două firi ale lui Hristos, 

divină şi umană”. În ciuda polemicii sale cu Augustin, 
Cassian era citat, datorită faptului că îmbrăţișase con- 
sensul Bisericii, ca o autoritate în ceea ce priveşte „cre- 
dinţa catolică”. Însă caracteristica cea mai însemnată a 
recursului la autoritatea patristică în aceste veacuri a 
fost modelul prin care ecoul unei generaţii a devenit vocea 
generaţiei următoare : teologi care nu doriseră să facă 
altceva decît să repete ceea ce afirmaseră Părinţii au fost 
ei înșiși ridicaţi pe soclu alături de Părinţi. Grigore cel 
Mare, deși nu a făcut decît să reia teoria lui Augustin, era 
„cel mai citit dintre Părinţii Bisericii de Apus”. Era „remar- 
cabil printre autorii Bisericii”, lăudat pentru elocinţa și 
pentru credinţa lui. În cadrul controverselor din secolul 
al IX-lea pe marginea Euharistiei, Grigore a ajuns să fie 
citat ca o autoritate de prim rang, ca și Beda Venerabilul. 
La mai puţin de două decenii de la moartea sa, Isidor de 
Sevilla, docilul „compilator” al autorităţilor precedente, 
era desemnat drept „cel mai recent giuvaer al Bisericii 
catolice” şi „cel mai învăţat dintre oameni acum în amurgul 
vremii”, iar operele lui teologice s-au bucurat de „cea mai 
mare preţuire” de-a lungul veacurilor care au urmat. 
Deşi printre Părinţii citați se numărau învățătorii orto- 
docși atît ai Răsăritului, cît și ai Apusului, cum ar fi de pildă 
Ioan Hrisostom, Augustin a fost sursa principală folosită 
direct sau indirect în secolele al VII-lea și al VIII-lea — ca 
şi în cel de-al IX-lea și în veacurile următoare - pentru 
înţelegerea doctrinei Bisericii, „adesea chiar și fără a-i fi 
menţionat numele”. Cînd doctrina în discuţie era dogma 
Sfintei Treimi, era cît se poate de firesc să fie citate „argu- 
mentele pe care Părintele Augustin le considera de primă 
însemnătate în cărţile sale despre Sfinta Treime” sau să 
fie citați „Augustin și ceilalţi teologi ortodocși” ca auto- 
rități în doctrina trinitară. Dar nici în exegeza asupra 
Bibliei nu era mai puţin important, așa cum spune Beda, 
să fie incluse „mărturii ale preafericitului Augustin”, ca și 
ale altor Părinţi ai Bisericii. Așa spre exemplu, o întreagă 
lucrare aparţinînd lui Beda Venerabilul, Prezentare alego- 
rică a Cîntării Cîntărilor, a fost compilată din scrierile lui 
Grigore cel Mare, care la rîndul lui se inspirase din scrie- 
rile lui Augustin. Iulian de Toledo, „cel mai de seamă 
teolog dintre episcopii vizigoți ai Spaniei”, îl considera pe 
Augustin drept „doctorul eminent”; iar atunci cînd a 
scris despre aparentele contradicții din Vechiul şi Noul 
Testament, a oferit citate din Augustin și Grigore. Din 
astfel de citate și din cataloagele manuscriselor aflate în 

bibliotecile mănăstiri lor reiese clar rolul dominant pe care 
l-a jucat Augustin în viaţa intelectuală și teologică a Evului 
Mediu timpuriu. În perioada carolingiană el era aclamat 
de către Servatus Lupus drept „un autor de mare blîndeţe 
și reputaţie”, „un om cu o strălucire divină a minţii”, 
„Augustin, despre care nu pot să spun dacă era mai de 
preţ pentru conţinutul sau pentru stilul său”. 

Calitatea principală a lui Augustin și a celorlalţi Părinți 
ortodocși era loialitatea față de tradiţia primită. Anatema 
apostolică pronunţată împotriva oricui, fie el și „un înger 
din cer”, care ar vesti „altă Evanghelie decît aceea pe care 
v-am vestit-o” prin tradiţie reprezenta, atît în Răsărit, cît 
şi în Apus, o interdicţie a oricărei inovaţii teologice. Textul 
în limba latină al Noului Testament recomanda ca „înnoirile 
terminologice” (novitates vocum), să fie evitate. În acest 
context, ereticii puteau fi definiţi drept „aceia care născo- 
cesc cu plăcere noi tălmăciri pentru ei înșiși și nu se 
mulţumesc cu dogma Sfinţilor Părinţi”. Părinţi de talia 
lui Leon afirmaseră că „nașterea... lui Hristos... trece din- 
colo de orice înţelegere” și prin urmare „ce își închipuie că 
înţeleg acești noi tălmaci ai tainelor lui Dumnezeu” cînd 
aceste taine au fost ascunse „Părinților din vechime și 
învăţaţilor catolici ?”. Cel care nega, de pildă, consensul 
acestor învăţaţi catolici cu privire la doctrina despre Fecioara 
Maria era respins, fiind,catalogat drept „născocitorul unei 
noi rătăciri”. Dar pînă și cei denunţaţi în cele din urmă 
drept eretici nutreau un devotament faţă de „doctrina 
apostolică” şi „credinţa catolică” și o antipatie faţă de 
„orice înnoire”, fiind posibil să se facă apel la ei „pentru a 
nu îngădui să se ivească nimic nou, nimic contrar tra- 
dițiilor apostolice”. 

Din punct de vedere etimologic, termenul „erezie” prove- 
nea din cuvîntul grecesc „alegere”; așadar, ereticii erau 
cei care alegeau „o dogmă pervertită” de dragul căreia se 
retrăgeau din frăţia Bisericii ortodoxe. O astfel de retra- 
gere din unitatea catolică era caracteristică și „schismati- 
cilor”, iar deosebirea dintre schismă și erezie se făcea 
uneori, dar nu întotdeauna; era chiar posibil să se facă 
referire la simonie ca fiind o „erezie”. Erezia a fost cea 
de-a doua dintre furtunile care s-au abătut asupra Bisericii, 
prima fiind cea a păgînilor, iar a treia cea a falșilor creștini. 
Întrucît ereticii violau unitatea catolică și, în consecinţă, 
„îl iubeau pe Hristos cu o iubire păcătoasă”, ei nu meritau 
un loc legitim în familia creștină. Asemenea prietenilor lui 
Iov, ei erau ipocriţi și propovăduiau „dogmele perverse”. 

Deşi Biserica îi tolera cu răbdare pe „cei din sînul ei care 
duc o viaţă greșită”, în schimb îi respingea și îi exco- 
munica pe cei „care au o credinţă greșită”. Unii dușmani 
ai Bisericii trăiau fără să primească Sfintele Taine și în 
afara frăţiei Bisericii, în vreme ce alţii trăiau în afara 
frăţiei, dar primind Sfintele Taine. Însă cei mai periculoși 
erau cei care trăiau în sînul Bisericii și primeau Sfintele 
ei Taine, dar cu toate acestea erau dușmani; aceştia erau 
ereticii. Ei nu ezitau cîtuși de puţin să-și insereze propriile 
doctrine în scrierile Părinților ortodocși. Totuși, era impor- 
tant să se recunoască faptul că avîntul ereziei a determi- 
nat uneori Biserica ortodoxă să-și clarifice doctrina, ceea 
ce ar fi putut să nu se întîmple niciodată dacă dușmanii ei 
nu ar fi făcut necesară o astfel de clarificare. 

Nici ereticii nu erau întotdeauna consecvenţi în felul 
cum se raportau la credinţa catolică, fiindcă uneori un 
teolog care greșea grav în privinţa unor doctrine funda- 
mentale putea, amestecînd „mierea” cu „otrava” sa, să fie 
şi el un martor al ortodoxiei. În timp ce scria împotriva 
unei poziţii pe care o denunța drept eretică, Alcuin a putut 
să folosească scrierile lui Origen, dar numai acolo unde 
acesta fusese în acord cu Părinţii ortodocși. Printre teo- 
logii spanioli, ca și printre teologii ortodocși în general, 
doctrine origeniste precum restaurarea tuturor făpturilor 
create, inclusiv diavolul, la demnitatea lor originară erau 
respinse, fiind considerate „adevărate sacrilegii”. Dar în 
Spania se putea vorbi despre ceea ce „Origen, învățatul, 
propovăduieşte în dogmele sale” chiar și în domeniul esha- 
tologiei. Unii teologi au izbutit să lămurească anumite 
dificultăţi exegetice citînd „explicaţiile găsite la Origen”. 
S-ar părea că definiţia regulei credinţei era considerată 
atît de limpede și de sigură încît pînă și un eretic precum 
Origen putea fi studiat și citat fără a deveni o ameninţare 
la adresa integrităţii tradiţiei catolice. 

După ce afirmă că „oricine voiește să fie mîntuit tre- 
buie mai presus de toate să îmbrățișeze credința catolică”, 
crezul atanasian precizează cele două dogme cardinale 
care alcătuiesc miezul acestei credinţe. „lar credinţa cato- 
lică este aceasta”, se spune în continuare, „că noi îl preaslă- 
vim pe Unul Dumnezeu în Treime”; iar într-un alt articol 
se adaugă : „Și trebuie pentru mîntuirea veșnică să credem 
cu toată tăria în întruparea Domnului nostru lisus Hristos”. 
Taina Treimii și cea a persoanei Dumnezeu-Omului au 
reprezentat regula credinței Bisericii catolice, iar adeziu- 
nea ortodoxă faţă de aceste taine a determinat integritatea 


Agob. Fel. 3 (PL 104 :35) 


Ambr. Aut. Purif. 5 (PL 
89: 1295-1296) 


Bea. Gen. 1 (CCSL 118A:7) 


Alc. Ep. 257 (MGH Ep. 
4:414-415) 


Alc. Tyin. 2.18 (PL 101:35) 


Raab. Corp. 9 (CCCM 
16: 56) 

Hinc. R. Ep. 1 (MGA Ep. 
8:1) 


Ambr. Aut. Apoc. 3; 2;9 
(CCCM 27:181; 628; 678) 


Isi. Sev. Sent. 1.1.1 (SPE 
2: 226) 


Isid. Sev. Sent. 1.6.1 (SPE 
2:236) 


INTEGRITATEA TRADIȚIEI CATOLICE 49 


tradiţiei catolice. Semnul distinctiv al autenticului „creștin 
catolic” era prin urmare acela că „el păstrează cu sfințenie 
adevărata credinţă în Treime și condamnă gîndirea per- 
vertită a ereticilor”. Biserica catolică era acea comunitate 
„care rămîne credincioasă unui singur Domn ca soţului ei 
legitim”. Grija pentru păstrarea acestei loialităţi trini- 
tare — ca de pildă atunci cînd Beda, în temeiul preceden- 
tului patristic, descoperă doctrina Treimii în primele două 
versete ale Bibliei — a dominat creștinătatea latină occi- 
dentală de-a lungul Evului Mediu timpuriu, în parte din 
cauza menţinerii arianismului indigen în rîndul vizigo- 
ților şi al altor triburi germanice. 

Din cauza acestei ameninţări, dar mai ales din cauza 
teologiei bizantine, Carol cel Mare i-a încredinţat lui Alcuin 
misiunea de a face o prezentare amănunţită a credinţei 
Bisericii cu privire la această chestiune fundamentală. 
Cu excepţia concepţiei specific apusene despre purcederea 
Duhului Sfint nu numai din Tatăl, ci atît din Tatăl, cît și 
din Fiul, rezumatul lui Alcuin relua în termeni cît se poate 
de convenţionali ceea ce creştinii din Răsărit, ca și cei din 
Apus, predicau despre Treime. De pildă, repeta principiul- 
-standard — care avea o importanţă specială în contextul 
polemic în care scria — potrivit căruia „oriunde citim în 
Sfinta Scriptură «singur Dumnezeu», nu trebuie să înţe- 
legem că se referă la una dintre persoanele Sfintei Treimi, 
ci la întreaga Sfintă Treime”. Chiar și atunci cînd, mai 
tîrziu în secolul al IX-lea, dezbaterea teologică s-a îndrep- 
tat către problema prezenţei reale în Euharistie, „calea 
Părinților” în cristalizarea doctrinei Treimii continua să 
reprezinte un punct central de referință teologică; iar 
jurămîntul de hirotonire care se rostea în veacul al IX-lea 
se deschidea cu o mărturisire de credinţă în Sfînta Treime. 

La baza dogmei Treimii se aflau, ca și la începuturile 
ei, anumite axiome cu privire la natura imuabilă a divini- 
tăţii, care au continuat să fie considerate de la sine înţelese 
mult timp după ce premisele lor filozofice nu au mai fost 
considerate astfel în mod explicit. În introducerea Sen- 
tințelor lui Isidor apare o prezentare a naturii absolute a 
lui Dumnezeu, care nu poate fi schimbată ; căci deși făptura 
creată supusă schimbării este bună, nu este binele suprem, 
pe care îl poate întruchipa numai Dumnezeu în firea sa 
imuabilă. Imuabil și veşnic, Dumnezeu transcende timpul, 
neavînd nici trecut, nici viitor, ci doar un prezent etern în 
sine însuşi, de vreme ce toate lucrurile sînt cuprinse în 
conștiința lui veșnică. Principalul pasaj citat de Părinţi în 

sprijinul acestei doctrine despre Dumnezeu era cuvîntul 
adresat de Dumnezeu lui Moise: „Eu sînt Cel ce sînt”. 
Acest text a continuat să fie „un semn al esenței divine” şi să 
servească drept dovadă că în esenţa lui veșnică Dumnezeu 
este „imuabil”. Din moment ce Dumnezeu este perfect 
imuabil aceasta înseamnă că în sînul divinității nu poate 
exista ceva „accidental” în raport cu esenţa divină. Limba- 
jul biblic cu privire la astfel de trăsături divine aparent 
supuse schimbării precum „mînia” nu trebuieînţeles într-un 
sens antropopatic, de vreme ce „Dumnezeu este mînios 
fără urmă de tulburare a naturii lui simple și desigur fără 
urmă de schimbare”. Diferenţa ontologică dintre Creator 
și făptura creată trebuia păstrată chiar și în cele mai 
intime pasaje biblice despre comuniunea dintre Dumnezeu 
și om în Hristos. Deși sufletul omului este nemuritor, el 
nu este imuabil, căci numai Dumnezeu este „cu adevărat 
şi cu desăvîrșire veșnic”. Toate aceste argumente sugerau 
ceea ce Răsăritul numea „teologie apofatică”, principiul 
potrivit căruia nu se poate vorbi despre divinitate decît în 
termeni negativi. „Dumnezeu poate fi cunoscut cum se 
cuvine numai atunci cînd tăgăduim că poate fi cunoscut 
în întregime.” Căci, aşa cum afirma şi doctrina despre 
Dumnezeu, trebuia admis faptul că limbajul uman nu este 
capabil să comunice în mod adecvat misterul inefabil al 
lui Dumnezeu. 

Este totuși important să recunoaștem că toate aceste 
afirmaţii, oricare ar fi fost afinităţile lor faţă de teologia 
răsăriteană, se articulau de fapt „în temeiul distincţiilor 
făcute de Augustin”, fapt cu atît mai adevărat cu cît unele 
dintre ideile lui Augustin cu privire la doctrina Treimii 
nu au fost atît afirmate cît mai curînd preluate ca atare 
de către majoritatea teologilor occidentali, cum ar fi de 
pildă distincția esenţială dintre ceea ce se spune despre 
Dumnezeu „potrivit esenței lui” și ceea ce se spune despre 
el „potrivit relaţiilor dintre cele trei persoane”. Ca parte 
integrantă a speculațiilor lui pe marginea Treimii, Augustin 
a ajuns să conceapă Sfîntul Duh ca fiind „iubirea cu care 
Tatăl și Fiul se iubesc unul pe celălalt”. Această identi- 
ficare a determinat în mod fundamental felul cum teologii 
apuseni înțelegeau trinitarismul ortodox, așa încît „Duhul 
Sfînt se cuvine a fi numit «iubire» poate fiindcă prin fire 
el îi uneşte pe cei din care purcede”. O altă temă idio- 
sincratică din tratatul lui Augustin Despre 7reime este 
încercarea lui de a găsi analogii psihologice în experienţa 
umană pentru a explica relaţiile transcendente dintre 

persoanele divine. De vreme ce sufletul omului nu a fost 
creat după chipul unui Dumnezeu singur, ci după chipul 
Treimii, trebuia să existe o oarecare relație de analogie 
între suflet şi Treime. Pornind de la concepţia trinitară a 
lui Augustin asupra lumii și asupra sufletului, această 
analogie a fost descoperită în „conștiința umană”, unde o 
treime umană alcătuită din „minte, intelect şi iubire” ser- 
vește drept modalitate de recunoaștere a Treimii divine. 

Cel mai frapant, și mai hotărîtor din punct de vedere 
ecumenic, exemplu al autorităţii desăvîrşite a operei lui 
Augustin în teologia trinitară latină este maniera aproape 
automată în care teologii apuseni au acceptat ideea lui 
Filiogue. Este clar că dacă teologia răsăriteană nu ar fi 
pus în discuţie această idee, considerînd-o o falsificare 
neîntemeiată a textului crezului de la Niceea și un act 
unilateral de legislaţie dogmatică emis de către unul dintre 
cei cinci patriarhi apostolici, Apusul ar fi propovăduit în 
continuare această dogmă ca parte a moștenirii necontes- 
tate (şi, prin urmare, incontestabile) a credinţei ortodoxe. 
Înainte să fie pus sub semnul întrebării de către teologia 
răsăriteană, Filioque a fost doar afirmat, nu şi argumen- 
tat. Locul lui în teologia și evlavia apuseană reiese clar 
din apariţia frecventă ca loc comun în textele liturgice şi 
poezia religioasă. În secolul al VII-lea se afirma că dife- 
renţa dintre Fiul și Duhul Sfînt în sînul Treimii constă în 
faptul că Fiul este născut din veșnicie doar din Tatăl, iar 
Duhul Sfint purcede atît din Tatăl, cît și din Fiul. Un crez 
adoptat la Roma în acel secol și reafirmat de Biserica 
engleză îi slăvea pe „Dumnezeu Tatăl..., și Fiul..., și Duhul 
Sfint, care purcede în chip tainic din Tatăl și din Fiul”. 
Întrucît Duhul Sfînt este Duhul „atît al Tatălui, cât și al 
Fiului”, Tatăl și Fiul sînt uniţi de posesia Duhului, care 
purcede din amîndoi. La scurt timp după aceea, „credinţa 
catolică” a fost reafirmată drept trinitară în sensul că „Tatăl 
îl are pe Fiul, Fiul îl are pe Tatăl, iar Duhul Sfînt purcede 
din Tatăl şi din Fiu”, de vreme ce „Tatăl este principiul 
(principium) Dumnezeirii”. În perioada disputelor caro- 
lingiene cu Răsăritul, era cît se poate de firesc pentru 
teologii occidentali să afirme că Duhul Sfint „purcede în 
întregime din Tatăl şi în întregime din Fiul”, sau chiar că 
„Duhul Sfint... purcede din Tatăl și din Fiul potrivit esen- 
ței” Dumnezeirii. Această identificare a versiunii augusti- 
niene asupra dogmei trinitare cu credinţa universală a 
Bisericii ne ajută să explicăm reacţia Apusului față de 
atacurile teologilor greci la adresa teoriei despre Filioque. 

De abia mult mai tîrziu în Evul Mediu, și după aceea mult 
mai rar, s-a sugerat că întreaga chestiune nu era altceva 
decît o dispută la nivelul cuvintelor. 

Cealaltă componentă esenţială pentru integritatea tra- 
diţiei catolice era doctrina despre persoana lui Hristos. 
Ca şi dogma trinitară, ea își avea originea în hotărîrile con- 
ciliilor Bisericii primare, care nu mai formau acum obiec- 
tul disputei. Cu toate acestea, în Răsăritul siriac şi grec a 
continuat să fie o temă principală în cadrul polemicilor 
teologice, Apusul latin contribuind şi el în mod semnifi- 
cativ la deznodămîntul disputelor. Realizarea deosebită a 
teologiei occidentale în Evul Mediu avea să constea într-o 
continuare a dezvoltării doctrinei lucrării lui Hristos mai 
curînd decît a doctrinei persoanei lui Hristos, dar în acest 
punct al prezentării noastre este suficient să notăm că în 
veacurile al VII-lea și al VIII-lea autoritatea formală a 
dogmei hristologice a stat alături de cea a dogmei trinitare 
ca parte a regulei credinţei catolice. În mod omiletic se 
spunea că „din mila Domnului, Dumnezeu s-a pogorît 
printre oameni, pentru ca oamenii să poată prin ascultare 
să se înalțe către Dumnezeu”. Unicul Fiu născut al Tatălui 
s-a întrupat ca să-i ducă pe oameni către credință. Așa 
cum declara întreaga Biserică ortodoxă, fie ea răsăriteană 
sau apuseană, unul Hristos întrupat este adevăratul subiect 
al tuturor afirmațiilor hristologice, așa încît nu se cuvine 
să se vorbească despre el ca despre „unul şi altul” (alius et 
alius), ci ca despre un singur ipostas, deopotrivă divin și 
uman. Acestea și alte declaraţii similare de solidaritate 
dogmatică între ortodoxia Răsăritului și cea a Apusului 
erau suficiente pentru a lămuri faptul că Apusul își mani- 
festa alături de întreaga creștinătate devotamentul faţă 
de tradiţia catolică, dar nu erau suficiente pentru a împie- 
dica disputele dogmatice ulterioare cu privire la persoana 
lui Hristos. 


Credinţă, nădejde şi dragoste 


Creștinul catolic, potrivit lui Ambrozie Autpert, era cel 
care „păstrează cu sfințenie adevărata credinţă în Treime”. 
Dar Priminius, un abate din secolul al VIII-lea, era la fel 
de precis cînd formula următoarea definiţie : „creștinul 
este cel care îl imită şi îl urmează pe Hristos în toate 
lucrurile”. O astfel de definiţie, cu accentul pus pe cre- 
dinţă, nădejde și dragoste ca substanţă a vieţii creștine și 


Vezi vol. l, pp. 160-164 


Brun. S. Sent. 2.1-3 (PL 
165:901-311) 


Aug. Enchir. (CCSL 
46: 493-114) Aug. Retract. 
2.63.89 (CSEL, 36: 202) 


Auerbach (1965) 43 
Rich. S. Vict. Grad. car. 43 
(TPMA 3:171) 


Ambr. Aut. Trans. 5 (PL 
89: 1308) 


Ambr. Aut. Vic. virt. 2 (PL 
40: 1093); Ambr. Aut. Apoc. 
2 (CCCM 27: 149-150) 


Isid. Sev. Sent. 1.14.4 (SPE 
2: 262-263) 


Bonif. Serm. 4.8 (PL 89:852) 


Rab. Inst. cler. 1.27 
(Knoepiler 46-49) 

Episc. Fr. Ep. Elip. (MGH 
Conc. 2-l:157) 


McNeill-Gamer (1938) 43 


Prim. Scar. 22 (Jecker 54-55) 
Bonif. Serm. 6.1; 8.2; 15.1 
(PL 89:855; 859; 870), 


Othl. V. Bonif. 21 (MGIL 
Scrip. Ger. 50: 162-163) 


INTEGRITATEA TRADIȚIEI CATOLICE 53 


pe viaţa și învăţăturile lui lisus ca normă a ei, făcuse 
parte din concepţia asupra mîntuirii încă din primele zile 
ale Bisericii, iar definirea creștinismului drept credinţă, 
nădejde și dragoste a continuat să modeleze teologia medie- 
vală. Graţie, în mare parte, evlaviei şi gîndirii lui Augustin — 
al cărui tratat elementar de învățătură creștină, cunoscut 
de către autorii medievali (şi moderni) sub numele de 
Îndreptar, a purtat titlul iniţial Credință, nădejde şi dra- 
goste — această definiţie se înrădăcinase adînc în creștină- 
tatea apuseană, unde „caracterul smerit al sublimului, 
umilinţa istorică a divinității” au modelat limbajul și viaţa 
de-a lungul Evului Mediu latin. Acelaşi Ambrozie Autpert 
vorbea despre felul cum Hristos „ne-a dat propriul său 
exemplu pe care să-l urmăm”, iar cu altă ocazie spunea 
dojenitor, pornind de la pasajul din Epistola către Filipeni 
2,6-8: „Dacă slava dumnezeiască s-a coborit în smerenie 
atît de mare, oare are dreptul slăbiciunea omenească să 
se laude cu ceva?”. Astfel, el continua modul de a vorbi 
caracteristic părinţilor şi fraţilor săi care se bucurau de 
paradoxul întrupării. Hristos, Fiul lui Dumnezeu, se sme- 
rise pe sine pentru a mîntui omenirea și era absolut firesc 
ca ucenicii lui să-i urmeze suferința cu smerenie. 
Îndemnurile evanghelice de a urma exemplul lui Hristos 
și modelul de viaţă creștină au sporit în intensitate în 
această perioadă deoarece conflictul dintre creştini, și păgîni 
era unul real și puternic. Ca să devină creştin, un păgîn 
trebuia să se lepede de diavol şi de toate lucrările lui, iar 
interpretarea mesajului creștin trebuia să aibă grijă să 
evite orice „ofensă adusă neamurilor păgîne”. În mod semni- 
ficativ, o mare parte din materialul pe care îl cităm a fost 
produs la începuturile misiunii Bisericii de evanghelizare 
a triburilor păgîne. Chiar şi după ce aceste triburi au fost 
botezate şi incluse în mod formal în sînul Bisericii catolice, 
responsabilitatea pastorală s-a împletit cu interesul apolo- 
getic pentru a pune în prim-plan relaţia dintre modelul 
creștin și cel precreștin. Acest lucru reiese clar din colec- 
țiile de penitenţe ale epocii, în care „clauzele despre supersti- 
ţie formează o parte componentă a majorităţii” legislaţiei 
bisericești, dar și a învăţăturii Bisericii. De pildă, lucrarea 
lui Priminius, Dicta, interzicea nu numai idolatria, aşa 
cum ne-am fi așteptat de la aproape orice manual de 
credinţă şi viaţă creştină, dar şi practica incantaţiei. Pre- 
dicile semnate de Bonifaciu, „apostolul Germaniei”, condam- 
nau în mod repetat „augurii păgînilor”, încadrîndu-i în 
rîndul păcatelor capitale. Tragerea la sorţi din Scriptură 

nu trebuia luată drept justificare pentru asemenea metode 
de a face acum o alegere. Astfel de interdicții și acuzaţii 
continuau să fie necesare. Întrebînd „ce are Ingeld de-a 
face cu Hristos ?”, Alcuin avertiza că „augurii şi [prorocirea 
prin] cîntecele păsărilor şi [prevestirile prin] strănut şi 
multe alte asemenea lucruri trebuie evitate cu desăvîrșire”. 
Cam în aceeași perioadă Agobard de Lyon se pronunţa, 
citînd autoritatea Scripturii ca și pe cea a rațiunii, împo- 
triva superstiției, calificînd-o drept „o semnificativă tră- 
sătură a necredinţei”, iar Servatus Lupus își exprima 
îndoiala în legătură cu practica interpretării cometelor 
drept semne prevestitoare. 

Din cauza acestei permanente ameninţări, se făcea o 
strînsă legătură între ortodoxia doctrinară și supunerea 
morală. După ce a scris un manual despre semnificaţia 
botezului, Ildefonsus de Toledo a continuat cu un ghid 
intitulat Carte despre călătoria prin pustiu pe care încă o 
avem de străbătut după botez, conceput să pornească din 
punctul unde se oprise manualul. Însăşi definiţia mîn- 
tuirii era modelată de această legătură dintre ortodoxie şi 
moralitate. „Mîntuirea”, potrivit predicilor lui Bonifaciu, 
însemna „ascultarea poruncilor lui Dumnezeu și împli- 
nirea cu toată inima a voinţei Celui care «voiește ca toți 
oamenii să se mîntuiască» și nici unul să nu piară”. Evan- 
ghelia ca mod de viaţă era identificată cu o „nouă lege” 
sau cu „legea evanghelică”, așa cum fusese în primele 
veacuri ale Bisericii. În plus creştinii recunoşteau că tre- 
buie să ajungă la Vechiul Testament prin Noul Testament, 
așa încît ei „nu au aflat Evanghelia prin Lege, ci Legea 
prin Sfinta Evanghelie”. Legătura dintre Lege și Evanghelie 
era atît de strînsă încît mărturisirea apostolului Pavel, 
„sfîrșitul Legii este Hristos”, era interpretată în sensul că 
„cei care sînt fără Lege ajung să fie și fără Hristos”. Potri- 
vit lui Isidor, „calea pe care se ajunge la Hristos este 
Legea, prin care cei ce o înțeleg cum se cuvine merg către 
Dumnezeu”. Deși astfel de declaraţii despre Evanghelie 
ca Lege și despre mîntuire ca supunere morală nu aveau 
ca scop negarea specificului harului ca dar divin, mai 
curînd decît ca realizare umană, de vreme ce se știa că 
Legea este inutilă fără Evanghelie, ele au deplasat totuși 
accentul în ceea ce privește viziunea asupra mîntuirii. 
Creștinii erau așadar povățuiţi: „Să nu fim fără Hristos 
aici în viața aceasta trecătoare, ca nu cumva Hristos să 
înceapă să fie fără noi în viitor”. 

Alături de acest gen de povaţă morală se afla o definiţie 
continuă a mîntuirii ca dar gratuit al harului nemeritat. 
În această chestiune, ca de altfel în întreaga lui concepție, 
Beda a demonstratcă este un discipol fidel al lui Augustin, 
„doctorul harului”. Motto-ul vieţii și teologiei lui Beda era 
acela că „harul trebuie să fie punctul de plecare, harul 
trebuie să fie împlinirea, harul trebuie să fie cununa” 
întregii existenţe umane. Naşterea, prin care o ființă umană 
intră în această lume, este un dar al lui Dumnezeu, dar 
„harul noii naşteri” este de preferat. E demn de remarcat 
faptul că Beda nu a scris decît un singur tratat polemic, în 
care apără doctrina augustiniană a harului împotriva scrie- 
rilor teologului pelagian Iulian din Eclanum, pe care îl 
acuză de exagerare a bunătăţii înnăscute a omului, în așa 
fel încît harului să i se atribuie doar un rol de „ajutor 
complementar” și nu unul de „izvor și autor al strădaniilor 
și faptelor noastre bune”. Harul este de fapt sursa căreia 
trebuia să i se atribuie începutul fiecărei fapte bune și 
fiecărui gînd bun din inima omului. „Nu acest bine sau 
acel bine, ci binele în întregime” vine din „plinătatea Zidi- 
torului nostru” și din mărinimia lui necondiționată. Așa 
cum se spune în Evanghelie, harul Duhului Sfînt conferă 
uneori puteri miraculoase credincioșilor, iar alteori, nu; 
dar în modelul cotidian de viaţă al creștinilor — modelul 
credinţei, al nădejdii și al dragostei față de Dumnezeu și 
faţă de aproapele — harul Duhului Sfînt este întotdeauna 
prezent. 

Beda s-a evidenţiat între teologii acelor veacuri prin 
devotamentul lui lipsit de echivoc faţă de doctrina augus- 
tiniană a harului, ca și prin „nenumăratele și înverșuna- 
tele... avertismente împotriva pelagianismului”. Totuși, 
chiar şi cei care erau mai ambigui în felul cum interpretau 
caracterul gratuit al harului păstrau o mare parte din 
învățătura de bază a augustinismului, de pildă, cunos- 
cuta distincţie dintre „natură” și „har”. Relaţia lui Dumnezeu 
cu oamenii prin „natură” se reflectă „atît în umplerea, cît 
și în cuprinderea de către El a tot ce a zidit”, iar relaţia cu 
oamenii prin „har”, în „descoperirea Lui prin darul gratuit 
al milei sale pentru cei ce vor fi mîntuiţi”. Cînd era apli- 
cată hristologiei, această deosebire însemna că prin „natură” 
Hristos este Fiul Unul-Născut al lui Dumnezeu, în timp 
ce prin „har” și-a asumat firea umană ca să o mîntuiască. 
Această deosebire augustiniană între natură și har a con- 
tinuat să fie un instrument teologic în perioada caro- 
lingiană, iar reafirmarea ei avea să reprezinte soluția 


54 


Fapte 1,26 

Ambr. Aut. Mat. 6 (PL 
129 :1027) 

Rab. Ecclus. 8.1 

(PL 109: 1005-1008) 
Alc. Ep. 124 (MGH Ep. 
4:183) 


Alc. Ep. 267 (MGH Ep. 
4:426) 

Agob. Grand. 1; 3 (PL 
104 :147; 148) 


Agob. Grand. 16 (PL 

104 : 158) 

Agob. Grand. 15 (PL 

104: 157) 

Serv. Lup. Ep. 20 (MGH Ep. 
6:28) 


Ildef. /tin. des. (SPE 1: 381) 


Bonif. Serm. 8.1 (PL 89:858) 


1Tim. 2,4 


Isid. Sev. Orig. 6.2.7 (PL 
82 :230) 
Vezi vol. I, pp. 62-63 


Beat. Apoc. 3.4.41 (Sanders 
314) 


Rom. 10,4 
Pa. Cipr. Abus. 12 (TU 
34 :59) 


Isid. Sev. Sent. 1.18.1 (SPE 
2:276) 


Pe. Cipr. Abus. 12 (TU 
34:59) 


EVOLUȚIA TEOLOGIEI MEDIEVALE (600-1300) 


nu trebuia luată drept justificare pentru asemenea metode 
de a face acum o alegere. Astfel de interdicții și acuzaţii 
continuau să fie necesare. Întrebînd „ce are Ingeld de-a 
face cu Hristos ?”, Alcuin avertiza că „augurii şi [prorocirea 
prin] cîntecele păsărilor şi [prevestirile prin] strănut și 
multe alte asemenea lucruri trebuie evitate cu desăvîrşire”. 
Cam în aceeași perioadă Agobard de Lyon se pronunța, 
citînd autoritatea Scripturii ca şi pe cea a raţiunii, împo- 
triva superstiţiei, calificînd-o drept „o semnificativă tră- 
sătură a necredinţei”, iar Servatus Lupus își exprima 
îndoiala în legătură cu practica interpretării cometelor 
drept semne prevestitoare. 

Din cauza acestei permanente ameninţări, se făcea o 
strînsă legătură între ortodoxia doctrinară și supunerea 
morală. După ce a scris un manual despre semnificaţia 
botezului, Ildefonsus de Toledo a continuat cu un ghid 
intitulat Carte despre călătoria prin pustiu pe care încă o 
avem de străbătut după botez, conceput să pornească din 
punctul unde se oprise manualul. Însăşi definiția mîn- 
tuirii era modelată de această legătură dintre ortodoxie și 
moralitate. „Mîntuirea”, potrivit predicilor lui Bonifaciu, 
însemna „ascultarea poruncilor lui Dumnezeu și împli- 
nirea cu toată inima a voinţei Celui care «voiește ca toţi 
oamenii să se mîntuiască» şi nici unul să nu piară”. Evan- 
ghelia ca mod de viață era identificată cu o „nouă lege” 
sau cu „legea evanghelică”, așa cum fusese în primele 
veacuri ale Bisericii. În plus creștinii recunoşteau că tre- 
buie să ajungă la Vechiul Testament prin Noul Testament, 
așa încît ei „nu au aflat Evanghelia prin Lege, ci Legea 
prin Sfinta Evanghelie”. Legătura dintre Lege și Evanghelie 
era atît de strînsă încît mărturisirea apostolului Pavel, 
„sfirșitul Legii este Hristos”, era interpretată în sensul că 
„cei care sînt fără Lege ajung să fie și fără Hristos”. Potri- 
vit lui Isidor, „calea pe care se ajunge la Hristos este 
Legea, prin care cei ce o înţeleg cum se cuvine merg către 
Dumnezeu”. Deși astfel de declaraţii despre Evanghelie 
ca Lege și despre mîntuire ca supunere morală nu aveau 
ca scop negarea specificului harului ca dar divin, mai 
curînd decît ca realizare umană, de vreme ce se ştia că 
Legea este inutilă fără Evanghelie, ele au deplasat totuși 
accentul în ceea ce priveşte viziunea asupra mîntuirii. 
Creștinii erau așadar povăţuiţi: „Să nu fim fără Hristos 
aici în viaţa aceasta trecătoare, ca nu cumva Hristos să 
înceapă să fie fără noi în viitor”. 

Alături de acest gen de povaţă morală se afla o definiţie 
continuă a mîntuirii ca dar gratuit al harului nemeritat. 
In această chestiune, ca de altfel în întreaga lui concepţie, 
Beda a demonstrat că este un discipol fidelal lui Augustin, 
„doctorul harului”. Motto-ul vieţii şi teologiei lui Beda era 
acela că „harul trebuie să fie punctul de plecare, harul 
trebuie să fie împlinirea, harul trebuie să fie cununa” 
întregii existenţe umane. Nașterea, prin care o ființă umană 
intră în această lume, este un dar al lui Dumnezeu, dar 
„harul noii nașteri” este de preferat. E demn de remarcat 
faptul că Beda nu a scris decît un singur tratat polemic, în 
care apără doctrina augustiniană a harului împotriva scrie- 
rilor teologului pelagian Iulian din Eclanum, pe care îl 
acuză de exagerare a bunătăţii înnăscute a omului, în așa 
fel încît harului să i se atribuie doar un rol de „ajutor 
complementar” și nu unul de „izvor și autor al strădaniilor 
și faptelor noastre bune”. Harul este de fapt sursa căreia 
trebuia să i se atribuie începutul fiecărei fapte bune și 
fiecărui gînd bun din inima omului. „Nu acest bine sau 
acel bine, ci binele în întregime” vine din „plinătatea Zidi- 
torului nostru” și din mărinimia lui necondiționată. Așa 
cum se spune în Evanghelie, harul Duhului Sfînt conferă 
uneori puteri miraculoase credincioșilor, iar alteori, nu; 
dar în modelul cotidian de viaţă al creştinilor — modelul 
credinţei, al nădejdii şi al dragostei faţă de Dumnezeu și 
faţă de aproapele — harul Duhului Sfînt este întotdeauna 
prezent. 

Beda s-a evidenţiat între teologii acelor veacuri prin 
devotamentul lui lipsit de echivoc faţă de doctrina augus- 
tiniană a harului, ca și prin „nenumăratele și înverșuna- 
tele... avertismente împotriva pelagianismului”. Totuși, 
chiar şi cei care erau mai ambigui în felul cum interpretau 
caracterul gratuit al harului păstrau o mare parte din 
învăţătura de bază a augustinismului, de pildă, cunos- 
cuta distincţie dintre „natură” și „har”. Relaţia lui Dumnezeu 
cu oamenii prin „natură” se reflectă „atît în umplerea, cît 
și în cuprinderea de către El a tot ce a zidit”, iar relaţia cu 
oamenii prin „har”, în „descoperirea Lui prin darul gratuit 
al milei sale pentru cei ce vor fi mîntuiţi”. Cînd era apli- 
cată hristologiei, această deosebire însemna că prin „natură” 
Hristos este Fiul Unul-Născut al lui Dumnezeu, în timp 
ce prin „har” și-a asumat firea umană ca să o mîntuiască. 
Această deosebire augustiniană între natură și har a con- 
tinuat să fie un instrument teologic în perioada caro- 
lingiană, iar reafirmarea ei avea să reprezinte soluţia 

pentru clarificarea diferitelor dileme teologice din secolul 
al XIII-lea. Cealaltă componentă a teologiei augustiniene 
a harului, prezentă în toate rezumatele de doctrină creş- 
tină din această epocă, era relaţia dintre har și păcatul 
originar. Cu propriile puteri, omul este în stare să „meargă 
pe calea fărădelegii”, dar nu se poate întoarce pe calea cea 
dreaptă decît primind harul divin. Deși totul pe pămînt a 
fost creat pentru om, căderea l-a pus sub semnul păcatului 
şi al blestemului de a muri. Doctrina augustiniană a păca- 
tului originar era atît de importantă, încît Iulian de Toledo, 
de pildă, își începea lucrarea despre eshatologie cu urmă- 
toarele cuvinte: „Prin păcatul primului om a intrat moar- 
tea în lume”. 

Chiar şi în cazul lui Augustin, această interpretare a 
relaţiei dintre păcat şi har condusese la o poziţie destul 
de echivocă în ceea ce privește liberul arbitru. Adepții lui 
Augustin de la începuturile Evului Mediu nu au reușit 
nici ei să rezolve paradoxul. Potrivit lui Ildefonsus, „fără 
harul lui Dumnezeu, liberul arbitru nu este în stare de 
nimic bun”. Prin harul anticipat al lui Dumnezeu o per- 
soană nedoritoare ajunge să-și dorească binele, şi astfel, 
„harul precedă liberul arbitru”. Indiferent de locul pe care 
îl ocupa într-o astfel de doctrină liberul arbitru și respon- 
sabilitatea morală a omului înainte de momentul conver- 
tirii, cert este că ea preamărea darul harului. Mîntuirea 
sfinților și apartenenţa lor la Biserică s-au realizat „nu prin 
propriile merite, ci doar prin harul şi voinţa lui Dumnezeu”. 
Numai harul, fără contribuţia omului, l-a împăcat pe acesta 
din urmă cu Dumnezeu. Oricine meditează la adevărata 
lui condiţie trebuie să-și recunoască completa neputinţă 
și totala lipsă a oricăror merite proprii, trebuie să-și „pună 
nădejdea numai în Dumnezeu, care pregătește voinţa şi 
dăruiește putinţa”. Dumnezeu îi restaurează pe oameni 
prin darurile sale; nu le conferă virtuţi pentru că le-ar fi 
meritat. Mai întîi trebuie să vină mila Domnului și doar 
în temeiul ei Dumnezeu va răsplăti după aceea faptele 
bune. 

Uneori, această idee, „numai harul”, a condus la coro- 
larul ei, „numai credinţa”, ca de pildă atunci cînd Iulian 
de Toledo mărturisea că „orice strădanie de argumentare 
omenească trebuie amînată acolo unde numai credinţa 
este de ajuns”. „Dreptatea credinţei, prin care sîntem 
îndreptăţiţi”, constă în aceea „că noi credem în cel pe care 
nu îl vedem şi, curăţiţi fiind prin credinţă, îl vom vedea 
pînă la urmă pe cel în care credem acum.” Predecesorul 

lui pe scaunul episcopal de Toledo, Ildefonsus, se pronunța 
cu și mai multă vigoare atunci cînd se ruga: „Dumnezeule, 
care îi cureţi pe cei întinaţi și care prin spălarea păcatelor 
îl îndreptăţeşti pe păcătos fără fapte”. Întrucît acest pasaj 
semăna atît de mult cu învăţăturile Reformei protestante 
din veacul al XVI-lea, el a fost eliminat din unele manu- 
scrise ale tratatului lui Ildefonsus Despre fecioria Mariei 
de către „cititori care erau «mai mult evlavioși decît erudiţi» 
[și] care se temeau că printr-o greșită interpretare a acestor 
cuvinte Ildefonsus putea fi acuzat că propovăduiește învă- 
țătura eretică potrivit căreia oamenii se pot mîntui numai 
prin credinţă”. În alte scrieri ale sale, Ildefonsus insista 
totuși asupra faptului că întocmai cum un obiect metalic 
este frumos nu numai datorită frumuseţii materialului 
din care este făcut, ci şi graţie măiestriei artizanului, tot 
astfel „credinţa neîmpodobită cu fapte nu numai că este 
lipsită de frumuseţe, dar este de fapt moartă”. Pe de altă 
parte, într-un paragraf ulterior din aceeași lucrare, 
Ildefonsus citează textul din Epistola către Romani 5,l ca 
să dovedească faptul că „începutul mîntuirii omului vine 
din credinţă... care, atunci cînd este în Hristos, este îndrep- 
tăţire pentru credincios”. Iar Iulian, încercînd, asemenea 
altora, să pună în acord învăţăturile din Epistola către 
Romani cu cele din Epistola lui Iacob, recunoștea un sens 
în care „dacă cineva crede în Hristos... se poate mîntui 
numai prin credinţă”, dar Iacob spune că acest argument 
nu trebuie folosit drept pretext pentru „a refuza împli- 
nirea faptelor bune”. 

Mult mai răspîndit, şi în teologia spaniolă, era avertis- 
mentul împotriva oricui „se mîndrește zadarnic cu credinţa 
dacă nu este împodobită cu fapte bune”. Trebuia tras un 
semnal de alarmă împotriva celor care „cred că pot dobîndi 
fericirea veşnică numai prin mărturisirea credinţei, chiar 
dacă nu au faptele credinței”. Căci sensul cuvintelor din 
Epistola lui Iacov despre credinţa demonilor este acela că 
„dacă pentru mîntuire ar fi de ajuns credinţa fără iubire, 
atunci și demonii ar putea fi mîntuiţi”. Colecţia de predici 
purtînd semnătura misionarului Bonifaciu apare ca fiind 
tipică pentru morala și învăţătura creștină. Îndreptarea 
credinciosului, se spunea într-o predică despre Fericiri, 
nu este o stare dobîndită o dată pentru totdeauna, ci un 
proces de creștere, „așa încît să nu credem niciodată că 
sîntem destul de drepţi, ci să-l rugăm cu toată fiinţa pe 
Dumnezeu să ne sporească virtuțile”. În următoarea pre- 
dică se amintea ascultătorilor ceea ce îi făgăduiseră ei lui 

Dumnezeu la botez: să creadă în EI, ca Tată, Fiu şi Duh 
Sfînt. „Dar fiindcă este scris: «Credinţa fără de fapte, 
ac. 2,26 moartă este», și fiindcă cel ce îl cunoaște pe Dumnezeu se 
cuvine să îi urmeze poruncile, acestea sînt poruncile lui 
Dumnezeu, pe care vă spunem că le aveți de păzit şi de 
Bonif. Serm. 5.1 (PL 89:852) urmat.” După care erau enumerate poruncile. Iar într-o 
predică ulterioară despre natura credinţei, Bonifaciu îi 
afirma rolul primordial în viaţa creștină, „căci înţelegerea 
divinității şi cunoașterea adevărului trebuie să vină prin 
Bonif. Serm. 7.2(PL89:857) credinţa catolică”. Deși era adevărat că fără fapte bune 
Beat. Apoc. 12.2.60 (Sanders —<— credinţa este zadarnică, nu era mai puţin adevărat că 
628); Agob. Fel. 2 (PL Sa E ză . : E 
104:34-35) faptele bune nu folosesc la nimic fără credinţa adevărată ; 
iar credința adevărată reprezenta confirmarea adevăratei 
Bonif. Serm. 7.2(PL89:857) doctrine propovăduite prin tradiţie de Biserica catolică. 
Nici credinţa singură, dar nici faptele singure nu puteau 
fi numite temelia mîntuirii, căci credinţa și faptele nu 
puteau exista una fără celelalte ; de aceea, cea mai exactă 
şi completă modalitate de a descrie mîntuirea era să se 
spună că cei ce s-au mîntuit au fost „îndreptaţi prin cre- 
Ambr. Aut. Purif. 6 (PL î Ea A E şi F 
89:1296) dinţă şi fapte”. Și aceasta prin har, desigur ; dar termenul 
„har” putea fi folosit fie pentru darul lui Dumnezeu, pri- 
mit prin credință, fie pentru efectele acestui dar asupra 
omului, exprimate prin fapte. 
Ca şi în secolele precedente, legătura dintre doctrina 
harului și doctrina mijloacelor harului a continuat să aibă 
Vezi vol. 1, pp. 178-174 nevoie de lămuriri. Datorită poate accentului pus de mulți 
teologi pe primatul credinței, despre care tocmai am vorbit, 
rolul propovăduirii cuvîntului lui Dumnezeu ca mijloc al 
harului a căpătat o importanţă deosebită. Un alt element 
care ilustrează această importanţă este programul misio- 
nar al Bisericii de-a lungul secolelor al VII-lea, al VIII-lea 
şi al IX-lea. În literatura misionară, Hristos era repre- 
zentat drept marele învăţător, care „a propovăduit evreilor 
şi neamurilor să se lepede de toate lucrările lor rele și 
diavolești, să se pocăiască, să primească botezul şi să-i 
păzească poruncile, care sînt cele patru Evanghelii și cele- 
Prim. Scar. 7 (Jecker 37) lalte Sfinte Scripturi”. Misionarul - şi fiecare păstor în 
parte — trebuia să urmeze acest exemplu ; căci, potrivit lui 
îl isi zorii Beda, „păstorii Bisericii au fost hirotoniți mai ales pentru 
122:49) menirea de a propovădui tainele cuvîntului lui Dumnezeu”. 
Acestea includeau Sfintele Taine, dar nu se limitau la ele. 
Hirotonirea, prin urmare, nu reprezenta doar conferirea 
autorităţii de a oficia și a administra Sfintele Taine, ci în 
primul rînd porunca de a propovădui cuvîntul evanghelic — 
accent care a continuat să se reflecte în rolul acordat citirii 

Evangheliei ca parte a celebrării liturgice. „Aceasta este 
îndatorirea sfinţiei voastre”, îi scria Alcuin unui episcop, 
„aceasta este răsplata, aceasta este veșnica slavă și preamă- 
rire, ca sfinţia voastră să propovăduiască tuturor cuvîntul 
lui Dumnezeu cu mare nădejde”. Cuvîntul era un mijloc 
al harului. 

În ciuda acestui accent deosebit pus pe doctrina cuvîn- 
tului, cea mai mare parte a dezvoltării doctrinare legate 
de înțelegerea mijloacelor harului s-a produs în inter- 
pretarea Sfintelor Taine, prin care s-a născut şi s-a hrănit 
însăși Biserica, în calitate de mamă a tuturor celor care 
trăiesc pe pămînt. Uneori, Sfintele Taine și „mărturisirea 
adevărului” prin cuvînt erau puse alături, dar chiar şi 
această alăturare se făcea în termenii augustinieni, potri- 
vit cărora, pentru săvîrşirea unei Sfinte Taine cuvîntul se 
adaugă elementelor constitutive. Tot din teologia sacra- 
mentală a lui Augustin a derivat și învățătura conform 
căreia eficacitatea obiectivă a Sfintelor Taine nu depinde 
de starea subiectivă a preotului. La fel ca la Augustin, și 
la adepţii săi, această teorie era formulată cu precădere 
în relaţie cu botezul; dar aplicarea ei la Euharistie și apoi la 
hirotonire avea să determine rezultatul diferitelor contro- 
verse teologice medievale. Hristos însuși, exterior actului 
fizic, este cel care realizează de fapt botezul, indiferent 
de condiția morală şi religioasă a preotului; căci „pute- 
rea acestei Sfinte Taine nu este în actul preotului, ci în 
puterea Stăpînului”. Așa cum rezuma un teolog din seco- 
lul al IX-lea, această doctrină spunea că valabilitatea 
Tainei nu depinde de „meritul celui care o împlinește, ci 
de cuvîntul... Creatorului şi de puterea Duhului Sfînt”. 
Aceasta se aplica nu numai în cazul botezului, pocăinţei 
şi Euharistiei, ci și al altor acte sacramentale sau semi- 
sacramentale, ca de pildă, în cazul folosirii semnului crucii. 
Exorcismul, care nu a devenit niciodată o Taină de sine 
stătătoare, ci a depins de botez pentru a-și îndeplini funcția, 
era un mijloc de înlocuire a puterii diavoleşti cu puterea 
divină. Modul cum formulează Beda semnificaţia sacra- 
mentală a mirungerii bolnavilor era suficient de clar pentru 
a-i asigura un loc în compilațiile veacului al IX-lea de 
texte reprezentative pentru dezvoltarea doctrinei sacra- 
mentale occidentale. 

Augustinismul secolelor al VII-lea și al VIII-lea este 
evident mai ales în insistența asupra doctrinei botezului 
ca element-cheie al teologiei sacramentale. Urmîndu-și 
maestrul, teologii augustinieni din primele veacuri ale 

Evului Mediu şi-au întemeiat doctrina Sfintelor Taine în 
principal pe botez, în vreme ce doctrina medievală de mai 
tîrziu, începînd cu secolul al IX-lea, va depăși teoria lui 
Augustin, atribuindu-i Euharistiei funcţia paradigmatică 
în învățătura sacramentală. Ca și în cazul propovăduirii, 
botezul era interpretat în relaţie cu păstorirea lui Hristos 
însuși. Botezul și patimile lui Hristos fuseseră mijloacele 
prin care el deschisese poarta împărăției cerești și restau- 
rase viaţa veșnică, pierdută odată cu căderea lui Adam. 
Botezul ca mijloc al harului şi patimile lui Hristos ca 
mijloc de mîntuire erau „atît de strîns legate încît nici una 
dintre ele nu poate să ne aducă mîntuirea fără cealaltă”. De 
aceea, era imposibil ca cineva să devină membru al Bisericii 
fără a primi botezul. lar Biserica catolică era singura 
deţinătoare a Tainei legitime a botezului, deși era tot atît 
de adevărat, aşa cum precizase Ciprian, că un botez admi- 
nistrat de un eretic putea fi valabil. Dacă cineva fusese 
botezat în numele Sfintei Treimi, nu mai trebuia rebotezat 
atunci cînd trecea de la erezie şi schismă la comuniunea 
Bisericii catolice. Dar dacă în administrarea botezului, fie 
de către un catolic fie de către un eretic, ar fi fost omis 
numele uneia dintre persoanele Treimii, atunci botezul 
nu ar mai fi fost valabil; pe de altă parte, o greşeală 
gramaticală sau lingvistică în cadrul ceremoniei se pare 
că nu era un motiv suficient pentru invalidarea Tainei — 
concepţie care s-a menţinut și în secolele următoare. 
Locul botezului în planul mîntuirii era atestat și de 
minunile speciale care îl însoțeau uneori. Deși minunile 
reprezentau un mijloc important de confirmare a unei 
Sfinte Taine, totuși cel mai important mijloc era mărturia 
binefacerilor conferite de ea. Botezul le permitea copiilor 
să se mîntuiască prin credinţa şi mărturisirea altora, cu 
condiţia ca „atunci cînd ajung la vîrsta cuvenită, să păs- 
treze integritatea credinţei care a fost mărturisită pentru 
ei”. Conţinutul darului botezului putea fi descris în multe 
feluri : cetăţenie în patria veşnică dăruită celui ce era 
doar călător în această viaţă trecătoare ; adopţie ca mădu- 
lar al trupului lui Hristos ; iertare nu numai a păcatului 
originar, dar şi a „păcatelor prezente, cu inima sau cu 
gura, cu fapta, cu gîndul sau cu vorba”. Unul dintre cele 
mai surprinzătoare moduri de a vorbi despre botez era 
descrierea lui ca un „pact” (pactum) făcut cu Dumnezeu. 
Un pact, potrivit etimologiei general acceptate, era un 
acord de „pace” (pax) între două părţi. Termenul putea de 
asemenea să aibă conotaţia noului legămînt încheiat prin 

botez, ca paralelă şi împlinire a vechiului legămînt încheiat 
prin circumcizie, și ca înlocuire a vechiului pact cu diavolul. 
Rezumînd pactul şi celelalte binefaceri ale acestei Taine, 
Priminius atrăgea atenţia cititorilor săi : „Luaţi aminte ce 
legămînt şi făgăduială şi mărturisire aveţi cu Dumnezeu. 
Credincioși fiind, aţi fost botezați în numele Tatălui și al 
Fiului şi al Sfîntului Duh pentru iertarea tuturor păca- 
telor voastre, și aţi fost miruiţi de preot cu ungerea mîntuirii 
spre viața veșnică. Trupul v-a fost îmbrăcat în veşmînt 
alb, iar Hristos v-a îmbrăcat sufletul cu harul ceresc. Un 
înger sfînt v-a fost dat să vă păzească ; și primind numele 
de «creștini», aţi intrat în rîndul Bisericii catolice şi aţi 
fost făcuţi mădulare ale lui Hristos”. 

Principalele trăsături ale acestei doctrine catolice a 
botezului se manifestaseră clar încă de la începuturile 
teologiei patristice. Doctrina penitenţei, dimpotrivă, a urmat 
un drum sinuos de-a lungul istoriei Bisericii latine, în 
funcţie de modul cum au alternat ca importanţă temele 
aparent contradictorii ale iertării nelimitate şi disciplinei 
ascetice. Cum botezul copiilor devenise procedura nor- 
mală, cu excepţia celor convertiți de către misionari, ideea 
că prin botez sînt iertate păcatele prezente şi-a pierdut o 
mare parte din semnificația practică, iar penitența a deve- 
nit „a doua formă de curăţire după Taina botezului, așa 
încît păcatele pe care le facem după spălarea botezului se 
pot vindeca prin leacul penitenţei”. Lacrimile penitenţei 
erau un al „doilea botez”. Totuşi, abia după această perioadă 
a fost clarificat caracterul sacramental al penitenţei. Beda, 
de pildă, dădea glas cerinţei ca „acei care păcătuind au 
plecat din rîndul Sfintei Biserici să se împace cu ea făcînd 
penitenţă prin lucrarea recunoscută a preoților”. Cu toate 
acestea, se pare că „în scrierile sale... sensul predominant 
al cuvîntului paenitentia este mai degrabă „pocăință” decît 
„penitenţă”. Este la fel de limpede şi faptul că „Beda nu 
desemnează penitenţa cu termenul «Taină»”, chiar dacă 
atunci cînd vorbește despre ea include cele mai multe 
dintre elementele care ar fi putut să o înscrie în rîndul 
Sfintelor Taine. Potrivit consensului teologilor din Evul 
Mediu timpuriu, de vreme ce iertarea păcatelor nu se 
putea face în afara Bisericii, reprezentantul acesteia avea 
dreptul să le impună păcătoşilor un program fix de penitență 
publică, ca mijloc de a da satisfacţie Bisericii. Era nevoie 
doar de cadrul conceptual al unui întreg sistem sacramen- 
tal, în interiorul căruia putea fi definită penitenţa, împre- 
ună cu celelalte lucrări de dobîndire a harului divin prin 
mijloace lumești. 

Un ritual a cărui semnificație doctrinară a fost lămu- 
rită mai clar decît o făcuse Augustin de către urmaşii săi 
era slujba de pomenire a răposaţilor credincioși. Dat fiind 
că pomenirea morților era o practică a Bisericii universale 
în întreaga lume, era firesc să se tragă concluzia că practica 
fusese transmisă prin tradiție de la apostolii înșiși; dar 
corolarul unei asemenea practici era credința că păcatele 
celor răposați puteau fi iertate, ceea ce presupunea exis- 
tenţa unui fel de stare intermediară între rai și iad. Doc- 
trina purgatoriului ca stare intermediară a fost propusă 
cu titlu provizoriu de către Augustin şi stabilită definitiv 
de către Grigore I. Citînd aceste două autorități, Iulian 
de Toledo considera doctrina ca fiind „definită prin decla- 
rațiile multor tratate” ale Părinților, ca şi prin pasaje 
biblice precum cel din Evanghelia după Matei 12,32 şi 
Epistola întîi către Corinteni 3,12-15. Primul dintre aceste 
pasaje voia să spună că „unele păcate sînt iertate în veacul 
acesta, dar altele, în veacul ce va să fie”. Al doilea pasaj 
voia să spună că flăcările purgatoriului nu pot arde meta- 
lul, adică „păcatele cele mari şi grele”, dar ele pot să ardă 
lemn, fîn și trestie, cu alte cuvinte „păcatele mai mici și 
mai ușoare”. Aleșii se pot purifica în cele din urmă, eli- 
berîndu-se de povara acestor „păcate mai uşoare”, așa 
încît „la sfîrșit ei se bucură de contemplarea bunătăților 
veşnice”. Purgatoriul era așadar „un foc de tranziție” asupra 
căruia Biserica de pe pămînt, prin puterea ei de a lega și 
a dezlega păcatele, avea autoritate şi jurisdicție. 

Amănuntele legate de starea sufletelor sfinților înainte 
de Judecata finală au continuat să reprezinte o enigmă şi 
un subiect de speculație, unii exprimîndu-şi îndoiala dacă 
era adevărat sau nu că „sufletele sfinților apostoli și muce- 
nici și ale altor oameni desăvîrşiți sînt primite în împă- 
răția cerurilor înainte de ziua judecății”. Cuvintele lui 
Hristos adresate tîlharului de pe cruce, „Adevărat grăiesc 
ţie, astăzi vei fi cu Mine în rai”, erau considerate o dovadă 
fără echivoc că sufletele drepţilor, odată ce au părăsit 
trupurile, erau duse direct în rai „fără nici un alt interval 
de timp”. Totuşi, din învăţăturile lui Grigore cel Mare 
reiese clar că acest lucru nu era valabil în cazul tuturor, 
căci erau unii care mai aveau nevoie de purificare după 
moarte. Un caz special îl reprezenta starea patriarhilor 
Vechiului Testament înainte de coborîrea lui Hristos pe 
tărîmul morților ca să le deschidă porțile raiului. Dar 
așa cum rugăciunile pentru credincioșii răposaţi deveni- 
seră o practică universală a Bisericii, tot astfel era foarte 

răspîndită şi ideea că „oamenii de seamă ai Bisericii, care 
s-au mutat înaintea noastră la Domnul”, acționează ca 
„patroni”. Ei s-au rugat pentru mîntuirea celor vii, pe 
care i-au iubit pe cînd se aflau pe lumea aceasta, așa cum 
se rugase bogatul chiar și în iad. Schematizarea vieții de 
apoi, înlesnită prin definirea purgatoriului ca fiind „locul 
în care sînt judecate și pedepsite sufletele celor ce... în 
ceasul morții se pocăiesc” nu numai că a devenit un punct 
central de divergență între Răsărit și Apus, dar a și oferit 
Evului Mediu tîrziu cadrul general pentru expresia lui 
artistică cea mai reprezentativă și mai profundă, și anume 
opera lui Dante, Divina Comedie. 

La Dante, nu mai puțin decît la predecesorii săi de la 
începutul epocii medievale, purgatoriul făcea parte dintr-o 
concepție globală asupra lumii. Căci, „deşi inseparabilă în 
sine însăși de orice reprezentare creștină a universului, 
imaginea catastrofei finale a avut rareori o influență atît 
de puternică asupra conștiinței oamenilor ca în această 
epocă”. Către finalul Sentinţelor sale, Isidor de Sevilla își 
îndemna cititorii să nu-și mai dorească o viață lungă, 
„supusă morții”, ci să-și îndrepte privirea către „acea viață 
de dragul căreia sînteți creștini, adică viața veşnică..., 
viața deplină”. „Împărăţia viitorului” are întîietate în fața 
„împărăției timpului”, iar „patria cerească” în fața „acestui 
veac”. Moartea unui om drept nu este un sfîrșit de drum, 
ci un început, „o trecere spre o viață mai bună”. Prin 
urmare, nădejdea și fericirea celor aleși nu se pot găsi 
nicăieri de partea aceasta a „viitorului sabat” din rai, unde 
„răsplata lor... este vederea lui Dumnezeu”. Multe dintre 
semnele sfîrşitului lumii s-au împlinit deja, iar altele erau 
pe cale să se împlinească. Totuși, se mai așteptau încă 
semne precum convertirea poporului lui Israel profețită 
de apostolul Pavel, dar se spera că ele aveau să vină cu 
siguranță și puteau să vină în curînd. Această speranță 
s-a alăturat credinței și iubirii pentru a alcătui cele trei 
componente fundamentale ale modelului de viață creștin. 


Duhul şi litera 


Includerea printre semnele sfîrşitului lumii a „credinţei 
poporului lui Israel” în Hristos făcea parte nu numai din 
efortul creştin neîntrerupt de tîlcuire a capitolelor 9-11 
din Epistola către Romani, dar și din cerința inevitabilă 
ca Biserica să înţeleagă iudaismul şi să lămurească relația 

ei cu vechiul popor al lui Dumnezeu. Această cerinţă era 
exprimată, de pildă, într-un rezumat al unei dispute iudeo- 
-creștine întocmit de Grigore de Tours sau într-un tratat 
al lui Ildefonsus, Despre fecioria Mariei, îndreptat „împo- 
triva a trei necredincioși”, dar închinat în cea mai mare 
parte disputei cu un evreu. Asemenea contemporanilor 
lor răsăriteni, teologii occidentali ai acelor veacuri, în 
calitate de moştenitori ai gîndirii patristice, repetau argu- 
mentele teologice și biblice ale controverselor anterioare 
cu gînditorii evrei. Deosebirea pe care o făcuse apostolul 
Pavel între duh și literă îi folosise lui Augustin, în tratatul 
său adesea citat, Despre duh şi literă, drept fundament 
pentru discutarea contrastului dintre creștinism și iudaism ; 
ea a continuat să fie folosită în acest scop, precum și în 
sprijinul exegezei în sens figurat în dauna celei în sens 
literal. Proorocia lui Iacob despre Iuda, care oferise con- 
textul istoric în cadrul căruia Părinţii Bisericii definiseră 
locul iudaismului în iconomia divină ca fiind important, 
dar tranzitoriu, făcea și ea parte integrantă din arsenalul 
teologic răsăritean întrebuințat împotriva afirmațiilor evrei- 
lor. Acest pasaj biblic era citat şi răscitat și în teologia 
latină. Era folosit pentru a le dovedi evreilor că Hristosul 
pe care îl așteptau venise. Proorocia care spunea că nu va 
lipsi sceptru din neamul lui Iuda pînă cînd va veni cel 
pentru care fusese hărăzit însemna că neamul lui Irod s-a 
sfîrșit odată cu venirea lui Hristos, împlinindu-se astfel 
vocaţia istorică a poporului lui Israel. 

Alte texte pilduitoare şi „Midrașe creştine” adunate în 
„mărturiile” primilor Părinţi împotriva iudaismului erau, 
la rîndul lor, reluate în tratatele medievale. Isidor de 
Sevilla recapitula de pildă viața și lucrarea lui Hristos, de 
la naștere pînă în momentul înălțării la cer, și cita măr- 
turii din Vechiul Testament pentru fiecare dintre eve- 
nimente. Anumite pasaje impuneau o atenţie specială. 
Versetul din capitolul despre facerea lumii, „Să facem om”, 
care fusese îndelung folosit pentru a dovedi că Treimea 
este Făcătoarea tuturor lucrurilor și mai ales a omului, 
nu putea fi interpretat în sensul, susținut de rabini, că 
Dumnezeu se sfătuise cu îngerii atunci cînd chemase ome- 
nirea la viaţă. Deși Decalogul, ca parte a învăţăturii creștine, 
trebuia urmat ca atare, porunca respectării sabatului nu 
se putea referi la celebrarea iudaică a zilei de sîmbătă. 
Mărturisirea Shema, „Ascultă, Israele, Domnul Dumnezeul 
nostru este singurul Domn”, era folosită de criticii evrei ai 
doctrinei creștine pentru a respinge dogma Treimii ; dar, 

de fapt, „orice Scriptură de inspiraţie divină, fie Vechiul 
sau Noul Testament, dacă este înțeleasă în sens catolic, 
propovăduiește pe Tatăl, pe Fiul și pe Duhul Sfînt” ca 
unul Dumnezeu în Treime. Scrierile profeților trebuiau și 
ele înțelese „într-un sens catolic” : proorocia lui Isaia despre 
„ieşirea” Domnului era considerată drept o referire la „a 
doua venire” a lui Hristos ; descrierea slugii care îndură 
multă suferinţă a ajutat la respingerea speranţei evreilor 
într-un Mesia care trebuia să vină, dar care nu trebuia să 
moară ; iar proorocia lui Daniel despre cele patru regate 
însemna că cel de-al cincilea regat, care avea să le răs- 
toarne pe toate, va fi cel al lui lisus Hristos. 

O temă frecventă în cadrul acestor dispute exegetice 
era contrastul dintre particularismul iudaic și universa- 
lismul creștin. Ca să fie „înţelese în sens catolic”, Scripturile 
Vechiului Testament trebuie citite ca mărturie nu numai 
a dogmei catolice, ci a catolicităţii înseși. Dintre toate 
dovezile că Mesia a venit, „cea mai adevărată” era chema- 
rea neamurilor și acceptarea Lui de către acestea, ceea ce 
demonstra că El este „așteptarea neamurilor”. Căci pînă 
și neamurile care nu au crezut în El „nu scapă de sub stă- 
pînirea lui Hristos, atîta vreme cît sînt constrînse de acei 
prinți în ale căror inimi se ştie că locuiește credinţa în 
Hristos”, așa încît nu mai rămînea probabil „nici un neam 
care să nu cunoască numele lui Hristos”. Acest universalism 
demonstra superioritatea creștinismului față de iudaism, 
care rămînea limitat la un popor mic. Deși era vorba de „o 
singură Biserică a tuturor sfinţilor lui [Hristos], de aceeași 
credinţă a tuturor celor aleși, adică, a celor de dinainte și 
de după întrupare” (ceea ce sugera că evreii aveau o prio- 
ritate cronologică), neamurile păgîne, fiind primele care 
au crezut în Hristos, au dobîndit întîietate în faţa evreilor, 
care au pierdut acum dreptul de a mai fi numiţi „evrei”, 
care însemna „mărturisitori”. Biserica primară realizase 
o tranziţie treptată de la particularitatea iudaică la uni- 
versalitatea creștină, așa cum arătase circumcizia lui Timotei 
de către Pavel, dar era clar că toate aceste obiceiuri spe- 
cific evreiești aveau să înceteze odată cu venirea lui Hristos. 
Totuși, rămăseseră mulți evrei care nu credeau în Hristos, 
iar pedeapsa pentru că îl respingeau încă mai apăsa 
asupra lor. 

Deși astfel de afirmaţii ale universalismului creștin se 
transformau cu ușurință în apologii ale imperialismului 
creștin, așa cum ne arată referirea la „prinții creștini”, 
exista totuși și o recunoaștere constantă, chiar dacă mai 

lipsită de vigoare, a faptului că modelul creștin în relația 
cu iudaismul nu trebuia răspîndit de prinți şi războinici, 
ci de propovăduitorii Evangheliei. Așa cum spunea Isidor, 
„credinţa nu se dobîndește în nici un caz cu forţa, ci prin 
convingerea prin rațiune și pe baza mărturiilor. La cei 
cărora le-a fost impusă prin violență credinţa nu durează”. 
El critica acel mod de convertire a evreilor înfăptuit „nu 
prin cunoaștere, căci i-a constrîns pe cei pe care ar fi 
trebuit să-i convingă printr-o prezentare rațională a cre- 
dinţei”. Sub conducerea sa, un conciliu reunit la Toledo a 
decretat în 633 ca evreii să nu mai fie obligaţi să se alăture 
Bisericii, ci să fie convinși să i se alăture din proprie 
voinţă. Sabia cu care Biserica își cucerea dușmanii nu era 
o constrîngere fizică, ci propovăduirea cuvîntului evan- 
ghelic. Respectînd acest principiu, tratatul lui Isidor Despre 
credinţa catolică împotriva evreilor „este probabil cea mai 
reușită și mai logică dintre toate încercările timpurii de 
a-l prezenta pe Hristos evreilor”. Și alte încercări pretin- 
deau că își susțin teza „fără a aduce prejudicii credinței 
creștine”, dar nu întotdeauna cu foarte mare succes. Urmînd 
modelul lui Isidor şi al surselor sale patristice, Alcuin 
considera credinţa „un act voluntar, nu unul obligatoriu” 
și „protesta vehement împotriva metodelor misionare con- 
strîngătoare [și] ...abuzului de putere regală în felul cum 
erau tratate popoarele cucerite”, inclusiv evreii. 

Teologii creștini erau destul de dispuși să acorde titlul 
de „Biserică” iudaismului care anticipase venirea lui Hristos. 
Întreaga comunitate a celor aleși, fie înainte de Hristos, 
fie după, era denumită „Biserică”, dar de dragul preciziei 
devenise o obișnuinţă folosirea termenului „Sinagogă” 
pentru a-i desemna pe „aceia dintre credincioși care au 
trăit înainte de întruparea Domnului” și rezervarea ter- 
menului „Biserică” pentru aceia care au venit după întru- 
pare. Atunci cînd făcea referire la credincioșii precreștini, 
„Sinagogă” apărea ca titlu onorific. Era un mod de a repre- 
zenta comunitatea evreilor credincioși ca „mamă a Bisericii”, 
ceea ce putea să însemne ori că „Hristos, care a binevoit 
să fie numit fratele celor aleși, s-a născut în trup” ori că 
„Biserica este întemeiată prin cărțile Legii și ale prooro- 
cilor”. Însă termenul „Sinagogă” putea să aibă și O cono- 
taţie peiorativă, ca de pildă cînd Isidor profeţea că în 
veacul Antihristului „Sinagoga se va dezlănţui împotriva 
Bisericii chiar mai cumplit decît atunci cînd i-a prigonit 
pe creștini pe vremea Mîntuitorului”. Văzut în această 
lumină, ca o comunitate care l-a respins pe Mesia și care 

de-atunci încolo a fost dușmanul de moarte al Bisericii, 
iudaismul era privit ca o erezie şi considerat „Sinagoga 
satanei”, iar deosebirea dintre Biserică și Sinagogă nu 
era doar una de natură cronologică, ci de natură antite- 
tică. În secolele al XI-lea și al XII-lea opoziția creștină 
față de iudaism, alături de opoziţia creștină față de islam, 
a luat o nouă formă, atunci cînd locurile comune ale apo- 
logeticii convenţionale au fost nevoite să cedeze în faţa 
unei dezbateri teologice mai profunde. 

Totuşi, ceea ce îi preocupa pe teologii secolelor al VII-lea, 
al VIII-lea și al IX-lea nu era în primul rînd locul comuni- 
tăţii religioase evreiești, ci mai degrabă semnificaţia Bibliei 
evreiești. Unul dintre acești teologi declara, în legătură 
cu autorii Bibliei iudaice: „Adevărul lor este credința mea”. 
Dar prin aceasta nu identifica nicidecum viziunea lui cu 
aceea a evreilor, ci proclama Biblia iudaică drept Vechiul 
Testament creștin. La fel ca în Biserica primară, aceasta 
implica adesea faptul că Vechiul Testament ocupa un loc 
inferior în comparaţie cu Noul Testament. Astfel, „noua 
proorocie [a Apocalipsei] întrece vechile proorocii tot așa 
cum Evanghelia are întîietate în faţa respectării Legii”. 
Și aceasta deoarece înfățișa ca deja împlinite acele „taine 
în legătură cu Hristos şi Biserica pe care [vechile prooro- 
cii], văzîndu-le de departe, le întrezăreau în viitor”. Ter- 
menul potrivit pentru Vechiul Testament era „prefigurare”, 
în timp ce pentru Noul Testament era „realitate”. Sau se 
putea face deosebirea între „umbra realităţii” în Vechiul 
şi „realitate” în Noul Testament. În ordinea firească a 
lucrurilor, „fapte noi împlinesc vechi făgăduințe, realita- 
tea depășește aparența, revelaţia face cunoscut ceea ce 
era neclar şi ascuns, iar noua credinţă dezvăluie tainele 
nepătrunse din vechime”. Inferioritatea Vechiului Testa- 
ment față de Evanghelie era vizibilă cu precădere în legă- 
tură cu legile morale; nu era legitimă înfățișarea cruzimilor 
israeliților împotriva dușmanilor lor ca o justificare pentru 
atrocități similare, de vreme ce ceea ce se poruncise atunci 
nu mai era îngăduit acum, iar odată cu nașterea lui Hristos 
„războaiele au luat sfîrşit în întreaga lume”. 

Aşa cum în Biserica primară Vechiul Testament, deși 
considerat depășit, era totuși citit ca Scriptură creștină, 
la fel şi în Evul Mediu acest din urmă mod de a trata 
Biblia iudaică a fost cel care a dominat învățătura Bise- 
ricii: „Vechiul şi Noul Testament sînt o singură carte”. 
Pasaje din Psalmi puteau sta foarte bine alături de mărtu- 
risiri ale lui lisus din Evanghelii, căci „psalmistul vorbeşte 

cu adevărat în numele lui Hristos (ex persona Christi), ca 
şi cum vorbele ar fi rostite de glasul Fiului lui Dumnezeu 
către Dumnezeu Tatăl”. Psaltirea era închinată în prin- 
cipal temei naşterii, morţii și învierii lui Hristos. Însă 
această temă nu putea fi percepută cu ușurință de oricare 
cititor. „Cînd necredincioşii citesc Scripturile, nu îl găsesc 
nicăieri pe Hristos. Motivul este acela că neputînd să 
înţeleagă contextul general al Vechiului Testament, ei nu 
pot să-L, găsească pe Cel pe care un cititor cunoscător al 
lucrurilor care ţin de împărăţia cerurilor știe cum să-L 
descopere în aproape toate paginile sfinte.” Citită în felul 
acesta, „orice Scriptură de Dumnezeu inspirată, fie ea 
Vechiul sau Noul Testament”, se prezenta ca o mărturie 
în sprijinul credinţei catolice şi ortodoxe a Bisericii. Totul 
în Scriptură, „chiar şi numele şi geografia”, trebuia înțeles 
ca fiind „plin de figuri spirituale”. Nu numai astfel de 
paralele bine cunoscute, precum cea dintre „Josua” şi „isus”, 
care fuseseră prezente în apologetica creştină încă de la 
începuturi, ci „toate aceste proorocii îşi află împlinirea” în 
Evanghelia creştină. 

Pentru a pătrunde adevărata și adînca semnificaţie a 
acestor pasaje trebuia înțeles faptul că relatările și cuvin- 
tele biblice însemnau mai mult decît spuneau. Recapitu- 
Ilînd hermeneutica Părinților Bisericii, Isidor a stabilit 
regula potrivit căreia „cine citește cuvintele Legii cu înţe- 
legerea trupească nu înţelege cîtuși de puţin Legea, ci 
numai acela care o priveşte cu ochiul înţelegerii inte- 
rioare, căci cei care se concentrează pe litera Legii nu-i 
pot pătrunde tainele”. Nerespectarea acestei reguli i-a 
dus pe mulți pe calea ereziei și a erorii. De fapt, „nici 
evreul, nici ereticul nu o pot înţelege, de vreme ce nici 
unul dintre ei nu este ucenic al lui Hristos”. Împotriva 
evreilor și a ereticilor era necesar să se insiste asupra 
faptului că limbajul Scripturii „trebuie înţeles nu numai 
din perspectivă istorică, dar și potrivit sensului mistic, cu 
alte cuvinte, spiritual”. ÎInsistenţa asupra interpretării 
spirituale a Scripturii nu implica o desconsiderare a sen- 
sului istoric. Beda punea un accent deosebit pe importanţa 
sensului istoric, îndemnînd ca toți cei care se străduiau să 
interpreteze Biblia în sens alegoric să aibă mare grijă ca 
nu cumva „din prea multă alegorie să piardă credinţa 
explicită întemeiată pe istorie”. Referirile istorice din Scrip- 
tură aveau mai puţină nevoie de explicaţii decît alte pasaje ; 
sau dacă nu erau clare, nu avea așa de mare importanţă. 
Însă acest lucru nu îi dădea exegetului dreptul de a ignora 

astfel de referiri, căci sensul istoric continua să fie funda- 
mental în efortul de interpretare a Bibliei. 

Deși dezvoltarea principiilor și metodelor de interpre- 
tare biblică nu ne privește în mod direct în această lucrare, 
ele au totuși legătură cu prezentarea noastră în măsura 
în care se credea că „împătrita normă a tradiţiei eclezias- 
tice” şi „împătrita structură a naraţiunii evanghelice” oferă 
justificare unui sens împătrit al Scripturii: istoric, alego- 
TIC, tropologic și anagogic. Aceasta însemna că în exegeza 
biblică trebuia să se acorde atenţie relatării evenimen- 
telor, dezvăluirii adevărurilor eterne, stabilirii îndatori- 
rilor morale și anticipării întîmplărilor viitoare. Uneori 
principiul hermeneutic putea fi redus la un sens întreit — 
istoric, tropologic și mistic —, dar această diferență era 
mai degrabă tehnică decît faptică. S-a ajuns să se vor- 
bească în cele din urmă chiar de un înșeptit sens al Scripturii 
şi nu doar de unul împătrit. Totuşi, chestiunea fundamen- 
tală rămînea insistența asupra diferenţei dintre literă şi 
duh, ceea ce presupunea că semnificația literală și istorică 
a unui pasaj nu epuiza sensurile cuvîntului lui Dumnezeu 
rostit prin intermediul acelui pasaj. 

Importanţa doctrinară a acestor aspecte hermeneutice 
consta în contribuţia lor la autoritatea Scripturii, căci 
numai interpretată în lumina lor, Scriptura era normativă 
pentru învățătura Bisericii. În acest temei era atribuit 
Bibliei caracterul său de revelație a Duhului Sfînt. Autorii 
Scripturii nu au vorbit din propria lor autoritate sau din 
propriile lor cunoştinţe, ci au primit mărturia lor de la 
„Duhul atotputernic și de viață dătător, a cărui lucrare 
este să vorbească prin gura tuturor proorocilor”. De aceea, 
trebuia spus că adevăratul autor al Scripturii este însuşi 
Duhul Sfint, care dictase profeților ce să scrie în numele 
lui, deși nu neapărat „cuvintele propriu-zise din gurile 
lor”. Astfel au devenit ei „autorii Sfintelor Cărţi, vorbind 
din insuflare divină și făcîndu-ne cunoscute poruncile 
cerești”. Aceste porunci țineau nu numai de regula de 
viață creștină, ci şi de „regula credinţei”. Autoritatea în 
Biserică trebuia, prin urmare, atribuită „apostolilor lui 
Dumnezeu”, căci ei nu duseseră neamurilor rezultatele 
propriilor reflecţii, ci transmiseseră întocmai „regula morală 
pe care o primiseră de la Hristos”. Astfel, apostolul Pavel 
era „cel mai mare dintre învățători”, în calitate de mem- 
bru al acestui colegiu apostolic. 

Nu putea să existe nici o opoziţie între Pavel şi alți 
apostoli, așa cum nu putea să existe vreo opoziţie nicăieri 

în Scriptură. Era esenţial să se înţeleagă „două afirmaţii 
adevărate ale Domnului în așa fel încît să nu se ajungă la 
nici o contradicţie între ele”. Aceasta nu însemna că totul 
în Scriptură este la fel de limpede. Insăşi cultivarea unui 
sens multiplu presupunea că trebuia pătruns dincolo de 
limbajul explicit al Bibliei pînă la înțelesurile mai pro- 
funde. Scriptura era, apoi, o carte obscură în mîna citito- 
rilor superficiali sau eretici, care îi foloseau caracterul 
obscur drept justificare pentru modul cum distorsionau ei 
interpretarea adevărată şi ortodoxă. Se admitea că unele 
pasaje din Scriptură sînt mai obscure decît altele, pentru 
a ascuți înţelegerea cititorului. Dar scopul Scripturii era 
clar, aşa încît oricine îi înțelegea mesajul central putea să 
desluşească şi pasajele mai puţin inteligibile. Astfel, auto- 
ritatea Bibliei era aceeaşi cu autoritatea lui Hristos însuși, 
iar „necunoaşterea Scripturilor înseamnă necunoaşterea 
lui Hristos”. 

Chiar dacă era posibil, în numele acestei înţelegeri a 
autorităţii, ca Scriptura să fie pusă în contradicţie cu 
tradiția patristică şi să fie respinse vechile interpretări 
care „nu puteau fi justificate” atunci cînd „lipseau dovezile 
clare din Sfînta Scriptură”, totuşi la baza întregii metode 
de interpretare a Bibliei rămînea acordul dintre Scriptură 
şi tradiţie. Limbajul Scripturii cu privire la Hristos era 
destul de clar în sine, însă interpretarea „Sfinţilor Părinţi 
şi a învăţaţilor catolici” a contribuit la explicitarea lui. 
„Strălucirea credinţei catolice” era lumina care străbătea 
întreaga Scriptură. Duhul Sfînt vorbise prin gura pro- 
feţilor şi a preoţilor Vechiului Testament și prin gura 
„tuturor învăţătorilor Bisericii catolice” ai Noului Testa- 
ment. Hotărîrile Conciliului de la Efes din 431 şi mărtu- 
riile evanghelice erau puse pe acelaşi plan. Atunci cînd 
cineva prezenta argumente teologice împotriva ereziei, se 
putea referi la „autoritatea Sfintelor Scripturi şi adevărul 
credinţei catolice”, care erau în perfectă armonie. Legea şi 
profeții în Vechiul Testament şi Evangheliile și apostolii 
în Noul Testament erau autoritatea inspirată divină a 
Bisericii, însă această autoritate era consfinţită prin „tra- 
diția patriarhilor” şi prin „pilda vie a Părinților”. Deşi ” 
veacurile următoare aveau să pună în antiteză auto- 
ritatea Scripturii cu autoritatea Bisericii şi a tradiţiei, 
totuşi trăsătura caracteristică a integrității tradiţiei cato- 
lice, aşa cum a fost ea percepută în Apus de-a lungul 
secolelor al VII-lea și al VIII-lea, era ca orice antiteză de 
acest tip să fie privită a priori ca imposibil de conceput. 

Cetatea lui Dumnezeu 


Era imposibilă o contradicţie între Scriptură și Biserică 
întrucît „Biserica, fiind mireasa lui Hristos, templul Celui 
Preaînalt, și cetatea Celui Preaînalt, şi cetatea marelui 
Rege, înflorește cu atîta putere, demnitate și înțelepciune 
încît nu poate fi cucerită de nici un dușman și nici nu 
poate fi dusă la pierzanie de nici un prieten”. Dintre aceste 
prerogative ale Bisericii, titlul care a fost identificat cu 
tradiţia augustiniană în modul cel mai explicit este cel de 
„cetate”. În Cetatea lui Dumnezeu, Augustin dezvoltase 
ideea că de-a lungul istoriei omenirii vor fi două cetăţi, 
una de la Dumnezeu și cealaltă de la diavol, prima înte- 
meiată de Abel și cea de-a doua întemeiată de Cain. Ambele 
vor dăinui pînă la înviere și la Judecata de Apoi. Una 
dintre sursele de inspiraţie ale concepţiei lui Augustin a 
fost „cetatea sfintă, noul Ierusalim” din Apocalipsa Sfîn- 
tului Ioan Teologul. Comentariile Evului Mediu timpuriu 
pe marginea textului Apocalipsei considerau de la sine 
înţeles că cetatea „trebuie văzută ca nimeni alta decît 
Biserica celor aleşi”, de vreme ce „aceasta... este Biserica 
lui Dumnezeu”. Dacă Biserica este cetatea lui Dumnezeu, 
„meterezele ei sînt Sfintele Scripturi”. Fiecare dintre cele 
trei cărţi ale lucrării din veacul al VII-lea, Previziuni ale 
viitorului, a lui Iulian de Toledo, cuprindea citate din 
scrierea lui Augustin Cetatea lui Dumnezeu, care continua 
astfel să-și exercite rolul de rezumat normativ al istoriei 
universale din perspectivă creștină. 

O altă metaforă politică pentru Biserică, una cu o mai 
amplă argumentare biblică, era aceea de „împărăţie”. Ter- 
menul nu își pierduse niciodată conotaţiile eshatologice, 
iar acestea s-au amplificat atunci cînd s-a deșteptat con- 
știința sfîrșitului. Dar era prezent și sentimentul că „între 
cele două veniri ale lui Hristos, prima în întrupare, a 
doua la judecată, mai este și o vîrstă de mijloc”. La aceasta 
se referea Apocalipsa atunci cînd vorbea despre cei o mie 
de ani în timpul cărora Hristos şi sfinţii vor domni pe 
pămînt. Doctrina mileniului avea în vedere „Biserica lui 
Dumnezeu, care, prin răspîndirea credinţei și a lucrărilor 
sale, se împrăștie ca o împărăție a credinţei, din clipa 
întrupării lui Hristos pînă la vremea judecății ce va veni”. 
Făgăduinţa lui Hristos că va mînca și va bea cu ucenicii 
săi în împărăţia Tatălui nu se aplica mileniului și nici 
măcar raiului, ci „Bisericii prezente”; ea se referea la 


72 


Radb. Corp. 21 (CCCM 
16:113) 


Ambr. Aut. Apoc. I (CCCM 
27:64) 


Vezi vol. [, pp. 318-323 
Ambr. Aut. Apoc. 2; 1 
(CCCM 27:96; 66); Beat. 
Apoc. 4.3.7 (Sanders 
352-353) 

Ildef. Cog. bapt. 82 (SPE 
1:310-11) 


Beat. Apoc. 2.6.50 (Sanders 
238) 

Bed. Cant. 3 (PL 91:11) 
Ildef. Cog. bapt. 7 (SPE 

1: 243-244) 

Fac. 2,21-22 


Ildef. Cog. bapt. 37 (SPE 
1:276); Alc. Fel. 2.17 (PL 
101: 158-159) 

Bed. Sam. 1 (CCSL 119: 28); 
Iul. 'Tol. Antikeim. 2.14 (PL 
96: 672) 

Bed. Marc. 4 (CCSL 
120:114) 


Lc. 5,3 
Bed. Luc. 2 (CCSL 120: 114) 
Beat. Elip. 1.1 (PL 96:895) 


Alc. Ep. 23 (MGH Ep. 4:62) 


Hinc. R. Praed. pr. (PL 
125 :65) 


Isid. Sevy. Proim. 8 (PL 


83:158); Ambr. Aut. Apoc. 
10 (CCCM 27 :868) 


Apud Bed. H.e. 2.4 
(Plummer 87) 


EVOLUȚIA TEOLOGIEI MEDIEVALE (600-1300) 


„împărăţia Tatălui, adică Biserica, ori de cîte ori mîncăm 
trupul și bem sîngele lui Hristos [în Euharistie] cu vred- 
nicie”. Identificarea Bisericii cu împărăţia se făcea de așa 
manieră încît se putea pur și simplu vorbi despre „împă- 
răția Lui, care este Biserica”. Cu toate acestea, nici ca 
împărăție a lui Dumnezeu, nici ca cetate a lui Dumnezeu, 
Biserica pămîntească nu era complet lipsită de păcate și de 
păcătoși. Doctrina augustiniană potrivit căreia sfinţenia 
Bisericii nu presupune desăvîrşire morală era reafirmată 
în avertismentul că sfinţii și păcătoșii se amestecă în 
„marele trup al Bisericii”. Sfinţenia era un atribut potrivit 
Bisericii fiindcă în sînul Bisericii, prin harul sacramental, 
primea credinciosul iertarea păcatelor. 

Ca cetate şi împărăție a lui Dumnezeu, în ciuda nevred- 
niciei membrilor ei, Biserica era identificată aproape inte- 
gral cu Hristos. Hristos şi Biserica, potrivit lui Beda, erau 
de „o fire”. Biserica apăruse din coasta lui Hristos, așa 
cum Eva fusese luată din coasta lui Adam. Era important 
într-o astfel de identificare între Hristos și Biserică să se 
observe diferenţa dintre cei doi ca obiecte ale credinţei : în 
crezul de la Niceea se afirma credința „în” Dumnezeu și 
Hristos, dar numai acea credință „care este sfinta Lui 
Biserică”. De aceea, slava Bisericii deriva din relaţia ei cu 
Hristos. „Biserica”, în viziunea lui Beda, „nu va fi nicio- 
dată părăsită de Hristos” și soliditatea ei nu va fi niciodată 
distrusă. La fel cum în trecerea lui pe pămînt Hristos 
predicase mulțimilor din corabia lui Petru, așa și acum 
„corabia lui Simon este Biserica primară” şi „pînă în ziua 
de azi El învaţă neamurile prin autoritatea Bisericii”. 
Această autoritate era strîns legată de autoritatea Scrip- 
turii şi de cea a tradiţiei dogmatice. Întreaga autoritate a 
Evangheliilor proclama ceea ce afirmau toate mărturiile 
apostolilor, și aceasta era de altfel ceea ce credea lumea 
întreagă și ceea ce declara Biserica romană. Hincmar de 
Reims punea pe același plan „autoritatea Sfintelor Scripturi” 
cu cea a „învăţătorilor ortodocşi” și cu cea a scaunului 
episcopal al Romei ca mărturii ale adevărului lui Hristos 
şi al Bisericii sale. Acest lucru presupunea de asemenea 
că era la latitudinea Bisericii să decidă ce cărți aparţin 
canonului Scripturii. 

Autoritatea Bisericii provenea din universalitatea ei. 
Laurenţiu de Canterbury îi îndemna pe scoțieni „să res- 
pecte unitatea păcii și armonia cu Biserica lui Hristos 
răspîndită în întreaga lume”. Cei care nu se conformau se 
făceau vinovaţi de faptul că în locul tradiţiilor Bisericii 

universale preferau propriile lor tradiţii. Erau fireşte 
„diverse grupuri de Biserici în lumea întreagă”, dar luate 
împreună'acestea formau „unica Biserică catolică”. Toate 
neamurile făceau parte din această unică Biserică, ade- 
vărată și catolică; ea venise de la Ierusalim înspre neamu- 
rile păgîne, dar rămăsese totuși „atît acolo, cît și aici”. 
Caracterul catolic al Bisericii provenea din faptul că era 
răspîndită în întreaga lume și reunea toate neamurile. 
Apostolii propovăduiseră Evanghelia de-a lungul și de-a 
latul pămîntului, convertind la creștinism diferitele popoare 
ale lumii. De aceea, profeţiile Vechiului Testament cu pri- 
vire la universalitatea stăpînirii exercitate de Dumnezeul 
lui Israel nu s-au împlinit în istoria poporului lui Israel, 
ci în cea a Bisericii catolice, iar proorocia lui Hristos despre 
„alte oi” s-a împlinit și ea atunci cînd lumea întreagă a 
primit șansa de a crede în Hristos și de a se uni într-o 
singură Biserică catolică. Se putea invoca autoritatea Bise- 
ricii, întrucît se credea că ea reprezintă consensul unei 
comunităţi creștipe unitare și universale. 

În consecință, se putea chiar afirma că „cine strică 
unitatea acestei sfinte Biserici pe care a reuşit să o aducă 
Hristos acela se străduiește din răsputeri să lovească în 
Hristos însuși”. Biserica este una, alcătuită din evrei și 
neamuri, adunaţi laolaltă într-o singură credință, un singur 
neam și o singură împărăție. Urmînd o idee sugerată de 
Ciprian și susținută în mod frecvent de teologi, un tratat 
care îi purta numele identifica Biserica drept „cămașa 
fără cusătură” a lui Hristos şi îi acuza pe schismatici de o 
îndrăzneală mult mai mare decît cea a soldaţilor din momen- 
tul răstignirii, care nu doriseră să sfîșie cămașa neîmpăr- 
țită a Domnului. Atît de importantă era unitatea Bisericii 
catolice pentru credința și viața creștină încît în afara ei 
orice credinţă era zadarnică și orice faptă bună era lipsită 
de răsplată; numai în „unitatea Bisericii catolice și în 
armonia religiei creștine” puteau să aibă valoare credința 
și faptele bune. Cei care se opuneau acestei unități, nu 
doar în ceea ce privește dogma, ci și în ceea ce privește 
disciplina și practica Bisericii, nu aveau nici o scuză, chiar 
dacă susțineau că acceptă autoritatea Vechiului și Noului 
Testament precum și a dogmei trinitare a Bisericii; căci 
„credinţa catolică și armonia iubirii frățești merg nedes- 
părțite pe același drum”, de la care nimeni nu se poate 
abate fără să pună în pericol unitatea catolică. 

Autoritatea acestei Biserici catolice unitare era garan- 
tată și menţinută de cei care deţineau funcţii ecleziastice. 

Hristos instituise slujiri de diferite trepte în Biserică. Cele 
douăsprezece temelii ale Bisericii, apostolii, se înte meiau 
pe Hristos, temelia centrală a Bisericii; iar în acestea 
douăsprezece, la rîndul lor, slujitorii Bisericii din toate 
timpurile erau strînși laolaltă. Cei doisprezece apostoli se 
aflau la originea funcţiei episcopale, iar cei șaptezeci de 
ucenici trimiși de Hristos reprezentau preoţii Bisericii. 
Această identificare a slujitorilor creștini cu preoții în 
succesiune levitică, ce își avea originea în Biserica pri- 
mară, nu a afectat în nici un fel învăţătura, care făcea și 
ea parte din doctrina creștină timpurie, potrivit căreia în 
virtutea botezului, toți credincioșii creștini luau parte, la 
slujirea preoţiei. „Preoţia împărătească” descrisă în Noul 
Testament aparţinea tuturor, nu doar clerului hirotonit, 
căci „toţi cei care au fost aleși de har se numesc preoţi”. 
Totuși, această idee a preoţiei universale a credincioșilor 
nu a modificat, funcțional sau doctrinar, concentrarea teo- 
logilor și oamenilor Bisericii asupra preoţiei harice și 
asupra calificării acesteia pentru rolul de propovăduire și 
administrare a Sfintelor Taine. 

Judecînd după doctrina lor despre preoţie, ca și cea 
despre Biserică în general, mulţi dintre gînditorii acestei 
perioade din Evul Mediu timpuriu ar putea fi numiți pe 
bună dreptate „teologi sistematici ai dreptului canonic 
mai curînd decît ai dogmei”. Atribute ecleziologice precum 
„una” sau „catolică” se refereau la Biserica instituţională, 
ierarhică, sau mai precis la cei care recunoșteau auto- 
ritatea scaunului episcopal al Romei. Pentru a fi catolic și 
nu schismatic trebuia acceptată autoritatea bine stabilită 
a Bisericii romane. Cei care se lepădaseră de această 
autoritate erau acuzaţi pentru convingerile pe care le 
nutreau, și anume că Biserica lui Hristos nu era mai mare 
decît propria lor sectă și că puterea Bisericii a fost luată 
de la reprezentanţii ei legitimi și transferată acelora puţini 
la număr care aparţineau acestei „noi Biserici”. Dincolo 
de hotarele adevăratei Biserici nu avea nici un rost ca cineva 
să-și afirme ortodoxia sau apartenenţa la credința cato- 
lică. Ortodoxia autentică și apartenenţa la Biserica legitimă 
erau inseparabile. „Cît despre noi”, mărturisea Alcuin, „ne 
păstrăm cu hotărîre în hotarele doctrinei apostolice și ale 
Sfintei Biserici romane, urmîndu-le autoritatea deplină și 
aderînd la doctrina sacră, fără a veni cu nimic nou și neîngă- 
duind nimic pe lîngă ceea ce găsim în scrierile catolice”. 
Aceasta era singura garanţie viabilă în ceea ce privește cre- 
dința corectă și dobîndirea mîntuirii în împărăţia cerurilor. 

În spatele acestei garanții se afla apostolul Petru, căruia 
îi fuseseră încredințate cheile împărăției cerurilor. El era, 
folosind un titlu atribuit inițial zeului roman Ianus, „pur- 
tătorul ceresc al cheilor, care deschide poarta raiului”. În 
descrierile pe care i le făcea apostolului Petru, Beda folo- 
sea și el prerogativele tradiționale. ÎI numea pe Petru 
„patron al întregii Biserici” și „primul păstor al Bisericii”, 
precum și „prințul apostolilor”. El recunoștea că porunca 
adresată lui Petru de către Hristos, „Paşte oile Mele”, 
fusese adresată nu numai lui, ci tuturor ucenicilor. Ceea 
ce însemna că „ceilalți apostoli erau la fel ca şi Petru, însă 
i-a fost dată întîietate lui Petru pentru a întări unitatea 
Bisericii”. Toţi apostolii şi urmașii lor erau păstori, însă 
nu era decît o singură turmă, a cărei unitate o reprezenta 
Petru. Într-un alt tratat, Beda interpreta porunca adre- 
sată lui Petru în sensul că „Domnul i-a poruncit Sfîntului 
Petru să-i păstorească întreaga turmă, adică Biserica”, adău- 
gînd că Petru a încredinţat la rîndul lui această poruncă 
păstorilor Bisericii care l-au urmat în păstorirea turmei. 
Porunca adresată lui Petru de către Hristos era un argu- 
ment împotriva datei sărbătoririi Paştelui în Anglia, căci 
aceasta se opunea „Bisericii universale a lui Hristos din 
întreaga lume”. Dar atunci cînd vorbeşte despre „piatra” 
pe care făgăduise Hristos că își va zidi Biserica, Beda, ca 
şi alți teologi latini ai epocii, pare să se apropie mai curînd 
de viziunea răsăriteană asupra pasajului din Evanghelia 
după Matei 16,18-19 decît de cea occidentală; căci el vor- 
beşte despre întemeierea Bisericii „pe piatra credinței, de 
unde [Petru] şi-a luat numele”, adăugînd că „pe această 
piatră” înseamnă „pe Domnul, Mîntuitorul, care i-a dăruit 
iubitului şi dreptcredinciosului său mărturisitor comu- 
niunea întru numele lui” numindu-l „Petru”. Această inter- 
pretare a sensului cuvîntului „piatră” a fost reluată şi de 
alți exegeţi ai Bibliei din epoca lui Beda precum și din 
epocile următoare; căci „cel mai surprinzător fapt” este 
acela că „în toată literatura exegetică a Evului Mediu nu 
găsim nicăieri identificarea «petra = Petru»”, care a jucat 
un rol atît de însemnat în literatura polemică și canonică. 

Se pare că „în textele cu privire la puterile încredințate 
lui Petru, Beda nu vorbeşte nicăieri despre urmașii direcți 
ai acestuia, deși îi pomeneşte pe urmașii tuturor aposto- 
lilor. Însă în alte lucrări se face simțită o atenţie deosebită 
acordată succesiunii la scaunul episcopal al Romei”. Beda 
se referea de obicei la Roma folosind sintagma „sfintul şi 
apostolicul scaun”, și considera autoritatea doctrinei şi 

practicii romane ca fiind catolică faţă de devierile locale 
de la acestea. Compatriotul şi contemporanul său, Aldhelm, 
a folosit cuvintele adresate lui Petru de către Hristos în 
Evanghelia după Matei 16,18-19 pentru a dovedi că „dacă 
cheile împărăției cerurilor i-au fost încredințate lui Petru 
de către Hristos..., cine poate să intre triumfător pe porţile 
raiului ceresc dacă batjocoreșşte legile principale ale Bise- 
ricii [lui Petru] şi disprețuiește poruncile doctrinei sale” 
cu privire la data sărbătoririi Paștelui? Era o încălcare a 
„rînduielii credinţei catolice întemeiate pe poruncile Scrip- 
turii” ca monahii englezi să nu se conformeze „tonsurii 
Sfintului Petru, prinţul apostolilor”. Cam un secol mai 
tîrziu, un alt vlăstar al Bisericii engleze obiecta faţă de 
folosirea sării la celebrarea Euharistiei pe motiv că „acest 
obicei nu este urmat de Biserica universală și nici confir- 
mat de autoritatea Romei”. Primatul lui Petru însemna 
pentru Ambrozie Autpert faptul că exista „o prerogativă 
de excelenţă în demnitatea apostolică, nu deasupra tutu- 
ror celorlalţi, ci împreună cu ei” şi că Petru era „purtătorul 
persoanei Bisericii” şi devenise coregentul lui Hristos. 
Deși reticența perioadei patristice de a izola primatul lui 
Petru de autoritatea colegiului apostolic ca întreg s-a mani- 
festat și în secolele al VII-lea și al VIII-lea, doctrina occi- 
dentală se îndrepta deja cu pași hotărîţi în direcţia monar- 
hiei papale și avea să atingă punctul culminant în secolul 
al XIII-lea. Aşa cum se exprima Isidor, papa, în calitate 
de suprem pontif, era „conducătorul preoţilor... cel mai 
mare dintre preoţi” ; el era cel care îi numea pe toţi ceilalţi 
preoţi ai Bisericii și care dispunea în ce privește celelalte 
slujiri ecleziastice. De aceea, pînă și un susţinător atît de 
fervent al autonomiei administrative şi al prerogativelor 
speciale ale mitropoliţilor cum era Hincmar, arhiepiscopul 
de Reims din veacul al IX-lea, sublinia, chiar în apăra- 
rea acestei teze, că „grija pentru toate Bisericile a fost 
încredinţată sfintei Biserici romane, prin Petru, prinţul 
apostolilor”. Disputele pe care le purta erau cu anumiţi 
reprezentanţi ai papalității pe anumite teme de orga- 
nizare şi administraţie ecleziastică, însă fără a pune 
vreodată în discuţie statutul Romei ca principal scaun 
episcopal al creștinătății. Biserica Romei era „mama şi 
învăţătoarea” (mater et magistra) a cărei autoritate tre- 
buia consultată în toate problemele de credinţă și morală 
şi ale cărei învățături trebuiau respectate. Elaborînd pe 
marginea metaforei Bisericii ca mamă, Hincmar carac- 
teriza „sfinta Biserică catolică şi apostolică a Romei” drept 

cea care „ne-a dat naştere în credinţă, ne-a hrănit cu lapte 
catolic, ne-a alăptat de la sînul raiului pînă cînd am fost 
pregătiţi să primim hrană solidă și ne-a dus prin disci- 
plina ei ortodoxă către desăviîrşirea firii omenești”. În 
cazul celor care erau membri credincioși și evlavioși ai 
Bisericii catolice, valabilitatea unei doctrine putea fi sta- 
bilită arătînd doar ceea ce propovăduia această Biserică. 
Biserica nu numai că hotăra ce cărţi aparţin canonului 
catolic al Scripturii, dar totodată confirmarea „Sfîntului 
Scaun al Romei” era esenţială pentru acreditarea Părin- 
ților Bisericii, așa încît „dacă sînt unii numiţi doctori [ai 
Bisericii], nu acceptăm și nici nu cităm declaraţiile lor ca 
dovadă a purității credinţei dacă aceeași Biserică catolică 
mamă nu a decretat că afirmaţiile lor sînt fără cusur”. 
Pe baza scrierilor şi carierei lui Hincmar putem de 
asemenea să înțelegem cum teoria augustiniană a relaţiei 
dintre cetatea lui Dumnezeu și cetatea omului a fost apli- 
cată în cazul relației dintre Biserica catolică şi regatul 
creștin al francilor. La fel ca în cazul teoriei bizantine 
contemporane a relaţiei dintre Biserică și stat, ideologia 
politică occidentală este relevantă pentru prezentarea 
noastră numai în măsura în care ajută la clarificarea 
doctrinei Bisericii. Concepţia lui Hincmar despre forma 
ideală de asociere era „o despărţire a autorităţii lumești 
de cea spirituală, o restrîngere a fiecăreia la propriul ei 
teritoriu, dar în așa fel încît să se sprijine cu bună înțe- 
legere una pe cealaltă în lucrarea lor, iar Biserica, aflîndu-se 
pe o treaptă de demnitate mai înaltă, să ofere statului 
legile imuabile ale religiei şi moralității ca normă”. Dez- 
voltînd această teorie a relaţiei dintre Biserică şi stat, el 
s-a inspirat, pentru portretul conducătorului laic model, 
din descrierea împăratului creștin schiţată în cartea a 
cincea a lucrării lui Augustin, Cetatea lui Dumnezeu. 
Această scriere a constituit de asemenea o sursă de inspi- 
raţie şi pentru Alcuin care îl povăţuia pe Carol cel Mare, 
prin intermediul cuvintelor lui Vergiliu, „să-i cruţe pe cei 
pe care îi cucereşte şi să-i înfrîngă pe cei care sînt mîndri”. 
Se pare că tot din pana lui Alcuin provine şi descrierea pe 
care o face Carol cel Mare rolurilor complementare de 
împărat și papă: primul trebuia să apere Biserica de atacu- 
rile dușmanilor ei păgîni și să consolideze credinţa catolică 
în sînul Bisericii ; cel de-al doilea trebuia să sprijine arma- 
tele imperiale ridicîndu-şi mîinile către Dumnezeu, aşa 
cum a făcut Moise pentru oștile lui Israel, asigurînd victo- 
ria imperiului catolic asupra dușmanilor lui Dumnezeu și 

ai Bisericii sale. Dumnezeu i-a dat putere imperială, îi 
spunea Alcuin lui Carol cel Mare, în primul rînd pentru 
apărarea Bisericii. 

Din aceste mărturii și din multe altele reiese clar că 
„Alcuin a văzut în Carol cel Mare împăratul creştin ideal 
imaginat de Augustin, felix imperator”, iar din relata- 
rea biografului său, Eginhardus, potrivit căreia Cetatea 
lui Dumnezeu era cartea preferată a lui Carol cel Mare, 
s-ar putea trage concluzia că împăratul accepta această 
identificare. Nu numai prin această reinterpretare a Cetă- 
ţii lui Dumnezeu, ci şi prin întreaga definiţie a ceea ce 
reprezenta doctrina creștină, sinteza augustiniană de la 
începutul Evului Mediu a exprimat „integritatea tradiţiei 
catolice” în forma care avea să devină normă pentru teo- 
logia medievală a secolelor următoare. Însă nu putea fi 
transmisă peste secole fără o analiză critică serioasă. Clari- 
ficarea a ceea ce însemna -— şi a ceea ce nu însemna — 
sinteza augustiniană a fost sarcina pe care a preluat-o 
cultura teologică instituită de împăratul Carol cel Mare. 

Între sfîrşitul secolului al VIII-lea şi sfîrşitul secolului 
al IX-lea, preluarea confortabilă a unei sinteze augusti- 
niene care putea fi acceptată de către toţi ca tradiţie 
catolică a fost pusă în discuţie sub mai multe aspecte 
esenţiale. Gîndirea și vocabularul lui Augustin erau atît 
de predominante în definirea „integrităţii tradiţiei cato- 
lice” încît am putut folosi titluri ale lucrărilor sale ca 
subtitluri în primul capitol al volumului de faţă. Dar în 
contextul în care un participant la controversă îl numea 
pe Augustin în repetate rînduri „al nostru”, în vreme ce un 
altul replica „deși vorbeşte despre «Augustin al nostru», 
s-a îndepărtat foarte mult de el”, a devenit clar faptul că 
simpla invocare a numelui lui Augustin sau chiar citarea 
unor texte ilustrative din scrierile sale nu puteau fi de 
ajuns ca garanţie a catolicităţii și a ortodoxiei. Recunoaş- 
terea crescîndă a faptului că sinteza augustiniană trebuia 
interpretată și poate chiar depășită a provocat contro- 
verse, a stimulat cercetarea și a hrănit reflecţia; iar din 
aceste trei elemente se va modela caracterul specific al 
teologiei medievale. 

„Eroarea epocii moderne” a venit ca un şoc pentru 
purtătorii de cuvînt ai Bisericii. Controversa „s-a ivit pe 
neașteptate” după ceea ce păruse a fi fost o perioadă de 
acalmie doctrinară. Oare nu era adevărat, își întreba Alcuin 
adversarii, că „odată ce ereziile lui Eutihie și Nestorie 
fuseseră condamnate, întreaga Biserică a lui Hristos trăia 
de mult timp în pace, fără să o tulbure nimic, pînă cînd 
această nouă sectă, de care nu s-a auzit în vremurile 
apuse, s-a născut dintr-o dată ca rezultat al obrăzniciei 
voastre ?”. „Pînă în prezent”, spunea Paschasius Radbertus, 
„nimeni nu a greșit în legătură cu [doctrina Euharistiei] 
cu excepţia celor care au greșit și în legătură cu doctrina 
despre Hristos”. Condamnînd ceea ce considera drept o 
inovaţie eretică privind doctrina predestinării, Hincmar 
menționa dogma Treimii și doctrina despre Euharistie ca 

fiind domenii în care contemporanii săi „stîrneau discuţii 
fără rost, opuse adevărului credinţei catolice”. Într-un 
catalog al ereticilor hristologici, un autor enumera falși 
învăţători din veacurile al IV-lea și al V-lea și apoi trecea 
imediat la unul care apăruse „chiar acum, în vremurile 
noastre”. Se considera că Părinţii și învățații Antichității 
creștine reușiseră să înfrîngă diferitele erezii prin care 
veşnicul dușman al credinţei căutase să submineze Biserica ; 
dar „acum”, în secolul al IX-lea, diavolul „se străduia să 
zdruncine zidurile fortificate ale credinţei cu o nouă armă”. 
Răspîndea „noi otrăvuri ale necredinţei” în încercarea de 
a distruge credința catolică. Efectele devastatoare ale 
acestei apostazii și ale controversei se răspîndiseră atît de 
mult încît „studiul doctrinei, prin care credinţa și cunoaş- 
terea lui Dumnezeu ar trebui să fie hrănite și să crească 
de la o zi la alta, s-a stins aproape pretutindeni”. 

Nu toţi acești profeţi ai Apocalipsei se aflau de aceeași 
parte a baricadei în cadrul diferitelor controverse doctri- 
nare ale epocii, dar toţi erau beneficiari ai renașterii spi- 
rituale și intelectuale inaugurate de împăratul Carol cel 
Mare ; căci „pe ruinele sfărîmate ale lumii antice s-a con- 
struit un imperiu căruia îi lipseau puterea și echilibrul 
vechii respublica, dar care conţinea valori spirituale dura- 
bile”. Cu interesul și curiozitatea pe care le manifesta 
faţă de problemele teologice, chiar și cele mai greu de 
pătruns, împăratul și-a asumat rolul de susținător al stu- 
diilor umanistice și teologice. Parafrazînd cuvintele lui 
Vergiliu, teologii lui de curte îl slăveau ca fiind „cel pe 
umerii căruia stă întreaga bunăstare a Bisericilor lui 
Hristos” ; şi i se adresau direct în tratatele dogmatice pe 
care le scriseseră în apărarea ortodoxiei, mulțumindu-i 
pentru că le încredinţase o asemenea sarcină. El însuși a 
intervenit activ în cadrul disputelor dintre Răsărit și Apus 
pe tema icoanelor și a purcederii Duhului Sfint. Ca răs- 
puns la avertismentul de a nu-l corupe pe Carol, Alcuin 
spunea: „Ar fi cu neputinţă să fie corupt de către cineva, 
căci este un catolic prin credinţă, un rege prin putere, un 
pontif prin predică, un judecător prin spiritul dreptăţii, 
un filozof prin studiul artelor liberale, un model prin 
virtute morală”. Oricare ar fi fost adevărul din spatele 
unor astfel de panegirice, Carol cel Mare s-a înconjurat 
totuși în timpul propriei sale vieţi de oameni erudiţi și autori 
fără egal în Apusul latin al acelor vremuri, încurajîndu-i 
totodată și pe succesorii lui imediaţi să îi urmeze exem- 
plul. Printre acești cărturari de seamă se numărau și 

mulți dintre aceia care au considerat necesar să treacă 
dincolo de sinteza augustiniană. 


Reconsiderarea dogmei 


Elogiul făcut lui Carol cel Mare de către Alcuin a fost 
prilejuit de un avertisment venit din partea lui Elipandus, 
arhiepiscop de Toledo, care era acuzat, împreună cu Felix 
de Urgel, de „propovăduirea unei false doctrine care susţi- 
nea adopţia Fiului lui Dumnezeu”. Deși chiar și adversarii 
lui recunoșteau că Felix ducea o viaţă creștină exemplară 
și că o parte însemnată din ceea ce scrisese era în conso- 
nanţă cu credinţa catolică, totuși el „se despărţise de Sfînta 
Biserică apostolică doar prin folosirea acestui singur cuvînt 
«adopţie»”. Ceea ce mărturisise și apoi retractase, pentru 
ca după aceea — așa cum aveau să constate opozanții lui 
într-o serie de întrebări și răspunsuri descoperite printre 
manuscrisele lui postume - să reafirme era o „eroare 
spaniolă” de care se credea că se molipsiseră și alţii, între 
care mai ales Elipandus. Căci, de vreme ce de-a lungul 
Evului Mediu mulţi dintre „germenii unor astfel de idei... 
s-au născut în Spania”, secolele al VIII-lea și al IX-lea au 
văzut Spania ca un răzor de sămînţă, mai întîi pentru 
tirani și acum pentru schismatici, ca și pentru apostaţi; 
căci zvonurile ereziei adopţionismului se răspîndiseră în 
întreaga Spanie, și chiar dincolo de hotarele ei, în regatul 
francilor. Originile spaniole ale ereziei, în special cele 
legate de idiosincrasiile Liturghiei spaniole (ale cărei deo- 
sebiri față de alte liturghii au continuat să-i intereseze pe 
teologii occidentali), au devenit un punct important în 
cadrul controversei, așa cum s-a întîmplat și cu problema 
autorităţii scaunului episcopal al Romei și a scaunului 
episcopal de Toledo. 

Așa cum afirmase principalul adversar spaniol al lui 
Elipandus în cadrul controversei, problema era că „un 
grup de episcopi [spanioli] spune că lisus Hristos este 
adoptat potrivit firii lui omenești, dar sub nici o formă 
adoptat potrivit firii lui dumnezeiești”, în vreme ce celă- 
lalt grup susţinea că „dacă nu este adevăratul și singurul 
Fiu al lui Dumnezeu Tatăl potrivit ambelor firi, ci este 
Fiul adoptat”, atunci nu putem să-l numim pe cel răstignit 
adevăratul Fiu al lui Dumnezeu, fiindcă firea lui umană a 
fost adoptată. Era important de observat că nici una dintre 
părți nu încerca să reînvie învăţătura legată de adoptarea 

firii divine a lui Hristos. Atît Elipandus, cît și Felix se 
considerau în armonie cu credinţa ortodoxă catolică a 
Bisericii. Elipandus declara în mod explicit că Fiul lui 
Dumnezeu s-a născut din Tatăl „nu prin adopţie, ci prin 
naștere, nu prin har, ci prin fire” și privea drept blasfemie 
învățătura care spunea că „Fiul lui Dumnezeu, născut în 
afara timpului, a fost adoptat” ; Felix afirma și el că „noi 
credem că a fost adoptat de Tatăl în acea [fire] potrivit 
căreia el] era fiul lui David, dar nu în aceea potrivit căreia 
el există ca Domn”. Potrivit firii divine, spunea Felix, 
„trebuie să credem că este cu adevărat Dumnezeu și ade- 
văratul Fiu al lui Dumnezeu”. Dar nicăieri în Evanghelii 
nu se spune că Fiul lui Dumnezeu „ne-a fost dat” întru 
suferinţă și moarte, ci doar Fiul omului ; pe de altă parte, 
confirmarea Fiului lui Dumnezeu prin glasul lui Dumnezeu 
Tatăl din nor sau prin mărturisirea lui Petru se referă 
doar la firea lui divină, ca Fiu al lui Dumnezeu, și nu la 
firea lui umană. 

Scopul introducerii (sau reintroducerii) categoriei adop- 
ției în cadrul discuţiei hristologice era de a lămuri dreptul 
firii umane a lui Hristos la titlul de „Fiu al lui Dumnezeu”, 
cel mai obișnuit și mai cuprinzător nume pentru lisus 
Hristos, ca un drept dobîndit nu prin fire, ci prin adopţie. 
Potrivit lui Elipandus și lui Felix, negarea faptului că în 
raport cu firea sa umană Hristos este Fiul adoptiv al lui 
Dumnezeu ar fi echivalat cu o negare a faptului că este cu 
adevărat om. Încă o dată, strigătul de părăsire de pe 
cruce, „Dumnezeul Meu, Dumnezeul Meu, pentru ce M-ai 
părăsit ?” a slujit drept piatră de încercare ; urmînd exem- 
plul unui predecesor spaniol a cărui ortodoxie nu putea fi 
pusă la îndoială, Elipandus l-a atribuit firii umane a lui 
Hristos. Alternativa era recăderea în erezia docetistă a 
gnosticilor și a maniheilor, condamnată de către Biserica 
primară. „Căci dacă în trupul pe care l-a luat asupra sa 
chiar în clipa zămislirii din pîntecul Fecioarei, Mîntuitorul 
nostru nu este [Fiul] adoptiv al Tatălui, ci este adevăratul 
Fiu, atunci cum putem să nu spunem că acest trup al său 
nu a fost creat și făcut din plămada neamului omenesc și 
nici din trupul mamei sale, ci a fost zămislit din esența 
Tatălui, așa cum a fost și firea lui divină ?” Şi, potrivit lui 
Elipandus, aceasta era însăși erezia de care se făceau 
vinovaţi adversarii lui; ei învățau „că Fiul lui Dumnezeu 
nu a luat din Fecioară un trup ca al nostru, dar fără 
păcat” şi că nici măcar „nu a luat de la Fecioară o formă 
văzută”. Invăţau cu alte cuvinte „că cele două firi ale lui 

Hristos se amestecă precum apa și vinul”. Aceste învinuiri 
au fost negate cu tărie. Respingerea ideii de adopţie apli- 
cată firii umane a lui Hristos nu echivala cu o amestecare 
a celor două firi sau cu o negare a adevăratei sale firi 
omenești. Neamestecînd firile și nedespărțindu-le, adver- 
sarii adopţionismului spuneau despre întreaga persoană 
a Dumnezeu-Omului: „Mărturisesc că E] este om adevă- 
rat, dar și Dumnezeu adevărat și mă închin Lui cu toată 
fiinţa mea”. Dar era o mare deosebire între a mărturisi că 
Hristos este om adevărat și a-l numi om obișnuit, ceea ce 
făceau în mod implicit cei care susțineau că firea umană 
a lui Hristos a fost adoptată ca să devină Fiullui Dumnezeu. 

Pe de altă parte, susţinătorii acestei poziţii insistau 
asupra faptului că adopţia era singura modalitate prin 
care se putea spune simultan că Tatăl „a creat toate lucru- 
rile văzute, nu prin cel care s-a născut din Fecioară, ci 
prin cel care [este Fiu al lui Dumnezeu] fiind născut, și nu 
adoptat” și că Tatăl „a mîntuit lumea prin același [Fiu], în 
același timp Fiu al lui Dumnezeu și Fiu al omului, adoptat 
în firea lui umană și neadoptat în firea divină”. Dacă 
potrivit firii lui umane Hristos era fiul lui David, această 
fire umană trebuia să fie Fiul lui Dumnezeu prin adopţie, 
nu prin fire. Căci, ca Fiu al omului, el nu a fost din veșnicie 
cu Tatăl în ceruri. De aceea, el a fost „Unu-Născut doar 
prin fire”, ca Fiu al lui Dumnezeu, iar ca Fiu al omului, 
întîiul-născut între mulţi fraţi, dar aceasta „prin adopţie 
și har”, nu prin fire. „Adopţie” era termenul cel mai potri- 
vit, căci, după definiţia lui Isidor, un fiu adoptat poartă 
atît numele care este al său prin fire, cît și pe acela pe 
care îl dobîndește prin adopţie. Prin urmare, titlul „Fiu al 
lui Dumnezeu” se aplica în mod egal firii umane care 
fusese asumată și firii divine care o asumase pe cea umană. 
„Cu alte cuvinte, ei spun că «asumare» și «adopţie» sînt 
unul și același lucru.” Această echivalare a adopţiei cu 
asumarea — și uneori și cu „îmbinarea” — a fost considerată 
de criticii adopţionismului drept tema centrală a acestei 
erezii şi a fost respinsă pe motiv că nu orice asumare 
poate fi numită adopţie, chiar dacă orice adopţie este un 
fel de asumare. Din această cauză, nici măcar termenul 
„asumare” nu era foarte precis, căci Fiul lui Dumnezeu se 
pogorîse din ceruri ca să se întrupeze ca om, nu ca să-și 
asume un om. Adopţionismul trebuia să spună ori că firea 
umană a lui Hristos a fost adoptată în pîntecele Fecioarei 
Maria, ori că adopţia s-a petrecut mai tîrziu, după ce 
Hristos a trăit o viață desăvîrșşită ca om. Oricare dintre 

cele două variante conducea la erezie. Pe baza paralelei 
biblice dintre Moise și Hristos, Elipandus argumenta că 
Hristos este Fiul adoptiv al lui Dumnezeu; dar pentru 
adversarii săi, adoptarea lui Moise de către fiica farao- 
nului era o dovadă că „cel adoptat este numit «fiu» în sens 
impropriu și nu esențial” și că, prin urmare, termenul nu 
era unul potrivit pentru Hristos, desigur cu excepţia cazu- 
lui cînd era aplicat „adopţiei” lui de către Iosif, care nu a 
fost adevăratul lui tată. 

Era însă un termen potrivit pentru creștini. Hristos 
nu era cel adoptat, ci cel care adopta, în vreme ce cre- 
dincioșii erau cei adoptați. Cînd Elipandus îl compara pe 
Hristos cel cu fire umană adoptată cu „ceilalţi sfinţi”, 
ignora deosebirea fundamentală dintre ei: „chiar dacă 
sfinţii sînt numiţi «dumnezeii», ei nu sînt slăviți numai 
Hristos este numit «Dumnezeu» și este slăvit”. Botezul lui 
Hristos de către loan Botezătorul scotea în evidenţă această 
deosebire. Pentru credincioși, botezul era calea prin care 
ei se transformau din „fii ai mâniei” în fii ai lui Dumnezeu 
prin „harul adopţiei”, dar acest lucru nu era valabil în cazul 
lui Hristos. Se pare că Felix susținea că și Hristos avu- 
sese nevoie să fie botezat ca să devină Fiul lui Dumnezeu. 
Însă botezul administrat de loan nu era un mijloc de 
regenerare nici măcar pentru cei care aveau nevoie de 
aceasta, cu atît mai puțin pentru Hristos, care nu avea 
nevoie. Într-adevăr, tocmai fiindcă Hristos nu avea nevoie 
să fie adoptat, ci era Fiul lui Dumnezeu prin fire, putea să 
dăruiască harul adopţiei discipolilor săi credincioși. Pe 
baza cuvintelor lui Augustin, potrivit cărora „nu ne-am 
născut din Dumnezeu, așa cum a fost Cel Unul-Născut, ci 
am fost adoptați prin harul său”, se argumenta că Hristos 
nu ar fi putut dărui acest har dacă El însuși ar fi avut 
nevoie de el. Este foarte posibil ca această controversă 
adopţionistă să fi stimulat o considerare mai atentă - în 
acest veac și în cele care au urmat — a diferenţei dintre 
calitatea lui Hristos de fiu „natura!” și aceea a credin- 
cioșilor de fii „adoptivi”. Astfel, Beatus de Li6bana, con- 
ducător al opoziţiei spaniole faţă de Felix și Elipandus, 
susţinea cu tărie că „adoptat” era termenul potrivit nu 
pentru cel care a făcut alegerea, ci pentru cei care au 
fost aleși, idee pe care a și dezvoltat-o în comentariul 
lui pe marginea Apocalipsei. Biserica era „adoptată de 
Dumnezeu ca fiică” şi prin această adopţie se afla în comu- 
niune cu smerenia lui Hristos. Hristos era întîiul-născut 
între fraţi fiindcă ei erau cei care fuseseră adoptați, iar 

asemănarea dintre E] și ei trebuia interpretată în lumina 
deosebirii. 

Căci era, după cum scria Beatus împotriva lui Elipandus, 
„o mare diferenţă între Hristos ca om și întreaga adunare 
a sfinţilor”, o diferenţă care se reducea la axioma potrivit 
căreia „Hristos poate exista fără ei, prin El însuși, dar ei 
nu pot nici să trăiască, nici să existe fără Hristos”. De 
aceea, titluri precum „Hristos” și „Domn” erau folosite în 
legătură cu El „într-un sens singular”, pentru a arăta că 
atunci cînd erau aplicate sfinţilor era vorba de un sens 
derivat. Prin nerespectarea acestei distincţii, Elipandus 
punea de fapt semnul egalităţii între Hristos și creștini, 
anulînd unicitatea lui Hristos, care singur între toţi oame- 
nii este însuși Dumnezeu și pe care „îl despărțim de alţi 
oameni”. Nimeni nu era asemenea lui căci nici măcar cei 
adoptați ca fii ai lui Dumnezeu nu pot „începe să fie 
Dumnezeu prin har”. Şi „cum ar putea El să fie unic”, întreba 
Alcuin, „dacă ar fi adoptat, așa cum sîntem noi ?”. În sens 
strict, termenul „rob” nu se referea la Hristos, deși „chip 
de rob” era un termen biblic care desemna smerenia lui. 
Din același motiv, suferința din Grădina Ghetsimani tre- 
buia înţeleasă în sensul că Hristos oferă un model de 
suferinţă și rugăciune. Ca reacţie la adopţionism, apără- 
torii occidentali ai ortodoxiei au afirmat echivalentul apu- 
sean al doctrinei răsăritene cu privire la „enipostază”, 
potrivit căreia mai înainte „ipostasul Logosului, care a fost 
simplu, devine compus”. Întrucît Hristos nu a fost mai întîi 
un simplu om și apoi unul în care s-a sălășluit Dumnezeu, 
firea lui umană a fost din clipa zămislirii „de o persoană 
cu Dumnezeu”. Prin întrupare, așadar, „firea umană a 
intrat în unitatea persoanei Fiului lui Dumnezeu... Prin 
asumarea trupului de către Dumnezeu, ceea ce lipsește 
este persoana unui om, dar nu firea unui om”. 

Un corolar — sau ca să fim mai preciși, cel puţin din 
punct de vedere cronologic, o premisă — al conceptului de 
„enipostază” era comunicarea însușirilor celor două firi în 
persoana unică a lui Hristos. Partizanii adopţionismului 
au fost obligaţi să recunoască o atare comunicare a însu- 
șirilor, ca atunci cînd Felix, inspirîndu-se dintr-un autor 
spaniol dinaintea lui, afirma că „dată fiind singularitatea 
persoanei în care firea divină a Fiului lui Dumnezeu și 
firea lui umană au lucrări în comun, lucrurile care sînt 
dumnezeiești sînt uneori transmise firii umane, iar lucru- 
rile omenești făcute sînt din cînd în cînd atribuite firii 
divine”. Drept exemplu, el cita următorul pasaj evanghelic: 

„Nimeni nu s-a suit în cer, decît Cel ce S-a coborit din cer, 
Fiul Omului, Care este în cer”; căci era evident „că Fiul 
omului nu a coborit din cer şi nu a fost acolo înainte de a 
se naște pe pămînt”. Interpretarea lui Felix părea să spună 
totuși că această comunicare a însuşirilor era doar de 
natură verbală, din moment ce nici un participant la con- 
troversă nu a interpretat un astfel de pasaj din Noul 
Testament în sensul că firea umană a lui Hristos a existat 
în cer înainte de a se naște din Fecioară. Cînd Felix spu- 
nea că „Fiul lui Dumnezeu în Fiul omului este numit 
uneori Fiul omului” și că „Fiul omului în Fiul lui Dumnezeu 
este intitulat Fiul lui Dumnezeu”, Agobard replica: „Vrei 
să spui că «este numit», iar nu că «este» ?”, şi „Vrei să spui 
că «este intitulat», iar nu că «este» ?”. Ca şi în cazul doc- 
trinei nestoriene despre persoana lui Hristos, şi în cazul 
doctrinei adopţioniste exista suspiciunea că această comu- 
nicare a însușirilor era doar o atribuire de însușiri şi nu 
un schimb veritabil. 

Pentru Beatus şi aliaţii săi, era vorba despre un schimb 
real, așa încît se putea spune, într-o formulare care amin- 
tea de limbajul creştin din vremurile apuse, „Dumnezeul 
meu a pătimit pentru mine, Dumnezeul meu a fost răs- 
tignit pentru mine”, dar nu se putea spune „Omul a murit, 
iar Dumnezeu l-a înviat”. Căci toate afirmaţiile de acest 
fel aparţineau „unicei persoane” a Dumnezeu-Omului, și 
nu uneia sau celeilalte dintre firi. Așadar, „greșeala hotă- 
rîtoare a teologilor spanioli” consta, potrivit oponenților 
lor, „în faptul că făceau din calitatea de fiu un atribut al 
firii şi nu al persoanei”. Ceea ce conducea la concluzia că 
există doi Fii ai lui Dumnezeu sau poate chiar doi Dumnezei. 
Căci, deși Felix susținea răspicat: „Eu nu despart per- 
soanele, ci doar fac deosebirea între firi”, totuși „nu se 
putea evita referirea la două persoane în Hristos”, fiindcă 
tot ceea ce ar fi fost necesar pentru o dualitate a persoa- 
nelor se găsea în scrierile lui Felix. Dacă Hristos era Fiu 
natural al lui Dumnezeu și Fiu adoptiv al lui Dumnezeu, 
atunci trebuia să fie „o persoană și o altă persoană” (alter 
et alter). Dar dogma ortodoxă spunea că Hristos „s-a 
născut din Tatăl nu ca o altă persoană (alter) decît cea 
născută din mamă, ci doar în alt fel (aliter)”. Alternativa, 
indiferent de modul cum se evita formula în sine, era 
„dualitatea”, spectrul unui Hristos divizat, a cărui unitate 
„nimeni nu ar fi putut să o refacă doar cu vorbe goale”. 
Aşa cum afirma Hincmar, rezumînd argumentele împo- 
triva adopţionismului, „nu sînt doi Hristoși, nici doi Fii, ci 

un singur Hristos, un singur Fiu, atît Dumnezeu, cît și 
om, fiindcă Dumnezeu, Fiul lui Dumnezeu, și-a asumat o 
fire umană, nu o persoană lumană). 

Această afirmaţie a lui Hincmar cu privire la unitatea 
lui Hristos făcea parte dintr-un tratat închinat unităţii 
lui Dumnezeu în Treime. Căci, deși intenţia principală a 
mișcării adopţioniste era să salveze integritatea firii umane 
a lui Hristos, unii dintre adversarii acestei mișcări, apă- 
rînd ceea ce ei defineau drept ortodoxie calcedoniană și 
niceeană, considerau că firea divină a lui Hristos era și ea 
pusă în discuţie în cadrul controversei pe tema adopţiei. 
Este posibil ca reacția polemică împotriva adopţionismului 
să fi fost un factor important în afirmarea oficială a doc- 
trinei legate de purcederea Duhului Sfînt atît de la Fiul, 
cît și de la Tatăl. Paulinus îl combătea pe Felix cu argu- 
mente de natură trinitară și hristologică, iar Beatus îl 
ataca pe Elipandus mai întîi pentru „acea Treime a voastră 
pe care noi nu o acceptăm”, și apoi pentru „Hristosul 
vostru, în legătură cu care noi nu credem că este așa cum 
învăţaţi voi”. Arie transformase cele trei persoane ale 
Treimii în trei Dumnezei, Sabelie transformase unica fire 
a Treimii în persoană, iar Elipandus făcuse confuzie între 
cele trei persoane ale Treimii. Adversarii adopţionismului 
nu erau siguri dacă această erezie provenea din arianism 
sau dacă se făcea vinovată de sabelianism; dar erau 
convinși că, deși își declara fidelitatea faţă de ortodoxia 
niceeană și opoziţia atît faţă de erezia ariană, cît și faţă 
de cea sabeliană, adopţionismul nu se putea curăţi de 
pata erorii cu care însuși termenul „adopţie”, folosit în 
cazul lui Hristos, fusese marcat încă de la începuturile 
Bisericii. Şi, de aceea, adopţionismul a fost condamnat la 
Sinodul de la Frankfurt în 794. 

Cel puţin în cazul lui Elipandus, folosirea acestui ter- 
men a avut o oarecare relaţie cu dogma Treimii, căci el 
însuși i-a pus în legătură pe adversarii lui hristologici cu 
destul de bizara doctrină trinitară a lui Migetius, împo- 
triva căreia se pronunţa și el. Potrivit lui Elipandus, 
Migetius susținea o doctrină a Treimii în care se credea 
că Tatăl este regele David, iar Duhul Sfînt este aposto- 
lul Pavel. Cît despre persoana Fiului lui Dumnezeu din 
Treime, Migetius credea că este urmașul după trup al lui 
David. În opoziţie cu această versiune a dogmei Treimii, 
Elipandus prezenta învățătura ortodoxă care spunea 
că sînt „trei Persoane, Tatăl, Fiul și Duhul Sfînt, spiri- 
tuale, netrupești, nedespărţite, neamestecate, coesențiale, 

„Nimeni nu s-a suit în cer, decît Cel ce S-a coboriît din cer, 
Fiul Omului, Care este în cer”; căci era evident „că Fiul 
omului nu a coboriît din cer și nu a fost acolo înainte de a 
se naște pe pămînt”. Interpretarea lui Felix părea să spună 
totuși că această comunicare a însușirilor era doar de 
natură verbală, din moment ce nici un participant la con- 
troversă nu a interpretat un astfel de pasaj din Noul 
Testament în sensul că firea umană a lui Hristos a existat 
în cer înainte de a se naște din Fecioară. Cînd Felix spu- 
nea că „Fiul lui Dumnezeu în Fiul omului este numit 
uneori Fiul omului” și că „Fiul omului în Fiul lui Dumnezeu 
este intitulat Fiul lui Dumnezeu”, Agobard replica : „Vrei 
să spui că «este numit», iar nu că «este» ?”, și „Vrei să spui 
că «este intitulat», iar nu că «este» ?”. Ca și în cazul doc- 
trinei nestoriene despre persoana lui Hristos, și în cazul 
doctrinei adopţioniste exista suspiciunea că această comu- 
nicare a însușirilor era doar o atribuire de însușiri și nu 
un schimb veritabil. 

Pentru Beatus și aliaţii săi, era vorba despre un schimb 
real, așa încît se putea spune, într-o formulare care amin- 
tea de limbajul creștin din vremurile apuse, „Dumnezeul 
meu a pătimit pentru mine, Dumnezeul meu a fost răs- 
tignit pentru mine”, dar nu se putea spune „Omul a murit, 
iar Dumnezeu l-a înviat”. Căci toate afirmaţiile de acest 
fel aparțineau „unicei persoane” a Dumnezeu-Omului, și 
nu uneia sau celeilalte dintre firi. Așadar, „greșeala hotă- 
rîtoare a teologilor spanioli” consta, potrivit oponenților 
lor, „în faptul că făceau din calitatea de fiu un atribut al 
firii şi nu al persoanei”. Ceea ce conducea la concluzia că 
există doi Fii ai lui Dumnezeu sau poate chiar doi Dumnezei. 
Căci, deși Felix susținea răspicat: „Eu nu despart per- 
soanele, ci doar fac deosebirea între firi”, totuși „nu se 
putea evita referirea la două persoane în Hristos”, fiindcă 
tot ceea ce ar fi fost necesar pentru o dualitate a persoa- 
nelor se găsea în scrierile lui Felix. Dacă Hristos era Fiu 
natural al lui Dumnezeu și Fiu adoptiv al lui Dumnezeu, 
atunci trebuia să fie „o persoană și o altă persoană” (alter 
et alter). Dar dogma ortodoxă spunea că Hristos „s-a 
născut din Tatăl nu ca o altă persoană (alter) decît cea 
născută din mamă, ci doar în alt fel (aliter)”. Alternativa, 
indiferent de modul cum se evita formula în sine, era 
„dualitatea”, spectrul unui Hristos divizat, a cărui unitate 
„nimeni nu ar fi putut să o refacă doar cu vorbe goale”. 
Așa cum afirma Hincmar, rezumînd argumentele împo- 
triva adopţionismului, „nu sînt doi Hristoși, nici doi Fii, ci 

un singur Hristos, un singur Fiu, atît Dumnezeu, cît și 
om, fiindcă Dumnezeu, Fiul lui Dumnezeu, și-a asumat o 
fire umană, nu o persoană (umană). 

Această afirmaţie a lui Hincmar cu privire la unitatea 
lui Hristos făcea parte dintr-un tratat închinat unităţii 
lui Dumnezeu în Treime. Căci, deși intenţia principală a 
mișcării adopționiste era să salveze integritatea firii umane 
a lui Hristos, unii dintre adversarii acestei mișcări, apă- 
rînd ceea ce ei defineau drept ortodoxie calcedoniană și 
niceeană, considerau că firea divină a lui Hristos era și ea 
pusă în discuţie în cadrul controversei pe tema adopţiei. 
Este posibil ca reacţia polemică împotriva adopţionismului 
să fi fost un factor important în afirmarea oficială a doc- 
trinei legate de purcederea Duhului Sfînt atît de la Fiul, 
cît și de la Tatăl. Paulinus îl combătea pe Felix cu argu- 
mente de natură trinitară și hristologică, iar Beatus îl 
ataca pe Elipandus mai întîi pentru „acea Treime a voastră 
pe care noi nu o acceptăm”, și apoi pentru „Hristosul 
vostru, în legătură cu care noi nu credem că este așa cum 
învăţaţi voi”. Arie transformase cele trei persoane ale 
Treimii în trei Dumnezei, Sabelie transformase unica fire 
a Treimii în persoană, iar Elipandus făcuse confuzie între 
cele trei persoane ale Treimii. Adversarii adopţionismului 
nu erau siguri dacă această erezie provenea din arianism 
sau dacă se făcea vinovată de sabelianism; dar erau 
convinși că, deși își declara fidelitatea faţă de ortodoxia 
niceeană și opoziţia atît faţă de erezia ariană, cît și faţă 
de cea sabeliană, adopţionismul nu se putea curăţi de 
pata erorii cu care însuși termenul „adopţie”, folosit în 
cazul lui Hristos, fusese marcat încă de la începuturile 
Bisericii. Şi, de aceea, adopţionismul a fost condamnat la 
Sinodul de la Frankfurt în 794. 

Cel puţin în cazul lui Elipandus, folosirea acestui ter- 
men a avut o oarecare relaţie cu dogma Treimii, căci el 
însuși i-a pus în legătură pe adversarii lui hristologici cu 
destul de bizara doctrină trinitară a lui Migetius, împo- 
triva căreia se pronunţa și el. Potrivit lui Elipandus, 
Migetius susţinea o doctrină a Treimii în care se credea 
că Tatăl este regele David, iar Duhul Sfînt este aposto- 
lul Pavel. Cît despre persoana Fiului lui Dumnezeu din 
Treime, Migetius credea că este urmașul după trup al lui 
David. În opoziţie cu această versiune a dogmei Treimii, 
Elipandus prezenta învăţătura ortodoxă care spunea 
că sînt „trei Persoane, Tatăl, Fiul și Duhul Sfînt, spiri- 
tuale, netrupești, nedespărţite, neamestecate, coesenţiale, 


88 


In. 3,13 (Vulg.) 


Fel. apud Paulin. Aquil. Fel. 
2.6 (PL 99:426) 


Agob. Fel. 33 (PL 104: 59) 
Vezi vol. II, pp. 66-70 


Vezi vol. |, p. 137 


Beat. Elip. 1.8 (PL 96:898) 
Beat. Elip. 1.123 (PL 
96 :971) 


Beat. Eiin 1.6V (PL 96: 930) 


Boshof (1969) 65 

Paulin. Aquii. Fel. 1.7 (PL 
99:358); Paulin. Aquil. Ep. 
17 (MGH Ep. 4:523) 
Fel.apud Paulin. Aquil. Fel. 
1.9 (PL 99:361) 


Alc. Ep. Beat. (Leviaon 319) 


Alc. Fel. 7.11 (PL 101:223) 


Alec. Fel, 1.11 (PL 101:136) 


Paulin. Aquil. Fe. 1.20 (PL 
99:373) 


Ale. Elip. 4.5 (PL 101:290) 
Agob. Fel. 19 (PL 104: 45) 


EVOLUȚIA TEOLOGIEI MEDIEVALE (600-1300) 


„Nimeni nu s-a suit în cer, decît Cel ce S-a coborit din cer, 
Fiul Omului, Care este în cer”; căci era evident „că Fiul 
omului nu a coborit din cer și nu a fost acolo înainte de a 
se naște pe pămînt”. Interpretarea lui Felix părea să spună 
totuși că această comunicare a însușirilor era doar de 
natură verbală, din moment ce nici un participant la con- 
troversă nu a interpretat un astfel de pasaj din Noul 
Testament în sensul că firea umană a lui Hristos a existat 
în cer înainte de a se naște din Fecioară. Cînd Felix spu- 
nea că „Fiul lui Dumnezeu în Fiul omului este numit 
uneori Fiul omului” și că „Fiul omului în Fiul lui Dumnezeu 
este intitulat Fiul lui Dumnezeu”, Agobard replica : „Vrei 
să spui că <este numit», iar nu că «este» ?”, și „Vrei să spui 
că «este intitulat», iar nu că «este» ?”. Ca și în cazul doc- 
trinei nestoriene despre persoana lui Hristos, și în cazul 
doctrinei adopţioniste exista suspiciunea că această comu- 
nicare a însușirilor era doar o atribuire de însușiri și nu 
un schimb veritabil. 

Pentru Beatus și aliaţii săi, era vorba despre un schimb 
real, așa încît se putea spune, într-o formulare care amin- 
tea de limbajul creștin din vremurile apuse, „Dumnezeul 
meu a pătimit pentru mine, Dumnezeul meu a fost răs- 
tignit pentru mine”, dar nu se putea spune „Omul a murit, 
iar Dumnezeu l-a înviat”. Căci toate afirmaţiile de acest 
fel aparţineau „unicei persoane” a Dumnezeu-Omului, și 
nu uneia sau celeilalte dintre firi. Așadar, „greșeala hotă- 
rîtoare a teologilor spanioli” consta, potrivit oponenților 
lor, „în faptul că făceau din calitatea de fiu un atribut al 
firii şi nu al persoanei”. Ceea ce conducea la concluzia că 
există doi Fii ai lui Dumnezeu sau poatechiar doi Dumnezei. 
Căci, deși Felix susținea răspicat: „Eu nu despart per- 
soanele, ci doar fac deosebirea între firi”, totuși „nu se 
putea evita referirea la două persoane în Hristos”, fiindcă 
tot ceea ce ar fi fost necesar pentru o dualitate a persoa- 
nelor se găsea în scrierile lui Felix. Dacă Hristos era Fiu 
natural al lui Dumnezeu și Fiu adoptiv al lui Dumnezeu, 
atunci trebuia să fie „o persoană și o altă persoană” (alter 
et alter). Dar dogma ortodoxă spunea că Hristos „s-a 
născut din Tatăl nu ca o altă persoană (alter) decît cea 
născută din mamă, ci doar în alt fel (aliter)”. Alternativa, 
indiferent de modul cum se evita formula în sine, era 
„dualitatea”, spectrul unui Hristos divizat, a cărui unitate 
„nimeni nu ar fi putut să o refacă doar cu vorbe goale”. 
Așa cum afirma Hincmar, rezumînd argumentele împo- 
triva adopţionismului, „nu sînt doi Hristoși, nici doi Fii, ci 

un singur Hristos, un singur Fiu, atît Dumnezeu, cît și 
om, fiindcă Dumnezeu, Fiul lui Dumnezeu, și-a asumat o 
fire umană, nu o persoană [umană)”. 

Această afirmaţie a lui Hincmar cu privire la unitatea 
lui Hristos făcea parte dintr-un tratat închinat unităţii 
lui Dumnezeu în Treime. Căci, deși intenţia principală a 
mișcării adopţioniste era să salveze integritatea firii umane 
a lui Hristos, unii dintre adversarii acestei mișcări, apă- 
rînd ceea ce ei defineau drept ortodoxie calcedoniană și 
niceeană, considerau că firea divină a lui Hristos era și ea 
pusă în discuţie în cadrul controversei pe tema adopţiei. 
Este posibil ca reacţia polemică împotriva adopţionismului 
să fi fost un factor important în afirmarea oficială a doc- 
trinei legate de purcederea Duhului Sfînt atît de la Fiul, 
cît și de la Tatăl. Paulinus îl combătea pe Felix cu argu- 
mente de natură trinitară și hristologică, iar Beatus îl 
ataca pe Elipandus mai întîi pentru „acea Treime a voastră 
pe care noi nu o acceptăm”, și apoi pentru „Hristosul 
vostru, în legătură cu care noi nu credem că este așa cum 
învăţaţi voi”. Arie transformase cele trei persoane ale 
Treimii în trei Dumnezei, Sabelie transformase unica fire 
a Treimii în persoană, iar Elipandus făcuse confuzie între 
cele trei persoane ale Treimii. Adversarii adopţionismului 
nu erau siguri dacă această erezie provenea din arianism 
sau dacă se făcea vinovată de sabelianism; dar erau 
convinși că, deși își declara fidelitatea faţă de ortodoxia 
niceeană și opoziția atît faţă de erezia ariană, cît și față 
de cea sabeliană, adopţionismul nu se putea curăţi de 
pata erorii cu care însuși termenul „adopţie”, folosit în 
cazul lui Hristos, fusese marcat încă de la începuturile 
Bisericii. Şi, de aceea, adopţionismul a fost condamnat la 
Sinodul de la Frankfurt în 794. 

Cel puţin în cazul lui Elipandus, folosirea acestui ter- 
men a avut o oarecare relaţie cu dogma Treimii, căci el 
însuși i-a pus în legătură pe adversarii lui hristologici cu 
destul de bizara doctrină trinitară a lui Migetius, împo- 
triva căreia se pronunţa și el. Potrivit lui Elipandus, 
Migetius susținea o doctrină a Treimii în care se credea 
că Tatăl este regele David, iar Duhul Sfînt este aposto- 
lul Pavel. Cît despre persoana Fiului lui Dumnezeu din 
Treime, Migetius credea că este urmașul după trup al lui 
David. În opoziţie cu această versiune a dogmei Treimii, 
Elipandus prezenta învățătura ortodoxă care spunea 
că sînt „trei Persoane, Tatăl, Fiul și Duhul Sfînt, spiri- 
tuale, netrupești, nedespărţite, neamestecate, coesenţiale, 

consubstanţiale și coeterne, într-o unică fire divină, putere 
şi slavă, fără început și fără sfîrșit, sălășluind în vecii 
vecilor”. Persoana Fiului în această Treime nu era, așa 
cum spunea Migetius, una și aceeași cu fiul lui David, 
născut pe pămînt în istoria omenească, ci Unul-Născut 
din Tatăl, fără început și în afara timpului și a istoriei. 
Aceasta era credinţa catolică și ortodoxă „în acord cu 
tradiţia Părinților” și ea trebuia apărată împotriva orică- 
rei confuzii între Fiul lui Dumnezeu și fiul lui David, 
indiferent dacă această confuzie îi aparţinea lui Beatus, 
care tăgăduia că fiul lui David fusese adoptat în întrupare, 
sau lui Migetius, care îl identifica pe fiul lui David cu Fiul 
lui Dumnezeu în Treime. 

O altă dezbatere pe tema dogmei Treimii, mai semni- 
ficativă decât cea dintre Elipandus și Migetius, a fost prile- 
juită de controversa pe marginea doctrinelor trinitare ale 
lui Gottschalk de Orbais, care se pare că a fost sprijinit de 
Ratramnus. Problema de fond a controversei era dacă se 
cuvenea sau nu să se vorbească despre „întreita dumne- 
zeire” (trina deitas), aşa cum făcea Gottschalk. Contro- 
versa s-a ivit, potrivit adversarului lui Gottschalk, ca o 
întrebare legată de legitimitatea unui „imn al cărui autor 
este complet necunoscut, în care apar cuvintele: «Te rugăm 
fierbinte, întreită și unică Dumnezeire»”. Amintirea con- 
flictului pe tema adopţiei fiind încă vie, se pare că unii 
teologi au respins această idee, făcînd referire la condam- 
narea lui Felix de către Alcuin şi Sinodul de la Frankfurt 
din 794. Insă, deși unele dintre polemicile dezvoltate în 
acea condamnare erau pertinente și în acest caz, totuşi a 
fost posibil ca Gottschalk să prezinte în sprijinul propriei 
sale teze argumentele ortodoxe care fuseseră folosite împo- 
triva lui Felix. Pe lîngă versul din acest imn, ca și cuvinte 
similare din alte imnuri, un alt prilej de dispută l-a con- 
stituit afirmaţia lui leronim potrivit căreia în Treime Tatăl 
este „Duhul principal”, Fiul este „Duhul drept”, iar Duhul 
Sfînt este „Duhul potrivit numelui”, ceea ce părea să 
însemne că există „trei Duhuri”. Gottschalk argumenta 
că monoteismul creștin interzice folosirea unor termeni 
precum „trei Duhuri” sau „trei dumnezeiri” pentru cele 
trei persoane ale Treimii, dar că nu era contrar acestui 
monoteism să se spună că „Dumnezeu, [care este] Domn 
şi Duh, este întreit în persoană și unul în fire”. 

Totuși, chiar și în doctrina sa despre Duhul Sfînt, 
Gottschalk era preocupat de „aspectele esenţiale ale teolo- 
giei trinitare și ale teologiei întrupării”. Argumentînd în 

favoarea noțiunii de „întreită dumnezeire” el încerca să 
găsească o formulă care să evite ideea implicită că „firea 
umană a fost asumată nu numai de către Fiul, dar în 
acelaşi timp și de către Tatăl și Duhul Sfînt, de vreme ce 
divinitatea era desigur cea care şi-a asumat firea umană”. 
„Întreită dumnezeire” era o astfel de formulă, căci însemna 
că „fiecare persoană a Treimii are propria ei dumnezeire 
şi fire divină”. Așadar, în întrupare, numai dumnezeirea 
celei de-a doua persoane a Treimii şi-a asumat o fire umană. 
Fiecare persoană a Treimii era „o putere primordială în 
sine însăşi (per se)”, aşa încît în sînul Treimii „putere”, 
„Principiu” şi „plinătate” erau toateatît unice, cît şi întreite. 
Adversarii lui Gottschalk au combătut această formulă 
considerînd-o incompatibilă cu Scriptura şi cu credința 
catolică. Fiindcă Scriptura nu despărţea Treimea în acest 
fel, ci propovăduia „o unică şi identică lucrare a [Treimii] 
pretutindeni” ; în scena Buneivestiri, de pildă, îngerul 
Gavriil a proorocit că întruparea Fiului urma să aibă loc 
cînd „Duhul Sfînt se va pogori peste [Maria] şi puterea 
Celui Preaînalt [Tatăl] [o] va umbri”, numind astfel întreaga 
Treime ca participantă la acest act. Atribuind fiecărei 
persoane a Treimii „dumnezeirea ei proprie şi specifică” 
în loc să se spună că dumnezeirea era comună celor trei 
persoane, fiind aşadar unică, nu se putea evita triteismul, 
căci însemna că erau „trei dumnezeiri”, una pentru fiecare 
persoană a Treimii. 

Singura alternativă la triteism, în cazul în care putea 
fi acceptată „întreita dumnezeire”, era o împărţire a firii 
divine în trei părţi, ceea ce ar fi presupus de asemenea o 
renunțare la monoteismul trinitar. Argumentînd, pe de 
altă parte, că „Dumnezeu nu ar fi unul, adevărat şi viu 
dacă nu ar fi un Dumnezeu întreit”, Gottschalk insista 
asupra faptului că el nu introduce „nici o pluralitate” în 
ceea ce îl priveşte pe Dumnezeu și că teoria lui salvează 
monoteismul. Era într-adevăr vorba de un gen special de 
monoteism, fundamental diferit de „doctrina foarte săracă 
a evreilor, [care slăvesc] o Maiestate singulară în izolare 
şi unică în persoană”. Monoteismul lui Gottschalk se opu- 
nea învățăturilor arienilor despre „trei dumnezei” precum 
şi ideilor sabelienilor despre un „Dumnezeu într-o singură 
persoană”. Dar suspiciunea adversarilor săi legată de 
faptul că, deși respingea în mod convenţional ambele 
erezii, Gottschalk era mai aproape de extrema ariană a 
ereziei trinitare decît de cea sabeliană își găsea o oarecare 
justificare în propriile lui cuvinte; căci, în timp ce repudia 

arianismul prin formula „Departe de mine”, respingerea 
sabelianismului era însoţită de o formulă mai puternică 
„Cît mai departe de mine”. Era o concepţie sabeliană, 
spunea el, „să crezi şi să mărturiseşști că dumnezeirea 
este unică în persoană”. Pentru principalul oponent al lui 
Gottschalk, Hincmar, era lipsit de noimă să se vorbească 
despre dumnezeire ca „întreită în persoană”, de vreme ce 
„dumnezeirea” era aceeași cu esenţa sau firea divină, care 
trebuie să fie unică. Shema, „Ascultă, Israele, Domnul 
Dumnezeul nostru este singurul Domn”, însemna că nu poate 
exista o pluralitate sau o numărare a dumnezeirii. El cita 
din Boethius axioma potrivit căreia unitatea exclude 
numărarea, iar repetarea unităţii fără diferenţiere nu 
introduce pluralitatea. Un alt cuvînt pentru „Treime” ar fi 
„Triunitate, adică de trei ori unitate, dar nu unitate întreită” 
(ter unitas, et non trina unitas). Prin urmare, ar putea fi 
îngăduit să se vorbească despre „Dumnezeu întreit în 
persoane” sau despre „întreită Treime”, dar nu despre 
„întreită dumnezeire”. Argumentele formulate de Hincmar 
împotriva lui Gottschalk au triumfat, iar conceptul de 
„întreită dumnezeire” a fost condamnat la Sinodul de la 
Soissons din 853. 

Atît învăţătura potrivit căreia firea umană a lui Hristos 
era „adoptată”, cît şi ideea că dumnezeirea era „întreită” 
au fost acuzate de încălcare a autorităţii tradiţiei. Acu- 
zaţia avea desigur să reapară în toate controversele din 
secolul al IX-lea şi din secolele următoare. Dar în cadrul 
acestor controverse ea a dobîndit o semnificaţie specială 
fiindcă implica dogme unanim acceptate de întreaga 
Biserică. De aceea, problema tradiţiei merita o mai mare 
consideraţie formală în acest caz. „Intreb aşadar”, îi scria 
Paulinus lui Felix, „cine este acel învăţător al erorii, care 
nu a fost niciodată un ucenic al adevărului, de la care ai 
învățat că Hristos este «Dumnezeu prin nume» şi «fiu 
adoptiv» ?”. Alcuin voia să afle unde se ascunseseră pînă 
atunci astfel de termeni. Căci cu siguranţă nu veniseră 
din Scriptură. În nici un loc din lume şi în nici o epocă 
istorică din perioada apostolică încoace Biserica nu pro- 
povăduise așa ceva. „Biserica catolică nu a crezut aceasta 
niciodată, nu a propovăduit aceasta niciodată şi nu şi-a 
dat niciodată consimțămîntul acelora care cred greşit”, 
declara papa Adrian, la fel cum făcuse şi Sinodul de la 
Frankfurt înaintea lui. Versiunea lui Gottschalk în ceea 
ce priveşte dogma Treimii era şi ea o inovaţie. Era, potrivit 
lui Hincmar, „obiceiul [lui Gottschalk] de a născoci lucruri 

noi și nemaiauzite, care sînt împotriva vechii concepţii a 
ortodocșilor”. De aceea, nu era de mirare învăţătura lui, 
căci „încă din pruncie a căutat mereu noi modalităţi de 
exprimare și încă se mai străduiește să afle cum poate să 
spună lucruri pe care nu le mai spune altcineva”. Totuși, 
nu era chiar adevărat faptul că aceste cîteva teorii erau 
complet necunoscute. Pentru apărătorii ortodoxiei ele repre- 
zentau nașterea unei „noi erezii, sau mai curînd recru- 
descența uneia mai vechi”. Gottschalk se inspirase din 
concepţia lui Arie ; Felix era și el acuzat uneori că îmbră- 
țișase arianismul, dar era mult mai obișnuită identifica- 
rea lui și a lui Elipandus cu erezia nestoriană. Aceasta 
presupunea desigur că greutatea tradiţiei ortodoxe, îndrep- 
tată în trecut împotriva acestor erezii mai vechi, era acum 
categoric de partea celor care se opuneau ereziilor moderne. 

Uneori controversa părea să devină o modalitate de 
asmuţire a unei părți a tradiţiei împotriva alteia. Felix 
susţinea că era ceva obișnuit în rîndul teologilor spanioli 
să se facă referire la Hristos folosind termenul „adoptat”, 
iar Elipandus cita o rugăciune euharistică din Liturghia 
folosită în Spania în care se vorbea despre „patimile omu- 
lui adoptiv”. Alte pasaje din ritul mozarabic făceau și ele 
același tip de referire la firea umană a lui Hristos. Contra- 
argumentul potrivit căruia, dacă „Ildefonsus al vostru îl 
numea pe Hristos «adoptiv» în rugăciunile lui, Grigore al 
nostru, pontiful scaunului roman și învățătorul strălucit 
al întregului pămînt, nu pregeta în rugăciunile lui să-l 
numească întotdeauna «Unul-Născut»”, părea să recu- 
noască o mai mare omogenitate a practicii liturgice decît 
o confirmau limbajul Părinților latini sau chiar al anti- 
adopţioniștilor înșiși. Deşi termenul „înger” folosit pentru 
desemnarea lui Hristos era de mult timp învăluit într-un 
nor de suspiciune, el continua totuși să fie întrebuințat de 
teologii ortodocși din Spania, dar și din alte părți. Era de 
asemenea posibil în Spania să se vorbească despre „Hristos 
îmbrăcat în om”. Expresii similare puteau fi găsite și la 
alţi autori ortodocși, inclusiv autorii care i-au atacat pe 
Felix și pe Elipandus. Deși scria împotriva lui Elipandus, 
Beatus de Libana declara fără reţinere : „Știţi că Logosul 
însuși și-a asumat un om (assumpsit hominem), adică un 
suflet rațional și trupul unui om, și s-a făcut om, deși a 
rămas Dumnezeu”. Cu altă ocazie, într-o propoziţie, se 
referea la „firea umană a trupului asumat”, iar în urmă- 
toarea la „omul care a fost asumat” în momentul întru- 
pării. Combătîndu-l și el pe Elipandus, Alcuin folosea 

formula „omul asumat”, pe care o aplicase la Hristos în 
scrierile îndreptate împotriva lui Felix. Pe baza unui citat 
din Augustin, atît Alcuin, cît şi Gottschalk numeau firea 
umană a lui Hristos „omul care a fost asumat”. Un limbaj 
asemănător putea fi întîlnit şi în lucrările altor teologi 
ortodocși, iar Ambrozie Autpert făcea chiar distincţia între 
„omul asumat” și „Fiul”. 

Totuși, este semnificativ faptul că termenul „adoptat” 
nu apărea în aceste surse, fie ele patristice sau carolin- 
giene, cu posibila excepţie a Liturghiei spaniole. Isidor 
crease o mulțime de apelative și metafore pentru Hristos, 
însă „adoptiv” nu se număra printre ele ; dimpotrivă, Isidor 
putea fi dat drept exemplu ca adversar al adopţionismu- 
lui. La fel ca și mulţi alţi Părinţi ai Bisericii, inclusiv greci, 
precum Grigorie de Nazianz sau Chiril al Alexandriei, în 
conflictul cu Nestorie. Felix a încercat să invoce auto- 
ritatea lui Atanasie, dar aceasta s-a întors împotriva lui, 
întrucît a fost acuzat că a omis unele cuvinte care i-ar fi 
contrazis teza. Desigur, era vorba în primul rînd de „între- 
buinţarea ecleziastică” a Părinților latini, fapt contestat 
de cele două părţi. Un pasaj din Ambrozie, „după întrebuin- 
țarea noastră proprie (in ipso usu nostro) un fiu adoptiv 
este și fiu adevărat”, era citat de către Elipandus pentru 
a dovedi că firea umană a lui Hristos fusese adoptată; 
Felix era acuzat că îl citase sub forma, „prin întrebuin- 
ţarea noastră El Însuși (ipse usu nostro) este fiu adoptiv 
şi fiu adevărat”. Marius Victorinus apărea pe lista auto- 
rităţilor patristice prezentate ca adversare ale adopţio- 
nismului, deși afirmase în legătură cu Hristos: „El nu 
este fiu așa cum sîntem noi, căci noi sîntem fii prin adop- 
ție, EL prin fire. Totuși, și Hristos este fiu printr-un fel de 
adopţie, dar numai după trup”. O problemă și mai serioasă 
apărea în lucrările lui Ilarie, care scrisese: „Demnitatea 
puterii [lui Hristos] nu se pierde atunci cînd este adoptat 
(adoptatur) caracterul umil al trupului”. Această afir- 
maţie a fost folosită de Elipandus pentru a-și argumenta 
doctrina adoptării trupului. Dar întrucît cu o propoziţie 
înainte se spunea : „Dumnezeu este adorat” (Deus adoratur), 
Alcuin şi Hincmar i-au acuzat pe adopţioniști de falsifi- 
carea textului lui Ilarie, care, în viziunea lor, ar fi trebuit 
citit în felul următor: „Demnitatea puterii [lui Hristos] 
nu se pierde atunci cînd este adorat caracterul umil al 
trupului”. În ceea ce priveşte litera textului, adopţioniștii 
aveau dreptate, iar ortodocșii se înșelau ; dar în ceea ce 
privește interpretarea textului, situaţia era exact pe dos: 

„a adopta” nu era decît un sinonim pentru „a asuma” sau 
„a lua”. Ilarie respinsese în mod explicit ideea că mîntuirea 
a venit prin jertfa unui Fiu adoptat pentru cei care urmau 
să fie adoptați, iar în alte pasaje, citate de criticii adopţio- 
nismului, el combătuse folosirea termenului „adopţie” în 
legătură cu Hristos. 

In cadrul controversei cu Gottschalk pe tema „întreitei 
dumnezeiri” a avut loc un schimb asemănător de argu- 
mente și contraargumente. In apărarea versului din imnul 
pe care își fundamentase doctrina, Gottschalk a compilat 
un șir de pasaje din Părinţi în care apărea termenul 
„întreit”, inclusiv Hotăririle celui de-al Treilea Conciliu 
de la Constantinopol din 680-681, prin care se definise 
învăţătura ortodoxă cu privire la cele două lucrări și cele 
două voințe ale lui Hristos. În versiunea latină a acestor 
Hotărîri Gottschalk a descoperit o anatemă pronunţată 
împotriva arienilor care susținuseră existenţa a „trei dum- 
nezeiri”, dar și un edict care spunea că „întreita dumnezeire 
trebuie slăvită împreună”. In replică, Hincmar a afirmat 
că manuscrisul Hotăriîrilor a fost „contrafăcut” de Gottschalk 
prin adăugarea „acestui substantiv de genul feminin și a 
acestui adjectiv”, și anume „întreită dumnezeire” (trina 
deitas). Mai tîrziu, avea să accepte că, din cauza comple- 
xităţii vocabularului teologic grec (pe care a recunoscut 
că nici el nu îl stăpînește), era posibil ca cineva să fi tradus 
ad litteram textul grec al Hotăriîrilor. Dar avînd în vedere 
experienţa lui cu Gottschalk în controversa pe tema pre- 
destinării, Hincmar era pregătit să-și acuze adversarul de 
falsificarea textelor patristice, precum și de scoaterea lor 
din context, distorsionarea sensului și imposibilitatea de 
a identifica citatele după titlu și capitol. Această ultimă 
acuzaţie a fost îndreptată și împotriva lui Elipandus de 
către adversarii lui ; „nu ai menţionat”, spuneau ei, titlu- 
rile cărţilor și numerele capitolelor, ca să îngreunezi cerce- 
tarea erorii”. Hincmar l-a combătut pe Gottschalk folosind 
şi alte autorități patristice, cum ar fi crezul atanasian. 

Totuși, autoritatea principală invocată de Hincmar în 
această dispută teologică, la fel ca și în multe altele, era 
Augustin. Pasajele din Augustin în legătură cu dogma 
Treimii l-au ajutat pe Hincmar în polemica pe care o 
purta. Era cu atît mai nimerit să se sprijine pe interpre- 
tarea lui Augustin cu cît adversarii lui Hincmar „mutilau” 
şi „distorsionau” învăţăturile lui Augustin. De aceea, prima 
carte a lucrării Despre Treime părea să fi fost scrisă tocmai 
împotriva celor care foloseau greșit aceste învățături, căci 

Augustin afirma că „dumnezeirea... este unitatea netru- 
pească a Treimii”, formulă pe care Hincmar o cita în felul 
următor : „Unitatea Treimii este dumnezeirea netrupească”. 
Gottschalk susţinea că Augustin folosise în mod frecvent 
expresia „întreită unitate”, care nu însemna „nici singu- 
laritatea solitară a unei persoane, nici pluralitatea a 
trei dumnezei” ; și avea argumente solide în scrierile lui 
Augustin pentru a-și sprijini teza. În replică, Hincmar a 
explicat că după o colaţionare minuțioasă a mai multor 
manuscrise a constatat faptul că „întreită dumnezeire” 
este de fapt o interpolare eretică în textul lui Augustin, 
care nu folosise niciodată termenul. De fapt, susţinea 
Hincmar, falsificatorul manuscriselor lui Augustin nu avu- 
sese curajul să insereze expresia „întreită și unică dumne- 
zeire”, care ar fi fost prea evidentă, ci intercalase cuvintele 
„întreit și unic adevăr”. 

La fel și adopţioniștii erau acuzaţi că „au născocit că 
[Augustin] spune ceva ce nu găsim în mărturisirile sale”. 
Ei „greșesc socotindu-l unul dintre susținătorii sectei [lor)”. 
Și acest lucru l-au făcut, considera Alcuin, atribuindu-i 
lui Augustin scrisori întregi în care era folosit termenul 
„adopţie”, așa încît să dea impresia că el propovăduise 
exact opusul adevăratei lui doctrine. Mărturisirea de cre- 
dinţă a lui Elipandus cuprindea cîteva dovezi ale „elocven- 
ței Sfintului Augustin”. „Cine este acest Augustin, care se 
presupune că ar fi spus că glasul Tatălui [la botezul lui 
Hristos] a răsunat deasupra unui fiu adoptiv ?” întreba 
Paulinus, adăugînd: „Dar eu nu mă voi înjosi recunos- 
cîndu-l pe acest Augustin împreună cu voi”. Deşi trebuia 
să se admită faptul că multe dintre formulările adopţio- 
niștilor proveneau din predicile autentice ale lui Augustin, 
„fusese [totuși] adăugat ceva prin viclenie eretică”. Cînd 
Augustin îl numise pe credincios „om adoptat”, Elipandus 
l-a citat spunînd că Hristos „potrivit firii sale umane este 
numit om adoptat” ; iar cînd Augustin spusese că „| Hristos] 
se numește Fiul lui Dumnezeu împreună cu omul pe care 
EI l-a asumat”, Elipandus a redat acest pasaj după cum 
urmează : „El se numește Fiul lui Dumnezeu împreună cu 
omul adoptiv, iar omul adoptiv se numește Fiul omului 
împreună cu Logosul”. Astfel de afirmaţii, a replicat Alcuin, 
nu proveneau din scrierile lui Augustin și din ale nici 
unui teolog catolic. Căci el spusese „că omul a devenit una 
şi aceeași persoană cu Dumnezeu și este unicul Fiu al lui 
Dumnezeu și este Dumnezeu”. 

Deși timp de secole gînditorii occidentali consideraseră 
că în rîndul lor există deplină unanimitate în ceea ce 
privește dogma Treimii și dogma celor două firi ale lui 
Hristos și îl citaseră pe Augustin ca principalul purtător 
de cuvînt al acestei unanimităţi, a devenit clar în cadrul 
controverselor pe marginea adopționismului și a „întreitei 
dumnezeiri” că pînă și aceste două dogme erau supuse 
unei serioase reconsiderări. Așa cum la baza presupusei 
unanimităţi în privinţa dogmei se aflase sinteza augusti- 
niană, tot astfel, la baza reconsiderării ei s-a aflat o inter- 
pretare neconvenţională a operei augustiniene. În ciuda 
anatemelor contemporane pronunţate împotriva adopţio- 
niștilor și a lui Gottschalk, problemele ridicate în legătură 
cu doctrina celor două firi nu puteau fi rezolvate pînă cînd 
doctrina privind persoana lui Hristos nu avea să fie inclusă 
într-o interpretare cuprinzătoare a lucrării lui Hristos, în 
care funcţia mîntuitoare a firii umane să fie așezată acolo 
unde îi era locul; iar clarificarea statutului de autoritate 
teologică a lui Augustin impunea o cercetare mai profundă 
a felului cum elementele disparate ale tradiţiei patristice, 
inclusiv scrierile augustiniene, puteau fi reunite într-o 
nouă sinteză ortodoxă. 


Regula rugăciunii 


În atacul îndreptat împotriva ideii lui Gottschalk de „întreită 
dumnezeire”, Hincmar invoca nu numai autoritatea Părin- 
ţilor Bisericii și a Scripturii, ci și a Liturghiei. El cita 
axioma lui Prosper din Aquitania, atribuită deja papei 
Celestin I, și care spunea că „regula rugăciunii trebuie să 
stea la temelia regulii credinţei”. Era un principiu care 
i-a fost de folos într-o altă controversă cu Gottschalk. 
Gottschalk se sprijinea și el la rîndul lui pe regula rugă- 
ciunii ca autoritate doctrinară. De altfel, expresia contro- 
versată „întreită dumnezeire” provenise „din versul de 
încheiere al unui imn”. Pe baza unui alt imn, Gottschalk 
argumenta că, de vreme ce termenii „Domn” și „divinitate” 
erau interșanjabili, era la fel de legitim să se vorbească 
despre „întreită divinitate” cum era despre „întreit Domn”. 
Era în regulă în aceeași măsură și atunci cînd un imn 
vorbea despre firea umană a lui Hristos numind-o „trupul 
lui Dumnezeu”. Limbajul de cult al Bisericii era o dovadă 
a faptului că termenul „întreit” nu compromite unitatea 
lui Dumnezeu, căci Biserica folosea singularul atunci cînd 

se ruga : „Binecuvîntată fie (Benedicta sit) Sfînta Treime”. 
Trisaghionul, a cărui interpretare teologică fusese un subiect 
central în cadrul controverselor hristologice din Răsărit, 
era tradus de Gottschalk prin „întreită sfinţenie”; dar 
Hincmar se opunea acestei traduceri, întrucît termenul 
însemna „de trei ori sfînt”. Pe baza practicii liturgice a 
întreitei scufundări în ceea ce se numea totuși prin tra- 
diţie apostolică, „un botez”, Gottschalk susţinea că Tatăl, 
Fiul și Duhul Sfînt sînt „unul în fire și întreit în persoană”. 
În replică, Hincmar arăta că întreita scufundare nu este 
cîtuși de puţin o regulă universală, căci în unele provincii 
se practica o singură scufundare, ca reacţie la arianism ; 
iar o astfel de „deosebire a obiceiurilor nu pune în pri- 
mejdie unitatea credinţei Sfintei Biserici”. Hincmar a încer- 
cat să pună frîu obiceiului de a trage concluzii teologice 
din regula rugăciunii, explicînd folosirea termenului 
„întreit” în poezia creștină din raţiuni legate de exigenţele 
metricii latine. Dar cele mai valoroase exemple de poezie 
creștină — și anume imnurile lui Ambrozie — se conformau 
principiilor ortodoxiei trinitare arătînd „că unul Dumnezeu, 
Sfînta Treime cu o singură dumnezeire, trebuie întotdea- 
una... înţeles, crezut și propovăduit”. 

În replică faţă deinterpretarea pe care o oferea Gottschalk 
formulei liturgice din rugăciunile adresate Fiului, „care 
sălășluiești și domnești cu Dumnezeu Tatăl”, Hincmar 
considera formula drept excepţia care confirmă regula 
stabilită de vechile canoane, „că atunci cînd se slujește la 
altar, rugăciunea trebuie întotdeauna adresată Tatălui 
prin Fiul” mai curînd decît direct Fiului. Aceleași canoane 
erau invocate și în controversa pe marginea adopţionismu- 
lui. Susţinătorii adopţionismului puneau mare accent pe 
folosirea termenilor „adopţie” și „adoptiv” în liturghiile 
spaniole, a căror regulă a rugăciunii părea să stabilească 
regula credinţei. Dar în opoziţie faţă de asemenea practici 
locale se afla regula universală a rugăciunii stabilită de 
Biserica Romei. Tradiţia ei liturgică venea de la înșiși 
apostolii Petru și Pavel, de unde deriva autoritatea ei. 
Prin urmare, era legitim să se citeze din Liturghia romană 
pentru a se stabili ortodoxia poziţiei antiadopţioniste. 
Formula de încheiere a celor mai multe rugăciuni, din 
Liturghia romană darnu numai, „prin lisus Hristos, Domnul 
nostru, care sălășluiește și domnește ca Dumnezeu cu 
Tine în unitatea Duhului Sfînt”, era o referinţă la „lisus 
Hristos născut din Fecioară”, care, prin urmare, nu este 
Fiul adoptiv al lui Dumnezeu, ci adevăratul Fiu. Căci 

disputa centrală între adopţionism și ortodoxie se reducea 
la cult. „Ne întrebăm”, preciza Alcuin, „dacă trebuie să 
slăvim sau să venerăm altceva decît pe adevăratul 
Dumnezeu. Dacă nu, atunci tragem concluzia: «Cum se 
face că îl slăviţi pe Fiul Fecioarei dacă el nu este Dumnezeu 
adevărat ?»”, 

Cea mai importantă componentă liturgică a polemicii 
împotriva adopţionismului era legată de legitimitatea folo- 
sirii termenului Theotokos pentru desemnarea Fecioarei 
Maria, deși intrase deja în practica liturgică și în cea 
dogmatică. Aparenta legătură între adopţionism și nesto- 
rianism a readus în atenţie acest termen. Se considera că 
Felix ar fi spus despre Fecioara Maria : „Prin fire ea este 
pe drept cuvînt mama umanităţii asumate, dar prin har 
și cinste ea a devenit mama divinității”. Aceasta contra- 
zicea practica Bisericii catolice din întreaga lume, „care 
nu contenește a mărturisi liber și cu toată tăria că bine- 
cuvîntata Fecioara Maria este Theotokos, adică Născătoare 
de Dumnezeu”. Pentru a-l combate pe Felix trebuia să se 
afirme că Fecioara Maria este Theotokos ; a spune, precum 
Elipandus, că Dumnezeu nu a creat lumea prin Cel care 
s-a născut din Fecioară însemna a nega doctrina despre 
Theotokos. Folosirea ortodoxă a acestui nume era o dovadă 
că Hristos cel întrupat este în întregime Fiu unic al lui 
Dumnezeu. Gottschalk se făcea de data aceasta purtătorul 
de cuvînt al ortodoxiei atunci cînd confirma titlul și declara 
că „Sfinta Maria, pururea-fecioară, nu este numai născă- 
toarea omului Hristos, dar, în virtutea unităţii persoanei 
Lui, este și Theotokos, adică Născătoare de Dumnezevw”. 
Ca rezultat al conflictului pe marginea adopţionismului, 
perioada carolingiană a fost „o epocă în care doctrina 
Conciliului de la Efes despre Născătoarea de Dumnezeu a 
fost clarificată” pentru teologia occidentală. 

A fost totuși o astfel de epocă întrucît de-a lungul seco- 
lelor al VIII-lea și al IX-lea doctrina apuseană despre 
Fecioara Maria, care, cu excepția gîndirii lui leronim și 
Ambrozie, a depins în mare măsură de cea răsăriteană, 
şi-a reluat o dezvoltare proprie. La fel ca în cazul dogmelor 
despre Treime și întrupare, și în cazul acestei doctrine 
dezbaterile au erupt neașteptat după secole întregi de 
armonie mai degrabă statică. Părinţii Bisericii reușiseră 
să-i reducă la tăcere pe cei care propovăduiau false învă- 
țături despre Fecioară, așa încît „de atunci și pînă în 
prezent nu a mai renăscut nici o eroare în legătură cu 
ea” ; dar „acum, prin nechibzuinţa unor fraţi”, au început 

pentru prima oară, să se pună întrebări cu privire la 
doctrina despre Fecioara Maria. Se subliniase încă din 
secolul al VII-lea că această doctrină trebuie luată ca un 
întreg unitar, așa încît dacă cineva ar avea îndoieli în 
legătură cu oricare parte a ei atunci ar avea îndoieli în 
legătură cu întreaga doctrină. Este demn de remarcat că 
autorul acestei judecăţi, Ildefonsus de Toledo, „nu numai 
că a apărat fecioria Mariei, dar a și contribuit la dezvol- 
tarea cultului Fecioarei”. Căci, aşa cum sugera însuși 
Theotokos, aceasta era o doctrină în care regula rugăciunii 
juca un rol chiar mai important decît de obicei în stabilirea 
regulii credinţei. 

În sprijinul acestui argument vin rugăciunile și imnu- 
rile adresate Fecioarei Maria. În timp ce în perioada patris- 
tică apuseană „nimeni nu sărbătorea ziua Maicii Domnu- 
lui ... şi] toată lumea se ruga la Sfîntul Ştefan, dar nimeni 
nu se îndrepta către Maria”, rugile închinate Maicii Dom- 
nului devin acum din ce în ce mai obişnuite în evlavia și 
liturghia occidentală. „Mă rog ţie, mă rog ţie, sfiîntă 
Fecioară”, scria Ildefonsus, „să-l pot avea pe lisus prin 
același Duh prin care tu l-ai născut pe lisus”. Îndem- 
nîndu-și fraţii să se roage Fecioarei, Ambrozie Autpert își 
exprima rugămintea ca „prin ea să ni se ierte ce am făcut 
rău, ca ea să primească ce oferim, să dăruiască ce îi cerem 
și să ne ierte pentru ceea ce ne temem”. Și la această 
rugăminte Ambrozie adăuga: „căci nu ştim pe altcineva 
mai vrednic să domolească mînia Judecătorului, decît pe 
tine, cea care ai binemeritat să fii maica Mîntuitorului şi 
Judecătorului”. Dar nu numai evlavia individuală își 
îndrepta rugăciunile către Fecioara Maria. Deși erau înso- 
ţite de precizarea „dacă dorește cineva”, existau, potrivit 
lui Alcuin, „slujbe închinate sfintei Theotokos şi pururea 
Fecioarei Maria în anumite zile”. O jumătate de veac mai 
tîrziu, Paschasius Radbertus invoca „autoritatea Bisericii 
și tradiţia Sfinţilor Părinţi” ca să demonstreze că „bine- 
cuvîntata și slăvita Fecioară Maria este preamărită pre- 
tutindeni ca cea care a fost înălțată în slavă deasupra 
corului de îngeri”. Numai Hristos, loan Botezătorul și 
Fecioara Maria, spunea el, au fost cinstiţi prin sărbă- 
torirea zilei lor de naștere în calendarul Bisericii, și folo- 
sea „sărbătoarea [Fecioarei Maria] pe care o cinstiţi astăzi” 
ca premisă pentru un îndemn la smerenie. Toţi insistau, 
desigur, ca astfel de celebrări liturgice închinate Fecioarei 
Maria să nu micşoreze, ci să sporească, evlavia arătată 
Fiului ei. 

În cadrul aceluiași proces se înscria şi crearea unor 
titluri și prerogative pentru Fecioara Maria, analoage 
celor din liturghia și teologia răsăritene. În viziunea lui 
Ambrozie Autpert ea era „mai înaltă decît cerul, mai adîncă 
decît genunea, cea care merită să fie numită împărăteasa 
îngerilor, spaima iadului și maica neamurilor” ; sau „templul 
Domnului, altarul Duhului Sfînt”, „pămîntul făgăduinţei” 
şi „Scara raiului pe care coboară Dumnezeu pe pămînt”. 
Din pasaje precum Isaia 11,1 a fost preluată desemnarea 
Fecioarei Maria drept „mlădiţă” (virga), care, prezentă și 
în teologia greacă, avea o semnificaţie specială pentru 
latini fiindcă era un omonim pentru „fecioară” (virgo). 
Identificarea patristică a Fecioarei Maria cu „grădina fere- 
cată” și „fîntîna pecetluită” a continuat să fie un mod de a 
vorbi despre veșnica ei feciorie. Asemenea obișnuitei para- 
lele dintre Maria și Eva, cele mai multe apelative aveau 
la bază o interpretare tipologică a Vechiului Testament în 
legătură cu Maria, dar Fecioara Maria, la rîndul ei, era 
văzută ca un simbol al Bisericii. De aceea, „interpretarea 
mariologică” a viziunii unei „femei înveșmîntate cu soa- 
rele” din Apocalipsă, „pe care o luăm ca atare, este doar o 
excepție în comentariile Evului Mediu timpuriu”, din 
moment ce pasajul era de obicei asociat Bisericii. Aceasta 
şi alte numiri puteau fi considerate uneori ca făcînd refe- 
rire „în mod special la ea, dar în general la Biserică”. Ca și 
Fecioara Maria, Biserica putea fi numită Theotokos, căci 
ea era „în același timp mireasă și fecioară neprihănită, 
fecioară zămislindu-ne de la Duhul Sfînt și fecioară năs- 
cîndu-ne fără durere”. „Prima evanghelie” tradusă în latină: 
„ea îţi va zdrobi (ipsa conterez) capul”, făcea parte din 
această tipologie, căci s-a împlinit atunci cînd Biserica a 
zdrobit ispitirile diavolului imediat ce s-au ivit; dar înce- 
pea să fie văzută și ca o profeție în legătură cu Fecioara 
Maria, femeia prin a cărei supunere avea să fie dezlegată 
nesupunerea primei femei. 

Dacă Fecioarei Maria i se atribuia un rol atît de însem- 
nat în istoria mîntuirii însemna că într-un fel ea era o 
mijlocitoare între Dumnezeu și om. „Prin ea ne-am învred- 
nicit să-l primim pe Ziditorul vieţii” scria Paulinus, iar 
Ambrozie Autpert vorbea despre „lumea mîntuită prin 
ea” și despre „viaţa neamului nostru omenesc îndreptată 
prin ea”. Era aclamată ca fiind cea care „îndreaptă lucru- 
rile pămîntești și reface lucrurile cerești”. Mijlocirea ei a 
adus iertarea păcatelor, curățirea păcătoşilor, iar rugă- 
ciunile ei au adus vindecarea bolnavilor. Fiind cea a cărei 


IS .ncezuna A, :n-oe| 


100 


Ambr. Aut. Apoc. 2 (CCCM 
27: 116-117) 


Alc. Tyin. 3.14 (PL 101:46) 


Bed. Luc. 4 (CCSL 120: 237) 
Lc. 1,48 


Lc. 2,22 


Mat. 5,18 
Rab. Inst. cler. 2.33 
(Knoepfler 122) 


Bed.Luc. 1 (CCSL 120: 36) 


Ambr. Aut. Assump. 7 (PL 
39:2132) 

Bed. Hom. 1.3 (CCSL 
112:18); Hinc. R. Praed. 24 
(PL 125:214); Prud. Tr. 
Praed. 5 (PL 115: 1090) 
Radb. Part. Mar. 1.14 (Canal 
120) 

Sacr. Gel. 214.1157-58 
(Mohlberg 178) 


Radb. Part. Mar. 1.16 (Canal 
121) 


Balic (1958) 165 


Ratr. Part. Mar. 2.6 (Canal 
88) 


Vezi infra, p. 195 


Ambr. Aut. Nat. Virg. (PL 
101: 1301) 


Ambr. Aut. Assump. 2 (PL 
39 :2130) 


EVOLUȚIA TEOLOGIEI MEDIEVALE (600-1300) 


smerenie „se învrednicise de unirea dintre Dumnezeu și 
om” în Fiul ei prin „pogorîrea Duhului Sfînt asupra ei”, 
ea fusese singura femeie socotită vrednică să primească 
înlăuntrul ei divinitatea Fiului lui Dumnezeu și să-l dea 
naștere ; pentru aceasta, dar mai ales pentru grija ei conti- 
nuă faţă de Fiu, ea merita să poarte titlul de „binecuvîn- 
tată”. Supunerea ei, după naşterea lui Hristos, faţă de 
legea purificării din Vechiul Testament nu era o dovadă 
că avea nevoie de purificare, ci că Fiul ei, așa cum a spus, 
venise să împlinească Legea. Și totuși, aceiaşi autori care 
vorbeau astfel despre Fecioara Maria considerau în egală 
măsură că și ea avusese nevoie de mîntuire. Hristos își 
începuse lucrarea mîntuitoare prin mîntuirea mamei sale, 
care „nu a fost mîntuită de păcat prin meritele ei proprii, 
ci doar prin sîngele lui Hristos prin bunătatea gratuită a 
lui Dumnezeu”. Căci era răspîndită convingerea că Hristos 
fusese singurul zămislit fără păcat originar. Atunci dacă 
ea fusese „născută și zămislită din carnea păcatului” și 
era totuși aclamată în regula rugăciunii ca „fericită” (felix) 
și „binecuvîntată” (beata), aceasta însemna că, deși zămis- 
lită în păcat, „nu a fost supusă păcatului cînd s-a născut și 
nici nu a fost atinsă de păcatul originar în pîntecul sfinţit”. 
Cu aceste cuvinte „Paschasius face una dintre primele 
încercări în rîndul teologilor apuseni de a descoperi doc- 
trina Imaculatei Concepții”, dar este împiedicat de „termi- 
nologia neclară, incompletă şi imperfectă” să formuleze 
această doctrină. Alţi autori au vorbit despre o sfințire a 
pîntecelui prin nașterea lui Hristos de către Fecioara Maria, 
dar nu despre o sfințire în timpul zămislirii și nașterii ei ; 
iar problema imaculatei concepţii a Fecioarei Maria avea 
să mocnească de-a lungul Evului Mediu pentru a izbucni 
la suprafaţă și a isca vii controverse în secolele al XII-lea 
şi al XIII-lea, urmînd să se concretizeze într-o formulare 
definitivă abia în secolul al XIX-lea. 

Aceeași lipsă de consens s-a manifestat și în ceea ce 
privește sfîrșitul vieţii Fecioarei Maria, chestiune care avea 
să cunoască o determinare dogmatică abia în secolul XX. 
Era recunoscut faptul că relatările principale atît despre 
începutul, cît și despre sfîrșitul vieţii ei erau de natură 
apocrifă, nefiind acceptate drept canonice de către Biserică 
şi că „nici o istorie catolică nu dă mărturie despre felul 
cum ea s-a înălțat la cer”. Era o greșeală, avertiza Paschasius 
Radbertus, „ca lucruri îndoielnice să fie luate drept sigure”, 
căci pe baza relatărilor demne de încredere, opuse celor 
apocrife, era sigur doar că Fecioara Maria „părăsise trupul”, 


Radb. Cog. 7-9 (Ripberger 
60-61); Radb. Mat. 11 (PL 
120: 97) 


Ambr. Aut. Assump. 3 (PL 
39: 2130) 


Radb. Cog. 81 (Ripberger 
95-96) Ambr. Aut. Assump. 1 
(PL 39:2130) 


2Cor. 12,2 
Ambr. Aut. Assump. 3 (PL 
39: 2130) 


Canal (1968) 91 


Hinc. R. Div. 12 (PL 
125 :694) 


Radb. Mat. 2.1 (PL 120: 106) 
Alc. Trin. 3.14 (PL 101:47); 
Ambr. Aut. Nat. Virg. (PL 
101: 47); Ratr. Part. Mar. 
1.4 (Canal 86-87) 


Ratr. Part. Mar. 1.1 (Canal 
85) 


Ratr. Part. Mar. 3.10 (Canal 
31) 


Isid. Sev. Jud. 1.10.9-10 (PL 
83: 470); Lldef. Virg. Mar. 
(SPE 1:67) 


lez. 44,3 

Ratr. Part. Mar. 3.14 (Canal 
94) 

Ratr. Part. Mar. 3.20 (Canal 
98) 

Gal. 4,4 

Radb. Part. Mar. 1.32 (Canal 
130) 

Radb. Part. Mar. 1.40 (Canal 
134) 

Radb. Part. Mar. 2.69 (Canal 
152) 

Radb. Part. Mar. 1.14 (Canal 
120); Ambr. Aut. Nat. Virg. 
(PL 101: 1302) 


DINCOLO DE SINTEZA AUGUSTINIANĂ 101 


dar nu şi cum se întîmplase acest lucru. Din acest motiv 
doctrina înălțării la cer trebuia să se sprijine pe un argu- 
ment al tăcerii, de vreme ce nu exista o tradiţie teologică 
explicită în legătură cu moartea Fecioarei Maria. Maniera 
potrivită de a înţelege acest eveniment era de natură 
liturgică, iar sărbătoarea Adormirii Maicii Domnului era 
„0 zi care depășește cinstirea închinată oricărui [alt] sfint”. 
Prin această sărbătoare Biserica mărturisea că Fecioara 
Maria fusese ridicată la cer, fără a preciza însă felul cum 
se întîmplase acest lucru ; prin urmare, „atitudinea corectă 
cu privire la înălţare este aceasta că — fără a ști dacă «fie 
în trup, fie în afară de trup», cum spune apostolul — cre- 
dem că a fost ridicată la cer mai sus decît îngerii”. 

Cu toate acestea, nu felul cum a fost zămislită Fecioara 
Maria, nici modul cum a fost ea ridicată la cer s-au aflat 
la originea disputei dintre Radbertus și confratele lui 
monastic Ratramnus, ci maniera în care ea l-a născut pe 
Hristos. În această chestiune, tradiţia patristică era ambi- 
guă, căci „este clar că Părinţii și-au concentrat atenţia 
asupra zămislirii feciorelnice, şi nu asupra nașterii minu- 
nate” a lui Hristos; însă amănuntele legate de naștere 
trebuiau să facă parte din doctrina despre pururea-fecioria 
Mariei. Orice alternativă la pururea-fecioria veșnică era 
de neconceput. Formula, „fecioară înainte de naștere, 
fecioară în timpul nașterii, fecioară după naștere”, era 
unanim acceptată. Ratramnus înţelegea prin aceasta că 
„fecioria ei de netăgăduit a zămislit ca o femeie și a născut 
ca omamă”. Minunea consta în păstrarea fecioriei în zămis- 
lire și în naștere, dar aceasta nu presupunea că actul fizic 
al nașterii a fost nefiresc sub alte aspecte, așa cum înţe- 
legea Ratramnus din afirmaţiile adversarilor săi. Concep- 
ţia lor reprezenta o ameninţare la adresa adevăratei firi 
umane a lui Hristos. Se obișnuia ca pasajul din lezechiel 
44,2 să fie invocat ca probă a pururea-fecioriei Mariei, 
însă Ratramnus considera versetul următor drept o dovadă 
că Hristos intrase „în casa lumii” în același fel ca și ceilalți 
oameni : curățirea Mariei în templu dovedea același lucru. 
Paschasius Radbertus, pe de altă parte, interpreta actul 
curăţirii doar ca o demonstraţie că Hristos „s-a născut din 
femeie și s-a născut după Lege”, ca o analogie la circum- 
cizia lui Hristos. Pentru Radbertus modul cum s-a născut 
Hristos era mai semnificativ decît felul cum a fost zămislit. 
Din această perspectivă, accentul se punea pe faptul că 
nașterea avusese loc „fără durere și fără suspin”, de vreme 
ce acestea erau consecinţe ale blestemului aruncat asupra 

Evei ; dar Fecioara Maria a născut așa cum ar fi născut și 
Eva dacă nu ar fi căzut în păcat. Avîndu-l probabil în 
minte pe Ratramnus, Radbertus îi combătea pe cei care, 
deși nu spuneau că Maria și-a pierdut fecioria născîndu-l 
pe Hristos, totuși „tăgăduiesc însuși lucrul pe care îl măr- 
turisesc atunci cînd spun că l-a născut pe Fiul ei după 
legea obișnuită a firii”. 

În multe privinţe, Ratramnus și Radbertus nu ţineau 
cont de argumentele celuilalt, căci primul nu susţinea că 
fecioria Mariei fusese anulată prin naşterea lui Hristos, 
iar cel de-al doilea nu nega faptul că Hristos se născuse în 
chip firesc. Totuși la baza acestei dispute se afla o deose- 
bire fundamentală de atitudine. Explicînd că „prin fire 
nimic nu este rușinos”, Ratramnus susţinea că „nefirească” 
era „ordinea zămislirii, și nu legea nașterii”. Preocuparea 
faţă de aspectele miraculoase ale nașterii lui Hristos din- 
colo de „legile firii sau de autoritatea Sfintei Scripturi” 
reprezenta o concesie făcută „superstiţiei păgîne” potrivit 
căreia nașterea feciorelnică nu ar fi fost o naștere auten- 
tică ci o „monstruozitate”. „Noi nu spunem, așa cum ne 
învinuiesc ei, că El s-a născut în chip monstruos”, argu- 
menta Radbertus, ci numai că Fecioara Maria „a născut 
în același fel cum a și zămislit”. Așa cum Hristos, potrivit 
relatării evanghelice a trecut prin ușile ferecate, tot așa a 
trecut și prin pîntecul ferecat al Fecioarei. Căci naşterea 
lui Hristos aparţinea mai curînd tainicului decît ordinii 
naturii ; era „împotriva firii sau mai bine spus dincolo de 
fire”. Legile firii — chiar şi legea primordială a facerii 
omului înainte de cădere, nemaivorbind de legea care 
guvernează condiţia păcătoasă a omului — nu s-au aplicat 
în cazul nașterii lui Hristos. Radbertus distingea în ati- 
tudinea oponenților săi o inversarea relaţiei firești dintre 
Dumnezeu și natură, căci ei păreau să uite că „legile lui 
Dumnezeu nu depind de firea lucrurilor, ci legile firii 
lucrurilor decurg din legile lui Dumnezeu”. 

Această deosebire fundamentală dintre Ratramnus și 
Radbertus s-a manifestat și în disputa lor pe tema pre- 
zenţei trupului și sîngelui lui Hristos în Euharistie. Por- 
nind de la un pasaj din Ambrozie în legătură cu „ordinea 
firii”, care era „singura «autoritate» adevărată la baza 
teoriei lui”, dar care era citat de ambele părţi aflate în 
conflict, Radbertus a făcut o paralelă între „temeritatea 
unora dintre fraţi” în ceea ce privește nașterea lui Hristos 
și eroarea lor în ceea ce privește prezenţa euharistică. 
Era desigur afirmarea unui consens atunci cînd Ratramnus 

spunea că „noi nu credem că vreunul dintre credincioși se 
îndoiește de faptul că pîinea pe care Hristos a dat-o apos- 
tolilor săi s-a făcut trupul său” sau cînd unul dintre sus- 
ținătorii lui declara că „toţi se cuvine să credem că trupul 
şi sîngele Domnului [în Euharistie] reprezintă adevăratul 
său trup și sînge”. Adversarii lui „mărturisesc cu credință 
trupul şi sîngele lui Hristos”, recunoștea Ratramnus. Însă 
ca unul „care în aproape toate chestiunile teologice dez- 
bătute în acea epocă avea o opinie diferită faţă de cea a lui 
Radbertus”, Ratramnus identifica două teorii alternative 
în cadrul acestui consens: pe de o parte, aceea care sus- 
ținea „că în taina trupului și sîngelui lui Hristos, săvîrșită 
zilnic în biserică, nimic nu se petrece la modul figurat, 
sub un simbol ascuns, ci totul este împlinit printr-o mani- 
festare plenară a realităţii înseși” ; şi, pe de altă parte, 
părerea lui personală „că aceste elemente sînt cuprinse 
într-o taină și că una este ceea ce apare simţurilor trupești 
și alta ceea ce vede credinţa”. 

Nu era, așa cum adăuga el, o „divergență de opinie 
neînsemnată”. Se puneau două întrebări și, ca o trăsătură 
specifică a controversei, Ratramnus a fost cel care le-a 
identificat drept două întrebări, și nu doar drept două 
versiuni ale aceleiași întrebări. Una era natura prezenţei 
în Euharistie, iar cealaltă era relaţia dintre trupul euha- 
ristic al lui Hristos și trupul istoric al lui Hristos. În 
concepția lui Radbertus, cele două întrebări erau strîns 
legate, iar răspunsul lui la cea de-a doua a determinat 
răspunsul la prima. Căci trupul pe care îl dă Hristos 
pentru viața lumii în actul euharistic era „desigur cel 
născut din Maria, cel care a pătimit pe cruce și a înviat 
din mormînt”. Relaţia dintre trupul euharistic și cel istoric 
era una de identitate, și nu doar de continuitate. Ceea ce 
se instituia prin cuvintele epiclezei în Euharistie nu era 
„un sînge oarecare și nici sîngele altcuiva, ci sîngele lui 
lisus Hristos”. Pentru a întări și mai mult limbajul iden- 
tității, Radbertus continuă: „Și de aceea, omule, de cîte 
ori vei bea acest pahar sau vei mînca această pîine, să iei 
aminte că nu bei alt sînge decît cel care s-a vărsat pentru 
tine și pentru toţi pentru iertarea păcatelor, și că acesta 
nu este alt trup decît cel care s-a frînt pentru tine și 
pentru toţi, și care a fost răstignit pe cruce”. Atunci cînd 
era provocat, nu făcea altceva decît să repete această 
formulă, accentuînd că trupul este al lui Hristos „însuși”. 
El a reușit să transforme o obiecţie față de teoria lui — 
aceea că Hristos nu suferise și nu murise încă atunci cînd 

a instituit Cina Domnului și prin urmare nu putea fi vorba 
despre trupul lui istoric — într-un argument în sprijinul 
teoriei lui afirmînd că dacă Hristos ar fi așteptat pînă 
după învierea sa, „ereticii ar fi spus că Hristos este acum 
ferit de stricăciune și se află în rai şi că prin urmare 
trupul lui nu poate fi mîncat pe pămînt de către cre- 
dincioși”. 

Datorită acestei identități între trupul euharistic și cel 
istoric, trebuia făcută distincţia între „formă” şi „reali- 
tate”. Nici nu se punea problema ca trupul și sîngele lui 
Hristos să nu fie prezente „potrivit realităţii, chiar dacă 
sînt primite în Sfînta Taină prin credinţă”. Hristos nu 
spusese, „Aceasta este forma trupului meu”, ci, „Acesta 
este trupul meu”, iar Radbertus își exprima uimirea că 
cineva ar putea pretinde că „nu este de fapt realitatea 
trupului și sîngelui lui Hristos” prezentă în Sfînta Taină. 
Pentru a spune cu adevărat lucrurilor pe nume trebuia 
precizat că Euharistia era „pe bună dreptate numită «reali- 
tate» şi «formă» în același timp”, de vreme ce forma era 
aceea a .piîinii și vinului, dar adevărata ei realitate era 
aceea a trupului și sîngelui lui Hristos. În epoca Vechiului 
Testament se manifestase doar „speranţa și forma, în care 
era prezentă promisiunea realităţii”, dar acum „ne bucurăm 
numai de realitate”, și anume de „adevăratul trup și sînge 
al lui Hristos”. Culoarea și gustul pîinii și vinului nu se 
schimbaseră ; dar aceasta era doar „forma pîinii și vinului”, 
iar ceea ce era de fapt prezent după sfințire nu era „alt- 
ceva decît trupul și sîngele lui Hristos”. Aceasta se petre- 
cea din voia lui Dumnezeu, prin care „Judecătorul divin 
acoperă realitatea cu forme, o ascunde în Sfintele Taine, o 
învăluie în mantia misterului”. Prezenţa trupului și sîn- 
gelui lui Hristos era o realitate obiectivă, aşa încît chiar și 
cineva care le primea „cu nevrednicie” primea totuși 
adevăratul trup și sînge. Căci realitatea sau adevărul 
(veritas) prezenţei erau garantate de „Fiul lui Dumnezeu 
Unul-Născut, care El însuși este adevăr (veritas), nu prin 
har, ci prin fire”. De aceea, „cînd Adevărul însuși spune, 
«Acesta este trupul Meu»”, trebuia crezut, căci „cuvintele 
lui Hristos sînt tot atît de rodnice precum sînt de dumne- 
zeieşti, așa încît nimic nu se naște din ele decît ceea ce 
poruncesc”. 

Ratramnus își întemeia această interpretare a pre- 
zenţei euharistice pe o definiţie a termenilor „formă” şi 
„realitate” diferită de cea a lui Radbertus. „Afirmația cea 
mai simplă și mai cuprinzătoare care poate fi făcută în 

legătură cu concepția lui Ratramnus despre Euharistie 
este aceea că el considera că Euharistia este în ordinea 
reală ceea ce este metafora în ordinea logică.” Pentru el, 
„realitatea” însemna realitate empirică, o „reprezentare 
limpede a faptelor neumbrite de nici o imagine întune- 
coasă și afirmate... în sensul lor natural... Nu se poate 
înţelege nimic altceva decît ceea ce se spune”. „Forma”, pe 
de altă parte, se referea la „un fel de umbrire care își 
dezvăluie țelul sub un oarecare văl”. Acum că se punea 
întrebarea care dintre aceste categorii se potriveau pre- 
zenţei trupului și sîngelui lui Hristos în Euharistie, răspun- 
sul era evident „forma”; căci Euharistia era o „taină”, un 
act care „în afară, arată un lucru simţurilor umane și 
înlăuntru, proclamă un altul sufletelor credincioșilor”. A 
spune că „nimic nu se primește ca formă, ci totul este 
privit ca realitate” ar însemna să se pună în locul credinţei 
experienţa simţurilor. Un alt termen pentru desemnarea 
realităţii folosit în vocabularul lui Ratramnus era „aspect 
exterior” (species), prin care afirma că pîinea și vinul 
rămîn ceea ce sînt ; dar potrivit „puterii lor divine” sau „în 
ceea ce privește puterea lor”, ele devin trupul și sîngele 
lui Hristos și nu este îngăduit „nici măcar să se creadă, cu 
atît mai puţin să se spună” că nu se întîmplă așa. 
Pornind de la această schemă, Ratramnus a încercat 
să răspundă la „cea de-a doua întrebare”, și anume „dacă 
însuși trupul născut din Fecioara Maria, care a pătimit, a 
murit și a fost îngropat și care stă la dreapta Tatălui e cel 
ce este mîncat zi de zi în biserică de către gurile cre- 
dincioșilor prin Taina Sfintei Euharistii” ; răspunsul lui a 
fost unul negativ. Trupul istoric al lui Hristos — cel născut 
din Fecioara Maria și care a pătimit pe cruce — aparţine 
ordinii realităţii empirice, în care se spune lucrurilor pe 
nume. Dar ceea ce s-a numit „trupul și sîngele lui Hristos” 
în Euharistie are o anumită „asemănare” cu trupul și 
sîngele lui istoric, putînd fi desemnat astfel, la fel cum 
Duminica Paștelui este numită în fiecare an „ziua Învierii 
Domnului”, chiar dacă, din perspectivă istorică, Hristos a 
înviat „numai o dată”. Trupul istoric este numit pe drept 
cuvînt „adevăratul trup al lui Hristos”, iar trupul euharis- 
tic, „Taina acestui trup adevărat”. Astfel, era într-adevăr 
„o mare diferenţă” între cele două trupuri, ele „nefiind 
deloc la fel”. Diferenţa era „tot atît de mare ca şi cea care 
există între o făgăduinţă şi lucrul care este făgăduit, între 
o imagine și lucrul care corespunde acelei imagini, între 
aparenţă și realitate”. Totuși, Ratramnus avertiza că „nu 

trebuie să se creadă că în Taina Euharistiei credinciosul 
nu primește trupul și sîngele Domnului” ; prin „trup” şi 
„sînge” el înţelegea totuși „forma” euharistică, nu reali- 
tatea istorică și empirică. 

Prin folosirea termenului „formă” pentru desemnarea 
trupului în Euharistie și prin refuzul de a-l identifica în 
mod univoc cu trupul născut din Fecioara Maria, Ratramnus 
se înscria în lunga și distinsa tradiție augustiniană, în 
care conceptul „trupul lui Hristos” şi ideea de a-l „mînca” 
în actul euharistic făceau parte dintr-o modalitate mai 
largă și mai „spirituală” de a vorbi şi a gîndi, care depășea 
cu mult problema Euharistiei. Unul dintre contemporanii 
săi, Amalarius de Metz, a prezentat teoria potrivit căreia 
„trupul lui Hristos este triform... mai întîi, [trupul] sfint 
şi neprihănit, luat din Fecioara Maria ; în al doilea rînd, 
acela care pășește pe pămînt ; iar în al treilea rînd, acela 
care zace în mormînt”. Primul era reprezentat de ostie 
atunci cînd era înmuiată în potir, al doilea era reprezentat 
de ostie atunci cînd era mîncată de preot sau mireni, iar 
al treilea, de ostie atunci cînd era păstrată pe altar. 
Deși această diferenţiere a stîrnit critici, din partea lui 
Paschasius Radbertus între alţii, totuși Radbertus a fost 
nevoit să recunoască faptul că „trupul lui Hristos” putea 
să însemne Biserica sau Euharistia sau trupul născut din 
Fecioara Maria. Subliniind că „noi care sîntem trupul lui 
Hristos mîncăm trupul lui Hristos” (ut nos qui sumus 
corpus Christi sumamus corpus Christi), Gottschalk de 
Orbais făcea distincţia între un sens „natura!” și unul 
„special!” al cuvîntului. Așa cum era imposibil ca termenul 
„trup” să fie limitat la Euharistie, tot astfel și „mîncarea” 
şi „băutura” puteau fi considerate ca făcînd referire mai 
întîi la credinţa însăși și abia apoi la Împărtășanie. Iulian 
de Toledo, de pildă, interpretase cuvintele lui Iisus despre 
„mîncare” şi „băutură” în sensul că „noi spunem că bem 
sîngele lui Hristos nu numai în slujba euharistică, dar și 
cînd îi primim cuvintele, în care este viață”, iar prede- 
cesorul lui, Ildefonsus, spusese că „a mînca această mîn- 
care și a bea această băutură înseamnă a rămîne întru 
Hristos”. Chiar și Radbertus parafrazase aceste cuvinte 
ale lui Hristos într-un mod asemănător: „A mînca trupul 
Lui și a bea sîngele Lui înseamnă să rămînem întru Hristos 
şi Hristos să rămînă întru noi”. Acest fel de a vorbi 
putea să treacă repede de la identificarea explicită a 
Euharistiei cu „trupul lui Hristos”, din care nu era îngă- 
duit să cadă nici cea mai mică fărîmă de teama pedepsei, 

la punerea „Euharistiei” pe aceeași treaptă cu propo- 
văduirea Evangheliei. 

Deși limbajul „regulii credinţei”, așa cum era interpre- 
tat de teologi, s-a aflat în multe privinţe de partea lui 
Ratramnus în cadrul disputei, pînă la urmă „regula rugă- 
ciunii” a fost cea care avea să „stabilească regula credinţei” 
în ceea ce priveşte doctrina euharistică; iar aceasta era 
de partea lui Radbertus. Nu ceea ce spuseseră Părinţii 
despre a mînca și a bea trupul și sîngele lui Hristos, ci 
ceea ce spuseseră ei despre jertfa liturgică va deter- 
mina învăţătura Bisericii despre prezenţa lui Hristos în 
Euharistie. Extremele ciudate la care ajunsese Amalarius 
cu principiul său potrivit căruia nu era „nimic de prisos” 
în liturghie nu i-au împiedicat nici pe cei mai severi critici 
ai săi să adune din diferite surse mărturii în legătură cu 
momentele din ritualul liturgic. Ratramnus a găsit și el 
justificare în liturghie pentru folosirea termenilor „făgă- 
duinţă” și „imagine”, ca și pentru distincţia pe care o făcea 
între „aparenţă” și „realitate” atunci cînd vorbea despre 
trupul şi sîngele lui Hristos în Euharistie. Cu toate acestea, 
regula rugăciunii se îndrepta în direcţie opusă. Pentru 
Radbertus, practica rugăciunii era o sursă autorizată de 
învățătură nu numai despre doctrina rugăciunii, ci și despre 
ceea ce „credem noi” și ceea ce „mărturisește întreaga 
Biserică în fiecare neam”, ca de pildă înlegătură cu Fecioara 
Maria. După ce invocă celebrarea zilnică a Euharistiei ca 
motiv pentru faptul că acordă atenţie semnificației aces- 
teia, Radbertus citează în continuare cuvintele canonului 
liturgic, care fuseseră deja citate de către Ambrozie: 
„Porunceşte ca aceste lucruri să fie purtate de mîinile 
îngerului Tău în sublimul Tău altar în prezenţa slavei 
Tale dumnezeiești”. Dar dacă ceea ce era purtat era demn 
de un astfel de altar, „să ne gîndim dacă ceva trupesc 
poate fi mai sublim decît atunci cînd substanța pîinii și a 
vinului se preschimbă în trupul şi sîngele lui Hristos, așa 
încît, după sfințire, se crede că adevăratul trup și sînge al 
lui Hristos este cu adevărat [prezent]”. 

Așa cum sugerează această referire la „altarul sublim” 
din cer, cel mai important aspect al Euharistiei era pentru 
Radbertus jertfa, în timp ce Ratramnus, chiar și potrivit 
exegeţilor săi moderni, „nu făcea deosebirea... între reali- 
tatea sacramentală și ceea ce am putea numi realitatea 
sacrificială” și „cu siguranţă nega faptul că actul liturgic 
este o jertfă reală, adevărată”. Cînd în Epistola către 
Evrei se spunea că Hristos se adusese jertfă „o dată pentru 

trebuie să se creadă că în Taina Euharistiei credinciosul 
nu primeşte trupul și sîngele Domnului”; prin „trup” și 
„sînge” el înţelegea totuși „forma” euharistică, nu reali- 
tatea istorică și empirică. 

Prin folosirea termenului „formă” pentru desemnarea 
trupului în Euharistie și prin refuzul de a-l identifica în 
mod univoc cu trupul născut din Fecioara Maria, Ratramnus 
se înscria în lunga și distinsa tradiţie augustiniană, în 
care conceptul „trupul lui Hristos” şi ideea de a-l „mînca” 
în actul euharistic făceau parte dintr-o modalitate mai 
largă şi mai „spirituală” de a vorbi și a gîndi, care depășea 
cu mult problema Euharistiei. Unul dintre contemporanii 
săi, Amalarius de Metz, a prezentat teoria potrivit căreia 
„trupul lui Hristos este triform... mai întîi, [trupul] sfint 
şi neprihănit, luat din Fecioara Maria ; în al doilea rînd, 
acela care pășește pe pămînt; iar în al treilea rînd, acela 
care zace în mormînt”. Primul era reprezentat de ostie 
atunci cînd era înmuiată în potir, al doilea era reprezentat 
de ostie atunci cînd era mîncată de preot sau mireni, iar 
al treilea, de ostie atunci cînd era păstrată pe altar. 
Deși această diferenţiere a stîrnit critici, din partea lui 
Paschasius Radbertus între alții, totuși Radbertus a fost 
nevoit să recunoască faptul că „trupul lui Hristos” putea 
să însemne Biserica sau Euharistia sau trupul născut din 
Fecioara Maria. Subliniind că „noi care sîntem trupul lui 
Hristos mîncăm trupul lui Hristos” (ut nos qui sumus 
corpus Christi sumamus corpus Christi), Gottschalk de 
Orbais făcea distincţia între un sens „natura!” și unul 
„specia!” al cuvîntului. Așa cum era imposibil ca termenul 
„trup” să fie limitat la Euharistie, tot astfel și „mîncarea” 
şi „băutura” puteau fi considerate ca făcînd referire mai 
întîi la credinţa însăşi și abia apoi la Împărtășanie. Iulian 
de Toledo, de pildă, interpretase cuvintele lui lisus despre 
„mâîncare” şi „băutură” în sensul că „noi spunem că bem 
sîngele lui Hristos nu numai în slujba euharistică, dar şi 
cînd îi primim cuvintele, în care este viaţă”, iar prede- 
cesorul lui, Ildefonsus, spusese că „a mînca această mîn- 
care şi a bea această băutură înseamnă a rămîne întru 
Hristos”. Chiar și Radbertus parafrazase aceste cuvinte 
ale lui Hristos într-un mod asemănător : „A mînca trupul 
Lui și a bea sîngele Lui înseamnă să rămînem întru Hristos 
şi Hristos să rămînă întru noi”. Acest fel de a vorbi 
putea să treacă repede de la identificarea explicită a 
Euharistiei cu „trupul lui Hristos”, din care nu era îngă- 
duit să cadă nici cea mai mică fărîmă de teama pedepsei, 

la punerea „Euharistiei” pe aceeași treaptă cu propo- 
văduirea Evangheliei. 

Deși limbajul „regulii credinţei”, așa cum era interpre- 
tat de teologi, s-a aflat în multe privinţe de partea lui 
Ratramnus în cadrul disputei, pînă la urmă „regula rugă- 
ciunii” a fost cea care avea să „stabilească regula credinţei” 
în ceea ce privește doctrina euharistică ; iar aceasta era 
de partea lui Radbertus. Nu ceea ce spuseseră Părinţii 
despre a mînca și a bea trupul și sîngele lui Hristos, ci 
ceea ce spuseseră ei despre jertfa liturgică va deter- 
mina învăţătura Bisericii despre prezenţa lui Hristos în 
Euharistie. Extremele ciudate la care ajunsese Amalarius 
cu principiul său potrivit căruia nu era „nimic de prisos” 
în liturghie nu i-au împiedicat nici pe cei mai severi critici 
ai săi să adune din diferite surse mărturii în legătură cu 
momentele din ritualul liturgic. Ratramnus a găsit și el 
justificare în liturghie pentru folosirea termenilor „făgă- 
duinţă” și „imagine”, ca şi pentru distincţia pe care o făcea 
între „aparenţă” și „realitate” atunci cînd vorbea despre 
trupul și sîngele lui Hristos în Euharistie. Cu toate acestea, 
regula rugăciunii se îndrepta în direcţie opusă. Pentru 
Radbertus, practica rugăciunii era o sursă autorizată de 
învățătură nu numai despre doctrina rugăciunii, ci și despre 
ceea ce „credem noi” și ceea ce „mărturisește întreaga 
Biserică în fiecare neam”, ca depildă în legătură cu Fecioara 
Maria. După ce invocă celebrarea zilnică a Euharistiei ca 
motiv pentru faptul că acordă atenţie semnificației aces- 
teia, Radbertus citează în continuare cuvintele canonului 
liturgic, care fuseseră deja citate de către Ambrozie: 
„Porunceşște ca aceste lucruri să fie purtate de mîinile 
îngerului Tău în sublimul Tău altar în prezența slavei 
Tale dumnezeiești”. Dar dacă ceea ce era purtat era demn 
de un astfel de altar, „să ne gîndim dacă ceva trupesc 
poate fi mai sublim decît atunci cînd substanţa pîinii şi a 
vinului se preschimbă în trupul și sîngele lui Hristos, așa 
încît, după sfințire, se crede că adevăratul trup și sînge al 
lui Hristos este cu adevărat [prezent)”. 

Așa cum sugerează această referire la „altarul sublim” 
din cer, cel mai important aspect al Euharistiei era pentru 
Radbertus jertfa, în timp ce Ratramnus, chiar și potrivit 
exegeţilor săi moderni, „nu făcea deosebirea... între reali- 
tatea sacramentală şi ceea ce am putea numi realitatea 
sacrificială” şi „cu siguranţă nega faptul că actul liturgic 
este o jertfă reală, adevărată”. Cînd în Epistola către 
Evrei se spunea că Hristos se adusese jertfă „o dată pentru 

totdeauna”, aceasta dovedea că „ce a făcut o dată pentru 
totdeauna nu repetă zilnic”. Făcînd aluzie la aceleași pasaje, 
Radbertus afirma că, „deși Hristos, după ce a pătimit o 
dată pentru totdeauna în trup, a mîntuit lumea o dată 
pentru totdeauna prin una și aceeași suferinţă întru moarte, 
această jertfă este totuși repetată zilnic”. Căci de vreme 
ce păcatul se săvîrșeşte zilnic, trebuie să fie o jertfă zilnică 
pentru păcat. Într-un alt context, el sugera că dacă „pîinea 
cea de toate zilele” din Rugăciunea Domnească se referă 
la „trupul lui Hristos” din Euharistie, aceasta nu putea să 
însemne că „îl mîncăm în toate zilele”, ci că „este jertfit în 
toate zilele”. În predicile adresate credincioșilor, partici- 
parea la jertfa euharistică era recomandată cu mai multă 
stăruinţă decît primirea Împărtășaniei. În mod similar, 
interpretarea Euharistiei ca jertfă era mult mai adînc 
înrădăcinată în Biserică decît ideea prezenţei reale — atît 
de adînc încît „chiar dacă nu ar fi amintită nicăieri în 
vechile Scripturi, autoritatea Bisericii universale, care 
este evidentă în această practică, nu trebuie trecută cu 
vederea”. Beda era încrezător în faptul că „jertfa” liturgică 
le era de folos celor adormiţi întru Domnul, că Hristos 
„Tidică în toate zilele păcatele lumii” pentru cei vii în jertfa 
euharistică și că prin urmare „Domnul a adus Tatălui 
jertfa trupului și sîngelui Său, iar nouă ne-a poruncit să 
aducem jertfa noastră de pîine și vin”. În cadrul controver- 
sei iconoclaste răsăritene din același veac, jertfa Euharistiei 
fusese o dovadă a realităţii trupului lui Hristos. Acum în 
Apus era necesar să se determine implicaţiile jertfei pentru 
doctrina prezenţei reale, „așa încît”, după cum spusese 
Isidor de Sevilla, „jertfa care i se aduce lui Dumnezeu, 
sfinţită de Duh, să se potrivească trupului și sîngelui lui 
Hristos”. 

Totuși, mai rămîneau încă multe lucruri nerezolvate. 
Pentru a formula cît mai limpede doctrina prezenţei ar fi 
fost nevoie de concepte și termeni mult mai adecvaţi decît 
cei care existau în secolul al IX-lea. Iar această clarificare 
nu se putea face pînă cînd doctrina Euharistiei nu era 
inclusă în contextul unui întreg sistem sacramental, în 
cadrul căruia să-și ocupe un loc bine definit. Ambele cerinţe 
reflectau starea confuză a înseși sintezei augustiniene, 
așa cum o dovedea invocarea lui Augustin și a lui Ambrozie 
de către ambele părţi. Cînd conflictul a fost reluat în 
secolul al XI-lea, erau uitate unele teme și chiar și unele 
nume care s-au aflat în miezul disputei din secolul al IX-lea. 
Tratatul lui Ratramnus avea să iasă din uitare chiar mai 

tîrziu, cînd a devenit „un fel de portdrapel pe tema doctri- 
nei euharistice” în timpul controverselor legate de Reformă 
din veacul al XVI-lea. 


Suveranitatea harului 


În privinţa nici unei alte doctrine creștine nu a fost sinteza 
augustiniană moștenită de secolul al IX-lea atît de ambi- 
guă, iar controversa teologică atît de aprinsă, ca în cazul 
predestinării. A fost „cea mai vie controversă a secolului 
al IX-lea”. Ceea ce stînjenea în legătură cu viziunea lui 
Augustin despre prezenţa reală în Euharistie era caracte- 
rul ei vag; ceea ce stînjenea în legătură cu viziunea lui 
Augustin despre predestinare era caracterul ei limpede. 
Controversele pe marginea concepţiei augustiniene despre 
predestinare din ultimii ani ai vieţii lui Augustin și din 
veacul care a urmat morții sale conduseseră, în cadrul 
Sinodului de la Arausio și în gîndirea principalului pur- 
tător de cuvînt al acestui sinod, Caesarius din Arles, la o 
atitudine care promova învăţătura esenţială a lui Augustin 
în legătură cu harul, dar condamna teoria lui asupra pre- 
destinării la pedeapsă. Această combinaţie a fost definită 
drept augustinism normativ, iar autoritatea lui Caesarius și 
a Sinodului de la Arausio a fost atît de bine stabilită încît 
toţi diferiţii combatanți în controversa pe tema predesti- 
nării din secolul al IX-lea au fost nevoiţi să o recunoască. 
Dar era inevitabil, într-o epocă în care scrierile Părinților 
erau copiate și studiate cu mai multă rîvnă decît în oricare 
dintre veacurile precedente, ca cineva să descopere în 
lucrările lui Augustin, pe lîngă accentul obișnuit asupra 
importanţei harului, și o acceptare mai puţin frecventă, 
dar totuși de netăgăduit, a corolarului acestei concepţii, 
şi anume că Dumnezeu acţiona „pentru osîndirea celor pe 
care i-a predestinat pe drept pedepsei și pentru mîntuirea 
celor pe care i-a predestinat pe drept harului”. 

Această descoperire era opera acelor „construcţioniști 
severi dinrîndul augustinienilor”, mai precis a lui Gottschalk 
de Orbais. Adversarul lui de moarte, Hincmar de Reims, 
îi combătea pe „acești apărători moderni ai predestinării”, 
argumentînd că „nu sînt nici măcar zece la număr”, 
deși la scurt timp după aceea a fost nevoit să admită că 
„Gottschalk... are, după cît se pare, mulţi susţinători”. 
Unul dintre aceștia era Ratramnus; Servatus Lupus, 
abate de Ferrie&res, a sărit și el în sprijinul lui Gottschalk 

atacîndu-i pe cei pe care îi numea cu sarcasm „anumite 
lumini strălucite”, referindu-se la Hincmar, Raban Maurul 
şi grupul lor; iar Florus de Lyon, unul dintre cei mai de 
seamă învăţaţi ai vremii, scriind în numele Bisericii din 
Lyon, a încercat să facă deosebirea între eșecurile personale 
ale lui Gottschalk și „adevărul divin” pe care acesta îl 
rostise. Luînd în considerare unele dintre aceste distincţii, 
reformulate ulterior de un istoric al mișcării, putem să ne 
întoarcem atenția spre „problema doctrinei în sine”. Aceste 
teme au fost identificate în mod diferit de către diverșii 
participanţi la dezbatere ; dar Hincmar, Florus și Servatus 
Lupus, deși se aflau pe poziţii adverse, au prezentat trei 
teme ca fiind fundamentale, chiar dacă fiecare în altă 
ordine. Cele trei teme erau, în ordinea prezentată de 
Servatus Lupus: liberul arbitru, predestinarea și mîntuirea. 

In centrul sintezei augustiniene se afla principiul uni- 
versal acceptat potrivit căruia „se cuvine să credem atît 
în harul lui Dumnezeu, cît și în liberul arbitru al omului”, 
nici unul fără celălalt. Dar Gottschalk, potrivit lui Hincmar, 
„amestecă harul și liberul arbitru” și „propovăduiește doc- 
trina harului fără să vorbească despre doctrina liberului 
arbitru, așa încît, sub pretextul evlaviei, el predică o curată 
nepăsare... şi duce la o mulțumire de sine dăunătoare”. 
Hincmar, la rîndul lui, potrivit lui Gottschalk, dăduse 
„intîietate naturii în dauna harului”. Dar „nimeni cu jude- 
cată sănătoasă nu poate spune că natura este în vreun fel 
mai mare decît harul, de vreme ce harul este Dumnezeu” 
însuși. În timp ce Hincmar punea accent pe faptul că 
Dumnezeu conferise liber arbitru îngerilor (ca și oame- 
nilor), fiindcă altfel ei ar fi fost mai curînd „asemenea 
pietrelor” decît „asemenea lui Dumnezeu”, Gottschalk sus- 
ținea că „orice făptură înzestrată cu rațiune, nu numai 
omul, ci și îngerii, trebuie concepută ca avînd veșnic nevoie 
de harul divin ca să fie bineplăcută lui Dumnezeu”. Cînd 
Conciliul de la Quiercy din 853, condus de Hincmar, a 
afirmat că „Dumnezeu Atotputernicul l-a zidit vrednic, 
fără păcat și l-a înzestrat cu liber arbitru”, Florus a obiec- 
tat faţă de această afirmare a liberului arbitru care era 
„complet lipsită de orice referire la harul lui Dumnezeu”. 
Iar atunci cînd același sinod decreta în continuare că „în 
virtutea preștiinţei Sale, bunul și dreptul Dumnezeu i-a 
ales de pe calea pierzaniei pe cei pe care prin har i-a 
predestinat vieţii”, Florus a considerat din nou această 
definiţie ca fiind nepotrivită, întrucît ignora rolul primor- 
dial al harului în alegere și părea că prezintă harul drept 

o consecinţă a preștiinţei divine; dar „alegerea era numai 
prin har”, indiferent de orice merit ulterior al omului. 
Asemenea concepţii despre liberul arbitru și merit ame- 
ninţau să „facă de prisos darul harului divin”. Nimeni nu 
nega, desigur, nevoia de har ; dar pare evident că Hincmar, 
chiar şi atunci cînd preaslăvea harul, punea accentul pe 
funcţia lui auxiliară în relaţie cu liberul arbitru, în vreme 
ce adepţii predestinării puneau accentul pe întîietatea 
harului ca inițiativă divină pentru începutul credinţei și 
mâîntuirii. Acest accent pus pe har, susțineau ei, fusese 
tema centrală a teologiei lui Augustin. 

Tot pe baza unui pasaj din Augustin, în care liberul 
arbitru fără har era comparat cu un ochi orb, Gottschalk 
îi nega liberului arbitru orice capacitate de a face ceva 
bun în lipsa harului lui Dumnezeu. Fără har, spusese 
Augustin, libertatea nu era cu adevărat libertate, ci răz- 
vrătire, iar Gottschalk era de aceeași părere. Numai după 
primirea harului lui Hristos și prin aducerea la viaţă de 
către acesta primea omul cu adevărat liberul arbitru. De 
aici, Gottschalk a tras concluzia că „nici unul dintre noi 
nu este în stare să folosească liberul arbitru spre a face 
bine, ci numai spre a face rău”. Această speculație li s-a 
părut exagerată chiar și susținătorilor lui. Era esenţial să 
nu se nege liberul arbitru, ca nu cumva o astfel de negare 
să ofere o scuză necredincioșilor. „Printr-un fel de bine 
natura!” o fiinţă umană putea fi capabilă de „anumite 
fapte bune și anumite virtuţi”. De aceea, „toţi oamenii, 
chiar și cei care sînt străini de Hristos, au liber arbitru”, 
adică, „o minte înzestrată cu rațiune și inteligenţă prin 
care pot judeca și face deosebirea... între bine și rău”. 
Acest lucru le permitea să facă anumite fapte care erau 
benefice și corecte din punct de vedere social. Dacă nu 
făceau aceste fapte puteau fi trași la răspundere, ceea ce 
presupunea existenţa liberului arbitru. Dar dacă liberul 
arbitru se referea la ceea ce avusese omul înainte de 
cădere, şi anume putinţa de a-i fi credincios lui Dumnezeu 
din proprie voinţă, acel liber arbitru era mort. Liberul 
arbitru al omului după cădere „este suficient pentru a-i 
da acestuia putinţa de a face rău”. Adam se născuse cu un 
liber arbitru care era un dar al harului, dar cea mai impor- 
tantă doctrină augustiniană spunea că „noi nu ne-am 
născut în starea în care a fost creat Adam, ci ca păcătoși 
la origine” și, prin urmare, lipsiţi de acel liber arbitru pe 
care îl primise Adam. Aceasta nu însemna o pierdere a 
naturii umane în sine, ci a „binelui naturii”. Într-o serie 

de cinci teze, Florus a încercat să lămurească această 
problemă arătînd în ce fel „Sfinţii Părinţi nu tăgăduiesc 
că liberul arbitru este prezent în om”. Hincmar descria 
liberul arbitru după cădere ca fiind mai degrabă „leneș și 
slab în ceea ce privește binele”, dar nicidecum mort; și, 
deși afirma că oamenii au „afecțiunea prizonieră fără 
harul lui Hristos”, ceea ce vroia el să spună prin aceasta a 
fost lămurit cu ocazia Conciliului de la Quiercy, care a pus 
semnul egalităţii între liberul arbitru pierdut în Adam și 
liberul arbitru cîștigat în Hristos, de unde rezulta, după 
cum sublinia Hincmar, că se pierduse doar „acest liber 
arbitru, și nici un altu. 

Altminteri, susținea Hincmar, s-ar anula nu numai 
responsabilitatea umană, dar și justiția divină. Dacă „acești 
susținători moderni ai predestinării” ar avea dreptate, 
atunci ar însemna că „necesitatea mîntuirii este impusă 
celor care sînt mîntuiţi, iar necesitatea osîndirii este impusă 
celor care pier”. Gottschalk considera că Dumnezeu „îl 
constrînge pe orice om” în așa fel încît este „în zadar” ca 
el, prin liberul său arbitru, să mai facă vreo faptă per- 
sonală pentru mîntuire. Combătîndu-l pe Hincmar, Servatus 
Lupus obiecta faţă de insinuarea potrivit căreia „adevărul 
doctrinei predestinării impune o necesitate fatalistă... 
excluzînd libertatea voinţei”. Augustin respinsese orice 
insinuare de acest fel. Ratramnus, care spusese că voia 
lui Dumnezeu lucrează în inimile oamenilor ca să producă 
în ele „mișcarea voinţei” pe care o dorește EI, își exprima 
surprinderea că „unii oameni” au tras concluzia că acest 
lucru are loc „printr-un fel de necesitate și că această 
necesitate nu poate fi schimbată sub nici un chip”. Dar 
„predestinarea [lui Dumnezeu] nu constrînge pe nimeni”. 
Ce semnificație aveau atunci cuvintele lui Hristos din 
pasajul evanghelic citat de Gottschalk, „lar Eu, cînd Mă 
voi înălța de pe pămînt, îi voi trage pe toţi la Mine”? 
Acest act de „a trage” punea impulsul acţiunii umane pe 
seama lui Dumnezeu, așa încît „noi mergem pe un drum 
care aduce roade mîntuirii noastre atunci cînd sîntem 
trași de Dumnezeu”. lar cînd Hristos a spus, „Nimeni nu 
poate să vină la Mine, dacă nu-l va trage Tatăl, Care M-a 
trimis”, aceasta trebuia înțeles în sensul că „El trage, nu 
prin necesitate, ci prin dragostea și binevoirea lui minu- 
nată”. Acesta nu era fatalism, căci „nu numai că [oamenii] 
ar fi putut fi altfel, dar au și fost”. În sprijinul acestei idei 
se putea prezenta cazul lui luda, așa cum făcuse Augustin, 
însă se acorda mai multă atenţie lui Faraon, a cărui 


Ambr. Aut. Apoc. 5;7 
(CCCM 27:41; 573) 
leș. 9,12 


Rom. 9,21 (Vulg.) 

Ps. ler. Indur., apud Hinc. 
R. Sih. (Gundlach 280) 
Hinc. R. Praed. 3.1 (PL 
125:74); Hinc. R. Ep. 37b 
(MGH Ep. 8: 19) 


Flor. 7y. ep. 39 (PL 

121: 1053) 

Apud Rab. Ep. 44 (MGH Ep. 
5:493) 


Rom. 9,18 


Serv. Lup. Ep. Add. 3 (MGH 
Ep. 6: 110) 


Goth. Praed. 14 (uLambot 
239) 


Bonif. Serm. 2.1 (PL 
89: 846); Iul. 1bl. Voum. 38 
(PL 96 :723) 


Flor. Ver. 6 (PL 121: 1096) 
Ratr. Proed. 1 (PL 121: 15) 


CCar. (853) Cap. 1 (Mansi 
14:920); Hinc. R. Praed. 16 
(PL 125:130) 


Goth. Oonf. brev. (Lambot 
54) 
Goth. Conf. prol. (tLambot 70) 


Flor. 7. ep. 24 (PL: 

121: 1028) Flor. 7y. ep. 28 
(PL 121: 1034) 

Prud. Tr. Proed. epil. (PL 
115: 1349-1350) 


Goth. Conf. prol. (Lambot 
68) 


Goth. Conf. brev. (Lambot 
52) 


Goth. Div. 6 (Lambot 
308-309); Serv. Lup. Quaest. 
(PL 119:623-624) 


DINCOLO DE SINTEZA AUGUSTINIANĂ 113 


inimă fusese învîrtoșată de Dumnezeu. Se pare că a exis- 
tat un tratat, pierdut încă de pe atunci, purtînd semnătura 
lui leronim și intitulat Despre înviîrtoșarea inimii lui Faraon. 
Acolo se spunea că „orice vas se face vas vrednic sau 
nevrednic prin libertatea voinţei în armonie cu raţiunea 
cu care am fost creaţi”. Hincmar a susţinut în repetate 
rînduri autenticitatea tratatului ; dar Florus nu era dispus 
să-i recunoască autoritatea în absența manuscrisului, în 
vreme ce Ratramnus contesta că ar fi fost vorba deo 
lucrare autentică a lui leronim. 

Totuși, era greu să fie evitate cuvintele apostolului care 
spuneau că Dumnezeu „pe cine voiește îl miluiește, iar pe 
cine voiește îl împietrește”, care păreau să însemne că 
atît cei pe care Dumnezeu îi împietrește, cît și cei pe care 
îi miluiește sînt predestinaţi condiţiei lor finale. Orice 
altă interpretare conducea, potrivit lui Gottschalk, la o 
negare a harului și a omnipotenţei lui Dumnezeu. Deși 
termenul „predestinare” fusese uneori greșit folosit ca 
sinonim pentru „providenţă”, el se referea aici la „ceea ce 
a fost predeterminat, decretat, prestabilit, orînduit”, așa 
încît „predestinarea actelor lui Dumnezeu este împlinirea 
sfatului său veșnic”. Deși se aflau în dispută cu autorii 
acestei definiţii, întrebîndu-se dacă predestinarea este 
simplă sau dublă, Hincmar și susținătorii lui erau de 
acord cu definiţia în sine. Atunci cînd își prezenta doctrina 
predestinării, Gottschalk considera că mărturisește cre- 
dința catolică și că nu el era eretic, ci adversarii lui. 
Vorbind pentru Biserica din Lyon, Florus consimţea că 
doctrina lui Gottschalk era cea cu adevărat catolică și că 
doctrina lui Hincmar „este foarte limpede împotriva cre- 
dinţei”. Prudentius enumera o mulțime de Părinţi ortodocși 
care susțineau dubla predestinare. Gottschalk a încercat 
să-și argumenteze teoria privind „dubla predestinare” por- 
nind de la doctrina lui asupra „întreitei dumnezeiri”, dar 
la baza acestei teorii se aflau alte aspecte ale doctrinei 
sale despre Dumnezeu, și în special doctrina lui despre 
imutabilitatea divină. 

„Cred și mărturisesc că Dumnezeu, omnipotent și 
neschimbător, a știut dinainte și a predestinat”: așa își 
începea Gottschalk o mărturisire de credinţă. Iar în încheie- 
rea altei mărturisiri de credinţă el preamărea transcen- 
denţa lui Dumnezeu mai presus de timp și de orice schim- 
bare. Dacă Dumnezeu nu ar fi orînduit dinainte damnarea 
diavolilor și a celor păcătoși, ei nu ar putea fi osîndiţi ; căci 
„dacă EI ar face ceva ce nu a fost predestinat, înseamnă 

că ar trebui să se schimbe”, ceea ce era o blasfemie. Nu se 
putea vorbi în cazul lui Dumnezeu de nici o nouă hotăriîre 
şi, prin urmare, de nici o nouă judecată ; de aceea, judecata 
lui era predestinată. Cuvintele Noului Testament, „la Care 
nu este schimbare sau umbră de mutare” excludeau posi- 
bilitatea ca Dumnezeu să fi orînduit iadul de-abia după 
căderea diavolului. Cu ajutorul acestui text din Noul Tes- 
tament puteau fi explicate și unele pasaje din Vechiul 
Testament în care se spunea că Dumnezeu „și-a schimbat 
voia”: „nu că prin asprimea lui dreaptă a hotărît să-și 
domolească |judecata)”. Astfel de pasaje nu erau dovezi 
ale mutabilităţii divine, ci o acomodare la mutabilitatea 
umană. Căci atunci cînd Scriptura spunea că Dumnezeu 
„S-a jurat pe Sine însuși”, acest jurămînt nu era „altceva 
decît veșnica și neschimbătoarea predestinare a hotăriîrii 
nestrămutate a lui Dumnezeu”. La fel ca în cazul contro- 
verselor hristologice din sînul Bisericii primare, și aici 
ambele părţi afirmau fără echivoc firea absolută și neschim- 
bătoare a lui Dumnezeu — Hincmar își începea și el o 
mărturisire de credinţă cu această afirmație —, însă adep- 
ţii predestinării au fost cei care și-au întemeiat doctrina 
pe această afirmaţie. 

Doctrina lui Hincmar cu privire la predestinare se baza 
mai degrabă pe distincţia dintre predestinare și preștiinţă: 
„Dacă [Gottschalk] ar fi avut ştiinţa și dorinţa să facă 
deosebirea între preștiinţă și predestinare pe baza învăţă- 
turilor Sfintei Scripturi și ale Părinților Bisericii, cu sigu- 
ranţă nu ar mai fi greșit”. Dumnezeu a știut dinainte că 
„unii, prin libertatea voinţei sprijinită de har, vor fi buni”, 
iar pe aceștia i-a predestinat mîntuirii ; Dumnezeu a știut 
dinainte că alţii vor rămîne în starea lor de păcat, dar 
aceştia „nu erau predestinaţi să fie păcătoşi... sau să rămînă 
în fărădelege”. Prin urmare, trebuie făcută deosebirea 
între preșştiinţă și predestinare. La baza acestei deosebiri 
se afla un tratat pseudo-augustinian din secolul al VI-lea, 
Împotriva pelagienilor şi celestinilor, în care se spunea: 
„Nu tot ce [Dumnezeul a știut dinainte a și predestinat. 
Ceea ce este rău El doar a știut dinainte, dar ceea ce este 
bun a știut dinainte și a predestinat”. Citînd acest tratat 
drept „cartea Sfintului Augustin despre predestinare”, 
Hincmar îl acuza pe Gottschalk de faptul că interpretase 
greșit teoria lui Augustin. Se pare că Gottschalk însuși nu 
a ezitat să-i atribuie această lucrare lui Augustin, însă 
au fost alţii care au contestat că Augustin ar fi fost auto- 
rul ei. Întrucît nu era menţionat în catalogul scrierilor 

augustiniene discutate în Revizuiri și pe baza unei atente 
comparații cu stilul literar și conţinutul teologic al lucră- 
rilor autentice, Florus de Lyon a demonstrat că acel tra- 
tat nu putea să fi fost scris de Augustin. 

Motivul pentru care Hincmar insista asupra acestei 
deosebiri între preștiinţă și predestinare era, potrivit opo- 
nenţilor săi, acela că „el nu vrea ca predestinarea să fie 
înțeleasă decît cu referire la cei aleși, iar preștiinţa cu 
referire la cei osîndiți”. Ei înșiși foloseau această deosebire 
atunci cînd, la rîndul lor, îi acuzau pe unii dintre adver- 
sarii lui Gottschalk de faptul că făceau confuzie între 
preştiinţă și predestinare și cînd identificau preștiinţa lui 
Dumnezeu cu privire la păcat drept fundament pentru 
predestinarea la osîndă ; dar, respectînd concepţia teolo- 
gilor din trecut, ei nu considerau preștiinţa lui Dumnezeu 
în legătură cu meritul omului drept fundament pentru 
predestinarea la mîntuire, căci aceasta se dobîndea prin 
har. Adevărul este că nu se putea vorbi despre „preştiinţă” 
în cazul lui Dumnezeu, unde nu există nici înainte, nici 
după și, prin urmare, nici un „interval” de timp între pre- 
ştiinţă și predestinare, după cum recunoștea de altfel și 
Hincmar. În cea mai atentă și mai completă analiză a 
preştiinţei și predestinării făcută vreodată de un parti- 
cipant la controversă, Florus stabilea „șapte reguli ale 
credinţei”: „Preştiinţa și predestinarea [lui Dumnezeu] 
sînt eterne și neschimbătoare” ; „Nu există nimic... în fap- 
tele lui Dumnezeu ... pe care El însuși ... să nu-l fi știut 
dinainte și să nu-l fi orînduit cu nestrămutare” ; „În lucră- 
rile Atotputernicului Dumnezeu nu există unele care sînt 
ştiute dinainte şi altele care sînt predestinate” ; „Lucrările 
bune aparţin făpturii create în măsura în care ele sînt cu 
totul... lucrările Creatorului, dar lucrările rele ale ace- 
leiași făpturi create... se poate spune că sînt știute dinainte 
de Dumnezeu, dar nu predestinate” ; „Prin preștiinţă și 
predestinare Dumnezeu ... nu impune necesitatea nimă- 
nui” ; „Oriunde apare [în Scriptură, deși nu sînt folosite 
cuvintele ca atare] ideea preștiinţei și a predestinării, ea 
se referă chiar la preștiinţă și la predestinare” ; „Credem 
că nici unul dintre cei aleși nu poate pieri și susţinem că 
nici unul dintre cei osîndiţi nu poate fi mîntuit vreodată”. 

Posibilele consecinţe ale obturării deosebirii dintre pre- 
ştiinţă și predestinare erau evidente atunci cînd, de pildă, 
Ratramnus scria: „Nimic din ceea ce se întîmplă oame- 
nilor în această lume nu are loc mai presus de hotărîrea 
tainică a Atotputernicului Dumnezeu. Căci Dumnezeu, 

ştiind dinainte toate lucrurile care vor urma, a hotărît 
mai înainte de toţi vecii cum se vor desfășura ele de-a 
lungul veacurilor”. Era ușor ca o astfel de doctrină a omni- 
potenţei divine să se transforme într-un determinism cate- 
goric, potrivit căruia Dumnezeu a făcut toate lucrurile, 
bune sau rele. Elementul-cheie al acestei interpretări era 
pasajul biblic: „EI a făcut lucrurile ce vor să fie”. Il citase 
Augustin atunci cînd încercase să explice predestinarea și 
apărea în toate scrierile adepților predestinării. Gottschalk 
îl folosea ca argument în detaliata lui mărturisire de cre- 
dinţă ; Ratramnus îl interpreta în sensul că „lucrurile ce 
vor fi făcute de Dumnezeu de-a lungul timpului au fost 
deja făcute în planul predestinării [sale]”, așa încît „cei pe 
care urmează să îi osîndească i-a osîndit deja prin pre- 
destinare” ; Prudentius parafraza această idee spunînd că 
Dumnezeu „a creat, a orînduit, a hotărît, a binevoit, a 
destinat și a predestinat” toate lucrările sale ; pe baza aces- 
tor cuvinte, Servatus Lupus susținea că, pentru Dumnezeu, 
„predestinat” și „împlinit” sînt identice, dat fiind că ceea 
ce Dumnezeu a hotărît nu putea fi schimbat ; iar Florus 
cita pasajul pentru a demonstra că toate acţiunile lui 
Dumnezeu existau deja „veșnic şi imuabil în planul său 
veșnic și de neschimbat”. Din cuvintele „EI a făcut lucru- 
rile care vor să fie” s-a conturat și soluția pentru ieșirea 
din impas, și anume teoria că acţiunile lui Dumnezeu 
însuşi erau cele predestinate, şi nu acţiunile făpturilor 
sale, așa cum spusese proorocul: „Eu, Domnul, am spus 
acestea și Eu le-am făcut”. Dumnezeu era „cel care făp- 
tuiește și cel care orînduiește” binele și cel care orîn- 
duiește, dar nu făptuiește răul. 

Dacă „rînduirea” răului de către Dumnezeu includea 
acţiunile pe care urma să le facă în istorie, dar pe care le 
făcuse deja în veșnicie, actul său veșnic de predestinare 
trebuia să aparţină răului în aceeași măsură ca și binelui 
şi trebuia să fie prin urmare dual. Definiţia clasică a 
predestinării duale nu venise direct de la Augustin, ci 
fusese formulată de Isidor pe baza concepţiei lui Augustin: 
„Există o dublă predestinare, a celor aleși la odihna de 
veci sau a celor osîndiţi la moarte. Ambele sînt determi- 
nate de judecata divină”. lar această afirmaţie nu era o 
greşeală izolată în scrierile lui Isidor. Nu numai că el 
vorbea, în manieră augustiniană, despre „cei care acum par 
să fie aleși și sfinţi”, dar care vor fi'osîndiţi la Judecata de 
Apoi, dar în plus rezerva darul harului „numai celor aleşi” 
și susţinea că ceilalţi „fuseseră predestinaţi la pedeapsă 


Isid. Sev. Diff. 2.32.117-118 
(PL 83:88) 

1sid. Sev. Sent. 2.15.1 (SPE 
2:336) 

Isid. Sev. Sent. 2.6.6 (SPE 
2: 315) Hinc. R. Praed. 9 (PL 
126:96) 


Goth. Conf. brev. (Lambot 
54); Goth. Conf. prol. 
(Lambot 67); Goth. Răâsp. 7 
(Lambot 154-155) 

Ratr. Praed. 2 (PL 
121:65-60); Prud. Tr. Praed. 
2 (PL 115:1029) 


Hinc. R. Praed. 9 (PL 
125 :97-98) 


Hinc. R. Praed. 19 (PL 
125:174;177) 


Goth. Praed. 24.1 (Lambot 
339); Flor. Scot. Er. 2 (PL 
119:111) 


CCar. (853) Cap. 1 (Mansi 
14:920) 


Ps. Aug. Hypomn. 6.6.8 (PL 
45:1661-1662) 


Hinc. R. Ep. 37b(MGH Ep. 
8:19) 


Hinc. R. Sih. (Gundlach 272) 


Hinc. Sih. (Gundlach 269) 
Goth. Răsp. 7 (Lambot 155) 


DINCOLO DE SINTEZA AUGUSTINIANĂ 117 


și fuseseră osîndiţi”, așa încît, părăsiţi fiind de Dumnezeu, 
„ei nu puteau să-și plîngă păcatele chiar dacă ar fi vrut să 
o facă”. Aceasta era „ordinea ascunsă a predestinării”, 
care depășea puterea de înţelegere a omului. Nu era sur- 
prinzător totuși cînd, așa cum mărturisea Hincmar îngro- 
zit, adversarii lui îl invocau „ca pe o autoritate pe Isidor, 
episcopul spaniol, un om învăţat, care aduce multe foloase 
celor care îl citesc și care în cartea sa de Sentințe spune că 
predestinarea este dublă”. Deseori, Gottschalk cita pe larg 
aceste cuvinte ale lui Isidor, așa cum procedau de altfel și 
susţinătorii lui. Modul cum putea lupta Hincmar împo- 
triva argumentului mărturiei patristice era să separe lim- 
bajul lui Isidor de cel al altora, mai ales al lui Grigore cel 
Mare ; dar, întrucît afirmaţiile lui Isidor stăteau încă în 
picioare, el a explicat că expresia „dublă predestinare” 
putea fi interpretată într-un sens catolic, și anume că 
harul lui Dumnezeu le oferea celor aleși ceea ce nu meritau, 
iar dreptatea lui Dumnezeu le oferea celor osîndiți ceea 
ce meritau. 

Deși „dubla predestinare” avea astfel o anumită legiti- 
mitate patristică, era, potrivit lui Hincmar și susţină- 
torilor lui (și din acest motiv, şi potrivit lui Gottschalk și 
susținătorilor lui), preferabil să se vorbească despre „o 
singură predestinare a lui Dumnezeu, care este legată fie 
de darul harului, fie de împărţirea dreptăţii”. Rămînea 
totuși nerezolvată problema „predestinării la pedeapsă”. 
Răspunsul a venit din partea lui Pseudo-Augustin, care a 
stabilit „această regulă a argumentului ce reiese clar din 
mărturiile divine : anume că păcătoşii ale căror păcate au 
fost știute înainte ca ei să vină pe lume nu au fost pre- 
destinaţi, ci doar pedeapsa le-a fost predestinată căci păca- 
tele le erau cunoscute dinainte”. Hincmar a preluat acest 
răspuns, spunînd că „Dumnezeu a predestinat dreptatea 
divină pe care urma să o împartă, nu ce nedreptate umană 
urma să facă”. De aceea, pedeapsa fusese predestinată 
diavolului și tuturor acelora care, din proprie voinţă, i se 
vor alătura. Aceasta venea în contradicție cu învăţătura 
susținătorilor predestinării, care spuneau, potrivit lui 
Hincmar, că unii „au fost predestinaţi pedepsei și au fost 
creaţi ca să meargă în focul veșnic”. Gottschalk și adepţii 
lui susțineau că nu aceasta este învăţătura lor, și că dis- 
tincţia făcută de Hincmar între predestinarea la pedeapsă 
şi predestinarea pedepsei era o diversiune ; căci „aşa cum 
[Dumnezeu] a predestinat anumite pedepse pentru cei 
care le merită, tot astfel cu siguranţă că i-a predestinat 

pentru acele pedepse exact pe aceia care le merită”. Cei 
care erau predestinaţi la pedeapsă nu se puteau mîntui, 
nu pentru că nu puteau fi schimbaţi, ci pentru că refuzau 
acest lucru. Osîndirea lor — și predestinarea lor la osîndire — 
era dreaptă. Dumnezeu nu predestinase lucrurile rele, ci 
doar pe cele bune, unul dintre ele fiind totuși dreptatea 
sa, care nu lăsa păcatul nepedepsit. El nu predestina pe 
nimeni păcatului, ci pedepsei meritate în urma păcatului. 
Era mai bine chiar și pentru păcătoşi ca ei să fie osîndiţi 
decît să li se îngăduie să păcătuiască în continuare ; era 
într-adevăr bine pentru toată lumea, „așa încît fălirea 
celui mîndru să fie retezată, cucernicia celui smerit să 
crească, iar lauda lui Dumnezeu din partea amîndurora 
să sporească”. 

Pentru acești augustinieni moderni, ca și pentru maes- 
trul lor, problema cea mai serioasă pe care o ridica o astfel 
de viziune asupra predestinării era ilustrată de afirmaţia 
apostolului Pavel că Dumnezeu „voiește ca toţi oamenii 
să se mîntuiască şi la cunoştinţa adevărului să vină”, care 
fusese explicată de apologetul augustinian Prosper, și era 
acum explicată de teologi precum Hincmar pe baza lămu- 
ririlor lui Prosper, în sensul că „întrucît nimeni nu este 
miîntuit fără voinţa lui proprie... [Dumnezeu] voiește ca 
noi să ne dorim binele și atunci cînd îl dorim, El voiește 
să-și împlinească planul în noi”. Această afirmaţie a apos- 
tolului Pavel, s-au văzut nevoiţi să recunoască adepții 
predestinării, era „extrem de problematică, îndelung discu- 
tată în scrierile Sfinţilor Părinţi și tălmăcită în multe 
feluri diferite”. De aceea, interpretarea ei „nu trebuia 
făcută în pripă, ci cu foarte mare grijă”. Ei au reluat 
diferitele încercări ale lui Augustin de contracarare a 
acestei idei de voinţă mîntuitoare universală a lui Dumnezeu 
care reieșea din textul biblic. Din folosirea aceluiași cuvînt 
„voiește” în 1 Timotei 2,4, „Care voiește ca toţi oamenii 
să se mîntuiască” și în Romani 9,18, „pe cine voiește îl 
miluiește”, Gottschalk s-a străduit să demonstreze că 
„într-adevăr Dumnezeu nu a voit sub nici un chip să-i 
mîntuiască pentru veșnicie pe cei pe care, așa cum mărtu- 
risește Scriptura, îi împietrește”. Sintagma „toţi oamenii” 
din textul biblic trebuie interpretată în sensul de „toţi 
oamenii care sînt mîntuiţi” și nu „toţi oamenii” în general. 

În mod logic, o astfel de argumentaţie trebuia să con- 
ducă la o întrebare cu sens mai larg: Însemna atunci că 
„nu toţi oamenii sînt mîntuiţi” prin moartea lui Hristos și 
că „nu toţi oamenii sînt mîntuiţi” în cele din urmă? 

Hincmar susţinea că este greșită ideea lui Gottschalk „că 
suferinţa lui Hristos nu a fost oferită spre mîntuirea între- 
gii lumi și că păcatul originar nu este spălat prin harul 
botezului pentru cei care nu sînt predestinaţi”. In contra- 
dicţie cu această limitare a morţii lui Hristos la cei aleși, 
Hincmar afirma, în sprijinul afirmației Conciliului de la 
Quiercy, din 853, că „așa cum nu este, nu a fost și nu va fi 
nici o ființă umană a cărei fire să nu fi fost asumată de 
Domnul nostru lisus Hristos, tot așa nu este, nu a fost și 
nu va fi nici o fiinţă umană pentru care El să nu fi pătimit, 
chiar dacă nu toţi sînt mîntuiţi prin taina pătimirii Sale”. 
Deși susținătorii lui Gottschalk au replicat că o astfel de 
împărtășire a firii lor umane de către Hristos nu le era de 
nici un folos necredincioșilor, au fost totuşi nevoiţi să 
accepte un fundament hristologic pentru doctrina pre- 
destinării. Parţial ca o consecinţă a controversei pe tema 
„adopţiei” firii umane a lui Hristos, afirmaţia apostolu- 
lui Pavel potrivit căreia Hristos fusese „rînduit să fie Fiul 
lui Dumnezeu” era interpretată atît de Gottschalk, cît și 
de Hincmar ca o referire la firea umană a lui Hristos, 
predestinată lucrării mîntuitoare. 

De asemenea, amîndoi erau de acord că această „mîn- 
tuire” în sensul strict al cuvîntului nu era împărtășită de 
toți oamenii și că, prin urmare, nu se putea spune că 
Hristos i-a mîntuit pe toţi oamenii. Dar era cu totul alt- 
ceva să se spună că Hristos nu pătimise pentru toţi oame- 
nii. Hincmar susţinea că dacă cineva care acceptă darul 
mîntuirii şi apoi îl respinge și piere putea fi numit în Noul 
Testament unul „pentru care a murit Hristos”, aceasta 
înseamnă că Hristos a suferit şi a murit şi pentru cei care 
refuză să primească darul. „În ceea ce privește bunătatea 
Mîntuitorului, măreţia și puterea preţului lpe care l-a 
plătit] și plinătatea mîntuirii, Hristos a murit pentru toţi 
oamenii.” Căci dacă Hristos ar fi murit numai pentru cei 
aleși, Dumnezeu ar putea fi acuzat de nedreptate. Folo- 
sind acest argument legat de plinătatea mîntuirii împo- 
triva lui Hincmar, adepţii predestinării îl acuzau că viziu- 
nea sa conducea la concluzia că sîngele lui Hristos, vărsat 
şi pentru cei care îl refuzau, ar fi fost irosit. Dar nu a fost 
irosit deoarece „trupul lui Hristos a fost jertfit pentru 
trupul lui Hristos”, care este Biserica, alcătuită din „toţi 
credincioşii în Hristos care au fost, sînt sau vor fi vreo- 
dată”. Păcatele celor din afara Bisericii nu erau puse în 
balanţa morţii lui Hristos. Toţi cei pe care Dumnezeu vrea 
să-i mîntuiască sînt mîntuiți prin sîngele lui Hristos, și 

nici unul dintre ei nu va pieri. Căci voinţa mîntuitoare a 
lui Dumnezeu își duce întotdeauna planul la bun sfîrșit. A 
spune că Hristos a suferit pentru toţi oamenii, chiar și 
pentru Antihrist, era o noutate, o ipoteză nemaiauzită 
pînă atunci. Chiar și universalismul lui Origen era pre- 
ferabil ideii că Hristos a murit pentru cei care erau osîn- 
diţi, căci cel puţin acesta nu spunea că moartea lui Hristos 
fusese zadarnică. 

Orice răspuns la întrebarea dacă Hristos a suferit pentru 
toți oamenii sau numai pentru cei aleși trebuia să ţină 
seama, chiar și în cazul celor care susțineau că Scriptura 
îi are în vedere numai pe cei predestinaţi, de diferitele 
afirmaţii ale Scripturii despre mîntuire. Pe baza unui 
index biblic, Gottschalk a enumerat zece sensuri ale cuvîn- 
tului „mîntuire” care apăreau în Biblie, argumentîndu-și 
teza în acest context; Florus a conceput un set diferit de 
categorii în sprijinul teoriei sale. În acest cadru era posibil 
să se susțină că sintagme folosite în Noul Testament pre- 
cum „împăcînd lumea” și „jertfa de ispășire pentru păca- 
tele lumii întregi” se referă numai la cei aleși și nu la toţi 
oamenii, de vreme ce Dumnezeu „a ales o lume din rîndul 
lumii”. În mult discutatele cuvinte ale lui Hristos, „îi voi 
trage pe toţi la Mine”, sintagma „toţi” trebuia înţeleasă ca 
făcînd referire doar la cei aleși, „adunaţi laolaltă din toate 
categoriile de oameni”. Afirmația apostolului Pavel potri- 
vit căreia Hristos „S-a dat pe Sine preţ de răscumpărare 
pentru toţi” se referea la toţi cei care erau cu adevărat 
înnoiţi și trebuia interpretată în lumina mărturisirii simi- 
lare pe care a făcut-o însuși Hristos despre „răscumpăra- 
rea pentru mulţi”. Mărturisind că își varsă sîngele „pentru 
mulţi”, Hristos arăta că prin „toţi oamenii” voia să spună 
„acei mulţi pentru care Domnul... zice că și-a vărsat sîn- 
gele”. Instituind Taina euharistică, Hristos afirma în mod 
explicit că „nu pentru «toţi», ci pentru «mulţi», nu «pentru 
alții», ci «pentru voi»”. Tot ce putea face Hincmar în fața 
unui asemenea argument sacramental, invocat de mai 
multe ori de către Gottschalk, era să precizeze că de vreme 
ce Iuda fusese prezent atunci cînd se rostiseră cuvintele 
„pentru mulţi” și „pentru voi”, înseamnă că ele includeau 
pe cineva care nu era un credincios adevărat. 

Un argument sacramental mai solid împotriva tezei 
lui Gottschalk avea la bază apărarea augustiniană isto- 
rică a eficacităţii obiective a Sfintelor Taine indiferent de 
starea morală și religioasă a preotului sau a celui care le 
primea. Amolo de Lyon obiecta faţă de ideea lui Gottschalk 

că nici unul dintre cei mîntuiţi prin sîngele lui Hristos nu 
putea să piară. „Toţi cei care vin cu credinţă la botezul lui 
Hristos”, îi scria el lui Gottschalk, „sînt mîntuiţi prin nici 
un alt preț decît sîngele lui Hristos. Dar atunci cînd unii 
dintre ei fac ca acest har să nu le fie de nici un folos, 
pierind astfel pe veci, cum poate fi adevărat că nimeni nu 
poate pieri dacă a fost mîntuit prin sîngele lui Hristos ?”. 
Același lucru era valabil și în cazul celorlalte Sfinte Taine, 
pe care doctrina lui Gottschalk le făcea să pară „super- 
ficiale și fără rost” pentru cei care credeau, dar care apoi 
cădeau în păcat. Aceasta echivala, susținea Hincmar, cu o 
negare a crucii lui Hristos și a Tainei botezului. El com- 
bătea ideea lui Gottschalk potrivit căreia „harul botezului 
nu spală păcatul originar în cazul celor care nu au fost 
predestinaţi vieţii”. Contracararea unui asemenea argu- 
ment impunea o rafinare a doctrinei predestinării. Căci 
deși era adevărat că moartea lui Hristos nu era de nici un 
folos celor botezați care apoi cădeau în păcat, exista totuși 
o situaţie în care trebuia să se vorbească despre „o mîn- 
tuire care este comună celor aleși și celor osîndiţi”, și 
anume, „mîntuirea care are loc prin darul botezului”, „care 
spală păcatele trecute, dar nu mîntuiește de păcatele vii- 
toare”. In acest sens, se putea spune că a fost răstignit 
Hristos și pentru mîntuirea celor care au devenit tem- 
porar „participanţi la mîntuire”, dar care după aceea au 
pierdut starea de grație. Jertfa liturgică era oferită pentru 
„nimeni altul decît cel care a renăscut prin harul bote- 
zului”. In calitate de augustinian, Gottschalk pretindea 
că el, și nu oponenții lui, era apărătorul doctrinei bote- 
zului prin faptul că punea accentul pe suveranitatea haru- 
lui şi iniţiativa divină prezente în botezul pruncilor. Era 
de asemenea în spiritul sacramentalismului augustinian 
ca pruncilor nebotezaţi să li se tăgăduie mîntuirea și să se 
considere că păgînii care nu auziseră cuvîntul Evangheliei 
erau osîndiţi — din cauza păcatului originar. 

La fel ca în cazul controversei din secolul al IX-lea pe 
tema Euharistiei, și dezbaterii pe tema predestinării din 
același secol „i-au lipsit multe dintre definițiile şi nuan- 
ţările teologice de mai tîrziu” și nu s-a putut ajunge la o 
concluzie în epoca respectivă. In 853, Hincmar a convocat 
la Quiercy un sinod al susținătorilor lui, care a decretat o 
doctrină a predestinării bazată pe distincția dintre pre- 
ştiinţă şi predestinare și pe o predestinare a pedepsei, dar 
nu o predestinare la pedeapsă. Doi ani mai tîrziu un sinod 
de la Valence a condamnat hotăriîrile de la Quiercy și a 

decretat „o predestinare a celor aleși pentru viaţă și a 
celor osîndiţi la moarte”. Această decizie a fost confirmată 
în 859 de un sinod reunit la Langres. În același an, potrivit 
Analelor Sfintului Bertin, „Nicolae, pontiful roman, emite 
o confirmare plină de credinţă și o lămurire catolică în 
legătură cu harul lui Dumnezeu și liberul arbitru, cu 
adevărul dublei predestinări și cu doctrina potrivit căreia 
sîngele lui Hristos a fost vărsat [numai] pentru toţi cre- 
dincioşii”. Hincmar a pus această adnotare din cronică pe 
seama lui Prudentius și, scriind în 866, susținea că nu 
auzise și nu citise despre acest demers al papei din nici o 
altă sursă. Deși teologii şi istoricii au dezbătut și încă mai 
dezbat problema, se pare că nu există nici o altă mărturie 
clară în ceea ce priveşte actul emis de papa Nicolae în 
859. Refuzul lui Gottschalk de a face pace chiar și pe 
patul morţii, precum și acuzaţiile menținute de Hincmar 
împotriva lui Gottschalk chiar și după moartea „nevred- 
nicului călugăr”, sugerează nu numai rolul factorilor per- 
sonali în controversă, dar și faptul că dezbaterea teologică 
însăși era departe de a fi încheiată. 

Cel puţin două dintre aceste chestiuni au trebuit clari- 
ficate în veacurile care au urmat. Una dintre ele era doc- 
trina răscumpărării, care era, în concepţia teologică a lui 
Gottschalk, un corolar al predestinării. Totuși, toate părţile 
aflate în conflict susțineau că doctrina mîntuirii era funda- 
mentală în raport cu doctrina predestinării, așa încît nu 
se putea da un răspuns la întrebarea dacă Hristos a suferit 
pentru toți oamenii sau numai pentru cei aleși pînă cînd 
nu se punea următoarea întrebare : Ce este mîntuitor în 
legătură cu suferinţa și moartea lui Hristos ? Doctrina lui 
Gottschalk cu privire la predestinare era o încercare de 
a stabili o armonie între „bunătatea” și „judecata” lui 
Dumnezeu ; iar Florus formula paradoxul dreptăţii și milei 
încă și mai precis atunci cînd observa că în pasajele biblice 
în care se spunea că Dumnezeu își schimbă atitudinea, 
„El hotăra un lucru prin dreptatea Lui și făcea un altul 
prin bunătatea Lui, și totuși, fiind atît drept, cît și milos- 
tiv, nu făcea nimic prin care să se contrazică”. Relaţia 
dintre dreptatea lui Dumnezeu și milostenia lui Dumnezeu, 
şi a celor două cu mîntuirea prin moartea lui Hristos 
aveau să fie tema lucrării lui Anselm, în care doctrina 
predestinării, tocmai fiindcă nu era punctul central, putea 
fi tratată ca parte a doctrinei mîntuirii. 

Cealaltă problemă ridicată de Gottschalk era impli- 
cită în toate dezbaterile din secolul al IX-lea, și anume, 

autoritatea Părinților și mai ales a lui Augustin. Era oare 
atacul împotriva lui Gottschalk, se întreba Florus, „un 
mod ascuns de a-l acuza pe Augustin de erezie ?”. Şi pre- 
tindeau adversarii lui Gottschalk, se întreba Prudentius, 
că „numai voi aţi citit sau aţi înţeles cărţile preafericitului 
Augustin ?”. Criticii lui Gottschalk îl acuzau în unani- 
mitate de faptul că distorsiona învăţăturile lui Augustin; 
dar el era capabil să respingă aceste acuzaţii prin nume- 
roase citate din Augustin în sprijinul doctrinei sale, iar 
susținătorii lui făceau același lucru. Era, potrivit lui Florus, 
ușor ca „cititorul cucernic și simplu” să se încurce în multi- 
tudinea de argumente ale lui Augustin şi să se plicti- 
sească. Pînă și Hincmar a fost nevoit să recunoască faptul 
că era „de prisos” să fie enumerate citate patristice, din 
moment ce și adversarii lui „adună numeroase mărturii 
din nenumărate surse”. Dimpotrivă, trebuia să se admită 
că „nu contează numărul mărturiilor, ci autoritatea lor”. 
Pentru stabilirea acestei autorităţi, explica el cu altă 
ocazie, era nevoie de erudiție istorică și de abilităţi cri- 
tice. Însă de-abia în momentul cînd statutul autorităţii 
patristice a fost mutat în centrul dezbaterii teologice, 
erudiţia istorică şi abilităţile critice au devenit accesibile 


cercetării teologice. Aceasta avea să fie opera secolului 
al XII-lea. 


Revendicările raţiunii 


Sinteza augustiniană cuprindea, cel puţin în fază inci- 
pientă, o altă soluţie de ieșire din dilema creată de doctrina 
predestinării și, implicit, din paradoxul prezenţei euharis- 
tice. Această soluţie era transpunerea întregii structuri a 
naturii și harului într-un „monism exemplaristic” în care 
aceste doctrine teologice şi în ultimă instanţă toate doctri- 
nele teologice creştine să fie văzute ca ceva mai mult decît 
niște cazuri particulare ale unor anumite principii ontolo- 
gice universale. Chiar și cei mai ortodocși teologi din seco- 
lul al IX-lea vorbeau despre „principiile dialecticii” prin 
care puteau fi „explicate” doctrine precum cea a Treimii. 
Ei considerau dialectica „disciplina disciplinelor” și îi criti- 
cau pe Gottschalk și pe cei asemenea lui pentru că nu 
înțelegeau că „în disputa lor cu ereticii, Augustin și ceilalți 
mari învățători vorbeau dialectic”. Acum își făcea apariţia 
un sistem teologic în care dialectica, în calitate de „mamă 

a artelor””, era aplicată gîndirii creștine într-o manieră 
care li se părea ortodocșilor o încălcare nepermisă a Scriptu- 
rii şi a tradiţiei. Acesta era sistemul conceput de Ioan 
Scotus Eriugena. În viziunea lui „acea artă denumită 
dialectică nu este o creație umană, ci a fost rînduită în 
firea lucrurilor de către Autorul tuturor artelor”. 

Aplicînd tehnicile analizei dialectice în cazul Euharistiei, 
Eriugena a redactat un tratat în care susținea, potrivit lui 
Hincmar, „că Taina euharistică nu este adevăratul trup şi 
adevăratul sînge al Domnului, ci doar o aducere aminte a 
adevăratului său trup și sînge”. Tratatul ca atare s-a pier- 
dut, însă din alte scrieri reiese clar că la baza concepţiei 
sale despre Euharistie se afla o interpretare a universului 
potrivit căreia „nu există nimic printre lucrurile văzute și 
trupești care să nu semnifice ceva netrupesc și inteligibil”. 
Prin urmare, „această Euharistie văzută, pe care preoţii 
Bisericii o pregătesc în fiecare zi pe altar din materia 
palpabilă a pîinii şi a vinului... este un model și o analogie 
a împărtășirii spirituale cu Iisus”. El susţinea că Biserica — 
spre deosebire de puterile cereşti, care nu au nevoie de o 
asemenea mijlocire — era alcătuită din Tainele sîngelui și 
apei, Euharistia și Botezul, la care adăuga cu altă ocazie 
şi Mirungerea ca cel de-al treilea dintre „simbolurile Noului 
Testament”. Uneori părea să spună că substanţa istorică 
a Euharistiei făcea ca termenul „simbol” să fie nepotrivit, 
dar în alte contexte era dispus să folosească și el termenul 
pentru desemnarea Euharistiei şi a celorlalte Taine ale 
Noului Testament. Cu toate acestea, nu era „un simplu 
simbol” pentru Eriugena ; de fapt nimic nu era. Căci ceea ce 
simboliza și reamintea era realitatea prezenţei lui Hristos, 
prin comunicarea însușirilor, „după trup... veșnic și pretu- 
tindeni, și totuși nici în timp şi nici în spaţiu”, în ambele 
firi ale Sale. Euharistia era „un simbol purtător de adevăr” 
al „acestei unităţi între substanţa umană și cea divină”, 
în care, dincolo de tot ce este fizic, credincioșii „îl jertfesc 
spiritual [pe Hristos] şi îlmănîncănu cu dinţii, ci cu spiri- 
tul (mente non dente)”. Astfel, în opinia unora dintre con- 
temporanii săi și a unora dintre exegeţii lui de mai tîrziu, 
„caracterul neortodox al lui Eriugena se reflectă cu pre- 
cădere în concepţia lui despre Euharistie”. 

Întrucît tratatul lui despre Euharistie s-a pierdut în 
timp ce tratatul despre predestinare s-a păstrat, împreună 

cu unele reacţii faţă de acesta, este mult mai ușor să se 
reconstituie rolul lui Eriugena în cadrul controversei pe 
tema predestinării decît în cea pe tema euharistică. La 
îndemnul episcopilor Hincmar și Pardulus, el a încercat 
să dea o replică doctrinei lui Gottschalk, deși „doctrina 
alegerii nu-și găsea locul în universul gîndirii lui Eriugena”. 
Predestinarea era pentru el sinonimă cu preștiinţa lui 
Dumnezeu în ceea ce priveşte lucrările Sale, „cauzele 
primordiale” sau prototipurile tuturor lucrurilor existente. 
Nu era așadar nici o deosebire între „providenţă” și „cauză”, 
căci amîndouă se referă la Dumnezeu. „El a făcut lucrurile 
ce vor să fie” însemna că Dumnezeu a făcut toate lucrurile 
în același timp. Prin urmare, „predestinarea” nu era un 
termen foarte precis pentru desemnarea lui Dumnezeu, 
pentru care pregătirea unei acţiuni și înfăptuirea ei erau 
unul și același lucru. „Pentru El a fi și a voi nu sînt două 
lucruri distincte, ci unul şi același”, și la fel era şi „pre- 
destinarea”. Toţi acești termeni, cum ar fi „înţelepciune” 
sau „putere”, deși nici unul nu era foarte precis, făceau 
referire la „esenţa unică și imuabilă a lui Dumnezeu” ; și 
pentru că această esenţă era unică, era „o răutate” să se 
vorbească despre două voințe, despre două puteri sau 
despre două predestinări. Nu putea să existe decît o sin- 
gură predestinare, aceea spre mîntuirea veșnică. 

În ceea ce priveşte condamnarea, trebuia să se recu- 
noască faptul că în unele dintre lucrările sale Augustin 
vorbise despre o predestinare la pedeapsă. Însă astfel de 
afirmaţii puteau fi lămurite și era evident că „el nu pro- 
povăduia sub nici un chip două predestinări”. De altfel și 
Scriptura, atunci cînd vorbea despre pedeapsă, făcea refe- 
rire la preștiinţă și nu la predestinare. Totuși, chiar și 
preștiinţa lui Dumnezeu avea legătură doar cu lucrurile 
existente, nu cu lucrurile care nu existau. Păcatul și răul, 
fiind „nimic”, nu existau şi ca atare nu erau nici pre- 
destinate și nici măcar știute dinainte de Dumnezeu. Căci 
dacă „nimeni nu este ales pentru pedeapsă, cum poate fi 
atunci pedeapsa predestinată”? Era de la sine înţeles că 
nici o fire nu poate fi pedepsită de o altă fire, şi prin 
urmare nici o pedeapsă nu putea să vină de la Dumnezeu 
sau să fie predestinată sau știută dinainte de El. Cînd 
Scriptura sau Augustin vorbeau despre predestinarea la 
pedeapsă a celor păcătoşi, acest lucru trebuia înţeles în 
sensul că Dumnezeu „i-a circumscris cu legile Sale imua- 
bile, care nu îngăduiau răutăţii lor să scape”. Dumnezeu, 
care era „drept și milostiv”, a hotărît „printr-o singură 

predestinare” să dăruiască mîntuire veșnică celor binecu- 
vîntaţi, așa încît „întreaga predestinare divină să fie o 
pregătire a darurilor Sale”. Gottschalk, prin doctrina sa 
despre dubla predestinare, se dovedea a fi un eretic, ce 
trebuia repudiat în numele „dreptei judecăţi și al auto- 
rităţii Sfinţilor Părinţi”. 

Aceasta se dorea a fi o afirmare a „căii regale” a orto- 
doxiei, care nu se abătea „nici la dreapta, nici la stînga”. 
Era „o apărare a mărturisirii ortodoxe” a credinţei Bisericii 
catolice împotriva lui Gottschalk. Însă cei care socoteau 
„dăunătoare” doctrina lui Gottschalk aveau să-și dea seama 
în curînd că antidotul găsit de ei era mai rău decît boala, 
pentru că se constituia într-o negare a credinţei apostolice 
a Bisericii. Autorul ei nu deţinea nici o funcţie oficială în 
cadrul Bisericii și se dovedise a fi „un maestru al erorii” 
care vorbea despre „adevărul lui Dumnezeu și integritatea 
credinţei... fără să cunoască adevărata credinţă, fără a 
avea autoritatea fidelă supremă a Sfintei Scripturi, fără 
să știe în profunzime doctrina Părinților”. El se bazase 
doar pe „argumente umane și, așa cum se laudă el însuși, 
filozofice”. Același sinod care l-a condamnat pe Hincmar 
şi pe susţinătorii lui pentru că merseseră prea departe în 
opoziţia lor faţă de Gottschalk a anatemizat și „întrebările 
prostești şi basmele băbeşti..., care sînt cu totul împotriva 
dreptei credinţe”. În istoria filozofiei, „Eriugena nu a fost 
atît primul filozof medieval, cît mai ales ultimul filozof 
antic” ; dar el a fost totuși teologul care a ridicat pentru 
prima dată în Evul Mediu problema teologică a reven- 
dicărilor raţiunii în formularea doctrinei creștine, mai 
ales în interpretarea relaţiei lui Dumnezeu cu lumea. De 
aceea, merită să-i acordăm atenţie în acest context, ală- 
turi de adversarii lui. 

Eroarea dublei predestinări consta, potrivit lui Eriugena, 
în faptul că era contrară atît raţiunii, cît și Scripturii și 
tradiţiei. „Calea” spre adevărata înţelegere stătea în „con- 
lucrarea dintre harul divin și puterea raţiunii în inimile 
credincioșilor înţelepţi”; a sta la picioarele lui Hristos 
Logosul însemna a învăţa din acestea două, rațiune și 
revelaţie. Alţi gînditori ai vremii puneau accentul pe supe- 
rioritatea credinţei în fața raţiunii în înţelegerea unor 
Taine precum întruparea, dar și pe nevoia de credinţă și 
de cunoaştere. Însă Eriugena vedea o dovadă a armoniei 
dintre cele două elemente în încălcarea lor de către păcă- 
toși și eretici, de vreme ce „nu există nimic care să se 
potrivească mai bine judecății sănătoase decît autoritatea 

dovedită și de nezdruncinat a Sfinţilor Părinţi”. Și aceasta 
întrucît „adevărata autoritate nu este altceva decît ade- 
vărul descoperit de puterea raţiunii și așternut pe hîrtie 
de către Sfinţii Părinţi”. Descoperirea adevărului depindea 
de rațiune și autoritate, care nu se puteau contrazice 
reciproc, fiindcă proveneau din aceeași sursă. Credinţa 
era „începutul” din care Biserica s-a înălţat spre „raţiunile 
teologice”. Cuvintele proorocului, „Dacă nu credeţi, nu 
veţi înţelege”, care aveau să constituie piatra de temelie 
pentru „credinţa în căutarea înţelegerii” din teologia 
medievală de mai tîrziu, dovedeau întîietatea cronologică 
a credinţei, dar superioritatea teologică a înţelegerii. Totuși, 
revelaţia, sau „teofania”, nu se limita la sfera Scripturii, 
ci era prezentă în fiecare făptură în care se dezvăluia 
Dumnezeu. 

Eriugena era unic în convingerea lui potrivit căreia filo- 
zofia adevărată era religie adevărată și invers. Adversarii 
lui, inspirîndu-se din autorii veacurilor precedente, îi amin- 
teau că Hristos își biruise dușmanii nu cu ajutorul filozo- 
filor și oratorilor, ci cu ajutorul pescarilor. Ca un avertis- 
ment ei îi prezentau lui Eriugena exemplul repudierii lui 
Cicero de către Ieronim. Îndemnul lui lisus Sirah, „Cele 
mai presus de tine nu le căuta şi cele mai tari decît tine 
nu le iscodi” era sădit adînc în tradiția gîndirii medievale ; 
Eriugena îl cita și el, dar îl interpreta (cum o făcuse și 
Maxim Mărturisitorul, maestrul lui spiritual) și ca pe un 
îndemn care justifica „iscodirile omenești” ale lucrurilor 
adinci ale lui Dumnezeu. Alţi gînditori ai vremii dezbă- 
teau pe tema celor șapte arte liberale, iar într-o scrisoare 
adresată lui Carol cel Mare Alcuin saluta renașterea și 
transformarea lor prin darul înșeptit al Duhului Sfînt; 
însă Eriugena le considera indispensabile filozofului creștin 
în viziunea lui despre Dumnezeu și lume și, spre marea 
nefericire a criticilor săi, punea erezia lui Gottschalk pe 
seama neglijării de către acesta a artelor liberale. „Noi nu 
ne ocupăm de Eneida lui Virgiliu, căutîndu-ne condimentele 
în sarea și piperul legendelor grecești”, se mîndrea Radbertus, 
deși a atribuit cea de-a Patra Eclogă Duhului Sfînt ; iar 
Ambrozie Autpert, exclamînd: „Platon nu înseamnă nimic 
pentru mine, nici Cicero, Homer sau Virgiliu”, sublinia că 
diferenţa dintre epoca lui și epoca patristică consta în 
faptul că Părinţii îi asimilaseră pe clasici în mod direct, 
deși trebuia să admită că „dacă din întîmplare eu aș avea 
ceva de felul acesta, atunci l-am primit din grînarul învă- 
țăturilor Domnului”. Spre deosebire de ceea ce credea 

Eriugena despre filozofie, și anume că era calea spre mîn- 
tuire, apărătorii ortodoxiei, deși recunoșteau că Dumnezeu 
este izvorul întregului adevăr, insistau totuși că „filozofii 
lumii nu aveau Duhul Sfînt” şi de aceea ei nu puteau fi 
indispensabili teologiei. 

De obicei, o astfel de discreditare a filozofiei clasice și 
a retoricii avea ca scop accentuarea, prin contrast, a auto- 
rităţii Scripturii apostolice. Adversarii lui Eriugena îl criti- 
cau pentru că nu își argumenta afirmaţiile cu „mărturiile 
oracolelor divine”, ci le înlocuia cu propriile lui „silogisme 
mărunte”. Eriugena însuși, care îl socotea pe Platon „cel 
mai mare dintre cei care au filozofat despre lume” și pe 
Aristotel, „cel mai ager dintre greci”, afirma totuşi, după 
ce îl cita pe Platon, că „ceea ce nu putem dovedi prin 
autoritatea Sfintei Scripturi și a Sfinţilor Părinţi... nu ar 
trebui să acceptăm”, iar după ce îl cita pe Aristotel afirma 
că „în cazul teologiei, adică al cercetării esenței divine”, 
nu putea fi aplicat sistemul categorial al lui Aristotel. Era 
necesar să se respecte autoritatea Scripturii, unde „Tainele 
[lui Hristos] sînt bine păzite” ; căci „cuvintele proorocilor 
şi apostolilor sînt cuvintele lui Dumnezeu fiindcă ele au 
rostit cuvintele lui Dumnezeu, iar Duhul Sfînt a grăit 
prin ele”. Discutînd despre relaţia dintre Creator și făp- 
tura creată, Eriugena a prezentat un amplu comentariu pe 
marginea textului despre creaţie, din Cartea Facerii. Era 
esenţial să se ţină seama de varietatea limbajului biblic și 
de multiplele sensuri ale Scripturii. Unul dintre aceste 
sensuri era cel istoric. Profunzimea speculațiilor teoretice 
nu trebuie să șteargă „adevărul istoriei”, denumit și „ade- 
vărul lucrurilor care au fost făcute” sau „credinţa lucru- 
rilor care s-au petrecut”. Dar singura cale de păstrare a 
autorităţii Scripturii era să se aducă aminte că nu totul în 
Scriptură trebuia interpretat în acest sens istoric. În timp 
ce se impunea o mare grijă pentru „a nu contrazice simpli- 
tatea celor care înţeleg acest pasaj al Sfintei Scripturi 
[facerea lumii] în sens istoric”, trebuia totuși să se recu- 
noască faptul că există pasaje în care „nimic nu trebuie să 
fie înţeles în sens istoric”. 

Dovada pentru această versiune a autorităţii biblice a 
venit de la Părinţii Bisericii. La vremea cînd scria tratatul 
despre predestinare, Eriugena se baza doar pe lucrările 
Părinților latini, în special ale lui Augustin, pe care îl 
apăra împotriva distorsiunilor „eretice” ale lui Gottschalk ; 
dar „ideile și textele augustiniene sînt adesea supuse pro- 
cedurilor dialectice, unor raționamente care conduc la 

concluzii străine gîndirii maestrului din Hippona”. Criticii 
lui Eriugena îl acuzau de faptul că nu ţinea seama de 
„avertismentul” lui Augustin, și că îl folosea drept scuză 
pentru propria lui erezie, atribuindu-i idei pe care nu le 
avusese niciodată. Cînd Eriugena a fost confruntat cu o 
aparentă contradicţie între Augustin și Vasile, a renunţat 
la dreptul „de a alege între interpretările Sfinţilor Părinţi”; 
însă la vremea cînd spunea acest lucru, el își descoperea 
deja o adîncă afinitate faţă de Părinţii greci (deși fusese 
mustrat pînă atunci pentru tendinţele lui elenistice și 
continuase să încerce să le explice). Asemenea altor teologi 
latini, Eriugena îl confunda pe Grigorie de Nazianz cu 
Grigorie de Nyssa, deși tradusese o lucrare a celui din 
urmă din greacă în latină. Totuși, o altă traducere din 
greacă l-a făcut celebru, și anume cea a „teologului desă- 
vîrşit, Dionisie Areopagitul, vestitul episcop al Atenei”, 
prin care îndrepta o versiune anterioară a lui Hilduin din 
Saint-Denis. Traducerea precum și comentariile sale au 
făcut ca Eriugena să fie „fără nici o îndoială cel care a 
introdus cu adevărat în Apus scrierile lui Dionisie”. Și 
adversarii lui recunoșteau autoritatea acestor scrieri. Pe 
lîngă Dionisie trebuie să-l amintim și pe „venerabilul 
Maxim”, care i-a oferit lui Eriugena punctul de plecare 
pentru multe dintre „elementele centrale ale învăţăturii 
[sale)”. 

Dintre toate aceste elemente, cel mai important era 
doctrina despre Dumnezeu. Dionisie și Maxim, maeștrii 
lui greci, l-au învăţat pe Eriugena să facă deosebirea între 
două părţi ale teologiei: cea apofatică sau negativă, care 
„tăgăduieşte că esenţa sau substanţa divină este vreunul 
dintre lucrurile care sînt”, şi cea catafatică sau pozitivă, 
care „afirmă [despre esenţa divină] toate lucrurile care 
sînt”. Dintre cele două, teologia negativă era „cea mai 
potrivită și mai adevărată”, căci nici chiar îngerii nu puteau 
să-l cunoască pe Dumnezeu în adevărata lui fire. Prin 
această negare, asupra căreia erau de acord raţiunea și 
revelaţia, se ajungea să se recunoască faptul că Dumnezeu 
„nu este orice fel de esenţă, nici orice fel de bunătate, de 
vreme ce El este mai presus de esenţă și este mai mult 
decît bunătate și se înalță deasupra a tot ceea ce poate fi 
rostit ori înţeles”. Numindu-l pe Dumnezeu „mai presus 
de esenţă” nu se spunea „ceea ce este EI, ci ceea ce nu 
este”. Termeni precum „preștiinţă” și „predestinare” apli- 
cau noţiuni temporale unui Dumnezeu care transcende 
timpul precum și orice altă categorie. Căci „firea Lui este 

simplă, şi mai mult decît simplă; absolută, dincolo de 
orice accident, și mai mult decît absolută” și, prin urmare, 
desigur, „complet impasibilă”. Dar atunci, așa cum Eriugena 
însuși se întreba, „dacă El nu acţionează și nici nu suferă, 
cum se poate spune că iubește toate lucrurile și este iubit 
de toate lucrurile care au fost făcute de E1?”. Răspunsul 
era că „Dumnezeu este numit «iubire» printr-o metaforă”. 
Dacă iubirea se definea ca „o aspirație lăudabilă către 
acea imaterialitate care depășește orice rațiune și înţele- 
gere”, atunci Dumnezeu ca iubire nu putea fi decît „iubire- 
-în-sine”, dat fiind că era „atît mișcare, cît și stabilitate, 
atît mişcare stabilă cît și stabilitate mobilă”. 

Întrucît această concepţie a unei transcendenţe mai 
presus de orice existenţă, și chiar mai presus de iubire, 
părea să golească de sens însuși numele „Dumnezeu”, era 
necesar să se pună accentul pe cealaltă jumătate a ace- 
luiași adevăr: anume că Dumnezeu nu era doar „nimic”, 
ci și „totul”. „Toate lucrurile sînt în El, de vreme ce El 
însuși e în toate”, și ca atare „în toate lucrurile care sînt, 
orice este, El însuși este”. Astfel, reversul transcendenţei 
absolute era imanenţa absolută. Dar acest fapt presupu- 
nea la rîndul lui cel puţin două întrebări. Mai întîi, „dacă 
aşa stau lucrurile [anume că Dumnezeu este începutul și 
sfîrșitul tuturor lucrurilor], cine nu s-ar ridica imediat să 
spună : «Atunci Dumnezeu este [în] toate lucrurile și toate 
lucrurile sînt [în] Dumnezeu» ?”. Această perspectivă asupra 
relaţiei dintre Dumnezeu și lume se afla la baza definiţiei 
lui generalizate în ceea ce priveşte predestinarea : „Lucru- 
rile pe care [Dumnezeu] le voiește să fie sînt, și ele sînt 
tocmai pentru că El a voit ca ele să ia ființă”. Sub o formă 
mai rafinată, această definiţie a lui Eriugena s-a transfor- 
mat în principiul potrivit căruia „tot ceea ce se spune că 
există nu există în sine, ci prin participarea la acea fire 
care există cu adevărat”. Pe lîngă problema panteismului, 
ontologia lui Eriugena ridica și problema diversităţii făptu- 
rilor create. Căci dacă „Cel ce singur este cu adevărat este 
esenţa tuturor lucrurilor”, atunci de ce ar mai exista dife- 
renţe între ele? Răspunsul lui Eriugena, întemeiat pe 
concepţia lui Dionisie, era că „dacă Dumnezeu ar fi făcut 
ca universul să fie creat egal, fără nici o deosebire între 
diferitele ordini [ale fiinţei], ...atunci nu ar mai exista nici 
o ordine în comunitatea esenţelor. Și dacă nu ar mai exista 
ordine, atunci nu ar mai fi armonie. Și dacă nu ar mai fi 
armonie, atunci nu ar mai fi frumuseţe”. 

Această cosmologie ridica încă o problemă, cel puţin 
pentru creştinismul ortodox : Ce implicaţie avea ea asupra 
planului mîntuirii ? Funcţia Logosului trebuia să fie „raţiu- 
nea simplă și multiplă și cea mai însemnată a tuturor 
lucrurilor”. Toate lucrurile își au „cauzele lor cele mai 
generale” în Logos şi „există în El cauza!” înainte de a 
exista în ele însele. In acest sens, făpturile create „au fost 
înainte ca ele să fie, au existat în providenţa lui Dumnezeu 
înainte ca ele să apară prin actul creaţiei”. Doctrina Logo- 
sului a făcut posibilă afirmaţia potrivit căreia cauzele 
primordiale ale tuturor lucrurilor, „formele” platonice, 
sînt coeterne cu nașterea din veci a Logosului, care, fiind 
„începutul”, despre care ni se vorbește în primul verset al 
Bibliei, putea fi privit ca „forma tuturor formelor”. Era 
însă mai puţin limpede relația Logosului preexistent cu 
persoana întrupată a lui lisus Hristos şi cu mîntuirea 
adusă de el. „Lumina oamenilor”, scria Eriugena, „este 
Domnul nostru lisus Hristos, care în firea lui umană s-a 
arătat fiecărei făpturi înzestrate cu rațiune și intelect”. 
Aceasta includea oamenii ca „făpturi raționale” și îngerii 
ca „făpturi intelectuale”, oamenii fiindcă firea lor trebuia 
să fie eliberată „din robia morţii, a diavolului și a necu- 
noașterii adevărului”, iar îngerii fiindcă trebuiau „să ajungă 
la recunoaşterea Cauzei, pe care nu o știuseră pînă atunci”. 
Pentru a descrie această reconciliere, Eriugena a folosit 
numeroase metafore din istoria doctrinei răscumpărării : 
Hristos era jertfă, era cel care a împlinit Legea pentru 
toți oamenii prin suferinţa și moartea lui, era cel pe care 
moartea nu l-a putut înrobi și care, prin învierea sa, a 
readus întreaga fire umană la „starea ei originară”; era 
omul universal mai presus de gen, în care „nu mai este 
parte bărbătească și parte femeiască”, era cel care a înviat 
din morţi „nici ca bărbat, nici ca femeie, ci doar ca ființă 
umană”, de vreme ce, potrivit lui Eriugena și izvoarelor 
sale, „împărţirea firii în două sexe... este o pedeapsă a 
păcatului” ca urmare a căderii lui Adam. 

Ca Logos și Mîntuitor, Hristos era toate acestea şi ceva 
mai mult. Totuși, definiţia pe care Eriugena o dădea raţiu- 
nii şi revelaţiei avea drept corolar necesar o schematizare 
a relaţiei dintre natură și har care urma să arunce îndoieli 
asupra doctrinei sale cu privire la mîntuire. Deosebirea 
dintre natură și har avea la bază pasajul biblic: „Toată 
darea cea bună [natura] și tot darul desăvîrșit [harul] de 
sus este”. „Natura” în gîndirea metafizică a lui Eriugena 
era categoria universală care îmbrăţișa „toate lucrurile 

care sînt şi care nu sînt”. În gîndirea lui teologică, aplicată 
doctrinei despre om, „natura” reprezenta acea înzestrare 
creată prin care omul era capabil să fie părtaş înţelep- 
ciunii lui Dumnezeu și prin care, de fapt, a și participat la 
Binele suprem chiar şi după cădere. Căci „nu există cu 
adevărat nici o natură raţională căreia să-i lipsească darul 
harului cu desăvîrșire” ; pînă și cei osîndiți mai păstrau în 
natura lor o idee despre fericirea veșnică și dorinţa de a o 
dobîndi. O astfel de „afirmare a naturalului” li se părea 
criticilor lui că reprezintă însuși contrariul „credinţei Bise- 
ricii, [care] face o deosebire clară între darurile naturii și 
darurile harului”. Căci el identifica „darurile harului divin” 
cu „toate lucrurile bune care ni se împart în această viață”. 
Acestea erau, adăuga Eriugena, „mici în comparaţie cu 
darurile fericirii divine”. Dar atunci, așa cum se exprima 
el însuși într-un alt context, „ce să înțelegem de aici? Că 
nu mai există moarte veșnică în suferinţă și nici pedeapsă 
a celor păcătoşi”, ci doar mîntuire universală? Adversarul 
său, Prudentius, a remarcat unele paralele suspecte între 
eshatologia lui Eriugena și doctrina lui Origen cu privire 
la „restaurarea tuturor lucrurilor”. Eriugena nu s-a sfiit să 
recunoască această influenţă, mărturisindu-și chiar pre- 
ferinţa pentru Origen în dauna lui Ambrozie. Prin mîn- 
tuirea adusă de Hristos a fost restaurat neamul omenesc 
în întregul lui. Confruntat cu dilema între veşnicia pedep- 
sei și universalitatea bunătăţii divine, el nu a ezitat să 
spună: „Dacă răul, moartea şi înțepătura ei, care este 
păcatul, şi toată suferinţa, ca și ultimul dușman, adică 
perfidia diavolului și toată răutatea, vor fi alungate din 
firea lucrurilor, ce mai rămîne atunci cu excepţia faptului 
că întreaga creație va rămîne singură, curăţită de toată 
murdăria păcatului și a răutăţii, scoasă din robia morţii 
aduse de stricăciune și eliberată cu desăvîrșire ?”. Numai 
atunci avea să fie împlinit cuvîntul apostolului, anume că 
Dumnezeu va fi „toate în toţi”, iar aceasta avea să includă 
„nu numai toți oamenii, ci întreaga creaţie însufleţită”. In 
timp ce adversarii lui insistau asupra veșniciei condam- 
nării ca replică la veșnicia fericirii, Eriugena propovăduia 
o înviere în care răul, de vreme ce nu exista, nu avea să 
fie, și doar „natura” în bunătatea ei avea să dăinuie veșnic. 
Aceasta însemna că „numai Dumnezeu va fi, dar lumea 
care se află sub soare și care a luat ființă din cauzele 
veșnice se va fi întors la acele cauze” în Dumnezeu. 
Această viziune a „teologiei ca un fel de poezie”, în 
care datele revelaţiei și învăţăturile Părinților puteau fi 

manipulate ca simboluri de către revendicările raţiunii, a 
fost într-adevăr „un fenomen izolat în istoria gîndirii medie- 
vale, rodul cel mai extravagant al culturii carolingiene”, 
dar aceasta nu înseamnă că „Scotus poate fi ignorat în 
istoria teologiei medievale”. Avînd în vedere varietatea 
temelor de dezbatere la care au condus speculaţiile sale, 
Eriugena avea să intre și în atenţia teologilor mai conven- 
ţionali înainte de încheierea istoriei teologiei medievale. 
Chiar dacă cei mai mulţi cercetători ar fi probabil de acord 
cu ideea „că, în general vorbind, criticii contemporani ai 
lui Eriugena au înţeles corect poziţia lui”, condamnarea 
răspunsurilor lui în epoca în care a trăit și în veacurile 
următoare nu însemna că așa-numitele lui „întrebări pros- 
teşti” fuseseră eliminate. El a scris, spunea Eriugena, mai 
ales cu gîndul la cei „care le pretind catolicilor o explicaţie 
raţională a religiei creștine” și discuta pe marginea ideii 
dacă „un argument care punea accentul pe făptură” era 
suficient pentru a arăta ce este Dumnezeu. O astfel de 
explicaţie raţională avea să fie cerută din nou catolicilor 
nu peste mult timp și cu mai mare vigoare. În vreme ce 
cei mai mulți dintre contemporanii săi își extrăgeau cunoş- 
tinţele de filozofie clasică „din grînarul învăţăturii Dom- 
nului” din Biserică mai curînd decît din lucrările filozo- 
filor, el citea textele filozofice la fel cum aveau să o facă 
succesorii lui mai ortodocşi. Pe de altă parte, referirile lui 
pasagere la islam aveau să deschidă calea dezbaterii teo- 
logice pe tema interpretării musulmane asupra lui Aristotel 
şi a semnificației ei pentru gîndirea creștină. Cînd s-a 
petrecut acest lucru, însăși problematica pe care o ridicase 
filozofia lui — relaţia dintre lume și veșnicia lui Dumnezeu — 
a revenit în atenţia teologilor. Și, revendicîndu-se, chiar 
şi în parte, de la tradiţia Părinților, Eriugena s-a alăturat 
contemporanilor lui din perioada carolingiană, demonstrînd 
veacurilor care au urmat necesitatea depășirii sintezei 
augustiniene. 

Secolul al X-lea nu s-a bucurat de efervescenţa teologică 
şi intelectuală a secolului al IX-lea, iar „în manuale își 
dispută împreună cu veacul al VII-lea titlul de eminenţă 
rea, de nadir al intelectului uman”. Un călugăr născut 
cam la un deceniu după sfîrșitul secolului al X-lea vorbea 
despre faptul că „vedea și auzea pretutindeni distrugerea 
religiei creștine”. Chiar dacă admitem o anumită doză de 
exagerare retorică, amintind de ieremiade similare din 
veacurile anterioare, putem desluși totuși în această lamen- 
taţie o recunoaștere a faptului că erudiţia și speculaţia nu 
se manifestau cu tot atîta forţă ca în perioada carolin- 
giană. Însă erudiţia și speculaţia, deşi importante în dez- 
voltarea doctrinei creștine, nu reprezintă singurul indiciu, 
şi adesea nici măcar cel mai important, al %cestei dezvol- 
tări. În secolele al X-lea și al XI-lea începea să se crista- 
lizeze concepţia tipic apuseană asupra lui Hristos, așa 
încît „perioada monastică dintre anii 900 și 1100” a fost 
caracterizată drept „perioada cu desăvîrşire hristocentrică 
a civilizaţiei occidentale” ; era hristocentrică pentru însuși 
faptul că era monastică. Regula lui Benedict de Nursia 
îndemnase să „nu se pună nimic mai presus de iubirea 
pentru Hristos”, iar autorii monastici se întreceau în prea- 
slăvirea lui Hristos ca izvor al tuturor lucrurilor bune. 
În cele din urmă, teologia ştiinţifică avea să ajungă 
din urmă evlavia benedictină. Chiar la finele „perioadei 
hristocentrice”, în 1098, Anselm, exilatul arhiepiscop de 
Canterbury, care era benedictin, își redacta „remarcabila 
lui carte”, De ce s-a făcut Dumnezeu om, despre scopul 
întrupării lui Hristos. Citit ca o încercare de speculație pe 
tema divinității, tratatul era o extraordinară realizare 
care își avea puţini rivali în istoria gîndirii creştine, fie ea 
răsăriteană sau apuseană, căci își propunea să arate, 
„fără a-i acorda atenţie lui Hristos” (remoto Christo), că 
mîntuirea este cu putinţă numai prin cineva care este în 
același timp Dumnezeu adevărat și om adevărat. Dar în 

timp ce scria, el era „stăpînit de iubire pentru credinţa 
creștină”; originea, şi în același timp ţinta, speculaţiei 
sale era „ceea ce credem și mărturisim” prin „credinţa” 
catolică și ortodoxă „în mîntuire”. Privit ca un studiu 
profund asupra doctrinei Bisericii, De ce s-a făcut Dumnezeu 
om reprezenta un efort de a împăca o concepţie rațională 
asupra persoanei și lucrării lui Hristos cu „mai marea 
autoritate” a Scripturii și a dogmei. Această concepţie, 
exprimată de Anselm într-un scurt tratat nonspeculativ 
intitulat Meditaţie asupra mîntuirii omului, nu era nici 
pe departe împărtășită doar de el. Era, de pildă, rezumată 
în tratatul Despre întruparea şi înmormîntarea Domnului 
atribuit contemporanului său, Bruno de Segni, într-o 
lucrare împotriva evreilor scrisă de discipolul lui Anselm, 
Gilbert din Crispin, precum și în alte lucrări ale vremii. 

Un alt contemporan, Petru Damian, deși predicile sale 
nu aveau ca intenţie „doar împărtășirea doctrinei”, își 
folosea scrierile pentru a prezenta o evlavie hristocentrică 
în care Hristos era unicul obiect al limbajului și gîndirii, 
al iubirii și meditaţiei. Un mai tînăr contemporan şi pro- 
tejat, Guibert de Nogent, vorbea despre întrupare pe 
baza unei reprezentări a răscumpărării care semăna foarte 
mult cu cea a lui Anselm. În mod asemănător, Odo de 
Cambrai a dezvoltat doctrina păcatului originar precum 
şi doctrina răscumpărării prin moartea jertfelnică a lui 
Hristos într-o manieră influenţată decisiv de viziunea lui 
Anselm. Pe de altă parte, analiza doctrinei răscumpără- 
rii din lucrarea lui Petru Abelard, Comentariu la Epistola 
către Romani, în care era combătută ideea că „moartea 
Fiului Său nevinovat a fost așa de plăcută lui Dumnezeu 
încît, prin aceasta, El s-a împăcat cu noi”, nu intenţiona 
să fie „o afirmare cuprinzătoare a unei anumite teorii a 
răscumpărării, [ci] o prezentare succintă a scopului lucrării 
mîntuitoare a lui Dumnezeu, a motivelor respingerii unor 
interpretări soteriologice nefondate și a binefacerilor și con- 
secinţelor lucrării lui Hristos”. De aceea, era o greșeală ca 
realizarea lui Anselm precum și critica lui Abelard, deși 
strălucite, să fie tratate independent de multe alte măr- 
turii ale secolelor al X-lea, al XI-lea și al XII-lea sau să se 
concentreze atenţia asupra diferenţelor dintre Anselm și 
Abelard în dauna teologiei exegetice şi liturgice care intra 
în definiţia planului mîntuirii. 

Încă din secolul al IX-lea, un poem didactic pe temele 
paradisului pierdut și paradisului regăsit vorbea despre 
Hristos ca „trecînd prin patimile crucii, așa cum se cerea 

în planul mîntuirii” (ordo salutis). În mod similar, Petru 
Damian se referea la „planul (ordo) restaurării omului” și 
la „planul cerut de slăbiciunea umană”, iar Guibert de 
Nogent vorbea despre „planul învierii” ; Anselm folosea și 
el termenul „plan”, la fel ca și urmașul lui în scaunul de 
arhiepiscop de Canterbury, Baldwin, atunci cînd vorbea 
despre evenimentele mîntuirii. Deși „planul mîntuirii” 
(ordo salutis) nu avea încă semnificaţia specifică pe care 
urma să o dobîndească în cadrul dogmaticii protestantis- 
mului de după Reformă, el sugera totuși o interpretare 
distinctă a vieţii, morţii și învierii lui Hristos ca eve- 
nimente mîntuitoare. Relaţia dintre viață, moarte și 
înviere — sau relaţia analoagă, dar nu identică, dintre 
Hristos ca profet, ca preot și ca rege — nu fusese formulată 
definitiv în dogmele conciliilor și crezurilor Bisericii, însă 
acum teologii occidentali se străduiau să exprime în mod 
explicit ceea ce fusese înţeles ca implicit în acele dogme. 
Numai în acest sens o „reconsiderare a dogmei” putea fi 
îngăduită în secolele al X-lea și al XI-lea, nu printr-o 
repunere în discuţie a problemei persoanei lui Hristos, ca 
în cazul „ereziei spaniole” din secolul al IX-lea, ci printr-o 
punere în discuţie a lucrării mîntuitoare a lui Hristos 
Dumnezeu-Omul. 


Paradoxul dreptăţii şi milei 


„Dumnezeu era în Hristos, împăcînd lumea cu Sine însuși, 
nesocotindu-le greşelile lor” : acest loc comun cu privire la 
lucrarea mîntuitoare a lui Hristos devenise o temă centrală 
în cadrul controverselor din secolul al IX-lea, cînd Gottschalk, 
urmînd pilda lui Augustin, susţinea că termenul „lume” 
din pasajul biblic se referă numai la cei predestinaţi, nu 
la toţi oamenii. Identificarea de către Gottschalk a celor 
„mulţi” pentru care Hristos și-a vărsat sîngele cu cei aleși 
a continuat să se manifeste în această perioadă; alții au 
interpretat cuvîntul „mulți” în sensul că vărsarea sîngelui 
lui Hristos era suficientă pentru toţi, dar era eficientă 
numai pentru cei predestinațţi. Învățătura lui Augustin 
despre „numărul fix al celor predestinaţi” era considerată 
ortodoxă, dar în contextul distincţiei clasice dintre pre- 
destinare și preştiință. În mod similar, se susținea că 
profeția lui Hristos potrivit căreia Iuda avea să fie cel 
care îl va trăda nu a constrîns sau predestinat actul trădării. 
În sensul în care un Dumnezeu atotputernic îngăduia ca 

răul să se petreacă fără să-l împiedice, se putea spune că 
EI l-a înfăptuit și prin urmare că a predestinat răul la fel 
ca și binele; dar într-un sens mai restrîns, de vreme ce 
Dumnezeu nu putea să dorească răul, atunci nu putea 
nici să-l înfăptuiască, nu pentru că ar exista ceva care să 
fie cu neputinţă lui Dumnezeu, ci datorită bunătăţii lui. 
Paradoxul liberului arbitru și predestinării — potrivit căruia 
„dacă predestinarea rămîne, liberul arbitru se reduce la 
nimic, dar dacă afirmăm liberul arbitru în unii, predesti- 
narea dispare în ei” — se muta în sfera etică, unde Dumnezeu 
poruncea celor predestinaţi să trudească pentru a dobîndi 
ceea ce El le dăduse gratuit. 

Punerea în discuţie a paradoxului liberului arbitru și 
predestinării a condus încă o dată la alt paradox funda- 
mental, acela al dreptăţii și milei. Pentru a împlini mîn- 
tuirea pe care mila lui o predestinase, Dumnezeu a trebuit 
să treacă printr-o moarte de care firea lui divină era 
incapabilă. Omenirea a trebuit să dea atît un mare preot 
nesupus păcatului care îi înrobea pe toţi oamenii, cît și o 
jertfă care să răscumpere acest păcat. „Atunci ce avea să 
facă marele preot ? Către ce avea să se îndrepte ? Ce plan 
avea să găsească pentru mîntuirea noastră ? Unde avea 
Mijlocitorul dintre Dumnezeu și oameni să dobîndească o 
jertfă care să aducă împăcarea dintre El și aceștia?” Din 
cuvintele proorocului Isaia în legătură cu o „faptă străină” 
a lui Dumnezeu s-a născut distincţia dintre „lucrarea 
potrivită a lui Dumnezeu”, lucrarea mîntuirii, care era pe 
potriva firii sale, și „lucrarea străină” a pătimirii și a 
morții, care era calea necesară pentru atingerea acestui ţel. 
Dilema răscumpărării consta în necesitatea de a face faţă 
contradicţiei dintre aceste două „lucrări”, cu alte cuvinte, 
de a descrie „mila lui Dumnezeu... ca fiind atît de mare și 
pe potriva [dreptăţii Lui) încît paradoxul putea fi rezolvat. 

Uneori paradoxul putea fi explicat sugerîndu-se că 
dreptatea se găsea în Vechiul Testament, iar harul în Noul 
Testament, dar se recunoștea faptul că o astfel de formulă 
era prea simplistă. Căci în Vechiul Testament se spunea 
despre Dumnezeu că nici chiar în mînie nu uită se se 
milostivească. Într-un alt psalm, sarcina de a compara 
mila și dreptatea se impunea prin cuvintele: „Mila și 
judecata Ta voi cînta ȚȚie”. Era nevoie de o modalitate de 
a defini harul lui Dumnezeu care să nu anuleze dreptatea 
lui Dumnezeu, o modalitate de a-i afirma „bunătatea” fără 
a-i submina „demnitatea”. Judecățile lui Dumnezeu pre- 
cum și îndurările lui Dumnezeu erau prea profunde pentru 

a putea fi pătrunse de mintea omului. Bunătatea lui era 
inepuizabilă, mila lui era fără margini, cunoașterea lui 
nu putea fi incompletă, puterea lui nu putea să nu-și 
atingă ţinta. Mila și dreptatea participau împreună la 
taina predestinării și mîntuirii, fiindcă păcătoşii care aveau 
să fie mîntuiţi nu puteau fi aduși pe calea cea bună decît 
prin milă, iar păcătoșii care aveau să piară nu ascultau în 
starea lor de păcat decît de dreptate. Mărturiile despre 
mîngîiere și mărturiile despre spaimă apăreau împreună 
în Scriptură „ca o contradicţie”, așa încît oamenii să pre- 
fere să fie mîntuiţi de bunătatea lui Dumnezeu decît să 
fie pedepsiţi de asprimea lui Dumnezeu; „căci mila lui 
Dumnezeu este atît de mare încît El își exercită toată 
asprimea, care în felul nostru omenesc de a vorbi este 
numită mînia lui Dumnezeu, împotriva păcătoşilor din 
lumea aceasta, așa încît în lumea de dincolo să poată avea 
milă de ei după ce vor fi fost îndreptaţi de pe calea fără- 
delegii”. Dreptatea și mila lucrau împreună spre „împăca- 
rea neamului omenesc”, dar cum s-a ajuns aici? 
Răspunsul nu putea fi găsit în nici un fel de a vorbi și 
de a gîndi despre Dumnezeu care atribuia necesitate sau 
mutabilitate firii divine. Dumnezeu era „acea fiinţă care 
poate dăinui fără ajutorul nimănui”, spre deosebire de 
fiinţele create, „a căror întreagă existenţă stă în puterea 
Altuia”. Nimic nu putea exista în timp și spaţiu fără pre- 
zența lui Dumnezeu. Transcendenţa lui Dumnezeu față 
de natură și legile ei însemna că „însăși natura lucrurilor 
își are propria ei natură, și anume voinţa lui Dumnezeu”. 
Ceea ce se numea „necesitate” şi ceea ce se numea „imposi- 
bilitate” depindeau și erau definite de această voinţă. 
„Ceea ce rostea” Dumnezeu, precum în actul creaţiei, era 
identic cu „ceea ce voia” Dumnezeu. „Eu sînt Cel ce sînt”, 
cuvîntul rostit din rugul aprins, a continuat să servească 
drept mărturie biblică a absolutului ontologic al firii divine, 
așa cum se întîmpla încă din epoca patristică. Din tot 
Vechiul Testament, doar acest text vorbea „în chip esen- 
țial”, adică nemetaforic, despre natura lui Dumnezeu. 
Sensul era acela că Dumnezeu „există în chip imuabil, de 
vreme ce numai ceea ce este imuabil are viaţă adevărată; 
căci oriunde are loc o schimbare, fiinţa și nefiinţa se împle- 
tesc”. Afirmația din Noul Testament potrivit căreia la 
Dumnezeu „nu este schimbare sau umbră de mutare” 
însemna că imutabilitatea sa, sălășluind în sine însăși, 
„rînduiește toate lucrurile care sînt schimbătoare”. Acele 
pasaje biblice în care Dumnezeu părea a fi supus schimbării 

erau condescendente faţă de mutabilitatea umană și 
aveau ca scop instruirea și informarea. Transcendenţa lui 
Dumnezeu „nu poate sub nici o formă să fie coborîtă de la 
înălțimea ei sublimă și nici nu trudește la ceea ce voiește 
să facă”. 

In sfera morală, transcendenţa lui Dumnezeu era drep- 
tatea lui ; căci „atunci cînd spunem că Dumnezeu este mai 
bun decît omul, nu spunem altceva decît că El transcende 
toți oamenii”. De aceea, omul trebuia să mărturisească 
nu numai că „EI este preaînalt, iar eu sînt slab”, ci și că 
„El este drept, iar eu sînt nedrept”, exprimînd astfel nu 
numai evlavia înfiorată a mărginitei făpturi create în 
prezenţa Creatorului nemărginit, dar și vinovăția păcă- 
tosului în prezenţa preasfintului Judecător. Atît de drept 
era Dumnezeu încît însăși prezenţa pedepsei era o dovadă 
a păcatului la cel care era pedepsit, de vreme ce Dumnezeu 
nu putea să osîndească pe nimeni pe nedrept. Chiar dacă 
„absenţa dreptăţii” (justitia) nu era o realitate pozitivă, ci 
doar lipsa unei realităţi pozitive, drept urmare „nimic”, 
nu însemna că atunci cînd Dumnezeu îi pedepsea pe păcă- 
toși pentru absenţa dreptăţii, îi pedepsea pentru nimic și 
ca atare pe nedrept. Pe scurt, „Dumnezeu nu poate sub 
nici un chip să facă o nedreptate”. Deși, în ochii oamenilor, 
pruncii care mureau înainte de a fi botezați nu săvîrșiseră 
nici un păcat și nu ar trebui să fie osîndiţi, Dumnezeu 
judeca diferit şi îi osîndea pe drept, „nu pentru păcatul lui 
Adam, ci pentru păcatul lor”. Și nici nu era automat legi- 
tim să se „făgăduiască impunitatea tuturor celor care au 
fost botezați”, căci dreptatea lui Dumnezeu nu era anulată 
nici chiar de către botez. Nimeni nu putea scăpa de drep- 
tatea și voinţa lui Dumnezeu: cine fugea de „voinţa Lui 
poruncitoare” era prins de „voinţa Lui pedepsitoare”. 
Transcendenţa lui Dumnezeu însemna că nici o făptură 
creată nu putea spori sau micşora „intrinsec” cinstea 
lui Dumnezeu, dar un termen precum „necinstirea lui 
Dumnezeu” reprezenta o modalitate de a descrie ce se 
întîmplă atunci cînd „o fiinţă creată nu îi acordă Creato- 
rului cinstirea care i se cuvine”. Cerînd pedeapsa ori restau- 
rarea acestei cinstiri, Dumnezeu nu acţiona într-o manieră 
sîngeroasă, așa cum pretindeau unii, ci într-o manieră 
potrivită firii sale și în concordanţă cu dreptatea sa. 

A fost în intenţia acestui Dumnezeu drept, în actul 
creaţiei „să facă o natură raţională dreaptă şi binecu- 
vîntată, care să se bucure de El”. Sarcina proclamării 
mesajului creștin era, prin urmare, să inducă ascultătorului 

o adevărată cunoaştere de sine; căci prin cunoașterea de 
sine omul ajungea la cunoașterea lui Dumnezeu. Cunoaş- 
terea de sine îi dezvăluia omului că „el nu poate fi eliberat 
de păcat și din robia păcatului decît prin altul, că nu 
poate fi îndepărtat de pe calea cea dreaptă decît prin sine 
însuși și că nu poate fi lipsit de libertatea [voinţei] sale 
sub nici un chip — nici prin altul, nici prin sine însuși”. 
Natura umană era „împărţită”: continua să fie natura pe 
care o crease însuși Dumnezeu și pe care nu o dispreţuia; 
însă avînd în vedere „pata căsătoriei”, „păcatul săvîrşit în 
ceasul zămislirii”, toţi cei zămisliţi în chip firesc — chiar și 
Fecioara Maria — erau „zămisliţi întru fărădelegi și în 
păcate”, astfel încît „sămînţa necurată” care le-a dat viaţă 
le-a adus în mod inevitabil și păcatul. Dacă natura ar fi 
rămas fără păcat, „așa cum a fost Adam înainte de cădere”, 
ea s-ar fi dezvoltat fără păcat ; dar păcătuind prin cădere, 
ea se dezvolta acum într-un mod păcătos. Păcatul putea fi 
definit pur și simplu prin faptul de „a nu-i da lui Dumnezeu 
ceea ce i se cuvine”; păcatul originar era păcatul „prezent 
în prunc imediat ce acesta are un suflet raţional”, ter- 
menul „originar” referindu-se nu la originea neamului 
omenesc, care era pură, ci la originea fiecărei persoane în 
parte. Bunătatea neîntreruptă a creaţiei lui Dumnezeu, 
în ciuda păcatului și a căderii, presupunea că „răul de 
orice fel..., chiar dacă pare să existe, totuși nu există, 
fiindcă nu vine de la Dumnezeu”. 

Deși răul nu avea o existenţă proprie, el fiind numai 
„lipsa binelui”, totuşi nu era nimic iluzoriu în ceea ce 
privește căderea în păcat a lui Adam și a Evei. Se putea 
spune că fărădelegea lui Adam nu era atît de gravă ca 
aceea a unui creștin de mai tîrziu, care păcătuia împotriva 
mai bunei cunoașteri care venea prin Lege, prin profeţi și 
prin Evanghelie ; sau căderea putea fi interpretată drept 
un avertisment împotriva păcatului mîndriei. Dar era 
limpede pentru toată lumea că era vorba de mult mai 
mult. Ideea omului ca microcosmos, care apăruse în dispu- 
tele hristologice ale Răsăritului, sugera că în căderea omu- 
lui erau implicate toate celelalte făpturi legate de soarta 
acestuia. Creat ca reprezentant al întregii umanităţi, Adam 
a intrat în lupta cu duşmanul omenirii, diavolul, și „a 
căzut, înfrînt chiar în prima confruntare”. Diavolul, a 
cărui cădere fusese provocată tot de mîndrie şi de dorinţa 
de a fi Dumnezeu, și chiar mai mult decît Dumnezeu, l-a 
convins pe Adam să nesocotească porunca lui Dumnezeu. 
Și astfel, „diavolul şi voinţa proprie a omului” erau 

responsabile de păcat. Dorind să se elibereze de sub dom- 
nia lui Dumnezeu, Adam a sfîrşit prin a se așeza pe sine 
însuși, și odată cu el întreaga posteritate, sub domnia 
păcatului şi a ispitei. Așa cum rostea poetul într-o lamen- 
taţie, „O, nefericit părinte, tatăl și blestemul urmașilor 
tăi !”. În timp ce se sugerea uneori că dacă ar fi păcătuit 
doar Eva și nu Adam, acest păcat nu ar fi fost transmis 
generaţiilor viitoare, de vreme ce Dumnezeu ar fi putut 
crea o altă femeie așa cum o crease pe Eva, se spunea că 
generaţiile următoare „au păcătuit în Adam”, chiar dacă 
ele nu luaseră încă fiinţă, întrucît „eram cu toţii în Adam” 
şi „aveam să ne tragem din el”. 

Aceasta era condiția omului căzut așa cum se înfățișa el 
înaintea judecății lui Dumnezeu. El avea faţă de Dumnezeu 
obligaţia de a nu păcătui, aceasta fiind „virtutea ori drep- 
tatea care îi face pe oameni drepţi” ; dar refuzînd ascul- 
tarea, omul l-a „necinstit” pe Dumnezeu prin păcat, și de 
aceea îi datora lui Dumnezeu o „satisfacţie” care era mai 
mare decît necinstirea prin păcat. Omul avea nu numai 
„datoria virtuţii desăvîrşite”, dar și „obligaţia de a da satis- 
facţie”. Moise, David şi toţi marii oameni ai lui Dumnezeu 
erau „prinși în mrejele propriilor lor fărădelegi” și nu 
puteau lua asupra lor păcatele altora: „prin ce satisfacţie, 
așadar, poate cineva să dobîndească iertarea dacă nu are 
ca apărător credincios chiar pe cel împotriva căruia a 
păcătuit ?”. Cei mai mulţi teologi — deşi nu chiar toţi — 
propovăduiau că era imposibil ca Dumnezeu să ierte păca- 
tul omului fără o astfel de satisfacţie, printr-un simplu 
fiat, şi aceasta nu pentru că ar fiputut exista cevacaresă 
fie peste puterile Atotputernicului, ci pentru că un ase- 
menea act de clemenţă ar fi fost o încălcare a înseși drep- 
tăţii care trebuia apărată. Această cerinţă a unei satis- 
facții care depășea obligaţia originară se sprijinea pe „adevă- 
rul neschimbător” al revelaţiei precum și pe „rațiunea 
evidentă” a cunoașterii naturale. Şi era „drept” să se ceară 
îndeplinirea acestei cerinţe de către cineva care aparţinea 
aceleiași specii care săvîrșise păcatul. 

Trăgîndu-se concluzia logică, o atare descriere a transcen- 
denţei și dreptăţii lui Dumnezeu în relație cu păcatul 
omenesc putea părea că se opune oricărui plan al mîn- 
tuirii. Se putea considera că „evidentele formulări mani- 
heiste” ale lui Petru Damian se referă la faptul că viaţa 
omului așa cum se prezenta ea era dincolo de mîntuire. 
„Omul putea fi mîntuit fie prin Hristos, fie într-un fel 
oarecare, fie deloc”, spunea Anselm, și arăta în continuare 

că nu avea să fie „într-un fel oarecare”. Ori era prin Hristos, 
ori deloc. Mîntuirea trebuia să fie posibilă şi necesară ; și 
întocmai cum scopul dezbaterii privind dreptatea divină 
era să arate că mîntuirea este necesară, tot astfel și dezba- 
terea privind harul și mila lui Dumnezeu trebuia să arate 
că mîntuirea este posibilă prin Hristos. „Nimic nu se afla 
mai presus de cuprinderea înţelepciunii sale, nimic nu 
era prea greu pentru puterea sa... Nu se putea sub nici un 
chip ca taina lîntrupării] să fie în zadar”. Deși omni- 
potenţa și transcendenţa lui Dumnezeu se manifestau 
prin dreptatea lui, se putea spune de asemenea că „El nu 
ar fi omnipotent dacă prea-plinul credincioșşiei sale nu l-ar 
duce spre mîntuirea omului, pe care l-a creat bine.” Ter- 
menul „necesitate”, care, aplicat relaţiei dintre Dumnezeu 
şi om, făcea de obicei referire la legea de fier a dreptăţii 
lui Dumnezeu, putea deveni şi un sinonim al harului și al 
milei, aşa încît „era necesar ca [Dumnezeu] să aducă la 
desăvîrșire ceea ce începuse în natura umană”. 

Faptul că Dumnezeu insufla și desăvîrşea toate lucru- 
rile asupra cărora își revărsa mila era expresia „harului 
său gratuit”. lertarea pe care o acorda Dumnezeu în îndu- 
rarea sa se răsfrîngea asupra păcătosului „vrînd nevrînd”. 
Nimeni nu putea să trăiască ori să acţioneze cu adevărat 
în slujba lui Dumnezeu „dacă nu era condus de harul lui 
Dumnezeu”, de fapt „doar de harul lui Dumnezeu”. Toţi 
cei mîntuiţi erau mîntuiţi „doar prin bunătatea harului 
său”, care era mai presus de gîndirea şi înţelegerea omului. 
Această.temă a harului era atît de importantă în Scrip- 
tură încît se crea impresia „că liberul arbitru nu joacă nici 
un rol în mîntuire, ci numai haru!”; în plus, erau mulţi 
cei care „afirmă că pe baza experienţei pot dovedi că omul 
nu este susținut de nici un liber arbitru”. Contradicţia 
dintre apostolul Pavel şi apostolul Iacov în ceea ce privește 
credinţa și faptele putea fi rezolvată afirmîndu-se că dacă 
fără fapte credinţa este moartă, o credință moartă nu mai 
este credinţă, iar dacă omul drept trăiește prin credinţă, 
cineva fără credinţă este mort ; căci „credinţa este temelia 
întregii bunei lucrări”. In mod similar, contradicţia dintre 
„numai haru!” și liberul arbitru era rezolvată arătîndu-se 
că în cazul pruncilor mîntuirea venea cu adevărat „numai 
prin har, fără nici o acţiune a liberului arbitru”, în vreme 
ce în cazul persoanelor mature „liberul arbitru natural 
însoţeşte întotdeauna” darul harului divin. Cu toate aces- 
tea, harul era evidenţiat chiar și aici, căci fără el liberul 
arbitru nu putea duce la mîntuire. 

De aceea, loan Cassian, cu toată contribuţia lui la 
monasticism, a fost aspru criticat deoarece susţinea „că 
există unii oameni pe care Dumnezeu îi mîntuiește prin 
har și alţii pe care naturaiîi îndreptățește prin liberul arbi- 
tru”, iar răspunsul pe care i l-a dat Prosper din Aquitania 
lui Cassian avea să fie considerat „o scriere catolică”. 
„Cine se convertește la Dumnezeu”, se punea întrebarea 
într-un îndreptar pentru călugări, „dacă, lepădîndu-se de 
povara păcatelor, nu este curăţit prin harul iertării ?”. 
Potrivit unui alt autor monasticist, era imposibil ca cineva 
să se ridice spre înălțimile divine prin propriile puteri, 
„dacă nu este ridicat către acestea de harul Celui care s-a 
coborît pentru noi”. Și totuși, același autor mai spunea că 
„darurile divine le primesc doar aceia care, cu ajutorul 
harului lui Dumnezeu, au meritat să le dobîndească prin 
lucrarea lor plină de sîrg”. lar cu altă ocazie el avertiza că 
„deşi nici măcar nu putem să dorim binele, cu atît mai 
puţin să-l facem, fără [harul lui Dumnezeul, totuși nu 
trebuie să credem că vom fi mîntuiţi fără a se ţine seama 
de strădania noastră”. Eșecul nu se datora faptului că omul 
fusese părăsit de „harul premergător al lui Dumnezeu”, ci 
faptului că omul era ţinut pe loc de „propria lui trîndăvie”. 
S-a spus chiar că mîntuirea omului are două cauze, harul 
divin și voinţa omului, dar pînă și această afirmaţie se 
baza pe principiul potrivit căruia orice lucrare bună a 
omului este insuflată de har, care conferă și liberului 
arbitru putinţa de a face bine. 

Rolurile complementare ale harului și liberului arbitru 
în cadrul mîntuirii se aflaseră în centrul atenţiei de-a 
lungul secolelor al V-lea și al VI-lea și, din nou, în secolul 
al IX-lea; iar sub forma controversei pe tema îndreptăţirii 
prin credinţă, acest subiect avea să domine dezbaterile 
din veacul al XVI-lea. Dar aici, în această „perioadă cu 
desăvirşire hristocentrică”, doctrina persoanei și lucrării 
lui Iisus Hristos, și mai puţin doctrina îndreptăţirii sau 
chiar doctrina harului, a fost cea care a devenit calea 
principală de afirmare a caracterului mîntuirii, ca dar 
gratuit și pe deplin nemeritat al lui Dumnezeu ; iar în 
epaca Reformei, această concepţie medievală asupra per- 
soanei și lucrării lui Hristos avea să fie împărtășită, cel 
puţin în principiu, de către ambele părţi aflate în disputa 
dintre ideea îndreptăţirii prin credinţă și cea a îndrep- 
tăţirii prin credinţă și fapte, fiecare susţinînd că teoria 
despre îndreptăţire pe care o apăra era singura conformă 
cu doctrina despre mîntuirea prin Hristos. 

În perioada de care ne ocupăm, la baza doctrinei mîn- 
tuirii se afla dogma hristologică ortodoxă, care se bucura 
de o asemenea recunoaștere încît pasajul din hotărîrea 
Conciliului de la Calcedon, unde se spunea că în întrupa- 
rea Logosului „se păstrează trăsătura distinctă a fiecărei 
firi”, putea fi citat, de către Petru Damian ori Anselm de 
pildă, fără ca vreunul dintre autori (sau editorii moderni 
ai acestora) să mai precizeze sursa citatului. Cînd un 
comentariu din veacul al X-lea pe marginea Evangheliei 
după Matei insista asupra faptului că întruparea implică 
firea umană în totalitatea ei, alcătuită atît din suflet, cât 
şi din trup, sau cînd un teolog din secolul al XII-lea repeta 
conceptul răsăritean potrivit căruia Hristos nu a mîntuit 
ceea ce nu și-a asumat prin întrupare era vorba despre o 
reafirmare a condamnării „apolinarismului”. Noţiunea de 
enhypostaton, dezvoltată în controversele hristologice ulte- 
rioare, oferea o replică celor care susțineau că întrucît 
Logosul „era un ipostas (persona) chiar și înainte de asu- 
marea unui om..., iar omul asumat era ipostas, de vreme 
ce orice ființă umană în parte este recunoscută a fi un 
ipostas”, atunci se cuvenea să se vorbească despre Cel 
întrupat ca reunind „două ipostasuri” , această concepţie 
era greșită fiindcă „termenul «om» [aplicat lui Hristos] se 
referă numai la firea lumană/”, nu și la un ipostas uman. 
Se pare că teologii occidentali au reușit într-o măsură mai 
mică să asimileze rezultatele controverselor răsăritene 
legate de existenţa uneia sau a două voințe în Hristos, 
așa cum reiese din afirmaţia lui Anselm potrivit căreia 
„Hristos nu a venit să împlinească voia Lui, ci pe cea a 
Tatălui, întrucît voia dreaptă pe care o avea nu venea din 
firea [Lui] omenească, ci din firea [Lui] dumnezeiască”. 
Totuși, aceasta nu implica absenţa unei voințe umane 
distincte în Hristos. 

Ar fi o greșeală ca, din tonul formal al unor astfel de 
mărturisiri de adeziune la ortodoxia hristologică, să tra- 
gem concluzia că nu fusese inclus conţinutul dogmei în 
ceea ce se credea, se propovăduia și se mărturisea. Teo- 
logii latini ai acestei perioade susțineau cu multă însufle- 
țire paradoxul întrupării, care spunea că „o femeie l-a 
zămislit pe Domnul, pentru ca o făptură creată să-i dea 
naștere Creatorului”, că „[fecioara] preacurată este cură- 
țită, Dumnezeu este jertfit, iar Mîntuitorul este mîntuit”, 
că „Cel pe care nemărginirea cerului nu îl poate cuprinde 
este închis în hotarele ieslei”, și că „Cel ce stă în leagăn 
trimite o stea din constelații” ca să-i călăuzească pe magi. 

Prin nașterea sa din Fecioara Maria, „Dumnezeul nostru 
a devenit fratele nostru”, luînd asupra sa cu smerenie tot 
ce aparţine firii omenești. În trup, precum acum în pîinea 
Euharistiei, a stat ascuns însuși Dumnezeu. Dragostea 
l-a îndemnat să coboare pe pămînt, iar „Cel ce este deo 
fiinţă cu Tatăl a binevoit prin dragostea Lui să vină la 
noi”. Însuși numele „lisus” era un sinonim al „Mîntuito- 
rului”, iar cei salvaţi din iad erau „convertiți în temeiul 
numelui lui isus”. Cel întrupat era „Înţelepciunea care 
împreună cu Dumnezeul atotstăpînitor a modelat întreaga 
creaţie”. Cînd, potrivit textului Vulgatei, lisus i-a spus lui 
Nicodim că „Fiul Omului este în cer”, aceasta dovedea că 
Logosul întrupat era prezent în cer potrivit ambelor firi 
în timp ce se afla pe pămînt. Unirea ipostatică între firea 
umană și cea divină în Hristos a făcut posibilă răscumpă- 
rarea și îndreptăţirea, astfel încît „tot ceea ce trebuia făcut 
pentru restaurarea omului a fost făcut de firea divină, dacă 
nu era în puterea firii umane, și de firea umană, dacă nu 
era vrednic de firea divină”. 

Astfel era „Hristos, iubitorul de oameni”. Evlavia hristo- 
logică a acestei perioade a creat nenumărate apelative și 
epitete pentru desemnarea Mîntuitorului, numindu-l „jertfă, 
rege, erou, judecător, conducător, altar, preot”. Noaptea 
Crăciunului, sărbătoarea nașterii sale, era „acea noapte 
în care pacea era dată înapoi îngerilor și oamenilor”. Dar 
nașterea lui Hristos a fost doar începutul unui lanţ de 
evenimente care au alcătuit împreună planul mîntuirii. 
„Căci Hristos s-a născut pentru a pătimi; a murit pentru 
a învia; a înviat pentru a înălța la cer trupul pe care l-a 
asumat de la noi pentru noi; l-a luat cu El acolo pentru a-l 
face nemuritor și veșnic fericit”. Iconomia mîntuirii inclu- 
dea întruparea, patimile și învierea, care trebuia să fie 
luate împreună. Cele „șapte peceţi” din Apocalipsă erau 
evenimentele mîntuitoare ale vieţii și morţii lui Hristos. 
O metaforă preferată pentru acest lanţ de evenimente din 
iconomia mîntuirii, preluată de la Ambrozie, era ideea 
unei serii de „salturi”. „El va mîntui lumea”, spunea poetul 
anglo-saxon Cynewulf, „și tot ce se află în ea prin acel 
nobil salt. Primul salt a fost făcut cînd a venit la Fecioară”. 
Lista salturilor care au urmat varia de la un teolog la 
altul, însă nașterea, răstignirea și înmormîntarea erau 
cuprinse în toate. Semnificativ este faptul că Cynewulf 
includea printre salturi și o descriere grafică a coboririi la 
iad a lui Hristos. 

Naşterea și viaţa lui Hristos, răstignirea și moartea 
lui Hristos, înmormîntarea și învierea lui Hristos — aceste 
trei „salturi” reprezentau punctele de maxim interes în 
ceea ce privește răscumpărarea. La temelia lucrării sale 
mîntuitoare au stat uneori smerenia și îndemnurile lui 
către ucenicie ; iar alteori „lanţul de evenimente din pati- 
mile Domnului” pe cruce ori înălţarea în slavă ca Domn al 
istoriei și al universului. La fel ca în gîndirea patristică, 
şi în veacurile al X-lea și al XI-lea aceste „salturi” nu 
apăreau izolate unele de altele, dar existau totuși dife- 
renţe de accent. Se recunoștea în plus faptul că pînă și în 
calitate de Mîntuitor și Domn, Hristos și-a „păstrat depli- 
nătatea harului în sine însuși” și a rămas transcendent. 
Dar întrucît această epocă își propunea să lămurească 
„ceea ce poate fi acea mîntuire a noastră prin moartea lui 
Hristos și în ce fel mărturisește apostolul că sîntem îndrep- 
tăţiţi prin sîngele Lui”, ea pleca de la premisele moștenite 
cu privire la fiinţa lui Dumnezeu, la natura omului și la 
taina întrupării Dumnezeu-Omului. Fiecare dintre aceste 
premise căpătase deja o formă bine definită pînă atunci, 
așa încît, deşi nu exista nici o dogmă a răscumpărării, 
totuși nu putea fi acceptată nici o teorie a mîntuirii care 
săignore sau să desconsidere oricare dintre aceste premise. 


Disciplina lui lisus 


Planul mîntuirii, așa cum era el definit și șlefuit în această 
perioadă, nu se limita la teoria mîntuirii în sensul restrîns 
al cuvîntului. „Portretul lui Hristos” care se afla la baza 
acestui plan al mîntuirii includea nu numai relatările cu 
privire la suferinţa, moartea și învierea lui, ci întreaga 
prezentare a vieţii și lucrării lui, a minunilor și para- 
bolelor precum și a răstignirii lui. Prezentarea omului 
care se afla la baza doctrinei mîntuirii implica și ea o 
înţelegere cuprinzătoare a ceea ce se înfăptuise prin veni- 
rea lui Hristos. „Omul nu a avut nevoie numai să fie 
mâîntuit”, potrivit acestui mod de a înţelege venirea lui 
Hristos în căutarea celor rătăciţi, „ci și să fie învăţat cum 
se cuvine să trăiască după înfăptuirea mîntuirii”. Accep- 
tarea unei astfel de instruiri reprezenta pecetea adevă- 
ratei ucenicii. „Pentru a fi cu adevărat ucenic al lui Iisus 
și unul căruia îi vorbeşte lisus, trebuie să iubeşti disci- 
plina lui lisus.” Ucenicia și disciplina erau inseparabile în 
viaţa creștină, aşa cum erau disciplina și mîntuirea în 

zugrăvirea lucrării lui Hristos. „Disciplina lui isus” inclu- 
dea întreaga sferă a experienţei umane care avea să fie 
pusă în armonie cu voința divină revelată prin întruparea 
Fiului lui Dumnezeu într-o viaţă pe deplin umană, profund 
legată de vieţile oamenilor pe care trebuia să le mîn- 
tuiască şi să le înnoiască. 

Înainte de întrupare, numeroase aspecte ale existenţei 
umane autentice nu fuseseră văzute niciodată într-o per- 
soană concretă, ci „puteau fi demonstrate numai prin 
rațiune, dincolo de experienţă”. Însă acum chiar Cel „care 
avea să-i mîntuiască pe oameni și să-i întoarcă de pe calea 
morţii și a pierzaniei către calea vieţii și a fericirii veșnice” 
avea să fie în același timp Cel care a trăit ca om între 
oameni și Cel care, „astfel legat de ei, învăţîndu-i cu cuvîn- 
tul cum să trăiască, se va da pe sine drept pildă pentru 
ei”. Disciplina lui lisus le-a fost de folos ucenicilor săi 
„prin învăţătură și prin pildă”. Cînd Fiul lui Dumnezeu 
s-a întrupat ca să-i primească pe taţi cei care căutau la el 
adăpost, „i-a învăţat căile vieţii și a statornicit un model 
desăvîrșit de viaţă nouă”. De exemplu, imperativul de a 
ierta slăbiciunile altora era inculcat „nu numai ca precept, 
dar și prin numeroase pilde” şi, mai presus de toate, prin 
aceea a „smeritului lisus”. Impletirea între precept și 
exemplu în disciplina lui lisus avea ca prototip pilda evan- 
ghelică despre Maria și Marta. Cele două surori ilustrau 
cele două porunci ale acestei discipline, căci „nu ni s-a 
poruncit nimic altceva decît să-i slujim lui Hristos prin 
mădularele Lui”, cum a făcut Marta, „sau să luăm aminte 
la El contemplîndu-i voinţa”, așa cum a făcut Maria. Astfel 
de ascultare și acţiune reprezentau conţinutul vieţii creș- 
tine. Astfel s-a spus despre un sfînt că „ziua, cu Marta, el 
îi slujea Domnului prin mădularele Lui, dar noaptea, cu 
Maria, şedea la picioarele lui Iisus și îi asculta cuvîntul”. 

Ascultarea cuvîntului lui lisus era un mod de a descrie 
„dulceaţa vieţii contemplative”, simbolizată de Maria. „El 
era”, spunea poetul, „dătătorul de legi și de precepte”. 
Concepţia asupra Evangheliei ca o nouă Lege, care își 
avea originea în primele veacuri ale Bisericii, continua să 
fie un mod de a descrie poruncile lui lisus ca o împlinire 
sau ca o completare a vechii Legi. Deși nu era un simplu 
profet, Hristos, ca propovăduitor al noii Legi, putea fi 
reprezentat și drept profet, și aceasta într-un tratat adre- 
sat evreilor. Cînd Hristos spusese despre El însuși, „Eu 
sînt Adevărul”, aceasta ţinea nu numai de „mărturisirea 
lui Hristos” ca atare, ci și de „adevărul dreptăţii”, în măsura 

în care îl afecta pe aproapele. Prin urmare, oricine nega 
adevărul în cazul aproapelui său de teamă să nu îi ofen- 
seze pe cei puternici „îl tăgăduia neîndoielnic pe Hristos” 
ca Adevăr întrupat. Autorul acestor gînduri a fost el însuşi 
considerat drept „ostaş al lui Hristos”, și într-o relatare a 
cuiva care a fost ostaș în sensul propriu, precum și ostaș 
al lui Hristos, el mărturisea influenţa „dragostei lui Hristos” 
pe cîmpul de luptă, unde ostașul „nu avea nici o dorință 
de a-i ataca pe dușmani, ci doar de a le pune la încercare 
curajul”. Aspiraţia „către Hristos, către pace şi către bine” 
se afla la loc de cinste în mintea lui, chiar și ca ostaș. 
Respectarea acestor porunci era o caracteristică defini- 
torie a unui creștin. Deşi se spunea că „un creștin este 
acela care nu i se opune în nici un fel lui Hristos, în vreme 
ce acela care nu urmează sfintele canoane [ale Bisericii] i 
se împotriveşte lui Hristos”, definiţia fundamentală a creş- 
tinului era următoarea: „cel care se supune voinţei lui 
Hristos”. 

Un alt fel de a exprima aceeași definiţie era reprezen- 
tarea creștinului ca un om care citeşte Biblia: „cel ce 
dorește să fie veșnic cu Dumnezeu trebuie să se roage și 
să citească mereu ; căci atunci cînd ne rugăm, vorbim noi 
cu Dumnezeu, dar atunci cînd citim, Dumnezeu vorbeşte 
cu noi”. Singura cale de a păstra calmul înţeleptului în 
faţa tuturor grijilor acestei lumi era meditaţia pe mar- 
ginea Scripturii, care conţinea tot ce se putea ști despre 
Dumnezeu şi despre sine. Nu era armă mai eficace împo- 
trivă amăgirilor diavolului decît citarea Scripturii. Prin 
această metodă cei care citeau Scriptura și meditau pe 
marginea ei erau în stare să le alunge. Cînd psalmistul 
spunea „Gătit-ai masă înaintea mea, împotriva celor ce 
mă necăjesc” se referea la „masa Sfintei Scripturi... plină 
cu diferite doctrine”. Dar cînd apostolul spunea „toate cîte 
s-au scris mai înainte s-au scris spre învăţătura noastră”, 
aceste cuvinte făceau referire „mai ales la cei care, cu 
ştiinţă de carte fiind, pot să recunoască în permanenţă 
cum să se păstorească pe ei înşişi şi cum să-i păstorească 
pe cei care le-au fost daţi în grijă” ; de aceea, „se cuvine cu 
precădere slujitorilor Bisericii să ia aminte la ceea ce stă 
scris.” Această îndatorire putea fi considerată drept lucrul 
cel mai important pe care îl făcea clerul. „Jertfa de laudă” 
care îl slăvea cu adevărat pe Dumnezeu consta în citirea 
şi propovăduirea cuvintelor Legii divine. De vreme ce 
scopul întregii Scripturi era să pună frîu răutăţilor aces- 
tei vieţi, ea se adresa condiţiei umane pe două căi, „fie 

îmbărbătîndu-ne, fie avertizîndu-ne, căci orice hotărîre 
divină ne este înfățișată urmînd această dublă formă”. 
Proclamarea cuvîntului lui Dumnezeu consta în aplicarea 
mesajului de îmbărbătare şi de avertizare îndreptat către 
ascultător. 

Ca îmbărbătare şi ca avertisment, Scriptura se bucura 
de o autoritate unică, de vreme ce era cuvîntul lui Dumnezeu. 
Cine refuza să ţină seama de acest cuvînt dovedea că nu 
se află de partea lui Dumnezeu. Pentru cei care se aflau 
de partea lui Dumnezeu era suficient ca cineva „să arate 
o mărturie din Sfînta Scriptură, ca noi să-l credem”. Se 
spunea despre Anselm, de pildă, că avea atîta încredere 
în Scriptură încît pentru el fiecare cuvînt al ei era ade- 
vărat fără putinţă de tăgadă, iar țelul lui suprem era să-și 
modeleze credinţa și gîndirea după autoritatea Scripturii. 
EI însuși considera „falsă” și de neconceput orice idee care 
contrazicea Scriptura; şi îşi verifica raţionamentul în aşa 
fel încît dacă orice concluzie la care ajungea raţiunea 
umană era contrazisă de Scriptură, atunci ea nu trebuia 
să fie crezută, dar dacă nu contrazicea Scriptura, atunci 
trebuia acceptată. Un gînditor nu trebuia să-şi folosească 
prejudecățile filozofice pentru studierea Scripturii, ci „să 
abordeze cu cea mai mare grijă aspectele legate de Sfînta 
Scriptură”, ceea ce „dialecticienii timpurilor noastre, sau 
mai bine zis ereticii dialecticii”, nu reușeau să facă. Ceea 
ce l-a transformat pe Anselm în „maestrul întregii lumi 
latine” a fost „rigoarea lui în afirmarea Scripturii şi a 
credinţei” spre deosebire de aceștia și de alţi „eretici ai 
vremi!”. 

Autoritatea Scripturii era supremă în faţa raţiunii, dar 
şi în faţa altor autorităţi. Dumnezeu insuflase har peste 
Vechiul şi Noul Testament cu atîta generozitate încît „nu 
mai este nevoie să adăugăm nimic de natură doctrinară și 
nici să susţinem altceva decît ceea ce am aflat din citirea 
lor”. Deși o astfel de formulare a autorităţii Scripturii 
părea izolată de autoritatea Bisericii şi a Părinților, nu se 
avea în intenţie nici o astfel de izolare. Doctrina auto- 
rităţii prezentată de Ratherius de Verona poate fi luată 
drept model. Pe de o parte, el descria Scriptura ca „labirint, 
cu desăvîrşire de nepătruns pentru mine” și devenită acce- 
sibilă doar cu ajutorul scrierilor Părinților. Pe de altă 
parte, cel puţin de dragul argumentaţiei, el se putea dis- 
pensa de citatele din Sfinţii Părinţi în favoarea „autori- 
tăţii mai pregnante” a Scripturii. Mai mult, exprima 
deosebirea dintre Părinţi și Scriptură în termenii unei 

distincţii între „învățătorii moderni” şi „cei vechi”, admi- 
ţînd că „îi folosise fără discriminare”, de vreme ce prin 
„învățătorii moderni” a făcut Dumnezeu să rodească vechea 
Scriptură. 

În calitate de cuvînt insuflat de Dumnezeu, Scriptura 
era adevărată și pe deplin omogenă. Dacă ceva într-una 
din cărţile Bibliei părea să se deosebească de ceea ce se 
spunea în alta, „toate trebuie înţelese ca avînd un singur 
mesaj, prin unitatea Celui care vorbește în toate, Duhul 
Sfînt”. Această unitate făcea legătura între Noul Testa- 
ment și Vechiul Testament, amîndouă ilustrînd cuvîntul 
lui Dumnezeu. Chiar în primul verset din primul psalm 
se vorbeşte „despre binecuvîntarea și sfinţenia” lui Hristos, 
la fel ca în multe alte pasaje din Vechiul Testament. S-a 
sugerat că iniţial în timpul Liturghiei creștine se citea 
numai din Epistolele apostolului Pavel, dar că ulterior 
s-au adăugat și alte pilde, nu doar din Noul, ci şi din 
Vechiul Testament. Mărturia lui Hristos era atît de impor- 
tantă în Vechiul Testament încît „Isaia, după cum spune 
Ieronim, ar trebui să fie numit nu atît prooroc cît mai 
degrabă evanghelist și apostol”. Cîntarea Cîntărilor a deve- 
nit „cartea cea mai citită și cea mai comentată în mănăs- 
tirile medievale” căci, fiind „o cîntare nupţială”, se potri- 
vea preamăririi lui Hristos și a sfinţilor săi. Se pare că în 
unele mănăstiri medievale, Psalmii și scrierile asemănă- 
toare se bucurau de atîta cinstire încît atunci cînd călu- 
gării auzeau citindu-se Evangheliile exclamau „Oprește-te 
şi întoarce-te la Psalmi !”. În ciuda interpretării hristo- 
logice pe care o dădeau Vechiului Testament, creștinii 
susțineau uneori, mai ales în polemicile lor împotriva 
iudaismului, că Legea lui Moise și Vechiul Testament le 
promiteau credincioșilor doar binecuvîntări materiale, pre- 
cum bogăţie, copii și viaţă lungă, dar că păstrează tăcerea 
în ceea ce priveşte „lucrurile veșnice, și nu spun nimic 
despre răsplata raiului ori despre chinurile iadului”. În 
plus, ei recunoșteau că interpretarea hristologică a Vechiu- 
lui Testament depinde de autoritatea lui Hristos, și nu 
invers, așa încît „chiar dacă nu credeţi ceva cu toate dove- 
zile din Sfintele Scripturi, fie pentru că ele au fost rostite 
în umbra Legii [ Vechiului Testament] ori pur și simplu de 
către oameni, va trebui să credeţi negreșit ceea ce a fost 
spus de Domnul lisus Hristos, care este Dumnezeu și om”. 

Ceea ce fusese spus de însuși Hristos era, în sens strict 
şi special, ceea ce era cuprins în Evanghelii. „Legea și 
profeţiile sînt recapitulate în Evanghelie”, căci cuvintele 

şi faptele lui Hristos din Evanghelii au dat sens cuvintelor 
şi faptelor lui Moise și Isaia. Proorocul nu era doar cel 
care prezicea venirea lui Hristos ca ceva în viitor, ci cel 
care interpreta Scriptura așa cum se cuvine. Prin urmare, 
Ioan Botezătorul a fost prooroc, întrucît el a prezis ce 
avea să fie, dar a fost „mai mult decît prooroc, fiindcă a 
arătat cu degetul spre El, Cel despre care ceilalţi prooroci 
au prezis că va veni, și a spus: «lată Mielul lui Dumnezeu»”. 
Această recunoaştere explicită a lui Hristos, pe care Vechiul 
Testament doar îl vestise, conferea Evangheliilor un carac- 
ter special. „Evanghelia (evangelium), tradusă în latină, 
înseamnă «vestea cea bună». Şi ce veste mai bună decît... 
cele ce sînt spuse în Evanghelie despre întruparea Fiului 
lui Dumnezeu, despre minunile sale, despre învăţătura, 
învierea și înălțarea sa?”. Aceste evenimente din viaţa lui 
Hristos, de fapt „toate faptele Mîntuitorului nostru”, îndem- 
nau la meditaţie și la cinstire, căci nimic din ce se spune 
ori se face în [Evanghelii] nu este lipsit de taine bine- 
făcătoare”. Deşi Evanghelia după Matei a fost prima, iar 
Evanghelia după Ioan ultima, „totuși sfinţii evangheliști 
sînt cu toţii una ca autoritate și una în credinţă, neîn- 
depărtîndu-se unul de altul sub nici un chip”. 

Poziţia unică a Evangheliilor în cadrul Bibliei era ilus- 
trată și de locul lor special în cadrul liturghiei, unde repre- 
zentau „cel mai important lucru dintre toate cele care sînt 
spuse în timpul Sfintei Liturghii”. Oficierea Liturghiei nu 
începea cu citirea textelor sfinte, ci cu cîntări și rugăciuni, 
ale căror „dulceaţă și blîndeţe mai întîi vor înmuia inimile 
ascultătorilor, așa încît oamenii, după ce vor asculta melo- 
dia unei plăcute cîntări şi se vor concentra asupra lucru- 
rilor spirituale prin căinţa minţii lor, vor sorbi cu nesaţ 
cuvintele mîntuitoare ale Evangheliei”. Citirea Evangheliei 
era „mai importantă” decît restul liturghiei. Potrivit unui 
ritual liturgic practicat în veacul al X-lea, diaconul săruta 
Evanghelia, apoi o lua în mînă și se îndrepta spre locul 
stabilit pentru citirea ei; la anunţarea lecturii din Evan- 
ghelie slujitorii Bisericii și toţi credincioșii se întorceau 
cu faţa către răsărit. Încă înainte de secolul al X-lea se 
obișnuia ca în timp ce se citea din Evanghelii să se tămîieze 
şi să se aprindă lumînări sau să se reliefeze importanţa 
deosebită a lecturii prin alte simboluri. Se cuvenea ca 
Evanghelia să fie citită doar de către un diacon sau de un 
alt slujitor al Bisericii de rang mai înalt și dintr-un loc 
special, în faţa altarului ca semn al „doctrinei centrale 
proclamate în Evanghelie și al autorităţii ei desăvîrșite”. 

Chiar și citirea pericopei din Epistole a trebuit să premeargă 
Evangheliei, nu ca semn al unei mai mari importanţe, ci 
doar în amintirea faptului că apostolii au mers înaintea 
lui Hristos pe cînd acesta se afla pe pămînt. Insemnătatea 
Evangheliei era capitală nu numai în cadrul liturghiei, ci 
şi pentru liturghie, determinînd practica liturgică pînă și 
în chestiuni precum omiterea Doxologiei în timpul Postului 
Paștelui. 

Fiind cuvîntul lui Hristos, Evangheliile înfățișau nu 
numai ce a spus Hristos, ci şi cine a fost şi ce a făcut. Într-o 
predică de Crăciun, de pildă, repetarea formulelor cu pri- 
vire la întrupare care aminteau de crezul adoptat de Con- 
ciliul de la Calcedon a determinat „o discuţie obișnuită 
despre smerenia Mîntuitorului nostru și ceea ce a înfăp- 
tuit El pentru mîntuirea noastră prin însăși nașterea Sa”. 
La botezul lui Hristos, Duhul Sfînt a apărut în chip de 
porumbel, căci „Domnul care venea în smerenie a voit să 
se facă știut oamenilor prin semne ale smereniei”. El a 
venit să mîntuiască lumea de păcatul mîndriei și „aceasta 
o arată prin toate lucrurile pe care le face cu deplină 
smerenie, spunînd, «Învăţaţi-vă de la Mine, că sînt blînd 
şi smerit cu inima»”. Cînd Iuda a căutat să-l trădeze cu un 
sărut lisus s-a arătat „blînd și neprihănit”. Ca împărat al 
păcii, Hristos era hotărît să domnească prin cumpătare și 
să înlocuiască asprimea cu blîndeţea. De aceea, cine dorea 
să domnească alături de Hristos trebuia „mai întîi să se 
străduiască să pătimească pentru El cu smerenie”. Sme- 
renia lui Hristos era noblețea ucenicilor săi. Ei erau cu 
adevărat vrednici de Hristos dacă, la fel ca și El, aveau 
posibilitatea de a se mîndri și de a atinge înălţimea pute- 
rii, dar cu toate acestea rămîneau smeriţi. Acest lucru era 
valabil chiar și în cazul Fecioarei Maria, „unica, neasemuita 
Fecioară, [care] dacă nu ar fi urmat pilda smereniei lui 
Hristos, nu ar fi atins niciodată slava lui Hristos”. 

Asemenea Fecioarei Maria, credincioşii trebuiau să-l 
urmeze pe Hristos, „care se cuvine a fi imitat în toate 
privinţele atît cît se poate”. Dacă ei pretindeau că îi sînt 
fideli, atunci trebuiau să meargă așa cum a mers Hristos. 
Căci o regulă esenţială a vieţii creștine spunea că „cel ce 
vrea să-i urmeze lui Hristos trebuie să înveţe necontenit”. 
A-i urma lui Hristos astăzi nu însemna a merge pe urmele 
lui, ci a-i imita faptele. De vreme ce Hristos era capul 
Bisericii, ochii tuturor credincioșilor erau îndreptaţi asupra 
lui, așa cum ochii oamenilor sînt îndreptaţi spre capul 
unei alte persoane. Cînd doi dintre ucenicii lui Hristos se 

făcuseră vinovaţi de ambiţie nemăsurată, iar ceilalţi zece 
se făcuseră vinovaţi de ranchiună, Hristos nu i-a mustrat 
nici pe unii, nici pe alţii, ci s-a dat pe sine drept exemplu 
al principiului potrivit căruia „cel care este slujitorul tutu- 
ror este cu adevărat Domnul”. Dacă însăși Fecioara Maria 
urmase pilda smereniei lui Hristos, atunci imitarea mode- 
lului sfinţilor de către credincioși era de fapt o imitare a 
lui Hristos; totuși, erau de asemenea prezentate „faptele 
Domnului nostru lisus” ca model pentru cei „care cîrtesc 
împotriva” pildelor sfinţilor. Hristos se făcuse om pentru 
ca oamenii să-i imite viaţa lui omenească și să nu renunţe 
la virtuțile sale ca fiind ceva imposibil de atins ; „de aceea 
nu le-a dat drept model un arhanghel, ci s-a dat pe Sine 
însuși”. Era mai presus de toate un model pentru felul 
cum să înduri disprețul oamenilor ca răsplată pentru o 
viaţă plină de virtute. 

Indemnîndu-i pe oameni să-i urmeze exemplul, „El a 
ridicat semnul crucii înaintea neamurilor, spunînd: «Cel 
ce nu-și ia crucea și nu-Mi urmează Mie nu este vrednic 
de Mine»”. Îndemnul de „a lua crucea Mîntuitorului” era 
esenţa vieţii creștine întemeiate pe jertfa de sine prin 
care credinciosul murea lumii. Aceasta era chemarea de 
„a-l urma [pe Hristos] ca pe o călăuză în toiul luptei cu 
ispitele, ca pe un păzitor pe timp de pace și bunăstare”. 
Insă această chemare de a-l urma pe Hristos ca pe o 
călăuză era adresată mai curînd celor care se aflau într-un 
„moment al iniţierii” ca novici în viaţa monahală, și mai 
puţin laicilor creștini. De altfel, laicii creștini, „care își 
stabileau un standard mai înalt decît cel obișnuit, îşi 
alegeau modelele din mediul monahal”. Indemnul de a 
imita „exemplul Domnului” era adresat tuturor celor care 
erau „ucenici” ai lui Hristos. Totuși, cînd un mirean arăta 
o evlavie specială pentru Hristos, aceasta dovedea că „jude- 
cînd după dorinţa (votum) lui”, mireanul respectiv mani- 
festa de fapt o „înclinaţie către viaţa monastică”, chiar 
dacă împrejurările vieţii l-au împiedicat să devină călu- 
găr; iar unii mireni cu astfel de înclinații au intrat în cele 
din urmă în viaţa religioasă. 

Termenul „dorinţă” (votum) din descrierea de mai sus 
nu era încă folosit în sensul strict de „vot monahal”, dar 
cele trei elemente componente ale doctrinei voturilor — 
sărăcia, castitatea și supunerea -— erau clar prezente în 
felul particular în care Hristos servea drept model. Cel ce 
îi primea pe săraci îl primea pe Hristos „prin ei”, iar cel 
ce le auzea strigătul îl auzea de fapt pe „Hristos în cei 

săraci” ; dar despre cei care renunţau la putere și la avere 
ca „să îmbrace rasa monahală” se spunea că devin „sluji- 
tori ai lui Hristos cel sărac”, iar idealul pe care îl urmau 
era cel al unei vieţi trăite „în simplitatea lui lisus Hristos, 
cel sărac și răstignit”. „Ca sărac și sărac cu duhul”, îl 
povăţuia un abate pe un călugăr, „urmează-ţi Domnul Cel 
Sărac”. Idealul castităţii făcea şi el parte din urmarea 
exemplului lui Hristos, Fiul Fecioarei, care a spus că „cel 
care își ia crucea este curat cu inima și cu trupul și grija 
de trup nu o face niciodată spre împlinirea poftelor”. Ca 
Fiu al Fecioarei, Hristos nu numai că a salvat-o pe Maria 
Magdalena „din adîncul prăpastiei” desfrînărilor ei, dar 
„a insuflat dragostea de feciorie” unui credincios mirean, 
aşa încît „acesta nu a mai voit să se lepede de ea nici chiar 
pentru o căsătorie foarte bună”. O astfel de supunere 
față de Hristos merita să fie numită „purtarea jugului lui 
Hristos”, dar acest „jug” se referea de obicei la supunerea 
monahală. Spre deosebire de Moise, care îi obligase pe 
evrei să se supună folosind forţa Legii, Benedict de Nursia 
i-a „supus pe călugări jugului dulce al lui Hristos”. Iar 
călugărul avea să spună despre el însuși că, făcînd legă- 
mâîntul supunerii, i-a făgăduit lui Hristos să poarte „jugul 
monahal”. 

Calea supremă de învăţătură și revelaţie divină prin 
disciplina lui lisus, așa: cum ilustra sintagma „purtarea 
crucii”, o reprezentau patimile și moartea lui Hristos. In 
calitate de întemeietor al Ordinului Camaldolez, Romuald 
spunea: „Dacă purtaţi crucea lui Hristos, se cuvine să nu 
uitaţi de supunerea față de Hristos”. A-l asculta și a-l 
urma pe Hristos presupunea ascultarea cuvîntului său și 
imitarea acţiunilor sale, dar mai presus de orice însemna 
a urma „exemplul patimilor sale”. Dacă, de pildă, cuiva îi 
era greu să-și ierte fratele, trebuia să-și amintească de 
suferinţele lui Hristos, care s-a rugat pentru dușmanii 
lui, deși primea din mîinile lor moarte, nevinovat fiind. 
Un act de penitenţă, precum postul sau flagelarea, era, în 
opinia lui Petru Damian, „cu adevărat o participare la 
patimile Mîntuitorului”, căci în felul acesta penitentul îşi 
răstignea ispitele trupului urmînd pilda lui Hristos pe 
cruce. „Hristos s-a dat morţii pentru noi”, spunea el cu 
altă ocazie, „și de aceea, de dragul iubirii Lui, să alun- 
găm din sufletele noastre orice pornire către plăcerile 
lumești. Prin binevoirea Lui de a pătimi pe cruce, El ne-a 
arătat calea prin care ne putem întoarce în patria noastră 
[cerească]”. Ceea ce a pătimit Hristos prin sine însuși în 

calitate de cap al Bisericii continua să pătimească prin 
ucenicii săi. Cele cinci răni ale lui Hristos (două la mîini, 
două la picioare şi una în coastă) corespundeau celor cinci 
simţuri, iar fiecare simţ își avea plăcerile lui speciale de 
care trebuia vindecat. Într-un tratat dedicat doctrinei 
satisfacţiei prin moartea lui Hristos, Anselm de Canterbury 
accentua și faptul că „rănile și ocările și moartea pe cruce” 
au servit drept „exemplu oamenilor” despre felul cum ar 
trebui ei să-și îndure propriile suferinţe. 

Această viziune despre cruce ca exemplu a primit formu- 
larea clasică în teologia lui Petru Abelard, „al cărui instinct 
infailibil duce direct către întrebări periculoase și răspun- 
suri provocatoare”. „Pentru a persevera plini de curaj în 
lupta împotriva patimilor”, îndemna el într-o predică ros- 
tită în Duminica Floriilor, „trebuie să-L avem mereu înain- 
tea ochilor, iar patimile Lui să ne slujească drept pildă, ca 
să nu cădem”. Cuvintele Evangheliei, „Mai mare dragoste 
decît aceasta nimeni nu are, ca sufletul lui să și-l pună 
pentru prietenii săi”, i-au servit drept locus classicus în 
interpretarea semnificației crucii. Ele voiau să spună că 
„Prin credinţa pe care o avem în Hristos dragostea spo- 
reşte în noi, datorită convingerii că Dumnezeu în Hristos 
a unit firea noastră cu a Sa și că, suferind în această fire, 
El ne-a arătat dragostea desăvîrşită de care vorbește”; 
astfel, „de dragul Lui sîntem legaţi de El și de aproapele 
nostru printr-o trainică legătură de iubire”. Și aceste cuvinte 
voiau să spună că Hristos „a mers pînă la moarte pentru 
doctrina propovăduirii Evangheliei, iar prin moartea Sa a 
arătat ce nu ar fi putut arăta prin nașterea Sa”. Intr-un 
alt context, Abelard cita aceste cuvinte pentru a dovedi că 
Hristos „ne-a învăţat în chip desăvîrșit” prin moartea și 
învierea sa, „propunînd un exemplu” prin felul morţii sale, 
„arătînd o viaţă în nemurire” prin învierea sa din morţi, 
iar prin înălţarea sa „învăţîndu-ne” despre viaţa veșnică 
din împărăţia cerurilor. Și, pornind de la aceste cuvinte 
ale lui Hristos, Abelard a definit mîntuirea însăși ca fiind 
„acea dragoste desăvîrșită din noi prin patimile lui Hristos”, 
înlocuind frica de Dumnezeu cu dragostea față de El. 

Acest locus classicus i-a oferit lui Abelard o interpre- 
tare a diferitelor teme și reprezentări tradiționale ale 
miîntuirii prin moartea lui Hristos. El spunea într-o scri- 
soare că Hristos „v-a răscumpărat și v-a mîntuit prin 
propriul Lui sînge... Însuși Creatorul lumii a devenit 
preţul pentru voi”. Hristos era în mod firesc numit „Regele 
preaînalt, Preotul suprem și adevăratul Mîntuitor”. Pus 

în situaţia să-și apere ortodoxia doctrinei sale, Abelard 
declara: „Mărturisesc că unicul Fiu al lui Dumnezeu s-a 
întrupat ca să ne elibereze din robia păcatului și de sub 
jugul diavolului, și astfel, prin moartea Sa, să ne deschidă 
nouă poarta vieţii veșnice”. O prezentare destul de amplă 
a viziunii sale apare într-o predică purtînd titlul Crucea. 
Aici crucea este înfățișată ca un dar al „harului, prin care 
am fost mîntuiţi, de vreme ce nu stă în puterea noastră să 
împărtășim patimile lui lisus prin suferința noastră și 
să-L urmăm purtîndu-ne propria cruce”. Pe cruce Hristos 
a fost „blestemat trupește de Dumnezeu prin pedeapsă”, 
şi de aceea „se spune că Ela luat asupra Lui sau căa 
purtat păcatele noastre, cu alte cuvinte, a primit pedeapsa 
pentru păcatele noastre, împărtășindu-ne într-un fel bles- 
temul”. Însă tot acest limbaj era pus în slujba unei inter- 
pretări a crucii ca mijloc pentru ca Dumnezeu „să ne 
reveleze dragostea sau să ne convingă cît de mult ar trebui 
să-L iubim pe Cel «Care pe Însuși Fiul Său nu L-a cruțat» 
pentru noi”. 

Adversarii lui Abelard considerau nepotrivită o astfel 
de concepţie asupra reconcilierii prin Hristos, argumentînd 
că el urma mai degrabă „erezia pelagiană” decît „credinţa 
creștină” prin faptul că minimaliza nevoia de mîntuire. 
După părerea lor, Abelard susţinea că semnificaţia „drep- 
tăţii omului prin sîngele Mîntuitorului” și împlinirea tutu- 
ror evenimentelor nașterii, vieţii, morţii și învierii lui 
Hristos puteau fi reduse la faptul „că prin viaţa și învăţă- 
tura Lui, prin suferinţa și moartea Lui, El a împărtășit 
oamenilor un model de viaţă și le-a arătat pînă unde poate 
merge dragostea”. Dacă acesta era unicul scop al venirii 
sale, atunci „El a propovăduit dreptatea, dar nu a acor- 
dat-o ; a dovedit dragostea, dar nu a insuflat-o”. Aceasta 
era ea însăşi o interpretare nepotrivită și nedreaptă a 
gîndirii lui Abelard, perpetuată și de către mulţi cerce- 
tători moderni, dar care exprima totuși „intuiția” larg 
răspîndită potrivit căreia Hristos a și acordat dreptatea 
în timp ce o propovăduia și a insuflat dragostea în timp ce 
o arăta. Imaginea lui Hristos ca învăţător și model şi chiar 
aceea a lui Hristos răstignit drept pildă trebuiau legate 
de definiţia mai largă a lui Hristos ca Mîntuitor. Cel ce a 
oferit exemplul virtuţii trebuia să ofere și sprijinul haru- 
lui. „Ar fi”, potrivit lui Anselm, „zadarnic pentru oameni 
să-L imite dacă nu ar fi părtași vredniciei Lui”. 

Crucea ca mîntuire a neamului omenesc 


Disciplina, chiar „disciplina lui lisus”, era un termen folosit 
pentru desemnarea efectelor lucrării lui Hristos asupra 
vieţii şi comportamentului credincioșilor. Existau, spunea 
Bernard de Clairvaux combătîndu-l pe Abelard, „trei părți 
primordiale ale mîntuirii noastre: forma smereniei, în 
care Dumnezeu «S-a deșertat pe Sine» ; măsura dragostei, 
care se prelungeşte pînă în moarte, chiar în moartea pe 
cruce ; și taina mîntuirii, pentru care El a îndurat moar- 
tea”. Smerenia şi dragostea erau absolut necesare, iar 
exemplul lui Hristos era esenţial; însă nimic din toate 
acestea „nu ar avea temei şi nici nu ar exista dacă ar lipsi 
mîntuirea”. Mîntuirea trebuia să fie mai mult decît dis- 
ciplina, mai mult chiar decît smerenia şi dragostea: nu 
putea să fie mai puţin decît toate acestea, dar prin ea 
însăși revelaţia smereniei şi dragostei în Hristos nu era 
de ajuns. Fie că se numea reconciliere ori ştergerea păca- 
telor, îndreptăţire ori mîntuire, ceea ce făcuse Hristos 
fusese înfăptuit „prin sîngele Lui” (per sanguinem), şi nu 
doar „prin cuvîntul Lui” (per sermonem). „Nu am primit 
reconcilierea în alt fel decît prin sîngele lui Hristos”, spu- 
nea un autor. Poate că niciunde nu a fost această intuiţie 
ilustrată mai emoţionant decît în poemul anglo-saxon ano- 
nim intitulat Visul crucii. Aici Hristos era reprezentat ca 
„Eroul tînăr — Atotputernic Dumnezeu”, care, atunci cînd 
„a voit să mîntuiască neamul omenesc”, s-a urcat pe „lemnul 
înalt” al crucii. Așa cum se spunea într-un alt poem anglo- 
-saxon, „Regele i-a mîntuit cu trupul său”. Scopul era 
mântuirea omenirii — nu doar o mîntuire pentru smerenie 
şi dragoste, ci o mîntuire de sub puterea diavolului și 
mânia lui Dumnezeu. Era o mîntuire a neamului omenesc 
ca întreg, chiar dacă cei mai mulți oameni aveau să o 
respingă şi să piară. Așa cum spunea un proverb medie- 
val, „Crucea şi moartea lui Hristos constituie restaurarea 
lumii”. Doar în acest temei se putea ca mîntuirea să fie 
aplicată credincioşilor, aşa încît Visul crucii să spună mai 
departe că prin suferinţa lui pe cruce Hristos „ne-a răs- 
cumpărat şi ne-a dat viaţă”. Potrivit părerii, justificate 
sau nu, a criticilor lui Abelard, tocmai acest caracter 
obiectiv al lucrării mîntuitoare a lui Hristos lipsea din 
răspunsul lui la propria sa „întrebare despre ceea ce ar 
putea fi această mîntuire a noastră prin moartea lui 
Hristos”. 

Doctrina mîntuirii trebuia să fie obiectivă fiindcă mîn- 
tuirea implica „o tranzacţie între aceste trei părți: ome- 
nirea, Dumnezeu și diavolul”. Deşi această afirmaţie a 
fost făcută cam la trei decenii jumătate după scrierea 
tratatului lui Anselm despre răscumpărare, ea rezuma 
foarte bine perspectiva din care teologii veacurilor al X-lea 
și al XI-lea vedeau lucrarea mîntuitoare a lui Hristos pe 
cruce. În limitele concepţiilor prezentate pe scurt în acest 
capitol, doctrina mîntuirii avea la bază examinarea modu- 
lui cum moartea lui Hristos a schimbat relaţia neamului 
omenesc cu Dumnezeu şi cu diavolul. Din această analiză 
au rezultat o serie de formulări mai atente ale doctrinei 
mântuirii decît cele care fuseseră redactate de teologia 
patristică, precum și o critică a metaforelor mîntuirii care 
fuseseră preluate de la Părinţi. Formularea cea mai cuprin- 
zătoare dintre toate, exprimată de Anselm în scrierea De 
ce s-a făcut Dumnezeu om, a fost descrisă de către un 
istoric al doctrinei ca fiind „aproape singura ocazie în care 
scolastica a determinat o dezvoltare cu adevărat sănă- 
toasă”. Aici Anselm făcea legătura între cele trei părţi cu 
ajutorul unei teorii a „îndreptăţirii” prin cruce, dînd o 
formă sistematizată reprezentării biblice şi liturgice a 
lucrării lui Hristos ca jertfă şi concepînd „o doctrină a 
răscumpărării în armonie deplină cu acel bine întemeiat 
sistem sacramental al Bisericii”. 

Oricare ar fi fost metaforele sau teoriile despre mîn- 
tuire, moartea lui Hristos pe cruce ocupa un loc central. 
În textul latinesc al crezului niceean se spunea că întru- 
parea Logosului şi toate evenimentele care au urmat s-au 
petrecut „de dragul nostru, al oamenilor, şi cu scopul mîn- 
tuirii noastre” (propter nos homines et propter nostram 
salutem), dar răstignirea a fost „pentru noi” (pro nobis) în 
chip aparte. Indiferent dacă prepoziţia „pentru” (pro) 
însemna doar „în numele nostru” ori „în locul nostru”, 
crezul așeza răstignirea la loc de cinste în iconomia mîn- 
tuirii prin Hristos. „Pentru aceasta a venit El în lume şi 
pentru aceasta s-a născut, ca să ne elibereze prin patimile 
sale”, mărturisea Petru Damian. Hristos era Mijlocitorul 
şi Împăciuitorul, însă „era Mijlocitor prin naştere și Împă- 
ciuitor prin moarte”. Dintre toate lucrurile de sub cer, 
mormîntul lui Hristos era al doilea ca importanţă numai 
după Fecioara Maria. Căci „nu prin naşterea sa, ci prin 
patimile şi sîngele lui Hristos a fost spălat păcatul ori- 
ginar”. Tema unei predici de Crăciun din veacul al XII-lea 
era următoarea: „Hristos a venit [pentru] mîntuirea, 

curăţarea şi îndreptăţirea neamului omenesc”. Descriind 
nașterea şi viaţa lui Hristos ca fiind „fără prihană”, Othlo 
de Sankt Emmeram considera că scopul acestora fusese 
desăvîrşirea lucrării pe care Hristos venise să o împli- 
nească, şi anume să „pătimească pentru vina lumii”. Fap- 
tul că Hristos „s-a dat pentru noi” era definit ca o „răscum- 
părare a morţii noastre păcătoase prin propria lui moarte” 
şi ca o acordare a mîntuirii. Prin planul Tatălui şi prin 
mijlocirea Duhului Sfînt, Hristos a mîntuit lumea de sub 
robia păcatului și a morții veșnice prin moartea lui de 
bunăvoie. 

Locul central pe care îl ocupau răstignirea și moartea 
lui Hristos în cadrul doctrinei mîntuirii era confirmat de 
cultul crucii. În rîndul iconoclaștilor bizantini, crucea era 
singura excepţie de la regula potrivit căreia nu se îngă- 
duia existenţa imaginilor sau a simbolurilor în biserică. 
Și în Apus, cel mai viguros atac împotriva folosirii imagi- 
nilor, Cărțile carolingiene, atribuite lui Carol cel Mare, 
insistau totuși asupra faptului că „prin [cruce], şi nu prin 
[imagini], a fost mîntuit neamul omenesc”, și că prin urmare 
numai crucea, „nu oimagine sau alta”, merita „rugăciunea 
înflăcărată”. Căci atunci cînd credinciosul „se proster- 
nează cu trupul în faţa crucii, el se prosternează cu mintea 
înaintea Domnului, venerînd crucea prin care am fost 
mîntuiţi”. Deși criticii Bisericii, în special evreii, i-au acu- 
zat pe creştini de idolatrie pentru că adorau crucea, apă- 
rătorii credinţei au replicat că astfel de acte de adoraţie 
nu erau adresate crucii ca obiect, ci „doar imaginii trupu- 
lui Domnului care este așezat pe cruce”. Era general accep- 
tat faptul că „adoraţia”, în sensul ei tehnic, deosebit de 
„veneraţie”, aparţinea cu adevărat crucii; iar Anselm 
exprima această idee unanim acceptată cînd adresa o 
rugăciune crucii : „O, sfîntă cruce..., ador, venerez şi prea- 
măresc în tine acea cruce pe care ne-o reprezinţi, şi în ea 
pe Domnul nostru preamilostiv şi ceea ce a împlinit El cu 
milostenie prin ea”. 

Un imn frecvent folosit aparţinîndu-i poetului din seco- 
lul al VI-lea, Venantius Fortunatus, aclama „stindardele 
regale” ale crucii în procesiune și saluta crucea ca fiind 
cea pe care a fost atîrnat preţul mîntuirii lumii; imnul 
includea şi adăugirea creştină la textul Psalmului 96,10, 
„Domnul a împărăţit de pe lemnlul crucii)”. Din acest imn 
ideea crucii ca stindard s-a răspîndit în literatura medie- 
vală. Trebuia ca novicii în vocația monahală să ştie că 
izbînda în încercările vieţii lor avea să fie cu siguranţă a 

lor, fiindcă stindardul crucii le era călăuză. Iadul avea să 
se tînguiască fiindcă a fost „biruit de stindardele tale”, se 
spunea mai tîrziu într-un alt imn adresat „crucii, singura 
nădejde a neamului omenesc”. Cu altă ocazie poetul vor- 
bea despre cruce ca fiind „viață pentru mine și moarte 
pentru tine, vrăjmașule”, ori ca „taler” pe care s-a cîntărit 
preţul mîntuirii lumii. Poetul mai pomenea și faptul că 
avea frecvent o viziune a lui Hristos pe cruce şi că era 
purtat de acea viziune către „lumina veșniciei”. Taina 
crucii reunea Vechiul şi Noul Testament într-o „singură 
doctrină”, căci „crucea este armonia Scripturilor”. Insă 
crucea nu era folosită în cultul creștin doar în perioada 
Postului Paștelui sau la anumite sărbători ale Bisericii 
precum Înălţarea Sfintei Cruci, cu ocazia cărora se cîntau 
unele dintre aceste imnuri. Semnul crucii era un element 
esenţial în cadrul Sfintei Liturghii, fiind prezent în toate 
momentele importante de sfințire şi jertfă euharistică. Și 
la botez, cele cîteva executări ale semnului crucii erau pe 
drept cuvînt „taine”. Nu mai puţin esenţială era funcţia 
crucii în evlaviapopulară, unde se spune că „alunga demo- 
nii”. Cînd un misionar creştin venea la un izvor sacru 
închinat zeităților păgîne, el conjura demonii rostind numele 
lui Hristos și făcînd semnul crucii ; atunci demonii plecau, 
iar izvorul îşi relua funcţia obișnuită de a le oferi oame- 
nilor apă. Demonii şi poftele erau alungaţi prin semnul 
crucii. Opere literare precum Visul crucii erau o expresie 
în limbile autohtone a cultului crucii. 

În acest fel, crucea şi răstignirea au ajuns să ocupe un 
loc unic în viaţa lui Hristos ca acel eveniment prin care 
planul mîntuirii şi-a atins împlinirea. Crucea era „tribu- 
nalul” pe care Hristos l-a înălţat în numele tuturor, stabi- 
lind astfel „domnia Bisericii”. Dintre evenimentele din 
Evanghelii, patimile şi moartea lui Hristos jucaseră rolul 
hotărîtor ; căci înainte să se petreacă aceste evenimente, 
nici măcar Avraam nu reușise să intre în rai, în vreme ce 
după aceste evenimente, pînă şi tîlharul de pe cruce a 
putut să dobîndească intrarea în rai. Nici măcar învierea 
lui Hristos nu ocupa acest loc în planul mântuirii. Cu toate 
că patimile, învierea și înălțarea corespundeau credinţei, 
nădejdii şi dragostei, totuşi crucea era instrumentul biruin- 
ţei lui Hristos asupra diavolului. Se pare că unul dintre 
motivele respingerii a ceea ce se considera a fi fost concep- 
ţia lui Abelard despre cruce ca revelaţie hotărîtoare a dra- 
gostei lui Dumnezeu și a vestirii mîntuirii, mai curînd decît 
a împlinirii ei, era acela că învierea lui Hristos îndeplinea 

această funcţie de a face cunoscut faptul că planul mîntuirii 
a fost realizat prin răstignire. Explicînd de ce Vinerea 
Mare era zi de doliu, teologul liturgic Rupert de Deutz 
afirma că „bucuria unei asemenea mari și necesare mâîntuiri, 
a unui asemenea preţ prin a cărui valoare robia lumii a 
fost mîntuită... trebuie să fie amînată pînă a treia zi”, şi 
anume pînă în Duminica Paștelui ; căci prin învierea lui, 
„Hristos cel Biruitor ne-a vestit biruinţa, ne-a arătat în 
Sine însuşi ce trebuie să nădăjduim pentru noi înşine”. 

În cadrul acestei viziuni despre cruce chiar şi o meta- 
foră a răscumpărării precum „biruinţă asupra diavolului”, 
în care răstignirea şi învierea se împleteau cu mai mult 
succes decît în cazul celorlalte evenimente, putea fi inter- 
pretată aproape în exclusivitate în temeiul suferinţei şi 
morţii lui Hristos. Metafora victoriei avea marele avantaj 
că, descriind „arena” în care Dumnezeu și-a trimis Fiul 
pentru a-l înfrînge pe Satan, putea să ia în serios rolul 
diavolului ca a treia parte în tranzacţia care a avut loc 
între Dumnezeu şi om în procesul mîntuirii neamului 
omenesc. Cu toate că problema răscumpărării era refa- 
cerea relaţiei stabilite în momentul zidirii omului şi distruse 
prin căderea acestuia, totuşi diavolul, în calitate de autor 
al distrugerii, trebuia să ocupe şi el un loc în prezentarea 
completă a planului mîntuirii. El era spiritul mîndru, 
„veşnic mîndru în relaţia cu Dumnezeu şi veșnic răuvoitor 
în relaţia cu noi”, care, avînd o fire mai deosebită, credea 
că este „preferabil să domneşti în iad decît să slujeşti în 
rai” (malles misere praeesse, quam feliciter subesse) şi a 
reușit să-l ispitească pe om să-i împărtășească soarta. 
Întrucît omul „şi-a îngăduit să fie înfrînt atît de uşor de 
către el prin păcat”, îi datora ceva diavolului, şi anume, 
„să-l înfrîngă la rîndul lui”. 

Ideea că Hristos l-a biruit pe diavol în numele omului 
prin înşelăciune provenea din scrierile Părinților Bisericii. 
Pe baza pasajului din Iov 41,1, veacul al XI-lea încă mai 
vedea mîntuirea ca un proces prin care Dumnezeu Tatăl 
l-a prins pe diavol cu undiţa, Hristos fiind momeala, „în 
care trupul pătimitor putea fi văzut, iar divinitatea impa- 
sibilă nu putea fi văzută”, așa încît diavolul a fost prins în 
undiţă. Schimbînd metafora prinderii în undiţă cu cea a 
prinderii în laţ, un teolog din primele veacuri medievale 
spunea că „diavolul a fost înşelat prin moartea Domnului, 
asemenea unei păsări”. Totuşi, oricît de însuflețite și de 
folositoare din punct de vedere omiletic ar fi fost aseme- 
nea analogii, ele nu puteau face faţă unei cercetări mai 

amănunțite. A împlinit Hristos lucrarea mîntuitoare „ca 
să-l înșele pe diavol, care înșelîndu-l pe om îl alungase 
din Paradis? Dar cu siguranţă că Adevărul nu înșală pe 
nimeni”. Orice reflecţie critică pe marginea noţiunii de 
„mîntuire prin înșelăciune” trebuia să conducă la respin- 
gerea ei ca fiind nedemnă de un Dumnezeu drept și sfint. 
In ciuda listei impresionante de teologi care ar putea fi 
citați în sprijinul ei, ideea era contradictorie, anihilîndu-se 
singură, căci nu reprezenta doar „un principiu funda- 
mental al întregii argumentaţii [a lui Anselm)”, ci și o 
axiomă a învăţăturii Bisericii ca întreg, faptul că „atunci 
cînd ceva este considerat nepotrivit lui Dumnezeu, așa 
cum prin credinţă Îl știm noi că este, trebuie să tragem 
concluzia că e cu neputinţă”. 

Punctul forte al teoriei înșelăciunii rezida în abilitatea 
ei de a lua în serios rolul diavolului, însă acest rol a primit 
ceea ce teologii au considerat a fi o interpretare mai plau- 
zibilă în modelul lui Hristos cel Biruitor, care avea legă- 
turi speciale cu teologia liturgică a Răsăritului, dar continua 
să se bucure de sprijin larg în Apus. Potrivit acestui model, 
„drama Mîntuirii are un fundament dual; Dumnezeu în 
Hristos se luptă și îi înfrînge pe «tiranii» care îi ţin pe 
oameni înlănţuiţi”. Astfel, Visul crucii îl descria pe Hristos 
zăcînd în mormînt, „slăbit după apriga sa confruntare”. 
Hristos era marele rege care s-a avîntat în „războiul pati- 
milor împotriva diavolului, prinţul acestei lumi”. În adevă- 
rata lui fire umană, El „a distrus moartea prin moarte şi 
l-a biruit pe diavol, care avea puterea morții”. Potrivit 
uneia dintre predicile lui Petru Damian, lucrarea lui Hristos 
pe cruce era o „luptă”; într-o predică ulterioară el descria 
destul de amănunţit strategia unică a acestui luptător: 
„Cînd Mîntuitorul nostru a intrat pe cîmpul de luptă al 
acestei lumi ca să se lupte”, scria el, „și-a luat un nou fel 
de armă, anume, a arătat ce era slab și a ascuns ce era 
puternic”. Deși această versiune a imaginii lui Hristos cel 
Biruitor încă mai păstra unele urme ale ideii înșelăciunii, 
tema conflictului dintre Hristos și diavol predomina. Anselm 
însuși spunea că „Cel ce avea să-și asume firea umană 
avea să vină pentru a se război cu diavolul”. Totuși, în 
mod semnificativ, această imagine şi-a aflat expresia cea 
mai potrivită în poezie. În opinia lui Odo de Cluny, „Cel ce 
a murit a omorît moartea și a atacat iadul”. Dacă ar fi 
cedat în faţa strigătelor călăilor săi de a se cobori de pe 
cruce, nu ar fi devenit nicicînd „biruitorul care își înar- 
mează” ucenicii împotriva morţii. Aşa cum se spunea în 

poemul Visul crucii, crucea lui era „o cruce a biruinţei”, şi 
chiar și atunci cînd a fost pus în mormînt titlul care i se 
potrivea era „Dumnezeul biruinţei”. Imnul care se cînta 
la Paște, „Slavă jertfei pascale”, descria „un duel nemai- 
văzut” între viaţă și moarte, după care „cîrmuitorul vieţii, 
care acum a murit, domnește viu”. 

Totuși, chiar și în acest imn, după cum indică însuși 
titlul lui, reprezentarea lui Hristos pe cruce ca biruitor 
asupra vrăjmașilor omului a trebuit să cedeze în fața 
reprezentării lui Hristos în suferinţă și moarte ca victimă 
a jertfei. Această reprezentare se regăsea și în alte imnuri. 
Cel de pe cruce era „victima care a luat totul asupra sa”, 
„victima care prin jertfa sa curăţă vina lumii”. Victima 
era una „pascală căci este jertfită pentru noi. De ce jert- 
fită? Ca să poată muri pentru noi”. Scopul jertfei sale era 
„ca El însuși să devină calea prin care noi să putem trece 
la EI și să devină singura noastră bucurie”. Întrucît Hristos 
Cel Atotputernic se jertfise pentru păcatele tuturor, pre- 
zenţa lui sprijinea jertfele oamenilor pentru răscumpă- 
rarea păcatelor lor. Ca jertfă, Hristos era împlinirea a 
ceea ce fusese perceput, oricît de neclar, în jertfele neamu- 
rilor păgîne. Jertfa lui Hristos era și motivul pentru care 
creștinii nu se considerau obligaţi să respecte ritualurile 
Vechiului Testament, căci „ceea ce se înfăptuia tipologic 
în acele jertfe este împlinit pe deplin în jertfa Mielului 
care șterge păcatele lumii”; Hristos era „unica jertfă”. 
Dintre jertfele tipologice ale Vechiului Testament, „lega- 
rea lui Isaac” avea o semnificaţie deosebită: Avraam îl 
simboliza pe Dumnezeu Tatăl, care își jertfea unicul Fiu ; 
dar moartea lui Hristos în numele omenirii neascultă- 
toare era ca și cînd Isaac ar fi fost jertfit ca să-l salveze pe 
Ismael. 

Un alt „simbol” al jertfei lui Hristos din Vechiul Testa- 
ment era Melchisedec, care „a adus pîine şi vin ; acesta 
era preotul Dumnezeului celui Preaînalt”. Incă de la înce- 
puturile creștinismului acest episod fusese interpretat ca 
o prefigurare a Euharistiei și a continuat să fie văzut 
astfel. Era de asemenea și o dovadă a faptului că „adevă- 
rata preoţie a lui Hristos este mai veche decît preoţia 
Legii”. Interpretarea sacrificială a Euharistiei, ale cărei 
implicaţii pentru definirea prezenţei trupului și sîngelui 
lui Hristos în Sfinta Taină aveau să devină curînd un 
subiect central de dezbatere teologică, și concepţia răscum- 
părării prin jertfă, ale cărei implicaţii asupra diferitelor 
teorii despre mîntuire se aflau acum în miezul problemei,. 

se influenţau reciproc ; potrivit lui Anselm, „așa cum există 
un singur Hristos care s-a jertfit pentru noi, tot astfel 
există o singură punere înainte și o singură jertfă pe care 
le oferim în pîine și vin”. Mai precis, aduce însuși Hristos 
Mîntuitorul „zi de zi fără încetare... arderea de tot a trupu- 
lui și sîngelui Său pentru noi”. Hristos însuși era adevăra- 
tul preot, al cărui sacerdoţiu jertfelnic se împlinea prin 
„preotul văzut” ca mijlocitor al său. Toate formele preoţiei 
în sînul Bisericii derivau din preoţia lui Hristos, pe care a 
împlinit-o cînd, în calitate de preot, „a intrat chiar în cer”, 
dînd spre jertfă însuși trupul și însuși sîngele său. In 
acest ultim act al jertfei, Hristos era preot, jertfă şi altar, 
toate în același timp, așa cum se spunea într-un imn 
euharistic medieval timpuriu. 

Rugăciunea euharistică dintr-o liturghie francă oferea 
jertfa liturgică ca o continuare a jertfelor lui Abel, Avraam 
şi Melchisedec și în comuniune cu adevărata „jertfă nepri- 
hănită” care era Hristos însuși. Cel care se împărtășea și 
se apropia de „sfinta și înfricoșătoarea jertfă” liturgică 
fără să se fi împăcat mai întîi cu fratele lui trebuia să-și 
amintească de jertfa lui Hristos de pe cruce, adusă spre 
împăcarea tuturor. Pornind de la reprezentarea lui Hristos 
ca preot, teologul liturgic vedea în amestecul de vin și apă 
din Sfintul Potir un simbol al jertfei răscumpărătoare. 
Vinul era simbolul lui Hristos, iar apa era simbolul oame- 
nilor ; „și dacă vinul este oferit fără apă, ar putea semni- 
fica faptul că patimile lui Hristos au fost fără folos pentru 
neamul omenesc, în vreme ce dacă apa este oferită fără 
vin, ar semnifica faptul că oamenii ar fi putut fi mîntuiţi 
fără patimile lui Hristos”. Amîndouă erau necesare pentru 
a ilustra deplina semnificaţie a mîntuirii. Ca act central 
al cultului creștin, jertfa liturgică dădea sens imaginii 
suferinţei şi morţii lui Hristos pe cruce ca jertfă răscum- 
părătoare și tot de aici își trăgea sensul. 

Pentru ca o teorie a răscumpărării să satisfacă cererile 
ortodoxiei, ea trebuia să aibă la bază conţinutul esenţial 
al acestei imagini, care se afla în centrul celebrării litur- 
gice. Potrivit replicii adresate lui Abelard de către Bernard, 
răspunsul la întrebarea „Unde este iertarea păcatelor ?” 
era dat în cuvintele instituirii Euharistiei: „Acest pahar 
este Legea cea nouă întru sîngele Meu, care pentru voi se 
varsă spre iertarea păcatelor”. Aceasta însemna că sîngele 
lui Hristos era indispensabil mîntuirii, pe care „o dobîn- 
dim prin mijlocirea morţii Unuia-Născut, fiind liber îndrep- 
tăţiţi întru sîngele Lui”. Deși nu înţelegea motivul acestei 

stări de fapt, mărturisea Bernard, el știa cu siguranţă că 
așa stau lucrurile: mîntuirea și iertarea au venit „prin 
sîngele Lui”. Tot într-o critică adresată lui Abelard, 
Guillaume de Saint-Thierry, care afirmase într-un alt 
context că mîntuirea venise „prin vărsarea sîngelui și 
taina Mielului pasca!”, atribuia sîngelui lui Hristos o ase- 
menea valoare încît „prin moartea Lui vremelnică, pe care 
nu o meritase, cei care își pun credinţa în Hristos vor 
scăpa de moartea veșnică, pe care o meritau”. Cei doi paşi 
ai mântuirii erau că Hristos luase asupra sa păcatele ome- 
nirii şi că le ispăşise. Această ispășire consta în „jertfa 
trupului Său”, ale cărei efecte erau apoi aplicate păcatelor 
celor care credeau în El. Mîntuirea implica așadar un fel 
de guid pro quo, în care, aşa cum recunoscuse și teologia 
filozofică, Hristos era dat ca „o jertfă generală pentru 
păcatul întregii lumi”, ca o ofrandă în schimbul mântuirii 
omenirii. 

Dar „cui a adus El această ofrandă? Poate că celui care 
i-a înrobit pe oameni și i-a ţinut în robie? Căci cui i se 
aduce de obicei o răscumpărare spre mîntuire dacă nu 
celui care îi ţine în robie pe cei care trebuie să fie mîn- 
tuiţi ?”. Metaforele mîntuirii şi răscumpărării păreau să 
implice faptul că moartea lui Hristos era oferită diavolului 
ca preţ pentru eliberarea captivilor. Dacă Hristos a fost 
răstignit pe cruce „pentru păcatele lumii” și „cu răscumpă- 
rarea trupului său a cumpărat viaţă pentru oameni”, elibe- 
rînd neamul omenesc, atunci se putea trage ușor concluzia 
că răscumpărarea a fost plătită diavolului, mai ales cînd 
sursa pe care o cităm afirma în continuare că Hristos și-a 
vărsat sîngele „așa încît prin aceasta să fim eliberaţi de 
sub puterea demonilor”. O astfel de concepţie privind 
schimbul pe care îl implica mîntuirea proteja doctrina 
imuabilităţii lui Dumnezeu, care ar fi fost compromisă 
dacă moartea spre răscumpărare a lui Hristos ar fi fost 
văzută ca făcîndu-l pe Dumnezeu să se răzgîndească ori 
potolindu-i setea de răzbunare. Mărturisirea lui Abelard 
potrivit căreia „singurul Fiu al lui Dumnezeu s-a întrupat 
pentru a ne elibera din robia păcatului și de sub jugul 
diavolului” a oferit criticilor săi oportunitatea de a-l acuza 
pe nedrept de faptul că transforma „acel sînge sfint în 
preţul mîntuirii dat diavolului”. Ideea morţii lui Hristos 
ca răscumpărare plătită diavolului era inacceptabilă din 
cel puţin două motive. Deşi diavolul exercita de facto o 
mare putere asupra oamenilor, totuși de jure el nu avea 
nici un drept asupra lor; și de aceea nici Dumnezeu și nici 

măcar omul nu-i datorau nimic. Această idee intra în 
contradicție şi cu reprezentarea crucii ca jertfă. A aduce 
jertfă unei făpturi create, şi nu Creatorului ar fi fost ido- 
latrie, iar singurul căruia Hristos îi putea „aduce jertfa 
patimilor Sale era Cel Căruia i se supunea în suferință”. 
Jertfa îi aparținea doar lui Dumnezeu, căruia îi era plătită 
răscumpărarea. În felul acesta definiția mîntuirii și a 
răscumpărării era determinată de imaginea jertfei. 

Una dintre realizările istorice ale doctrinei răscumpă- 
rării concepute de Anselm consta în faptul că a reuşit să 
transpună semnificaţia fundamentală a imaginii biblice 
şi liturgice a jertfei — aceea că mîntuirea neamului ome- 
nesc de către Hristos a fost un act adresat lui Dumnezeu, 
nu omului ori diavolului — într-o formă compatibilă cu 
imuabilitatea lui Dumnezeu. Transpunerea a fost posibilă 
prin interpunerea conceptului de „dreptate” (rectitudo)”, 
care „se află la temelia întregii teologii a lui Anselm”. În 
sens religios şi moral, „dreptatea voinței, care îi face pe 
oameni drepţi cu inima, așadar cu voința”, era o calitate a 
făpturii create în relaţia ei cu Creatorul. Dreptatea unei 
făpturi trupești „poate fi distinsă prin vederea trupească”, 
dar exista şi o „dreptate perceptibilă doar de către minte”. 
Afirmația biblică potrivit căreia diavolul „nu a stat întru 
adevăr” voia să spună că „el s-a lepădat de dreptate şi de 
adevăr atunci cînd și-a dorit ce nu ar fitrebuit să-și dorească”. 
Din acest motiv, „adevărul, dreptatea şi virtutea se defi- 
nesc reciproc”. Dreptatea unei persoane sau a unui lucru 
era sinonimă cu „adevărul” (veritas) sau cu realitatea 
acelei persoane sau a acelui lucru. În timp cedreptatea ca 
justiţie era un atribut al persoanelor întrucît aparţinea 
voinţei lor, era şi un atribut care aparţinea „esenței lucru- 
rilor, fiindcă ele sînt ceea ce sînt în adevărul suprem”. Era 
în cele din urmă un aspect al realităţii, așa încât termenul 
ar putea fi tradus ca „ordine morală a universului”. Și 
cum numai Dumnezeu putea să restaureze dreptatea voin- 
ței tulburate, tot astfel orice restaurare a omului întru 
dreptatea pentru care a fost creat trebuia să se supună 
dreptăţii care se afla în centrul ordinii morale înseși. 

Prima subminare a „dreptăţii” creației avusese loc în 
momentul căderii diavolului şi a celorlalţi îngeri răi. Ca 
făpturi raţionale, ei fuseseră înzestrați cu liber arbitru ca 


*  Înoriginal,termenul tradus prin „dreptate” este exprimat prin două 
cuvinte: rightness, cu sensul de „corectitudine”, şi rightousness, 
care sugerează o dreptate morală și ideea de îndreptăţire (n.r.). 

mijloc de păstrare a dreptăţii. Atît de bine stabilită era 
această dreptate încît, deși Dumnezeu, ca cel care crease 
toate lucrurile din nimic, putea să-i distrugă, totuși nu 
putea să le ia dreptatea — dacă îngerii nu renunţau la ea 
de bunăvoie. Aceasta au şi făcut prin nesupunerea lui 
Satan. Pentru a „reface numărul care fusese redus prin 
căderea lui Satan”, Dumnezeul dreptăţii şi al ordinii morale 
l-a creat pe om. Potrivit unei vechi învățături, care se 
pare că își avea originea într-o afirmaţie din Septuaginta 
(ce nu apărea în textul ebraic și nici nu fusese tradusă 
în cel latinesc), „El a rînduit hotarele neamurilor după 
numărul îngerilor lui Dumnezeu”, iar „numărul îngerilor 
buni, care a scăzut după căderea îngerilor răi, va fi com- 
pletat cu numărul fiinţelor umane alese, un număr știut 
doar de Dumnezeu”. Deși erau voci care susțineau că 
Dumnezeu l-ar fi creat pe om chiar dacă diavolul și îngerii 
lui nu ar fi căzut în neascultare, exista o teorie răspîndită 
printre teologi, și anume că Dumnezeu crease neamul 
omenesc fiindcă dreptatea ordinii morale cerea să fie com- 
pletat numărul celor binecuvîntaţi rînduiţi de El. EI „i-a 
creat pe oameni ca prin ei să se umple locurile goale și să 
se restaureze ruinele Ierusalimului”. Atunci cînd omul a 
căzut şi el în păcat, Dumnezeu nu a putut să-l readucă 
pur și simplu la starea de fericire alături de îngerii care 
nu păcătuiseră deloc. Dar îngerii aveau nevoie de mîn- 
tuirea omului la fel de mult ca și omul însuși, căci doar 
prin mîntuirea neamului omenesc se putea aduce la per- 
fecţiune numărul îngerilor. 

Cu toate acestea, se cuvenea ca un om să aducă satisfacție 
pentru ceea ce făptuise neamul omenesc prin cădere. Deși 
se obișnuia în limbajul Bisericii să se spună că Dumnezeu 
„ne-a mîntuit de păcate, de mînia Lui, de iad și de puterea 
diavolului”, această afirmaţie trebuia înţeleasă în relaţie 
cu conceptul „dreptăţii”. Dumnezeu nu cerea satisfacţie 
pentru a-și potoli mînia, căci era impasibil şi prin urmare 
nu putea fi mînios, așa cum sînt oamenii. Așadar, în loc să 
vorbească despre „mînia” lui Dumnezeu, Anselm vorbea 
despre dreptatea Lui: aceasta fusese încălcată prin 
neputinţa omului de a-i da lui Dumnezeu ceea ce Îi 
datora; dreptatea lui Dumnezeu făcea de asemenea ca 
E] să nu poată ierta acest păcat printr-un simplu fiat, 
căci aceasta ar fi însemnat o încălcare a înseși ordinii în 
univers pe care Dumnezeu trebuia să o facă să fie în 
consens cu El însuși și cu dreptatea lui. De aceea, orice 
schemă a mîntuirii omului trebuia să dea „satisfacţie” 

dreptăţii divine şi să păstreze intactă „dreptatea” şi ordi- 
nea morală. 

Alegerea se făcea între satisfacție și pedeapsă : fie omul 
trebuia să respecte onoarea încălcată a lui Dumnezeu, 
fiind pedepsit pe vecie, fie trebuia găsită o altă cale de a 
afirma dreptatea divină. Aceasta era dilema fundamen- 
tală căreia i se adresa doctrina răscumpărării prin satis- 
facţie concepută de Anselm. Căci „fără satisfacţie, adică 
fără o achitare spontană a datoriei, nu este cu putinţă ca 
Dumnezeu să ierte un păcat rămas nepedepsit sau ca 
păcătosul să atingă starea de fericire pe care a avut-o 
înainte de a păcătui”. Pentru a se dobîndi mîntuirea era 
„necesar” ca Dumnezeu să o ofere. Totuşi cuvîntul „necesar” 
nu trebuie înţeles în sensul că „Dumnezeu avea nevoie 
să-l mîntuiască pe om în felul acesta, ci că natura umană 
avea nevoie de a da satisfacţie lui Dumnezeu în felul 
acesta”. Dumnezeu nu avea nevoie să sufere pe cruce, ci 
omul avea nevoie să obţină împăcarea printr-o astfel de 
suferinţă. Dumnezeu era liber de orice „necesitate”. Mila 
lui Dumnezeu oferea ceea ce cerea dreptatea lui Dumnezeu : 
întrucît „păcătosul nu are nimic... cu care să dea satis- 
facţie”, era necesar ca „bunătatea lui Dumnezeu să-i vină 
în ajutor şi ca Fiul lui Dumnezeu să şi-o asume în propria 
sa persoană”, pentru a oferi satisfacția pe care omul tre- 
buia să o dea însă nu putea. Ideea „ordinii drepte” impli- 
cite în creaţie presupunea faptul că nu se cuvenea ca 
Dumnezeu să-i înlocuiască pur şi simplu pe oamenii căzuţi 
creînd alţii noi, chiar şi prin minunea naşterii din fecioară; 
căci aceasta ar fi echivalat cu acceptarea unui eşec total 
în ceea ce priveşte crearea neamului omenesc în Adam. 

Ceea ce se potrivea lui Dumnezeu era întruparea Fiului 
lui Dumnezeu ca om. Îi era cu neputinţă unui păcătos să 
ofere justificare pentru un alt păcătos. De aceea, „întrucît 
nimeni cu excepţia omului nu datora satisfacţie pentru 
vină şi întrucît nimeni cu excepţia unui Dumnezeu milos- 
tiv nu oputea da, Dumnezeu s-a întrupat şi, dat fiind că nu 
datora nimic în nume propriu, ne-a plătit datoria murind 
pentru noi”. Doar omul datora satisfacţie, însă numai 
Dumnezeu putea să dea satisfacţie totală; așadar, „este 
necesar ca un Dumnezeu-Om să o dea”. Graţie naşterii 
din Fecioară, lisus-omul ar fi fost neprihănit chiar şi fără 
întrupare. Dar dacă cel care oferea satisfacţie nu ar fi fost 
Dumnezeu, ci numai om, chiar și un om neprihănit, tot ar 
fi trebuit să fie asemenea primului om; iar supunerea i-ar 
fi fost de folos doar lui. Pe de altă parte, dacă ar fi fost 

doar Dumnezeu, nu şi om, nu ar fi putut să realizeze 
mîntuirea prin satisfacţie, de vreme ce natura divină era 
incapabilă de suferinţă sau umilinţă, ca să nu mai vorbim 
de moarte. Prin urmare, „este cît se poate de limpede că 
omul pe care îl căutăm trebuie să fie în aşa fel încît să nu 
moară nici din necesitate (de vreme ce va fi atotputernic) 
şi nici din obligaţie (de vreme ce nu va fi fost niciodată 
păcătos), ci să poată muri de bunăvoie fiindcă va fi necesar”. 
Doctrina ortodoxă despre cele două firi ale lui Hristos a 
servit doctrinei răscumpărării prin descrierea celui care 
era pe deplin Dumnezeu şi pe deplin om pentru a-şi aduce 
contribuţia la mîntuire. Deşi termenul „om”, chiar şi după 
controversa adopţionistă, a rămas unul potrivit pentru 
firea umană a lui Hristos, această fire era fundamental 
diferită de cea a tuturor celorlalți oameni, deoarece prin 
nașterea sa din Fecioară, Hristos era singurul care nu 
fusese implicat în căderea lui Adam. Teologia preexis- 
tenţei, chenozei şi preamăririi, întemeiată pe pasajul 
din Filipeni 2,6-11, era interpretată în sensul că Fiul lui 
Dumnezeu „împreună cu Tatăl şi cu Duhul Sfînt au hotărît 
ca El să nu dezvăluie lumii sublimul atotputerniciei Sale 
în alt chip decît prin moarte”. 

Întrucît Hristos nu trebuia să moară decît dacă dorea 
acest lucru şi întrucît era lipsit de orice păcat, acceptarea 
de bunăvoie a morţii şi a pedepsei pe care oamenii o 
meritaseră era calea prin care se împlinea mîntuirea. El 
era capabil de suferinţă pur şi simplu fiindcă dorea să fie, 
nu fiindcă avea vreo obligaţie să sufere; iar acest lucru 
făcea ca suferinţa lui să fie mîntuitoare. Sîngele Dumnezeu- 
-Omului supus suferinţei avea infinită valoare, nesfirşit 
mai mare decît a oricărora dintre jertfele de sînge ale 
Vechiului Testament. Ceea ce îi conferea o asemenea 
valoare era caracterul profund liber consimţit și spontan 
al suferinţei lui Hristos, nemotivată de vreo datorie, ci de 
onoarea Tatălui și de condiţia decăzută a omenirii. Tatăl 
nu l-a obligat să se supună suferinţei şi morţii, ci Hristos 
le-a luat asupra sa. „Supunerea” lui Hristos se adresa 
dreptăţii lui Dumnezeu, care nu se putea împlini fără 
moartea Fiului, neimpusă acestuia de nici o necesitate. 
Cînd teologii celebrau darul mîntuirii în Hristos ca depă- 
şind ceea ce fusese pierdut prin căderea lui Adam, aceasta 
era o adaptare a afirmației liturgice potrivit căreia ceea ce 
Dumnezeu crease în chip minunat mîntuise în chip şi 
mai minunat. Însă în doctrina răscumpărării elaborate 
de Anselm această doxologie se afla la originea ideii că 

valoarea morţii lui Hristos depășea cu mult ceea ce 
datorase omul, întrucît „viaţa Lui este mai vrednică de 
iubire decît sînt păcatele vrednice de ură”. Ca Dumnezeu- 
-Om şi ca unul care a murit de bunăvoie „a fost dat spre 
jertfă pentru că așa a dorit EI să fie”, ceea ce însemna că 
„a fost dat spre jertfă nu pentru că avea nevoie să fie şi 
nici pentru că era supus Legii, ci pentru că aşa a ales El 
să fie”. 

Deși istoricii au căutat originile acestei teorii a satis- 
facţiei în obiceiurile germanice precum wergild, unde o 
fărădelege împotriva unei persoane trebuia să fie răscum- 
părată în funcţie de poziția socială a persoanei respective 
sau potrivit legilor feudale, totuși sursa cea mai evidentă 
şi mai apropiată pare să fie sistemul penitenţial al Bise- 
ricii, care se cristaliza chiar în această perioadă. Primii 
teologi latini vorbiseră deja despre penitență ca despre 
un mod de „a da satisfacţie Domnului”, iar termenul „satis- 
facţie” devenise standard. Cînd Anselm a ajuns să vor- 
bească despre ceea ce se cerea ca o consecinţă a păcatului 
omenesc, satisfacția oferită prin penitenţă era o analogie 
firească, dar nepotrivită, deoarece, chiar şi dînd o astfel 
de satisfacţie omul îi dădea lui Dumnezeu numai ceea ce 
îi datora. Dar satisfacția oferită prin moartea lui Hristos 
avea valoare infinită şi astfel mîntuirea pe cruce putea fi 
văzută ca actul suprem de satisfacţie prin penitenţă. „Satis- 
facţia”, aşadar, era sinonimă cu „jertfa”, iar actul jertfelnic 
şi penitent al lui Hristos a făcut să fie vrednice pînă şi 
actele de satisfacţie ale omului, care nu erau vrednice 
prin ele însele. A conferit de asemenea autoritate dez- 
legării de păcate pronunţate de un „preot văzut”, căci 
Hristos ca adevăratul preot a cîștigat o astfel de iertare 
pentru toţi păcătoşii. Era potrivit, atunci, ca actul prin 
care „Hristosul nostru ne-a mîntuit prin cruce” să fie însu- 
şit de fiecare om în parte prin penitenţă. 

Deşi este corectă afirmaţia că „Anselm nu explică nici 
măcar o dată moartea lui Hristos în sensul unei substi- 
tuiri”, tratatul De ce s-a făcut Dumnezeu om era de fapt un 
efort „de a descoperi motivul pentru care moartea lui lisus 
putea fi în mod justificat considerată de către Dumnezeu 
drept valabilă în numele omului”. Era ceva obișnuit să se 
vorbească despre „suferinţa în locul omului a Domnului”. 
Rezumîndu-și argumentaţia, Anselm preciza că arătase 
necesitatea completării cetăţii cerești prin mîntuirea oame- 
nilor şi posibilitatea unei astfel de mîntuiri numai prin 
cineva care era atît Dumnezeu, cît şi om; „prin urmare, 

ajungem în mod limpede la Hristos, despre care mărturisim 
că este atît Dumnezeu, cît şi om şi că a murit în numele 
nostru”. Deși stilul argumentaţiei îi aparţinea întru totul, 
conţinutul doctrinar îl împărțea cu tradiţia în care se 
manifesta. Într-un remarcabil pasaj dintr-o predică pascală 
despre „jocul judiciar” (ludus judiciarius) care fusese jucat 
pe cruce, Petru Damian descria crucea ca tribunalul de 
unde Hristos, „Avocatul nostru”, l-a înfruntat pe diavol, 
care revendica înrobirea neamului omenesc ca o conse- 
cință a păcatului. Însă Hristos a contestat această reven- 
dicare argumentînd că El crease neamul omenesc și acum 
îşi cerea înapoi moștenirea. Acest lucru l-a făcut prin 
răstignirea şi învierea sa, anihilînd pretenţiile diavolului și 
redîndu-i omenirii locul sub ascultarea lui Dumnezeu. Din- 
colo de speculaţiile lui proprii, Anselm dădea glas, mai 
presus de orice, convingerii generale potrivit căreia crucea 
reprezenta mîntuirea neamului omenesc. 


Domnul istoriei 


Punctul culminant al acestei „perioade pe deplin hristocen- 
trice” de reflecţie asupra lucrării lui Hristos era celebra- 
rea „Logosului ca rege” în cadrul teologiei lui Bernard de 
Clairvaux, aşa cum punctul culminant al „planului mîn- 
tuirii” era domnia lui Hristos de-a lungul veacurilor isto- 
riei omenirii şi dincolo de ele. Deși titlul de „rege înaintea 
tuturor veacurilor” putea, desigur, să fie aplicat şi lui 
Dumnezeu, totuși Hristos era cel numit de obicei „rege”. 
Ca şi în alte locuri și perioade, funcţia regală a lui Hristos 
era strîns legată de funcţia sacerdotală sau de cea profe- 
tică. Numele „FHristos” însemna „Cel uns”, identificînd-l 
ca adevăratul rege și preot. Ca rege, descindea din dinas- 
tia lui David ; ca preot, s-a dat jertfă pe sine însuşi pentru 
neamul omenesc. Prima dintre aceste funcţii era tema 
Evangheliei după Matei, cea de-a doua era tema Evan- 
gheliei după Luca. Însă ca rege Hristos îşi exercita domnia 
şi asupra preoţilor Bisericii. Şi tot FHristos-regele exercita 
şi funcţia profetică. 

Cu toate că şi Hristos era „rege înaintea tuturor veacu- 
rilor”, caracterul istoric al întrupării sale presupunea faptul 
că spaţiul primordial al domniei lui era istoria omenirii. 
EI era „Hristos, Domnul istoriei” (dispositor saeculorum). 
Prin îndrumarea lui, întreaga desfășurare a evenimentelor 
şi a epocilor din istoria omenirii fusese orientată către 

unicul scop al mîntuirii neamului omenesc. Regii acestei 
lumi se supuneau suveranităţii sale, aşa cum recunos- 
cuseră magii și cum ar fi trebuit să recunoască Irod. El 
era „Regele lisus”, regele îngerilor, „Hristos, regele evan- 
ghelic” şi „regele păcii veșnice”. Vîrstele istorice peste care 
Hristos era suveran erau trei, în opinia lui Bernard : creaţia, 
împăcarea şi „restaurarea cerului şi pămîntului”. În timpul 
prezentei vîrste istorice, o epocă a pelerinajului, Biserica 
„priveşte în trecut şi către viitor”, spre desăvîrşirea şi 
fericirea raiului din viitor şi spre „amintirea patimilor lui 
Hristos” din trecut. Această amintire era sursa mîngi:ierii 
din generaţie în generaţie, căci îi încuraja pe cei aleşi în 
nădejdea slavei ce avea să vină și îi ajuta să înţeleagă 
istoria prin care treceau. Pe de altă parte, „sfîrşitul tutu- 
ror lucrurilor depinde de starea şi desăvîrșirea Bisericii”, 
şi de aceea nici patriarhii şi nici proorocii, nici chiar îngerii 
și sfinţii nu puteau atinge perfecțiunea pînă la sfîrşitul 
vremurilor istorice, din moment ce „nu trebuia ca ei să fie 
făcuţi desăvîrşiţi în absenţa noastră”. În felul acesta amin- 
tirea lui Hristos ca Domn al istoriei a contribuit şi la o 
mai bună înţelegere a nădejdii creștine, iar semnificaţia 
istoriei depindea de taina întrupării. 

Conţinutul tainei era definit de Bernard cu ajutorul 
dogmelor ortodoxe ale Treimii şi persoanei lui Hristos. 
Aceste dogme reprezentau premisa neîndoielnică şi de 
netăgăduit pentru orice se spunea despre Hristos și despre 
mâîntuire. „Dumnezeul meu”, spunea el, „este ceea ce cre- 
dinţa catolică mărturiseşte despre EI”. Mărturisirea Sfin- 
tei Treimi era fundamentală nu doar pentru credinţa creş- 
tină, ci şi pentru viaţa creştină, căci fiecare persoană a 
Treimii avea o relaţie specială cu ucenicul lui Hristos. 
Scuzîndu-se pentru limbajul nepotrivit, Bernard declara 
că „întreaga Treime îl iubeşte” pe copilul lui Dumnezeu. 
Condiţia necesară pentru o autentică iubire creștină era 
refuzul de a îngădui vreo abatere, fie din partea ereticilor, 
fie din partea demonilor, „de la puritatea credinţei Bise- 
ricii”. Atunci cînd unii dintre contemporanii lui puneau 
întrebări dialectice în legătură cu dogma Treimii care păreau 
să arunce semne de îndoială asupra credinţei ortodoxe, 
Bernard reafirma cu putere învățăturile crezului niceean, 
inclusiv contribuţia apuseană la acele învățături, şi anume 
ideea că Duhul Sfînt „este legătura strînsă, dragostea indivi- 
zibilă şi unitatea indisolubilă dintre Tatăl şi Fiul”. Nu doar 
crezurile și mărturisirile Bisericii, ci şi liturghiile şi imnu- 
rile ei erau expresia acestei credinţe ortodoxe şi catolice. 

Numai o doctrină cu desăvârşire ortodoxă putea garanta 
că Mîntuitorul este Dumnezeu în mod deplin şi lipsit de 
orice echivoc. Pe de altă parte, numai prin Mîntuitorul 
avea omul dreptul să vorbească despre Dumnezeu ; „ca 
om, vorbesc despre El ca de la Om la oameni”. In esenţa 
lui, Dumnezeu era imuabil şi absolut, mai presus de timp 
şi de suferință; graţie întrupării se putea şti că „deşi 
Dumnezeu nu este capabil de pasiune, este capabil de 
compasiune”. Cuvintele adresate lui Moise, „Eu sînt Cel 
ce sînt”, dovedeau că Dumnezeu este „principiul primor- 
dial” al tuturor lucrurilor create; acelaşi pasaj ilustra și 
deplina egalitate a lui Hristos, ca Fiu al lui Dumnezeu şi 
Logos, cu Tatăl. Hristos era chipul lui Dumnezeu după 
esenţa lui, iar oamenii erau chipul Lui după felul în care au 
fost creaţi. Devenind Fiul omului ca și Fiul lui Dumnezeu, 
Hristos putea sluji ca Mijlocitor între Dumnezeu şi om. 
Aceasta nu presupunea faptul că fiinţa lui Dumnezeu s-a 
schimbat prin întrupare ; aceasta ar fi fost de neconceput. Ci 
prin Hristos, Dumnezeu a arătat că este prezent şi se află 
în comuniune cu lumea creată de El în așa fel încît „nu 
avem de ce să ne temem să spunem că El este una cu 
duhul nostru, deși nu este una cu persoana noastră şi nici 
una cu esenţa noastră”. Doctrina Treimii nu era o construc- 
ție speculativă sau un exerciţiu de subtilitate dialectică, 
ci o necesitate soteriologică. 

Aceasta își găsea aplicaţie mai ales în cazul doctrinei 
celor două firi ale lui Hristos. Deşi „întreaga Treime iubește”, 
iar Duhul Sfînt putea fi considerat drept „dragostea indivi- 
zibilă dintre Tatăl şi Fiul”, totuşi dragostea mîntuitoare a 
venit prin Fiul lui Dumnezeu, întrupat ca om. El era 
izvorul dragostei pentru sufletul credincios. Ca Logos care 
şi-a asumat firea umană, Hristos a adus dragostea divină 
în numele lui Dumnezeu; ca fire umană asumată de 
Logos, Hristos a primit-o în numele omului. În unitatea 
persoanei sale Hristos „are două firi, una prin care El a 
existat din vecie, iar cealaltă prin care începe să existe”. 
Drept urmare, putea fi „mai prejos decît îngerii” potrivit 
firii sale umane, dar în acelaşi timp, potrivit firii sale 
divine, rămînea suveran peste îngeri. Nu se putea îngădui 
ca o asemenea distincţie între cele două firi să pună în 
pericol unirea firilor în unica persoană a Dumnezeu-Omului, 
o uniune atît de profundă şi indisolubilă încît se putea şi 
se şi cuvenea ca „în spiritul adevărului catolic” să se mărtu- 
risească în legătură cu unica sa persoană însuşirile proprii 
fiecărei firi, iar „Dumnezeu să fie numit om şi omul să fie 

numit Dumnezeu”. Deși fusese elaborată mai în detaliu 
de către teologii răsăriteni, ideea „comunicării însuşirilor”, 
potrivit căreia fiecare fire conferă însușirile ei caracte- 
ristice persoanei Logosului întrupat, așa încît se putea 
vorbi pe drept cuvînt în Noul Testament despre sîngele 
Fiului lui Dumnezeu, era pusă aici în slujba efortului 
occidental de a înţelege planul mîntuirii. 

Statutul acordat firii umane a lui Hristos prin întru- 
pare conferea o forţă unică nu numai vieţii și lucrării 
sale, ci şi învățăturilor sale. El era „acest mare prooroc, 
măreț prin faptă şi cuvînt”, dar era diferit de toţi ceilalţi 
prooroci fiindcă doar E! „se pogorîse din ceruri”. Deşi 
insista, în polemica lui împotriva lui Abelard, asupra faptu- 
lui că era o erezie să se reducă lucrarea lui Hristos la 
aceea a unui învățător şi exemplu, Bernard preciza totuși 
că „Domnul şi Mîntuitorul nostru lisus Hristos, voind să 
ne înveţe cum să ne înălțăm la cer, a făcut El însuşi ceea 
ce propovăduia, adică, s-a înălţat la cer”. De altfel, Hristos 
îşi asumase firea umană tocmai ca să ne dea această lecţie 
şi să „ne arate felul în care ne putem înălța şi noi”. In 
calitate de învățător care venise din cer și care arăta calea 
către cer, Hristos rostea cuvinte „vii şi puternice” care 
„revelau taine”, depăşind ca putere orice viziune sau vis. 
Cuvintele lui Hristos erau „duh și viață” pentru adevărații 
lui ucenici, în timp ce pentru alţii erau „cuvinte grele” din 
care nu puteau avea nici o mîngiiere. Adevăraţii credin- 
cioşi erau cei care urmau învăţăturile lui Hristos şi îi 
acceptau cuvîntul drept călăuză şi model de viaţă. Ei pri- 
miseră aceste învățături în „sala de cursuri a lui Hristos”. 

„Sîntem la școala lui Hristos”, obișnuia să spună Bernard. 
Școala lui Hristos era pe pămînt, iar catedra lui era în 
cer ; ucenicii lui Hristos veneau la el ca la un învăţător, 
iar cei bolnavi veneau la el ca la un doctor; însă el era 
doctorul care vindeca „doar cu cuvîntul”. Chiar şi ca doctor, 
el era învățătorul. Ca unul care fusese din vecie învăţă- 
torul îngerilor „în tăcere”, prin întrupare, a devenit învă- 
țătorul ucenicilor săi atunci cînd „a vorbit pe munte” şi i-a 
învăţat în Predica de pe munte. În Vechiul Testament 
revelaţia voinţei lui Dumnezeu venise prin Moise pe Mun- 
tele Sinai ; şi în Noul Testament tot pe un munte a fost 
dată noua şi completa revelaţie. Prin urmare, Hristos 
învățătorul, asemenea lui Moise învățătorul, putea fi numit 
„dătătorul de legi”. Cu toate acestea, Hristos se deosebea 
de toţi învățătorii şi dătătorii de legi ai istoriei ; căci în 
timp ce aceştia şi-au învăţat ucenicii cum să trăiască şi 

cum să „păstreze viaţa sufletului în trup”, Hristos și-a 
învăţat discipolii cum „să piardă această viaţă”, așa cum 
el însuși avea să-şi dea viaţa pentru ei nu doar ca învă- 
țătorul lor, ci şi ca „Mîntuitorul” lor. Ucenicii lui Hristos 
erau cei care îi ascultau învățăturile şi le puneau în prac- 
tică ; astfel, atît Maria, cît şi Marta erau pilde vrednice de 
urmat, împreună făcînd parte din viaţa pe deplin închi- 
nată lui Hristos învățătorul. 

Însă Hristos învățătorul fusese şi el mai întîi ucenic. 
Paradoxul întrupării consta în faptul că evenimentele 
vieţii umane a lui Hristos au devenit o sursă de cunoaș- 
tere pentru El. Căci nu numai că „a învăţat ascultarea”, 
dar „a învăţat și mila. Nu că nu ar fi știut deja cum să fie 
milostiv, El, a cărui milă este din veacul vecilor, dar ceea 
ce ştiuse prin fire din veșnicie, a învăţat prin trăire vre- 
melnică”. Din moment ce era, potrivit proorocului, „om al 
durerilor”, trebuie să fi folosit sentimentele lui omenești 
şi experienţele lui trupeşti ca o modalitate de a accede la 
condiția umană, devenind plin de compasiune prin cunoaş- 
terea personală a suferinţei şi a slăbiciunii omului ; şi, în 
felul acesta, ca om, „a învăţaţ ceea ce ştia deja” ca Dumnezeu. 
Dumnezeu fiind, a avut puterea să vindece neputinţele 
omenești, dar ca om le experimentase intrinsec; „nu aş 
spune că a devenit mai înțelept prin această experienţă, 
dar pare să fie mai aproape” de copiii lui Adam. El doar 
„părea” să fie mai aproape, deoarece, ca Dumnezeu, era 
omniprezent în sfinţenia şi în compasiunea sa, neputînd 
așadar să se apropie mai mult decît atît. În mod asemă- 
nător, în vreme ce sfinţenia lui Hristos „se răspîndea prin 
zămislirea şi prin viaţa ta”, aceasta se petrecea numai în 
mintea privitorului. Căci nodul gordian al hristologiei 
ortodoxe, afirmaţia din Evanghelie potrivit căreia „isus 
sporea cu înţelepciunea și cu harul”, trebuie înţeleasă ca 
făcînd referire „nu la ceea ce era, ci la ceea ce părea a fi”, 
de vreme ce, ca Fiu al lui Dumnezeu, era deja desăvîrşit 
în înţelepciune şi în har. 

Deşi o asemenea „sporire” era în acest sens o iluzie 
mai curînd decît o realitate, aceasta nu însemna nici- 
decum că viața omenească a lui Hristos era o iluzie, așa 
cum crezuseră vechii eretici. O „cauză principală” a întru- 
pării era nevoia omului de a avea, într-o formă istorică 
absolut concretă, întruchiparea Dumnezeului nevăzut în 
evenimentele reale ale unei vieţi umane, „fie în naşterea 
sa sau în copilărie, fie prin învăţătura sau moartea sa, fie 
în învierea sau înălțarea sa”. Aceste evenimente, „strînse 

din toate neliniştile şi experienţele amare” ale vieţii lui 
Hristos, erau o sursă de educaţie și de mîngiîiere pentru 
credincios, care era îmbărbătat prin „exemplul Mîntuito- 
rului nostru” în suferinţele și viaţa lui. Fiecare eveniment 
avea un mesaj special: nașterea din Fecioară ne dezvăluia 
neprihănirea lui, viaţa lui ne înfăţişa „caracterul său ima- 
culat”, învăţătura lui transmitea „adevărul nemistificat”, 
minunile lui propovăduiau puritatea, tainele lui erau expre- 
sia „puterii ascunse a credinţei sale”, suferinţa lui dovedea 
dorinţa de a se supune răstignirii, moartea lui arăta lim- 
pede că a suferit de bunăvoie, învierea lui le dădea tărie 
martirilor, iar înălțarea lui îi confirma făgăduinţele. Desfă- 
şurarea cronologică a evenimentelor din viaţa Mîntuitorului 
slujea şi ea scopului „trecerii prin fiecare stadiu” al vieţii 
omenești, aşa încît să-i fie cunoscută fiecare vîrstă din 
copilărie pînă la maturitate. 

Numai printr-o astfel de „disciplină” a lui Hristos omul 
putea învăţa să fie „ucenic” al Lui. Pentru a revela „legea 
vieții și a disciplinei”, Dumnezeu l-a trimis pe Hristos, 
„cîrmaciul şi călăuza”, care avea să-i educe pe ceilalţi aşa 
cum se educase pe sine pe „calea înţelepciunii”. Hristos 
s-a dat pe sine drept exemplu de smerenie şi model de 
blîndeţe, așa încît, urmîndu-l pe el, ucenicii să poată găsi 
„calea care duce la adevăr”. Disciplina urmării lui Hristos 
consta în a-ţi lua crucea. Cei care „îşi luau crucea”, intrînd 
de pildă în viaţa religioasă, dar nu reușeau să urmeze 
modelul smereniei lui Hristos trădau însuşi idealul căruia 
i se încredințaseră; același lucru era adevărat și despre 
cei care „își luau crucea” în sensul pornirii într-o cruciadă, 
dar care nici ei nu imitau exemplul lui Hristos. Căci „aceasta 
poate sluji drept definiţie a smereniei : smerenia este vir- 
tutea prin care, în urma cunoaşterii de sine, o persoană 
devine nevrednică în propriii săi ochi”. Doctrina celor 
două firi ale Dumnezeu-Omului a conferit o semnificaţie 
deosebită urmării lui Hristos. Nu numai ca om „le-a arătat 
lisus sfinţilor un model de supunere”, dar şi ca Fiu întru- 
pat al lui Dumnezeu, ceea ce însemna că cel ce era Logosul 
şi înţelepciunea lui Dumnezeu urma unui dulgher şi soţiei 
sale, iar cel ce era Stăpînul îi asculta pe cei care îi erau de 
fapt discipoli. Postura lui unică a conferit exemplului său 
o autoritate divină, dar și acest caracter paradoxal. 

Deși a fost un exemplu, şi în ceea ce priveşte suferin- 
țele îndurate, Hristos a fost întotdeauna mai mult decît 
un exemplu — mai ales în ceea ce priveşte suferinţele 
îndurate. Hristos a venit „nu doar la noi (ad nos), ci şi de 

dragul nostru (propter nos)”. Procedînd astfel, „ce ar fi 
trebuit să mai facă şi nu a făcut ?”. Se puteau distinge trei 
scopuri principale ale întrupării, fără a le despărţi însă de 
altele : „modelul smereniei, mărturia dragostei [divine] şi 
taina mîntuirii”. Modelul smereniei, de vreme ce era ilus- 
trat de „Mijlocitorul între Dumnezeu și oameni”, nu era 
asemenea smereniei unui om obişnuit, care devenea nevred- 
nic în propriii ochi întrucît aceasta era adevărata lui con- 
diție. Smerenia lui Hristos s-a născut din „bunăvoința lui 
Dumnezeu faţă de oameni, ţîșnind cu desăvîrşire din izvorul 
bunătăţii divine”, aşa încît era mai potrivit să se numească 
„smerire” decît „smerenie”. Cei care îi imitau smerenia ca 
„om al durerilor” şi care îi luau jugul şi învățau de la EI îl 
urmau așadar prin smerire către slavă. Ei urmau exem- 
plul morţii sale pe pămînt şi aveau să domnească împre- 
ună cu Hristos în viaţa veșnică. Ar fi fost ridicol ca, în 
vreme ce Domnul suferea pentru slujitor, slujitorul să se 
lase pradă poftelor trupeşti ; căci Domnul „suferise pe 
cruce pentru ca prin taina crucii să fie întărită în noi 
virtutea răbdării”. Ca om și Dumnezeu într-o unică per- 
soană, [Hristos era un exemplu, potrivit firii sale umane, şi 
un sprijin, potrivit firii sale divine ; blîndeţea lui Hristos 
se cuvenea a fi urmată, iar puterea lui a fi invocată. 
Îndemnul era așadar „de a învăţa smerenia Lui, de a-i 
urma blîndeţea, de a-i îmbrăţișa dragostea, de a-i împăr- 
tăși suferinţele, de a fi spălaţi cu sîngele Lui şi de a-l da 
spre iertarea păcatelor noastre”. „Modelul unei vieţi sfinte” 
nu putea fi despărţit de „preţul satisfacţiei”; amîndouă 
erau darul crucii lui Hristos. 

În acelaşi timp Hristos era mărturia dragostei divine. 
„Domnul puterilor” fiind, El era cel care împărțea fiecare 
virtute şi fiecare fel de cunoaștere; înţelepciunea lui 
Dumnezeu fiind, El era cel prin care le-a fost dată oame- 
nilor adevărata înţelepciune despre Dumnezeu şi om. Mai 
presus de toate aceasta era înțelepciunea despre dra- 
gostea lui Dumnezeu pentru neamul omenesc, care arăta 
că „nu este milă mai mare decît aceasta, să-ţi jertfeşti 
viața pentru cei care au fost osîndiți”. Adevăraţii credin- 
cioşi ştiau cît de mult au nevoie de crucea lui Hristos cînd 
„admirau și îmbrăţișau dragostea transcendentă în E. 
Acesta era efectul mîntuirii, anume că oamenii învățau să 
iubească. Dar întrucît înaintau anevoios pe calea iubirii, 
a fost nevoie să li se înfăţişeze imaginea lui Hristos răstig- 
nit, care părea că spune de pe cruce: „Cînd v-am iubit, 
pînă la sfîrșit v-am iubit”. Unii erau mînaţi de setea de 

înţelepciune, alţii de nevoia de iertare, unii de pilda vieţii 
lui Hristos, iar alţii de amintirea patimilor Lui ; aşadar, 
Hristos „pentru noi S-a făcut înţelepciune de la Dumnezeu 
şi dreptate şi sfințire şi răscumpărare”. Însă pentru fie- 
care dintre aceste grupuri şi pentru toate tipurile de oameni, 
răstignirea era cea care slujea drept revelare a căii și 
voinței lui Dumnezeu, chiar şi pentru aceia care nu erau 
în stare să pătrundă tainele acestei voințe. Oricine reca- 
pitula unul cîte unul evenimentele pătimirii lui Hristos şi 
se străduia să înțeleagă „ce a pătimit, cine a fost cel care 
a pătimit şi cum a pătimit”, avea să se umple de dragoste, 
chiar şi pentru dușmani. Hristos, care fusese din vecie 
„dragostea însăşi”, avea veșnic să fie subiectul iubirii, dar 
prin întruparea şi prin răstignirea lui El a devenit obiec- 
tul iubirii. 

Cu toate acestea, ceea ce „Te face pe Tine, bunule lisus, 
vrednic de iubire în ochii mei”, atît ca un exemplu de 
smerenie, cît şi ca mărturie a dragostei divine, era „lucra- 
rea mîntuirii noastre... Aceasta ne cucerește în chip minu- 
nat şi cu îndreptăţire ne cere să îi fim devotați”. Această 
lucrare de mîntuire era „cea mai mare și mai importantă 
dintre binefacerile Sale”. Prin ea, Dumnezeu s-a arătat a 
fi nu numai binefăcătorul mărinimos, mîngîietorul credin- 
cios şi cîrmuitorul iubitor, ci, mai presus de toate, Răscum- 
părătorul şi Mîntuitorul. Lucrarea lui mîntuitoare era 
„abundentă”, universală în privinţa voinţei mîntuitoare 
şi atotcuprinzătoare în privinţa rezultatelor ei. Hristos 
s-a dat pe sine spre a oferi îndreptăţire celor care fuseseră 
înrobiţi diavolului. Robia lor a fost dreaptă, potrivit lui 
Bernard, iar puterea diavolului justificată, „nu dobîndită 
în mod legitim, ci uzurpată în mod samavolnic, dar totuşi 
îngăduită pe drept” de către Dumnezeu; de aceea, cînd 
Hristos a venit „să-i elibereze pe oameni”, i-a eliberat 
dintr-o robie autentică. Moartea lui a fost modul prin care 
„i s-a dat satisfacţie Tatălui”, a fost „preţul mîntuirii noastre” 
şi mijlocul „prin care L-a înşelat pe tiran”. Toate aceste 
metafore ale mîntuirii puteau fi folosite împreună pentru 
a descrie taina mîntuirii prin cruce. Ceea ce o făcuse 
posibilă era „golirea de Sine a lui Dumnezeu”; ceea ce 
aceasta făcuse posibil era „prilejul de a ne umple pe noi 
înşine de El”. A se umple de Dumnezeu prin mîntuire 
însemna „a se îndumnezei”. Definirea mîntuirii ca îndum- 
nezeire, deși era mai răspîndită în gîndirea răsăriteană 
decît în cea apuseană, s-a manifestat şi în teologia latină, 
la fel ca şi expresia „om îndumnezeit” folosit pentru 

desemnarea firii umane a lui Hristos, așa încît, citînd 
pasajul 2 Petru 1,4, se putea spune că Hristos „s-a înălțat 
spre a ne face pe noi părtași firii Sale dumnezeieşti”. 

Invierea și înălțarea lui Hristos jucau un rol important 
în planul mîntuirii. De fapt, Paştele putea fi numit „acea 
zi fericită în care [Hristos] a mîntuit toate veacurile”, o 
sărbătoare cu o „prerogativă” specială, şi se putea spune 
că „biruinţa lui Hristos s-a împlinit în înviere”. Ceea ce 
vestise Hristos ca Mîntuitor în vremea Vechiului Testament 
şi împlinise prin răstignirea și patimile sale „s-a făcut 
deodată cunoscut numai în slava învierii și înălțării Sale”. 
Întreaga viaţă a lui Hristos fusese „o auroră, şi chiar şi 
aceasta oarecum nedeslușită”, pînă cînd s-a ivit lumina 
deplină a învierii sale. „După ce a băut paharul morţii, 
Domnul s-a ridicat în puterea slavei Sale, ca ajutor neamu- 
lui omenesc”. Paradoxul Vinerii Patimilor — că Dumnezeul 
impasibil a suferit pe cruce și că Fiul nemuritor al lui 
Dumnezeu a murit şi a fost îngropat — era dezlegat în ziua 
Paștelui, cînd „Cel ce fusese miel în clipa pătimirii s-a 
făcut leu în clipa învierii”. Fiindcă atît „puterea”, cît şi 
„mila” se spunea că aparţin lui Dumnezeu, moartea şi 
învierea lui Hristos erau dovezi ale acestor două atribute 
divine, ale milei în „moartea Lui pentru păcatele noastre” 
şi ale puterii în „învierea Lui pentru îndreptăţirea noastră”, 
atît în viaţa credincioşilor, cît și a Bisericii. Darul şi 
puterea învierii lui Hristos puteau fi văzute în fericita 
reînnoire nu numai a firii omeneşti, ci a întregii firi — 
flori, păsări şi toate făpturile — în noua viaţă conferită 
prin biruința lui asupra morţii. În mod similar, florile şi 
fructele noii vieţi a credincioşilor erau urmarea „slavei 
învierii Sale”. 

Așa cum sugera enumerarea „salturilor” din viaţa lui 
Hristos, era specific evlaviei şi teologiei acestei perioade 
ca învierea lui Hristos să fie nedespărțită de înălţarea lui 
la cer. Căci „dacă Domnul meu lisus s-a sculat cu adevărat 
din morți, dar nu s-a înălțat la cer, atunci nu se putea 
spune despre EI că «a străbătut cerurile», ci doar că s-a 
mutat de la viaţă”. Pînă şi patimile lui Hristos şi învierea 
sa puteau fi subordonate înălțării şi se putea spune că „la 
înălțare El ne-a adus mîntuirea spre a ne fi nădejde, 
atunci cînd a alungat acea suferinţă pe care o îndurase- 
răm mai înainte şi atunci cînd Regele unul-născut a pus 
capăt, în numele neamului omenesc, acelei mari vrajbe cu 
mult iubitul Său Tată” — toate acestea prin înălţare. Era o 
sărbătoare atît de însemnată fiindcă „astăzi trupul nostru 

s-a urcat la cer împreună cu Hristos”, aşa încît „sufletul 
nostru poate să-l urmeze cu dorinţa lui”. Deşi răstignirea 
era uneori văzută ca o biruinţă a lui Hristos asupra dia- 
volului şi a altor vrăjmaşi — iar coborîrea la iad şi învierea 
cu atît mai mult — înălțarea era cu precădere asociată 
acestei teme. Împlinindu-şi menirea pe pămînt, Hristos 
se înălța acum biruitor la cer, luînd cu el ceea ce cucerise 
de pe urma confruntării lui cu iadul și cu moartea. Aşa 
cum prin întruparea şi prin nașterea lui luminase pămîn- 
tul, tot astfel și acum „împodobește cerurile” prin înălţa- 
rea lui. 

În strînsă legătură cu învierea şi înălţarea se afla cobo- 
rîrea la iad, care făcea parte din textul crezului apostolilor 
şi, prin urmare, trebuia luată în considerare de către 
teologii apuseni ca parte integrantă a planului mîntuirii. 
Întrucît era menţionată în crez între înmormîntarea lui 
Hristos şi înviere, ei au atribuit-o sufletului lui Hristos, 
de vreme ce trupul îi era în mormânt, iar firea lui divină 
în cer. Scopul coboririi la iad era „să deschidă o cale de 
întoarcere la cer pentru cei care se aflau captivi [în iad] 
din alte pricini decît pedeapsa”, adică, pentru patriarhii 
Vechiului Testament care așteptaseră venirea lui Hristos 
spre a fi eliberaţi. Din această sferă a învăţăturii apusene 
despre coborîrea la iad a provenit tema „cuceririi iadului”, 
care, cu mult înaintea poemului dramatic din Evul Mediu 
tîrziu purtînd acelaşi titlu, a aprins imaginaţia poeţilor şi 
artiştilor. Hristos, „cel sfînt, a smuls acum iadului tributul 
său, tot ce din vechime înghiţise pe nedrept în acel loc al 
chinului”. Ca răspuns la această invadare, „iadul, răzbună- 
torul păcatului, a înţeles că a venit Creatorul, Dumnezeul 
atotputernic”. În timp ce suferinţa lui Hristos fusese „de 
dragul mîntuirii noastre”, coborîrea la iad a rupt „lanţu- 
rile robiei”, eliberîndu-i pe captivi. Apoi s-a ridicat „birui- 
tor din iad”. Poemul Hristos, compus de poetul anglo-saxon 
Cynewulf, era o celebrare a acestei victorii, deschizîndu-se 
cu rugăciunea „Încredinţează-ne nouă biruinţa” şi para- 
frazînd vechea rugăciune „Vino, Domnul nostru” astfel: 
„Vino, Domn al biruinţei, făuritorul omului”. Visul crucii 
descria călătoria spre cer a Fiului lui Dumnezeu „triumfă- 
tor”, însoţit de îngeri şi de sfinţii eliberaţi. Bernard descria 
cum Biserica „vede moartea murind și pe autorul morții 
înfrînt. Vede robia înrobită dusă din iad pe pămînt şi de 
pe pămînt la cer”, iar el se ruga ca biruinţa lui Hristos 
asupra iadului şi a morții să îi elibereze pe oameni de păcat 
şi de osîndă și să le dăruiască libertate și mîntuire. 

Intensa subiectivitate a acestor poeme şi rugăciuni, pe 
care Bernard o împărtășea, pare să sugereze că, deşi îi 
reproșa lui Abelard că învăţătura acestuia despre mîn- 
tuire era lipsită de elementul obiectiv, propria concepţie a 
lui Bernard cu privire la lucrarea lui Hristos era expri- 
mată printr-un tip de evlavie cu implicaţii profund per- 
sonale şi mistice. „Ce este”, întreba el, „atît de binefăcător 
pentru vindecarea rănilor conștiinței și pentru purificarea 
intenţiilor sufletului precum meditaţia neîntreruptă asupra 
rănilor lui Hristos ?”. „Rănile Mîntuitorului” erau singurul 
adăpost al celor slabi și osteniţi, patimile sale, „ultimul 
adăpost şi singurul leac”. Sufletul credincios se putea 
bucura de prezenţa lui Hristos și putea să aștepte cu 
nădejde vederea slavei lui Dumnezeu, bucurîndu-se de 
smerirea crucii. În legătură cu această înlocuire a slavei 
cu umilinţa, Hristos cel răstignit şi înviat îi spunea păcă- 
tosului: „Eu am pătimit... pentru ca voi să dobîndiţi o 
frumuseţe cuceritoare ca a mea”. „Și astfel, în locul Para- 
disului pe care l-am pierdut, a fost redobîndit Hristos 
Mîntuitorul.” Alături de cruce, numele „Llisus” era cel care 
devenise obiectul contemplaţiei mistice. Dumnezeu însuși 
îşi schimbase numele dintr-unul care sugera „maiestatea 
şi puterea” într-unul care îi ilustra „bunătatea şi harul”, 
adică „Emanuel”. Pornind de la acest tip de limbaj s-a 
tras concluzia că, „în ceea ce priveşte doctrina împăcării, 
Bernard şi Abelard au ajuns în cele din urmă la forme de 
subiectivism foarte asemănătoare”. 

Totuși, o astfel de concluzie nu reuşeşte să reflecte la 
justa valoare relaţia dintre factorii obiectivi şi cei subiec- 
tivi în doctrina ecleziastică a împăcării, inclusiv versiunea 
lui Bernard cu privire la această doctrină. Chiar și atunci 
cînd vorbea despre trăirile inimii, el insista asupra nece- 
sității unei „distincţii cuvenite între ceea ce vine de la 
Dumnezeu și ceea ce vine de la noi înşine”; aceasta o 
făcea în opoziţie cu cei pe care îi numea „duşmanii harului” 
şi care ignorau obiectivitatea acţiunii divine şi vorbeau 
numai despre subiectivitatea acţiunii umane. Meritele pe 
care Dumnezeu le cerea de la oameni erau cele pe care, 
prin harul său premergător, le dăruise deja oamenilor. 
„Sufletul”, spunea Bernard, „caută Logosul, însă el a fost 
mai înainte căutat de către Logos”. Ceea ce părea că sînt 
„meritele noastre” erau de fapt „seminţele nădejdii, imbol- 
dul dragostei, semnele unei predestinări ascunse şi făgă- 
duinţa fericirii viitoare”, şi nu un temei pentru actul divin 
al îndreptăţirii, la a cărui origine se afla Dumnezeu și nu 

omul. Prin urmare „meritul meu constă în mila Domnului”. 
Indreptăţirea însemna că „nu eşti numai drept, ci eşti 
numit «dreptate», o dreptate care îndreptățește”. Rela- 
ţia dintre dreptatea (justiția) care era un atribut al lui 
Dumnezeu și actul îndreptăţirii care conferea dreptate 
putea fi rezumat în următoarea axiomă: „Dreptatea lui 
Dumnezeu constă în nepăcătuirea Lui, dar dreptatea omu- 
lui constă în iertarea lui de către Dumnezeu”. Un prunc 
botezat avea deja merite, dar acestea erau meritele lui 
Hristos. Și astfel, dacă cineva întreba în ce fel contribuie 
liberularbitru la mîntuire, răspunsul era: „[Liberul arbitru] 
este [cel] mîntuit. Daţi la o parte liberul arbitru și nu mai 
rămîne nimic care să aibă nevoie de mîntuire; daţi la o 
parte harul și nu mai rămîne nici o cale spre a-l mîntui”. 

O altă garanţie a obiectivității mîntuirii era realitatea 
Judecății de Apoi. La întoarcerea sa pentru judecată, 
Hristos „va apărea cu chipul în care s-a născut”, dar prin 
întoarcerea lui pentru judecată va transforma însăși teme- 
lia cunoaşterii şi experienței care precumpănise pînă atunci. 
Nici chiar sufletele preafericiților adormiţi, îmbrăcați în 
lumina nemuririi, nu au putut atinge desăvîrşirea care le 
era menită pînă cînd moartea a fost înghițită de biruinţă, 
iar istoria a trecut în împărăţia lui Dumnezeu. Cît despre 
păcătoşi, ei se lăsau pradă poftelor și desfătărilor, pe cînd 
ceea ce îi aştepta era sfîrşitul şi judecata. Atît pentru cei 
drepți, cît şi pentru păcătoşi experiența subiectivă trebuia 
corectată prin obiectivitatea eshatologică a ordinii finale 
şi eterne. Acest lucru era adevărat chiar și în cazul cunoaș- 
terii de sine a omului ; căci ceea ce spunea apostolul despre 
cunoașterea lui Hristos de către un credincios, că „deși 
L-am cunoscut pe Hristos dupătrup, acum nu-L mai cunoaş- 
tem”, se aplica și cunoașterii de sine: o cunoaștere care 
are la temelie trupul şi nevoile sale trebuie să cedeze în 
fața adevăratei cunoașteri a spiritului, cînd „iubirea 
trupului este absorbită de dragostea spiritului”. O ase- 
menea modalitate de punere în antiteză a istoriei și esha- 
tologiei era firesc să fie larg răspîndită. După Judecata de 
Apoi „chipul robului” în care are să apară Hristos va fi „cu 
totul preschimbat într-un chip dumnezeiesc”. Cunoaște- 
rea lui Dumnezeu încredințată credincioșilor va fi şi ea 
preschimbată din cunoaşterea mijlocită dăruită lor acum, 
„în contemplarea Divinităţii” înseși. Hristos va fi văzut ca 
„Judecător-Biruitor”, ca „Rege al Biruinţei”, ca „păzitor al 
biruinţei”. „Mulţimea” celor care au refuzat să-l recunoască 
pe pămînt va suferi „chinurile nesfîrşite ale iadului” şi lor 

nu li se va mai acorda nici un „răgaz pentru pocăință”. 
Domnul istoriei, „bunul Judecător”, va zidi un pămînt nou 
locuit de sfinţii înviați. 

Deşi era un adevăr suprem acela potrivit căruia „Tu 
eşti milostiv căci eşti nesfîrşit de drept”, totuşi numai 
Judecata de Apoi urma să aducă olămurire a paradoxului 
dreptăţii şi milei, căci avea să fie lămurit pentru veșnicie 
doar în Hristos. „Cel ce este numit Mîntuitorul... El însuși 
este Judecătorul, în mîinile Căruia tremur de frică... O, 
păcătosule, pune-ți nădejdea în Cel de care îşi este teamă, 
aleargă la Cel de care ai fugit”. Doar fiindcă era atît 
Judecător, cît şi Mîntuitor, deopotrivă drept şi milostiv, 
putea fi Hristos cu adevărat și una, și alta. Numai o milă 
dreaptă era o virtute autentică, și la Dumnezeu, şi la om. 
Mila fără dreptate l-ar fi făcut pe păcătos îngîmfat, drep- 
tatea fără milă l-ar fi adus la deznădejde. Văzute în lumina 
lui Hristos, „mila şi judecata sînt cele două picioare ale 
lui Dumnezeu”, amîndouă trebuind să-şi lase amprenta 
în suflet pentru a putea să-l mîntuiască pe acesta. De-a 
lungul istoriei omului ele aveau să-i fie cunoscute în egală 
măsură lui Hristos Judecătorul, care avea să le împartă 
cu dreaptă măsură. Istoria avea să dea mărturie despre 
„răzbunarea, cea mai cruntă şi maitainică, a lui Dumnezeu 
Judecătorul cel drept, care este aspru în judecăţile lui cu 
privire la copiii oamenilor”, învîrtoşîndu-l pe păcătosul 
care i-a nesocotit voinţa. Doar rareori şi pentru scurt timp 
au putut ochii credinţei să zărească în istorie Dumnezeul 
care să stea liniștit şi să cunoască odihna și al cărui atribut 
esenţial era mila. Și așa avea să fie de-a lungul veacu- 
rilor, cu „cele două îndreptăţiri ale Tale”, mila și judecata, 
una lîngă alta, „pînă cînd, fiind înălţată mila cu mult 
deasupra judecății, va lua sfîrşit starea mea jalnică”. Căci 
„la vremea judecății [El] va înălța mila deasupra judecă- 
ţii”. Odată ce mila își va fi atins scopul, misiunea ei se va 
încheia. „Doar dreptatea lui Dumnezeu va mai fi amintită 
şi nu va fi loc pentru suferință şi nici timp pentru milă”, 
căci paradoxul va fi limpezit. 


Southern (1970) 34 


Newman (1949) 86 
Vezi vol. I, p. 215 


Vezi vol. I, p. 272 


Comunicarea harului 


În secolul care a urmat redactării lucrării lui Anselm De 
ce s-a făcut Dumnezeu om din 1098, situaţia socială, politică 
şi intelectuală a creştinătăţii latine s-a modificat semni- 
ficativ. Printr-o serie de schimbări, care, luate împreună, 
constituie „cel mai remarcabil fapt din istoria medievală”, 
Europa creştină a făcut tranziţia care avea să o ducă la 
apogeul Evului Mediu. Și din punct de vedere doctrinar 
secolul al XII-lea poate fi văzut ca o perioadă caracterizată 
prin transformări accelerate, așa cum citatele din această 
epocă au sugerat deja în capitolul precedent. Era o epocă 
în care întrebări ce fuseseră ori neglijate, ori lăsate fără 
răspuns în cadrul „sintezei augustiniene” şi care fuseseră 
formulate, dar nerezolvate în cadrul „renașterii carolin- 
giene” au revenit în atenţia teologilor în așa fel încît de 
data aceasta a trebuit să fie luate în considerare. 
Clarificarea și codificarea a ceea ce înţelegea doctrina 
creştină apuseană prin mîntuirea în Hristos au servit la 
impunerea necesităţii abordării acestor întrebări. Ceea ce 
s-a spus despre dezvoltarea doctrinei din primele veacuri 
creştine se potrivește încă și mai bine secolului al XII-lea: 
„Întruparea este antecedentul doctrinei Mijlocirii şi arhe- 
tipul atît al Principiului sacramental, cît şi al meritelor 
Sfinţilor. Din doctrina Mijlocirii derivă Răscumpărarea, 
Liturghia, meritele Martirilor și Sfinţilor, invocarea și 
cultul acestora”. Declaraţia Conciliului de la Niceea potrivit 
căreia Fiul lui Dumnezeu este homoousios cu Tatăl a fost 
urmată un veac mai tîrziu de declaraţia Conciliului de la 
Efes potrivit căreia Maicalui Hristos este Theotokos, Maica 
lui Dumnezeu. În veacurile de început ale creştinismului 
doctrina mijloacelor harului se dezvoltase mult mai rapid 
decît însăși doctrina harului, cu consecinţe care au mode- 
lat în mod fundamental istoria teologiei augustiniene. 
Formularea unei doctrine definitive a harului şi a mîn- 
tuirii, în cadrul învățăturilor hristologice şi soteriologice 
ale unor teologi precum Anselm, era cea care avea să 

contribuie acum la cristalizarea unei concepţii mai clare 
asupra comunicării harului, așa cum reiese din învăţătu- 
rile unor clerici precum Baldwin de Canterbury, succeso- 
rullui Anselm în scaunul episcopal. Într-un tratat dedicat 
doctrinei cu privire la Fecioara Maria, Baldwin vorbea 
despre Dumnezeu întrupat în Hristos ca fiind cel „care 
este părtaș firii noastre şi dătător al harului Său” (commu- 
nicans naturae nostrae, et communicator gratiae suae). 
Comunicarea harului era, așa cum considerau el şi con- 
temporanii săi, conţinutul principal al doctrinei cu privire 
la Fecioara Maria şi ceilalţi sfinţi. Era de asemenea, potri- 
vit lui Lanfranc (predecesorul imediat al lui Anselm în 
funcţia de arhiepiscop de Canterbury) şi discipolilor săi, 
principala temă a dezbaterilor pe marginea Euharistiei și 
a celorlalte Taine. 

Doctrina despre Fecioara Maria şi doctrina despre 
Euharistie, alături de corolarele lor, fuseseră aduse în 
centrul atenţiei teologilor prin intermediul scrierilor lui 
Paschasius Radbertus, care şi-au croit drum în literatura 
teologică de așa manieră încît un citat din Radbertus în 
legătură cu Euharistia era de obicei atribuit lui Augustin. 
În plus, ambele doctrine se aflau în strînsă legătură cu 
cultul și evlavia, în care vechiul principiu potrivit căruia 
„regula rugăciunii trebuie să stabilească regula credinţei” 
era încă respectat. Și în felul acesta, argumentul cel mai 
des invocat în legătură cu aceste doctrine avea să fie 
confirmarea liturgică a regulii rugăciunii, adesea introdusă 
prin formule precum : „Pentru ca nimeni să nu creadă că 
am gîndit acest lucru de capul meu, am citat prefața care 
este folosită la fiecare Duminică în întreaga lume latină, 
între Botezul Domnului și Duminica fiului risipitor”. Liin- 
bajul formal al Liturghiei canonice reflecta şi în acelaşi 
timp modela evlavia credincioşilor, mai ales în ceea ce 
priveşte atitudinea lor față de comunicarea harului prin 
mijlocirea sfinţilor, cu precădere a Fecioarei Maria, și prin 
intermediul Tainelor, cu precădere al Euharistiei; iar teo- 
logii Bisericii „s-au supus, din respect față de evlavia 
care venea dintr-o inimă simplă şi dintr-o dragoste pentru 
Fecioară”. Chiar şi cei care stabileau orientarea cultului 
recunoșteau că formele interesului popular pentru minuni 
contribuiau uneori la nașterea unor îndoieli privind rela- 
tările legate de minuni ; cei mai moderați dintre cei care 
atacau aceste orientări îndemnau ca cel puţin clerul să 
condamne excesele periculoase ale evlaviei populare; 
iar criticii mai extremiști repudiau autoritatea vieților 

sfinților şi îi considerau drept „adversari pe oamenii 
simpli şi pe cei care împărtăşesc nebunia oamenilor simpli, 
Paschasius, Lanfranc şi toţi cei care judecă lucrurile în 
acest fel”. Așadar, atît pentru susţinători, cît şi pentru 
opozanți, sfinţii și Tainele se dezvoltau împreună în cadrul 
învățăturii Bisericii, de vreme ce „săvîrşim aceste Sfinte 
Taine în comunitatea și unitatea” sfinţilor. 


Fecioara Maria ca mediatrix 


Legătura dintre doctrina mîntuirii şi doctrina cu privire 
la Fecioara Maria era directă şi explicită. Așa cum afirmase 
Anselm însuşi, tratatul său despre răscumpărare contri- 
buise la ridicarea întrebării „cum şi-a asumat Dumnezeu 
fără păcat umanitatea din mulțimea păcătoasă a neamu- 
lui omenesc”. În iconografia creștină, la fel ca şi în lite- 
ratura creştină, se acorda o nouă atenție semnificației 
Fecioarei Maria : o pictură realizată de Ildefonsus, apre- 
ciat pentru evlavia lui faţă de Fecioara Maria, reprezintă 
„una dintre cele mai vechi expresii ale cultului Fecioarei, 
care începea atunci să se răspîndească în evlavia creş- 
tină”. De ce începea să se răspîndească tocmai în această 
epocă nu este clar, iar multe dintre răspunsuri probabil 
că nu fac obiectul lucrării de față. Aşadar, cînd se suge- 
rează că în cadrul mariologiei lui Bernard de Clairvaux, 
„ca printr-o ecluză deschisă, cultul fertilităţii din veacu- 
rile Antichității se varsă din nou în speculaţia occidentului 
creştin”, aceasta este o explicaţie cel puţin la fel de psiho- 
logică pe cît este de istorică. Contemporanii erau con- 
ştienţi de paralele dintre cultul Fecioarei şi „cultul ferti- 
lităţii din Antichitate”. Exista, de pildă, legenda unui 
templu antic „închinat unei femei încă nenăscute, sortită 
să dea naștere cuiva care avea să fie atît Dumnezeu, cât și 
om. Era așadar închinat viitoarei Maici a lui Dumnezeu, 
care urma să se nască”. Astfel de paralele erau considerate 
a fi o anticipare a Fecioarei Maria, analoagă anticipării 
adevăratului Dumnezeu prin statuia ateniană închinată 
Dumnezeului necunoscut. Insă Fecioara Maria nu era 
doar împlinirea vechilor intuiţii şi legende ; ea era femeia 
care a cucerit înţelepciunea lumească prin minunea naște- 
rii feciorelnice, fiind cea care a înfrînt falsele învățături 
ale ereticilor şi a rezistat în faţa incursiunilor barbarilor. 

Consideraţiile de acest fel făceau parte dintr-un proces 
care încerca să stabilească locul Fecioarei în iconomia 

mîntuirii. Aşa cum observa cu oarecare tristeţe un cerce- 
tător, „mariologia ştiinţifică..., bucurîndu-se de statutul 
unei ramuri distincte şi cvasiautonome în cadrul teologiei, 
cu nenumăratele ti teze organizate sistematic şi subor- 
donate unui principiu de bază şi mai multor principii 
secundare, nu a existat în Evul Mediu”. Prin urmare, încă 
nu se ajunsese la o clasificare detaliată a „meritelor”, 
„privilegiilor” şi „prerogativelor” Fecioarei, dar totuşi era 
evident că procesul începuse deja în această perioadă. 
Petru Damian anticipa interpretările ulterioare în legă- 
tură cu Fecioara Maria atunci cînd se referea la „privi- 
legiul singular al meritelor [ei], așa încît eşti fără pereche 
între oameni și mai presus chiar și decît îngerii”. Cu altă 
ocazie, Damian preamărea „meritele” ei în ştergerea „dato- 
riilor noastre”. Vorbind despre relaţia dintre maternitatea 
şi fecioria ei, un alt autor recunoștea că „trebuie să-i fie 
acordat un privilegiu în calitatea ei de mamă”, dar în așa 
fel încît fecioria să-i fie cinstită în egală măsură. Tot rela- 
ţia dintre maternitate și feciorie era invocată de ambele 
părţi implicate în controversa pe tema Euharistiei atunci 
cînd vorbeau despre „privilegiul” ei sau despre „preroga- 
tiva ei singulară”, anume că a născut la fel ca toate cele- 
lalte femei însă fără durere şi fără pierderea fecioriei. 
Meritele, privilegiile şi prerogativele, toate erau un mod 
de a afirma că, în calitate de Maică a lui Dumnezeu, ea 
era unică nu numai între oameni, ci între toate făpturile 
create. - 

Unicitatea ei era subiectul numirilor care îi erau atri- 
buite, şi prin acestea mai mult decît printr-o descriere 
sistematică a „prerogativelor mariane” exprima această 
epocă importanţa pe care i-o acorda. În Apus, la fel ca şi 
în Răsărit, poeţii şi teologii se întreceau în elaborarea 
unor apelative distincte pentru desemnarea Fecioarei. 
Căci ea era „cea mai de seamă purtătoare de evlavie”, a 
cărei viață închinată rugăciunii era luată drept pildă de 
către credincioşi. Ea le era model căci a fost „neînfricată 
în hotărîrea ei, cumpătată în tăcerea ei, înțeleaptă în 
întrebările ei şi dreaptă în mărturisirea ei”. Ca „Regină a 
îngerilor, Stăpînă a lumii şi Maică a Celui care curăță 
păcatele lumii”, era firesc să i se atribuie nume precum: 
„maică a adevărului” ; „maică şi fiică a smereniei” ; „maică 
a creştinilor” ; „maică a păcii” ; „preamilostiva mea Stăpînă”. 
Ea era de asemenea numită, printr-un termen preluat de 
la Augustin, „cetatea lui Dumnezeu”. Paradoxul ca o făptură 
creată să devină mama Creatorului ei justifica termeni 

precum „fîntîna din care curge apa vieţii, izvorul începu- 
tului”. Prin urmare ea era „femeia care merită să fie vene- 
rată în chip unic şi să fie cinstită mai mult decît toate 
celelalte femei”, de fapt, „slava plină de strălucire a lumii, 
fecioara cea mai neprihănită de pe pămînt”. Astfel, ea le 
întrecea pe toate celelalte, „mai frumoasă decît toate, mai 
vrednică de iubire decît toate, prealuminoasă, preami- 
lostivă, preaslăvită”. Slava numelui ei umpluse lumea 
întreagă. 

Două dintre titlurile folosite adesea în această perioadă 
pentru desemnarea Fecioarei Maria implicau metafore și 
se bazau cel puţin în parte pe jocuri de cuvinte, cum ar fi 
reprezentarea Fecioarei ca „Maria, steaua mării” (Maria 
maris stella), un nume care se spunea că i-ar fi fost dat de 
sus. Se credea că acest nume ar fi fost proorocit cînd s-a 
spus, „o stea va răsări din Iacob”. Întrucît „această cate- 
gorie de metafore [marine] era extraordinar de răspîndită 
în Evul Mediu”, imaginea Fecioarei Maria ca steaua care 
călăuzeşte corabia credinţei era foarte atractivă. Se pare 
că îşi are originea în etimologia stabilită de Ieronim 
pentru numele „Maria” ca „strop de apă din mare” (stilla 
maris), pe care o prefera altor interpretări. Această eti- 
mologie a fost preluată de Isidor de Sevilla, dar între 
timp „picătură” (stilla) devenise „stea” (stella). În acest 
temei, în veacul al IX-lea, un poet necunoscut a compus 
un imn foarte apreciat, în care o preaslăvea pe Maria ca 
„stea a mării”. În curînd, acest apelativ avea să fie inclus 
în limbajul omiletic despre Fecioară, precum şi în lite- 
ratura teologică ; totuși, simbolul Fecioarei Maria ca stea 
călăuzitoare a călătorilor prin viaţă şi-a găsit expresie cu 
precădere în poezie. Un alt apelativ de acest fel avea la 
bază asonanţa cuvintelor „fecioară” (virgo) şi „mlădiţă” 
(virga). Minunea prin care a încolțit mlădița lui Aaron 
era un simbol al minunii naşterii din Fecioară, iar prooro- 
cia potrivit căreia „o Mlădiţă va ieşi din tulpina lui lesei și 
un Lăstar din rădăcinile lui va da” se împlinise, aşa cum 
spusese însuși Isaia, prin Fecioară, care era mlădița și 
lăstarul. Deşi apelativul era prezent și în teologia greacă, 
unde nu exista jocul de cuvinte, paronomasia din latină îl 
făcea şi mai atractiv, ca atunci cînd Bernard de Clairvaux, 
cu talentul lui lingvistic, îl numea pe Hristos „un nepri- 
hănit născut dintr-o mlădiţă fecioară” (virgo virga virgine 
generatus). 

De departe cel mai important discurs despre Fecioara 
Maria era desigur cel care se referea la fecioria şi la 

maternitatea ei și la amîndouă luate împreună. Unicita- 
tea ei 'se regăsea în alăturarea acestor două apelative, 
„Maică Fecioară”, ea fiind singura în care fertilitatea 
maternității şi puritatea fecioriei au stat vreodată una 
lîngă cealaltă. Ca „fecioară, mamă şi născătoare”, toate în 
același timp, ea era întruchiparea minunii nu doar în felul 
cum a zămislit, ci şi în felul cum a crezut. „O fecioară 
crede, o fecioară zămisleşte prin credinţă, o fecioară naşte 
şi rămîne fecioară. Cine nu ar fi uimit ?” Astfel ea era „o 
fecioară cu prunc şi o născătoare castă”. Orice punere sub 
semnul întrebării a naşterii feciorelnice era un act de 
blasfemie împotriva Duhului Sfînt. Doctrina nașterii fecio- 
relnice includea de mult timp nu doar învăţătura potrivit 
căreia zămislirea lui Hristos a fost diferită de cea a altor 
oameni, ci și ideea că în actul naşterii Hristos a fost unic, 
de vreme ce a lăsat intactă fecioria mamei sale. Căci „nu 
doar că zămislirea ei a fost fără ruşine, iar naşterea ei 
fără durere, dar ea este o mamă fără prihană”. Pururea ei 
feciorie nu intra în contradicţie cu descrierea biblică a lui 
Iisus ca fiind „întîiul-născut al ei”, din moment ce acest 
lucru nu implica neapărat faptul că ar mai fi fost şi alţi 
copii după el. Proorocia potrivit căreia „Poarta aceasta va 
rămîne închisă, căci Domnul Dumnezeul lui Israel a intrat 
pe ea” era unanim acceptată ca o mărturie a faptului că 
Maria a rămas fecioară după nașterea lui Hristos. Căci 
Hristos a fost născut dintr-un pîntec care a rămas închis 
în actul nașterii. Totuşi, aceasta nu însemna că Maria a 
zămislit „prin ureche”, aşa cum sugeraseră în mod evident 
unele teorii patristice, chiar dacă teologii au insistat asupra 
faptului că „auzul i-a rămas pe deplin inviolabil”. 

Un corolar evident al doctrinei nașterii din Fecioară îl 
reprezenta accentul pus pe feciorie şi pe celibatul cleri- 
cilor. „Întrucît trupul Domnului a crescut în templul pîn- 
tecului Fecioarei, El le cere acum preoților Săi curăția 
înfrînării.” Hristos nu numai că şi-a păstrat fecioria și a 
ales să se nască dintr-o Fecioară, dar şi-a ales ca păzitor 
şi tată adoptiv tot un om neprihănit; „atunci, vă întreb, 
de către cine doreşte El să-i fie administrat trupul” pe 
pămînt dacă nu tot de cei neprihăniţi ? Creştinii care își 
păstrau fecioria împărtășeau biruința Fecioarei Maria 
asupra vrăjmașului care o biruise pe Eva în momentul 
căderii. Fecioria ei servea drept model şi încurajare pentru 
toţi cei care „şovăiau în hotărîrea lor de a-şi păstra fecio- 
ria” şi care, contemplînd „sublima demnitate a felului cum 
a dat ea naştere”, aveau să fie determinaţi să-i urmeze 

exemplul. Întrucât naşterea dintr-o Fecioară era singura 
cale prin care se cuvenea ca' Hristos să-și asume firea 
omenească, de vreme ce era cea mai curată şi mai desă- 
vîrşită cale, EI le-a dat acest îndemn și ucenicilor săi, deşi 
nu le-a cerut să-i urmeze modelul fecioriei și înfrînării. 
Ca atare, un alt apelativ folosit pentru desemnarea Fecioa- 
rei Maria era „Regină a celor neprihăniţi”, ea fiind cea a 
cărei neprihănire o împărtăşeau creştinii neprihăniţi şi la 
a cărei demnitate se făceau părtași într-o asemenea măsură 
încît îngerii îi venerau împreună cu ea. Totuși, chiar și 
astfel de elogii la adresa Fecioriei Mariei erau de obicei 
contrabalansate prin recunoaşterea faptului că în primul 
rînd rolul ei matern, şi nu statutul de fecioară, i-a conferit 
un loc special în iconomia mântuirii. 

Aceeași recunoaștere se afla la baza afirmației potrivit 
căreia, atunci cînd îngerul Buneivestiri a numit-o pe Maria 
„ceea ce ești plină de har”, aceasta a fost datorită sme- 
reniei ei, şi nu doar fecioriei ei; „căci fecioria fără sme- 
renie poate că «are de ce să se laude, dar nu înaintea lui 
Dumnezeu»”. La drept vorbind, omul se putea mîntui fără 
feciorie, dar nu fără smerenie. Fecioara Maria era „mode- 
lul smereniei”, de fapt, „Regina celor smeriţi”, așa încît 
săracii și oprimaţii lumii puteau fi numiţi „familia Sfintei 
Maria”. Smerenia Mariei făcea parte din viaţa ei sfîntă şi 
fără păcat. Aşa cum susținuseră şi teologii medievali din 
secolele anterioare, 'textul evanghelic cu privire la cură- 
țirea ei nu sugera faptul că ea ar fi avut nevoie să fie 
curăţită potrivit legii mozaice, ci era o reflectare a „sme- 
reniei şi ascultării ei” şi în acelaşi timp un mod de a-i 
apăra reputaţia în mijlocul celor care nu cunoşteau situa- 
ţia ei specială. La întrebarea dacă, și în ce sens a fost ea 
lipsită de păcatul originar Augustin nu reușise să dea un 
răspuns definitiv ; iar părerile au fost împărţite de-a lungul 
secolului al XII-lea și chiar și mai tîrziu. Era foarte răspîn- 
dită ideea, chiar şi în rîndul celor care nu acceptau teoria 
imaculatei concepţii, că „se cuvenea ca Regina celor nepri- 
hăniţi, printr-un privilegiu unic al sfinţeniei, să ducă o 
viaţă eliberată de orice păcat”. Era, prin urmare, „un semn 
de evlavie să crezi că Fecioara Maria nu a avut nici un 
păcat propriu”. Uneori se sugera că de vreme ce era „plină 
de har”, iar harul era sinonim cu iertarea păcatelor, ea 
trebuie să fi avut păcate care aveau nevoie să fie iertate. 
Însă această interpretare nu a reușit să se impună în faţa 
convingerii care predomina, şi anume că îi fusese conferită 

o „imunitate” specială, aceasta fiind ceea ce o făcea să fie 
„plină de har” şi „binecuvîntată între femei”. 

Cele mai multe dintre aceste idei ar fi putut fi — şi 
fuseseră deja — exprimate cu secole înainte. Ceea ce deose- 
bea cultul şi gîndirea acestei epoci de procesul care a 
condus la ele era accentul crescînd pus pe rolul Fecioarei 
Maria în calitate de mediatrix. Apelativul însuşi se pare 
că a apărut pentru prima dată în teologia răsăriteană, 
unde i se spunea „mijlocitoarea legii și harului”. Fie din 
surse răsăritene, fie din însăși gîndirea occidentală, ter- 
menul a intrat în vocabularul latin, probabil spre sfîrșitul 
veacului al VIII-lea. Totuși, el a ajuns să fie general accep- 
tat de-abia în secolele al XI-lea şi al XII-lea şi era un 
mijloc de a rezuma ceea ce se înțelegea prin dubla ei 
funcţie : ea era „calea prin care a venit Mîntuitorul” în 
mijlocul neamului omenesc, prin întrupare și întru mîn- 
tuire, şi cea „prin [care] noi urcăm la El, Cel ce a coborit 
prin ea la naoi..., prin care ajungem la Fiul..., aşa încît prin 
[ea] să ne ridice la El Cel ce prin [ea] ne-a fost dat nouă”. 
Termenul mediatrix făcea referire la ambele aspecte ale 
rolului ei mijlocitor. 

Era în primul rînd un mod de a vorbi despre rolul ei 
activ în cadrul întrupării şi al mîntuirii. Se pare că teoria 
universal acceptată potrivit căreia „mîntuirea neamului 
omenesc ar fi fost cu neputinţă dacă Fiul lui Dumnezeu 
nu s-ar fi născut dintr-o Fecioară” a avut o influență 
directă şi incontestabilă asupra corolarului ei, potrivit căruia 
„a fost de asemenea necesar ca Fecioara, din care avea să 
se întrupeze Logosul, să se nască ea însăşi”. În felul 
acesta ea a devenit „poarta Paradisului, care l-a readus 
pe Dumnezeu lumii și ne-a deschis raiul”. Prin participa- 
rea ei la mîntuire ea a umplut raiul cu cei mîntuiţi şi a 
golit iadul de cei care ar fi fost osîndiţi dacă nu ar fi fost 
ea. Tocmai consimțămîntul ei la cuvîntul şi voinţa lui 
Dumnezeu a făcut posibilă întruparea şi ca atare mîn- 
tuirea. „O, femeie, cu desăvîrşire unică şi desăvîrşită în 
chip unic”, se ruga Anselm, „prin care întreaga fire se 
înnoieșşte, iadul este mîntuit, demonii sînt zdrobiţi, oame- 
nii sînt mîntuiți şi îngerii sînt rezidiți!”. Referirea la 
rezidirea îngerilor era o aluzie la ideea potrivit căreia 
numărul celor aleşi avea să compenseze numărul îngerilor 
care căzuseră ; Fecioara Maria era considerată ca fiind 
cea prin care „nu doar o viaţă cîndva pierdută este redată 
oamenilor, dar este sporită şi beatitudinea sublimului 
angelic”, deoarece prin participarea ei la mîntuire cetele 

îngereşti şi-au redobîndit întreaga lor putere. În acelaşi 
sens, ea a răscumpărat ceea ce făcuseră primii părinţi ai 
oamenilor şi a dat viaţă tuturor urmaşilor acestora. Prin 
ea, „preoţia împărătească” despre care vorbeşte apostolul 
Petru a luat cu adevărat ființă în Biserica creştină. Toate 
acestea au făcut-o să fie „mijlocitoarea acestei religii, care 
ne-a dat mîntuirea lumii”. 

Contribuţia Fecioarei Maria la planul mîntuirii a aju- 
tat la explicarea acelui fapt surprinzător care reiese din 
textele evanghelice, și anume că după înviere Hristos nu 
s-a arătat mai întîi mamei sale : „De ce i s-ar fi arătat cînd 
ea ştia fără îndoială de înviere chiar mai înainte ca El să 
pătimească şi să învieze ?”. Un indiciu al rolului tot mai 
important care i se atribuia în planul mîntuirii era ușu- 
rinţa cu care cuvintele lui Dumnezeu adresate ispitito- 
rului, „aceasta (ipsa) îţi va zdrobi capul”, pe care cei mai 
mulți dintre exegeţii veacurilor anterioare nu le inter- 
pretaseră în acest sens, au ajuns să fie înţelese ca făcînd 
referire la Fecioară; căci „cui să-i fie atribuită această 
biruință, dacă nu Mariei? Fără nici o îndoială ea a fost 
cea care a zdrobit capul veninos”. Ea era ființa umană 
neprihănită din care s-a născut ființa umană divină care 
avea să mîntuiască fiinţa umană păcătoasă. Ea era „sanc- 
tuarul împăcării universale, cauza reconcilierii generale, 
vasul și templul vieţii şi mâîntuirii tuturor oamenilor”. 
Elogii precum acestea închinate de către Anselm locului 
Fecioarei în istoria mîntuirii şi cuprinse în rugăciuni, ca 
de altfel multe alte aprecieri cu privire la Fecioară, nu 
puteau să însemne, aşa cum preciza Bernard, decît faptul 
că „ea este mijlocitoarea noastră, ea este cea prin care am 
primit mila, Dumnezeule, ea este cea prin care şi noi L-am 
primit pe Domnul lisus în căminele noastre”. 

În calitate de mijlocitoare, Fecioara Maria era şi cea 
de-a doua Evă, întocmai precum Hristos era cel de-al 
doilea Adam. Așa cum printr-o femeie căzuse lumea sub 
blestemul păcatului și al morţii, tot printr-o femeie avea 
fie redată lumii binecuvîntarea. Blestemul Evei fusese o 
consecință a mîndriei și neascultării ei, binecuvîntarea 
Mariei o consecință a smereniei şi ascultării. Se putea 
chiar spune că statutul Mariei ca a doua Evă îi conferea 
un loc special omoloagei ei, Maria Magdalena ; căci „așa 
cum prin Sfînta Fecioară Maria, care este singura nădejde 
a lumii, ne-au fost deschise Porţile Paradisului, iar bles- 
temul Evei a fost anulat, tot astfel prin Sfinta Maria 
Magdalena a fost ştearsă rușinea femeii, iar strălucirea 

învierii noastre, care a venit prin învierea Domnului, ne-a 
fost dăruită de ea”. Maria Magdalena era celebrată ca 
„mireasă binecuvîntată a lui Dumnezeu” şi ca un simbol 
al Bisericii care a fost adusă de la păgînismul necredin- 
cioșilor la izvorul harului. Anularea blestemului Evei prin 
Fecioara Maria reieșea mai ales din naşterea lui Hristos, 
care a avut loc fără durerea ce era consecinţa acelui bles- 
tem. Maria, fiica, a șters ruşinea şi vina Evei, mama, prin 
supunerea ei în fața cuvîntului lui Dumnezeu. Maria, 
„preaiubita rudă a lui David”, a alungat blestemul Evei şi 
a ridicat statutul femeii. Eva fusese instrumentul prin 
care transmisese urmașilor ei nebunia, însă prin Maria 
s-a transmis încă o dată neamului omenesc înțelepciunea. 

Totuşi, numirea mediatrix nu făcea referire numai la 
locul ocupat de Fecioara Maria în istoria mîntuirii, ci şi la 
rolul ei neîntrerupt de mijlocitoare între Hristos şi neamul 
omenesc, ca cea a cărei „feciorie o lăudăm şi a cărei sme- 
renie o admirăm ; dar mila ta este încă şi mai dulce, şi 
această milă a ta o îmbrăţișăm cu şi mai multă tărie, la ea 
ne gîndim încă şi mai des şi o invocăm încă şi mai frecvent”. 
Tocmai această amintire a „vechilor mile” ale Fecioarei 
Maria trezea speranţa credincioşilor şi încrederea că „se 
vor întoarce la tine [Marie], şi prin tine la Dumnezeu 
Tatăl şi la unicul tău Fiu”, aşa încît puteau să „ceară 
mîntuire de la tine [Marie]”. Aceste rugăciuni erau înăl- 
ţate de credincios cu conștiința că Fecioara Maria mijlocea 
între el şi Fiul ei; de fapt, ea fusese aleasă de Dumnezeu 
pentru sarcina precisă de a pleda cauza oamenilor în faţa 
Fiului ei. Și astfel, ea era „Maica împărăției cerurilor, 
Maria, Maica lui Dumnezeu, singurul meu adăpost la 
orice nevoie”. Fecioara Maria era considerată ca fiind cea 
care poate aduce curățirea şi vindecarea păcătosului și ca 
cea care îi dă ajutor în faţa ispitelor diavolului; ea făcea 
aceste lucruri mijlocind între Hristos şi neamul omenesc. 
„Prin rugăciunea ta plină de evlavie, fă-L pe Fiul tău 
îndurător faţă de noi”, se ruga un credincios; sau din 
nou : „Stăpîna noastră, mijlocitoarea noastră, apărătoarea 
noastră, împacă-ne cu Fiul tău, mijloceşte pentru noi pe 
lîngă Fiul tău. Fă aceasta, preabinecuvîntată [Fecioară], 
prin harul pe care l-ai găsit [în faţa lui Dumnezeu], prin 
privilegiul pe care l-ai meritat, prin mila căreia i-ai dat 
naştere”. 

Prin folosirea unor termeni precum „singura nădejde a 
lumii”, „cea care a zdrobit capul veninos” al şarpelui, cea 
prin care a fost biruită moartea și „singurul meu adăpost 

la orice nevoie” se ridica întrebarea cu privire la relaţia 
dintre Hristos și Fecioara Maria. „Așa cum avem obiceiul 
să ne bucurăm la nașterea lui Hristos”, îndemna un pro- 
povăduitor, „ar trebui să ne bucurăm la fel de mult şi la 
naşterea maicii lui Hristos”. Căci era o regulă de bază 
aceea că „orice laudă adusă Mamei aparţine Fiului, iar pe 
de altă parte atunci cînd îl lăudăm pe Fiul nu ne înde- 
părtăm de la slava pe care i-o aducem Mamei”. Hristos 
era mulțumit atunci cînd se aducea slavă Fecioarei Maria; 
iar o ofensă la adresa Fiului sau a Mamei era o ofensă la 
adresa amîndurora. Mai ales implicaţiile de mijlocitoare 
ale numirii mediatrix puteau fi interpretate ca micşorînd 
rolul lui Hristos, care era „Marele Preot ca să poată duce 
lui Dumnezeu făgăduinţele oamenilor”. Forţa care contra- 
balansa ceea ce putea fi considerat drept „mariolatrie” 
era recunoaşterea faptului că ea fusese „preamărită prin 
Fiul tău atotputernic, de dragul Fiului tău preaslăvit, de 
către Fiul tău binecuvîntat”. Tabloul „încoronării Fecioarei”, 
care a devenit o parte integrantă a iconografiei mariale în 
timpul secolului al XII-lea, o înfățișa de obicei șezînd la 
dreapta lui Hristos, iar în continuarea acestei reprezen- 
tări pictorii de mai tîrziu l-au ilustrat pe Hristos sau pe 
Dumnezeu Tatăl sau întreaga Treime încoronînd-o pe 
Fecioara Maria. Era un adevăr general acceptat acela că 
Fecioara Maria a fost mîntuită de Hristos, așa încît, deși 
i-a jelit moartea fiindcă era Fiul ei, a binecuvîntat-o în 
acelaşi timp fiindcă era Mîntuitorul ei. Exagerările care 
țineau de retorică şi cult erau stăvilite potrivit princi- 
piului că „Fecioara Regină nu are nevoie de nici o.falsă 
preaslăvire”. 

Era considerată o onoare ce i se cuvenea și o autentică 
expresie a locului ei în ordinea divină considerarea Fecioa- 
rei Maria în poziţia a doua ca demnitate imediat după 
Dumnezeu însuși, care a ales să se întrupeze în ea. Moti- 
vul acestui privilegiu era rolul pe care şi l-a asumat în 
cadrul mîntuirii, mai important decît cel al oricărei alte 
fiinţe umane obișnuite. Prin Fiul ei a fost ridicată „dea- 
supra tuturor făpturilor create” şi era vrednică de vene- 
raţia lor. Aceasta se aplica tuturor ființelor pămîntești, 
dar includea toate celelalte fiinţe, așa încît „nu este nimic 
în cer care să nu fie supus Fecioarei prin Fiul ei”. Inspi- 
rîndu-se din 12 Deum-ul care aduce laudă lui Dumnezeu, 
cum aveau să facă şi alte imnuri închinate Fecioarei 
Maria mai tîrziu în Evul Mediu, într-un poem compus de 
Petru Damian se spunea: „Binecuvîntatul cor al îngerilor, 

ceata proorocilor și apostolilor te recunosc pe tine ca fiind 
deasupra lor şi a doua doar după Dumnezeire”. Căci nici 
unul dintre ei — „nici corul patriarhilor, cu toată desă- 
vîrşirea lui, nici adunarea proorocilor cu toată puterea de 
a prevesti viitorul, nici senatul apostolilor cu toată auto- 
ritatea de judecată” — nu merita să fie comparat cu Fecioara. 
De vreme ce ea era cea care ocupa primul loc în întreaga 
obşte cerească, fie umană sau îngerească, ea, alături de 
Dumnezeu însuși, trebuia să primească laudele întregii 
lumi. Nu exista, pe scurt, „nimic care să o egaleze pe 
Fecioara Maria şi nimic, cu excepţia lui Dumnezeu, care 
să fie mai mare decît Fecioara Maria”. La fel cum măreţia 
lui Dumnezeu putea fi definită drept „cea în comparaţie 
cu care nu se poate închipui ceva mai mare”, și puritatea 
Fecioarei putea fi definită drept „cea în comparaţie cu 
care, după Dumnezeu, nimic mai mare nu putea fi gîndit”. 
Între toate lucrurile care puteau fi numite sfinte, cu excep- 
ţia lui Dumnezeu, Fecioara Maria se bucura de o sfinţenie 
unică. 

Prin urmare, se cuvenea să fie venerată şi să-i fie 
închinate rugăciuni. Deși fusese venerată și înainte, dife- 
riți conducători ai Bisericii din aceste veacuri au încurajat 
în mod sistematic şi susținut cultul Fecioarei. Într-o lucrare 
autobiografică revelatoare, un abate benedictin descria 
cum mama sa, atunci cînd l-a adus pe lume în chinuri 
mari, „a făcut acest legămînt... că dacă se va naşte un 
băiat, el va fi dat în slujba lui Dumnezeu și... închinat 
celei care este Regină a tuturor alături de Dumnezeu”. 
Un alt abate benedictin avea obiceiul de a se numi pe sine 
„robul Maicii Domnului”. Iar un alt abate benedictin din 
această perioadă, care a mers încă și mai departe, obiş- 
nuia să adreseze rugăciuni simultan „bunului meu Domn 
şi bunei mele Doamne”, spunîndu-le: „Mă rog vouă, amîn- 
durora, Fiu devotat și Mamă iubitoare”. Ceea ce a fost 
caracterizat drept „adînca venerație pentru Fecioara 
Maria” a unuia dintre aceşti benedictini era de fapt spe- 
cific tuturor. Rugăciunile închinate Fecioarei Maria erau 
citate ca sprijin pentru poveţe și argumente în numele 
cultului ei, şi se solicita ca astfel de rugăciuni să pri- 
mească ajutorul „Mamei Judecătorului în ziua judecății”. 
Se spunea că însăşi ziua Sabatului fusese închinată Fecioa- 
rei Maria, iar cei care îi cereau ajutorul celei ce era consi- 
derată „poarta raiului, fereastra Paradisului”, cînd erau 
apăsaţi de povara păcatelor, erau iertaţi pe deplin. 


196 


Hrot. Mar. 243-249 
(Homeyer 57) 

Rad. Ard. Hom. 1.34-35 (PL 
155:1439-1447); Petr. Bl. 
Perf. Jud. 12 (PL 207:841) 
Petr. Dam. Serm. 45 (PL 
144:;741) 


Vezi infra, pp. 200-208 
Petr. Dam. Opusc. 33.3 (PL 
145 : 564-565) 


Guib. Nog. Laud. Mar. 10 
(PL 156: 564-568) 


Guib. Nog. Vita sua. 1.16 
(PL 156:871) 


Guib. Nog. Pign. 3.3.4 (PL 
156:659-660) 


Petr. Dam. Serm. 45-46 (PL 
144 :740-761) 

Herm. Torn. Rest. Mart. 57 
(MGH Scrip. 14: 299) 


Bald. Tract. 7 (PL 
204 : 467-478) 


Petr. Ven. Ep. 94 (Constable 
244) 

Apud Alan. Ins. Haer. 1.33 
(PL 210:335); Apud Rain. 
Sacc. Catar: (Dondaine 76); 
Apud Petr. Mart. Patar. 6 
(AFP 17:323); Apud Monet. 
Crem. Catar. 3.2.1 (Ricchini 
232) 


Brd. Clr.Ep. 174.7 
(Leclercq-Rochais 7:391-392) 


EVOLUȚIA TEOLOGIEI MEDIEVALE (600-1300) 


Nu era nici o exagerare a importanţei Fecioarei Maria 
în cadrul cultului Bisericii atunci cînd nașterea ei, vestită 
de un înger, era sărbătorită şi considerată drept „înce- 
putul tuturor sărbătorilor Noului Testament..., izvorul 
tuturor celorlalte sărbători”. Așa cum era inevitabil în 
cazul oricărui sfint, şi cu atît mai mult în cazul ei, a 
devenit o expresie firească a evlaviei faptul de a-i fi atri- 
buită săvîrşirea unor minuni. Poate că unele dintre ele 
s-au petrecut în timpul vieţii ei pămîntești, dar altele au 
continuat să aibă loc mult timp după aceea, chiar pînă în 
ziua de azi. O formă specială de cinstire a minunilor săvîr- 
şite de Fecioara Maria era cultul moaştelor ei. La Chartres, 
de pildă, potrivit unui autor, „numele şi moaștele Maicii 
Domnului [și mai presus de toate, „veșmîntul ei sfînt”] 
sînt cinstite aproape în întreaga lume latină”. Cu toate 
acestea, în momentul în care o anume Biserică a susținut 
că deține asemenea moaște, acelaşi autor i-a replicat că 
dacă „ea, prin acelaşi Duh prin care a zămislit, ştia că Cel 
căruia i-a dat naştere prin credință avea să umple întreaga 
lume”, atunci nu ar fi păstrat asemenea amintiri din copi- 
lăria lui, precum propriul ei lapte matern. Un mod mult 
mai potrivit de a o cinsti era sărbătoarea nașterii ei sau 
rostirea rugăciunii Ave Maria, a cărei repetare cultică a 
devenit caracteristică evlaviei acestei perioade şi a cărei 
prezentare a oferit în cele din urmă un punct de pornire 
în stabilirea locului ei special în istoria mîntuirii. 

Autoritatea doctrinară care deriva din practica cinstirii 
Fecioarei avea la polul opus o anumită precauție în legă- 
tură cu acele expresii ale devoţiunii față de ea care nu se 
regăseau nicicum în formele tradiţionale ale cultului Bise- 
ricii, mai ales pentru că anumiţi eretici susținea teoria 
potrivit căreia „Preafericita Fecioară a fost creată în cer 
şi dintr-o fire cerească și prin urmare Hristos a luat un 
trup ceresc din Preafericita Fecioară.” O astfel de expresie 
a devoțiunii era celebrarea imaculatei concepţii, care nu 
avea o dată fixată în calendarul liturgic. De aceea, Bernard 
preciza că „dacă se cuvine să spunem ce crede Biserica şi 
dacă ceea ce crede este adevărat, atunci eu spun că slăvita 
[Fecioară] a zămislit de la Duhul Sfint, dar nu a fost ea 
însăşi zămislită în acest fel. Eu spun că ea a născut ca 
fecioară, dar nu că a fost născută dintr-o fecioară. Căci 
altfel care ar fi prerogativa Maicii Domnului ?”. Era larg 
răspîndită convingerea că „noutatea deosebită a harului” 
prin care Fecioara Maria i-a dat naştere lui Hristos nu a 
afectat în nici un fel maniera în care ea însăși a fost 

născută, care nu se deosebea de modul obișnuit de zămis- 
lire şi naștere. Pe de altă parte, nașterea minunată a lui 
Hristos dintr-o fecioară care a fost ea însăși zămislită și 
născută în păcat nu părea să ofere un răspuns la între- 
barea: cum a putut Hristos să fie fără păcat la naştere 
dacă mama lui nu a fost. O astfel de argumentare părea 
să conducă la ideea unui șir nesfirşit de strămoși fără 
păcat, coborînd probabil pînă la Adam și Eva, toți aceştia 
fiind păstraţi fără păcat pentru a garanta lipsa de păcat a 
lui Hristos și a Mariei. Atunci dintr-o anumită „curiozitate 
fără rost” teologii puteau să înceapă să cerceteze descen- 
denţa Fecioarei Maria, ca o modalitate de a explica felul 
cum a născut ea prin felul cum a fost ea născută. Căci 
dacă, așa cum era general acceptat, cei care erau zămisliţi 
şi născuţi în mod normal erau marcați de păcatul originar, 
atunci Maria trebuie să fi fost unică într-un anumit fel. 
Rămînea să se determine „cum de Fecioara a fost curată 
înainte de zămislirea” lui Hristos ; aceasta nu a putut fi 
„altfel decît prin EL”, cel căruia i-a dat naștere, de vreme 
ce el era curat, iar ea, nu. O sărbătoare închinată zămis- 
lirii ei nu era așadar potrivită, dat fiind că ceea ce o 
deosebea nu era felul cum a fost ea zămislită, ci felul cum 
ea însăși a zămislit. 

Dacă imaculata concepţie a Fecioarei Maria (care a 
devenit dogmă în 1854) încă nu făcea parte din cultul şi 
învăţătura Bisericii, ridicarea cu trupul la cer (care a 
devenit dogmă abia în 1950) avea o mare influenţă asupra 
credinţei și practicii creștine; şi exista deja o anumită 
sărbătoare în calendarul bisericesc, stabilită pe 15 august, 
în cinstea „zilei cînd a fost luată din această lume și 
ridicată la cer”. Pilda despre Maria și Marta, surorile lui 
Lazăr, servea drept pericopă evanghelică pentru această 
sărbătoare, probabil deoarece cuvintele din încheiere, 
„Maria şi-a ales partea cea bună care nu se va lua de la 
ea”, păreau să se potrivească mamei lui lisus chiar mai 
bine decît surorii lui Lazăr. Printr-o permutare semantică 
asemănătoare, un pasaj precum cel din Epistola către 
Efeseni, „Suindu-Se la înălţime, ...a dat daruri oameni- 
lor”, care fusese legat de înălţarea lui Hristos, părea să se 
potrivească și în cazul ridicării la cer a Fecioarei Maria, 
prin care au fost împărţite daruri neamului omenesc. Sau 
cînd Hristos a făgăduit, „Dacă-Mi slujește cineva, să-Mi 
urmeze, şi unde sînt Eu, acolo va fi şi slujitorul Meu”, nici 
un muritor nu i-a slujit în chip atît de deosebit precum 
Fecioara Maria și, ca atare, împlinindu-se promisiunea 

pe care Hristos i-a făcut-o Mariei înainte de înălţare, l-a 
urmat şi ea în împărăţia cerurilor. Prin prezenţa ei nu 
doar lumea întreagă, dar chiar și „patria cerească stră- 
luceşte cu mai multă putere, luminată fiind de făclia ei 
feciorelnică”. Ridicarea cu trupul la cer a înălţat-o dea- 
supra tuturor îngerilor și arhanghelilor, şi toate meritele 
tuturor sfinţilor au fost depășite de cele ale acestei unice 
femei. Astfel, ridicarea cu trupul la cer a Fecioarei sem- 
nifica faptul că natura umană a fost înălțată cu mult 
deasupra tuturor făpturilor nemuritoare. 

Una dintre întrebările pe care le ridica doctrina ridică- 
rii cu trupul la cer era dacă Fecioara Maria a murit 
într-adevăr sau dacă, la fel cum s-a întîmplat cu Enoh și 
Ilie, a fost mutată la cer în viaţă fiind. Proorocia pe care 
i-a spus-o Simeon, „Și prin sufletul tău va trece sabie”, 
părea să sugereze că ea avea să moară. Luată ca atare, 
proorocia vorbea doar despre „durere, nu despre jertfa 
morţii”. Dar acesta nu era un motiv întemeiat de a „pune 
moartea ei sub semnul îndoielii”, din moment ce Fecioara 
Maria era muritoare prin fire. În plus, proorocia părea să 
dovedească netemeinicia convingerii unora că cea care a 
născut fără durere trebuie totodată să fi murit fără durere ; 
căci „în ce temei poate crede cineva că ea nu a simţit 
durerea trupească ? ...Insă chiar dacă atunci cînd a murit 
nu acunoscut durerea, ceea ce Dumnezeu îi putea acorda, 
sau dacă a cunoscut-o, ceea ce Dumnezeu putea îngădui”, 
concluzia părea să fie că „Preasfînta Fecioară a cunoscut 
zbuciumul trupesc prin moarte”. O nuanţare a acestei 
concluzii o ilustra credinţa larg răspîndită a „evlaviei 
creștine” potrivit căreia moartea Fecioarei ar fi fost ime- 
diat urmată de o înviere, urmată la rîndul ei de ridicarea 
cu trupul la cer; căci ea era „rodul cel dintîi al nestri- 
căciunii [lomeneşti]”. Totuși, se recunoștea în același timp 
că „nu îndrăznim să mărturisim că învierea trupului eia 
avut deja loc, de vreme ce știm că Sfinţii Părinţi nu au 
mărturisit aceasta”. Deşi era „un păcat să se creadă că 
vasul ales” al trupului Fecioarei Maria a fost supus strică- 
ciunii, totuşi „nu îndrăznim să spunem că ea a fost înăl- 
ţată, din simplul motiv că nu avem nici o dovadă clară 
care să vină în sprijinul acestei mărturisiri”. 

Locul special al Fecioarei Maria în istoria mîntuirii a 
contribuit la creșterea importanţei acordate tuturor sfin- 
ţilor, dar în același timp a accentuat unicitatea ei în rîndul 
acestora. Căci deși prerogativa ei de a fi „plină de har” era 
atribuită şi Sfîntului Ștefan, primul martir, despre care 

se spunea că este „plin de har”, Fecioara Maria era sin- 
gura căreia cuvintele ce fuseseră iniţial rostite în legătură 
cu Hristos, „întru EI locuiește, trupeşte, toată plinătatea 
Dumnezeirii” i se puteau aplica în mod literal. Dat fiind 
că prin ea toţi credincioșii, inclusiv toţi ceilalţi sfinţi, erau 
consideraţi vrednici de a-l primi pe Creatorul vieţii, ea 
ocupa primul loc în oricare sărbătorire a sfinţilor. Dar 
totuși vrednicia ei era cu mult mai mare decît a lor — și cu 
mult mai mare decît a oastei îngereşti — așa încît era cu 
desăvîrşire unică. Apostolii, patriarhii, mucenicii şi părin- 
ţii nu meritau să fie comparaţi cu Fecioara. Ea îi întrecea 
pe îngeri în puritate și îi depășea pe sfinţi în cucernicie. 
Cu toate că, propovăduind cuvîntul lui Dumnezeu și alcă- 
tuind Cărţile Bibliei, și alţi sfinţi au slujit drept porţi 
către rai, totuși acest titlu îi aparţinea Fecioarei Maria 
într-un sens aparte, de vreme ce doar prin ea se întrupase 
Logosul, Cuvîntul lui Dumnezeu în persoană. În mod simi- 
lar, cuvintele, „Cel care m-a făcut S-a așezat în locașul 
meu”, se aplicau tuturor dreptcredincioșilor, însă Fecioara 
Maria avea un drept special să şi le însușească. lar cînd 
psalmistul spunea că „Minunat este Dumnezeu întru sfin- 
ţii Lui”, aceasta i se aplica în primul rînd Fecioarei. 

Doar despre Fecioara Maria se putea spune că nu a 
suferit niciodată, nici măcar pentru o clipă, o întrerupere 
a vederii preafericite a lui Dumnezeu. Alţi sfinţi au avut 
harul de a-și învinge poftele, dar ea, poate singura dintre 
toţi, a fost ocolită de orice poftă. Căci în cazul celorlalți 
sfinţi harul a fost dat, din belşug, dar totuși cu măsură, 
însă Fecioarei Maria i-a fost dat fără măsură sau limită. 
Pe scurt, deși Dumnezeu era prezent în toate făpturile 
sale, și mai ales în făpturile înzestrate cu rațiune, şi cu 
atît mai mult în cele care erau bune și sfinte, totuși era 
prezent în Fecioara Maria mai mult decît în toate ; căci 
numai despre ea se putea spune că Hristos a fost alcătuit 
„din substanţa [lui Dumnezeu] și din a ei”. Cînd se spunea 
despre ea că este „mai de preţ decît oricare, mai sfintă 
decît toți” sau cînd era slăvită ca un exemplu pentru toţi 
sfinţii, se impunea lămurirea nu numai a rolului ei fără 
egal în planul divin, dar și a categoriei generale a sfin- 
țeniei căreia îi aparţinea chiar și atunci cînd o depășea. 
Acest efort de clarificare a reprezentat o altă sarcină teo- 
logică pe care şi-a asumat-o această epocă. 

Comuniunea sfinţilor 


Fecioara Maria era menţionată în Crezul Apostolilor (la 
fel ca și Ponţiu Pilat), dar numai ca participantă la drama 
mântuirii : lisus Hristos s-a „născut din Fecioara Maria, a 
pătimit în zilele lui Ponţiu Pilat”. Dar ca obiect al cre- 
dinţei, ea era inclusă în crez împreună cu toţi ceilalţi 
sfinţi : „Cred în Duhul Sfînt, în sfînta Biserică catolică, în 
comuniunea sfinţilor”. Sensul exact al sintagmei „comu- 
niunea sfinţilor” (communio sanctorum) nu fusese precizat 
în epoca patristică şi a rămas ambiguu în teologia medie- 
vală. Întrucît atributul substantival „sfinţilor” putea fi 
atît masculin, cît și neutru, atît în versiunea latină, cît și 
în cea greacă, „putem să considerăm cuvîntul „sfinţilor” 
(sanctorum) ca fiind de gen neutru, prin urmare ca făcînd 
referire la pîinea sfinţită și la vinul sfinţit din Taina Euha- 
ristiei” ; dar putea de asemenea să facă referire la „acea 
comuniune prin care sînt făcuți sfinții sau prin care le 
este confirmată sfinţenia (adică, prin participarea la Taina 
divină) sau la credinţa comună a Bisericii sau la o uniune 
întru iubire”. Ultima accepţiune a termenului se referea 
la „comuniunea și adunarea sfinţilor” în care era adusă 
jertfa euharistică, „comuniunea sfinţilor [pe care] am pri- 
mit-o” prin intrarea în Biserică. Uneori, cuvîntul avea o 
conotaţie eshatologică, atunci cînd sfinţii erau „cei care, 
în credinţa pe care am primit-o, s-au mutat din lumea 
aceasta la Dumnezeu” și cu care credincioşii aveau „o 
legătură şi o comuniune de nădejde”. Aceste semnificaţii, 
deși diferite, nu erau totuși contradictorii, ci complemen- 
tare, ca atunci cînd „comuniunea sfinţilor” era definită ca 
fiind „realitatea Tainelor Bisericii, din care s-au împărtășit 
sfinţii strămutați din această viaţă în unitatea credinţei”. 

Termenul „comuniune” avea şi el mai multe straturi 
de semnificaţii. Fundamentul lui metafizic se găsea în 
firea tainică a lui Dumnezeu, care, ca Treime, nu era „nici 
unic, nici solitar”, ci avea „o esenţă comună” și „o viaţă 
comună”, și a cărui existenţă ca Trei în Unu era o exis- 
tenţă în comuniune. Prin întruparea celei de-a Doua Per- 
soane din sînul Treimii, această comuniune a fost prelun- 
gită către o fire umană, și prin ea către firea umană în 
sine. Persoana lui Hristos era legătura dintre comuniunea 
divină a ipostasurilor din sînul Treimii şi comuniunea 
umană a sfinţilor din sînul Bisericii, căci într-o teologie 
al cărei „punct central” era „comuniunea cu Dumnezeu” 

Hristos era „răsplata comună” a sfinţilor, întocmai precum 
fusese „preţul comun” al mîntuirii lor. Această comuniune 
devenise acum caracteristica Bisericii, extinzîndu-se chiar 
către o comuniune de bunuri, care era „forma Bisericii 
primare”. Adevăraţii sfinţi erau înzestrați cu „o asemenea 
comuniune, o asemenea armonie a iubirii, încît în privinţa 
aspectelor spirituale inima și mintea lor sînt una, dar nici 
măcar în privinţa aspectelor materiale nu există proprie- 
tate personală, ci toate bunurile sînt proprietate comună”. 
Chiar și acum, cînd comuniunea de bunuri era practicată 
doar de către cei din viața monastică, toţi creştinii puteau 
încă „să intre în comuniune” nu doar unul cu celălalt, ci și 
cu suferinţele lui Hristos, deși era adevărat că martirii 
„au avut parte de comuniunea cu moartea şi sîngele lui 
Hristos” într-un fel cu totul aparte. 

Comuniunea sfinţilor și comuniunea cu sfinţii semni- 
fica faptul că cei ce aveau credinţă erau „concetăţeni și 
camarazi ai spiritelor binecuvîntate”, fiind astfel uniţi cu 
sfinţii într-o comunitate a credinţei, iar sfinţii le slujeau 
drept „o oglindă, un exemplu și o însufleţire a vieţii omu- 
lui pe pămînt”, reprezentînd un model demn de urmat. 
Sfîntul era un erou al credinţei și „un atlet al lui Hriştos”, 
Un astfel de erou putea fi descris ca fiind „cu desăvîrșire 
curat cu gîndul, de mare folos şi discret cu vorba”, dedicat 
cu întreaga fiinţă atît vieţii active, cît şi celei contempla- 
tive și, din nou „cu chip îngeresc, cu mers hotărît, sfînt în 
faptele sale, sănătos la trup, ascuţit la minte, cumpătat în 
lucrările sale, cu un har fără egal, generos în poveţe, 
catolic în credinţă, răbdător în nădejde şi atotcuprinzător 
în iubire”. Sfintul, prin virtuțile sale, era o reflexie a virtu- 
ţilor lui Hristos, la fel cum stelele erau o reflexie a luminii 
soarelui. „Desăviîrșirea sfinţilor, splendoarea Bisericii” îl 
preamăreau pe Hristos în slava sa. Incă de pe acum, chiar 
mai înainte de învierea generală, ei împărtășeau spiritual 
slava lui Hristos, așa cum aveau să o împărtășească în 
cele din urmă și trupește. 

Graţie acestei indisolubile legături dintre Hristos și 
sfinţii săi era posibil, şi chiar obligatoriu, pentru credin- 
cioşii care se rugau la Dumnezeu să-i invoce şi pe sfinţi, 
de vreme ce sfinţii se rugau pentru ei. Primul verset al 
Psalmului 150 în versiune latină spunea: „Lăudaţi pe 
Domnul întru sfinţii Lui”; acesta era unul dintre textele 
preferate despre sfinţi. Semnificaţia lui era că „dacă desco- 
păr ceva la sfinţi care este vrednic de laudă și de admi- 
raţie, aflu, cînd cercetez în lumina limpede a adevărului, 

că deși ei par să fie vrednici de admiraţie și de laudă, 
Altcineva este cu adevărat așa, şi îl laud pe Domnul întru 
sfinţii Lui”. Ca urmare era posibil, de pildă, ca o mănăstire 
să fie închinată „lui Dumnezeu și sfinţilor Lui”. Iar pe de 
altă parte, păcatul era o ofensă nu doar împotriva lui 
Dumnezeu, ci şi împotriva tuturor sfinţilor, iar păcătosul 
pocăit se ruga lui Dumnezeu și apostolului Petru: „O, 
Doamne și tu, cel mai mare dintre apostolii Lui, ce mare 
mi-ar fi chinul dacă nesfîrşita voastră milă nu s-ar pogori 
asupra mea, covîrşindu-l !”. Rugăciuni asemănătoare puteau 
fi adresate „amîndurora”, adică lui Hristos și apostolului 
Pavel, și lui Hristos şi apostolului loan împreună. O astfel 
de invocare şi venerare a sfinţilor nu era „pentru folosul 
lor, ci al nostru”, de vreme ce „sfinţii nu au nici o nevoie de 
preamăririle noastre și nici nu cîștigă nimic de pe urma 
devoţiunii noastre”. Amenințarea potenţială la adresa inte- 
grităţii cultului monoteist pe care o asemenea practică o 
reprezenta, deși nu a constituit un element semnificativ 
în literatura hagiografică, nu a trecut totuși neobservată. 
Cultul martirilor nu implica faptul că „Biserica aduce 
jertfe martirilor, ci doar unicului Dumnezeu, Dumnezeul 
martirilor și Dumnezeul nostru... Jertfa este trupul lui 
Hristos şi nu le este adusă lor”. Posibilele excese ale evla- 
viei îndreptate către un anumit sfînt erau contracarate și 
cu ajutorul observaţiei potrivit căreia virtuțile unui sin- 
gur sfînt erau de fapt mai puţin semnificative decît slă- 
virea tuturor sfinţilor la un loc, precum și reamintind 
faptul că la originea acestor virtuţi se afla Dumnezeu, şi 
nu sfinţii. . 

Cu toate acestea, avea să se nască un cult care îi cinstea 
pe sfinţi individual, mai ales pe cei deosebiți. Deși dezvol- 
tarea unui astfel de cult al unuia sau altuia dintre sfinţi 
nu face obiectul cercetării noastre, totuși trebuie să luăm 
notă de fenomen ca atare. Acesta se baza pe credinţa că 
există deosebiri între un sfînt şi un altul, nu atît în ceea 
ce priveşte cantitatea sfințeniei, cît mai ales calitatea ei. 
De pildă, Matei, ca autor al primei Evanghelii de care au 
depins ceilalţi trei evangheliști, se bucura de un loc pri- 
vilegiat, așa încît nu mai era „nimeni după Hristos căruia 
să-i datoreze mai mult sfinta Biserică universală”. Dar 
totodată unii sfinţi nebiblici puteau să se evidenţieze mai 
mult decît alții. Martin din Tours, sfîntul protector al 
Franţei, era „egalul apostolilor”, lui fiindu-i închinate mai 
multe biserici decît oricărui alt sfint, cu excepţia Fecioarei 
Maria și Sfîntului Petru. În calitate de întemeietor al 

monahismului occidental, Benedict de Nursia era obiectul 
unei devoţiuni speciale, mai ales în rîndul membrilor ordi- 
nului său, care îl considerau „purtătorul de cuvînt al mona- 
hilor” și „sfintul descoperitor al înnoirii noastre celei de-a 
doua”. El fusese ales de către Dumnezeu să se numere 
„între părinţii cei mai de seamă și mai aleși ai Sfintei 
Biserici”, el, a cărui Regulă era inspirată de către Duhul 
Sfint. Nu doar cei care „făgăduiseră să trăiască potrivit 
Regulii” şi „nu doar cei de la ţară, ci chiar și cei de la oraș” 
îl cinsteau pe Benedict, „noul Iosua” care condusese popo- 
rul lui Dumnezeu în Pămîntul făgăduinţei. Și alţi sfinți 
își aveau propriii lor adepţi, și adesea cultul lor se limita 
la o singură localitate, cel puţin iniţial. 

Nici o localitate nu se ridica la rangul Romei, căci 
Roma era orașul atîtor martiri și sfinţi creştini. Ulrich 
din Augsburg — din cîte știm, primul sfint canonizat în 
mod oficial, în 993 — fusese și el la Roma „pentru a se 
putea cufunda [acolo] mai adînc în rugăciuni către [mar- 
tiri] şi ceilalți sfinţi”. Mormintele martirilor deveniseră 
adevărate altare de închinăciune. Ceea ce îi evidenția pe 
martiri era faptul că ei fuseseră daţi morţii pentru Hristos, 
la fel cum Hristos fusese dat morţii pentru ei, „Stăpînul 
pentru slujitor și slujitorul pentru Stăpîn”. Prin Euharistie, 
toţi credincioșii se împărtășeau cu trupul și sîngele lui 
Hristos și cu moartea lui, însă martirii „se împărtășiseră 
cu moartea și sîngele lui Hristos, plătind un preţ cu mult 
mai mare”. Martiriul lor era „o asemănare a slavei morţii” 
lui Hristos, din ale cărui răni au venit „îndurarea mar- 
tiriului [și] deplina încredere” care i-au ajutat pe martiri 
să înfrunte moartea. Cuvintele Fericirilor, o pildă pentru 
Ziua Tuturor Sfinţilor, „Fericiţi cei prigoniţi pentru drep- 
tate, că a lor este împărăţia cerurilor”, se aplicau cu o 
forţă unică martirilor, însă nu exclusiv lor. Căci, deși era 
un lucru măreț să mori pentru Hristos, nu era mai puţin 
glorios să trăieşti pentru El. De altfel, ereticii și schisma- 
ticii îşi avuseseră și ei martirii lor, așa cum se recunoștea 
chiar într-o prezentare a vieților episcopilor ortodocși mar- 
tirizaţi de către barbari. 

Întrucît definiţia sfinţeniei fusese modelată, în mod 
considerabil, de venerarea martirilor, era necesar să fie 
lărgită, reamintindu-se credincioșilor că „pînă şi noi, cei 
ce nu putem muri spre apărarea credinţei, dobîndim pli- 
nătatea victoriei dacă ne străduim să trăim o viaţă plină 
de virtuțile sfințeniei, așa încît să putem fi mutaţi direct 
în acea împărăție pentru care s-au făcut vrednici de 

martiriu”. Pe lîngă martiri, apostoli şi alţi sfinţi cinstiți 
de către Biserică, mai exista o categorie de sfinţi, „însă 
una ascunsă. Căci există sfinţi care încă se mai luptă”, 
rezultatul final al vieţii lor fiind ştiut doar de Dumnezeu; 
aceştia erau sfinţi potrivit tainei predestinării divine. De 
aceea, chiar şi printre cei apropiaţi, credincioşii puteau să 
aibă ca „prieten de suflet” un sfint autentic. „Am avut 
privilegiul să-l cunosc personal pe acest om”, spunea 
Bernard de Clairvaux despre Malachia, sfintul irlandez, 
căruia i-a stat la căpătii în ceasul morţii. „Chipul și cuvin- 
tele lui mi-au dat tărie, bucurîndu-mă de ele, ca şi de 
toate bogăţiile lui.” Dar tocmai evocarea acestui sfint con- 
temporan i-a dat ocazia lui Bernard să pună în antiteză 
epoca de aur a martirilor și a sfinţilor cu prezentul, cînd 
„cel mai bun om de astăzi este doar unul care nu e foarte 
rău”. 

Devoţiunea crescîndă faţă de sfinți şi martiri nu era în 
asentimentul deplin al teologilor. Toţi continuau să se 
opună „exceselor” legate de cultul sfinților şi „supersti- 
ţiilor din practicile neortodoxe”, cum ar fi prezicerile ori 
descîntecele, şi erau de acord că era vorba de o dena- 
turare atunci cînd „ceea ce este frumos este admirat mai 
mult decît este venerat ceea ce este sfint” în imaginile 
sfinţilor ; dar pentru cei mai mulţi dintre gînditorii creş- 
tini venerarea sfinţilor nu era vrednică de dojană, ci de 
laudă. Cu toate acestea, erau unii care „ne iau în rîs 
fiindcă botezăm pruncii, fiindcă ne rugăm pentru morţi şi 
cerem ajutorul sfinţilor”. Astfel, Berengarius de Tours, 
cunoscut mai ales pentru părerile lui despre Euharistie, 
refuza şi el să recunoască autoritatea vieților sfinţilor ca 
argument istoric în sprijinul unei doctrine, cu atît mai 
mult cînd era vorba despre o doctrină legată de Euharistie. 
Dar în primul rînd Guibert de Nogent, cel care critica 
superstiţiile și excesele privind comerțul cu moaștele sfin- 
ților, protesta și împotriva altor aspecte legate de cultul 
sfinţilor. „Dacă vă rugaţi cuiva despre care nu știți dacă 
este sfint”, insista el, „păcătuiți prin aceasta”. Căci loia- 
litatea față de adevăr reprezenta o componentă esenţială 
a adevăratei preaslăviri a lui Dumnezeu, iar orice se spu- 
nea ca laudă adusă lui Dumnezeu, dar în contradicţie cu 
adevărul, era un act de insultă faţă de Dumnezeu. Uneori, 
creştinii îi cinsteau pe unii așa-numiţi sfinţi a căror viață 
avusese urmări rele sau, în cel mai bun caz, obscure. Cînd 
se întîmpla acest lucru, era datoria preoţilor să-i îndrepte 
pe acești oameni. 

Așa cum reiese cît se poate de clar din literatura hagio- 
grafică, existau numeroși credincioși pentru care cele mai 
importante evenimente din vieţile sfinţilor erau minunile 
săvîrşite de aceștia. „Lăudat fie adevăratul Dumnezeu 
Cel viu”, se spunea într-un imn, „pentru minunile prea- 
slăvitului Său sfint”. De fapt, minunile păreau să fie piatra 
de încercare prin care se făcea deosebirea între cine era și 
cine nu era sfint; așa cum se spunea în Scriptură cu 
referire la „sfint” (beatus), „El a făcut lucruri minunate 
(mirabilia) în viaţa sa”. Dar chiar autorii care, scriind 
despre sfinţi, citau acest pasaj legat de minuni îl foloseau 
şi pentru a le reaminti cititorilor că nu trebuie să „căutăm 
semne” şi că „cei care fac lucruri minunate în viaţa lor 
sînt cei care trăiesc minunat întru Hristos”. Ceea ce s-a 
spus despre primul dintre acești autori ar putea fi spus 
despre mare parte din literatura hagiografică a epocii, și 
anume că „într-o propoziţie, Odo pare să nege faptul că 
minunile sînt o dovadă a sfinţeniei, iar în următoarea 
pare să le invoce”. Intr-un alt pasaj, el îi denunța pe 
„inchizitorii minunilor, care îi judecă pe fiecare dintre 
Sfinţii Părinţi ca avînd sau neavînd putere” pe baza unui 
număr de minuni săvîrşite, şi sublinia contrastul dintre 
„cei care caută neîncetat minuni” şi apostolul Pavel, care 
nu le considera foarte importante. Insă tot el afirma, pe de 
altă parte, că „dacă Dumnezeu, care a făcut lucruri minu- 
nate pentru Părinţi, binevoieșşte să înfăptuiască minuni 
chiar și în vremea noastră, ca să reînvie entuziasmul 
pentru religia nedreptăţită, ...nu ar trebui să ni se pară 
de necrezut”. 

Astfel de referiri la „Părinţi” indicau faptul că un aspect 
fundamental în ceea ce privește concepţia despre minuni 
era contrastul dintre primele veacuri ale Bisericii și pre- 
zent, cînd minunile deveniseră „nerodnice și zadarnice”. 
Apostolii, în calitate de „noi preoţi” ai unui „nou mesaj”, 
trebuiau să înfăptuiască și „semne noi”. Puterea minu- 
nilor în acele veacuri fusese atît de mare, încît chiar și cei 
căre, din punct de vedere moral, nu au fost vrednici de a 
revela puterea divină săvîrșiseră totuşi minuni. Promi- 
siunea lui Hristos făcută apostolilor că vor face lucruri 
minunate se împlinise în ei la modul propriu, după cum 
afirma răspicat Biserica împotriva ereticilor, însă în veacu- 
rile care au urmat „cei care izgonesc demoni în numele lui 
Hristos sînt cei care prin puterea Lui izgonesc din inimile 
lor viciile insuflate de demoni”. Prin urmare, în sens lite- 
ral, acea promisiune nu îi privea pe toţi credincioșii din 

toate timpurile, ci în particular „pe cei cărora le-a fost dat 
la începuturi, cînd se năştea Biserica, să înfăptuiască 
minuni.” Pe vremea lui Benedict, această putere se afla în 
declin, ceea ce nu însemna neapărat că „puterea ori evla- 
via lui este mai mică decît dacă ar fi abundat în minuni”. 
Nu implica neapărat o asemenea antiteză, dar totuși 
declinul minunilor putea fi pus pe seama „neslujirii lui 
Dumnezeu” şi „a răutăţii fără speranţă de îndreptare” a 
oamenilor. Proorocia potrivit căreia „înaintea lui [a levia- 
tanului] ţîșnește groaza” era de mult timp interpretată în 
sensul că înainte de venirea Antihristului avea să-i fie 
luat Bisericii darul săvîrşirii minunilor. Această profeție 
a continuat să fie considerată drept o explicaţie a anti- 
tezei. Insă un corolar al acestei concepţii era ideea că ori 
de cîte ori se impunea necesitatea săvîrşirii de noi minuni, 
pentru un timp Dumnezeu acorda putere Bisericii sale. 
De aceea, în relatarea sa cu privire la minunile unui sfînt 
contemporan, biograful acestuia insista asupra faptului 
că „şi în prezent sînt multe semne care se petrec în mijlo- 
cul nostru”, nu mai puţin decît în trecut. 

Totuși, chiar și în cazul unei astfel de relatări se amin- 
tea faptul că, „după judecata mea, prima și cea mai mare 
minune a lui era el însuși”. Harul de a converti oamenii 
de la rău la bine era de departe superior puterii de a face 
minuni, chiar și de a învia morţii. Ambiguitatea cuvîn- 
tului „putere” (virtus), acesta fiind unul dintre termenii 
folosiți pentru „minune” și în același timp termenul pentru 
„virtute”, i-a permis unui biograf să-i discrediteze pe „cei 
renumiţi pentru minuni” (virtutibus) şi apoi să-și laude 
subiectul ca fiind „întruchiparea tuturor virtuţilor” (virtu- 
tum ). Se putea vorbi de asemenea de „minuni” şi „merite”, 
citîndu-le uneori pe primele ca dovadă a prezenţei celor 
din urmă, dar reliefîndu-se alteori faptul că a face mari 
„minuni” nu era acelaşi lucru cu a avea mari „merite”. 
Așa cum se preciza în Evanghelie, loan Botezătorul nu a 
făcut nici o minune vădită ; şi, la drept vorbind, nici Fecioara 
Maria. Și cu toate acestea, amîndoi s-au făcut vrednici de 
cea mai mare cinstire. Grigore cel Mare le ainintise citi- 
torilor săi că cei care excelau în virtuţi nu erau cu nimic 
mai prejos decît cei care erau pomeniţi pentru minunile 
lor, ceea ce explica de ce relatările despre minuni din 
vieţile anumitor sfinți erau relativ succinte. Așa cum se 
spunea, „mărturia celor care sînt adevărate mădulare ale 
familiei lui Dumnezeu nu stă în minuni, ci în dragostea 
adevărată”. Deşi minunile întăreau ceea ce propovăduia 

Evanghelia, întărind astfel credinţa, totuși dragostea rămi- 
nea cea mai mare dintre minuni. O minune fără credință 
era lipsită de conţinut; dar chiar dacă minunea se dove- 
dea a fi neautentică, afirma Guibert, credinţa își atingea 
obiectul speranței. 

Așa cum sugera atitudinea lui Guibert, o categorie 
specială de minuni înfăptuite de sfinţi consta în minunile 
atribuite moaștelor acestora. Deși era extrem de atent la 
pericolele credulităţii și superstiţiei în goana după minuni 
și foarte critic faţă de excesele care însoțeau cultul sfin- 
telor moaște — tendinţe care s-au accentuat datorită cru- 
ciadelor — pînă şi el s-a simţit obligat să recunoască faptul 
că atunci cînd sfintele moaște erau purtate dintr-un loc în 
altul, „Judecătorul preamilostiv, care cu îndurare îi mîngîie 
[în cer] pe cei pe care i-a mustrat [pe pămînt], a arătat 
multe minuni unde s-au dus”. Sosirea unor sfinte moaște 
într-un loc nou era însoţită de vindecări miraculoase pre- 
cum şi de alte semne. În mod asemănător, în momentul 
cînd începea construirea unei biserici unde erau puse în 
raclă trupurile unor sfinţi se pornea o serie de minuni 
care continua mult timp după încheierea construcţiei. 
„Strămutarea unui trup sfint” era o ocazie de bucurie, 
fiindcă prin el „lucrurile care s-au întîmplat cu mult timp 
în urmă... par într-un fel actuale”. De aceea, trebuia ca 
moaștele sfinţilor să fie apărate de orice profanare din 
partea forţelor ostile și păgîne, căci, prin rămășițele trupu- 
lui său, sfîntul acţiona ca „patron” al locului în care odihneau 
moaștele lui. Dacă puterea lui Dumnezeu se manifestase 
în viaţa unui sfînt prin minunile pe care acesta le făcuse, 
evenimentul relativ neînsemnat reprezentat de moartea 
sfîntului nu era sinonim cu o încetare a acelei puteri, care 
lucra acum prin rămășițele trupului său și nu prin pre-. 
zenţța sa în persoană. De fapt, scopul acestar minuni făcute 
de moaștele unui sfint era tocmai „să dea mărturie că el 
este viu împreună cu Domnul”. 

Puterea sfintelor moaşte era, strict vorbind, puterea sfîn- 
tului — sau, ca să fim şi mai corecţi — puterea lui Dumnezeu 
dăruită sfintului în timpul vieţii lui pămîntești și care 
continua chiar și după săvîrşirea din viaţa pămîntească. 
Ca răspuns la întrebarea „Ce rost are cinstirea trupurilor 
neînsufleţite ?” se putea răspunde că era o cinstire a trupu- 
lui care fusese în slujba lui Dumnezeu, şi că era expresia 
credinţei în învierea acelui trup. Sfintele moaște din altar 
aveau ca echivalent „sfintele moaște din inimă”, adică 
cinstirea memoriei sfîntului prin prețuirea cuvintelor sale 

şi prin urmarea exemplului său. Cînd s-a pus problema 
dacă vindecările miraculoase să fie atribuite sfintelor 
moaște ori meritelor lui Gerald de Aurillac, sfintul care 
se folosise de moaște la săvîrşirea minunilor, biograful 
său, Odo de Cluny, a replicat că, după părerea lui, „bine- 
facerile sănătăţii sînt dăruite prin sfintele moaște în aşa 
fel încît să nu fie tăgăduită virtutea mijlocitoare a Sfin- 
tului Gerald”. Acest răspuns sugerează faptul că în multe 
privinţe Viața Sfintului Gerald scrisă de Odo de Cluny nu 
era o lucrare tipică pentru genul hagiografic: atît cali- 
tatea ei literară, cît şi caracterul aparte al eroului ei (care 
era un laic, chiar dacă celibatar) o deosebea de celelalte 
scrieri de acest tip. Însă tocmai din acest motiv felul cum 
aborda sfintele moaște putea fi considerat grăitor pentru 
credinţa comună. În calitate de conte al regiunii sale, 
Gerald a întreprins numeroase călătorii oficiale, însă nu 
fără a fi însoţit de moaște ale sfinţilor. De asemenea, a 
adunat moaşte pentru bisericile aflate în grija lui cu atîta 
asiduitate, încît a existat un surplus care a putut fi vîndut 
la un preț mai mic. În pragul morţii, Gerald „a prevăzut 
tot ce era de trebuinţă pentru viitorii vieţuitori [ai mănăs- 
tirii pe care o întemeiase], avînd grijă să-i înzestreze cu 
moaşte ale sfinţilor, odoare și veșminte pentru biserică și 
roade ale cîmpului”, toate acestea fiindu-le necesare pentru 
binele lor. 

Zelul cu care erau adunate moaştele nu se limita doar 
la cele ale sfinţilor, ci se extindea şi asupra moaștelor care 
aveau legătură cu Hristos. Un grup de astfel de moaște 
era format din lucrurile care fuseseră implicate, într-un fel 
sau altul, în istoria vieţii sale. Printre acestea se numărau 
funiile cu care fusese legat după prinderea lui sau obiecte 
precum buretele din care i s-a dat să bea oţet pe cruce. 
Acestea erau recunoscute ca fiind autentice chiar și de 
către criticii care în general aveau o atitudine mai sceptică 
faţă de moaște. Dar atunci cînd unii propovăduitori prea 
plini de zel susțineau că „în această casetă se află o bucată 
din pîinea din care a mîncat însuși Domnul”, scepticismul 
se accentua, devenind încă și mai viguros în clipa cînd 
moaștele despre care se vorbea cu atîta însufleţire nu 
erau doar obiecte cu care intrase în contact Hristos în timpul 
vieţii lui pămînteşti, ci chiar rămășițe din însuși trupul 
său. Astfel, unii călugări susțineau că se află în posesia 
dinţilor de lapte ai lui Hristos, care căzuseră pe măsură 
ce copilul creștea. Alţii pretindeau că deţin prepuţul lui 
Hristos după circumcizie sau alte moaște ale trupului său, 

împlinindu-se astfel avertismentul „marelui Origen” împo- 
triva celor cărora „nu le este rușine să scrie cărţi chiar și 
despre circumcizia Domnului”. 

Cînd venea vorba despre moaşte precum acestea, pro- 
blema fundamentală care se punea nu era doar cea a 
credulităţii și nici măcar a superstiţiei. Căci dacă existau 
undeva moaște autentice ale trupului istoric al lui lisus 
Hristos, aceasta ar fi constituit o ameninţare la adresa 
credinţei potrivit căreia în pîinea și vinul Euharistiei Bise- 
rica avea trupul adevărat (și istoric) al lui Hristos. De 
aceea, „Hristos nu ne-ar fi putut lăsa nici o amintire tru- 
pească”. Sau, cu alte cuvinte, dacă Hristos consfinţise 
Taina Cinei Domnului ca un mijloc de a oferi Bisericii 
consolarea prezenţei sale, trebuia ca astfel de moaşte să 
fie privite drept „rămăşiţe inutile ale trupului său”. Căci 
ce nevoie mai era de aceste moaște cînd credincioșii aveau 
în trupul şi sîngele Euharistiei adevărata prezenţă a lui 
Hristos însuși? Viziunea profetului Apocalipsei, care a 
văzut „sub jertfelnic sufletele celor înjunghiaţi pentru 
cuvîntul lui Dumnezeu și pentru mărturia pe care au 
dat-o”, putea fi folosită pentru a asocia moaștele sfinţilor 
cu trupul Domnului de pe altar. Însă exista și o tradiţie, 
pomenită de diferiţi autori, potrivit căreia moaștele sfin- 
ților rivalizaseră uneori cu trupul lui Hristos din Euharistie. 
In momentul cînd, într-o biserică unde se petrecuseră 
minuni în mod repetat, moaştele sfîntului patron au fost 
așezate pe altar, „minunile au încetat brusc”. Explicaţia 
acestui fenomen a venit chiar din cuvintele sfîntului patron, 
potrivit cărora „moaștele mele stau pe altarul Domnului, 
unde doar măreția Tainei divine ar trebui cinstită”. După 
ce au fost luate de pe altar moaştele ofensatoare, „au 
reînceput minunile credinţei”. Se pare că prezenţa în 
Euharistie era „principala realitate”, cu care nu putea fi 
îngăduit să concureze moaștele, nici măcar așa-numitele 
rămășițe ale trupului lui Hristos, şi mai ales acestea. Însă 
acest aspect ridica din nou problema care fusese pusă, dar 
căreia nu i se dăduse răspuns, în veacul al IX-lea, și 
anume dacă trupul prezent pe altar pentru jertfa liturgică 
şi prezent pentru cel care se împărtășea în timpul Litur- 
ghiei era identic ca substanţă cu trupul născut din Fecioara 
Maria şi jertfit pe cruce. Această întrebare a trebuit în 
mod inevitabil să fie reluată de către teologi. 


208 


Brun. S. Sacr. eccl. (PL 
165 :1100); Brun. S. Sen. 
1.7 (PL 165: 898) 


Od. Clun. V Ger. 4.9 (PL 
133:701) 


Od. Clun. V. Ger. 1.25 (PL 
133 :657) 


Od. Clun. V. Ger. 3.3 (PL 
133:691) 


Od. Clun. V. Ger. 3.1 (PL 
133 :690) 


Guib. Nog. Vita sua. 2.1 (PL 
156:896-897) 

Guib. Nog. Vita sua. 3.12 
(PL 156: 938-939) 


Apud Guib. Nog. Pign. 1.2 
(PL 156:621) 


Guib. Nog. Pign. 3.1.2 (PL 
156:651) 


EVOLUȚIA TEOLOGIEI MEDIEVALE (600-1300) 


şi prin urmarea exemplului său. Cînd s-a pus problema 

moaște ori meritelor lui Gerald de Aurillac, sfintul care 
se folosise de moaște la săvîrşirea minunilor, biograful 
său, Odo de Cluny, a replicat că, după părerea lui, „bine- 
facerile sănătăţii sînt dăruite prin sfintele moaște în așa 
fel încît să nu fie tăgăduită virtutea mijlocitoare a Sfîn- 
tului Gerald”. Acest răspuns sugerează faptul că în multe 
privinţe Viața Sfintului Gerald scrisă de Odo de Cluny nu 
era o lucrare tipică pentru genul hagiografic: atît cali- 
tatea ei literară, cît și caracterul aparte al eroului ei (care 
era un laic, chiar dacă celibatar) o deosebea de celelalte 
scrieri de acest tip. Însă tocmai din acest motiv felul cum 
aborda sfintele moaște putea fi considerat grăitor pentru 
credinţa comună. În calitate de conte al regiunii sale, 
Gerald a întreprins numeroase călătorii oficiale, însă nu 
fără a fi însoțit de moaște ale sfinților. De asemenea, a 
adunat moaște pentru bisericile aflate în grija lui cu atîta 
asiduitate, încît a existat un surplus care a putut fi vîndut 
la un preţ mai mic. În pragul morţii, Gerald „a prevăzut 
tot ce era de trebuinţă pentru viitorii vieţuitori [ai mănăs- 
tirii pe care o întemeiase], avînd grijă să-i înzestreze cu 
moaşte ale sfinţilor, odoare și veșminte pentru biserică și 
roade ale cîmpului”, toate acestea fiindu-le necesare pentru 
binele lor. 

Zelul cu care erau adunate moaștele nu se limita doar 
la cele ale sfinţilor, ci se extindea şi asupra moaștelor care 
aveau legătură cu Hristos. Un grup de astfel de moaşte 
era format din lucrurile care fuseseră implicate, într-un fel 
sau altul, în istoria vieţii sale. Printre acestea se numărau 
funiile cu care fusese legat după prinderea lui sau obiecte 
precum buretele din care i s-a dat să bea oţet pe cruce. 
Acestea erau recunoscute ca fiind autentice chiar și de 
către criticii care în general aveau o atitudine mai sceptică 
faţă de moaște. Dar atunci cînd unii propovăduitori prea 
plini de zel susțineau că „în această casetă se află o bucată 
din pîinea din care a mîncat însuși Domnul”, scepticismul 
se accentua, devenind încă şi mai viguros în clipa cînd 
moaștele despre care se vorbea cu atîta însuflețire nu 
erau doar obiecte cu care intrase în contact Hristos în timpul 
vieţii lui pămîntești, ci chiar rămăşiţe din însuși trupul 
său. Astfel, unii călugări susțineau că se află în posesia 
dinţilor de lapte ai lui Hristos, care căzuseră pe măsură 
ce copilul creștea. Alţii pretindeau că deţin prepuţul lui 
Hristos după circumcizie sau alte moaște ale trupului său, 

împlinindu-se astfel avertismentul „marelui Origen” împo- 
triva celor cărora „nu le este rușine să scrie cărţi chiar și 
despre circumcizia Domnului”. 

Cînd venea vorba despre moaște precum acestea, pro- 
blema fundamentală care se punea nu era doar cea a 
credulităţii și nici măcar a superstiţiei. Căci dacă existau 
undeva moaște autentice ale trupului istoric al lui lisus 
Hristos, aceasta ar fi constituit o ameninţare la adresa 
credinţei potrivit căreia în pîinea și vinul Euharistiei Bise- 
rica avea trupul adevărat (și istoric) al lui Hristos. De 
aceea, „Hristos nu ne-ar fi putut lăsa nici o amintire tru- 
pească”. Sau, cu alte cuvinte, dacă Hristos consfinţise 
Taina Cinei Domnului ca un mijloc de a oferi Bisericii 
consolarea prezenţei sale, trebuia ca astfel de moaşte să 
fie privite drept „rămăşiţe inutile ale trupului său”. Căci 
ce nevoie mai era de aceste moaşte cînd credincioșii aveau 
în trupul și sîngele Euharistiei adevărata prezenţă a lui 
Hristos însuși ? Viziunea profetului Apocalipsei, care a 
văzut „sub jertfelnic sufletele celor înjunghiaţi pentru 
cuvîntul lui Dumnezeu și pentru mărturia pe care au 
dat-o”, putea fi folosită pentru a asocia moaștele sfinţilor 
cu trupul Domnului de pe altar. Insă exista și o tradiţie, 
pomenită de diferiți autori, potrivit căreia moaștele sfin- 
ilor rivalizaseră uneori cu trupul lui Hristos din Euharistie. 
În momentul cînd, într-o biserică unde se petrecuseră 
minuni în mod repetat, moaștele sfintului patron au fost 
așezate pe altar, „minunile au încetat brusc”. Explicaţia 
acestui fenomen a venit chiar din cuvintele sfîntului patron, 
potrivit cărora „moaștele mele stau pe altarul Domnului, 
unde doar măreţia Tainei divine ar trebui cinstită”. După 
ce au fost luate de pe altar moaștele ofensatoare, „au 
reînceput minunile credinţei”. Se pare că prezenţa în 
Euharistie era „principala realitate”, cu care nu putea fi 
îngăduit să concureze moaștele, nici măcar așa-numitele 
rămășițe ale trupului lui Hristos, și mai ales acestea. Insă 
acest aspect ridica din nou problema care fusese pusă, dar 
căreia nu i se dăduse răspuns, în veacul al IX-lea, și 
anume dacă trupul prezent pe altar pentru jertfa liturgică 
şi prezent pentru cel care se împărtășea în timpul Litur- 
ghiei era identic ca substanţă cu trupul născut din Fecioara 
Maria și jertfit pe cruce. Această întrebare a trebuit în 
mod inevitabil să fie reluată de către teologi. 

Prezenţa reală 


Deşi comuniunea sfinţilor și comuniunea cu sfinţii, mai 
presus de toate cu Fecioara Maria, a ocupat un loc impor- 
tant în concepţia care se cristaliza cu privire la comuni- 
carea harului de-a lungul secolelor al XI-lea și al XII-lea, 
sensul special al cuvintelor „cuminecare” și „a se cumineca” 
venea din punerea lor în relaţie cu Euharistia, prin care, 
la fel ca prin celelalte Sfinte Taine, se credea că este comu- 
nicat harul. „A se cumineca” însemna a primi Euharistia. 
Unii susțineau totuși că în Scriptură nu se folosește ter- 
menul „comuniune” pentru desemnarea Euharistiei, ci 
doar termenul „cuminecare”, însă felul cum erau între- 
buinţaţi de Biserică legitima ambii termeni. Cuvintele 
Scripturii despre actul de a mînca trupul lui Hristos și cel 
de a bea sîngele Lui se refereau, potrivit lui Bernard de 
Clairvaux, la „cuminecarea cu patimile Lui” prin Euharistie. 

Cu excepţia cîtorva eretici, a existat un consens cu 
privire la faptul că o corectă celebrare a Euharistiei şi o 
corectă înţelegere a ei sînt teme centrale ale credinţei 
creștine. Dintre toate lucrările Bisericii, Liturghia era 
„suprema Taină”. Nimic altceva, nici măcar episcopatul 
ori Taina mirungerii, nu putea fi comparat ca importanţă 
cu trupul și sîngele Mîntuitorului. Deşi anumite lucrări 
sacramentale, precum hirotonirea sau confirmarea, erau 
rezervate episcopului, totuşi „acea Taină care este mai 
presus de toate, anume, trupul și sîngele lui Hristos, este 
săvîrşită zilnic de către preoţi precum și de către episcopi, 
şi nu este cu nimic mai sfîntă cînd este împlinită de episcopi 
decît atunci cînd este împlinită de preoţi”. „Sfînta Taină a 
trupului Domnului” era cea mai mare dintre toate bine- 
facerile acordate neamului omenesc, „fiindcă întreaga 
mîntuire a lumii stă în această taină”. Desigur că de 
Sfinta Taină nu era nevoie decît în această viaţă, dar 
era nevoie cu disperare. Prin urmare, erau trei nece- 
sități în viaţă: Treimea (inclusiv întruparea), botezul 
şi Euharistia; căci „împlinirea desăvîrşită a credinţei 
noastre este aceasta, să-L cunoaștem pe Hristos în Tatăl, 
pe Hristos în trup și pe Hristos în cuminecare”. De aceea, 
o corectă interpretare a Euharistiei era esenţială pentru 
integritatea credinţei creştine înseși, iar fără o astfel de 
interpretare „întreaga disciplină a confesiunii creștine va 
pieri”. 

Acest avertisment rău prevestitor cu privire la ceea ce 
era în joc în cazul doctrinei Euharistiei venea ca răspuns 
la reluarea în veacul al XI-lea a controversei legate de 
natura prezenţei euharistice, care izbucnise inițial în seco- 
lul al IX-lea. Între timp, cele două personalităţi principale 
implicate în dezbaterea din perioada carolingiană fuse- 
seră tratate în două moduri total diferite de către gene- 
rațiile ulterioare de teologi. Odo de Cluny, născut la două 
decenii după moartea lui Radbertus, s-a inspirat masiv 
din tratatul acestuia despre Euharistie în propriile lui 
comentarii pe marginea semnificației Tainei, trăgînd con- 
cluzia că „oricine va citi aceste lucruri, chiar necunoscător 
fiind, va avea multe de învăţat”. Mai tînărul Ratherius 
de Verona, contemporan cu Odo, a inclus în propriile 
sale lucrări „cîteva fragmente din scrierile unui anume 
Paschasius Radbertus pe această temă” (se pare că între- 
gultratat al lui Radbertus). Un alt teolog din veacul al X-lea, 
Gezo din Tortona, a preluat şi el „aproape întreaga carte a 
lui Paschasius”, însușindu-și ideile lui Radbertus. Și un 
altul, tot din secolul al X-lea, în tratatul său despre 
Euharistie (dacă este cu adevărat al său), a venit şi el în 
sprijinul lui Radbertus. Radbertus a ajuns să fie considerat 
drept „cel mai vrednic și mai catolic dintre tîlcuitorii 
Sfintei Taine”, continuînd să fie citat ca o autoritate de 
prim rang în domeniul teoriei și practicii euharistice. In 
schimb, numele lui Ratramnus căzuse în uitare. Se spu- 
nea despre el că a scris „o carte pentru regele Carol” 
împotriva lui Radbertus; însă cînd a reizbucnit contro- 
versa, se pare că lucrarea lui, acuzată de a fi stat la 
originea unei false doctrine despre Euharistie, a fost atri- 
buită lui loan Scotus Eriugena atît de către susţinătorii 
precum şi de către detractorii ei, care pînă la urmă au 
condamnat-o și au distrus-o în cadrul unui sinod ţinut la 
Vercelli în 1050. LA 

Ceea ce a prilejuit sinodul şi condamnarea lui Ratramnus 
sub numele lui Eriugena a fost doctrina despre Euharistie 
concepută de Berengarius de Tours. Opozanţii acestuia pre- 
tindeau că fusese liniște pînă cînd el și adepţii lui au venit 
cu teoriile lor, acești „instigatori ai ereziei moderne”. Așa 
cum rezuma situaţia unul dintre acești adversari, erau 
„unii care spun că ceea ce se mănîncă de pe altar este la 
fel cu ceea ce s-a născut din Fecioară, în timp ce alţii tăgă- 
duiesc aceasta spunînd că este altceva”. „Folosind limbajul 
[adversarilor dumneavoastră)”, îi scria un contemporan lui 
Berengarius, „sînteţi acuzat că spuneţi că [Euharistia] nu 

este adevăratul trup al lui Hristos şi nici adevăratul lui 
sînge, ci un fel de chip și asemănare”. Așa cum reiese din 
această afirmaţie, „pentru contemporanii săi problema se 
punea sub forma îndoielii faţă de Berengarius în privinţa 
prezenţei reale ..., nu a transsubstanțţierii”. Potrivit apără- 
torilor prezenţei reale, Scriptura nu lăsa „loc ambiguităţii 
cu privire la realitatea trupului și a sîngelui” în Euharistie. 
Insă potrivit lui Berengarius, alternativele erau false, de 
vreme ce „orice se spune că este adevărat spiritual vorbind 
este neîndoielnic adevărat”. Și nici nu era singurul care 
împărtășea această convingere ; își avea „adepţii lui”, care 
erau „numeroși”, aşa încît „întreaga Biserică de pretutin- 
deni a fost mușcată ... de această otravă”, chiar dacă exis- 
tau diferențe mari între ei. 

Nu putem (și nici nu este necesar) să stabilim proble- 
mele cronologice, psihologice și politice care au rămas 
nelămurite în abordarea istorică a controversei. Berengarius 
însuși se plîngea de faptul că adversarii lui îl hărţuiau „de 
o sută de ani” și susțineau, spre sfîrşitul vieţii lui, că 
fusese condamnat de diferite concilii și sinoade (paispre- 
zece în total) „timp de aproape patruzeci de ani”. Printre 
adversarii lui, cei mai des menţionaţi erau „Lanfranc, 
Guitmond și Alger”, deși cercetătorii moderni consideră 
„foarte îndoielnic” faptul că ultimul dintre cei enumeraţi 
ar fi scris împotriva lui Berengarius. Invăţaţii de mai tîrziu 
au fost obligaţi să reconstituie în cea mai mare parte 
gîndirea lui Berengarius din citatele oferite de adversarii 
lui; căci el şi-a pus singur cărţile pe foc, iar cînd, după 
ceva vreme, a scris un alt tratat în care îşi prezenta ideile, 
a fost rîndul lui Lanfranc să-l distrugă. Insă în replica pe 
care i-a dat-o, Lanfranc a inclus atît de multe citate din 
tratatul cu pricina, încît principalele idei ale doctrinei lui 
Berengarius ies la iveală cu prisosinţă ; Lanfranc a reprodus 
şi alte documente ale controversei, mai precis retractarea 
lui Berengarius de la Roma din 1059 (repudiată ulterior 
de acesta), care a fost inclusă și în alte tratate împotriva 
lui Berengarius. Şi apoi, după ce „a rămas ascunsă de pri- 
virea omenirii timp de șapte secole”, cartea lui Berengarius, 
Despre Sfinta Cină, a fost descoperită de către Gotthold 
Ephraim Lessing în 1770 şi publicată în cele din urmă în 
1834. Există de asemenea scrisori și, dacă o putem accepta 
drept autentică, o apologie scrisă pentru Conciliul de la 
Roma din 1079. 

În retractarea sa din 1059, Berengarius a fost forţat să 
afirme că „pîinea şi vinul puse pe altar sînt, după sfințire, 

nu numai o Taină, ci adevăratul trup și sînge al Domnului 
nostru lisus Hristos”. Ce însemna mai precis ca ceva să 
fie „doar o Taină”, sau pur și simplu o Taină, nu reieşea 
foarte clar din tradiţia augustiniană ; iar veacul al XII-lea 
avea să fie cel în care definiţia precum și numărul Sfin- 
telor Taine urmau să fie definitiv stabilite. Indiferent ce a 
determinat ca Rugăciunea Domnului să nu fie o Taină, iar 
cununia să fie, trebuia ca în cazul Euharistiei să existe 
ceva în plus; trebuia să fie „nu doar o Taină, ci adevăratul 
trup și sînge al Domnului nostru lisus Hristos”. Acest 
„ceva în plus” din Euharistie era identificat în multiple 
feluri. Uneori, teologii urmaseră modelul augustinian atunci 
cînd au făcut distincţia dintre Taină și „puterea” (virtus) 
ei, însă aceasta nu a condus la o deosebire corectă între 
Euharistie și celelalte „Taine”, toate fiind, așa cum spu- 
sese deja Ciprian, „bogate, spiritual vorbind, în putere” 
(in virtute). O formulă augustiniană potenţial mai limpede 
pentru precizarea acestui „ceva în plus” era distincţia 
dintre Taină și „materia Tainei” (res sacramenti), ca atunci 
cînd Bernard de Clairvaux vorbea despre cineva care „și-a 
îngăduit să spună că în Euharistie nu există decît Taina, 
fără materia Tainei, adică, doar sfinţirea, fără realitatea 
trupului”. 

„Realitatea trupului” lui Hristos oferit ca jertfă litur- 
pică o deosebea de toate celelalte Sfinte Taine. Toate Tainele, 
inclusiv Euharistia, erau mijloace ale harului pentru cel 
care le primea, Euharistia fiind însă singura care, pe lîngă 
Taină, era şi jertfă. „Deşi această Taină este şi jertfă”, 
explica un teolog de seamă, „este limpede că se deosebește 
în multe privinţe de celelalte Taine, căci doar ea... este 
repetată în fiecare zi”. Adversarii lui Berengarius îl acuzau 
de faptul că „susţine altceva decît propovăduiește credința 
catolică în legătură cu trupul și sîngele Domnului, care 
este jertfit zi de zi în lumea largă”, dar recunoșteau totuși 
că și el afirma că Hristos „este jertfit în fiecare zi în Sfînta 
Taină”. Modalitatea de a înţelege Liturghia ca avînd în 
centru jertfa era într-adevăr atît de preponderentă asupra 
tuturor celorlalte aspecte ale Euharistiei încît un teolog 
din a doua jumătate a secolului al XII-lea s-a simţit obligat 
să spună: „Această jertfă a fostinstituită de către Domnul 
nu doar ca să fie adusă, ci și mîncâtă”. Mai tîrziu, el avea 
să îmbine jertfa lui Hristos, actul de a-l mînca pe Hristos 
şi imitarea lui Hristos, considerîndu-le drept temele cele- 
brării euharistice. Întrucît Liturghia era „noua și adevă- 

rata jertfă pe care o oferă Sfinta Biserică”, ceea ce oferea 

ea nu era „doar pîine și vin”. Căci dacă ar fi fost așa, „dacă 
ar consta doar în Sfînta Taină, adică, în pîinea şi vinul 
care sînt sfinţite, dar nu sînt preschimbate, atunci nu ar 
exista nici un motiv pentru care jertfa Noului Testament 
să fie superioară jertfei Vechiului Testament”. 

Superioritatea Euharistiei, în calitatea ei de jertfă dis- 
tinctivă a Noului Testament, faţă de întregul sistem al 
jertfelor levitice din Vechiul Testament a contribuit la 
întărirea ideii că există nu doar un nou ritual, ci o nouă 
realitate, în cultul creştin. Euharistia era „sfîrșitul Vechiu- 
lui Testament și începutul Noului Testament”. Incă mai 
exista preoția, așa cum fusese în Vechiul Testament, și 
prin urmare o jertfă care era responsabilitatea principală 
a preotului. Responsabilitatea presupunea faptul că „preo- 
tul (sacerdos), a cărui sarcină este să dea mai departe 
ceea ce este sfînt (sacrum dare), adică, să-l aducă jertfa 
lui Dumnezeu”, trebuia să fie atent la propria lui relaţie 
cu Dumnezeu. Imperativele morale şi cultice adresate 
preotului Vechiului Testament aparțineau acum preotului 
care oferea jertfa liturgică. Adevărata „sfîntă a sfintelor” 
era „jertfa trupului și sîngelui Domnului nostru lisus 
Hristos” pe cruce, la carejertfa liturgică participa direct, 
în vreme ce jertfele din Vechiul Testament participaseră 
doar prin anticipare. Credincioşii Vechiului Testament 
care se împărtășiseră din mană și credincioșii Noului 
Testament care se împărtășeau din Euharistie erau la fel 
în ceea ce au primit în suflet, dar erau diferiţi în ceea ce 
le-a primit gura. Dintre toate anticipările Euharistiei pre- 
zente în Vechiul Testament, ofranda adusă de Melchisedec, 
care „i-a adus pîine şi vin” lui Avraam, fiind astfel „primul 
care a săviîrșit această Sfîntă Taină”, a fost cea care a 
ajutat la stabilirea conţinutului jertfei euharistice. Chiar 
dacă „Berengarius și discipolii săi au putut să se folosească 
de argumentul din comparațţia dintre Hristos și Melchisedec” 
pentru a dovedi că pîinea și vinul rămîn în jertfă și după 
sfințire, de vreme ce așa se spune în cartea Facerii, totuși 
cei mai mulți comentatori considerau jertfa lui Melchisedec 
drept o „prefigurare” a jertfei euharistice din Noul Testa- 
ment a trupului şi sîngelui lui Hristos. 

Probabil cea mai răspîndită prefigurare de acest fel 
era totuși oferită de pasajele cultice din Vechiul Testament, 
în care se fac referiri la jertfe, la arderile de tot și la celelalte 
ofrande asemănătoare. Deși unele dintre aceste pasaje 
se refereau îndeosebi la totala jertfire de sine pentru 
Dumnezeu, aceasta fiind o caracteristică a călugărilor, 

interpretarea Liturghiei ca jertfă semnifica faptul că vor- 
bele psalmistului, „voi jertfi în cortul Lui jertfă de bucurie”, 
s-au împlinit cînd „Sfînta Biserică Catolică îl oferă pe 
adevăratul Logos al lui Dumnezeu, pe adevăratul Fiu al 
lui Dumnezeu, Creatorului ei, și în același timp oferă pîine 
şi vin”. Aceste cuvinte sugerează că relația „trupului” 
jertfit în cadrul Liturghiei cu pîinea și cu vinul și relația 
lui cu trupul jertfit pe cruce continuau să fie cele două 
probleme principale. Jertfele care au precedat Golgota au 
fost o anticipare a acesteia, însă erau oare jertfele care 
i-au urmat o prelungire a ei, o repetare a ei sau pur și 
simplu o amintire a ei? 

Jertfa liturgică în numele credincioșilor plecaţi dintre 
cei vii, deși respinsă de unii eretici, părea să spună că 
„prețiosul sînge vărsat pentru mulți spre iertarea păca- 
telor este de folos nu doar pentru mîntuirea celor vii, ci și 
pentru mîntuirea celor morţi”. Prin urmare identitatea 
dintre jertfa liturgică și jertfa Golgotei putea părea evi- 
dentă, din moment ce „altarul nostru este altarul lui Hristos, 
pe care îi celebrăm jertfa, de fapt, pe care Il aducem ca 
ofrandă Tatălui în Sfînta Taină a propriului Său trup şi 
sînge”. Căci, dacă jertfa zilnică a Bisericii ar fi alta decît 
jerfta adusă o dată pentru totdeauna pe cruce, atunci ea 
„nu ar fi adevărată, ci zadarnică”, de vreme ce singura 
jertfă cu adevărat de folos era cea adusă pe Golgota, iar o 
jertfă liturgică rodnică trebuia să fie întocmai ca aceasta. 
Cele două jertfe erau de fapt una singură, ambele fiind 
trupul „luat din Fecioară”. Era util, dar nu tocmai corect, 
să se facă legătura între întrupare și răscumpărare spu- 
nînd că „așa cum El este jertfit zi de zi, atîta vreme cît îi 
vestim moartea, tot astfel se şi naște, atîta vreme cît îi 
reprezentăm cu fidelitate naşterea”. Era corect, dar nu 
foarte util, să se afirme că pe cruce Hristos a fost jertfit de 
către necredincioși, în timp ce în cadrul Liturghiei era 
jertfit „de către credincioșii evlavioși”. Sau, datorită crono- 
logiei Patimilor din Evanghelii, era la fel de corect să se 
precizeze că Hristos a fost „jertfit pentru viaţa lumii mai 
întîi în Sfînta Taină”, iar apoi în momentul răstignirii, 
cînd „Fiul lui Dumnezeu s-a urcat pe cruce şi s-a adus pe 
Sine jertfă Tatălui, atît ca preot, cît şi ca ofrandă”. Totuși, 
mai rămînea afirmaţia din Noul Testament potrivit căreia 
jertfa de pe cruce a fost „o dată pentru totdeauna”. Din ea 
se pare că s-a desprins ideea că răstignirea lui Hristos nu 
putea fi repetată „ca pedeapsă”, ci doar ca o reprezentare 
a Tainei. Prin urmare, noţiunea de „jertfă”, deși se afla la 

baza unei definiţii a prezenţei reale, nu putea să genereze 
ea însăși o asemenea definiție, care trebuia să vină dintr-o 
analiză a sensului cuvîntului „trup”, așa cum era el folosit 
cu referire la Euharistie și la Hristos cel istoric. 

O astfel de analiză se dovedea a fi complexă întrucît 
ţa Be pir UUIeueieveai expresia „trupul lui Hristos” din Scriptură şi din utili- 
(Ostlender 30) zările patristice avea „multiple” înţelesuri. Părinţii vorbi- 

seră „despre acest lucru în diferite feluri, deşi nu contra- 
dictorii. ...De aceea, de vreme cetrupul lui Hristos în chip 
de om, trupul lui Hristos în Sfînta Taină și trupul lui 
Hristos în Biserică sînt trei feluri diferite [de a folosi 
termenul „trupul lui Hristos”], cei care nu sînt în stare să 
facă distincţia între aceste feluri în Sfînta Scriptură cad 

de a folosi termenul se afla chiar în limbajul Scripturii, ca 
atunci cînd apostolul Pavel scria: „Pîinea pe care o frîn- 
gem nu este, oare, împărtășirea cu trupul lui Hristos ? Că 
o pîine, un trup sîntem cei mulți ; căci toți ne împărtășim 

1Cor. 10,16-17 dintr-o pîine.” Exegeţii creștini din toate perioadele isto- 
riei Bisericii, inclusiv din perioada modernă, au avut dificul- 
tăţi în a decide dacă „împărtăşirea cu trupul lui Hristos” 
se referă la Euharistie, la Biserică ori la amîndouă. Chiar 
şi atunci cînd făcea deosebirea dintre Taină și „materia 
Tainei”, Augustin o definea pe cea din urmă ca fiind „unita- 
tea trupului şi sîngelui lui Hristos”, pe care se pare că o 
echivala cu „comunitatea trupului şi mădularelor Sale, 

îi lia fana du care este Sfinta Biserică în cei care sînt predestinaţi și 

36:267) chemaţi”. Prezenţa acestei dificultăţi în scrierile Părin- 
ţilor a continuat să fie o sursă de confuzie în cadrul con- 
troversei pe marginea Euharistiei de-a lungul secolelor 
al XI-lea și al XII-lea. 

O confuzie încă şi mai mare în această controversă a 
reprezentat-o relaţia dintre prima şi cea de-a doua semni- 
ficaţie a „trupului lui Hristos”, adică, „trupul lui Hristos 

Ale. Sacr. 1.17 (PL180:791) în chip de om” și „trupul lui Hristos în Sfînta Taină”. 
Chiar mai înainte de izbucnirea controversei, curentul de 
gîndire care se revendica de la ideile lui Radbertus îndemna 
ca atunci cînd, în momentul împărtășirii, credinciosul 
auzea cuvintele „trupul lui Hristos”, el trebuia „să înţe- 
leagă despre ce, despre cine şi cui i se vorbeşte. Despre ce 
se vorbeşte ? Despre același trup al Domnului. Dacă întrebi 
despre care Domn se vorbește, află că este vorba despre 
Cel care, în trupul pe care l-a asumat pentru tine, trupul 

în care a suferit atît de mult pentru tine, în care a fost 
răstignit, a murit, a fost îngropat şi a înviat, trupul pe 
care l-a înălțat la cer —, în acest trup vine acum să se 
sălășluiască în tine, cel căruia i se spune aceasta”. Soluţia 
pentru clarificarea confuziei care a ieșit învingătoare din 
această dezbatere a fost aceea că „ceea ce se primește de 
pe altar și ceea ce s-a primit din pîntecul Fecioarei nu sînt 
două trupuri, ...[ci] unul şi același trup”. Nu era „alt trup 
decît cel pe care l-a dus în cer pentru noi, [nu era] alt sînge 
„„„ decît cel care a curs din coasta Lui”. Această identificare 
a trupului omenesc, a trupului fizic al lui Hristos cu trupul 
din Euharistie a constituit tema controversei. 

'Tocmai această identificare o ataca Berengarius. Într-una 
dintre primele sale declaraţii publice el susținea că „Părin- 
ţii propovăduiesc că trupul și sîngele sînt una, iar Tainele 
trupului și sîngelui sînt alta”. În cea mai însemnată scriere 
a sa, tratatul Despre Sfinta Cină, campania lui împotriva 
identificării pîinii şi vinului din Euharistie cu trupul și 
sîngele lui Hristos cel istoric ocupa un loc central. Argu- 
mentul lui principal, care îi punea oarecum în încurcătură 
pe adversarii săi, era cuvîntul apostolului: „chiar dacă 
L-am cunoscut pe Hristos după trup, de acum nu-L mai 
cunoaștem”. De mai multe ori pasajul era citat alături de 
afirmaţia lui Ambrozie potrivit căreia Hristos cel înviat şi 
înălţat la cer nu mai putea fi rănit, fiind așadar imun la 
orice schimbare. Cuvintele apostolului stăteau ca o măr- 
turie împotriva „oricui spunea: Pîinea fizică (sensualis) 
sfințită pe altar este, după sfințire, cu adevărat trupul lui 
Hristos care se află în cer”. Întrucît cerul primise trupul 
istoric al lui Hristos „pînă la vremile stabilirii din nou a 
tuturor lucrurilor”, ceea ce ţinea preotul în mînă și mesteca 
cel ce se împărtășea în momentul Euharistiei nu putea fi 
acel trup; căci chiar dacă Hristos fusese cunoscut după 
trup, El nu avea să mai fie cunoscut așa vreodată. Aceste 
cuvinte sugerau de asemenea și faptul că era o greșeală 
să se creadă că „o parte din trupul [lui Hristos] care nu a 
existat niciodată înainte de celebrarea Cinei Domnului 
începe să existe în celebrarea Cinei Domnului și că vine 
din trupul lui Hristos, neputîndu-se tăgădui nici unei 
părţi din acesta că există deja de mai bine de o mie de 
ani”. A-l „cunoaște pe Hristos după trup” însemna a-l 
cunoaște ca fiind supus timpului şi schimbării ; însă Hristos 
cel înălțat la cer era acum atemporal și imuabil, iar trupul 
său nu mai putea lua fiinţă. 

Cu toate că Berengarius s-a străduit să-și întărească argu- 
mentul cu ajutorul citatului din Ambrozie cu privire la 
impasibilitatea trupului înălţat al lui Hristos, adversarii 
lui îl proclamau pe Ambrozie campionul insistenţei lor 
asupra identității dintretrupul istoric și cel sacramental. 
„Ceea ce creăm noi”, spunea Ambrozie, argumentînd în 
favoarea paralelei dintre nașterea din Fecioară și Euharistie, 
„este trupul născut din Fecioară”. După ce cita aceste 
cuvinte împotriva lui Berengarius, unul dintre criticii săi 
punea întrebarea: „Mă întreb ce ar putea fi spus mai bine 
ori mai limpede? Dacă Tainele de la altar ar fi doar o 
umbră și un simbol al trupului Domnului, atunci ce s-ar 
întîmpla aici care trece dincolo de fire?”. Naşterea din 
Fecioară a trecut dincolo de fire, la fel ca și crearea trupu- 
lui lui Hristos în Sfînta Taină; căci în ambele cazuri trupul 
era același. Ambrozie spunea că trupul euharistic este 
trupul care a fost „născut, nu unul care este asemănător 
cu ceva”. Citatul din Ambrozie a devenit un loc comun în 
conflictul cu Berengarius. Cînd, în polemica sa, Lanfranc 
a dat acest citat spre a-l combate pe Berengarius, acesta 
din urmă i-a replicat prin încercarea de a dovedi din 
context că Ambrozie nu sprijinea poziţia lui, ci făcea, în 
ciuda pasajului în discuţie, o distincţie între trupul creat 
în Sfînta Taină și trupul născut din Fecioară. Insă identifi- 
carea celor două era deja un dat pentru cei mai mulţi 
teologi. „Ceea ce mărturisește credința catolică, ceea ce 
propovăduieşte cu sfinţenie Sfînta Biserică” era că „însuși 
trupul lui Hristos pe care Preafericita Fecioară L-a născut 
„chiar acest trup, o spun fără nici o urmă de îndoială, și 
nu un altul, îl primim acum de pe sfintul altar”. Căci dacă 
pîinea era preschimbată în trupul lui Hristos, trebuia să 
fie preschimbată în „acel [trup] pe care L-a primit de la 
Maica Fecioară, de vreme ce altul nu are”. 

Totuși, trupul pe care l-a primit Hristos la naştere de la 
Maica Fecioară era trupul pe care l-a luat în cer în momen- 
tul înălțării. Şi acolo avea să rămînă „pînă la vremile 
stabilirii din nou a tuturor lucrurilor”, cuvinte pe care 
Berengarius le-a interpretat în sensul că trupul avea să fie 
veșnic nemuritor, nesupus stricăciunii și „cu neputinţă de 
a fi coborit din cer”. Deşi teologii au repetat avertismentul 
lui Augustin potrivit căruia era inutilă cercetarea specu- 
lativă a stării trupului lui Hristos înălțat la cer la dreapta 
lui Dumnezeu, totuși un oarecare răspuns la acest argu- 
ment părea necesar; căci dacă Hristos nu putea coborî 
din cer, atunci înseamnă că el nu domnea acolo, ci era 

prizonier. Mai mult, așa cum adăugase Augustin, „dreapta 
lui Dumnezeu” nu se referea la o localizare concretă, ci la 
o autoritate și la o putere de judecată. Întrucît firea umană 
a lui Hristos, şi implicit trupul său fizic, era nedespărțită 
de firea sa divină prin unirea ipostatică, „dumnezeirea 
Logosului lui Dumnezeu, care este una, care umple toate 
lucrurile și care este deplină pretutindeni, face ca ... să fie 
un singur trup al lui Hristos, identic cu cel pe care l-a 
primit din pîntecul Fecioarei”. Chiar și în zilele petrecute 
pe pămînt, trupul lui Hristos nu a fost supus limitărilor 
spaţiale, ci, graţie unirii cu firea sa divină, a transgresat 
legile naturii ; la fel a făcut și prin prezenţa sa în Sfînta 
Taină. După înălțare, „trupul lui Hristos, care a fost ridi- 
cat de Dumnezeu deasupra tuturor făpturilor create... 
este prezent pretutindeni, oriunde dorește, prin omnipo- 
tenţa care i-a fost dată în cer şi pe pămînt”. De aceea, 
dacă Hristos dorea, trupul său putea fi prezent, pe deplin 
şi cu adevărat, în cer și în Sfînta Taină chiar în același 
timp. 

Referirea la prezenţa trupului, pe deplin, atît în cer, 
cît și în Sfînta Taină era și un răspuns la o altă obiecţie a 
lui Berengarius faţă de identificarea dintre trupul sacra- 
mental și cel uman -— și acum ceresc — al lui Hristos. „O 
parte din trupul lui Hristos”, explica el, „nu poate fi pre- 
zent pe altar... dacă trupul lui Hristos din cer nu este 
fărîmiţat și o fărîmă din el nu este trimisă jos către altar”. 
Respingînd o astfel de interpretare a implicaţiilor înăl- 
ţării, criticii lui Berengarius refuzau să „vorbească despre 
faptul că Hristos putea fi jertfit și mîncat pe pămînt în 
aşa fel încît între timp El să fie nevoit să părăsească cerul, 
căci El este pe deplin în cer chiar și în timp ce trupul său 
este cu adevărat mîncat pe pămînt”. Motivul era acela că 
„nu există mai multe trupuri ale lui Hristos... ci unul 
singur” la dreapta lui Dumnezeu și pe altar. Tot un singur 
trup era primit de credincioșii care se împărtăşeau ori- 
unde în lume. Prin urmare, „întreaga ostie este trupul lui 
Hristos, dar în așa fel încît fiecare fărîmă în parte este 
întregul trup al lui Hristos”. „Întregul trup al lui Hristos” 
era cel primit de credinciosul care se împărtășea, așa încît 
chiar dacă primea doar pîinea sau numai vinul el îl primea 
pe Hristos în întregime. Acest lucru era adevărat chiar 
dacă trupul și sîngele din Euharistie erau un mod de a 
arăta că Hristos a mîntuit atît trupul, cît și sufletul, căci 
„cel ce primește doar sîngele sau doar trupul primește 
totul”. Ceea ce primea credinciosul, în ultimă instanţă, 

nu era un lucru, nu erau frînturi din trupul lui Hristos, ci 
o persoană, „adevăratul trup al lui Hristos, chiar pe Hristos 
însuși”, deplin în firea sa umană și în cea divină. În con- 
cluzie, „acolo unde este pîine sfinţită este Hristos pe de-a 
întregul în întreaga pîine sfinţită”. 

Oricine identifica trupul euharistic cu trupul istoric al 
lui lisus Hristos trebuia să precizeze cum era prezent acel 
trup în Sfinta Taină. Cînd Guitmond de Aversa, a cărui 
„contribuţie la dezvoltarea doctrinei euharistice... o depă- 
şește cu mult pe cea a celorlalți” adversari ai lui Berengarius, 
mărturisea „deplina” prezenţă a acestui trup chiar și în 
„cea mai mică” fărîmă a pîinii sfinţite, o făcea în contextul 
unei mărturisiri de credinţă în care vorbea şi de „deplina” 
prezenţă a lui Dumnezeu Creatorul chiar și în „cea mai 
mică” dintre făpturile sale. Deosebirea dintre cele două 
tipuri de prezenţă era totuși aceea că despre făptura creată 
în care se afirma căeste prezent Dumnezeu Creatorul nu 
se spunea că este Dumnezeu ori că a fost preschimbată în 
Dumnezeu, în timp ce despre pîinea euharistică în care se 
afirma că este prezent trupul lui Hristos se credea că a 
suferit o transformare. O altă diferenţă, în opinia multora, 
era aceea că prezenţa trupului și sîngelui lui Hristos în 
Euharistie depindea de credinţa în acea prezenţă a celui 
care se împărtășea, spre deosebire de prezenţa Creatoru- 
lui în făptura creată, care era o realitate obiectivă, indi- 
ferent dacă făptura avea sau nu credinţă. 

Sursa acestei concepţii asupra prezenţei sacramentale 
o constituia interpretarea euharistică a cuvintelor lui lisus: 
„Eu sînt pîinea cea vie, care s-a pogorît din cer... Cel ce 
mănîncă trupul Meu și bea sîngele Meu are viaţă veșnică 
şi Eu îl voi învia în ziua cea de apoi”. Comentînd aceste 
cuvinte, Bernard de Clairvaux punea întrebarea: „Ce 
înseamnă să mănînci trupul Lui şi să bei sîngele Lui dacă 
nu să te împărtășești din patimile Sale ? ...Prin urmare 
aceasta se referă la preacurata Taină de pe altar, unde 
primim trupul Domnului”. Un alt comentator al acestor 
cuvinte spunea că „Hristos este pîinea vieţii pentru cei 
care cred în El. Să crezi în Hristos înseamnă să mănînci 
pîinea vieţii, să-l ai pe Hristos în tine însuţi, să ai viață 
veşnică”. De aici nu mai era decît un pas pînă la ideea că 
de vreme ce credinţa constituia semnificaţia cea mai ade- 
vărată şi mai adîncă a actului de a mînca trupul lui Hristos, 
era doar un fapt secundar dacă credinţa era însoţită sau 
nu de actul fizic de a-l mînca. Se pare că unele dintre 
ideile de acest fel făceau parte din gîndirea lui Augustin, 

așa cum au fost nevoiţi să recunoască unii exegeţi ai lui. 
Însă cei care îi apărau concepţia euharistică în antiteză 
cu cea a lui Berengarius explicau că Augustin avusese în 
vedere atît un act spiritual de a mînca prin care „Hristos 
este primit în inima noastră prin credinţă”, cît şi „actul de 
a mînca şi folosirea și percepţia însuși trupului şi a însuși 
sîngelui Său în noi” ; primul act conferea „prezenţa dumne- 
zeirii prin care am fost creaţi”, dar al doilea garanta „pre- 
zenţa trupului prin care am fost mîntuiţi”. 

Era oare al doilea tip de a mînca, și prin urmare al 
doilea tip de prezenţă, dependent de primul? Altfel spus, 
erau prezente în Euharistie trupul și sîngele lui Hristos 
chiar şi atunci cînd cel care se împărtășea nu avea cre- 
dinţă? Răspunsul la această întrebare avea legătură cu 
avertismentul apostolului Pavel: „Astfel, oricine va mînca 
pîinea aceasta sau va bea paharul Domnului cu nevred- 
nicie va fi vinovat faţă de trupul și de sîngele Domnului. 
Căci cel ce mănîncă și bea cu nevrednicie, osîndă își 
mănîncă și bea, nesocotind trupul Domnului.” Dacă aceste 
cuvinte erau luate împreună cu cele ale lui lisus despre 
nevoia de a-i mînca trupul pentru dobîndirea vieţii veş- 
nice, ele păreau să implice ideea că „numai adevărații 
credincioşi” primeau mîncarea cerească a trupului lui 
Hristos, în timp ce nevrednicii nu primeau „altceva decît 
pur şi simplu pîine”. Căci „dacă pîinea aceasta nu ar avea 
nimic sfînt în ea, nimic mai presus decît ceea ce are 
pîinea obișnuită, ci cel ce o mănîncă ar considera-o trupul 
Domnului, luînd asupra sa vina de a o primi fără rușine, 
este neîndoielnic că el nu ar fi supus unei pedepse mai 
mici decît dacă ar fi, cu adevărat, trupul lui lisus”. El ar fi 
condamnat pentru starea lui subiectivă, indiferent de 
obiectivitatea prezenţei. Cazul dezbătut era cel al lui Iuda 
Iscarioteanul la Cina cea de Taină. Părinţii Bisericii nu 
reușiseră să se pună de acord dacă Iuda a primit sau nu 
împărtășania înainte de a-l vinde pe Hristos, iar problema 
continua să-i preocupe şi pe teologii acestei epoci, fără 
a ajunge nici ei la vreun consens. Însă ceea ce sporea 
acum îngrijorarea era campania reformatorilor din veacul 
al XI-lea împotriva abuzurilor din sînul Bisericii, care 
ridica problema valabilităţii sacramentale a hirotonirii 
prin simonie. 

Ceea ce a determinat pînă la urmă răspunsul la pro- 
blema celor care „mănîncă trupul lui Hristos, dar nu sînt 
mădulare ale lui Hristos”, care „nu devin trupul lui Hristos 
cu toate că mănîncă trupul lui Hristos” a fost aplicarea în 

cazul prezenţei euharistice a conceptului de obiectivitate 
sacramentală formulat iniţial de Augustin în replică faţă 
de ideea că apostazia sau imoralitatea unui episcop catolic 
îi invalidau administrarea Sfintelor Taine : valabilitatea 
Tainei nu depindea nici de preot și nici de cel ce o primea, 
ci de instituirea ei de către Hristos. Totuși, se recunoștea 
faptul că, spre deosebire de Augustin care folosise con- 
ceptul pentru a apăra doctrina botezului, Radbertus îl 
extinsese și asupra doctrinei Euharistiei. De aceea, „chiar 
dacă cineva mărturisește că este nevrednic, el trebuie să 
creadă și să spună că ceea ce primește este trupul lui 
Hristos” ; căci, altfel, un preot nevrednic care ar celebra o 
Liturghie particulară și ar fi singurul care se împărtășește 
ar invalida instituirea Tainei de către Hristos și credinţa 
Bisericii în prezenţa trupului și sîngelui lui Hristos. Chiar 
şi cei care evidenţiau dificultăţile susţinerii că cel ce se 
împărtășea cu nevrednicie primea trupul și sîngele lui 
Hristos spre osînda proprie recunoșteau totuși forţa argu- 
mentului pastoral potrivit căruia, de vreme ce credinciosul 
care se împărtășea se îndoia adesea de propria lui vred- 
nicie, el era oprit de la împărtășanie fiindcă se temea de 
judecată, iar în concluzie spuneau că Tainele Bisericii sînt 
„comune atît nevrednicului, cît și celui ales”. 

Existau diferite corolare posibile care puteau decurge 
din această concepţie asupra obiectivităţii prezenţei tru- 
pului lui Hristos, cîteva dintre ele ţinînd de domeniul 
cazuisticii sau speculaţiei. De pildă, dacă ceea ce era pre- 
zent în pîinea Euharistiei nu era altceva decît adevăratul 
trup al lui Hristos, se punea întrebarea: „Ce mănîncă un 
şoarece” cînd ronţăie o fărîmă de pîine sfinţită ? Cu toate 
că o negare a faptului că șoarecele ar fi mîncat adevăratul 
trup părea să arunce îndoieli asupra realităţii prezenţei, 
totuși „cinstirea... trupului Domnului făcea ca această 
idee să fie inacceptabilă, ...fiindcă se putea ajunge la o 
situaţie care era incompatibilă cu sublimul său”, iar cei 
mai mulţi teologi respingeau sugestia că un animal ar 
putea mînca trupul lui Hristos. O altă posibilă implicaţie 
era aceea că adevăratul trup al lui Hristos, fiind nesupus 
stricăciunii, nu putea fi atins de aceasta ; însă, așa cum subli- 
nia Berengarius, materia din care este alcătuită Euharistia 
putea să se degradeze, și tocmai din acest motiv practica 
Bisericii cerea consumarea ostiei puse deoparte în răstimp 
de patruzeci de zile. Cel mai cunoscut corolar al prezenţei 
reale a fost exprimat în mărturisirea lui Berengarius din 
1059, făcută sub constrîngere, probabil scrisă pentru el de 

către Humbert de Silva Candida și poate influenţat de 
Răsărit : „Pîinea și vinul sînt adevăratul trup și sînge al 
Domnului nostru lisus Hristos... frînt de mîinile preoţilor 
şi mestecat de gurile credincioşilor”. Pentru unii, aceste 
cuvinte nu se deosebeau cu nimic de relatarea din Evan- 
ghelie în care se spune că Toma a atins rănile din trupul 
lui Hristos cel înviat, cu condiţia să fie păstrată învăţătura 
potrivit căreia „trupul nemuritor și neîntinat al lui Hristos 
să nu fie supus nici unei stricăciuni”. Din cauza aversiunii 
faţă de noţiunea mult prea fizică a „actului de a-l mînca 
pe Hristos”, aversiune atribuită celor care au ascultat 
predica lui lisus în sinagoga din Capernaum (și tocmai de 
aceea numită „capernaitică” în polemicile de mai tîrziu), 
alţii au inclus acest tip de discurs în sfera paradoxului pe 
care îl reprezenta faptul că „trupul lui Hristos pare să fie 
frînt şi nu este, pare să fie mestecat și nu este, de vreme 
ce frîngerea şi mestecatul afectează desigur aspectul 
exterior (species), şi nu realitatea (res)”. 

Lăsînd la o parte astfel de amănunte, diferenţa funda- 
mentală dintre Berengarius și adversarii lui pe marginea 
prezenţei reale consta în interpretarea „preschimbării” 
care avea loc prin sfinţirea pîinii și a vinului. Berengarius, 
care prefera să utilizeze cuvîntul „schimbare”, sublinia că 
„nu este simplu să se spună ce înseamnă a fi «preschim- 
bat»”, din moment ce un lucru putea fi preschimbat prin 
transformarea lui obiectivă şi fizică în ceva ce nu mai 
fusese pînă atunci, pe cînd „prin sfinţirea în altar, pîinea 
şi vinul devin Taina credinţei, neîncetînd să fie ce erau, ci 
rămînînd ce erau și fiind [în plus] schimbate în altceva”. 
Dacă se susținea că în Euharistie pîinea și vinul erau 
distruse și înlocuite cu trupul și sîngele lui Hristos și că 
totuși își păstrau toate calităţile pîinii și vinului, „aceasta 
este o schimbare prin care natura nu poate trece”. Așa 
cum Saul din Tars a fost transformat în apostolul Pavel 
rămînînd ce era şi totuși devenind altceva, la fel era și cu 
materia din Sfinta Taină. Și „așa cum Logosul lui Dumnezeu 
s-a făcut trup luînd ceea ce nu era și rămînînd ceea ce era, 
tot astfel și pîinea... devine trupul [lui Hristos] rămînînd 
ce era şi luînd ce nu era”. Această analogie între Euharistie 
şi întrupare a condus la o teorie denumită (de înșiși adepţii 
lui Berengarius ori de criticii acestora) „impanaţie”, prin 
care substanţa pîinii şi vinului rămînea, dar „trupul și 
sîngele Domnului sînt conţinute în ele într-un chip care 
este adevărat, însă ascuns”. 

Toate aceste eforturi ale lui Berengarius şi ale susţină- 
torilor săi de a explica — sau de a desluși — minunea 
schimbării euharistice erau inacceptabile. Ori pîinea înceta 
să mai fie pîine ori nu avea nici un sens să mai fie numită 
trupul lui Hristos. Prin urmare, „înainte de sfințire pîinea 
pusă pe masa Domnului nu este altceva decît pîine, dar în 
momentul sfințirii, prin puterea de negrăit a Dumnezeirii, 
natura şi substanţa pîinii sînt schimbate în natura și 
substanţa trupului” lui Hristos. În ceea ce priveşte pîinea, 
nu rămînea nimic cu excepția formei sale exterioare. În 
ciuda paralelei care putea fi făcută între creaţia prin 
cuvîntul „Să fie lumină” și noua creaţie prin cuvîntul 
„Acesta este trupul Meu”, schimbarea din Euharistie se 
deosebea de creaţia originară ex nihilo tocmai pentru că, 
„într-un chip nou și nemaivăzut”, pîinea era preschimbată 
în trupul lui Hristos, dar trupul lui Hristos nu înceta să 
fie ceea ce fusese dintotdeauna. Tot acesta era motivul 
pentru care dispărea analogia dintre întrupare și Taină, 
căci Logosul nu înceta să existe, dar își asuma trupul, în 
timp ce pîinea înceta să existe ca pîine cîndera preschim- 
bată în trup. Ca urmare, teoria numită impanatio era 
greşită. Nici una dintre aceste teorii nu era suficientă, 
după părerea criticilor lui Berengarius, pentru a descrie 
„lucrarea adevărului prin' care pîinea și vinul sînt trans- 
formate în adevăratul trup și sînge al Domnului”. Transfor- 
marea era „adevărată și tainică”, amîndouă în același 
timp. Căci Euharistia rămînea o taină a credinţei chiar și 
pentru cei care susțineau doctrina corectă cu privire la 
prezenţă. Trupul lui Hristos rămînea nevăzut în Taină, în 
parte pentru a pune în mișcare credinţa celor care se 
împărtășeau și în parte, așa cum erau de acord atît 
Berengarius, cît şi adversarii lui pe baza învăţăturii lui 
Ambrozie, pentru a evita „groaza de sînge”. 

Numai printr-o doctrină care afirma „adevărata şi tai- 
nica” transformare a pîinii şi vinului în trupul și sîngele 
lui Hristos putea să fie regula credinţei în acord cu regula 
rugăciunii. Cu toate că Berengarius invoca autoritatea cano- 
nului Liturghiei și alte texte liturgice în sprijinul ideilor 
sale, implicaţiile credinţei potrivit căreia cuvintele şi fap- 
tele liturgice „conţin tainele (sacramenta) secretelor divine” 
erau în mod evident împotriva lui. Pînă și rugăciunea „ca 
ceea ce facem acum ca semn exterior (specie), să dobîndim 
în realitate (in rerum veritate), care părea să pună în 
antiteză semnul exterior al pîinii și vinului din Sfînta 
Taină cu realitatea trupului și a sîngelui, care avea să fie 

dobîndită în viitor, a devenit o dovadă că adevăratul trup 
al lui Hristos era cel prezent atît în Taina de acum, cît și 
în viaţa veşnică. Căci dacă pîinea și vinul ar fi fost doar 
un semn exterior al trupului și al sîngelui, analog altor 
simboluri ale lui Hristos, atunci nu ar mai fi existat nici 
un motiv să se venereze darurile euharistice, așa cum se 
practica în cultul Bisericii, sau să se ceară, în rugăciunea 
euharistică, ca aceste cinstite daruri să fie așezate de 
mîinile unui înger pe altarul ceresc al lui Dumnezeu. 
Teologii apuseni atribuiau puterea de a transforma pîinea 
și vinul în trupul și sîngele Mîntuitorului cu precădere 
cuvintelor din rugăciunea euharistică prin care se împli- 
nea instituirea — înţelese ca fiind adevărate în sens literal, 
spre deosebire de concepţia lui Berengarius potrivit căreia 
nu trebuia ca ele să fie interpretate „la modul propriu” 
(proprie). Continuau să se facă auzite ecouri ale ideii tipic 
răsăritene care spunea că transformarea avea loc prin 
invocarea Duhului Sfint. Însă pe măsură ce accentul se 
deplasa dinspre „a fi plin de Duhul Sfînt” către „a face 
prezente trupul și sîngele”, cuvintele instituirii au ajuns 
să fie văzute izolat de restul rugăciunii euharistice, inclu- 
siv de invocarea Duhului Sfînt. „Inainte de rostirea cuvin- 
telor lui Hristos, potirul este plin cu vin și apă; după ce 
sînt rostite cuvintele lui Hristos atunci apare sîngele care 
i-a mîntuit pe oameni.” Dacă aceste cuvinte nu erau ros- 
tite nu avea loc nici o transformare a darurilor. Cu toate 
că preotul rostea cuvintele instituirii în cadrul Liturghiei, 
Hristos era cel care săvirşea sfinţirea. În felul acesta, 
cuvintele instituirii erau „esenţa (substantia) Sfintei Taine” ; 
restul avea rol decorativ. 

Regula oficială a rugăciunii în cadrul Liturghiei era 
întărită de regula neoficială a rugăciunii din evlavia popu- 
lară. Doctrina era confirmată în primul rînd prin „minuni 
care sînt în armonie cu această credință a noastră” în 
prezenţa reală. În ciuda faptului că Berengarius îl critica pe 
Radbertus pentru naivitatea cu care repeta poveşti despre 
minuni euharistice, adversarii lui foloseau „minuni bine 
cunoscute” ca argument al „infirmării raționale” a învăţă- 
turilor sale. Prin aceste minuni, Dumnezeu revelase cre- 
dincioșilor săi nu doar ce slavă îi aștepta în cer, ci și „ce 
dar Le-a lăsat lor aici pe pămînt” în Euharistie. Unul 
dintre scopurile principale ale minunilor era „să arate 
realitatea văzută a trupului Domnului”. Uneori acest lucru 
se întîmpla printr-o revelaţie specială în urma căreia un 
participant la Liturghie vedea o formă umană, adesea a 

însăşi prezenţa trupului și sîngelui lui Hristos, născut din 

Dacă limbajul „simbolului” nu mai era un mod potrivit 
de a vorbi despre prezenţa reală, limbajul „substanţei” 
devenea acum potrivit, căci acesta „era de acum încolo 

a face referire la prezenţa euharistică, deși în Vulgata al 
patrulea verset din Rugăciunea Domnească era tradus 
prin: „Pîinea noastră supersubstanţială (supersubstantialis) 
dă-ne-o nouă astăzi”. Cînd un teolog din veacul al VIII-lea 
vorbea despre „preschimbarea pîinii şi a vinului în substanța 
preasfîntului trup și sînge al lui Hristos”, probabil că nu 
folosea termenul „substanţă” într-un sens specializat sau 
pur filozofic. Această lipsă de precizie filozofică în folosi- 
rea unei asemenea terminologii s-a manifestat din plin în 
schimbul de replici dintre Radbertus și Ratramnus. Potri- 
vit lui Radbertus, trupul și sîngele lui Hristos erau „create 
din substanţa pîinii şi a vinului” cînd „substanţa pîinii și 
a vinului este schimbată în trupul și sîngele lui Hristos, 
în chip rodnic și tainic” şi „Preotul nevăzut preschimbă 
făpturile Sale văzute în substanța trupului și sîngelui 
Său”. În ceea ce îl priveşte pe Ratramnus, şi el vorbea 
despre „pîinea și vinul care sînt preschimbate în substanţa 
trupului și sîngelui [lui Hristos”, însă echivala „substanţa 
nevăzută” a darurilor euharistice cu „puterea cuvîntului 
divin” prin care se înfăptuia această schimbare. Invocînd 
cuvintele lui Hristos, „Eu sînt viţa, voi sînteţi mlădiţele”, 
el insista de asemenea asupra faptului că „în ceea ce 
privește substanţa, pîinea nu este Hristos, nici viţa nu 
este Hristos şi nici mlădițele nu sînt apostolii”. Vorbea 
chiar de „gust, miros şi culoare” ca fiind „substanţa vinu- 
lui” care rămînea după sfințire, folosind astfel cuvîntul 
într-un sens opus faţă de cel pe care urma să-l aibă în 
veacurile al XI-lea și mai ales al XII-lea. 

Ceea ce conferea acum termenului „substanţă” o semni- 
ficaţie tot mai aparte era dezvoltarea studiului filozofic, 
care „a avut loc în parte printr-o mai generală distribuire 
şi folosire a surselor care pînă atunci fuseseră cunoscute 
foarte puţin, în parte prin traducerea operelor unor filo- 


„ zofi necunoscuţi pînă atunci”. Deşi Rupert de Deutz, evo- 


cînd o formulare care îi aparţinea lui Irineu, vorbea 
despre o „substanţă divină” și una „pămîntească” în 
Euharistie ca şi în întrupare, echivalînd substanţa divină 
cu Logosul, această afirmaţie semăna prea mult cu teoria 
lui Berengarius despre „impanație”. Era necesar să se creadă, 
așa cum spunea Berengarius în retractarea sa din 1079, 
că pîinea și vinul „sînt substanţial preschimbate” în însuşi 
trupul lui Hristos. Aceasta avea să devină modalitatea 
acceptată de a descrie schimbarea: „nu în închipuire, ci 
în substanță”; „substanţele pămîntești... sînt schimbate 
în esenţa trupului Domnului”; „substanţa pîinii este 


228 


Bald. Sacr. alt. 2.1.3 (SC 
93:210) 


Rath. Ep. 13 (MGH BDK 
1:69) 

Scot. Er. Periph. 1.63 (SLH 
7:182); Othl. Dial. 33 (PL 
146: 102-103) 

Lanf. Corp. 18 (PL 150: 430) 
Robt. Pull. Sent. 8.5 (PL 
186:966) Othl. V. Wolf. 
(MGH Scrip. 4:538) 


Guit. Av. Corp. 2 (PL 
149:1450); Alg. Sacr. L7 
(PL 180: 756-757) 


Pa. Petr. Dam. Exp. can. 
miss. 7; 14-16 (PL 145:883; 
888-889) 


Alex. III. Sent. Rol. (Gietl 
231) 


Steph. Aug. Sacr. alt. 13, 14 
(PL 172: 1291; 1293) 


CLater. (1215) Const. 1 
(Alberigo 206) 


Petr. Pict. Sent. 5.12 (PL 
211: 1247), Bald. Sacr. alt. 
2.1.2 (SC 93: 148) 


C'Trid. (1545-1563) 13. Cap 4 
(Alberigo 671) 


Brngr. Tr. Opusc., apud 
Lanf. Corp. 20 (PL 150: 436) 


EVOLUȚIA TEOLOGIEI MEDIEVALE (600-1300) 


schimbată în substanţa trupului lui Hristos”. Problema 
culorii, a gustului și a mirosului darurilor euharistice 
rămînea deschisă; nu doar Ratramnus, ci și criticul său 
sever, Ratherius, numeau aceste calităţi „substanţa” daru- 
rilor. Deși deosebirea aristotelică dintre „substanţă” şi 
„accidente” le fusese cunoscută lui Eriugena și altora, cei 
care erau dispuși să vorbească despre „substanţă” în Euha- 
ristie se refereau încă la „formele exterioare și alte cîteva 
calităţi” sau la „proprietăţi”, dar nu la „accidente”. 

Cînd „accidentele” au intrat şi ele în vocabularul stan- 
dard, prin tratatul lui Guitmond, era pregătit terenul 
pentru afirmarea definitivă a doctrinei prezenţei reale 
sub forma dogmei transsubstanţierii. Prima întrebuințare 
a acestui cuvînt a fost atribuită mai multor teologi ai epocii, 
adesea lui Petru Damian, pînă cînd s-a demonstrat că 
Prezentarea canonului Mesei, considerată a-i aparţine şi 
unde apărea cuvîntul, era o lucrare ulterioară. Se pare acum 
că Rolando Bandinelli, devenit Papa Alexandru al III-lea, 
a fost primul care a vorbit despre „transsubstanţiere”, 
într-o lucrare din jurul anului 1140, deși apare și într-o 
lucrare atribuită lui Ștefan de Autun cam din aceeași 
perioadă. Aproape un secol mai tîrziu, al patrulea Conciliu 
de la Lateran din 1215 avea să promulge dogma potrivit 
căreia „trupul şi sîngele [lui lisus Hristos] sînt cu adevărat 
conţinute în Taina Sfintului Altar sub formele exterioare 
ale pîinii şi vinului, pîinea fiind transsubstanţiată în trup, 
iar vinul, în sînge”. Teologii au continuat să recunoască 
faptul că doctrina prezenţei reale era conţinutul funda- 
mental al dogmei transsubstanțţierii, şi nu o anume defi- 
niţie filozofică a substanţei și a accidentului. Chiar și după 
convulsiile provocate de Reformă, Conciliul de la Trento 
din 1551 a reafirmat dogma transsubstanţierii prin urmă- 
toarea declarație: „Această schimbare [a pîinii și a vinului 
în trup și sînge] a fost mulţumitor și potrivit numită 
transsubstanţiere de Sfinta Biserică Catolică”. 


Harul Sfintelor Taine 


În controversa pe tema prezenţei reale, Berengarius a încer- 
cat să explice doctrina cu privire la Euharistie pe baza 
unei definiţii generale a asemănării, a formei, a semnului 
şi a Tainei, însă pînă la încheierea controversei doctrina 
Euharistiei a afectat în mod hotărîtor însăși definiţia 
Tainei înseși. Pînă şi cei mai severi critici ai săi au fost 

nevoiţi să recunoască faptul că, fără să vrea, Berengarius 
a adus o clarificare a teologiei sacramentale punînd între- 
bări care fuseseră neglijate de către Părinţi. Teologii și 
alţi slujitori ai Bisericii au descoperit că nu acordaseră 
suficientă atenţie acestor întrebări și au ajuns la concluzia 
că „celebrarea Sfintelor Taine fără înţelegerea lor este ca 
şi cum am vorbi o limbă fără să știm ce înseamnă”. Era 
mai ales datoria clerului să pătrundă sensul adînc al Sfin- 
telor Taine pe care le administra. Parafrazînd formula 
apostolică a credinţei, nădejdei şi dragostei, teologii își 
începeau tratatele despre doctrină cu afirmaţia : „Esenţa 
mâîntuirii omului constă în trei lucruri : credinţă, dragoste 
şi Sfintele Taine”. Căci o negare a Sfintelor Taine era 
egală cu o negare a Bisericii înseși. Sfintele Taine erau 
atît de importante pentru că fiecare Taină „conţine un 
anumit har duhovnicesc”, și tocmai prin mijlocirea Sfin- 
telor Taine era comunicat harul iertării păcatelor, al vieţii 
şi al mîntuirii. 

În timpul epocii patristice și chiar mai tîrziu, para- 
digma pentru interpretarea Sfintelor Taine ca mijloace 
ale harului fusese botezul. În Apus, întemeietorul teo- 
logiei latine, Tertulian, rezumase doctrina catolică a bote- 
zului într-o formă care avea să rămînă neschimbată multe 
secole de-a rîndul. Cînd s-a pus problema valabilităţii 
Sfintelor Taine, Augustin a considerat botezul ca fiind 
cheia pentru rezolvarea ei. Chiar și în veacurile al XI-lea 
şi al XII-lea, cînd Euharistia se îndrepta către asumarea 
acestui rol paradigmatic, botezul a continuat să fie văzut 
ca fundamental, uneori chiar ca „cea mai importantă dintre 
Sfintele Taine pe care le-a instituit Hristos în Biserică”, 
fiindcă era vitală pentru mîntuire. Atît de vitală încît 
pruncii nebotezaţi, chiar și cei născuţi din părinţi credin- 
cioși, erau osîndiţi, este adevărat la o pedeapsă mai blîndă 
decît cea aplicată adulţilor nesupuși. În virtutea acestui 
fapt, în cazurile de extremă urgenţă, botezul pitea fi 
administrat de un laic, chiar şi de un păgîn sau un necre- 
dincios. Aceasta datorită principiului, apărat de Augustin, 
potrivit căruia „botezul este bun madiferent de cine îl dă, 
fiindcă el nu depinde de credinţa celui care îl dă”. Totuși 
necesitatea botezului nu însemna că li se refuza mîntuirea 
acelora care, asemenea tîlharului de pe cruce, aveau 
dorinţa, dar nu şi ocazia, de a primi Sfinta Taină. 

Deși a continuat să se propovăduiască în această perioadă 
faptul că „fără credinţa [primită] la botez, celelalte Sfinte 
Taine sînt anulate”, se pare că accentul s-a mutat dinspre 

botez către Euharistie, așa încît botezul putea fi numit în 
continuare fundamental, dar nu central, cel puţin nu în 
aceeași măsură ca și pînă atunci. Botezul nu mai era acum 
„cea mai importantă dintre Sfintele Taine pe care le-a 
instituit Hristos”, ci una dintre „primele două” sau „pri- 
mele trei” Taine. Cealaltă „principală Taină” era Euharistia, 
urmată uneori de Taina preoţiei. Sîngele și apa care au 
curs din coasta lui Hristos pe cînd se afla pe cruce, folosite 
pentru a justifica practica liturgică de a amesteca apa cu 
vinul la sfinţirea darurilor euharistice, au devenit, alături 
de tipologia paulină a manei din deșert și a norului prin care 
a trecut poporul lui Israel, argument biblic pentru cele 
două Sfinte Taine, Euharistia şi botezul. Cele două Taine 
erau răspîndite în întreaga creștinătate, fiind esenţiale 
pentru mîntuire. Totuși, Euharistia era „mai însemnată”, 
nefiind „doar egala botezului, ci fundamentul şi împli- 
nirea acestuia”. Botezul se înfăptuia „doar prin invocarea 
Treimii”, dar Euharistia era „făurită de însuşi Logosul lui 
Dumnezeu”. În vreme ce apa botezului avea puterea de a 
ierta păcatele numai pentru un scurt moment și apoi se 
scurgea, „această ostie [în Euharistie) este veșnic înălțată 
la tronul slavei şi nu va pieri nicicînd”. Căci, deşi „Taina 
însăși e trecătoare, fiind repetată în fiecare zi, puterea 
divină (virtus) care este mîncată prin ea e veșnică”. 

Ca Sfinte Taine, între botez și Euharistie existau unele 
asemănări, dar era ușor — şi periculos — să se meargă prea 
departe. Astfel, Ambrozie făcuse o paralelă între cele două 
Taine declarînd: „Așa cum v-aţi asumat asemănarea mor- 
ţii Lui Hristos], la fel beţi și asemănarea preascumpului 
[Său] sînge”. Problema cu această paralelă era că întrucît 
„nu este o moarte adevărată a lui Hristos în botez”, se 
putea trage concluzia că „prin urmare nu este nici ade- 
văratul Său sînge în această Sfîntă Taină”. Printre uce- 
nicii lui Berengarius erau cîţiva care susțineau, pe baza 
acestei paralele, că „pîinea și vinul nu sînt schimbate, ci 
sînt doar o Taină, precum apa botezului”, și că prin urmare 
trupul lui Hristos din Euharistie este figurativ, şi nu real. 
Insă diferența pe care ei o ignorau era una fundamentală: 
„Apa botezului... nu conţine Duhul Sfînt în chip esenţial, 
ci doar figurativ, numai Sfînta Taină a pîinii și a vinului 
este schimbată în aşa fel încît în substanţă nu este ceea ce 
era înainte”. Semnificaţia paralelei a devenit încă şi mai 
neclară atunci cînd un adversar al lui Berengarius, încer- 
cînd să demonstreze că Hristos cel veșnic prezent era cel 
care „îi botează pe oameni prin oameni şi sfințește ceea ce 

este sfinţit prin oameni”, afirma un fel de prezenţă reală 
a lui Hristos în apa botezului, fiindcă „ori de cîte ori un 
trup este scufundat în apă cu invocarea anumitor cuvinte 
solemne, El Însuși înviază sufletul mort spălîndu-l de 
păcate”. Totuși, un aspect al paralelei, care s-a dovedit 
util în această perioadă, a fost argumentul că nu doar 
botezul, ci și Euharistia aveau o valabilitate obiectivă, 
așa încît „cele două Taine nu sînt mai bune dacă sînt 
administrate de preoți buni și nici nu sînt mai rele cînd 
sînt administrate de preoţi răi”. 

Luarea în discuţie a Euharistiei și a relaţiei ei cu alte 
Taine, în special cu botezul, a determinat acordarea unei 
atenţii sporite ideii de Taină în sine. Era recunoscut de 
către Lanfranc, și pe baza lui Lanfranc și de către Alger, 
faptul că „expresia «taină» nu era folosit cu o semnificaţie 
uniformă în Scrierile Sfinte”. Plecînd de la ceea ce se 
spune în Noul Testament, „Cu adevărat, mare este taina 
dreptei credinţe (pietatis sacramentum): Dumnezeu S-a 
arătat în trup”, expresia „Taina întrupării” a intrat defi- 
nitiv în vocabularul teologic; din „bine cunoscuta mare 
Taină, întruparea Logosului” avea să derive concepţia 
asupra „celorlalte Taine”. În felul acesta, „Hristos este 
Taina lui Hristos” însuși, el fiind cel care dezvăluia semni- 
ficaţia Tainelor. Sfinţirea Lui, şi nu cea a preotului în sine, 
făcea ca Taina să fie rodnică, oferind celui care primea 
Tainele harul de a fi „cosacramental cu Hristos”. Chiar şi 
după ce controversa pe tema Sfintelor Taine fusese rezol- 
vată, cel puţin în principiu, încă se mai vorbea de „patru 
Taine, și anume, nașterea, patimile, învierea și înălțarea 
lui Hristos”. O altă semnificaţie a cuvîntului sacramentum, 
provenită din latina precreștină, era aceea de jurămînt, 
mai ales cel de credinţă sau cel care confirma adevărul 
unei mărturisiri. Luînd act de această definiţie clasică a 
cuvîntului precum și de cele creștine, Guibert de Nogent 
stabilea o triplă semnificaţie a termenului: „ca jurămînt, 
ca un lucru ce a fost sfinţit și ca taină”. Un alt tip de întreită 
semnificaţie era cea propusă de Hugo de Saint-Victor: 
„acele taine în care constă în principal și este primită 
mîntuirea”; „altele care, deși nu sînt necesare pentru 
mîntuire, contribuie la sfințire”; și „alte taine care par să 
fi fost instituite pentru singurul scop de a pregăti cumva 
și a sfinţi lucrurile care sînt necesare pentru sfinţirea și 
instituirea celorlalte taine”. O ilustrare a lipsei de clari- 
tate în folosirea termenului era frecventa lui utilizare la 
plural pentru desemnarea Euharistiei, „cele două Taine 

ale vieţii, şi anume, trupul și sîngele Domnului”, chiar 
dacă, în ceea ce privește sensul, cele două erau una. 

Cu toate acestea, problema ridicată de Berengarius a 
demonstrat necesitatea unei mai mari precizii în termi- 
nologia folosită de Biserică în legătură cu harul Sfintelor 
Taine, căci „atunci cînd Berengarius a propus definițiile lui 
pentru sacramentum și le-a folosit spre a-și susține punctul 
de vedere, teologii care i se opuneau nu erau suficient de 
pregătiţi să discute valoarea speculativă a acelor defi- 
niţii”. Una dintre modalităţile cele mai răspîndite de a 
defini termenul venise de la Augustin: „așa cum spune 
Augustin, o Taină este semnul văzut al unui har nevăzut”. 
O variaţie pe tema acestei definiţii era pur și simplu să se 
spună că: „o Taină este semnul unei realităţi sfinte”. Folo- 
sirea biblică a cuvîntului „semn” ca termen pentru desem- 
narea lui Hristos însuși a făcut să fie posibil (şi necesar) 
ca pînă și cei care susțineau că Tainele, și mai ales Euharistia, 
nu pot fi definite ca semne, să recunoască faptul că terme- 
nul era potrivit, chiar dacă insuficient. O altă definiţie, de 
asemenea atribuită lui Augustin, era aceea că „o Taină 
este forma văzută a unui har nevăzut”. Dar se pare că 
formularea, aşa cum este ea citată de obicei, nu apare în 
scrierile autentice ale lui Augustin, iar Berengarius „este, 
din cîte știm, primul autor care a folosit această definiţie”. 
Aceste două definiţii — cărora li se adăuga uneori sin- 
tagma „sfînt secret” sau mister — aveau să „domine teo- 
logia veacului al XII-lea în ceea ce priveşte definirea unei 
Taine”, şi chiar și Petru Lombardul și Toma de Aquino 
aveau să-și construiască propriile teze pe această temă în 
jurul acestor definiţii. 

Cerinţa ca, pentru a fi considerată drept Taină, o lucrare 
sfîntă trebuia să presupună „forma” sau „semnul” văzute 
ale unei realităţi nevăzute prezente acolo pare să fi venit 
dintr-o concepţie asupra Euharistiei în care noţiunea de 
„prezenţă” era fundamentală; era mult mai dificil să se 
aplice în cazul unei Taine precum spovedania, unde nu 
exista nici prezenţă și nici vreun semn văzut. Tot din 
teologia euharistică au fost preluate şi alte elemente ale 
definiţiei Tainei. Astfel, deosebirea dintre Taină și „mate- 
ria Tainei”, care pînă atunci se spunea că se aplică doar 
Tainei euharistice, nu şi celorlalte Taine, servea acum la 
explicarea botezului, unde materia Tainei era „îndrep- 
tarea unui om” sau „spălarea [lui] lăuntrică”, precum și a 
cununiei, a cărei „materie este procesul transformării 
într-un mădular al lui Hristos”. Era valabil pentru toate 

Tainele faptul că unele primeau doar Taina, altele doar 
materia Tainei, iar altele pe amîndouă. Accentul care se 
punea pe necesitatea cuvintelor instituirii în Euharistie 
s-a transmis și asupra botezului, care nu era valabil „fără 
forma solemnă a cuvintelor” ; sugestia că „fără invocarea 
Treimii nu are loc nici o Taină în Biserică” s-a deplasat în 
direcţie opusă, dinspre botez către Euharistie și celelalte 
Taine, însă nu a reușit să se impună. 

Odată cu deplasarea atenţiei pe cuvintele instituirii ca 
forţă constitutivă într-o Taină s-a pus accentul pe insti- 
tuirea în sine ca garanţie a Tainei. Se pare că odată cu 
Hugo de Saint-Victor „instituirea de către Hristos este 
pentru prima dată preluată oficial în cadrul definiţiei unei 
Taine”. Deşi continua să fie „Duhul Sfînt cel care este 
autorul și puterea acestei Taine [Euharistia] și a tuturor 
Tainelor”, confirmarea acelei puteri venea prin dovada că 
Taina fusese corect instituită. Însă în timp ce în Noul 
Testament existau patru relatări despre instituirea Euha- 
ristiei, instituirea celorlalte Taine era mai greu de stabilit. 
Pentru instituirea botezului se puteau invoca cel puţin 
trei evenimente : botezul lui Hristos în Iordan de către 
Ioan; mărturisirea lui Hristos adresată lui Nicodim cu 
privire la nevoia ca omul să se nască din nou din apă și 
din Duh; porunca lui Hristos adresată ucenicilor săi de a 
merge și a boteza. O altă posibilitate menţionată uneori 
era curgerea apei din coasta rănită a lui Hristos pe cînd 
se afla răstignit pe cruce. Statutul altor Taine era încă și 
mai ambiguu. Se putea spune, de pildă, că Ioan Botezătorul 
instituise Taina spovedaniei prin chemarea sa la pocăință. 
Pe baza Faptelor Apostolilor se pare că mirungerea fusese 
instituită de apostoli, nu direct de către Hristos. Exista în 
această epocă un consens cu privire la faptul că și mirun- 
gerea bolnavilor sau „extrema oncţiune” își avea originile 
într-o instituire apostolică ; însă în veacul al XVI-lea, Conci- 
liul de la Trento avea să insiste asupra faptului că venise de 
la Hristos însuși, „prin Iacov, apostolul și fratele Domnului”. 

Această fluctuaţie în definirea harului Sfintelor Taine 
și în cerinţele pe care trebuia să le îndeplinească o Taină 
se reflecta inevitabil în lista de acte ce aveau statut de 
Taină. Una dintre formulele general acceptate vorbea despre 
„patru Taine”, care erau, potrivit lui Isidor: „botezul; 
mirungerea ; trupul Domnului; sîngele”. Însă numărul lor 
varia considerabil, de la două, asupra cărora toată lumea 
era de acord, la douăsprezece și chiar mai mult. Nu este clar 
de unde a pornit noţiunea de șapte ca număr al Sfintelor 

Taine, cu toate că este posibil ca scrierea anonimă Sentințe 
divine din jurul anului 1145 să fi fost prima care le-a 
consemnat pe cele șapte ce aveau să devină canonice : cele 
cinci Taine comune tuturor creștinilor (botezul, mirunge- 
rea, pocăinţa, Euharistia, maslul); şi două care nu erau 
împărtășite de toţi (cununia, care era doar pentru mireni, 
şi preoţia, care era rezervată clericilor). Această distincţie 
precum și numărul şapte au fost acceptate în decurs de 
un deceniu sau două. Poate din pricina numărului şapte, 
cu semnificaţiile lui biblice şi alte implicaţii sacre, numă- 
rul a fost acceptat chiar și de către acei contemporani ale 
căror liste erau diferite. Însă această listă era cea preluată 
de Petru Lombardul în Sentinţele sale ; iar „pentru dez- 
voltarea ulterioară a conceptului doctrinar Sentinfele lui 
Petru Lombardul au fost decisive... Este semnificativ fap- 
tul că... doctrina lui cu privire la Taine, şi în special numă- 
rul șapte, se bucură de recunoaștere universală”. Datorită 
influenţei lui Petru Lombardul, aproape toţi comentatorii 
compilației legii canonice realizate de Graţian enumerau 
şapte Taine, în ciuda faptului că Graţian însuşi nu men- 
iona acest număr. 

În felul acesta, o definiţie a „Sfintelor Taine în general” 
a ajuns să determine concepţia despre Sfintele Taine luate 
individual : „Taina trupului și sîngelui lui Hristos, Taina 
botezului și toate celelalte Taine ale Bisericii”. Dintre 
celelalte Taine, cea mai importantă (deşi nu fusese insti- 
tuită de Hristos, ci în Vechiul Testament sau poate de 
Ioan Botezătorul) era probabil pocăinţa, fundamentală nu 
doar pentru o deplină înţelegere a doctrinei sacramentale, 
ci și pentru viaţa pastorală și educativă a Bisericii. „Fără 
ea”, spunea un cardinal și un reformator din prima parte 
a veacului al XII-lea, „nici una dintre Taine nu le este de 
vreun folos păcătoşilor”. lar aşa cum preciza un alt car- 
dinal dintr-o epocă anterioară, pocăinţa deschidea porţile 
împărăției cerurilor. De aceea, această Taină s-a bucurat 
de mult mai mare atenţie în manualele de teologie decît 
confirmarea sau ungerea bolnavilor, de pildă. Pocăinţa a 
fost instituită ca mijloc al harului fiindcă cei care pri- 
meau iertarea păcatelor prin botez continuau să păcă- 
tuiască şi aveau nevoie de „un al doilea adăpost după 
acest naufragiu” spre a-i reconcilia cu Biserica de care se 
înstrăinaseră prin păcatele lor. Această Taină consta 
dintr-o făgăduinţă de a ocoli păcatul, o spovedanie și o 
ispășire. Cei șapte pași ai pocăinţei erau, așa cum îi 
prezentau Bernard de Clairvaux și discipolul acestuia, 

Nicolae: „cunoaşterea de sine; căinţa; părerea de rău; 
spovedania rostită; mortificarea trupului ; îndreptarea 
[sau ispășirea] printr-o lucrare ; perseverenţa”. Ispășirea, 
care i-a oferit lui Anselm metafora esenţială pentru teoria 
sa cu privire la mîntuire, consta din restaurarea a ceea ce 
omul pierduse prin păcat și era mărturia publică în faţa 
Bisericii a căinţei şi a dezlegării de păcat. 

Dintre cele șapte Sfinte Taine, confirmarea şi extrema 
oncţiune erau probabil cel mai neclar definite şi cel mai 
puţin dezvoltate în gîndirea acestei perioade. Confirma- 
rea era „mai mare” decît botezul, în sensul că administra- 
rea ei era rezervată episcopilor în timp ce botezul putea fi 
administrat de preoţi sau chiar de laici. Surse din veacu- 
rile de început ale istoriei Bisericii arătau că pe atunci 
preoții administrau confirmarea, dar o astfel de mărturie 
„trebuie înţeleasă din perspectiva vremurilor, mai precis, 
a Bisericii primare, cînd le era îngăduit preoţilor să facă 
acest lucru din cauza numărului mic de episcopi”. Deși 
„deplinătatea tainei religiei creştine” era prezentă în confir- 
mare, identificarea harului special pe care îl conferea a 
venit abia după Evul Mediu sau chiar mai tîrziu. Extrema 
oncţiune a suferit și ea de o lipsă de claritate în teologia 
medievală. Era „o Taină mare”, însă problema instituirii 
ei părea să fie mai interesantă decît problema harului 
special pe care îl conferea. De pildă, Bruno de Segni, 
unanim recunoscut drept unul dintre exegeţii de marcă 
din rîndul teologilor medievali, „nu face nici măcar o alu- 
zie la cununie ori la extrema oncţiune ca Sfinte Taine”. 
Iar atunci cînd teologii discutau despre extrema oncţiune 
ei erau forţaţi să identifice modalităţi prin care această 
Taină conţine „materie sacramentală” diferită de cea a 
celorlalte Taine. 

Cele două Taine care „nu erau comune tuturor” credincio- 
şilor erau cununia și preoţia : preoții nu primeau cununia 
(cu toate că bărbaţii văduvi puteau fi hirotoniți), iar mire- 
nii nu primeau preoţia. Era caracteristic ambelor Taine 
faptul că legea canonică domina în dezbaterile pe mar- 
ginea lor chiar şi în rîndul teologilor. Astfel, frecventa 
observaţie potrivit căreia „în vreme ce instituirea celor- 
lalte Taine a avut loc prin fiinţe umane pe acest pămînt al 
păcatului și al suferinţei și din pricina mulțimii păcatelor, 
această Taină [cununia] a fost instituită de adevăratul 
Dumnezeu cel viu în locul plin de bucurii al Paradisului 
la începuturile timpului” putea sluji drept preambul la o 
listă amănunţită de impedimente în calea căsătoriei, 

precum consangvinitatea, afinitatea și multe altele, în 
care definiţia sacramentală a cununiei nu juca nici un rol. 
Problema era că, „deși este neîndoielnic o Taină, cununia 
nu conferă nici un dar special [al harului], așa cum fac 
celelalte Taine, ci este un leac împotriva răului”. O altă 
ambiguitate era aceea că, potrivit unei formulări ce îi 
aparţinea lui Isidor, cununia era bună, dar fecioria era 
încă și mai bună, și cu toate acestea fecioria nu era o 
Taină, în timp ce cununia era. De fapt, cununia era sin- 
gura Taină, numită ca atare în Noul Testament ; „Taina 
aceasta mare este” (sacramentum hoc magnum est), spu- 
nea apostolul Pavel, adăugînd: „iar eu zic în Hristos și în 
Biserică”. Pe baza acestui pasaj, cununia era „Taina lui 
Hristos și a Bisericii”, iar relaţia dintre soţi era un semn 
al relaţiei Bisericii cu Hristos ca mireasă a Lui. În ciuda 
acestei legături cu Biserica, cununia era totuși singura 
Taină care se săvirșea „fără nici o celebrare... și fără insti- 
tuirea Bisericii”, doar pe baza „consimţămîntului anumitor 
persoane”. 

Cealaltă Taină care „nu era comună tuturor” era preo- 
ţia. La fel ca și cununia, ea aparţinea categoriei acelor 
Taine „în care constă în principal și este primită mîntui- 
rea” ; totuși, spre deosebire de cununie, a fost „instituită 
pentru unicul scop de a pregăti și a sfinţi întrucîtva lucru- 
rile care sînt necesare pentru sfinţirea și instituirea celor- 
lalte Taine”. De aceea, Taina preoţiei era esenţială pentru 
celelalte Taine, care de regulă depindeau de ea pentru 
corecta lor administrare. Valabilitatea sau nevalabilitatea 
hirotonirii avea prin urmare implicaţii asupra harului 
fiecărei Taine. Cînd reforma Bisericii din veacurile al XI-lea 
și al XII-lea, îndreptată împotriva dublului abuz al simo- 
niei și al învestiturilor laice, a redeschis problema vala- 
bilităţii hirotonirilor obţinute prin mijloace ilegale, aceste 
implicaţii au devenit inevitabile. Ca și în cazul cununiei, 
aceasta era o problemă din dreptul canonic care s-a răsfrînt 
asupra teologiei. Accentul pus de Augustin pe obiectivi- 
tatea botezului i-a servit lui Petru Damian drept punct de 
pornire pentru generalizarea potrivit căreia „puterea divină 
își săvîrșește cu adevărat Taina” indiferent de meritele 
preotului. Radbertus transferase acest principiu dinspre 
botez către Euharistie ; iar acum, în sprijinul obiectivităţii 
prezenţei reale, Damian îl transfera „unei a treia Taine, și 
anume, preoţiei”. Evoluţia gîndirii lui Alger de Liăge, 
probabil sub influenţa lui Damian, este ilustrativă pentru 
problema doctrinară. El credea că „pentru săvîrşirea 

Tainelor lui Hristos” trebuie urmată instituirea lui Hristos, 
pentru a garanta că „ceea ce împlinim este adevărat prin 
puterea Lui și legitim prin autoritatea Lui”. Iniţial, aceasta 
l-a determinat să susțină că Tainele administrate de un 
preot a cărui hiroronire nu era valabilă nu erau „în ceea 
ce privește efectele lor, nici adevărate, nici sfinte”, dar în 
cele din urmă a ajuns la concluzia că Liturghia era jertfa 
Bisericii chiar și atunci cînd era oficiată de un astfel de 
preot. 

Lista definitivă a celor șapte Taine era unică, dar în 
același timp atotcuprinzătoare, eliminînd pînă la urmă 
anumite lucrări sfinte care fuseseră considerate Taine 
într-un moment sau altul sau care făcuseră parte cît de 
cît din sistemul sacramental. Voturile monahale, de pildă, 
fuseseră multă vreme interpretate ca un „al doilea botez”, 
fiind uneori incluse în lista Sfintelor Taine. „Sfinţirea unei 
biserici în care se săvîrşesc toate celelalte Taine” putea 
să-şi asume demnitatea unei Taine. Semnul crucii care 
însoţeşte actele sacramentale părea și el să merite titlul 
de Taină. Deși cununia era una dintre cele şapte Taine 
care dobîndise recunoaștere oficială, unii teologi defi- 
neau fidelitatea reciprocă a soţilor drept „Taina care este 
potrivită căsătoriei”. În mod similar, în timp ce botezul 
era considerat de toată lumea drept o Taină, putea de 
asemenea să fie o Taină şi credinţa care îl însoțea. Impre- 
ună cu semnul crucii, binecuvîntarea lumînărilor de Paște 
aparţinea „acelor Taine ale Bisericii prin care mîntuirea, 
chiar dacă nu constă propriu-zis în ele, este totuși sporită 
atîta vreme cît se manifestă evlavia”; și exemplele ar 
putea continua. Uneori apărea chiar și „Taina ungerii 
unui rege”. Pe de altă parte, învestirea unui episcop, de 
care depindea hirotonirea unui preot la fel de mult pe cît 
depindeau de hirotonire celelalte Taine la rîndul lor, era 
uneori numită Taină, fără a dobîndi însă statut sacramen- 
tal. De-abia după această perioadă s-a dezvoltat conceptul 
de „(lucrări) sfinte” [ierurgii] suficient de mult ca să includă 
unele dintre aceste acte. 

Principiul potrivit căruia fiecare Taină în parte conţine 
și transmite un har special, combinat cu o definire mai 
detaliată și mai precisă a ceea ce trebuie să fie şi trebuie 
să facă o Taină, a ajutat la stabilirea listei normative a 
celor șapte Taine. Încă și mai important, a contribuit la 
strîngerea laolaltă a Sfintelor Taine — și la integrarea lor 
ca sistem în comuniunea sfinţilor din sînul Bisericii — în 
aşa fel încît să fie adusă întreaga existenţă umană, cu 

Aplicarea în cazul doctrinei sfinţilor şi a doctrinei Sfintelor 
Taine a principiului potrivit căruia „regula rugăciunii ar 
trebui să stabilească regula credinţei” a confirmat autorita- 
tea doctrinară a „regulii rugăciunii”, dar pe parcurs a 
atras atenția şi asupra necesităţii de a se continua și a se 
aprofunda cercetarea în ceea ce priveşte „regula credin- 
ței”. Epoca de care ne ocupăm în acest volum nu a cunos- 
cut nici oinfirmare fundamentală a afirmației că exista o 
unică și adevărată credinţă, credinţa propovăduită într-un 
neschimbat și neschimbător consens al veacurilor catolice. 
Cu toate acestea, disputele și evoluţiile din secoleleal XI-lea 
şi al XII-lea, cu precădere controversa euharistică și reper- 
cusiunile ei, au făcut imposibilă identificarea sau afirmarea 
unicei și adevăratei credinţe într-o manieră la fel de sim- 
plistă precum cea abordată de apărătorii ei înainte ca 
ambiguitatea şi complexitatea unei astfel de afirmaţii să 
iasă la lumina zilei. 

În parte, această complexitate se datora înţelegerii 
naturii credinţei. Potrivit lui Hugo de Saint-Victor, „lucru- 
rile nevăzute ale lui Dumnezeu pot fi doar crezute, dar nu 
pot fi nicidecum pătrunse”. Ele transcend orice analogie 
şi asemănare, a trupului ori a sufletului, și de aceea „însăşi 
substanţa lor este credinţa cu care sînt crezute”. Credinţa 
era „înţelegerea sigură a adevărului neschimbător, con- 
firmat de cea mai sigură autoritate”, o înţelegere care 
„depăşeşte orice experienţă a simţurilor și transcende orice 
ipoteză a raţiunii umane” și care merita să fie numită 
„cunoaștere” în sensul deplin al cuvîntului, de vreme ce 
era o încredere absolută în Dumnezeul care întruchipa 
însuși adevărul. Era o „certitudine a minţii privind lucruri 
care nu sînt prezente, mai presus de judecată, dar mai 
prejos de cunoaștere”. Cu toate că puneau accente diferite, 
aceste definiţii aveau în comun faptul că înțelegeau cre- 
dinţa adevărată și catolică drept „una singură”, spre deose- 
bire de „credulitatea deşartă” a falșilor credincioși, care 

era inconstantă și variată. Deşi exista „o diversitate de 
obiceiuri”, aceasta nu afecta „credinţa unică a sfintei noastre 
maici catolice, Biserica”. Deasupra „înţelepciunii fără rost 
a ereticilor şi a filozofilor” se afla „adevărata credință 
catolică”, care era diferită de cunoașterea senzorială sau 
de cea rațională. Ceea ce o deosebea era faptul că își 
avea originea în harul divin și se întemeia pe autoritatea 
supranaturală a revelaţiei divine. În secolele al XII-lea şi 
al XIII-lea s-a impus necesitatea ca implicaţiile acestor 
afirmaţii să fie prezentate în relaţie cu tradiţia, în opoziţie 
faţă de schismă şi erezie, în replică faţă de alte religii și în 
comparaţie cu argumentele raţiunii. 


Problema consensului patristic 


Pe parcursul conflictului pe tema naturii trupului euha- 
ristic, problema centrală care s-a pus adesea a fost cea a 
autorității, mai ales fiindcă tradiţia, inclusiv crezurile 
ecumenice, nu abordase acest subiect. Cînd s-a descoperit 
că în rîndul „autorităţilor sînt unele [voci] care par să 
spună limpede că acesta este adevăratul trup”, în timp ce 
altele păreau să spună exact contrariul, acest fapt a repre- 
zentat o potenţială ameninţare la adresa înfățișării „credin- 
ței.noastre” ca fiind „temeinic zidită pe stînca neclintită a 
autorității divine” şi nu pe „judecăţile nesigure ale omului”. 
Berengarius a pus problema autorităţii în centrul preocupă- 
rilor sale. Cînd adversarii lui susțineau că se bucură de 
sprijinul majorității Bisericii în ceea ce priveşte concepţia 
lor despre prezenţă, el le-a argumentat că majoritatea nu 
are întotdeauna dreptate, invocînd drept dovadă pilda 
celor șapte mii de bărbaţi care, în vremea proorocului 
Ilie, nu i s-au închinat lui Baal. Era mai bine să stea 
alături de cei puţini în apărarea adevărului decît să gre- 
șească împreună cu cei mulţi. Berengarius nu a acceptat 
nici acuzaţia care i s-a adus, aceea de a fi fost condamnat 
de un conciliu al Bisericii ; căci mai fuseseră şi înainte, în 
istoria Bisericii, concilii care greşiseră, iar adevăratul 
conciliu bisericesc era cel care mărturisea adevărul, adică 
cel care propovăduia asemenea lui. In concluzie, le spunea 
el adversarilor săi, „așa cum voi nu deţineţi adevărul, tot 
astfel nu aveţi nici o autoritate”. Și aceștia îi acuzau la 
rîndul lor atît pe Berengarius, cît şi pe susținătorii lui de 
faptul că afirmau : „Doar în noi și cu cei care ne urmează 
a rămas Sfinta Biserică pe pămînt”. 

Pentru a fi în acord cu Biserica, oricare ar fi definiția 
Bisericii, era imperios necesar să se precizeze ceea ce se 
propovăduise „pretutindeni de-a lungul atîtor veacuri”, 
căci aceasta era o normă a adevărului catolic. Cînd s-a 
pus problema doctrinei euharistice, „este de preferat acea 
interpretare a acestor cuvinte ale lui Hristos... care este 
recunoscută a fi interpretarea Bisericii, se bucură de spri- 
jinul autorităţii Părinților ortodocşi şi care are recoman- 
darea credinţei Bisericii catolice și apostolice”. Ceea ce 
credea Biserica catolică era ceea ce dorise Hristos ca ea să 
creadă și ceea ce îi insuflase Duhul Sfînt să creadă, iar 
aceasta era adevărata credinţă pe care o transmisese mai 
departe prin tradiţie generațiilor următoare. „Credinţa 
universală a Bisericii” nu era recentă, nu aparţinea „unui 
om sau altuia, ci întregii lumi”. Evocînd formularea lui 
Augustin potrivit căreia „judecata întregii lumi este demnă 
de încredere”, criticii lui Berengarius îl condamnau pentru 
faptul că se ridicase „împotriva întregii lumi”, însă el 
refuza să pună pe același plan „mărturisirea Bisericii din 
întreaga lume” cu „nebunia nesăbuiţilor din sînul Bisericii” 
care propovăduiau altceva decît el. Într-adevăr, dacă învă- 
țăturile lui ar fi etichetate drept eretice, atunci „fără 
erezia lui nimeni nu a fost şi nu va fi vreodată catolic”. 
Adversarii lui nu aveau nici un drept să-și revendice „vechea 
credinţă a Bisericii” ca fiind autoritatea lor. 

Insă „dacă ceea ce credeţi și mărturisiți despre trupul 
lui Hristos este adevărat”, spuneau ei în replică, „atunci 
ceea ce crede și mărturisește Biserica de pe întreg pămîn- 
tul este neadevărat”, şi îl provocau pe Berengarius să 
întrebe pe oricine din lumea latină sau chiar dintre greci ori 
dintre armeni despre doctrina prezenţei reale. Răsăritul 
și Apusul, „toți marii învăţaţi ai Bisericii, atît greci, cît şi 
latini, propovăduiesc” această doctrină. Cu toţii, ca parte 
a Bisericii catolice, propovăduiau același lucru și „nu este 
nici o schismă” între ei. Căci dacă această doctrină nu era 
ecumenică și dacă „credinţa Bisericii universale era neade- 
vărată, atunci ori nu a existat niciodată o Biserică catolică, 
ori aceasta a pierit” ; nici una dintre aceste concluzii nu 
era posibilă. Era „de datoria unui fiu al Bisericii să nu se 
abată de la învăţătura Bisericii”. Doctrina prezenţei reale 
era aşa de adînc înrădăcinată în credinţa Bisericii univer- 
sale încît atît ereticul Nestorie, cît și Conciliul ecumenic 
de la Efes care l-a condamnat în 431 o acceptaseră, chiar 
dacă trăseseră concluzii diferite cu privire la persoana lui 
Hristos. Cu un secol mai înainte, Ilarie de Poitiers — pe 

care, potrivit acuzațiilor, Berengarius îl combătea şi din 
alte motive — recunoscuse o doctrină ortodoxă legată de 
Euharistie chiar în rîndul celor care tăgăduiau că Fiul 
este homoousios cu Tatăl, dovedind „ceea ce era îndoielnic 
(homoousion) pornind de la ceea ce era mai presus de 
îndoială [prezenţa reală], chiar și pentru eretici”. Nu doar 
teologii și ereticii răsăriteni, ci pînă și Satan însuși era 
martor al doctrinei prezenţei reale, și „fie că vrea sau nu, 
acceptă realitatea trupului şi sîngelui Domnului”. 

Din cadrul tradiţiei Bisericii universale, Augustin era 
„patronul” invocat de criticii doctrinei prezenţei reale care 
se cristaliza în acea epocă. Ei susțineau că atunci cînd 
Sinodul de la Vercelli din 1050 condamnase ceea ce s-a 
considerat a fi o doctrină eretică despre Euharistie, acea 
doctrină era defapt „învăţătura Sfîntului Augustin”. Pentru 
a dovedi acest lucru, ei au compilat o serie de citate din 
scrierile lui, Augustin care păreau să respingă noţiunea 
de prezenţă fizică a trupului istoric al lui Hristos în pîinea 
şi vinul Sfintei Taine. Inșişi campionii prezenţei reale au 
recunoscut că „la originea întregului scandal se pare că 
s-a aflat în cea mai mare parte Sfintul Augustin”, ale 
cărui comentarii cu privire la Euharistie erau atît de 
„subtile” încît „anumiţi indivizi perfizi au căzut în capcana 
erorii din cauza exprimării acestui mare învățat și au 
încercat cu încăpăţînare să-i tragă și pe alţii după ei”. Ei 
susțineau totuși că este „cu desăvîrșire greșit” ca Augustin 
să fie identificat cu doctrinele lui Berengarius. Singurul 
mod de a ajunge la o asemenea identificare era „să se 
lanseze unele speculaţii jalnice care să fie argumentate 
apoi prin afirmaţii ale Sfîntului Augustin”. Dar dacă oame- 
nii ar încerca să-l înţeleagă în loc să-l învinuiască de 
lucruri pe care nu le-a susţinut niciodată, ar descoperi că 
în scrierile lui nu este „nimic stînjenitor, nimic ambiguu”. 

Existau totuși destule pasaje în opera lui Augustin 
care păreau oarecum ambigue şi, ca atare, întrucîtva stîn- 
jenitoare. Cînd Berengarius a citat pasaje care descriau 
Euharistia ca „simbo!” şi „semn”, replica a fost că „Augustin... 
nu a numit niciodată darurile de pe altarul Domnului 
semn sau simbol, dar a spus totuși că celebrarea trupului 
Domnului este un «semn»”. Alte pasaje erau mai problema- 
tice, ca de pildă afirmaţia frecvent invocată, „De ce vă 
pregătiți gura şi stomacul? Credeţi și veţi fi mîncat deja”. 
Această afirmaţie putea fi respinsă pe motiv că Augustin 
vorbea „despre un fel de a mînca, potrivit căruia Hristos 
este mîncat de credincios prin credinţă”. Însă nu era atît 

de uşor să se respingă un alt pasaj bine cunoscut în care 
Augustin parafraza cuvintele lui lisus : „Înţelegeţi î în duh 
ceea ce am spus. Nu veţi mînca acest trup pe care îl vedeți, 
nici nu veţi bea acel sînge care va fi vărsat de cei care mă 
vor răstigni”, mai ales dacă aceste cuvinte erau conside- 
rate a fi cu adevărat ale lui Hristos însuși. Berengarius 
și-a văzut învățăturile argumentate prin aceste cuvinte 
pe care și-a întemeiat pledoaria. „Atunci dacă nu este acel 
trup și acel sînge”, susţinea el, „înseamnă că ceea ce este 
mîncat de pe altar este doar o umbră şi un simbol al 
trupului şi al sîngelui”. În replică faţă de acest citat din 
Augustin, adversarii lui citau, asemenea lui Berengarius 
însuși, alte cuvinte ale lui Augustin din același comen- 
tariu: „El a primit trup din trupul Fecioarei Maria... A 
venit aici în acest trup şi ne-a dat nouă să mîncăm acest 
trup spre mîntuirea noastră”. Era o „defăimare” să se 
răstălmăcească vorbele lui Augustin, iar „acest stîlp al 
Bisericii, această temelie a adevărului” să fie transformat 
într-un eretic. 

Cu toate acestea, singura cale prin care Augustin putea 
să rămînă un stîlp al Bisericii şi o temelie a adevărului în 
învățăturile sale euharistice era cu sprijinul altor Părinţi 
catolici, mai precis cu ajutorul lui Ambrozie. După cum 
devenise limpede încă din veacul al IX-lea, Ambrozie era 
un susținător mult mai explicit al prezenţei reale decît 
Augustin, iar definiția pe care el a dat-o trupului euharistic 
ca fiind trupul născut din Fecioară a fost cea din care 
și-au extras doctrina apărătorii prezenţei reale. Comenta- 
riul său asupra schimbării ce are loc în Euharistie le-a 
oferit documentaţia pentru teza pe care aveau să o susțină. 
Chiar și atunci cînd era citat alături de Părinţi precum 
Ilarie și Augustin, se spunea despre Ambrozie că „deţine 
principala autoritate în Biserica catolică, imediat după 
cea a apostolilor”, el fiind o dovadă vie a caracterului 
ecumenic al doctrinei ortodoxe întrucît „nici un alt [teolog] 
latin nu a mers pe urmele grecilor” atît de mult precum 
el. Și Berengarius a cerut ca ideile sale să fie puse „înlumina 
judecății... Sfîntului Ambrozie”, prezentînd afirmaţia lui 
Ambrozie, potrivit căreia trupul lui Hristos nu mai putea 
fi rănit, drept argument al propriei sale teze potrivit căreia 
adevăratul trup nu putea fi frînt de mîinile preotului şi 
nici sfișiat de dinţii celui care primea împărtășania. El îl 
cita pe Ambrozie „cu deplină îndreptăţire şi fără a-i preju- 
dicia” învăţătura. Insă era, după cum spuneau în replică 
adversarii lui, „o dovadă de aroganță invocarea lui Ambrozie 

drept justificare”, căci o citire atentă a lucrării sale „Despre 
Sfintele Tuine sau a tuturor celorlalte cărţi scrise de Ambrozie 
pe care le foloseşte acum Biserica” nu ar dezvălui nici un 
pasaj care să confirme ceea ce pretindea Berengarius că 
ar fi preluat de la el. Și astfel, analizînd scrierile lui 
Ambrozie, ale lui Augustin sau leronim, era evident că 
„acești oameni mari nu sînt în dezacord, că toţi din Bise- 
rica catolică ar trebui să gîndească unul şi acelaşi lucru şi 
că nu există nici o schismă între ei”. 

Probabil că toate părţile implicate în controversă vor fi 
fost de acord cu faptul că „toţi din Biserica catolică ar 
trebui să gîndească unul și același lucru”, însă nu era 
nicidecum la fel de clar că „acești oameni mari nu sînt în 
dezacord”. Ipoteza că ar exista un astfel de consens patris- 
tic pe tema prezenţei euharistice era greu de susţinut, 
chiar și pentru opozanţii lui Berengarius. Ei puteau „doar 
să prezinte mărturiile Sfinţilor Părinţi cu privire la trupul 
Domnului”, însă aceasta nu rezolva problema. Căci tot ce 
puteau face uneori era să recunoască faptul că, de pildă, 
unele dintre afirmaţiile lui Augustin despre Euharistie, 
„deși întrucîtva ambigue, nu vin în sprijinul lor (al lui 
Berengarius şi al adepților lui) mai mult decît în sprijinul 
nostru”. Chiar și în cazul lui Ambrozie, existau unele 
pasaje care se impuneau a fi interpretate într-un anumit 
sens, „pentru ca [el] să nu-și contrazică propria autoritate 
şi pe cea a celorlalţi sfinţi”. Totuşi, unele afirmaţii ale 
Părinților nu se pretau la armonizări de felul acesta; în 
astfel de situații autorul în cauză „ori nu trebuie acceptat, 
ori trebuie crezut în temeiul altor afirmaţii ale sale, şi nu 
al uneia singure”. Uneori contradicţiile erau puse pe seama 
deosebirilor de limbaj și mai ales pe seama contrastului 
dintre Sfinţii Părinţi, care păstraseră o tăcere respectuoasă 
în legătură cu tainele credinţei, și generațiile ulterioare, 
care s-au simţit obligate să creeze o nouă terminologie 
„pentru o mărturisire sinceră a credinţei”. Cînd nu se 
aplica nici una dintre aceste modalităţi de explicare, atunci 
„este mai bine ca cititorul care se confruntă cu pasaje 
foarte dificile din textele Sfinţilor Părinţi... să spună că 
nu știe decît... să definească lucrurile într-un fel care este 
contrar credinţei”. 

La baza tuturor acestor încercări de a lămuri contradic- 
țiile dintre Părinţii Bisericii se afla recunoașterea faptului 
că scrierile Părinților făceau parte dintr-un sistem mai 
larg și mai cuprinzător al autorităţii doctrinare. Un anu- 
mit pasaj dintr-un anumit autor patristic pe o temă precum 

prezenţa euharistică avea nevoie de contextul „Scripturii 
înseși... şi de mesajul evanghelic, și de autoritatea Bise- 
ricii universale” pentru a fi interpretat într-o manieră 
ortodoxă. Nu este surprinzător faptul că disputa pe mar- 
ginea prezenţei reale a readus în centrul atenţiei pro- 
blema consensului patristic; şi nici nu era, pe de altă 
parte, „întîmplător faptul că atunci cînd controversa euha- 
ristică a fost reluată în secolul al XI-lea”, aspectele legate 
de exegeza biblică și autoritatea Scripturii au redevenit 
importante. Și aceasta nu doar fiindcă se considera că 
Berengarius și susținătorii lui „dispreţuiesc relatările 
Părinților şi contrazic Evanghelia”, ci și fiindcă adversarii 
lui au făcut ca adevărul literal al cuvintelor „Acesta este 
trupul Meu” să depindă de veridicitatea întregului text 
evanghelic cu privire la instituirea Euharistiei, inclusiv a 
afirmației că Hristos „a frînt” pîinea, aşa încît „cine nu 
recunoaște că trupul lui Hristos «este frînt» face tot ce îi 
stă în putinţă să frîngă întreaga credinţă referitoare la 
această Taină”. Dacă pînă şi cele mai neînsemnate detalii 
din Scriptură erau pline de înţelesuri, atunci cu atît mai 
mult erau aspectele importante precum acesta. 

Printre apărătorii doctrinei prezenţei reale din veacul 
al XII-lea se remarca Baldwin de Canterbury care recu- 
noştea că doctrina despre unica inspiraţie și autoritatea 
supremă a Scripturii era crucială pentru doctrina orto- 
doxă cu privire la Euharistie. Deși accepta faptul că, în 
ceea ce priveşte aspectele doctrinare și chiar și cele litur- 
gice, „autoritatea [Părinților Bisericii) ar trebui să ne fie 
de ajuns” și cu toate că vorbea ca şi cînd „cuvintele Legii 
și ale profeților, ale apostolilor și ale evangheliștilor, ale 


„ Părinților ortodocşi şi ale celor care erau credincioși în 


mărturisirea de credinţă” se aflau toate pe același plan, 
Părinţii Bisericii și Biserica însăși aveau o asemenea auto- 
ritate numai fiindcă Biserica „acceptase cuvîntul credinţei, 
care este cuvîntul lui Dumnezeu, prin apostoli” și prin 
Scriptura apostolică a Noului Testament. Spre exemplu, 
viaţa monahală avea statutul pe care îl avea în sînul 
Bisericii întrucît fusese întemeiată „chiar de apostoli”, 
fără de care nu ar fi avut nici o autoritate. Era „foarte 
dăunător să se îngăduie vreo judecată greşită despre 
Dumnezeu”, care dădea „singur mărturie despre Sine 
însuși” în Scriptură, care „este insuflată de către Dumne- 
zeire [și în care] ne este scrisă forma credinţei”. Întrucât 
Dumnezeu considerase „potrivit să reveleze adevărul 
despre El în Sfintele Scripturi, o credinţă care crede ce se 

cuvine despre Dumnezeu ar trebui să fie o credinţă în 
cuvintele lui Dumnezeu”. De unde reieșea că „temelia 
credinței noastre se poate reduce la autoritatea Sfintei 
Scripturi: dacă acest lucru este adevărat, martorii cre- 
dinței sînt adevăraţi, mărturiile credinţei sînt adevărate 
și prin urmare însăși credinţa este adevărată”. 
Asemenea contemporanilor săi, Baldwin era preocupat 
de discrepanţele dintre diferite relatări biblice, de pildă 
din punct de vedere cronologic, însă credinţa nu depindea 
de felul cum erau rezolvate aceste discrepanțe, „atîta vreme 
cît credem fără nici o urmă de îndoială ce ne spun faptele 
și cuvintele din textul evanghelic”. Căci nu putea să existe 
vreo contradicţie între Evanghelii și scrierile proorocilor 
Vechiului Testament, din moment ce amîndouă fuseseră 
inspirate de același Duh Sfînt. Prin urmare, cînd teologii 
considerau că o corectă înțelegere a Scripturii depinde de 
o acceptare prealabilă a credinţei în Hristos sau cînd 
susțineau că neamurile păgîne „recunosc autoritatea Scrip- 
turilor [Vechiului Testament) fiindcă au ajuns mai întîi să 
creadă în Hristos”, aceasta nu presupunea sub nici un 
chip o diminuare a autorităţii Scripturii. De fapt, într-un 
comentariu pe marginea relatării biblice despre Schimba- 
rea la Faţă, cînd Moise şi Ilie au apărut de o parte şi de 
alta a lui lisus, Richard de Saint-Victor făcea distincția 
dintre acele învățături ale lui Hristos „pe care le pot con- 
firma în temeiul propriei mele experienţe” și acelea care 
aveau legătură cu adevărul sublim şi transcendent ; cînd 
învățăturile lui Hristos vorbeau despre acestea din urmă, 
„nu îl voi accepta pe Hristos fără un martor, și nici o 
revelaţie, indiferent de veridicitatea ei, nu poate fi vala- 
bilă fără atestarea lui Moise și a lui Ilie, adică fără auto- 
ritatea Scripturilor”. În consecinţă, „autoritatea credinței” 
era stabilită prin mărturia pe care a dat-o Tatăl despre 
Hristos revelîndu-l pe „Fiul în Scripturi” şi pe „Fiul în noi”. 
Deși încă se mai putea face legătura între Scriptură și 
Părinţi ca două părți ale unui sistem unificat al autorităţii, 
exista totuși o diferenţă calitativă, nu doar una cantitativă, 
între autoritatea celor două. O contradicţie între Părinţi 
era uimitoare, însă o contradicţie în cadrul Scripturii era 
de neconceput. În plus, ceea ce făcea ca un Părinte al 
Bisericii precum Augustin să fie mare era faptul că era 
„umplut de Duhul proorocilor și apostolilor” ; căci Părinţii 
se consideraseră și doriseră ca și alţii să-i considere tîl- 
cuitori ai Scripturii. În această calitate, ei abordaseră „cu 
toată osteneala nenumărate mari și profunde probleme, 

explicînd multe lucruri în cheie istorică, alegorică sau 
tropologică în chip minunat”. De aceea, nu trebuia să pară 
„Surprinzător dacă au lăsat la o parte un comentariu mai 
puţin potrivit al vreunui pasaj” şi dacă, drept urmare, 
„noi putem, într-un pasaj sau altul, să adăugăm ceva care 
să contribuie la o mai bună sau mai adîncă înţelegere”. 
Era nevoie de această lămurire „pentru cei care nu vor să 
recunoască nimic altceva decît ceea ce au primit de la 
primii Părinţi”. Important era ca lucrurile spuse „după 
Părinţi” să nu fie „contrare Părinților”, chiar dacă era 
posibil ca aceștia să nu fi spus acele lucruri. O astfel de 
adăugire nu era o dovadă de îndrăzneală sau de „temeri- 
tate”, ci un act de credință faţă de moștenirea Părinților. 
Era mai bine, în cercetarea Scripturii, să se pună accentul 
pe „propria experienţă” şi nu doar pe opiniile altora. 

Pentru a ilustra distincţia calitativă dintre autoritatea 
Scripturii și autoritatea Părinților, Petru Abelard a com- 
pilat o crestomaţie de pasaje, al cărei titlu, Da şi nu (Sic 
et non), sugera faptul că tema culegerii o constituiau incon- 
secvențele și chiar contradicţiile din tradiţia patristică, 
alături de metodele de abordare a acestora. Astfel de 
compilaţii aveau de obicei rostul de a dovedi consensul 
patristic pe teme legate de practica și doctrina creștină. 
Pe lîngă sugestiile metodologice oferite pentru descope- 
rirea unui astfel de consens în spatele contradicţiilor, 
lucrarea lui Abelard își propunea să „prezinte anumite 
pasaje din Scripturi, [care] să trezească interesul citito- 
rului și să-l stîrnească spre aflarea adevărului, cu atît 
mai mult atunci cînd se pune mai mare accent pe autori- 
tatea Scripturii”. Textele canonice ale Vechiului și Noului 
Testament reprezentau norma adevăratei doctrine, iar 
abaterea de la ele era considerată eretică. Însă nu același 
lucru se putea spune și despre Părinţii Bisericii, care, în 
calitate de „comentatori” ai Scripturii, nu meritau „credința 
neîndoielnică” ce se cuvenea autorilor din canonul biblic. 
Augustin își avertizase cititorii: „Să nu fiți gata să vă 
înclinați în faţa scrierilor mele ca în fața Scripturilor 
canonice”. Aceste citate și altele din opera lui Augustin 
i-au oferit lui Abelard dovada că cea mai mare loialitate 
faţă de Părinţi consta în subordonarea lor față de autorita- 
tea Bibliei, așa cum ceruseră ei înșiși. 

Deși mai erau și alți teologi care subliniau faptul că nu 
exista obligaţia de a arăta nici unui Părinte al Bisericii, 
indiferent de cît de erudit ori catolic ar fi fost el, aceeași 
consideraţie care se cuvenea Scripturii canonice, este clar 

că „prin această diferenţiere între Scriptură şi Părinţi, 
Abelard se distinge faţă de teologii contemporani cu el”. 
Totuși, tendinţa fundamentală a cărţii lui era împărtășită 
de aceştia, ca şi de acei contemporani a căror preocupare 
principală nu era teologia, ci dreptul canonic. Și pentru 
specialiştii în drept canonic, „convingerea lor fermă că 
autorii canoanelor au fost insuflați de Duhul Sfînt a con- 
tribuit la acutizarea dificultăților inerente de studiere și 
interpretare a elementelor atît de disparate din monumen- 
tele tradiţiei canonice”. Era „o mare insultă la adresa 
Duhului Sfînt” dacă nu se încerca realizarea unui consens 
în rîndul afirmațiilor pe care le insuflase. În strădaniile 
lor de armonizare a acestor elemente ale tradiţiei patris- 
tice, specialiştii în doctrină şi specialiștii în drept utilizau 
aceleași metode, dar erau în acelaşi timp conștienți de 
faptul că exista o deosebire fundamentală între cele două 
domenii ; căci „Părinţii catolici au stabilit de la bun început 
hotarele adevăratei credinţe și ale dreptei doctrine, care 
nu pot fi trecute sub nici un chip”, în timp ce în domenii 
precum postul ori practica liturgică autoritatea regulilor 
stabilite de Părinţi şi de concilii nu avea aceeași greutate. 
Se putea vorbi de „o schimbare a legii impusă de necesi- 
tate”, dar nu despre o schimbare a doctrinei. Totuși, în 
ciuda acestei diferenţe, juriștii și teologii se confruntau 
cu multe probleme comune legate de tradiția Bisericii şi 
formulau multe soluţii comune. Căci, „tocmai prin această 
sublimă ignorare a istoriei (sau, am putea spune, prin 
primatul raţiunii asupra istoriei), juriștii medievali [la fel 
ca și teologii medievali] au fost în stare să alcătuiască un 
sistem din datele contradictorii pe care le-au descoperit 
în experienţa realităţii”. 

Prima regulă a lui Abelard pentru abordarea contradic- 
țiilor era să decidă dacă a existat „o greșită identificare a 
titlului sau o denaturare a [textului] scrierii înseși”. În 
timpul unora dintre controversele teologiei medievale, 
problema autenticităţii fusese un factor important, iar 
părţile aflate în dispută se acuzaseră reciproc de falsifica- 
rea textului Părinților. Nici una dintre părți nu avea drep- 
tate absolută, însă fuseseră cazuri — spre exemplu în con- 
flictul pe tema predestinării — în care Pseudo-Augustin 
reuşise să triumfe asupra adevăratului Augustin. Fiind 
conștienți de această problemă, comentatorii lui Augustin 
susțineau că „atunci cînd Augustin se contrazice pe sine 
însuși”, o explicație posibilă era aceea că „manuscrisele 
lui ar fi putut fi deformate de un falsificator”. Mai mult, 

lucrări întregi sau anumite legi puteau purta semnătura 
unui Părinte al Bisericii fără să fi avut vreo legătură cu 
acesta ; căci „multe lucruri au fost greșit puse pe seama 
învățăturilor Sfinţilor Părinţi”, atît în ceea ce privește 
dreptul, cît şi doctrina. Aceasta se întîmplase, sublinia 
Abelard, chiar şi cu textul Scripturii, şi era de înţeles 
faptul că scrierile Părinților nu fuseseră nici ele scutite 
de falsificări. Constatarea şi îndreptarea acestor erori 
puteau contribui la despărţirea grîului învăţăturii patris- 
tice de neghina adăugirilor ulterioare. 

Dacă autorul și textul unui document nu puteau fi puşi 
la îndoială, următorul pas era „să se cerceteze cu atenţie... 
dacă în alte părți... lastfel de afirmaţii] erau retractate de 
către ei şi corectate, odată ce au recunoscut adevărul”. În 
ceea ce priveşte dreptul canonic, „o comparație între dife- 
ritele coduri de legi ne este de mare folos, întrucît un 
[cod) îl clarifică adesea pe un altul”, lămurindu-l sau chiar 
corectîndu-l și retractîndu-l. Cel mai cunoscut exemplu 
de acest fel era desigur întruchipat de însuși Augustin, în 
ale cărui Revizuiri, scrise către sfîrșitul vieții, își trecuse 
în revistă cărţile una cîte una și făcuse precizări şi corec- 
turi detaliate. Pe parcursul „revizuirii și corectării” unora 
dintre afirmaţiile lui din tinerețe, Augustin recunoscuse 
de asemenea faptul „că multe dintre acestea le făcuse mai 
curînd pe baza opiniilor altora decît din proprie convin- 
gere”. De aceea, era necesar ca în operele lui sau în cele 
ale oricărui alt Părinte cititorul să fie conștient de pasa- 
jele unde autorul cita ori parafraza spusele altcuiva, ade- 
sea cu scopul de a lua în considerare alternative mai 
curînd decît pentru a-şi prezenta propriile idei. 

„Cînd sînt spuse lucruri diferite despre același subiect”, 
continua Abelard, „trebuie de asemenea să analizăm ce 
s-a intenţionat [prin fiecare]..., așa încît să putem găsi o 
rezolvare a problemei pe baza unei deosebiri de intenție”, 
mai ales deosebirea dintre regulile generale și legile par- 
ticulare. Dintre preceptele și interdicțiile legii bisericești, 
„unele sînt schimbătoare, altele sînt neschimbătoare”. Une- 
ori aparentul conflict dintre diferitele părţi ale tradiţiei își 
poate avea sursa în această deosebire. Căci „Sfinţii Părinţi 
au hotărît, pentru o administrare prudentă (dispensatorie), 
[ca unele lucruri] să fie respectate doar temporar”, în timp 
ce alte reguli erau făcute „să fie respectate pretutindeni şi 
pentru totdeauna”. Abelard arăta că se dorise ca unele 
legi să aibă „forţa preceptului”, în vreme ce în alte cazuri 
intenţia fusese să se reducă cerinţele pe care le impunea 


250 


P. Ab. Sic et non. pr. 
(Boyer-McKeon 96) 


Iv. Prol. (PL 161 :47) 


Vezi supra, pp. 234-235 


Bernl. Const. Lib. 4 (MGH 
Lib. lit. 2: 90) 


P. Ab. Sicet non. pr. 
(Boyer-McKeon 96) 


Iv. Prol. (PL 161:58) 


Bernl. Const. Lib. 10 (MGH 
Lib. lit. 2: 139) 


EVOLUȚIA TEOLOGIEI MEDIEVALE (600-1300) 


regula. Dacă unele canoane s-ar fi „întemeiat pe rigoare 
și altele pe moderație, unele pe dreptate, iar altele pe 
milă”, aceasta ar fi condus la contradicții evidente. Acest 
mod de a trata contradicţiile era desigur mai potrivit 
dreptului canonic decît teologiei, unde nu se îngăduia să 
se facă adaptări de dragul „rigorii” sau al „moderaţiei” și 
unde tensiunea dintre „dreptate” și „milă” nu fusese rezol- 
vată prin legi, ci prin moartea răscumpărătoare a lui 
Hristos. Totuși, o astfel de întrebare precum cea a validită- 
ţii sacramentale, care se afla în centrul atenţiei în această 
perioadă, aparţinea atît doctrinei, cît şi dreptului canonic, 
așa încît Alger de Li&ge, spre exemplu, care era în același 
timp teolog și doctor în drept canonic, a putut recurge la 
astfel de adaptări în învăţătura lui ; iar un contemporan 
de-al său, pus în faţa aceleiași întrebări, făcea distincţia 
între „efectul” botezului, care nu putea fi niciodată în 
afara Bisericii, şi „realitatea” Tainelor, care era adevărată 
în mod obiectiv indiferent de starea preotului sau a celui 
care le primea. 

La baza oricărei adaptări sau distincţii de felul acesta, 
mai ales în cazul decretelor și canoanelor, se afla înţele- 
gerea unui adevăr istoric, care spunea că „trebuie făcută 
deosebirea între epoci”, căci „ceea ce era îngăduit într-o 
epocă descoperim că era interzis în alta”. Spre exemplu, 
se renunțase la obligaţia celibatului clericilor în Biserica 
engleză, pe motiv că, deşi era mai puţin de dorit decît 
celibatul, totuși căsătoria preoţilor era preferabilă promis- 
cuităţii ; dar „cînd necesitatea încetează, trebuie să înce- 
teze și dispensele, ca să nu se considere literă de lege ceea 
ce nevoia ne-a îndemnat să facem”. Potrivit lui Bernold 
de Constance, ignorarea acestor deosebiri de ordin istoric 
îl putea conduce pe un observator neatent la concluzia 
pripită că diverse canoane erau „absurde ori contradictorii” 
cînd „o cunoaștere a epocilor, a locurilor ori a persoanelor” 
ar arăta că deosebirea trebuia pusă pe seama împrejură- 
rilor speciale în care s-au petrecut lucrurile și că, de fapt, 
nu exista nici o contradicţie reală între ele. Cînd Bernold 
vorbea, în același context, despre „cauzele originare” care 
conduseseră la elaborarea legilor şi care ne puteau dez- 
vălui intenţia specifică a legislaţiei, el enunţa un principiu 
de interpretare istorică ce putea fi aplicat cauzelor origi- 
nare, care fuseseră adesea învăţăturile ereticilor ce con- 
tribuiseră și ele la elaborarea dogmelor. 

Abelard era mai puţin interesat de aceste soluţii de 
natură istorică pentru lămurirea contradicţiilor decît de 

sugestia că „o soluţie uşoară a multor contradicții va putea 
fi găsită dacă putem demonstra că aceleași cuvinte au 
fost folosite de diferiţi autori cu diferite semnificaţii”. Așa 
cum spusese mai devreme, „cel mai mare impediment 
pentru înţelegerea [Părinților] este necunoașterea felului 
lor de a vorbi și a semnificaţiilor diferite pe care le putea 
avea în multe cazuri unul şi acelaşi termen”. Evidenţierea 
acestor semnificaţii diferite şi a faptului că acelaşi cuvînt 
fusese folosit în moduri diferite, iar diferiţi termeni fuse- 
seră folosiţi pentru desemnarea aceluiaşi lucru putea con- 
duce la clarificarea textelor ambigue şi la o armonizare a 
afirmațiilor discordante care fuseseră preluate din tradiţie. 
Era un principiu-standard al metodei teologice acela că 
„termenii asemănători, atunci cînd se aplică unor lucruri 
diferite, trebuie înţeleși în moduri diferite şi nu trebuie 
întotdeauna înţeleşi într-un anumit fel sau în altul chiar 
dacă sună la fel”. Cînd acest principiu se aplica Scripturii, 
el oferea o modalitate de păstrare a doctrinei ortodoxe 
chiar şi atunci cînd — de pildă în numeroase pasaje care 
vorbeau despre „un Fiu al Domnului” sau despre „Fiul 
Domnului” — autorii textelor biblice nu folosiseră un ter- 
men în mod univoc. Pe de altă parte, acest principiu putea 
justifica procedeul de comparare a citatelor patristice cu 
scopul de a analiza felul cum fuseseră întrebuinţaţi dife- 
riţi termeni. Astfel, pînă și un termen trinitar atît de 
important precum „substanţă” fusese folosit în diferite 
feluri de către Părinţi, mai ales dacă se făcea comparaţia 
între latină şi greacă, însă acest fapt nu i-a compromis 
ortodoxia lor doctrinară. 

Deși aceste tehnici se ocupau de multe, poate de cele 
mai multe, dintre contradicții, rămîneau în mod inevitabil 
cîteva „care nu pot fi rezolvate prin, nici un mijloc”. În 
astfel de cazuri „ar trebui comparate autorităţile şi ar 
trebui preferată cea care are argumentele cele mai puter- 
nice și se bucură de cel mai mare sprijin”. La fel și în cazul 
dreptului canonic, „dacă se întîmplă să existe o opoziţie 
făţişă, autoritatea mai mică va trebui să cedeze în fața 
celei mai mari”. De fapt, această concepţie readucea între- 
gul proces în punctul de unde pornise, căci tocmai difi- 
cultatea de a alege între o autoritate sau alta fusese 
dintotdeauna problema fundamentală — nu doar între 
Scriptură și Părinţi, ci chiar între un Părinte sau altul. 
Pînă și cei care susțineau că divergenţele din sînul tra- 
diţiei erau mai curînd aparente decît reale au fost nevoiţi 
să recunoască faptul că tradiția nu era cîtuşi de puţin 

omogenă în multe privinţe. Acest lucru era valabil în cazul 
unor aspecte relativ minore precum întrebarea dacă trupu- 
rile în care apăreau îngerii erau sau nu ale lor ori dacă 
iadul era un spaţiu real sau numai starea de osîndă veșnică. 
Însă trebuia admis faptul că „nu doar cei care adună 
[pasaje] cu intenţia de a porni o dispută, ci şi cei care ar 
dori să le folosească în sprijinul credinţei catolice” consi- 
derau afirmaţiile Părinților pe o temă importantă precum 
Euharistia „aşa de îndoielnice, de stînjenitoare şi uneori 
de-a dreptul contradictorii” încît o compăraţie a auto- 
rităţii lor relative era inevitabilă. 

O astfel de comparaţie nu era o sarcină uşoară, cel 
puţin în parte, întrucît exista un număr mare de tradiţii 
care trebuiau să fie luate în considerare. Prețuirea pentru 
Antichitatea creștină generase o atitudine care era mai 
bine informată cu privire la evenimentele şi ideile din 
mileniul precedent decît cu privire la cele existente cu 
patruzeci sau cincizeci de ani în urmă. Insă toți se dedicau 
efortului de a aduce armonia în sînul tradiţiei şi de a 
realiza un consens patristic. Se obişnuia de veacuri să se 
avertizeze împotriva „temerităţii” în abordarea contra- 
dicţiilor aparente din sînul acelei tradiții, iar Abelard 
folosise același cuvînt în fraza cu care îşi începea prefața 
lucrării Da şi nu, avertizînd că „nu trebuie judecat cu 
temeritate în legătură cu cei de care va fi judecată lumea”. 
Avertismentul, „Nu treceţi hotarele stabilite de Părinţii 
voştri”, pe care teologii apuseni îl citau în mod constant 
împotriva Răsăritului, se aplica și în acest caz: disputa 
nu trebuia să meargă atît de departe încît să dea impresia 
că depăşeşte acele limite, iar „învăţăturile celor care sînt 
mai presus de noi ca vîrstă şi ca înțelepciune” reprezentau 
hotarele peste care nu era îngăduit să se treacă. Însă 
sarcina de a crea — sau, aşa cum ar fi spus ei, de a desco- 
peri — armonie în rîndul acestor învățături şi tradiţii a tre- 
buit să mai aştepte pînă la sfîrşitul secolului al XII-lea şi 
începutul secolului al XIII-lea pentru a se încheia cu succes. 


Schismă, sectă şi erezie 


Veacul al XII-lea a fost martorul unei reînvieri a schismei, 
a sectei şi a ereziei, precum și a unor mişcări care nu se 
puteau încadra doar într-una dintre aceste categorii. Întru- 
cît unica și adevărata credinţă îşi avea drept corolar nece- 
sar doctrina potrivit căreia exista numai o singură Biserică 

adevărată, un apărător al credinţei catolice împotriva 
„unui schismatic” trebuia să facă din „unitatea Bisericii” 
o temă centrală a pledoariei lui. Distincția patristică dintre 
„erezie” şi „schismă” presupunea faptul că, în sens strict, 
eretic era cel care persista în eroare, cel care „refuză cu 
încăpăţînare să se alăture unităţii acelei credinţe pe care 
o mărturisește și o propovăduiește Biserica universală a 
lui Hristos”. Un astfel de fals învăţător se deosebea de un 
catolic credincios care cădea în capcana greșelii sau a 
îndoielii, dar care nu se opunea „Bisericii în mod public şi 
cu încăpăţînare”. Deşi corect din punct de vedere istoric 
era să se afirme că anumite învățături „sînt numite în 
mod distinct «erezii» fiindcă au fost judecate și condam- 
nate de conciliile” Bisericii, „definiţia legală” a unui eretic 
se aplica şi în cazul unuia care persista în eroare, dar care 
nu fusese încă judecat de un conciliu. Căci exemplul con- 
ciliilor și Părinților din vechime arăta că „nici o erezie nu 
trebuie trecută cu vederea”. Acum că se iveau „noi eretici” 
cu aceleaşi „vechi erezii”, după cum se exprima Hugo de 
Amiens, era timpul ca unica şi adevărata credinţă să fie 
din nou apărată. 

Una dintre primele „erezii ale vremii sale” cu care se 
lupta acest ereziolog din veacul al XII-lea era refuzul de a 
recunoaşte că întrucît „Duhul Sfînt purcede din Tatăl şi 
este trimis de la Fiul”, rezulta că „fiind trimis de la Fiul, 
purcede şi de la Fiul”; acest lucru trebuia mărturisit „împo- 
triva ereticilor”, prin care înţelegea evident creştinii răsă- 
riteni. Deosebirile doctrinare dintre cele două părţi ale 
creştinătăţii le-am tratat amănunţit în cel de-al doilea 
volum al acestei lucrări şi nu este nevoie să le reluăm aici. 
Insă schisma cu Răsăritul a reprezentat o parte însem- 
nată din preocupările teologice ale Bisericii apusene de-a 
lungul veacului al XII-lea, cînd s-a manifestat „o vie... 
curiozitate față de moştenirea creştinismului răsăritean”, 
trecut şi prezent, parţial ca o consecinţă a contactului 
crescînd cu Răsăritul prin intermediul cruciadelor și al 
altor forme de călătorie și comerţ. Între cele mai nobile 
manifestări ale acestui contact s-au numărat activitatea 
conciliantă a lui Anselm de Havelberg şi mai ales dialo- 
gurile pe care acesta le-a purtat cu Nicetas de Nicomidia 
la Constantinopol în 1135. 

Spre deosebire de Hugo de Amiens, Anselm de Havel- 
berg a avut grijă să nu îi eticheteze pe bizantini drept 
eretici, ci drept catolici disidenţi. El recunoștea, într-o 
epistolă introductivă adresată Papei Eugeniu al III-lea, 

că mulţi dintre coreligionarii lui latini interpretaseră greşit 
învățăturile grecilor, „crezînd că ele susțin ceea ce nu 
susțin și că tăgăduiesc ceea ce nu tăgăduiesc cîtuși de 
puţin”. Anselm s-a străduit să afle „cum Biserica lui 
Dumnezeu, cu toate că este una în şi prin ea însăşi, este 
multiformă în ceea ce îi priveşte pe fiii ei, cei pe care i-a 
format şi continuă să-i formeze prin diverse legi şi doc- 
trine”. În pofida unor referiri pasagere la diferenţe pre- 
cum respingerea de către greci a obiceiului latin de a 
amesteca apa cu vinul la săvîrşirea Euharistiei, Anselm 
şi partenerul lui de dialog și-au concentrat atenţia asupra 
principalelor puncte divergente: problema reprezentată 
de Filiogue şi locul autorităţii în Biserică. La primul punct, 
Anselm îndemna să se evite „o dispută la nivelul cuvin- 
telor” şi să se analizeze substanța lucrurilor. S-a străduit 
de asemenea să respingă ideea că Filiogue introducea 
noţiunea potrivit căreia în sînul Dumnezeirii nu ar exista 
un unic principiu al fiinţei. De aceea se spunea că Duhul 
Sfint purcede de la Fiul precum şi de la Tatăl, „nu potrivit 
esenței sale, care este comună [celor trei persoane], și nici 
potrivit persoanei sale, care își este suficientă sieși, ci 
potrivit relaţiei sale” atît cu Tatăl, cît și cu Fiul. 

Sigur că pînă la urmă chiar și în chestiunea reprezen- 
tată de Filioque s-a ajuns tot la problema autorităţii. În 
sprijinul teoriei occidentale despre purcederea Duhului 
Sfint, Anselm invoca autoritatea diferiților Părinţi răsă- 
riteni care, considera el, împărtășeau doctrina cu privire 
la Filioque. Cînd Nicetas se adresa unui conciliu ecumenic 
ca unicului for al autorităţii în măsură să judece un dife- 
rend doctrinar sau altul, Anselm încuviinţa: „Și eu îmi 
doresc din toată inima să existe un conciliu universal”. 
Fără îndoială, felul cum definea el un conciliu ecumenic şi 
ortodox avea în centru ideea că papa trebuie să valideze o 
astfel de adunare pentru ca ea să aibă autoritate univer- 
sală asupra Bisericii. Mergînd pe drumul său propriu în 
multe privinţe, Biserica de Răsărit se despărţise de „ascul- 
tarea faţă de preasfinta Biserică romană și de această 
mare comuniune”. Totuși, doar Roma rămăsese „veșnic 
neatinsă” de erezii, în vreme ce toate celelalte scaune ale 
creștinătății cedaseră, într-un moment sau altul, în faţa 
erorii. Mai mult decît oricare dintre aceste scaune episco- 
pale, Constantinopolul „mustise dintotdeauna de erezii 
fără număr”. Deşi grecilor li se părea că această concepţie 
suprapune autoritatea papei peste cea a Scripturii și a 
tradiţiei, era, chiar mai mult decît în cazul lui Filioque, 

singurul punct asupra căruia Roma nu putea face nici un 
compromis. 

Politica faţă de Bizanţ era doar una a forţei — politice 
precum şi teologice, interne precum şi externe — ceea ce îi 
determina pe apărătorii autorităţii Bisericii din acea vreme 
să pună un accent încă şi mai mare pe legitimitatea şi 
obiectivitatea structurilor Bisericii. Așa cum am precizat 
în repetate rînduri, conflictul cu Biserica de Răsărit şi 
conflictul cu imperiul de Apus se aflaseră de mult timp la 
originea afirmațiilor făcute de Roma şi purtătorii ei de 
cuvînt cu privire la natura Bisericii și a autorităţii ei. 
Noul factor în veacul al XII-lea era apariția mişcărilor 
sectare, care, stabilindu-și drept ţintă a protestului corup- 
ţia din sînul Bisericii și din rîndul cîrmuitorilor ei, contes- 
tau structura instituţională, ordinea liturgică şi chiar şi 
sistemul sacramenta!l al creștinismului catolic. Dacă la 
începutul secolului se putea spune cu mîndrie : „credința 
catolică a luptat şi a zdrobit, a cucerit şi a anihilat blasfe- 
miile ereticilor, aşa încît ori nu mai există picior de eretic, 
ori aceștia nu mai îndrăznesc să se arate”, situaţia avea 
să se schimbe rapid și radical. Bernard se plîngea că 
„erezia se strecoară mişeleşte aproape peste tot” şi îşi 
exprima uimirea că, în vreme ce grupurile eretice din 
trecut își luaseră numele de la întemeietorii lor, el se 
confrunta acum cu o serie de mișcări anonime. Unii dintre 
întemeietori erau de fapt identificaţi de adversarii lor 
ortodocşi, iar alţii ajungeau să fie cunoscuţi în alte moduri; 
însă mai importante sînt paralelele dintre oameni şi miș- 
cări care nu par să fi avut vreo legătură directă. 

Ceea ce aveau în comun mulţi dintre ei era „mîndria că 
păstrează viaţa apostolică” şi că nimeni altcineva nu se 
putea lăuda cu acest lucru. Potrivit unei relatări, „în regiu- 
nea Pârigueux s-au ivit foarte mulţi eretici care spun că 
duc o viață apostolică”. Conţinutul acestei așa-zise vieți 
apostolice, se preciza în continuare, era un ascetism radi- 
cal: „Nu mănîncă deloc carne ; nu beau decît foarte puţin 
vin, o dată la trei zile; fac o sută de mătănii pe zi; nu 
primesc bani”. Dacă este să dăm crezare criticilor lor, 
aceste grupuri nu își extindeau ascetismul şi asupră vieţii 
conjugale și sexuale. Se spunea că se opun respectului 
catolic faţă de celibat şi în același timp că resping defi- 
niţia catolică a cununiei ca Sfintă Taină. Cu toate acestea, 
există indicii că unii dintre ei propovăduiau abstinența 
sexuală totală. Se pare că idealul sărăciei creștine era 
virtutea pe care o puneau deasupra celorlalte virtuţi ca 

fiind criteriul esențial al vieţii apostolice. Acest ideal se 
aplica mai ales clerului: „Episcopii şi preoţii”, spuneau ei, 
„nu ar trebui să primească nici onoruri și nici bani”. In 
numele „vieţii lor apostolice”, unii dintre ei „spun că nu 
mint şi nu fac nici un fel de legămînt” şi „sub pretextul 
abstinenţei ei condamnă consumul de carne precum şi 
căsătoria”. 

Toate acestea erau în contrast cu viața episcopilor şi a 
clerului Bisericii catolice. Biserica devenise pentru ei un 
„cuib de hoţi”. Din perspectiva doctrinei cu privire la una, 
sfintă, catolică şi apostolică Biserică „toţi [ereticii] sînt 
pierduţi”. Se pare că „mai ales cei care plecaseră din 
rîndul clericilor și se îndreptaseră către erezie” se aflau în 
fruntea campaniei împotriva structurii ecleziastice. „Moti- 
vaţia principală” a ereticilor era, potrivit adversarilor lor, 
ostilitatea „faţă de preoţii noştri”, pe care îi atacau „de 
parcă toţi ar fi făcut nelegiuiri fără seamăn”. Insă nu erau 
singurii care credeau în necesitatea unei reforme funda- 
mentale a vieţii și a moravurilor. Bernard de Clairvaux 
deplîngea faptul că „acum avem linişte din partea păgî- 
nilor și din partea ereticilor, dar nu avem încă liniște din 
partea falşilor fii [ai Bisericii]... Aproape toţi creștinii 
caută ale lor, nu ale lui lisus Hristos”. Treburile Bisericii 
deveniseră o sursă de profit rușinos și afaceri necurate, 
iar păstorul care îl slujea pe Domnul de dragul Domnului 
era din ce în ce mai rar. De aceea, nu doar ereticii erau 
preocupaţi de Biserica lui Dumnezeu, ci şi adevărații cre- 
dincioşi, în calitate de „catolici”. Atitudinea lor „călduţă” 
faţă de Biserică şi ezitarea lor de a fi părtași corupţiei ei 
morale nu îi calificau drept eretici, căci opoziţia lor nu era 
„ici publică, nici îndrăzneață”. 

Ereticii se deosebeau de catolicii credincioși prin reite- 
rarea întrebării: „Cum poate să sfințească cineva care 
este blestemat ?”. Respingerea doctrinei catolice a pocăin- 
ţei era unul dintre aspectele asupra căruia toţi ereticii 
erau de acord. Ei contestau iertarea păcatelor pronunţată 
de preoţi, pe motiv că „preoţii vremurilor noastre nu au 
puterea de a lega şi a dezlega [păcate], căci au fost vădu- 
viţi de această putere prin propriile lor păcate”. Au mers 
chiar pînă acolo încît au afirmat că nici măcar nu fusese o 
poruncă a Evangheliei aceea de a se spovedi preotului. Și 
botezul era atins de corupţia generală a Bisericii şi a 
clerului, iar atunci cînd era administrat de un preot imo- 
ral şi ipocrit nu era valabil. Dar, mai presus de toate, 
Euharistia era cea care își pierduse eficacitatea prin 

corupția şi apostazia clerului catolic. Pe scurt, „trupul lui 
Hristos nu este pregătit de un preot nevrednic”, ci doar 
„dacă cel ce o face este găsit vrednic” putea trupul lui 
Hristos să fie chemat la fiinţă în cadrul Liturghiei. Potri- 
vit lui Tanchelm, „puterea Sfintelor Taine depinde de meri- 
tele şi de sfinţenia preoţilor”. Altfel, dacă Liturghia ar fi 
oficiată de un adulterin, Dumnezeu ar fi asociat cu un 
păcătos în pregătirea trupului Fiului său. Cuvintele lui 
Hristos prin care îl punea pe adevăratul păstor în antiteză 
cu hoțul și cu tîlharul însemnau că „intră pe ușă doar cel 
ce vine cu inima curată și smerită, să păstorească poporul 
lui Dumnezeu pentru dreptate și adevăr”. 

Dincolo de aceste atacuri la adresa lucrării sacramen- 
tale a Bisericii catolice, care aminteau în mare măsură de 
donatism, sectanţii acestei epoci formulau o critică încă şi 
mai virulentă împotriva interpretării catolice a Sfintelor 
Taine. Cînd apărătorii Bisericii reafirmau doctrina augusti- 
niană potrivit căreia „botezul este de ajuns, indiferent de 
moment, de vîrstă, de stare sau de sex, pentru iertarea 
păcatelor, pentru îndreptăţire, pentru primirea harului şi 
pentru viaţa veșnică, odată ce a fost primit cum se cuvine 
întru Hristos de la absolut oricine şi prin absolut oricine”, 
ei reafirmau în acelaşi timp şi corectitudinea botezului 
pruncilor, pe care Augustin, în critica sa adusă donatismu- 
lui, îl considera firesc. Însă acum „ereticii... spun că Tai- 
nele le sînt de folos doar celor care ştiu despre ele, nu şi 
adulţilor neștiutori, şi că ele nu conferă absolut nimic 
pruncilor. De aceea, ei condamnă botezul pruncilor şi copii- 
lor mici”. Întrucît porunca lui Hristos cerea ca, spre a se 
mâîntui, omul să creadă și să se boteze, „pruncii, chiar 
dacă sînt botezați de voi, nu sînt și mîntuiţi, fiindcă vîrsta 
lor îi împiedică să creadă”. De vreme ce era imposibil să 
fii bineplăcut lui Dumnezeu fără credinţă, iar „un prunc 
nu poate crede și nici nu poate ști nimic”, însemna că „o 
credință pe care nu o poate avea nu îi este de nici un folos”. 
Hristos însuşi fusese botezat ca adult, nu ca prunc. Nu doar 
că era imposibil ca pruncii să fie mîntuiţi printr-o credință 
care nu era a lor, dar era de asemenea „nedrept ca cineva 
să fie osîndit pentru un păcat care nu era al lui”. Se 
spunea că pruncii, deși nu păcătuiseră ei înşişi, erau pedep- 
siți din cauza păcatelor părinţilor. Acest lucru li se părea 
sectanţilor tot atît de inacceptabil ca și doctrina catolică 
potrivit căreia copiii erau mîntuiţi prin credinţa Bisericii. 

Cei care subestimau botezul pruncilor nu vedeau nimic 
special nici în cazul Euharistiei. Astfel, Tanchelm „i-a 

obligat pe mulți să se boteze din nou... şi declara că Taina 
Altarului nu ar mai trebui săvîrşită”. De aceea, nu este 
întîmplător faptul că cea mai lungă secţiune din tratatul 
scris de teologul şi juristul „Master Vacarius” spre sfîrşitul 
veacului al XII-lea, pentru a veni în apărarea credinţei 
ortodoxe împotriva diferitelor erezii, era dedicată unei 
prezentări a doctrinei prezenţei reale în Euharistie. „Prin- 
cipala afirmaţie a sectelor era îndreptată împotriva pre- 
schimbării pîinii şi vinului în trupul şi sîngele lui lisus 
Hristos.” Acești sectanţi păreau să fie chiar mai înverşu- 
naţi decît Berengarius în negarea prezenţei reale, căci 
“acesta cel puţin continuase să afirme că Euharistia este o 
Taină şi un simbol, lucru pe care ei îl negau acum. Ei 
atacau nu doar „sfinţenia trupului și sîngelui lui Hristos” 
în Euharistie, ci şi prezenţa acestora. Un grup susținea că 
prin cuvintele „Acesta este trupul Meu” se înţelegea de 
fapt: „Acesta este semnul şi amintirea suferinţei trupului 
Meu”, un altul spunea că aceste cuvinte se referă la trupul 
lui Hristos așezat la masă alături de apostolii săi. ÎImpăr- 
tăşirea cu trupul și sîngele lui Hristos însemna împărtăşi- 
rea cu iubirea sa, nu cu trupul său adevărat. Așa cum nu 
era nevoie de o prezență reală, nici jertfa nu era necesară. 
Ereticii „dispreţuiesc această jertfă a noastră și tăgă- 
duiesc cu desăvîrşire că acum în Biserică există [o jertfă)”. 
Ori păcatele celor care se împărtăşeau fuseseră deja ier- 
tate (în care caz ei nu aveau nevoie de jertfă), ori nu 
fuseseră iertate (în care caz mîncau și beau cu nevredni- 
cie). „Altfel”, spuneau ei, „Domnul ar fi murit de două ori”. 

La originea atacului îndreptat împotriva jertfei euharis- 
tice nu se afla doar opoziţia generală faţă de misiunea 
sacramentală a clericilor care erau socotiți nevrednici; se 
afla, cel puţin în unele cazuri, şi o negare a doctrinei cu 
privire la purgatoriu, care era strîns legată de interpreta- 
rea Euharistiei ca jertfă. În rîndul ortodocşilor se spunea 
că unii sectanţi merseseră atît de departe încît respingeau 
doctrina despre învierea morților. In orice caz, este clar 
că, spre exemplu, Petru de Bruys și adepţii lui susțineau 
„Că jertfele de la altar, ofrandele, rugăciunile, pomenile şi 
alte fapte bune ale drepţilor aflaţi încă în viaţă nu pot fi 
de nici un folos drepţilor plecaţi din lumea celor vii”. Dacă 
Biserica pămîntească nu putea face nimic spre a îmbună- 
tăţi starea celor care muriseră, acest lucru contrazicea 
credinţa potrivit căreia ea se putea „ruga pentru odihna 
ori slava acelora care s-au mutat la cele veșnice”, şi chiar 
şi credința că cei care încă mai aveau nevoie de curățirea 

păcatelor puteau să tragă foloase de pe urma jertfei trupu- 
lui şi sîngelui lui Hristos în Euharistie. De aceea, Hugo 
de Speroni. afirma „că nici Legea, nici profeţii şi nici 
Noul Testament nu ne spun că Hristos moare mistic” în 
Euharistie. 

Respingerea preoţiei catolice și a Tainelor catolice se 
putea astfel lărgi într-o respingere a întregii vieţi liturgice 
a Bisericii. Partizanii lui Petru de Bruys şi alţii se opu- 
neau folosirii muzicii şi a imnurilor, pe motiv că cinstirea 
cuvenită lui Dumnezeu era interioară şi spirituală. Mani- 
festau de asemenea dispreţ faţă de edificiile religioase pe 
care refuzau să le numească „biserici”, fiindcă acest nume 
nu se potrivea „unei construcţii cu ziduri, ci adunării 
credincioșilor”. Henric Călugărul, unul dintre liderii sectan- 
ţilor, punea problema „bisericilor zidite din lemn sau din 
piatră” pe primul loc pe lista lui de nemulțumiri. Hugo 
de Speroni se întreba și el: „Cine i-a învățat pe semenii 
noştri să construiască turnuri, să tragă clopotele, să pic- 
teze tablouri, să înalțe cruci, să făurească, să venereze şi 
să sărute idoli ?”. El credea că „sfinţirea lucrurilor făcute 
din lemn” nu are nimic de-a face cu Dumnezeu şi dez- 
aproba obiceiul catolic de a construi altare și de a avea 
sărbători. Nici măcar crucea, pe care iconoclaştii răsări- 
teni continuaseră să o cinstească după ce interziseseră 
folosirea icoanelor, nu era ocolită de critici: „Cît de nevred- 
nici sînt cei ce te venerează !” spuneau ei despre cruce și 
despre icoana lui Hristos. Era, acuzau ei, „o prostie și un 
sacrilegiu să cinstești ori să venerezi crucea, fiindcă lemnul 
crucii care a chinuit mădularele lui Hristos merita să fie 
sfărîmat sau ars și nicidecum cinstit ori venerat”. La 
această acuzaţie ortodocşii răspundeau că nu există nimic 
în întreaga creaţie care să nu fi servit într-un fel sau altul 
drept instrument de tortură, așa încît „omenirea întreagă 
ar trebui să se ridice împotriva lumii întregi” în semn de 
revoltă. Pe lîngă acest fapt, religia avea nevoie de obiecte 
şi de locuri sfinte, unde să poată venera ceea ce este sfint. 

Cu toate că își concentrau atenţia mai mult asupra 
instituţiilor și practicilor creștinismului catolic decît asupra 
dogmelor sale, acești sectanţi se abăteau totuși de la linia 
Bisericii în ceea ce priveşte cîteva aspecte doctrinare funda- 
mentale, așa încît au fost consideraţi „eretici” precum și 
„schismatici”. Ei se declarau credincioşi Bisericii, cu con- 
diția să găsească adevărata Biserică și să primească răs- 
puns la întrebarea: „Ce este Biserica lui Dumnezeu, unde 
şi de ce este ea ?”. Însă ei sfișiau „cămașa fără cusătură” a 

lui Hristos semănînd discordie în sînul Bisericii. Respin- 
gînd botezul pruncilor se purtau de parcă întreaga Biserică 
s-ar fi înșelat de mai bine de o mie de ani, iar respingînd 
prezenţa reală în Euharistie se purtau ca şi cînd, prin 
cuvintele instituirii, „Domnul lisus şi apostolii ar fi ales 
asemenea cuvinte ca să amăgească lumea întreagă, cu 
excepţia voastră”. Invocînd împotriva Bisericii oficiale 
pasajul din Faptele Apostolilor 5,29, ei îşi declarau inten- 
ţia de a-i da ascultare lui Dumnezeu și nu episcopilor. 
Susţineau că acceptă doar Evanghelia primară, dar că 
resping tradiţia ulterioară, socotind-o o trădare a mesaju- 
lui lui Hristos, chiar dacă, potrivit învăţăturii catolice, 
Evanghelia, Biserica și tradiția apostolică veniseră toate 
din aceeaşi sursă şi fuseseră transmise prin aceleași canale. 
Apărătorii credinţei, în pofida declaraţiei lor potrivit căreia 
„credinţa trebuie să vină din convingere, nu să fie impusă”, 
iar erezia trebuie să fie învinsă „nu cu forţa armelor, ci 
prin forţa argumentelor”, îi însărcinau totuşi pe episcopi 
să folosească „predica şi la nevoie chiar forța armată a 
laicilor” aflaţi la conducere pentru a înfrînge erezia. Această 
atitudine contradictorie, deşi nu făcea parte în sens strict 
din istoria doctrinei creștine, avea să constituie o sursă 
de consternare în rîndul teologilor şi oamenilor Bisericii 
de-a lungul veacului al XII-lea şi mult dincolo de el. 

Cu toate că este probabil potrivit să insistăm, alături 
de cel mai de seamă istoric al acestor mişcări, asupra 
faptului că „ideea sărăciei creştine și a vieţii apostolice... 
reprezintă conţinutul esenţial al ereziei” şi că „problema 
vieţii creştine autentice în acord cu Evanghelia ca singura 
cale spre mîntuire este mai importantă şi mai vitală decît 
toate aspectele teologice şi cosmologice ale doctrinei”, exista 
totuşi un grup eretic pentru care problemele doctrinare 
legate de teologie şi cosmologie ocupau un loc însemnat. 
Aceştia erau, după cum își ziceau singuri, „catarii, adică 
cei curați”, sau, după cum îşi mai spuneau, „adevărații 
creștini”. Multe dintre trăsăturile pentru care și-au cîști- 
gat reputaţia de eretici erau cele pe care le aveau în 
comun cu alte mişcări eretice ale vremii, însă faptul că 
susțineau teorii dualiste radicale privind cosmologia, cu 
toate implicaţiile unor astfel de teorii, îi deosebea de alți 
critici şi chiar și de alţi eretici. 

Alături de alte grupuri, acești „eretici maniheişti... fac 
afirmaţia falsă că duc o viaţă apostolică”, deşi, potrivit 
adversarilor lor, „ei sînt împotriva sfintei credinţe și a 
dreptei doctrine care ne-au fost transmise prin tradiţie de 

la sfinţii apostoli şi de la însuși Domnul și Mîntuitorul 
nostru”. Ataşamentul lor declarat faţă de o viaţă cu ade- 
vărat apostolică, lucru care îi determina să respingă 
pedeapsa capitală și să se opună „oricărui fel de război, 
socotit nedrept”, era felul lor de a se diferenţia de insti- 
tuţiile Bisericii catolice ; căci ei credeau că după perioada 
apostolică Biserica suferise o decădere morală. Ca o con- 
secinţă a acestei decăderi, catolicii nu mai erau în stare 
să facă fapte bune autentice şi, de aceea, Sfintele Taine 
administrate de preoţii lor nu erau valabile. Ca şi în cazul 
donatismului din primele veacuri creştine, cu care se 
asemăna, această concepţie îi făcea pe catari vulnerabili 
în faţa argumentului potrivit căruia, urmînd acest raţio- 
nament, nici ei nu puteau fi siguri de eficienţa obiectivă a 
propriilor Taine, ci erau nevoiţi să „trudească în condiţii 
de mare îndoială şi primejdie”. În acuzaţia lor cu privire 
la decăderea Bisericii, unii mergeau atît de departe încît 
îl identificau pe Silvestru I, care era papă în momentul 
convertirii împăratului Constantin, cu Antihristul prooro- 
cit în Noul Testament. Catarii obiectau față de obiceiul 
catolic de a rosti rugăciuni pentru morţi, ca și faţă de 
corolarul lui, ideea că sfinţii din ceruri se rugau pentru 
cei vii de pe pămînt. Declarîndu-se împotriva credinţei 
catolice potrivit căreia bisericile şi altarele pot fi numite 
„locuri sfinte” şi „locaş al lui Dumnezeu”, ei denunţau 
practica pelerinajelor la așa-zisele locuri sfinte ale lui 
Hristos şi ale sfinţilor. În același timp, refuzau sistemul 
sacramental al Bisericii, afirmînd „că nu există mai mult 
de două Taine”, şi anume, confirmarea și preoţia, ambele 
administrate prin punerea mîinilor. În locul practicii cato- 
lice a Euharistiei ei practicau frîngerea pîinii la masa de 
prînz şi la masa de seară. 

In ciuda radicalismului unor astfel de doctrine care au 
împins la extrem ceea ce doar sugerau unele concepţii 
mai larg răspîndite, aceste învățături ale catarilor nu 
reprezentau decît o mică parte din atitudinile eretice gene- 
rale pe care le rezumăm aici. Însă catarii şi adversarii lor 
catolici erau de acord cel puţin cu o concluzie: aceea că 
doctrina catarilor se abătea mult mai profund de la orto- 
doxia catolică decît chiar şi cel mai virulent atac împotriva 
Bisericii şi a structurilor ei, pătrunzînd pînă în inima 
monoteismului creștin, inclusiv a doctrinei despre Treime 
şi a celei cu privire la persoana lui Hristos. Catarii reu- 
niseră ideile diferitelor erezii anterioare într-o „unică 
erezie generală”. Cînd opozanțţii catolici acuzau că „Biserica 

catarilor își are originea... în [credinţa] păgînilor sau a 
evreilor sau a creştinilor apostaţi” sau cînd învățăturile 
lor erau văzute ca fiind legate de cele ale gnosticilor, 
musulmanilor, nestorienilor, precum și ale monofiziţilor 
şi apolinarienilor, aceasta nu reprezenta altceva decît prac- 
tica obișnuită de a ataca o erezie prin identificarea ei cu o 
mişcare anterioară deja condamnată de Biserica ortodoxă. 
Însă asemenea acuzaţii aveau totuși implicaţii mai nume- 
roase și mai precise. Catarii erau, din punct de vedere 
episcopal şi doctrinar, urmaşii bogomililor din Bulgaria şi 
prin ei — oricare ar fi fost legătura istorică — şi ai mani- 
Heilor din primele veacuri creștine. În același timp, teo- 
logii catolici recunoșteau că această grupare a catarilor 
nu era una omogenă din perspectivă doctrinară, ci dim- 
potrivă cuprindea o diversitate de opinii cu privire la 
diferite aspecte. 

Atît din propriile mărturisiri ale catarilor, cît şi din 
scrierile catolicilor împotriva lor se desprinde teza cen- 
trală a acestora, și anume concepţia dualistă asupra lui 
Dumnezeu. „Ei spun că sînt doi dumnezei”, relatau teo- 
logii catolici, sau, amplificînd relatarea, „ei spun că sînt 
doi dumnezei, unul omnipotent, iar celălalt malefic”. Înce- 
pînd cu Marcion, dualiștii creştini precum bogomilii din 
Răsărit nu conteniseră să citeze cuvintele lui lisus potrivit 
cărora un pom bun nu poate să dea roade rele. Evident că 
aceste cuvinte au devenit un loc comun și pentru catari, 
care le-au folosit pentru a-şi argumenta teoria că o lume 
rea nu ar fi putut fi opera unui Creator bun. Unii dintre ei 
îl considerau pe Dumnezeu Creatorul elementelor naturii, 
în timp ce alţii puneau crearea lor pe seama diavolului; 
dar și unii, și alţii erau de acord cu faptul că diavolul a 
despărţit stihiile şi le era stăpîn. După cum își mărturisea 
crezul unul dintre ei, „Dumnezeu a creat şi a făcut toate 
lucrurile bune... prin care înţeleg doar acele lucruri care 
sînt nevăzute ochiului trupesc; celelalte lucruri au fost 
create și făcute de diavol”. Antiteza ireconciliabilă dintre 


„noţiunea de Creator bun şi realitatea răului din lume i-a 


condus la convingerea că „există neîndoielnic un alt crea- 
tor sau ziditor care este sursa şi cauza morţii, a pierzaniei 
şi a tot ce este rău”. Fapte precum crima ori patimile 
trupeșşti nu puteau fi opera Creatorului bun, ci erau rezul- 
tatul lucrării unei alte divinităţi, dumnezeul cel rău. Răs- 
punsul catolic la această afirmaţie a catarilor era ideea bine 
cunoscută că, întrucît Dumnezeu era Creatorul tuturor 

lucrurilor bune, răul era absenţa binelui şi, prin urmare, 
nu exista cu adevărat. 

Intre multele corolare eretice care derivau, după păre- 
rea ortodocşilor, din această concepţie asupra dualismului, 
cele mai semnificative din punct de vedere doctrinar erau 
acelea care puneau în pericol cele două dogme centrale 
ale credinţei catolice — nu doar Treimea, care era evident 
ameninţată prin afirmaţia că există doi dumnezei, dar şi 
persoana lui Hristos. Dacă Dumnezeul cel bun nu putea fi 
Creatorul unei lumi văzute în care se manifestă păcatul 
şi răul, concluzia era că firea umană a lui Hristos nu 
putea fi părtașă unei asemenea lumi. El trebuie să fi avut 
„0 singură fire”, neimplicată într-o creaţie păcătoasă. De 
aceea, „unii dintre eretici spun că Fiul lui Dumnezeu le-a 
înfățișat oamenilor doar umbra unei firi umane, nu și 
realitatea ei”, fiindcă o fire umană pe deplin reală nu ar fi 
putut să evite contaminarea cu lumea fizică, al cărei creator 
era dumnezeul cel rău sau diavolul. Unii dintre catari 
reușeau să iasă din această dificultate apelînd la vechea 
erezie docetistă potrivit căreia firea umană a lui Hristos 
nu era decît o iluzie; astfel, „Hristos nu a fost născut din 
femeie, nu a avut un trup real, nu a murit cu adevărat şi 
nici nu a suferit, ci doar a dat iluzia că suferă”. In ciuda 
eforturilor ereziologilor catolici de a demonstra că aceste 
idei hristologice proveneau din diferite sisteme eretice 
mai vechi, dilema fundamentală a catarilor, aşa cum o 
înțelegeau criticii lor catolici, era între originea divină a 
lui Hristos și adevărata lui fire umană, doar una dintre 
ele fiind cea reală. Desigur, oricare ar fi fost soluţia pentru 
rezolvarea acestei dileme, ea ar fi fost inacceptabilă pentru 
creștinătatea ortodoxă. 

Tot un corolar al dualismului catarilor era și faptul că 
nu se accepta doctrina creștină tradițională a învierii 
trupului: „Vom învia într-un alt trup, iar Dumnezeu ne 
va da un trup nou”. Căci dacă trupul omenesc, împreună 
cu toate lucrurile văzute din această lume, venise de la 
diavol şi nu de la bunul Dumnezeu, „de cine vor fi slăvite 
trupurile sfinţilor în Ziua Judecăţii ? Desigur nu de către 
diavol, dar nici, după cît se pare, de către Dumnezeu ; căci 
Dumnezeu nu va slăvi o fire rea. Și, de aceea, sfinții nu 
vor învia în trupuri slăvite”. Cel puţin una dintre sectele 
catarilor se pare că propovăduia o doctrină a transmi- 
graţiei sufletelor, potrivit căreia „sufletele lui Dumnezeu 
sînt transmise de la untrupla altul, iar în final sînt toate 
iertate de pedeapsă și de vină”. Pe de altă parte, se pare 

că existau unii care afirmau că sufletul este muritor şi 
piere odată cu moartea trupului. lar alţii, amintind de 
ideile lui Origen, identificau trupurile ce aveau să cunoască 
învierea cu cele care fuseseră înfrînte în lupta purtată 
înainte de veacuri între Satan și îngerii buni, trupuri 
menite să învieze la sfîrşitul lumii. Această teorie era, se 
pare, înrudită cu credinţa, care amintea și ea de concepţia 
lui Origen, că sufletele oamenilor erau de fapt îngeri căzuți, 
condamnaţi să-şi ispășească vina pentru o vreme în tru- 
purile oamenilor. Dispreţul față de trupul fizic exprimat 
în această atitudine faţă de înviere era ilustrat și de postul 
sever impus de catari. 

„Cel de-al doilea punct al ereziei” catarilor era, potrivit 
apărătorilor credinţei catolice, convingerea lor „că legea 
lui Moise a fost dată de prinţul întunericului, adică de 
dumnezeul cel rău, în vreme ce legea Evangheliei a fost 
dată de prinţul luminii, adică de dumnezeul cel milostiv”. 
Această idee era consecventă cu dualismul pe care îl susţi- 
neau catarii, „așa încît, după cum există două principii 
ale realităţii, tot astfel există și două testamente care 
derivă din ele”. Contrastul dintre moralitatea Vechiului 
Testament şi cea a Noului Testament se datora originii 
malefice a celui dintîi. Combătîndu-i pe catari pentru 
metoda lor arbitrară de a cita texte din Scriptură, catolicii 
invocau autoritatea lui Hristos, care îi învățase pe ucenici 
că „Legea lui Moise, proorocii şi psalmii” fuseseră scrise 
despre el. O trăsătură aparte a ostilităţii catarilor faţă de 
Vechiul Testament era credinţa că „patriarhii... și toţi 
cei care au murit înainte de patimile [lui Hristos) erau 
osîndiţi”. Cînd pasaje noutestamentare precum capitolul 
al unsprezecelea din Epistola către Evrei vorbeau despre 
mântuirea patriarhilor, aceasta se referea la „alte făpturi 
cereşti care purtau același nume”. loan Botezătorul era, 
după părerea unora dintre catari, vrednic de pedeapsă, el 
fiind „cel care fusese trimis de diavol să-i pună piedici 
lui Hristos” şi care fusese osîndit. 

Însă nu doar pe cei care trăiseră înainte de Hristos îi 
repudiau catarii ; îşi exprimau opoziţia şi faţă de tradiţia 
catolică de după Hristos, susținînd „că adevărul credinţei 
creştine nu le este cunoscut decît [lor] şi a fost păstrat în 
ascuns doar de [ei]”. În ceea ce îi priveşte pe Părinţii 
Bisericii catolice — fie Ambrozie sau Grigore, Augustin ori 
Ieronim — „pe aceştia și pe alţii îi condamnă fără drept de 
apel”. Pentru catolici, o asemenea atitudine față de tradiţie 
şi faţă de Părinţii Bisericii reprezenta o contradicţie în 

sine. Punerea Scripturilor apostolice în antiteză nu doar 
cu Vechiul Testament, dar şi cu Biserica, submina autori- 
tatea Scripturii, care era validată de Biserică. Prin urmare, 
ereticii „ar trebui să creadă |Biserica] tot la fel cum îi cred 
pe apostolii înşişi”. Ceea ce respingeau pe motiv că venea 
de la Augustin venea de fapt din Evanghelii şi nu era 
posibilă nici o contradicție între Biserică şi Scriptură în 
ceea ce priveşte autoritatea lor. Conflictul cu erezia dua- 
listă, asemenea conflictelor cu schismaticii răsăriteni şi cu 
sectanţii apuseni, a dus în cele din urmă la apărarea uni- 
cei și adevăratei credinţe apostolice, așa cum era ea mărtu- 
risită de una, adevărată şi apostolică Biserică a lui Hristos, 
care se definea ca fiind „urmașa” legitimă a apostolilor. 


Întîlnirea cu alte credinţe 


În timp ce teologii din veacul al XII-lea erau anga jaţi 
într-un nou conflict cu erezia, au avut şi întîlniri, mai 
intense şi mai sistematice decît ale oricăruia dintre prede- 
cesorii lor din epoca medievală, cu purtătorii de cuvînt ai 
altor credinţe. Deşi credeau că „Evanghelia a fost răspîn- 
dită în lumea largă prin propovăduirea apostolilor”, ei au 
descoperit treptat puterea continuă a alternativelor la 
Evanghelie. „Cei mai mari trei dușmani ai sfintei creşti- 
nătăţi în vremea noastră, adică evreii, ereticii şi sarazinii” 
au determinat o reacţie de apărare a credinţei în secolul 
al XII-lea, precum şi „compararea Îdoctrinei noastre) cu 
toate celelalte doctrine”. Astfel, cînd Alain de Lille a scris 
un tratatintitulat Despre credința catolică împotriva ereti- 
cilor vremii sale, el a dedicat primele două capitole ereticilor 
creştini, al treilea, evreilor, iar al patrulea, musulmanilor. 
În timp ce Alain îi socotea pe sarazini „păgîni”, Petru 
Venerabilul recunoștea „patru tipuri de secte răspîndite 
în lume în zilele noastre, mai precis, creştinii, evreii, 
sarazinii și păgînii”. Petru vorbea despre „erezia lui 
Mahomed” ca despre „drojdia tuturor ereziilor”, care depă- 
şea „toate ereziile care au fost stîrnite de spiritul diabolic 
în cei 1100 de ani de la întruparea lui Hristos”. 
Întîlnirea creștinătății apusene cu „erezia lui Mahomed” 
a atins apogeul în această epocă dintr-o mulțime de motive, 
cel mai important fiind, desigur, acela că „vrăjmaşii lui 
Hristos au ocupat templul și mormîntul lui Hristos, ca și 
întregul lerusalim, această dumnezeiască şi regală cetate”. 
Campania „lumii latine” cu scopul de a-i „alunga pe acești 

dușmani ai creștinătății” şi contraatacurile musulmanilor 
pentru „subjugarea Țării Sfinte” au transformat, de-a lun- 
gul acestor secole, confruntarea dintre creştinism şi islam 
cu precădere într-una de natură militară. Islamul lăsase 
„în umbră creștinătatea”, reușind să cucerească mai mult 
teritoriu creştin decît oricare dintre erezii, chiar mai mult 
decît arianismul. Într-adevăr, islamul preluase controlul 
asupra „aproape unei treimi din neamul omenesc, printr-o 
hotărîre de nepătruns a lui Dumnezeu”. Insă cruciadele, 
a căror desfăşurare militară nu are legătură directă cu 
istoria dezvoltării doctrinei creștine, i-au obligat totuși pe 
gînditorii Bisericii latine să ia în serios islamul şi din 
perspectivă teologică. Cu excepţia unor referiri ocazionale 
în literatura medievală anterioară, care oscilau „între 
inexactităţi ridicole şi absurdităţi neplăcute”, lupta creş- 
tinilor împotriva musulmanilor fusese în principal treaba 
teologilor din Răsărit precum loan Damaschinul și Teodor 
Abu Qârra, care au formulat argumentele apologetice 
clasice ; nu este nevoie să le repetăm aici. Cu toate că „nici 
unul dintre învățații Bisericii [apusene] nu a scris împo- 
triva” lui Mahomed, cărturarilor occidentali le revenea 
acum misiunea de a apăra credinţa împotriva religiei 
Profetului, chiar în timp ce armatele lor o apărau împo- 
triva sarazinilor. Cel mai de seamă dintre aceşti cărturari 
a fost Petru Venerabilul, ale cărui lucrări, inclusiv traduce- 
rea Coranului în latină, aveau să rămînă „cea mai impor- 
tantă sursă de cunoaștere a creștinilor europeni cu pri- 
vire la islam începînd cu secolul al XII-lea”, cel puţin pînă 
în momentul apariţiei scrierilor lui Raimundus Lullus și 
Ricoldus de Monte Croce din veacul al XIV-lea. 

La fel ca și colegii lor din Răsărit, comentatorii apuseni 
ai islamului au fost impresionați de modul cum această 
religie „amesteca binele cu răul şi confunda adevărul cu 
minciuna”. Din această perspectivă, părea să-şi merite 
numele de erezie creștină, căci, „după obiceiul ereticilor, 
accepta unele lucruri din credinţa creștină și respingea 
altele”. Astfel de afinități cu erezia creștină erau de înţe- 
les din punct de vedere istoric, de vreme ce Mahomed a 
ajuns să cunoască doctrinele creștine din surse eretice, 
mai precis de la un călugăr nestorian, care l-a convertit 
de la păgînism la erezie, la care s-au adăugat apoi unele 
elemente de iudaism. Asemenea evreilor și unor creștini 
eretici, musulmanii atacau cultul creștin al icoanelor con- 
siderîndu-l o formă de idolatrie. Cu toate că în ochii creşti- 
nilor această acuzaţie era lipsită de orice temei, ea ilustra 

totuşi afirmarea monoteismului şi respingerea idolatriei 
la care ajunsese Mahomed ca urmare a convertirii sale, 
însă în opinia apologeţilor creștini ea exprima înclinația 
profetului și a ucenicilor lui de a înlocui „fostele erori cu o 
nouă eroare”. Probabil cel mai semnificativ exemplu al 
acestei tendinţe era concepţia musulmanilor asupra per- 
soanei lui Hristos. 

„Ei afirmă”, se menţiona într-un tratat creștin împo- 
triva musulmanilor, „că Hristos s-a născut dintr-o fecioară, 
că Maria a rămas fecioară şi că Hristos a fost zămislit de 
Duhul lui Dumnezeu, adică de suflarea lui Dumnezeu”. 
Mai mult, musulmanii credeau despre Hristos nu doar că 
„s-a născut dintr-o sfîntă fecioară prin suflarea divină”, 
dar și că a „propovăduit ceea ce este adevărat şi a făcut 
minuni”. Totuși, întrucît „ei cred că nimeni nu poate fi 
tată fără să fi avut o relaţie intimă, tăgăduiesc că Dumnezeu 
Creatorul este Tatăl” lui Hristos. Prin urmare, „deși cred 
că Hristos a fost zămislit de Duhul Sfint, nu cred că este 
Fiul lui Dumnezeu şi nici că este Dumnezeu”. El era, 
potrivit musulmanilor, „un bun şi adevărat profet, nerobit 
nici unei minciuni și nici unui păcat, Fiul Mariei, născut 
fără tată”. După părerea criticilor creştini, doctrina naş- 
terii din fecioară, care era pentru ei garanţia adevăratei 
firi umane a lui Hristos, devenea în teologia musulmană 
un mijloc de ştirbire a deplinei firi umane a lui Hristos. 
Creștinii puneau pe seama învățăturii musulmane cre- 
dinţa că Hristos „nu a murit niciodată, de vreme ce nu 
merita să moară; însă atunci cînd evreii se pregăteau să-l 
ucidă, a scăpat din mîinile lor şi s-a înălţat la ceruri, unde 
se află acum în trup în prezenţa Creatorului, pînă la 
venirea Antihristului”. De aceea, deși Mahomed „mărturi- 
seşte că [Hristos] este trimisul lui Dumnezeu, Cuvîntul 
lui Dumnezeu şi Duhul lui Dumnezeu, el nu înţelege şi 
nici nu mărturiseşte prin termenii «trimis», «cuvînt» şi 
«duh» ceea ce înțelegem şi mărturisim noi”. Astfel de 
interpretări greşite ale terminologiei creştine tradiționale 
viciau aparenţa ortodoxă a învățăturii musulmane cu pri- 
vire la persoana lui Hristos. 

Cealaltă obiecţie majoră a apologeţilor creştini era legată 
de eshatologia musulmană. Făgăduinţele Coranului cu 
privire la viaţa de apoi li se păreau creștinilor complet 
materialiste, îndreptînd speranţele credincioşilor musul- 
mani spre satisfacerea tuturor poftelor trupeşti care nu 
fuseseră satisfăcute pe deplin în această viaţă. Chiar și în 
ceea ce priveşte viaţa pămîntească, etica Evangheliilor 

fusese modificată pentru a face concesii trupului ; tot ast- 
fel, nici viaţa de apoi nu era modelată după „comunitatea 
îngerilor, nici după vederea lui Dumnezeu ori după binele 
suprem, pe care «ochiul nu [le-a văzut și urechea nu [le-a 
auzit și la inima omului nu s-au suit»”, ci după acele 
lucruri pe care trupul și sîngele, sau mai bine spus scursu- 
rile trupului și ale sîngelui, și-au dorit și au tînjit să le 
dobîndească”. Și în acest caz, tendinţa musulmanilor de a 
accepta și apoi de a denatura credinţa creștină ortodoxă 
se manifesta din plin. Astfel, ei recunoșteau valabilitatea 
minunilor, dar vorbeau despre ele „prin antifrază”, adică, 
folosind termenul pentru fapte ce erau lipsite de „rațiune 
ori de autoritate”. Aceasta era pentru apologeţii creştini o 
dovadă a faptului că în credinţa lor, ca şi în nădejdea lor, 
musulmanii amestecau binele cu răul și confundau adevă- 
rul cu minciuna. 

Întîlnirea din secolul al XII-lea cu învățătura musulmană 
a fost importantă și din alt motiv. Ea a contribuit la pune- 
rea întregii chestiuni a relaţiei dintre creștinism și iudaism 
într-o lumină diferită. Pe de o parte, creştinii le puteau 
spune evreilor că cele două credinţe erau cel puţin de 
acord asupra realităţii răstignirii şi morţii lui Hristos, în 
vreme ce musulmanii considerau aceste evenimente drept 
iluzorii. În același timp, creștinii erau de acord cu musul- 
manii asupra nașterii din fecioară, în opoziţie cu învăţă- 
turile evreilor, care, întrucît nu erau „departe de noi, ci 


- chiar în mijlocul nostru, sînt cu mult mai răi decît sara- 


zinii” (deși ereticii erau chiar mai răi decît evreii). Pro- 
babil că se poate vorbi de ilustrarea unui astfel de raţio- 
nament cînd cruciații, porniţi să se lupte cu musulmanii 
necredincioşi din Țara Sfintă, și-au întrerupt călătoria 
pentru a masacra evrei în Europa. Și în alte privinţe, 
islamul oferea un termen de comparaţie pentru disputele 
dintre evrei și creștini. Unei persoane care se convertea 
de la iudaism la creștinism i se putea cere să explice de ce 
nu se convertise la islam, iar răspunsul punea în evidență 
specificitatea Evangheliei creștine în contrast cu ambele 
opţiuni. Un alt evreu participant la dispută invoca răspîn- 
direa rapidă a islamului pentru a-și întreba interlocutorul 
creștin : „dacă era creștină, acum bine înrădăcinată, ...nu 
poate crede fără minuni, atunci cum se face că ...erezia 
mahomedană ...a infectat părţi atît de însemnate ale lumii 
fără să săvîrșească nici o minune ?”. Ca și în veacurile 
precedente, întîlnirea creștinilor cu alte credinţe a impus 

cercetarea unei probleme mai vechi, aceea a relaţiei dintre 
creştinism și iudaism. 

Prin urmare, veacul al XII-lea pare să fi produs mai 
multe tratate de polemică iudeo-creștină decît oricare 
dintre veacurile precedente ale Evului Mediu, poate la fel 
de multe ca toate aceste secole la un loc. Unele dintre 
tratate erau desigur mai curînd creaţii literare decît rela- 
tări ale unor întîlniri autentice; în cel puţin unul dintre 
cazuri, „dialogul” se purta între doi creștini şi nu între un 
creştin și un evreu. Creștinii continuau să folosească 
vechea metodă de a compila „mărturii” din Vechiul Testa- 
ment spre a dovedi superioritatea creștinismului faţă de 
iudaism. Totuși alte tratate se bazau pe întîlniri care 
avuseseră loc cu adevărat, ca în conversaţia dintre Odo 
de Cambrai și un evreu pe nume Leon pe drumul către 
Poitiers, un dialog ce se încheia cu un schimb de replici în 
care creştinul întreba : „Atunci de ce nu crezi ?”, iar evreul 
răspundea: „Fiindcă nu îndrăznesc să mă lepăd de ade- 
vărul tradiţiei noastre în temeiul cuvintelor voastre”. Chiar 
dacă nu se soldau cu o convertire, disputele puteau conti- 
nua într-o atmosferă „amiabilă”, şi chiar şi o discuţie între 
un evreu și un convertit de la iudaism la creștinism avea 
în centru aspecte teologice. Apărătorii creștinismului repe- 
tau într-adevăr relatări cumplite despre ritualul iudaic, ca 
şi acuzaţiile obișnuite la adresa mercantilismului evreilor ; 
totuşi, tratatele din această epocă se deosebesc de litera- 
tura rezumată anterior, nu doar cantitativ, ci şi calitativ. 

Deși în veacul al XII-lea, ca și în secolele precedente, 
„temele polemicilor antiiwdaice repetă în mare măsură şi 
pas cu pas «autorităţile» apologeticii creștine”, situaţia 
existențială dintre apărătorii iudaismului şi cei ai creşti- 
nismului se schimbase. Erau chiar unii creştini care cre- 
deau că se apropiase momentul convertirii întregului popor 
al lui Israel. Evreii jucau un nou rol în provocarea discu- 
ţiilor teologice creştine, ca de pildă în cercul lui Anselm 
de Canterbury ; într-o prezentare a unei astfel de discuţii 
cu un evreu, unul dintre ucenicii lui Anselm relata un 
dialog onest și plin de substanţă în ceea ce priveşte argu- 
mentele ambelor părţi. Importanţa problemei evreiești în 
discursul creştin reiese din lucrările lui Alain de Lille și 
Ebrard de Bâthune, ambii incluzînd o secţiune polemică 
împotriva iudaismului într-o ereziologie generală. Atît 
de însemnată era întîlnirea cu iudaismul încît în ches- 
tiuni perene precum traducerea şi interpretarea corectă a 

cuvîntului „fecioară” sau „tînără femeie” din Isaia 7,14, 
care continua să preocupe ambele părţi, s-a dovedit nece- 
sar pentru apărătorii ortodoxiei să lanseze un avertisment 
împotriva unei tendinţe „iudaizante” din rîndul unor teo- 
logi creştini de a recunoaște că exegeza iudaică fusese 
corectă. Urmînd obiceiul încetățenit, ereziologii creştini 
se grăbeau să eticheteze drept „iudaice” implicaţiile falsei 
învățături, mai ales în ceea ce privește doctrina despre 
persoana lui Hristos. Ei avertizau de asemenea şi asupra 
faptului că „ereticilor sau păgînilor, şi mai ales evreilor” 
trebuia să li se interzică participarea la slujbele creştine. 

Dintre temele clasice ale disputei iudeo-creștine, pro- 
blema „Treimii şi a pasajului Shema”, acuzaţia că dogma 
'Treimii contrazicea unicitatea lui Dumnezeu, continua să 
fie importantă. Cuvintele din acest pasaj biblic apăreau 
în mod frecvent ca bază a criticilor iudaice sau chiar păgîne 
la adresa trinitarismului. Creştinii răspundeau acestei 
critici invocînd pasajul din Noul Testament în care se 
spunea că „este un singur Dumnezeu, Tatăl, din Care sînt 
toate şi noi întru El, şi un singur Domn, lisus Hristos, 
prin Care sînt toate şi noi prin EI” și susținînd că, deşi 
Dumnezeu este „unul”, aceasta nu înseamnă că este „soli- 
tar” ; ambele răspunsuri erau extrase din comentariul lui 
Ilarie pe tema unităţii lui Dumnezeu afirmată în Deut. 6,4. 
„Treimea” nu presupunea „triplicitate”. In apărarea mono- 
teismului trinitar, exegeţii creştini repetau interpretările 
bine cunoscute ale diferitelor „pasaje de distincţie” din 
Vechiul Testament, pentru a dovedi că doctrina Treimii 
era deja prezentă în ele. Petrus Alfons, care se convertise 
de la iudaism, a mers chiar mai departe, oferind o expli- 
caţie plină de fantezie a Tetragrammaton-ului din leşirea 
3,14 ca un simbol mistic al Treimii; această explicaţie era 
o extindere a credinței împărtășite de evrei şi de creștini 
potrivit căreia „numele lui Dumnezeu” este Dumnezeu 
însuși. În cadrul acestei apologii, creştinii făceau preciza- 
rea că nu omul lisus reprezintă obiectul credinţei creştine, 
ci Fiul preexistent al lui Dumnezeu întrupat în el. Alt- 
minteri, venerarea lui lisus ar fi echivalat cu o idolatrie, 
la fel ca și adorarea icoanelor și a statuilor, inclusiv a 
imaginii crucii; însă apologeţii creștini susțineau că „atunci 
cînd ne prosternăm în faţa crucii, nu venerăm acea cruce 
şi nici imaginea care îi corespunde, ci pe Dumnezeu Tatăl 
şi pe Fiul său, lisus Hristos”. 

Din această perspectivă, creştinii puteau să afirme că 
sînt la fel de fideli legii lui Moise ca şi evreii, de fapt mult 

mai fideli. Citînd cuvintele proorocului Ieremia, „Deşi au 
păstrat legea, nu M-au cunoscut”, ei acuzau că iudaismul 
înlocuise respectarea legii cu cunoașterea lui Dumnezeu, 
în timp ce creştinismul se străduia ca prin cercetarea legii 
să ajungă la cunoaşterea şi venerarea lui Dumnezeu. Așa 
cum era cu neputinţă să mănînci o nucă aflată încă în 
coajă, la fel şi adevărata respectare a legii trebuia să 
pătrundă pînă în miezul ei. „Noi respectăm Legea dată de 
Dumnezeu”, spuneau evreii în replică, „și îl urmăm impli- 
cit pe Moise, dătătorul de legi” și rosteau diferitele porunci 
ale lui Moise de care creștinii nu ţineau seama. Oricine 
ştia că „practic toate mîncărurile gustoase [le] sînt inter- 
zise” evreilor. Totodată, în dialogurile pe care le purtau cu 
creștinii, puneau în discuţie și legea Sabatului. Pentru 
creștini, astfel de invocări ale legii mozaice ignorau scopul 
fundamental al Vechiului Testament, care era „să se ajungă 
de la lucruri bune la lucruri și mai bune”. De aceea, unele 
dintre poruncile legii lui Moise erau temporare, iar „ceea 
ce vechea lege a poruncit pentru o vreme, noua lege a 
împlinit pentru vecie”. Simbolurile și cerinţele legii mozaice 
fuseseră menite să pregătească venirea lui Hristos, dar 
întrucît aceasta a avut loc, trebuia ca ele să înceteze. Înşişi 
proorocii Vechiului Testament promiseseră că avea să vină 
o „nouă lege”, scrisă în inimă, care să înlocuiască legea 
scrisă pe piatră, iar legea cea nouă avea să întreacă legea 
veche și imperfectă. Legea nouă implica şi recuperarea 
legii naturale originare care precedase instituirea legii 
scrise. Patriarhii Vechiului Testament, inclusiv Avraam, 
au fost nevoiţi să se mulțumească cu această lege natu- 
rală. Legea lui Moise a venit după legea naturală şi înainte 
de legea evanghelică; a fost valabilă pentru vremea ei, 
dar nu pentru vecie. 

Controversa pe marginea valabilităţii și interpretării 
legii lui Moise făcea parte dintr-o dispută mai largă cu 
privire la autoritatea şi exegeza Scripturii ca întreg. „V-am 
învins cu Cartea Sfintă” susțineau creştinii, la care răspun- 
sul evreilor pare să fi fost: „Toate lucrurile pe care le 
spuneţi îmi aparțin şi le-aţi luat din cărţile mele. De unde 
aţi luat aceste lucruri? Ce treabă aveţi cu Scripturile 
mele ?”. Motivul pentru care apologeţii creştini insistau 
asupra Bibliei iudaice era evident: încercau să-și apere 
credinţa pe baza unei autorităţi pe care creştinii și evreii 
o aveau în comun, îndemnîndu-i pe evrei să „creadă pro- 
priile Scripturi, nu pe ale altora”. În ultimă instanţă, 
această autoritate se întemeia pe credinţă şi nu pe dovezi, 

iar apelul creștinilor adresat evreilor pornea de la premisa 
că acceptarea Vechiului Testament conducea inevitabil la 
acceptarea Noului Testament, astfel încît, aşa cum creș- 
tinii îi credeau pe proorocii evrei, tot astfel şi evreii ar 
trebui să-i creadă pe apostolii creștini. 

Lao privire mai atentă, premisa unei autorităţi comune 
punea cîteva probleme. În primul rînd, creștinii se sim- 
ţeau îndreptăţiți să meargă dincolo de textul Vechiului 
Testament, ca atunci cînd „au adăugat ceea ce nu adaugă 
Isaia, şi anume, faptul că după nașterea [lui Hristos, 
Maria] a rămas fecioară”. Rabinii precizau de asemenea 
că adesea creştinii citau ca fiind învățături ale legii și ale 
profeților diferite pasaje care nu apăreau în Scripturile 
iudaice canonice, ca de pildă pasaje din Cartea lui Baruh. 
Aceste „cărţi deuterocanonice” apăreau alături de canonul 
iudaic în versiunea creștină a Vechiului Testament. Acu- 
zaţi de faptul că introduseseră în canon mai multe cărţi 
ale Bibliei decît cele legitime, creștinii îi acuzau la rîndul 
lor pe evrei că ridicaseră autoritatea Pentateuhului dea- 
supra celei a Psalmilor şi a profeților, cărţi care erau surse 
esenţiale pentru arsenalul creştin. În plus, și iudaismul 
mersese dincolo de canonul Vechiului Testament, „dincolo 
de lege și de profeţii”, prin ridicarea Talmudului la nivelul 
Scripturii sau chiar considerînd „această nemaipomenită 
doctrină a voastră, acest Talmud, ca fiind preferabil căr- 
ţilor profeților şi tuturor [cărţilor] autentice” ale Bibliei. 
Mesajul creştin nu era „o nouă credinţă”. La acuzaţia de a 
fi falsificat canonul şi textul Vechiului Testament, creş- 
tinii au răspuns plini de indignare că, „întrucît Hristos 
este adevărul, credinţa lui Hristos nu are nevoie de nici o 
falsificare şi nici nu este loc pentru falsificare în Biserica 
lui Hristos”. Biserica primise legea și profeţii de la iudaism, 
iar „ceea ce a primit de la voi, a păstrat neschimbat de-a 
lungul atîtor veacuri pînă în ziua de azi”. 

Creştinii nu doar că „au păstrat intacte şi nealterate” 
cărţile Vechiului Testament pe care le primiseră de la 
evrei, dar le-au și făcut cunoscute păgînilor, traducîndu-le 
în limbile neamurilor ca parte a misiunii creştine, aşa 
încît „latinii, grecii și barbarii au din aceste cărţi ceea ce 
aveţi voi ca evrei”, în vreme ce iniţiativa evreilor care se 
soldase cu traducerea Bibliei în greacă nu continuase, iar 
creștinii preluaseră responsabilitatea de a propovădui și 
altor neamuri învăţăturile legii și ale profeților. Tradu- 
cerea Bibliei în greacă, Septuaginta, a devenit un subiect 
extrem de delicat. Cu toate că exegeza creștină depindea 

detraduceri mai mult sau mai puţin exacte ale Septuagintei, 
creştinii, urmînd exemplul lui Ieronim, încă îi mai acuzau 
pe traducătorii evrei că ar fi eliminat mărturiile care 
veneau în sprijinul doctrinei Treimii atunci cînd au tradus 
din ebraică în greacă. Totuşi, cert este că în majoritatea 
cazurilor participanţii evrei la dezbatere nu cunoșteau 
Septuaginta, în timp ce participanţii creștini nu cunoș- 
teau textul ebraic. Evident că situaţia se schimba atunci 
cînd partenerul creştin era unul care se convertise de la 
iudaism ; dar, oricum, era mai puţin surprinzătoare decît 
situaţia cînd un teolog creştin neevreu susținea că înţe- 
lege într-o oarecare măsură limba originară a Vechiului 
Testament. 

Disputele dintre evrei şi creștini pe marginea canonului, 
a textului și a limbii Vechiului Testament erau toate îndrep- 
tate spre adevărata problemă, și anume interpretarea 
pasajelor-cheie ale Bibliei. „A iudaiza potrivit literei” era 
o modalitate clasică folosită de creștini pentru a discredita 
metodele de exegeză ale evreilor. Interpretarea iudaică a 
unui loc comun preferat de creştini precum Psalmul 2 era 
„întortocheată”. Evreii îi acuzau și ei pe exegeţii creştini: 
„vorbiţi aşa cum vă convine, citînd cuvintele Scripturii 
potrivit propriilor voastre intenţii și răstălmăcindu-le după 
bunul vostru plac”. La baza hermeneuticii creştine se afla 
credința că scrierile proorocilor din Vechiul Testament 
erau neclare și aveau nevoie de un principiu de inter- 
pretare în sens figurat. Cărţile Vechiului Testament erau 
pline de „multe lucruri care sînt deosebite şi chiar contra- 
dictorii și care nu au sens dacă sînt interpretate literal” şi 
tocmai de aceea se impunea o interpretare spirituală. 
Spre exemplu Psalmul 109, care fusese un text preferat 
în Noul Testament şi în scrierile primilor Părinţi ai Bise- 
ricii, nu se referea, aşa cum pretindeau exegeţii evrei, la 
Avraam, ci la „lisus Hristos ca Dumnezeu și om în acelaşi 
timp”, căruia îi era îngăduit să stea la dreapta lui Dumnezeu 
Tatăl. Acelaşi lucru era valabil şi în cazul multor altor 
pasaje din Vechiul Testament. 

Printre astfel de pasaje, proorocia lui Iacob despre Iuda 
continua să reprezinte cea mai bună călăuză pentru înţele- 
gerea istoriei poporului lui Israel. Uneori această profeție 
alcătuia unicul subiect al unui scurt tratat împotriva evrei- 
lor, dar a jucat de asemenea un rol important și în argumen- 
taţia generală, fiind folosită spre a le dovedi evreilor că 
simbolurile legii Vechiului Testament nu puteau să mai 
fie valabile, acum că obiectul simbolismului lor venise 

deja. Acest obiect era lisus Hristos, care era, așa cum se 
arăta în textul din Facerea 49,10, „așteptarea neamu- 
rilor”. Căci dacă era adevărat că evreii trăiseră timp de o 
mie de ani fără un rege și sub stăpînirea neamurilor 
străine, aceasta însemna împlinirea proorocirii potrivit 
căreia „Căpetenie nu va lipsi din [neamul lui] Iuda, şi 
cîrmuitor din coapsele sale, pînă ce va veni ce i-a fost 
hărăzit ; el este aşteptarea neamurilor lpăgîne]”. Așa cum 
se spunea într-o cronică de istorie universală din veacul 
al XII-lea, „cînd ungerea legitimă a neamului evreiesc a 
luat sfîrşit, era iminentă, potrivit cuvîntului profetic, aştep- 
tarea neamurilor, Domnul nostru lisus Hristos”. Sigur că 
Dumnezeu i-ar fi chemat și pe păgîni chiar dacă ar fi 
crezut toţi evreii, însă respingerea lui Hristos de către 
evrei s-a transformat într-o ocazie istorică de a extinde 
chemarea şi asupra altor neamuri. Pentru a da această 
interpretare istorică profeţiei era totuşi necesar ca un 
exeget să studieze nu numai textul Facerii, ci și „analele 
istorice”. Un astfel de studiu arăta că domnia lui Irod 
fusese epoca în care s-a împlinit profeția, și din nou creş- 
tinii se bazau pe cronicile lui Flavius losephus ca prin- 
cipală sursă istorică pentru susţinerea tezei lor. 
Relatarea lui Flavius losephus era interpretată ca o 
dovadă a faptului că fusese o hotărîre divină cucerirea de 
către romani a lerusalimului și a Ţării Sfinte. Mai precis, 
distrugerea templului demonstra că iudaismul, valabil la 
vremea lui, ajunsese la final, din voia lui Dumnezeu. O 
calamitate de asemenea proporţii nu s-ar fi putut abate 
asupra neamului evreiesc „decît din cumplita mînie a lui 
Dumnezeu” și prin „răzbunarea [lui] dreaptă”, care nu 
aveau „altă cauză decît păcatul lor împotriva lui lisus 
Hristos”. Toate „prerogativele” iudaismului fuseseră anu- 
late. Mai presus de orice, „pămîntul pe care îl primiseră 
l-au pierdut din cauza păcatelor lor”, însă pămîntul „nu 
fusese întreaga făgăduinţă, ci doar un fel de premiu”. 
Totuşi, pierderea pămîntului și a cetăţii lerusalimului era 
amintirea cea mai dureroasă a captivităţii poporului lui 
Israel, o captivitate din care nu puteau fi eliberaţi pînă 
cînd evreii nu începeau să creadă ceea ce refuzaseră să 
creadă strămoșii lor din vremea lui Hristos. Promisiunile 
făcute poporului lui Israel în Deuteronomul ignoraseră 
„binecuvîntarea spirituală” şi se concentraseră exclusiv 
pe binecuvîntările lumești, inclusiv făgăduinţa pămîntului. 
Acestea erau binecuvîntări pe care creștinii le interpretau 
ca fiind în intenţie „cereşti” mai curînd decît „lumeșşti”. 

Același lucru era valabil şi pentru speranţele eshatologice. 
Astfel, evreii sperau că după înviere drepţii lor vor locui 
în Pămîntul făgăduinţei, unde adevărații credincioși „de 
pretutindeni se vor aduna”. Tbtuși, după atîţia ani de 
robie, astfel de speranţe erau absurde. 

O componentă semnificativă a acestei aşteptări a evreilor 
era nu numai nădejdea că „toate împărăţiile ni se vor 
supune nouă” prin Mesia, ci şi că „sub domnia lui vom 
avea pace veşnică”. Folosind aceleaşi pasaje din Vechiul 
Testament, creştinii susțineau de asemenea de mult timp 
că, odată cu venirea lui Hristos, „războaiele au încetat în 
întreaga lume”. Criticilor evrei li se părea însă că reali- 
tăţile istoriei politice și militare, atît în Răsărit, cît şi în 
Apus, încălcau această promisiune. Mai presus de toate, 
viziunea profetică a unei lumi în care „vor preface săbiile 
în fiare de pluguri și lăncile lor în cosoare ; nici un neam 
nu va mai ridica sabia împotriva altuia și nu vor mai 
învăţa războiul” era cea care părea foarte îndepărtată, 
chiar dacă asemenea evenimente „vor fi desăvîrșite fără 
îndoială după venirea lui. Hristos. Totuși pînă în ziua de 
azi neamurile se luptă unu] împotriva altuia”. Răspunsul 
creștin că aceste profeţii nu se refereau la „ceea ce neamu- 
rile vor face, ci la ceea ce va porunci Hristos” nu era cu 
totul satisfăcător. Nemulțumirea evreilor că „ordinea mili- 
tară în epoca noastră nu preface încă săbiile în fiare de 
pluguri și nici lăncile în cosoare”, ci dimpotrivă „sînt destui 
fierari şi este destul fier pentru făurirea armelor” pare să 
fi fost suficient de puternică pentru a fi citată cuvînt cu 
cuvînt în două tratate creştine la o distanţă de aproape 
un secol. Pentru creștini, toată această neliniște, fie ea 
externă ori internă, era semnul unui sfîrșit iminent. 

Totuşi, așa cum preciza unul dintre polemiștii evrei, 
„chiar dacă am scăpat de toate aceste aspecte, ajungem la 
Hristos, care reprezintă de fapt nodul gordian al întregii 
controverse”. Toate celelalte teme ale controversei se subor- 
donau acesteia. Disputa pe marginea Treimii se rezuma 
în cele din urmă la întrebarea: se cuvine sau nu să-i 
atribuim lui Hristostitluri precum „Dumnezeu” şi „Domn”? 
Cînd evreii şi creştinii dezbăteau pe marginea statutului 
legii mozaice, creştinii încercau să stabilească valabili- 
tatea temporară a „vechii legi” a lui Moise în contrast cu 
veșnicia „noii legi” a lui Hristos. Deși divergențele de 
opinie asupra aspectelor exegetice erau obișnuite în rîndul 
fiecăreia dintre cele două comunităţi, deosebirile de inter- 
pretare biblică dintre cele două comunităţi erau legate în 

principal de relaţia dintre textele Vechiului Testament și 
persoana lui Hristos ca Fiu întrupat al lui Dumnezeu. lar 
tema dominantă a conflictului pe marginea pierderii Pămîn- 
tului făgăduinţei era pretenţia creştinilor de a fi „dovedit, 
dincolo de orice îndoială, că această robie a durat atît de 
mult din cauza morţii lui Hristos şi a relei voințe a Levrei- 
lor] faţă de El”, alături de principiul corelativ potrivit 
căruia promisiunile legate de pămînt, pe care iudaismul 
le revendicapentru sine, aveau de fapt legătură cu „nădej- 
dea creștină în Hristos”. 

Prin urmare, de-a lungul acestor dispute, diferenţa 
fundamentală dintre evrei și creștini era, aşa cum nota 
un creştin, faptul că „Eu spun «El a venit» în timp ce tu 
spui «El va veni»”. Căci dacă a venit deja, se întrebau 
evreii, atunci de ce nu s-au împlinit profeţiile despre uni- 
versalitatea împărăției mesianice ? Doar neamul evreilor 
spunea, „Veniţi să ne suim în muntele Domnului”, în vreme 
ce creştinii spuneau „Veniţi să mergem în Biserica Sfîn- 
tului Petru sau a Sfîntului Martin”. Mai precis, credinţa 
creştină că lisus este Mesia cel făgăduit era cea care 
definea deosebirea dintre iudaism şi creștinism. Chiar și 
atunci cînd un evreu reușea să-i acorde o mare cinstire lui 
lisus, declarînd, „Cred că Hristos este un profet, desăvîrşit 
prin toate virtuțile sale, și îl voi crede pe Hristos (Christo 
credam)”, se simţea totuşi obligat să adauge: „Dar nu 
cred în Hristos (in Christum) şi nu voi crede niciodată, 
fiindcă nu cred decît în Dumnezeu, într-unul Dumnezevw”. 
Evreii nu puteau să identifice „îngerul Domnului” cu însuşi 
Domnul. Așa cum vedeau creștinii problema, piâtra de 
încercare pentru evrei era paradoxul, vestit de profet şi 
împlinit în Duminica Floriilor, potrivit căruia „regele vostru 
vine la voi... smerit”. Alţii fuseseră smeriți și umili, căci 
aceasta era condiția umană, pe care evreii „o consideră 
josnică şi nedemnă de numele şi de onoarea Maiestăţii 
Divine”. Li se părea „nepotrivit” ca slava sublimă a lui 
Dumnezeu să fie prezentă personal într-un om atît de 
umil. Și totuși, replicau creștinii, dacă lisus Hristos nu 
era regele smerit promis în profeţiile Vechiului Testament, 
atunci cine altcineva putea fi ? 

Conflictul creștin cu iudaismul pe tema necesităţii lui 
Hristos ridica în mod acut problema posibilității revelaţiei 
şi a mîntuirii dincolo de Hristos. Creştinii împărtăşeau cu 
evreii şi cu musulmanii, precum şi cu alți oameni care 
puneau preţ pe rațiune, un atașament faţă de monoteism 
şi un dispreț faţă de politeism şi idolatrie. Totuși, pornind 

de la acest fundament comun fiecare tradiţie religioasă a 
mers pe drumul ei „crezînd că îl slujeşte pe Dumnezeu şi 
că face ceea ce îi place lui Dumnezeu”. Insă acest lucru nu 
presupunea că o tradiţie trebuia să fie de acord cu toate 
tradiţiile religioase fără deosebire, ca și cînd diferenţele 
dintre ele ar fi fost fără însemnătate. Tocmai o astfel de 
indiferenţă era considerată a fi una dintre greşelile musul- 
manilor, care „spun că oricine se poate mîntui în propria 
credinţă”. Nici creştinii nu puteauignora această problemă, 
mai ales din cauza întîlnirilor cu iudaismul și acum cu 
islamul. Concepţia tradiţională, care fusese elaborată de 
Biserica primelor veacuri în disputele ei cu gîndirea iudaică 
şi cea clasică, continua să fie principiul conform căruia 
„de la începuturi, nimeni nu a fost mîntuit fără credinţa 
în Hristos”, dar pentru unii aceasta fusese o credință în 
Hristos „cel care avea să vină”, în vreme ce pentru creștini 
era o credinţă în „evenimentele trecute” ale vieţii, morţii 
şi învierii lui. Acest principiu părea să fie prea bine anco- 
rat în credinţa Bisericii ca să fie supus interogaţiei. 
Totuși, erau cîțiva care afirmau „că mulţi dintre cei ce 
au trăit înainte de întruparea lui Dumnezeu au fost mîn- 
tuiţi prin patimile sale, chiar dacă ei nu au crezut nicio- 
dată nici în întruparea și nici în patimile sale”. Respingînd 
această idee ca fiind eretică și sfidătoare, Petru Abelard 
era dispus să ia în considerare cazul unei persoane care 
„a refuzat să-i arate cinstire lui Hristos, nu din reavoinţă, 
ci din greşeală”. El nu putea să accepte simplul răspuns 
că o astfel de persoană ar fi osîndită pentru o „ignoranță 
crasă [care] o face să se asemene celor pentru care s-au 
rugat Domnul în clipa pătimirii sale sau Sfintul Ștefan”. 
El considera mai degrabă „în consens cu evlavia şi cu 
raţiunea” să crezi că cei care se străduiau să fie bine- 
plăcuţi lui Dumnezeu potrivit celor mai bune învățături 
pe baza legii naturale nu aveau să fie osîndiţi pentru 
strădaniile lor. Dar întrucît mîntuirea trebuie să fie prin 
Hristos, Dumnezeu va dezvălui unor astfel de păgîni ade- 
vărul mîntuitor a „ceea ce trebuie crezut despre Hristos”, 
ori printr-un trimis special, ori prin inspiraţie directă. Cu 
ajutorul acestei propuneri, Abelard apăra principiul potri- 
vit căruia nu există mîntuire decît prin Hristos, fără să fie 
însă nevoit să-l condamne pe sărmanul neștiutor la o 
condiţie lipsită de harul şi mila lui Dumnezeu. De fapt, el 
realiza acest lucru prin mutarea problemei din sfera mîn- 
tuirii în sfera revelaţiei, neîntrebînd, „Cum se poate mîn- 
tui cineva fără Hristos ?”, ci, „Cum poate cineva să ştie de 

Dumnezeu, şi cît de mult poate să ştie, fără Scriptură şi 
fără Biserică ?”. Răspunsul la această întrebare nu putea 
veni decît printr-o nouă interpretare a relaţiei dintre cre- 
dință și înţelegere. 


Credinţa în căutarea înţelegerii 


Apărarea credinţei împotriva ereziei şi a doctrinelor susţi- 
nute de alte credinţe a ridicat în mod inevitabil problema 
legăturii dintre autoritatea revelaţiei din cadrul Bisericii 
şi alte mijloace de cunoaştere. Chiar dacă aceste provocări 
nu i-ar fi determinat pe teologi să-și îndrepte atenţia 
asupra relației dintre rațiune şi revelaţie, imperativele 
gîndirii creştine ar fi fost cele care i-ar fi obligat să se 
aplece asupra problemei credinţei și înţelegerii. Au existat, 
aşadar, atît o necesitate internă, cît şi una externă de a 
redeschide o discuţie perenă care continua din epoca patris- 
tică şi care fusese stîrnită în cadrul teologiei medievale de 
speculaţiile profunde ale lui Ioan Scotus Eriugena. 

Potrivit unui ereziolog din veacul al XII-lea, „credința 
catolică se întemeiază nu doar pe fundamentul raţiunii 
divine, ci şi pe acela al raţiunii umane”, chiar dacă „este 
de neînfrînt graţie incontestabilelor ei autorităţi teologice”. 
Apariţia „noilor eretici”, care reînviau vechi erezii şi „specu- 
laţii filozofice”, l-a determinat pe acest ereziolog să „înfăţi- 
şeze o prezentare raţională a unei credinţe raţionale pe 
baza unor raționamente clare”. Se spunea despre catari, 
de pildă, că se „bazează nu doar pe mărturiile Scripturilor, 
ci şi pe anumite raționamente care lor li se par fireşti sau 
logice, deşi sînt de fapt sofiste”. Anselm făcea distincția 
între „cei care hulesc” și „cei care recunosc că se simt 
onoraţi să poarte numele de «creştin»” ; se cuvenea să fie 
îndreptată o apărare raţională a credinţei doar împotriva 
celor dintîi. Însă Anselm i-ar fi inclus pe diferiţii eretici ai 
vremii sale în rîndul „celor care hulesc”, nu în rîndul celor 
care puteau avea pretenţii la „onoarea numelui de «creştin»”, 
şi, ca atare, ar fi considerat potrivit „să le demonstreze în 
mod raţional cît de irațional este ca ei să ne disprețuiască”. 
Respingerea ortodoxă a ereziei nu se putea mulțumi cu 
argumente întemeiate pe interpretarea Scripturii, ci tre- 
buia să aibă în vedere şi aspecte legate de filozofie și 
rațiune. 

Nici unei erezii nu i se aplica mai bine acest lucru decît 
celei care contesta prezența reală în Euharistie, atitudine 

pe care Berengarius de Tours şi sectele radicale din veacul 
al XII-lea o aveau în comun. „Fundamentul întregului 
sistem al exegezei lui Berengarius” era, după părerea unui 
cercetător modern, o „aplicare a metodei dialectice pentru 
a suplimenta autoritatea tradiţiei, fie ea biblică sau patris- 
tică”. Totuși, în acel moment Berengarius părea că şi înlo- 
cuieşte, nu doar suplimentează, autoritatea tradiţiei. „Discu- 
tînd din perspectivă filozofică despre trupul și sîngele lui 
Hristos, ne-a condus spre concluzii imposibile”, declara 
unul dintre adversarii lui. Opozantul său cel mai aprig, 
Lanfranc de Bec, îl acuza pe Berengarius că „lasă deoparte 
autorităţile sfinte și îşi găsește adăpost în dialectică”. 
Totuși, nici chiar Lanfranc nu era împotriva folosirea dialec- 
ticii, care, spunea el, „nu se opune tainelor lui Dumnezeu, 
ci, atunci cînd este necesar, le sprijină şi le confirmă, cu 
condiţia să păstreze dreapta măsură”. Lanfranc era apre- 
ciat ca erudit şi maestru în artele liberale, chiar şi de 
către greci, iar la scurt timp după moartea lui se spunea 
despre el într-o biobibliografie a autorilor ecleziastici că 
„Lanfranc, dialecticianul şi arhiepiscopul de Canterbury, 
a comentat [epistolele] apostolului Pavel şi, de cîte ori a 
avut ocazia, în pasajele textului, a emis ipoteze, a făcut 
afirmaţii şi a tras concluzii potrivit legilor dialecticii”. Şi 
alţi critici ai lui Berengarius foloseau polemicile împotriva 
acestuia drept prilej pentru a face deosebirea între mijloa- 
cele de cunoaștere și pentru a analiza relaţia credinţei cu 
experienţa senzorială şi cu raţiunea. După ce avertiza în 
prefața lucrării sale pe tema Euharistiei asupra faptului 
că „ipotezele raţiunii umane” nu se puteau ocupa cum se 
cuvine de taina prezenţei euharistice, un alt arhiepiscop 
de Canterbury ajungea, într-unul dintre capitolele lucră- 
rii, la concluzia că nu poate să evite întru totul concepte 
filozofice precum formă şi materie sau specie şi substanţă. 
Avertismentele lui reprezentau un loc comun în teologia 
euharistică, unde se afirma în permanenţă că această 
taină era menită să fie crezută şi venerată, iar nu discutată 
şi dezbătută. Dar cu toate acestea, discuţia şi dezbaterea 
continuau. 

Deşi creştinii rătăciţi, precum ereticii, erau în anumite 
privinţe mai răi decît necredincioşii, şi unii, şi alţii meri- 
tau totuși să fie înfruntaţi pe propriul lor cîmp de luptă, 
care era raţiunea. În întîlnirea cu alte credinţe, fie iudaică, 
fie musulmană, apărătorul credinţei creștine „le respin- 
gea pe amîndouă, uneori în temeiul raţiunii, iar alteori în 
temeiul autorităţii”. Sprijinul căutat în rațiune ca armă 

de apărare împotriva sistemelor de credinţă rivale era cu 
atît mai necesar atunci cînd acele sisteme, spre deosebire 
de iudaism și islam, nu aveau nici o autoritate biblică în 
comun cu creștinismul. Avînd „raţiunea drept călăuză”, 
păgînii înţeleseseră „anticipările revelaţiei divine”, inclu- 
sezoane siv unele aspecte ale „tainei mântuirii noastre”, pe care au 
15:266-267) așteptat-o cu toată fiinţa. lar apoi, cînd a venit în lume 
evanghelia creştină, ea a reuşit să-i convertească pe cei 
mai raţionali dintre oameni, pe filozofii greci; aceasta 
dovedea că evanghelia nu trebuia respinsă ca fiind iraţio- 

diferenţele dintre credinţe se datorau divergenţelor în 
ceea ce priveşte autoritatea pe care se întemeiau, mai 
curînd decît „raţiunii, care precedă prin firea lucrurilor” 
toate aceste autorităţi, era funcţia raţiunii să analizeze 
cum cei care „recunosc că venerăm cu toţii un singur 
Dumnezeu” puteau totuși să adopte fiecare „lo formă] 

Respingerea falsei doctrine, care se declara creştină, 
dar nu era fidelă tradiției, și răspunsul dat credințelor 


Vezi vol. II, pp. 268-269 alternative au oferit adesea ocazia pentru luarea în consi- 
Ans. Ep. 136 (Schmitt . ga aie 3 F Ș 
3: 281) derație a relaţiei dintre revelaţie şi rațiune. O caracte- 


ristică distinctă a acestei perioade în dezvoltarea teologiei 
medievale era faptul că alături de continuarea și intensi- 
ficarea „apărării raționale a credinței noastre împotriva 
celor care hulesc”, fie că erau eretici sau păgîni, şi-a asu- 
mat sarcina de a începe cu mărturisirea de credinţă și cu 
„legămîntul făcut la botez” și de a merge mai departe, de 
„a înainta prin credinţă către înţelegere, mai curînd decît 
dinspre înţelegere către credinţă”. In istoria dezvoltării 
Vezi supra, pp. 34-35 doctrinei creștine (şi a „teologiei” în această accepţiune a 
cuvîntului), descoperirea imperativului potrivit căruia cre- 
dința trebuie să avanseze către înţelegere este probabil 
cel mai important aspect al schimbărilor intelectuale care 
au avut loc de-a lungul veacurilor al XII-lea şi al XIII-lea. 
Căci această descoperire a modelat dezvoltarea cîtorva 
doctrine fundamentale într-un mod care avea să deter- 
mine parcursul lor în secolele următoare. 
O sursă majoră a acestei schimbări, precum şi un indiciu 
extrem de util în privinţa ei, a fost — alături de îndemnul 
Ghellinck (1948) 279-284 frecvent invocat din Noul Testament de a fi „gata totdea- 

pe baza Septuagintei, dar fără să fi fostinclusă în Vulgata: 

„Dacă nu credeţi, nu veţi înţelege”. Cu toate că ştia cum 
fuseseră traduse în Vulgata aceste cuvinte, și anume „Dacă 
nu credeţi veţi fi distruși”, Augustin cita versiunea mai 
veche în tratatul său Despre Treime pentru a arăta că 
„credinţa caută, dar înţelegerea găseşte”, aşa încît era 
necesar să se caute înţelegerea pe baza credinţei; cita 
această versiune şi pentru a arăta că pînă la dobîndirea 
înţelegerii era esenţial să se păstreze credinţa. În felul 
acesta pasajul a continuat să fie folosit în vechea formă 
latină chiar şi după acceptarea generală a Vulgatei. loan 
Scotus Eriugena îl cita în sprijinul principiului potrivit 
căruia credinţa trebuia să preceadă înțelegerea. Interpre- 
tarea clasică a cuvintelor proorocului Isaia era cea formu- 
lată de Anselm în primul capitol al lucrării sale Proslogion: 
„Îmi doresc cu ardoare să înţeleg măsura adevărului tău, 
pe care inima mea îl crede şi îl iubeşte. Căci nu caut să 
înţeleg ca să cred, ci cred ca să înţeleg. Căci cred chiar şi 
acest lucru: că nu voi înţelege dacă nu voi crede”. Abelard 
folosea şi el pasajul cu pricina pentru a-şi justifica argu- 
mentațţia, la fel ca şi Hermann de Scheda în scrierile lui 
apologetice împotriva iudaismului. Iar Richard de Saint- 
-Victor îl cita în capitolul de început al tratatului său 
Despre Treime, unde îşi argumenta teoria potrivit căreia 
„credinţa, atracţia pentru orice fel de cercetare rodnică şi 
temelia binelui, ocupă totuşi un loc inferior în aspiraţia 
noastră către Dumnezeu” în comparaţie cu înţelegerea. 
Textul-mărturie tradițional despre credinţă şi înţelegere 
era avertismentul : „Cele mai presus de tine nu le căuta şi 
cele mai tari decît tine nu le iscodi. Cele ce s-au poruncit ţie, 
acelea le cugetă, că nu-ţi sînt de folos cele ascunse.” Acest 
avertisment continua să fie invocat, aplicîndu-se cu precă- 
dere tainei prezenţei reale în Euharistie. Totuşi, chiar şi 
Taina Euharistiei se preta la folosirea versetului din Isaia 
ca dovadă a faptului că „credința nu este rodul înţelegerii, ci 
înţelegerea este rodul credinţei” în prezența euharistică. 

Ideea credinţei în căutarea înţelegerii, alături de folo- 
sirea pasajului din Isaia 7,9 ca argument în sprijinul ei, 
venea de la Augustin, faţă de care Anselm, în contextul 
scrierilor sale apologetice, se declara profund îndatorat. 
Acest element al sintezei augustiniene nu dispăruse nicio- 
dată din teologia medievală. Alcuin, de pildă, în atacul 
său îndreptat împotriva lui Elipandus, cita formularea 
lui Augustin : „Noi nu am cunoscut şi am crezut, dar «am 
crezut şi am ajuns să cunoaștem». Căci am crezut ca să 
înţelegem”. Scriind împotriva aceluiași adversar, Beatus 

de Liebana elabora şi el schema augustiniană a unei 
credinţe care conducea la înțelegere. Și alţi teologi medie- 
vali evocau acest concept. Pentru toţi aceştia, Augustin 
era „cel mai mare filozof” al creştinilor, care trecuse de la 
filozofia păgînă la adevărul creştin. Speculaţiile lui despre 
„urmele Treimii” în mintea umană ilustrau exemplul remar- 
cabil al credinţei în căutarea înţelegerii. Totuși, gînditorii 
veacului al XII-lea au mers cu mult dincolo de asemenea 
speculaţii în cercetarea lor cu privire la rolul înţelegerii și 
raţiunii în relaţie cu credinţa și revelaţia, fiind conştienţi 
de faptul că procedînd astfel se angajau într-un demers 
care avea foarte puţine precedente în scrierile Părinților 
Bisericii. De abia în momentul cînd tradiţia creștină nu 
s-a mai confruntat practic cu nici o provocare a reuşit 
să-şi asume sarcina de a stabili cît de mult din conţinutul 
ei putea fi cunoscut fără credinţă. 

Aşa cum speculaţiile lui Augustin cu privire la structura 
trinitară a minţii aveau la bază pluralul! biblic, „Să facem 
om după chipul şi după asemănarea Noastră”, tot astfel, 
ideea creaţiei după chipul lui Dumnezeu justifica efortul 
de a confirma prin rațiune ceea ce era deja cunoscut prin 
revelaţie. Fiecare făptură creată de Dumnezeu reflecta 
într-o anumită măsură firea lui Dumnezeu. Chiar și numai 
fiinţînd, făptura devenea părtașă ființei lui Dumnezeu. 
Însă Creatorul era Dumnezeul cel viu şi, prin urmare, 
acele făpturi create care aveau viaţă i se asemănau mai 
mult decît cele care nu aveau. De vreme ce Dumnezeul cel 
viu era, în același timp, unul care percepea toate lucrurile, 
percepţia în rîndul făpturilor vii se asemăna în mod deo- 
sebit cu El. Dar în rîndul făpturilor care percepeau alte 
făpturi, cele care erau în stare să gîndească în legătură cu 
această percepţie se aflau într-o poziţie unică în relaţie cu 
Originea divină şi îi purtau imaginea în chip aparte. De 
aceea, „ceea ce are rațiune [poartă asemănarea naturii 
supreme] mai mult decît ceea ce nu este în stare să rațio- 
neze”. Dumnezeu a pus chipul său în om, pentru ca omul 
să fie conștient de el, să reflecteze la el și să-l iubească. 
Omul nu putea face acest lucru, din cauza păcatului său, 
dacă Dumnezeu nu „înnoia și reforma” chipul. Și totuși, 
mintea raţională continua să fie creată „după asemănarea” 
înţelepciunii supreme a lui Dumnezeu. Prin urmare, trebuia 
ca fiecare „făptură înzestrată cu rațiune... să exprime prin 
activitatea ei voluntară acest chip care i-a fost imprimat 
prin puterea firii”. Acest lucru se întîmpla atunci cînd își 

folosea toate puterile pentru „a ţine minte, a înţelege și a 
iubi Binele suprem”. 

Chiar și Scriptura recunoștea valabilitatea activităţii 
rațiunii cînd lăsa pe seama alegerilor raţiunii problemele 
pe care le definea ca fiind „nedeterminate” de propria ei 
autoritate. Chiar și acele chestiuni care erau determinate 
de autoritatea Scripturii puteau să cadă sub incidenţa 
„necesităţii raționale” care să le trateze în termenii ei 
proprii. La acest nivel, astfel de aspecte nu puteau fi tra- 
tate „decît de rațiune”, care producea propria ei certitu- 
dine cu privire la teme precum existenţa lui Dumnezeu și 
realitatea naturii divine. Certitudinea la care conducea 
demonstraţia raţională venea din argumente „nu doar 
probabile, ci şi necesare” în sprijinul adevărului ultim. 
Era responsabilitatea filozofiei să „investigheze raţiunea 
tuturor lucrurilor, fie ele divine ori umane”, cu toate că 
logica, matematica şi fizica erau incapabile să pătrundă 
„acel adevăr în care stă mîntuirea sufletului”. O diferență 
fundamentală între gîndirea filozofică şi cea teologică era 
faptul că cea dintîi mergea dinspre etică spre teologie şi 
metafizică, pe cînd cealaltă pornea de la o concepţie asupra 
naturii lui Dumnezeu şi apoi se îndrepta către „faptele 
bune”. Începînd așadar cu „adevărul a ceea ce crede Bise- 
rica catolică în inima ei și mărturiseşte cu gura ei”, mintea 
creștină avea „să caute să descopere de ce acest lucru este 
adevărat”. Cel puţin în principiu nu exista nici un aspect 
al acestui adevăr către care să nu se poată îndrepta min- 
tea credincioasă în strădania ei de a înţelege. 

Cel mai important dintre aceste aspecte ale adevă- 
rului pentru gînditorii creştini ai epocii era existenţa lui 
Dumnezeu. Valabilitatea logică a „argumentului ontologic” 
al lui Anselm pentru existenţa lui Dumnezeu (definit ca 
fiind „acela decît care nu se putea gîndi ceva mai mare”) 
nu intră în sfera preocupărilor noastre, însă definiția în 
sine, da. Nu întîmplător, era o definiţie pe care Anselm o 
împărtăşea, nu doar cu propriii lui discipoli, ci şi cu 
Abelard, indiferent ce alte deosebiri teologice vor fi existat 
între ei. La baza gîndirii lui Anselm se afla concepţia cu 
privire la „o singură natură, mai înaltă decît toate lucrurile 
care sînt, suficientă sieși în starea de veșnică fericire”. 
Viziunea creştină tradițională a caracterului absolut al 
lui Dumnezeu, care fusese interpretat pînă atunci nu doar 
ca o afirmare explicită a revelaţiei divine, dar, în același 
timp, ca o axiomă a filozofiei naturale, devenea așadar 
încă o dată un principiu a cărui demonstrare nu depindea 

de o acceptare a autorităţii Scripturii și a tradiţiei, dar 
era împărtășit de toţi cei care gîndeau limpede, creştini 
sau nu. Din acest principiu decurgea în mod raţional 
ideea că toate celelalte realități existau prin această rea- 
litate ultimă şi că nu putea exista o sursă multiplă a 
lucrurilor, ci una singură. Dincolo de autoritatea revela- 
ției, așadar, „sînt multe feluri în care putem dovedi că nu 
există decît un singur Dumnezeu”. Aşa cum spunea apos- 
tolul Pavel, evidenţa lucrărilor creaţiei îi făcuse pe filo- 
zofii păgîni să recunoască nu doar existenţa, dar și unimea 
lui Dumnezeu. 

Totuşi, „odată ce un gînditor creştin ajunge în acest 
punct, nimic nu l-ar putea împiedica să aplice aceeași 
metodă în cazul tuturor dogmelor creștine”, nu doar în 
cazul existenţei și unicităţii lui Dumnezeu, ci și al Treimii și 
întrupării. Expresia desăvîrșită a doctrinei răscumpărării 
formulate de Anselm nu era Meditaţia asupra mîntuirii 
omului, bazată pe Scriptură şi pe tradiţie, ci De ce s-a 
făcut Dumnezeu om, care îşi propunea să dovedească doc- 
trinele cu privire la păcat şi mîntuire doar în limitele 
raţiunii, „punînd între paranteze, ca să spunem aşa, faptul 
istoric al creştinismului, imperativul dogmatic al revela- 
ției şi, mai ales, autoritatea Părinților şi a învăţaţilor” 
Bisericii. In acest demers el a fost urmat de Richard de 
Saint-Victor, care afirma că „este demonstrat pe baza 
rațiunii că Mijlocitorul dintre Dumnezeu și oameni tre- 
buie să fie Dumnezeu adevărat și om adevărat”. Richard 
recunoștea că există anumite aspecte ale credinţei care 
ar fi fost aproape imposibil de susţinut dacă nu le-ar fi 
transmis tradiţia catolică. Deşi existau doctrine care erau 
„mai presus de rațiune, dar nu dincolo de ea”, precum cele 
referitoare la unicitatea lui Dumnezeu, alte doctrine „sînt 
mai presus de rațiune şi par să fie dincolo de rațiune sau 
chiar contrare ei”, cum ar fi „aproape toate lucrurile pe 
care ni se cere să le credem despre Treimea persoanelor”. 

Majoritatea acestor aspecte ale dogmei Treimii trebuie 
să fi venit ori „prin revelaţie”, ori „doar prin intermediul 
autorităţii”, însă nu chiar toate. Căci crearea omului după 
chipul lui Dumnezeu, idee folosită pentru validarea aces- 
tui efort de trecere de la credinţă la înțelegere cu ajutorul 
raţiunii, era, în opinia generală, o creare „după chipul 
Treimii”. Mai mult, Augustin considera că printr-o înţe- 
legere a naturii adevăratei iubiri se putea ajunge la 
cunoașterea Treimii. Studierea iubirii l-a făcut să ajungă 
la concluzia că „există trei entităţi: cel care iubeşte, cel 

care este iubit şi iubirea însăşi”. Plecînd de la această 
analiză, Richard de Saint-Victor interpreta Treimea pe 
baza iubirii, „însă concepţia lui Richard este oarecum 
diferită : atenţia lui este îndreptată în întregime înspre 
relaţiile personale” dintre fiinţele umane precum şi din 
sînul Treimii. Drept urmare, Richard insista asupra impli- 
caţiilor iubirii ca dovadă naturală a doctrinei Treimii. Nu 
putea să existe iubire acolo unde nu era decît o singură 
persoană ; de vreme ce Dumnezeu era întruchiparea bine- 
lui suprem și numai El merita iubire absolută, conse- 
cinţa logică era aceea că iubirea infinită întruchipată de 
Dumnezeu trebuie să fi avut întotdeauna un obiect infinit, 
chiar și atunci cînd nu existau făpturi create. Ca atare, o 
interpretare raţională a naturii iubirii, fără ajutorul 
revelaţiei, conducea la concluzia că „împlinirea iubirii are 
nevoie de o Treime a persoanelor”. Ideea lui Augustin cu 
privire la „urmele Treimii” din mintea omului, aşa cum 
fusese ea interpretată de Anselm, îi servise mentorului 
lui Richard, Hugo de Saint-Victor, drept justificare pentru 
teoria potrivit căreia „într-o anumită măsură raţiunea 
umană are puterea” să pătrundă adevărul Treimii, însă 
Richard a continuat efortul de a dovedi existenţa Treimii 
în mod raţional. În acest efort i s-au alăturat cei care au 
descoperit mărturii ale doctrinei Treimii la filozofii păgîni 
ai Antichității. 

Dacă era permisă aplicarea metodelor speculaţiei raţio- 
nale în cazul tainei Treimii, mergînd chiar pînă la argu- 
mentarea doctrinei cu privire la Filioque doar pe baza 
rațiunii, fără autoritatea Scripturii sau tradiţiei, ce putea 
împiedica pe cineva să înceapă cu aceeași metodă raţio- 
nală, dar să ajungă la concluzii care nu erau în acord cu 
doctrina ortodoxă? Richard se declara împotriva logicie- 
nilor şi a „pseudofilozofilor”, care erau preocupaţi mai 
mult de noutate decît de adevăr, precum și împotriva 
stiliștilor, care se temeau mai mult să nu încalce regulile 
gramaticianului Priscian decît să păcătuiască faţă de regula 
lui Hristos. Reînvierea generalizată a interesului pentru 
logică şi gramatică de-a lungul secolului al XII-lea și apli- 
carea acestor discipline în cazul teologiei, mai precis în 
cazul teologiei trinitare, au generat o serie de dispute şi 
speculaţii în legătură cu Treimea, și se pare că Richard a 
avut în vedere în atacurile sale tocmai unele dintre aceste 
aspecte. De la Părinţii capadocieni pînă la Hegel și dincolo 
de el, dogma niceeană i-a fascinat pe aceia dintre comen- 
tatorii ei înclinați către metafizică, mai ales atunci cînd, 

ca în veacurile al XII-lea și al XIII-lea, refamiliarizarea 
cu sistemele filozofice mai vechi a stîrnit un nou interes 
faţă de probleme îndelung neglijate. Implicaţiile doctri- 
nare ale acestor curente de gîndire, care se deosebeau de 
principiile lor dialectice ca atare, au avut un impact direct 
asupra ceea ce credea, propovăduia şi mărturisea Biserica 
în legătură cu Treimea. 

Întocmai ca în cazul viziunii trinitare a capadocieni- 
lor, relaţia dintre Trei şi Unu în sînul Dumnezeirii era 
strîns legată de problema universaliilor. Roscellinus de 
Compiăgne se pare că prezenta doctrina Treimii în con- 
textul unei teorii a universaliilor, potrivit căreia „substan- 
țele universale sînt doar sunete vocale”, așa încît, de pildă, 
culoarea nu avea o realitate de sine stătătoare care să se 
deosebească de un obiect colorat. Era, în opinia adversa- 
rilor săi, o ilustrare a acestei teorii faptul că Roscellinus 
susținea de asemenea că „în sînul Dumnezeirii, cele trei 
persoane ori sînt trei realități, [existînd] separat una față 
de alta (cum ar face trei îngeri) şi totuși [existînd] în așa 
fel încît să fie o singură voinţă şi putere, ori Tatăl și Duhul 
Sfint s-au întrupat” la fel ca şi Fiul. Din singura sa lucrare 
care a supravieţuit, o scrisoare adresată lui Abelard, reiese 
clar că argumentaţia lui Roscellinus avea la bază bine 
cunoscuta confuzie dintre teologia greacă și cea latină în 
ceea ce priveşte terminologia trinitară, în care grecii vorbeau 
despre „trei substanţe (hypostates), în timp ce latinii, 
întrucît foloseau termenul „substanţă” pentru a desemna 
ousia, vorbeau despre „o singură substanţă”. Din această 
perspectivă, Roscellinus putea afirma că „nimic altceva 
nu este substanţa Tatălui decît însuşi Tatăl şi nimic alt- 
ceva nu este substanţa Fiului decît însuși Fiul”. Prin urmare, 
erau „trei substanţe” în sînul Treimii. Se pare că într-ade- 
văr Roscellinus a mers pînă acolo încît să afirme că Treimea 
„ar putea fi cu adevărat numită trei Dumnezei dacă ne-ar 
îngădui uzanţele”. Citînd o sintagmă a lui Isidor, Roscellinus 
considera unitatea Treimii într-o „comunitate a maies- 
tăţii” mai curînd decît într-o „singularitate a maiestăţii”. 

Concepţia trinitară a lui Abelard era diametral opusă 
faţă de cea a lui Roscellinus, împotriva căruia a redactat 
un tratat despre doctrina Treimii. Deși nu exista nici 
un creştin cu discernămînt care să interzică o dezbatere 
raţională pe marginea credinţei, prin argumentaţia sa, 
Roscellinus transforma dialectica în sofistică. Abelard 
combătea ideea potrivit căreia „diversitatea persoanelor” 
din sînul Treimii presupunea „realităţi” diferite, așa cum 

susținea Roscellinus. Iar, pe de altă parte, nu putea să 
admită că alternativa era să se afirme că Tatăl și Duhul 
Sfint s-au întrupat. Doctrina care spunea că Tatăl l-a 
născut pe Fiul din veşnicie nu presupunea, aşa cum susţi- 
nea Roscellinus, că „substanţa naşte substanţă”. Căci nu 
era decît „o singură substanţă și o singură realitate” în 
sînul 'Treimii celor trei persoane, de vreme ce Dumnezeu 
era „întreit, nu potrivit unei diversităţi de substanţă, ci 
potrivit însuşirilor persoanelor”. Spre deosebire de afirma- 
țiile lui Roscellinus despre „trei Dumnezei” și despre „o 
comunitate a maiestăţii” mai curînd decît „o singularitate 
a maiestăţii” în sînul Treimii, Abelard declara că credinţa 
creştină „nu încetează să propovăduiască şi să recunoască 
o singularitate a unităţii, cu excepţia lucrurilor care ţin 
de distincţia dintre cele trei persoane, ...nu trei Dumnezei 
sau Domni” ; astfel, „cele trei persoane sînt cineva diferit 
fără a fi ceva diferit”. Dacă Roscellinus înclina către tri- 
teism prin teoriile sale, Abelard punea accentul pe unita- 
tea Dumnezeirii în aşa fel încît părea că pune în pericol 
distincţia dintre persoane, atribuindu-i uneia dintre per- 
soanele divine o lucrare care, „potrivit unirii firii lor, nu 
ne îndoim că aparţine tuturor”. Deşi „asumarea trupului 
este atribuită numai Fiului, iar noi ne naştem din nou 
«din apă şi din Duh», nu din apă şi din Tatăl ori din Fiul, 
totuşi activitatea întregii Treimi este prezentă în aceste 
[lucrări]”. În acest sens, se spunea că puterea îi aparține 
Tatălui, înţelepciunea, Fiului, iar dragostea, Duhului Sfînt. 

In prezentarea filozofică pe care o făcea doctrinei Trei- 
mii, Abelard știa că se bazează în mare măsură pe ceea ce 
„ne fusese transmis de Boethius”. Același Boethius, „catolic 
în virtutea credinţei lui nestrămutate în lucrurile care nu 
se văd, filozof în virtutea adevăratei lui cunoașteri a reali- 
tăţilor”, se afla și la baza speculațiilor trinitare ale lui 
Gilbertus Porretanus. Aceste speculaţii, potrivit relatărilor 
contemporane, l-au condus pe Gilbertus la o dispută pe tema 
distincţiei dintre Dumnezeu și esenţa lui și dintre natură 
şi persoană în sînul Dumnezeirii. S-a sugerat că „un prin- 
cipiu predomină în scrierile lui și este cu adevărat cheia 
sistemului lui Gilbertus, şi anume, faptul că nu există 
cunoaștere adevărată a unui obiect concret și material 
sau id quod, dacă mintea nu reușește să precizeze cauza sau 
id quo a fiecărei realităţi în parte din id guod şi nu o clasi- 
fică în funcţie de cele zece categorii aristotelice”. Acest 
principiu putea totuși să fie aplicat „doar lucrurilor create”, 
în timp ce „în chestiunile teologice unele lucruri [trebuie 

tratate] în mod asemănător, dar altele, în mod diferit”. 
Limbajul teologiei nu era la fel de precis și de bogat în 
capacitatea sa de a face deosebirea între sinonime precum 
era limbajul filozofiei, dar într-o anumită măsură princi- 
piul fundamental al gîndirii lui Gilbertus se potrivea şi în 
cazul teologiei, din moment ce „problema pentru el este în 
esenţă legată de predicaţie și de logică”. Căci era de ase- 
menea adevărat în legătură cu Dumnezeu că „există o 
singură esenţă, nedespărţită, simplă şi solitară, prin care 
Unul cel Veșnic a fost, este şi va fi Dumnezeu”. Tocmai 
prin această unică esenţă cele trei persoane ale Treimii 
erau una, aşa încît esenţa era „predicată în legătură cu 
cele Trei în comun, separat şi colectiv”. Dar întrucît nu 
era decît o singură divinitate care aparţinea celor Trei, 
ele erau „un unic Dumnezeu prin [această] unitate”. Fie- 
care dintre ele era „substanţă” de sine stătătoare, dar 
întrucît „aceeaşi substanţă este predicată în legătură cu 
cele Trei [persoane] la modul colectiv, ...este cu adevărat o 
unică substanţă”. Erau „una prin însuşirea esenței, simplă 
şi fără nici o compoziţie”. In pofida paralelelor care puteau 
fi citate din Augustin, această distincție din sînul Treimii 
dintre „acela care este” şi „acela prin care este” a stîrnit în 
mod inevitabil suspiciunea. 

Aplicarea categoriilor, „mai degrabă logice decît teolo- 
gice”, în cazul dogmei Treimii de către Roscellinus, Abelard 
şi Gilbertus a condus la concluzii teologice oarecum diver- 
gente, însă aplicarea a fost suspectă în fiecare dintre 
cazuri și a condus în fiecare dintre ele la condamnarea 
oficială din partea Bisericii. Roscellinus a fost condamnat 
de Sinodul de la Soissons din 1092 pentru că propovăduise 
triteismul, ceea ce l-a determinat să-și retracteze teoria. 
Abelard, care a invocat condamnarea de la Soissons împo- 
triva lui Roscellinus ca dovadă a ereziei, a fost el însuşi 
criticat pentru doctrina sa cu privire la Treime, precum și 
pentru alte concepţii teologice, de către Bernard, care l-a 
acuzat că „a încercat să discrediteze meritul credinţei 
creştine fiindcă el presupune că prin raţiunea umană 
poate înţelege tot ceea ce este Dumnezeu”. Mai precis, el 
a fost acuzat, cu toată insistența lui asupra egalităţii celor 
trei persoane din sînul Treimii, de a fi atribuit „putere” 
numai Tatălui, nu şi Fiului sau Duhului Sfînt, negînd în 
felul acesta doctrina catolică a Treimii. Și Gilbertus şi-a 
cîștigat adversitatea lui Bernard, care l-a acuzat de susţi- 
nerea ideii „că există un lucru prin care Dumnezeu este 
ceea ce este, dar care nu este Dumnezeu”, în vreme ce 

discipolul lui Bernard acuza că Gilbertus afirma „o formă 
în sînul Dumnezeirii prin care Dumnezeu este ceea ce 
este, dar care nu este Dumnezeu”. Cu acuzaţii de o aseme- 
nea gravitate îndreptate împotriva lui, Gilbertus a fost 
condamnat la Sinodul de la Reims din 1148, care a decre- 
tat „că nici o rațiune în teologie nu trebuie să facă o 
distincţie între fire și persoană [în cadrul Treimii)” şi nici 
între Dumnezeu ca Treime şi esenţa sa. 

Indiferent dacă aceste condamnări au tranșat sau nu 
provocările la adresa formei primite a dogmei Treimii, ele 
nu au reușit să rezolve problemele implicite ridicate de 
către aceşti trei dialecticieni. Căci toți au readus în discu- 
ție, fiecare în felul său, problema relaţiei dintre doctrina 
tradițională şi speculaţia teologică sau, încă şi mai impor- 
tant, problema metodei teologice, iar această problemă 
nu putea fi soluționată prin simplul îndemn ca „învățații 
Bisericii să studieze artele divine, nu artele liberale, şi 
să-i imite pe apostoli, nu pe filozofi”. Căci cercetările 
logice, gramaticale şi dialectice din veacurile al XII-lea şi 
al XIII-lea aveau să-şi urmeze cursul, cu rezultate care 
vor influenţa definitiv istoria filozofiei ; însă păstrarea și 
cultivarea tradiţiei și doctrinei catolice își aveau propria 
sarcină de administrare a moștenirii patristice într-un 
mod respectabil din punct de vedere intelectual. Insăşi 
legitimitatea acestei misiuni a fost pusă sub semnul între- 
bării de toate aspectele pe care le-am prezentat aici: contra- 
dicţiile dintre Părinţi, provocările altor interpretări ale 
doctrinei creștine, întîlnirile cu alte sisteme de credinţă şi 
întrebările ridicate de rațiune. Pentru ca tradiţia, cre- 
dinţa și cultul Bisericii să fie afirmate trebuia găsită o 
metodă a teologiei care să poată răspunde provocărilor 
raţiunii fără să capituleze în faţa lor și care să poată în 
același timp să ţină piept şi celorlalte contraargumente 
ale epocii. Secolul al XIII-lea a reprezentat o combinaţie 
aparte între toate aceste contraargumente şi capacitatea 
teologică de a le face faţă. 

Fie că a fost sau nu „cel mai măreț dintre veacuri”, secolul 
al XIII-lea ocupă totuși un loc special în istoria creştină- 
tăţii. Era epoca Papei Inocenţiu al III-lea și a împăratului 
Frederic al II-lea, a Sfîntului Dominic și a Sfîntului Francisc 
din Assisi, a lui Albert cel Mare şi a lui Roger Bacon, a lui 
Toma de Aquino şi Bonaventura, a lui Giotto și a lui 
Dante, a celei de-a patra cruciade și a celui de-al patrulea 
Conciliu de la Lateran. A început cu o papalitate deținînd 
controlul absolut asupra societăţii europene ; s-a încheiat 
cu o papalitate complet destrămată, pe punctul de a se 
refugia la Avignon. Probabil că viziunea creștină asupra 
lumii şi asupra omului nu mai jucase niciodată, şi nici nu 
avea să mai joace vreodată un rol atît de hotărîtor în 
viaţa intelectuală. Meditaţia filozofică, îndelung eclipsată, 
şi-a reintrat în drepturi, iar atenţia s-a reîndreptat în 
mod serios asupra chestiunilor de ordin științific. S-au 
scris și s-au dezbătut zeci de sisteme de teologie spe- 
culativă, între care Summa Theologica a lui Toma de 
Aquino (cunoscut și sub denumirea, de altfel mai adec- 
vată, de Summa Theologiae), care continuă să fie singura 
lucrare de acest gen ce poate fi regăsită pe aproape orice 
listă a marilor cărţi. În istoria „teologiei”, înțeleasă ca 
teologie sistematică, secolul al XIII-lea a fost fără îndoială 
unul dintre cele mai importante. 

În mod paradoxal însă, a fost mult mai puţin important 
în istoria dezvoltării „doctrinei creștine” aşa cum o defi- 
nim în această lucrare și în istoria „teologiei” așa cum am 
definit-o în acest volum. La cel de-al patrulea Conciliu de 
la Lateran din 1215, doctrina prezenţei reale a trupului şi 
sîngelui lui Hristos în Euharistie a fost definitiv transpusă 
în dogma transsubstanţierii ; însă această realizare doctri- 
nară aparţinea mai curînd secolului al XII-lea decît seco- 
lului al XIII-lea. La Conciliul de la Lyon din 1274 au fost 
dezbătute și rezolvate, chiar dacă numai temporar, aspectele 
doctrinare care făcuseră obiectul disputei dintre Răsărit 

și Apus, însă foarte puţine lucruri aveau să se schimbe în 
urma hotărîrilor conciliului. Deși scolasticii speculau intens 
pe tema naturii îngerilor, doctrina Bisericii continua să 
fie reticentă în legătură cu acest subiect, mulțumindu-se 
să reafirme mărturisirea de la începutul crezului niceean, 
anume că Dumnezeu este Creatorul „tuturor celor văzute 
și nevăzute”, adică atît al făpturilor „îngereșşti, cît şi al 
celor pămîntești”. Realitatea Bisericii ca instituţie, în vea- 
cul al XIII-lea, era mai impresionantă decît doctrina Bise- 
ricii ca obiect al credinţei. După cum vom avea ocazia să 
observăm, secolul al XII-lea a rezumat întregul orizont al 
doctrinei medievale a Bisericii mult mai bine decît secolul 
al XIII-lea; pe de altă parte, de-abia în secolul al XIV-lea 
avea să înceapă dezvoltarea doctrinei: „primul tratat despre 
Biserică din istoria teologiei”, cel al lui Iacob din Viterbo, 
a apărut în 1301-1302, urmat aproape imediat de cele ale 
lui Aegidius de Roma și loan de Paris. Nu întîmplător 
termenul summa devenise tot mai popular ca o modalitate 
de a descrie și adesea de a intitula o lucrare teologică, dat 
fiind că principala contribuţie a acestei perioade la istoria 
doctrinei avea să fie rezumarea şi sistematizarea, mai 
curînd decît dezvoltarea. 

Totuşi, aşa cum ne arată exemplele lui Grigore cel 
Mare și Maxim Mărturisitorul, merită să fie considerată o 
formă de dezvoltare doctrinară o epocă ce rezumă într-un 
întreg sistematizat doctrinele dezvoltate în veacurile pre- 
cedente. În plus, aceste două exemple sugerează faptul că 
o astfel de realizare serveşte adesea perioadei următoare 
drept punct de plecare pentru o dezvoltare viitoare. La fel 
s-a întîmplat şi cu secolul al XIII-lea. Reanalizarea critică 
a sistemelor sale de-a lungul secolelor al XIV-lea și al XV-lea, 
şi mai ales în secolul al XVI-lea, a adus schimbări profunde 
în viaţa și învăţăturile Bisericii. Reintegrarea tradiţiei 
catolice realizată în secolul al XIII-lea continua să consi- 
dere un adevăr mai presus de orice îndoială, aşa cum 
făcuse teologia catolică în Răsărit şi în Apus încă de la 
începuturile Bisericii, faptul că mărturiile autentice ale 
tradiţiei și mesajul autentic al Bibliei aveau să fie mereu 
în deplin acord. Însă ce avea să se întîmple cînd, în diferite 
grade 'de radicalism şi cu diferite grade de consecvență, 
protestantismul avea să pună Scriptura faţă în faţă cu 
tradiţia şi să respingă mai întîi autoritatea şi apoi o mare 
parte din conţinutul acestei tradiţii catolice ? In relaţie cu 
dezvoltările Evului Mediu precum și cu cele ale Reformei, 
acest secol avea să fie „un moment de cumpănă în istoria 

religiei” şi în istoria doctrinei, o summa theologica nu 
doar în cartea astfel intitulată, ci și prin ceea ce credeau, 
propovăduiau și mărturiseau mulți purtători de cuvînt ai 
Bisericii, în ciuda diferenţelor semnificative dintre ei în ceea 
ce privește concepţia filozofică şi formularea sistematică. 


Reintegrarea tradiţiei catolice 


În principiu, nu a existat niciodată de-a lungul evoluţiei 
teologiei medievale vreo ameninţare la adresa „integrită- 
ţii tradiţiei catolice” pe care se întemeia, cu excepţia celei 
venite din partea unor eretici care și-au cîștigat acest 
renume din cauza faptului că respingeau autoritatea tradi- 
ției. Însă controversele epocii carolingiene au demonstrat 
că tradiţia era cu mult mai puţin integrată decît se cre- 
zuse, iar clarificarea doctrinei prezenţei reale a avut drept 
corolar recunoașterea faptului că invocarea autorităţii lui 
Augustin și a altor Părinţi ai Bisericii nu era tocmai potri- 
vită pentru rezolvarea unui conflict doctrinar. Prezentarea 
de către Abelard a contradicţiilor din cadrul tradiţiei, deşi 
nu avea în intenţie discreditarea autorităţii ei, a reușit 
totuşi să atragă atenţia asupra acestei probleme. Același 
Abelard împreună cu cîţiva dintre contemporanii săi au 
adus în discuţie statutul tradiţiei doctrinare prin reluarea 
dezbaterii în legătură cu dogma Treimii. Reintegrarea 
tradiţiei catolice a constat, prin urmare, în lămurirea 
normelor doctrinei ortodoxe și în reafirmarea celei mai 
preţuite dintre dogmele sale. Ambele demersuri au fost 
posibile graţie compilației de citate din operele Părinților 
realizată de Petru Lombardul, „Maestrul Sentințelor”, şi 
graţie contribuţiei comentatorilor pe marginea acestor 
Sentinţe, în număr de peste o mie. 

Fundamental pentru programul Sentinfțelor şi pentru 
cel al comentatorilor acestei lucrări de-a lungul secolelor 
al XII-lea și al XIII-lea a fost reafirmarea lui Augustin. În 
compilaţia lui Petru Lombardul, „Augustin este citat foarte 
des, în aproape 950 de pasaje sau, dacă includem şi cita- 
tele din scrierile care cu siguranţă îi sînt atribuite în mod 
fals, în peste o mie de pasaje, ceea ce înseamnă că este 
citat cu o frecvenţă de peste două ori mai mare faţă de toţi 
ceilalți Părinţi la un loc”. Această dependenţă față de 
Augustin a continuat să domine secolul al XIII-lea. În 
lucrarea sa de sistematizare a doctrinei creștine, Brevilo- 
quium, Bonaventura îşi încheia fiecare capitol cu „opinia 


Bon. Srev. 3.5 ;36 ;3.8 
(Quaracchi 5: 235 ;235 ;237) 


Bonav. Quaest. disp. 4 
(Quaracchi 5: 23) 


Gilson (1926) 117-118 


Tom. Aq. S$.]: 1.39.5ad1 
(Ed. Leon. 4: 405) Tom. Aq. 
Graec. pr. (Ed. Leon. 40:71) 


Aug. Praed. sanct. 1.2 (PL 
44:961) 


Vezi vol. I, pp. 327-340 


Vezi supra, pp. 121.122 


Ans. Cur: d. h. 1.18 (Schmitt 
2: 16-84) 


SUMMA THEOLOGICA 293 


lui Augustin, care trebuie crezută”, cu ceea ce „spune 
Augustin cu adevărat” şi ceea ce „explică preaînvăţatul 
Augustin”. Augustin era, fără nici o îndoială, „cel mai 
autentic învăţat dintre toţi comentatorii Sfintei Scrip- 
turi”. Pentru a-și duce la bun sfîrșit critica augustiniană, 
Toma de Aquino a apelat tot la tradiţie şi a încercat „să 
restabilească adevărul salvîndu-l pe Sfîntul Augustin din 
contextul compromițător” al platonismului său, dar, în 
acelaşi timp, păstrînd intactă substanţa ortodoxă a doctri- 
nei augustiniene. Cu toate că Toma a formulat principiul 
său general — potrivit căruia atunci cînd „Sfinţii Părinţi 
treceau uneori dincolo de hotarele limbajului precis..., nu 
trebuie să intrăm în amănunte legate de exprimarea lor, 
ci să o interpretăm corect” — ca răspuns la un citat proble- 
matic din Augustin, el a aplicat totuşi acest principiu şi 
altor Părinţi. Nu exista nici o doctrină a credinţei creștine 
căreia să nui se potrivească această reafirmare a tradiţiei 
augustiniano-catolice, însă atît ambiguităţile augusti- 
nismului însuşi, cît și istoria anterioară a teologiei medie- 
vale au făcut ca anumite întrebări să nu poată fi evitate. 
Cea mai evidentă dintre aceste întrebări era doctrina 
predestinării. Încă din timpul vieţii, Augustin se confrun- 
tase cu anumiţi „confraţi” care se temeau de consecinţele 
concepțiilor lui cu privire la predestinare, scriind în replică 
tratatele (care ar putea fi două părţi ale unui singur tra- 
tat) Despre predestinarea sfinţilor şi Despre darul perseve- 
renței. Controversele veacului următor au lăsat nerezolvată 
problema predestinării şi i-a revenit secolului al IX-lea 
sarcina de a o readuce în discuţie. Și această discuţie s-a 
încheiat nelămurit, fără o formulare clară a unei doctrine 
ortodoxe cu privire la temele dezbătute. Unul dintre aspec- 
tele fundamentale ale conflictului pe tema predestinării din 
secolul al IX-lea fusese relaţia dintre dreptatea și mila lui 
Dumnezeu. Doctrina mîntuirii prin satisfacția mijlocită şi 
adusă „dreptăţii” (rectitudo) lui Dumnezeu de către moartea 
lui Hristos, Dumnezeu-Omul — elaborată de Anselm în lucra- 
rea sa De ce s-a făcut Dumnezeu om, dar împărtăşită și 
de alţi purtători de cuvînt ai teologiei Bisericii din veacul 
al XII-lea — era un mod de a trata relaţia dintre dreptate şi 
milă ; dar datorită accentului pus pe alegerea divină ca bază 
a creaţiei și mîntuirii omului, doctrina despre răscumpă- 
rare elaborată de Anselm a obligat la o repunere în discu- 
ție a doctrinei augustiniene cu privire la predestinare. 
Însuși Anselm a fost cel care a iniţiat această repunere 
în discuţie. Recunoscînd că se putea spune că într-un 

anumit sens Dumnezeu predestina faptele rele, dar numai 
fiindcă le cauza ca fapte, fără a cauza răul din ele, Anselm 
formula un principiu care să clarifice acele pasaje din 
scrierile lui Augustin şi ale altor Părinţi, şi chiar și din 
Scriptură, în care se spunea că Dumnezeu predestina ceva 
rău. Anselm a rezolvat paradoxul liberului arbitru al omului 
şi al predestinării prin soluţionarea paradoxului mai 
general al liberului arbitru al omului și al preştiinţei lui 
Dumnezeu. Libertatea și preștiinţa nu erau incompatibile 
nici chiar în cazul păcatului omenesc, întrucît modul pre- 
cis de exprimare a relaţiei lor era următorul: „Dumnezeu 
ştie din veșnicie că nu este neapărat necesar ca eu să 
păcătuiesc”. Deoarece la Dumnezeu nu este nici trecut, 
nici viitor, ci doar un prezent veşnic, era — așa cum se 
arătase în controversa pe tema predestinării — nepotrivit 
să se vorbească de parcă Dumnezeu ar fi ştiut în trecut 
ceea ce avea să se întîmple în viitor, căci „în veșnicie este 
prezent în chip imuabil tot adevărul și doar adevărul”. 
Așadar, Dumnezeu nu predestina de fapt nimic, de vreme 
ce „toate lucrurile sînt prezente în Ei în acelaşi timp”. 
Prin urmare, din analiza preştiinţei, se putea trage urmă- 
toarea concluzie firească : „toate argumentele prin care 
am dovedit mai sus că liberul arbitru nu este incompatibil 
cu preştiinţa arată de asemenea că este compatibil cu 
predestinarea”. 

Curînd, printr-un proces menţionat anterior, Anselm 
avea să se alăture listei de autori consideraţi drept auto- 
rităţi în domeniu. Peste aproape o generaţie, într-o lucrare 
pe tema predestinării se scria că „teologi de seamă au 
redactat numeroase tratate cu acest subiect”, și apoi, fără 
a menţiona numele lui (şi a nici unuia dintre acești „teo- 
logi de seamă”), se cita definiţia lui Anselm despre „alege- 
rea liberă”. Deşi se pare că nici Petru Lombardul nu a 
făcut vreo referire la concepţia lui Anselm despre pre- 
destinare în compilaţia sa de citate pe această temă, cei 
care au făcut comentarii pe marginea Sentinfelor sale s-au 
bazat pe interpretarea lui Anselm pentru explicarea dis- 
tincţiilor lui Petru Lombardul. Cărţile lui Anselm despre 
căderea diavolului și despre armonia dintre liberul arbitru, 
pe de o parte, și preştiința, predestinarea şi harul lui 
Dumnezeu, pe de altă parte, erau amintite de Alexandru 
de Hales, în comentariile sale despre predestinare, și de 
Toma de Aquino în explicaţia pe care o oferea pentru căde- 
rea diavolului, precum şi de către Bonaventura, în încer- 
carea sa de a lămuri de ce preștiinţa divină şi predestinarea 

divină nu impuneau nici o constrîngere asupra liberului 
arbitru al omului și nu distrugeau nici măcar liberul arbi- 
tru al demonilor. Bonaventura enumera cîteva autorităţi — 
două citate din Noul Testament, unul din Augustin și unul 
din Anselm -— în sprijinul învăţăturii potrivit căreia nu 
Dumnezeu era Autorul învîrtoșării inimii păcătosului. 
Făcînd referire la aceleaşi aspecte în comentariul său pe 
marginea Sentințelor lui Petru Lombardul, Toma de Aquino 
vorbea despre consensul a „ceea ce spun sfinţii într-un cor 
comun”, mai precis Dionisie, Augustin şi Anselm: „că 
motivul pentru care cineva nu are har este faptul că a 
refuzat să-l primească şi nu că Dumnezeu a refuzat să i-l 
acorde”. 

Modelul stabilit de Anselm pentru interpretarea predes- 
tinării putea fi lesne recunoscut la acești comentatori și 
din faptul că puneau accentul pe problema preștiinţei 
divine pe care o considerau esenţială pentru predestinare. 
Augustin arăta, potrivit unei compilaţii a Sentințelor, „că 
predestinarea şi condamnarea nu pot fi fără preștiinţă”. 
Dacă „preştiinţa este înţeleasă în sens strict”, susținea 
Albert, „nu există predestinare fără preştiinţă”. Ei erau 
interesaţi mai ales de implicaţiile pe care le avea asupra 
predestinării faptul că Dumnezeu cunoaște întîmplările 
viitoare — „nu succesiv..., cum [le cunoaştem] noi, ci simul- 
tan”. Într-o relatare cu privire la certitudinea predesti- 
nării, Toma de Aquino respingea ideea că „Dumnezeu nu 
cunoaşte întîmplările viitoare decît potrivit cu ceea ce sînt, 
cu alte cuvinte, că știe că aceste evenimente au un carac- 
ter contingent”, căci aceasta ar fi însemnat „că Dumnezeu 
nu știe mai multe despre mîntuirea omului decît știe 
omul”. Răspunsul lui Bonaventura la problema certitudi- 
nii predestinării avea legătură directă tot cu preştiinţa. 
Deşi se admitea, pe baza distincţiei dintre contingenţă şi 
realitate, „că în privinţa numărului celor aleşi nu există o 
certitudine mai mare decît în privinţa numărului altor 
întîmplări viitoare”, totuşi, „întrucît preştiinţa divină este 
infailibilă şi prin urmare lucrurile se întîmplă întotdeauna 
aşa cum le-a ştiut din veșnicie [Dumnezeu]”, predestina- 
rea la mîntuire era absolut sigură. Din axioma fundamen- 
tală potrivit căreia Dumnezeu, ca principiu primordial, 
„cunoaşte toate lucrurile în chip desăvîrşit prin propria 
sa fiinţă” rezulta că el „cunoaşte lucrurile contingente în 
mod infailibil” şi, ca atare, predestinarea era sigură. 

Totuşi, Bonaventura nu își întemeia certitudinea pre- 
destinării doar pe infailibilitatea preștiinţei lui Dumnezeu, 

ci şi pe caracterul imuabil al „planului şi hotărîrii” fi 
Dumnezeu. Căci, aşa cum preciza Toma de Aquino, „se 
crede că numărul celor predestinaţi îi este bine cunoscut 
lui Dumnezeu, nu doar graţie cunoașterii sale, adică a 
faptului că ştie câţi vor fi mîntuiţi — căci în felul acesta îi 
sînt bine cunoscute lui Dumnezeu numărul picăturilor de 
ploaie și numărul firelor de nisip din mare —, ci grație 
alegerii şi voinţei lui”. Insistenţa lui Toma de Aquino 
asupra alegerii și voinţei mai curînd decît asupra pre- 
ştiinţei fusese anticipată prin învăţătura potrivit căreia 
cauza îndreptăţirii nu era ceea ce Dumnezeu știuse din 
veșnicie în mintea sa, ci ceea ce hotărîse din veşnicie în 
mila sa, şi prin învăţătura augustiniană potrivit căreia 
„lisus Hristos este lumina cea mai strălucitoare a pre- 
destinării”. Consecvent acestei idei, Toma de Aquino, în 
cuprinsul aproape fiecărui articol al studiului său despre 
doctrina predestinării, vedea o strînsă legătură între această 
doctrină şi doctrina cu privire la providenţa divină. Era 
cu atît mai surprinzător cu cît el susținea că predestinarea 
aparține în primul rînd intelectului divin, în vreme ce 
Bonaventura o atribuia mai ales voinţei divine. În același 
timp, Bonaventura avertiza împotriva definirii voinţei lui 
Dumnezeu drept o „cauză a cauzelor și o rațiune a rațiu- 
nilor” cu caracter arbitrar, care alegea pe cine dorea doar 
fiindcă așa dorea ; căci, „în dorinţa noastră de a ridica în 
slăvi voinţa lui Dumnezeu, s-ar putea ca mai degrabă să o 
micşorăm” înlăturînd taina doctrinei predestinării. 
Avertismentul a venit cu ocazia apărării unei afirmații 
cu privire la predestinare care includea și ideea că predes- 
tinarea „nu îşi are cauza în meritul [omului]”. Căci ten- 
taţia era să se evite impresia arbitrariului predestinării, 
susținindu-se că la temelia ei se află preștiinţa lui Dumnezeu 
în legătură cu felul cum vor acţiona oamenii. Era o ten- 
taţie căreia îi căzuse victimă însuși Augustin. Într-un 
comentariu pe marginea pasajului biblic, „pe Iacob l-am 
iubit, iar pe Esau l-am urît”, el sugerase că deosebirea 
avea la bază preștiinţa divină în legătură cu cei doi. Totuşi, 
ulterior, înfruntînd controversele pelagiene, Augustin a 
retractat această teorie, fiindcă orice diferenţiere de acest 
fel între cei mîntuiţi şi cei osîndiţi ar fi echivalat cu o 
negare a întîietăţii harului. Concepţia din perioada de 
maturitate a lui Augustin avea să devină o parte funda- 
mentală a diferitelor compilaţii de teologie patristică, pre- 
cum şi un îndemn la o cercetare mai amănunţită. Sen- 
tințele lui Gandulf din Bologna evidenţiau schimbarea în 

concepţia lui Augustin, iar Hugo de Saint-Victor, atribuind 
unor teologi ideea că Dumnezeu îl alesese pe Iacob în 
temeiul preştiinţei că acesta avea să fie credincios, invoca 
respingerea acestei idei de către Augustin. Oricare i-ar fi 
fost sursele, Petru Lombardul preciza — făcînd şi el refe- 
rire la „unii” [teologi] care credeau altceva - faptul că în 
cele din urmă Augustin a pus accentul pe alegerea prin 
har fără nici o menționare a meritului cunoscut din veş- 
nicie. Pe această bază, comentatorii Sentinţelor descope- 
reau în tratatul lui Augustin, Despre predestinarea sfin- 
filor, afirmaţii potrivit cărora „Dumnezeu nu ne-a ales 
fiindcă a știut că vom fi astfel de oameni, ci ca să fim 
astfel de oameni”. Mai mult, „fără îndoială că citirea repe- 
tată, prelungită dincolo de antologii, a operelor De prae- 
destinatione sanctorum şi De dono perseverentiae a fost 
cea care l-a ajutat pe Sfintul Toma să descopere existenţa 
istorică a semipelagianismului și să sublinieze astfel cu 
mai multă putere, începînd cu lucrarea Contra gentiles, 
inițiativa lui Dumnezeu în pregătirea pentru primirea 
harului”. Augustin, nu ca o autoritate îndepărtată, ci ca o 
forță continuă, a devenit inspiraţia pentru o tranziţie de 
la o concepţie speculativă asupra harului la una soterio- 
logică — chiar dacă el a fost de fapt sursa amîndurora. 
Problematică în concepţia augustiniană despre har 
rămînea, la fel ca și în secolele al V-lea şi al IX-lea, doc- 
trina sa cu privire la osîndă, implicînd ideea că harul nu este 
universal. Învîrtoşarea inimii faraonului, asupra căreia 
discutaseră în contradictoriu Gottschalk și Hincmar, era 
încă o problemă. Autorii de compilaţii şi comentatorii din 
secolele al XII-lea și al XIII-lea s-au străduit să explice 
textele lui Augustin pe această temă. Petru de Poitiers îi 
atribuia lui Augustin o afirmaţie care se pare că nu era 
prezentă în scrierile lui autentice și potrivit căreia „aşa 
cum osînda lui Dumnezeu este lipsa dorinței Sale de a 
avea milă, tot astfel învîrtoșarea [inimii omului] este lipsa 
milei Sale”; osînda nu era, prin urmare, un act pozitiv al 
alegerii divine, ci un act negativ al „permisiunii” divine. 
Tot dintr-o lucrare atribuită lui Augustin, dar care nu fusese 
scrisă de el — de această dată Tratatul împotriva pelagie- 
nilor şi celestinilor, pe care Hincmar îşi întemeiase argu- 
mentaţia în disputa sa cu Gottschalk — Petru Lombardul, 
care susținea că „învîrtoșarea inimii este meritată de păca- 
tul întregii adunări osîndite [a neamului omenesc)”, cita 
așa-zisul principiu al lui Augustin, care fusese citat şi de 
Hincmar : „Această regulă trebuie respectată cu sfinţenie, 

că păcătoșii sînt ştiuţi din veşnicie întru păcatele lor, dar 
nu predestinaţi, însă că pedeapsa lor este predestinată”. 
Dar atunci cînd citau acest principiu în sprijinul unei 
„accentuări pronunţate” a distincţiei dintre predesti- 
nare și preștiinţă, atît Gandulf din Bologna, cît și Petru 
Lombardul îl identificau în tratatul lui Augustin Către 
Prosper şi Ilarie, adică Despre predestinarea sfinţilor, care 
era sursa unora dintre afirmaţiile despre osîndă atît de 
problematice pentru apărătorii lui Augustin. Aceeaşi con- 
fuzie privind autenticitatea citatelor din Augustin apărea 
şi la Alexandru de Hales. 

Chiar și această acceptare a soluţiei lui Hincmar (și a 
lui Pseudo-Augustin) privind problema osîndirii era legată 
de o reluare a concluziilor lui Augustin (Și: ale lui Gottschalk) 
referitoare la taina dublei predestinări. În afirmaţia potri- 
vit căreia „predestinarea este dublă”, Isidor rezuma teoria 
lui Augustin. Acesta din urmă apărase dreptatea divină 
care se manifestă în cazul osîndei, argumentînd că „dacă 
totul ar fi rămas sub pedeapsa dreptei osîndiri, atunci 
nimeni nu ar mai fi văzut mila harului mâîntuitor, dar 
dacă totul ar fi fost adus de la întuneric la lumină, atunci 
nimeni nu ar mai fi simţit asprimea pedepsei”. Parafra- 
zînd acest argument, Bonaventura reafirma „nevoia de 
tăinuire” a căilor Domnului, așa cum se spunea într-un 
pasaj din Epistola către Romani pe care Augustin îl citase 
constant în momentele decisive ale disputei pe tema dublei 
predestinări pe care o purtase cu adepţii pelagianismului : 
„O, adîncul bogăției și al înţelepciunii și al științei lui 
Dumnezeu ! Cît sînt de necercetate judecățţile Lui și cît de 
nepătrunse căile Lui!”. Toma de Aquino a încercat să 
punăîn armonie dragostea lui Dumnezeu cu osînda divină 
susținînd că, atunci cînd îi iubea pe toți oamenii și le 
dorea binele, Dumnezeu nu dorea tuturor acelaşi bine; 
„aşadar, în măsura în care El nu le doreşte [unora dintre 
ei] acest bine — mai precis, viaţa veșnică — se poate spune 
că îi urăşte sau că îi osîndește”. Această abţinere de la 
acordarea harului venea „din proprie voinţă”. În ceea ce 
priveşte afirmaţia din Noul Testament potrivit căreia 
Dumnezeu „voieşte ca toți oamenii să se mîntuiască”, 
afirmaţie care fusese atît de greu de explicat pentru 
Augustin, ea avea să fie lămurită prin diferitele mijloace 
propuse de Augustin. În plus, această afirmaţie trebuia 
înţeleasă ca avînd legătură cu „voinţa lui anterioară”, prin 
care a voit desfășurarea lucrurilor în mod relativ, în func- 
ție de felul cum răspundeau oamenii, mai curînd decît ca 


Tom. Aq. S.7. 1.23.4 ad 3 
(Ed. Leon. 4:276); Bonav. 
Sent. 1.40.3.1; 1.41.1.1 
(Quaracchi 1: 714; 728) 


Rom. 3,19 


Bonav. Sent. 1.41.1.2 
(Quaracchi 1:734) 


Vezi supra, pp. 83-85 


Alex. Hal. S.7. 1.445 


(Klumper 1:637-640); Tom. 


Aq.S.T. 1.31.1 ad5 (Ed. 
Leon. 4: 344) 


Vezi vol. li, pp. 211-226 


Vezi supra, pp. 285-290 


Schneider (1961) 5 
Petr. Lomb. Sent. 1.24.î.1 


(Spic. Bon. 1-II: 187); Alex. 


Hal. S.7. 1.366 (Klumper 
1:541) 


Vignaux (1935) 31-32 
Alex. Hal. Quaest. disp. 1.8 
(BFS 19:9) 


Chenu (1964) 274-275 


SUMMA THEOLOGICA 299 


avînd legătură cu „voinţa lui cu caracter de consecinţă, 
care înseamnă a voi la modul absolut”. Concluzia întregii 
chestiuni era un alt citat din Augustin în care se vorbea 
despre cît de departe este judecata divină de simţurile 
noastre, alături de îndemnul nu mai puţin augustinian: 
„Și în felul acesta discuţia despre predestinare trebuie 
încheiată fără să fi ajuns la o deplină înţelegere, pentru 
«ca orice gură să fie închisă şi ca toată lumea să fie vino- 
vată înaintea lui Dumnezeu», ale cărui judecăţi nu sînt 
deschise cercetării noastre, ci trebuie respectate într-o 
tăcere evlavioasă”. Atunci cînd Thomas Bradwardine, John 
Wycliffe, Martin Luther și Jean Calvin aveau să reia tema 
dublei predestinări, ei urmau să-şi înceapă demersul din 
perspectiva acestui neo-augustinism. 

Exista şi oa doua componentă a moștenirii augustiniene, 
a cărei interpretare fusese repusă în discuţie de Gottschalk 
în veacul al IX-lea; a fost apoi reintrodusă în timpul 
dezbaterilor din veacul al XII-lea și reafirmată în tratatele 
din veacul al XIII-lea, unde încă se mai făceau auzite 
ecourile disputei dintre Gottschalk și Hincmar cu privire 
la „întreita dumnezeire”. Deși avea statutul de cea mai 
neschimbătoare dogmă dintre toate dogmele imuabile ale 
adevăratei credinţe, doctrina Treimii reapăruse pe lista 
problemelor spinoase, nu doar din cauza conflictului cu 
Răsăritul pe tema purcederii Duhului Sfînt, ci şi din cauza 
speculațiilor „labirinturilor Franţei”, în special ale lui 
Petru Abelard şi Gilbertus Porretanus, precum și ale lui 
Roscellinus. Reacţia faţă de acest fenomen a fost „o îmbo- 
găţire a speculaţiei teologice mai ales în sfera doctrinei cu 
privire la Treime”, care a contribuit la rîndul ei la reafir- 
marea doctrinei augustiniene şi la reintegrarea tradiţiei 
catolice din această perspectivă trinitară. Implicaţiile gra- 
maticale și logice ale desemnării lui Dumnezeu drept 
„Ireime”, evidenţiate în veacul al XII-lea, i-au obligat pe 
Petru Lombardul şi pe comentatorii săi, pînă la Martin 
Luther inclusiv, să-şi pună din nou întrebarea „cum se 
poate ca cele trei persoane să fie una” şi să facă acest lucru 
„punînd în armonie aceste misiuni (ale celor trei persoane] 
cu însuşirile uneia sau celeilalte persoane care este tri- 
misă” în relaţia trinitară. Pînă la urmă totuşi, „în acord cu 
roadele pe care le culege din analiza lui Augustin, [Toma 
de Aquino] scoate la lumină relaţia originară dintre subiect 
şi obiectul cunoscut şi iubit într-o minte capabilă de a-l 
cunoaște şi a-l iubi pe Dumnezeu”. lar Bonaventura, care 
în concepţia lui despre Trei şi despre Unu „este influenţat 

de Alexandru [de Hales] într-o măsură mai mare decît în 
orice altă concepţie a lui”, a sistematizat această teorie 
într-o ontologie trinitară cu puţine paralele în istoria dac- 
trinei creștine. 

Mai întîi a trebuit să se facă faţă provocărilor venite 
din partea logicienilor și dialecticienilor. Adesea, fără să 
fi fost menţionaţi în mod direct, ei au ajutat la definirea 
domeniilor de dezbatere pe tema doctrinei Treimii. Astfel, 
de pildă, identificarea Tatălui drept „putere”, pentru care 
Abelard fusese condamnat de Bernard, era recunoscută 
ca fiind legitimă atîta vreme cît se referea la „ordinea” 
sau la originea persoanelor din sînul Treimii, din moment 
ce Tatăl era singura persoană dintre cele trei care nu se 
ivise dintr-o altă persoană. Ideea că distincţiile trinitare 
reprezintă ceva mai mult decît un fel de a vorbi, idee 
legată în mod explicit de Roscellinus, dar prezentă și în 
gîndirea altor critici, a fost respinsă pe motiv că, în mod 
asemănător, ereticii din vechime consideraseră aspectele 
privitoare la dogma Treimii ca fiind absolut formale. Refe- 
ririle erau adesea anonime, întrucît „doctrinele contestate 
nu erau proprietatea particulară” a nici uneia dintre părţi, 
chiar dacă doctrinele lui Gilbertus Porretanus au constituit 
destul de frecvent obiectul explicit al anatemei. Efortul 
lui Gilbertus de a realiza o distincţie între „aceea prin care 
Tatăl este Dumnezeu” și „aceea prin care Tatăl este Tată” 
era respins, la fel ca și distincţia pe care o făcea între 
„ceea ce este Dumnezeu” şi „ceea ce este în Dumnezeu”. În 
pofida asocierii ei cu Roscellinus, desemnarea celor trei 
ipostasuri drept „trei realităţi” putea fi legitimă, atîta 
vreme cît se amintea că „ele sînt una şi aceeași realitate 
supremă”, căci Augustin vorbise despre Tatăl, despre Fiul 
şi despre Duhul Sfînt ca despre „realităţi” la plural, dar 
totuși la singular. Răspunsul cel mai frecvent al lui Petru 
Lombardul la întrebările lui Gilbertus consta în referirea, 
de obicei printr-un citat din Ilarie, la transcendenţa şi 
caracterul de nepătruns al adevărului despre Dumnezeu. 
Comentatorii lui apărau această invocare a lui Ilarie și îl 
identificau pe Gilbertus drept obiectul criticii sale, iar cel 
de-al patrulea Conciliu de la Lateran din 1215 a luat 
hotărîrea neobișnuită de a declara: „Credem şi mărturi- 
sim asemenea lui Petru [Lombardul)” în privința:probleme- 
lor de natură trinitară ridicate de Gilbertus Porretanus și 
Ioachim de Fiore (într-o carte pierdută încă de pe-atunci). 

Cel puţin în parte, datorită acestor provocări, dar şi 
datorită unei cercetări intense a tradiţiei catolice, veacul 

al XIII-lea a dobîndit o conştiinţă mai profundă a locului 
central ocupat de doctrina Treimii (împreună cu corolarul 
ei, doctrina întrupării), în calitatea ei de învăţătură funda- 
mentală a credinţei creștine. Richard de Saint-Victor 
numea „cea mai sfintă şi mai adîncă taină a Treimii” „punc- 
tul suprem al credinţei noastre”. Petru Lombardul, citîndu-l 
pe Augustin, declara că „Treimea este unicul şi adevăratul 
Dumnezeu”. În consecinţă, mesajul central al religiei biblice, 
atît al Vechiului, cît şi al Noului Testament, care era 
unicitatea lui Dumnezeu mărturisită în Shema, depindea în 
ochii creştinilor de mărturisirea Treimii, de vreme ce „fără 
credinţa în Treime credinţa într-unul Dumnezeu nu este 
completă, fiindcă Treimea este unul Dumnezeu”. Toma 
de Aquino a rezumat mărturisirea trinitară. „Recunoaşte- 
rea Treimii în unitate”, afirma el, este rodul şi ţinta între- 
gii noastre vieţi”. Rezultatul reasimilării lui Augustin și a 
tradiţiei catolice în ceea ce priveşte doctrina Treimii a fost 
o serie de articole din Summa Theologica „fără egal în cali- 
tatea lor de mărturisiri precise ale credinţei creștine”. 
Pentru propriul său sistem, ca şi pentru reintegrarea tradi- 
ţiei, dogma Treimii a devenit hotărîtoare, astfel încît „doctrina 
Treimii este cheia întregii teologii afirmate în Summa”. 
Două aspecte specifice pe care Toma de Aquino le-a 
preluat de la Augustin pentru realizarea acestei mărturisiri 
complete a credinţei trinitare erau Filiogue şi chipul lui 
Dumnezeu. Dintre diferitele obiecţii ale teologilor răsăriteni 
la adresa ideii de Filioque, nici una nu era mai sensibilă 
ca acuzaţia că, prin introducerea noţiunii de purcedere a 
Duhului Sfînt din Fiul ca şi din Tatăl, Apusul îl transforma 
pe Fiul într-un al doilea „principiu” sau o a doua „sursă” ori 
„cauză” în sînul Treimii şi punea în felul acesta în pericol 
unitatea Dumnezeirii. Nu a ajutat prea mult faptul că un 
atît de influent susţinător occidental al doctrinei Treimii 
precum Ilarie de Poitiers putea fi invocat în sprijinul 
acuzaţiei, căci el spusese că Duhul Sfînt purcede „din 
Tatăl și din Fiul ca autori ai Lui” (/a] Patre et Filio 
auctoribus). Pe baza formulei lui Ilarie, unii teologi din 
veacul al XIII-lea spuneau că Tatăl și Fiul sînt amîndoi 
„inspiratori” ai Duhului Sfînt, iar Toma însuşi afirma 
iniţial, poate sub influenţa lui Albert cel Mare, că Tatăl 
și Fiul „inspiră și sînt inspiratori”. Pînă la urmă el, avea 
să modifice această afirmaţie şi, ca urmare a unei sugestii 
venite din partea lui Alain de Lille, avea să considere 


*  Pelikan foloseşte aici termenul spirator, inventat de el în limba 
engleză ; vezi volumul 2, p. 221, nota 1 (n.r.). 

acceptabil doar participiul, nu şi substantivul: „Tatăl şi 
Fiul inspiră amîndoi...., dar nu sînt doi inspiratori”. 

De la Augustin a preluat Toma această apărare a ideii de 
Filioque împotriva acuzaţiei de susţinere a două principii în 
sînul Dumnezeirii. Răspunzînd unei serii de obiecţii care 
conţineau citatul din Ilarie, el cita, deşi nu chiar ad litteram, 
ceea ce „spune Augustin, anume că Tatăl şi Fiul nu sînt 
două principii, ci un principiu al Duhului Sfint”. Tratatul 
lui Augustin Despre Treime era de asemenea sursa axiomei, 
citată și de alţii, „Tatăl este principiul întregii Dumnezeiri”, 
pe care se întemeia discuţia lui Toma dacă desemnarea 
Tatălui, şi doar a Tatălui, drept „principiu” era potrivită sau 
nu. Aceeaşi axiomă a apărut apoi într-o discuţie ulterioară, 
unde Toma identifica sensul în care era adevărat că Tatăl 
este principiul atît al Fiului, cât și al Duhului Sfînt, năs- 
cîndu-l pe primul şi purcezîndu-l” pe cel de-al doilea. Ca 
parte componentă a contraatacului său împotriva Răsăritu- 
lui, Toma, asemenea lui Alexandru de Hales, remarca o 
imprecizie în terminologia trinitară greacă în comparaţie cu 
cea a lui Augustin. „Grecii folosesc substantivul «cauză» şi 
substantivul «principiu» fără discriminare atunci cînd vor- 
besc despre Dumnezeu, în vreme ce teologii latini nu folosesc 
substantivul «cauză», ci doar substantivul «principiu». Moti- 
vul era acela că substantivul „cauză”, aplicat în cazul relaţiei 
dintre Tatăl şi Fiul, nu putea evita nuanţa de subordonare. 

Gîndirea lui Augustin era de asemenea sursa teoriei 
lui Toma de Aquino potrivit căreia chipul lui Dumnezeu, 
după care a fost creat omul, era chipul Treimii. Interpre- 
tarea pluralului din Facerea 1,26 „Să facem om după 
chipul şi asemănarea Noastră”, în lumina doctrinei orto- 
doxe despre Treime era o idee speculativă de o profundă 
„însemnătate istorică”. Exista un consens patristic atît în 
rîndul latinilor, cît şi al grecilor potrivit căruia pluralul 
făcea referire la Treime, dar se evidenția faptul „că printre 
autorii creștini greci nu există nici un precedent pentru 
analogiile trinitare ale lui Augustin”. Toma încerca să 
reflecte acest consens atunci cînd îi invoca pe loan Damas- 
chinul și pe Grigorie de Nyssa în calitate de autorităţi în 
privinţa chipului lui Dumnezeu, iar apoi prezenta un citat 
din Ilarie în care se spunea că omul a fost creat „după 
chipul comun” al Tatălui, al Fiului şi al Sfintului Duh, 
adică dumnezeirea lor comună, care era singulară, mai 
curînd decît după chipul deosebirii lor, care era întreit. Prin 
urmare, interpretarea trinitară a chipului lui Dumnezeu, 


* În original, spirating, vezi supra, p. 301, nota (n.r.). 

spre deosebire de interpretarea trinitară standard a tex- 
tului biblic despre creaţie, era profund influențată de 
Augustin, care reuşise de unul singur să îndrepte teologia 
apuseană în această direcţie. 

In interpretarea lui Toma cu privire la chipul lui 
Dumnezeu existau numeroase pasaje din Augustin, mai 
multe de fapt decît din toţi ceilalţi autori creştini la un 
loc. Aceste pasaje tratau aproape toate aspectele legate 
de chipul lui Dumnezeu. Deşi Toma dădea puţină atenţie, 
sau chiar deloc, doctrinei creaţiei după chipul lui Dumnezeu 
ca element de conflict între Augustin și opozanţii săi pela- 
gieni, el a comentat totuşi pe marginea interpretărilor lui 
Augustin cu privire la creaţie. Exista doar o singură refe- 
rire la Cetatea lui Dumnezeu, nu pasajul bine cunoscut 
din cartea a douăsprezecea în care Augustin rezumase 
învăţătura generală a Bisericii cu privire la creaţia după 
chipul lui Dumnezeu, ci un pasaj mai puţin cunoscut din 
cartea a unsprezecea, în care Augustin își prezentase în 
mod explicit teoria potrivit căreia „recunoaștem în noi 
înșine chipul lui Dumnezeu, adică, al Treimii supreme” şi 
prin urmare exista o treime în chip, fiind ceea ce sîntem, 
cunoscînd ceea ce sîntem și iubind ceea ce sîntem. O cerce- 
tare a numeroaselor citate pe această temă din lucrarea 
lui Augustin Despre Treime care apăreau în discuţia lui 
Toma, unele dintre ele prezente şi la Petru Lombardul și 
Alexandru de Hales, sugerează faptul că Toma de Aquino a 
orientat interpretarea pe care o dădea acestui tratat în 
mai multe direcţii, cea mai tipic augustiniană fiind „doc- 
trina psihologică a Treimii” văzută ca „minte, cunoaștere 
şi iubire” sau ca „memorie, înțelegere și voinţă”. 

Prezentarea pe care o facem aici a locului ocupat de 
doctrina Treimii în veacurile al XII-lea și al XIII-lea nu ar 
fi completă fără să acordăm o cît de mică atenţie modului 
în care „numărul trei îi inspiră uneori lui Petru Lombardul 
combinaţii ingenioase din care se ivesc teorii de înaltă 
spiritualitate”. Și acesta era un mod de a-şi asuma tradiţia 
augustiniană, unde „numerele... există separat, un fel de 
galaxie pe firmamentul minţii”. În predicile lui Petru 
Lombardul numărul „trei” apărea în tot felul de contexte, 
autorul ajungînd chiar să folosească avertismentul din 
Noul Testament cu privire la „pofta trupului, pofta ochilor 
și trufia vieţii” ca bază pentru luarea în considerare a 
unei treimi a răului, care corespundea treimii augustiniene 
a „memoriei, înţelegerii şi iubirii”. „De aceea ispititorul a 
propus trei lucruri”, spunea el în concluzie, „aşa încît să 

poată prin trei mijloace să-l despartă de Dumnezeu pe 
omul care se agăța de Dumnezeu în trei feluri ; astfel, cel 
care printr-o treime se asemăna Treimii putea printr-o 
treime să nui se mai asemene”. Mulţi dintre comentatorii 
lui Petru Lombardul s-au angajat în diferite speculaţii 
numerologice inspirate de doctrina Treimii, dar se pare că 
pentru nici unul dintre ei discuţiile trinitare nu au fost 
atît de importante ca pentru Bonaventura. 

„De vreme ce orice ştiinţă”, scria Bonaventura, „şi mai 
ales [deși nu doar] știința cuprinsă în Sfintele Scripturi, 
se ocupă de Treime înainte de orice altceva, fiecare știință 
trebuie în mod necesar să prezinte anumite urme ale 
acestei unice Treimi”. În tratatul său, Despre reducerea 
artelor la teologie, Bonaventura aplica această metodă 
trinitară în cazul diferitelor domenii de cercetare. Lucra- 
rea sa Prelegeri despre Hexaemeron nu doar că urma con- 
sensul patristic pentru găsirea dovezilor în sprijinul Treimii 
în textul biblic despre creaţie și în alte pasaje din Vechiul 
Testament, dar înseși alcătuirea și metoda de prezentare 
treceau de la o treime naturală la alta, cu unele treimi în 
cadrul altor treimi, toate văzute ca semne ale Treimii 
divine ; chiar şi cele trei ordine ale Bisericii — laici, prelați 
și contemplativi — corespundeau celor trei persoane ale 
'Treimii. Capitolele despre Treime din Breviloguium-ul lui 
Bonaventura erau o adaptare a dogmei în vocabularul 
tehnic al teologiei scolastice. Exemplul suprem al acestei 
tendinţe trinitare era probabil tratatul Despre întreita 
cale, unde, urmînd modelul lui Petru Lombardul și pe cel 
al lui Richard de Saint-Victor, Bonaventura formula pînă 
şi consecinţele căderii lui Adam ca „vinovăţie asumată, 
har irosit și slavă pierdută” și susținea că „din cauza 
păcatului originar, trei lucruri, mai precis părerea de rău, 
recunoştinţa și supunerea, sînt cerințe necesare pentru 
orice persoană”, în vreme ce înainte de cădere fusese 
nevoie numai de ultimele două. Ideea lui Bonaventura cu 
privire la „întreita cale” se baza pe o interpretare trinitară 
a pașilor tradiţionali către înălțarea mistică — purificarea, 
iluminarea și comuniunea — care erau apoi multiplicate 
în alte serii de tripleţi. 

Deși, la fel ca în cazul lui Augustin, în scrierile lui 
Bonaventura existau alte exemple de numerologie care 
nu erau direct legate de Treime, trinitarismul lui gene- 
ralizat era mai mult decît atît. Era mai curînd structura 
fundamentală sau „ordinea” realităţii create, precum și a 
celei necreate. Nu am exagera deloc dacă am spune că 

Bonaventura, pe baza lui Augustin, a dezvoltat o ontologie 
trinitară, potrivit căreia se putea vorbi despre o „existenţă 
triplă a lucrurilor [create]: existenţa în realitatea fizică, în 
minte și în «arta veșnică» sau înțelepciunea lui Dumnezeu. 
Prezentînd o astfel de ontologie trinitară, Bonaventura se 
dovedea a fi continuatorul gîndirii lui Augustin, care mutase 
doctrina Treimii dinspre concepţia liturgică și dogmatică 
asupra Creatorului către concepţia metafizică și psiholo- 
gică asupra făpturii create. Cu toate că acest tur de forţă 
augustinian se aflase la temelia doctrinei despre chipul 
lui Dumnezeu în cazul lui Toma de Aquino, se pare totuși 
că în această privinţă, ca și în altele, „tradiţionalismul 
augustinian” al lui Bonaventura a mers mai departe decît 
a fost dispus să meargă Toma de Aquino. Bonaventura 
și-a purtat treimile create prin întregul univers, transfor- 
mîndu-le în evidențe „manifeste” ale Treimii necreate, 
susţinînd de la treimea minţii pînă la Treimea în Dumnezeu 
(și nu doar de la Treimea divină pînă la o treime umană) 
cu o încredere în analogie care o depășea chiar și pe cea a 
lui Augustin, deşi recunoștea și el că, la drept vorbind, 
mintea lipsită de ajutor nu putea să cunoască „Treimea 
persoanelor, ci doar treimea unităţii, a adevărului și a 
bunătăţii ca însușiri” (appropriata). O astfel de reinte- 
grare a tradiţiei catolice era totuși incompletă și lipsită 
de apărare fără o analiză atentă a metodei de argumen- 
tare. Relaţia dintre dovezile venite pe calea tradiției și 
cele venite pe calea rațiunii, și prin urmare relaţia dintre 
credinţă și cunoaștere, era o parte indispensabilă a reafir- 
mării teologiei augustiniene. 


Teologie naturală şi metodă scolastică 


Încercarea unor gînditori creștini de a demonstra dogma 
Treimii cu ajutorul raţiunii naturale a adus problema 
metodei teologiei în centrul atenţiei, inclusiv relaţia ei cu 
metoda filozofiei. Întrucît preocuparea noastră în lucrarea 
de faţă nu este filozofia scolastică, ci doar teologia sco- 
lastică, și chiar și aceasta din urmă doar ca o declaraţie în 
legătură cu ceea ce credea, propovăduia și mărturisea 
Biserica, problema metodei teologice are relevanţă pentru 
prezentarea noastră doar în măsură în care a afectat 
conţinutul acestei declaraţii, nu și forma ei. Căutarea unei 
metode adecvate de afirmare a doctrinei creștine era un alt 
aspect important în cadrul reintegrării tradiţiei catolice 

prin repunerea în drepturi a Părinților Bisericii, mai ales 
a lui Augustin. Căci, așa cum sugerase Abelard atunci cînd 
trecuse în revistă contradicţiile din sînul tradiției şi cum 
arătase deja exemplul grăitor al lui loan Scotus Eriugena, 
cîteodată asemenea contradicții puteau fi rezolvate prin 
transpunerea lor în sfera discursului filozofic. De aceea 
metoda avea o importanţă doctrinară vitală. 

Baza doctrinară pentru o metodă care încerca să dove- 
dească Treimea pe calea raţiunii era o afirmaţie acceptată 
chiar şi de către cei care respingeau o astfel de încercare, 
şi anume că omul a fost creat după chipul Treimii. Mult 
mai importantă era credinţa în crearea după chipul lui 
Dumnezeu, care se afla la baza efortului de dovedire a 
existenţei lui Dumnezeu, dar nu a doctrinei Treimii. Însă 
doctrina cu privire la chipul lui Dumnezeu — fie el chipul 
Treimii ori, mai general, chipul Dumnezeului unic în min- 
tea omului — avea o bază doctrinară încă și mai solidă, 
care îi era esenţială creștinismului pentru folosirea demon- 
straţiei raţionale în cazul aspectelor legate de credinţă. 
Aceasta era bine cunoscuta distincţie augustiniană dintre 

Vezi vol. 1, pp. 289-340 natură și har. Căci doar dacă starea naturii, după cădere 
şi în pofida căderii, mai păstrase ceva din integritatea şi 
raționalitatea ei, se putea porni, pe căi raționale și fără 
ajutorul revelaţiei, demonstrarea realităţii şi unicităţii 
lui Dumnezeu. Pe de altă parte, doar dacă starea naturii 
ar fi acum lipsită de darul supraadăugat al harului se 
putea susține, cu argumente creştine, că anumite taine 
ale credinţei, mai precis Treimea şi întruparea, se aflau 
mai presus de natură şi de rațiune. 

Pe deplin conştient de aceste legături, Toma de Aquino 
prezenta chiar de la începutul tratatului său, Summa 
Theologica, întregul raționament pentru folosirea dovezi- 
lor ca demers teologic, spre deosebire de explicaţiile lui 
din alte lucrări, ca de pildă din comentariile asupra lui 
Aristotel, în ceea ce priveşte semnificaţia filozofică a unor 
astfel de dovezi. După ce exprima axioma potrivit căreia 
atunci cînd ne ocupăm de doctrina despre Dumnezeu „ne 
folosim de efectele lui, fie în privinţa naturii, fie în pri- 

Tom. Aq. SI: 1.1.7 ad 1 (Ed. ; i A a î ss ia iai 
Leon. 4:19) vinţa harului, mai curînd decît de o definiţie”, Toma își 
punea întrebarea „dacă doctrina sfiîntă lucrează cu argu- 
mente”. Răspunsul la această întrebare implica o distincţie 
precisă între metoda „doctrinei sfinte [a «teologiei» în sens 
modern)” și metodele specifice altor științe. In alte științe, 
argumentul autorităţii era dovada cea mai puţin convin- 
gătoare ; însă în cazul teologiei era dovada cea mai puternică 


Tit 1,9 


Tom. Aq. S.7! 1.1.8 (Ed. 
Leon. 4:21-22) 

dintre toate, fiindcă sursa nu era raţiunea umană, ci reve- 
laţia divină. Prin urmare, avertismentele Părinților Bisericii 
împotriva folosirii argumentelor în sprijinul credinţei aveau 
ca scop eliminarea argumentațţiei care încerca să dove- 
dească afirmaţiile credinţei pe calea raţiunii, însă o argu- 
mentaţie care pornea dinspre afirmaţiile credinţei către 
corolarele ei necesare era legitimă. Iar în ceea ce priveşte 
folosirea argumentelor „pentru mustrarea celor potrivnici” 
credinţei, acest lucru era valabil dacă se argumenta pe 
baza mărturisirilor de credinţă împotriva falșilor creştini, 
dar se limita la respingerea falselor argumente, evitîndu-se 
dovezile, împotriva celor care nu acceptau sub nici o formă 
revelaţia creştină. 

Toma de Aquino justifica această determinare a meto- 
dei teologice făcînd apel, dincolo de principiile epistemo- 
logiei, la doctrinele privind creaţia și mîntuirea și, prin 
urmare, la relaţia dintre natură și har. „De vreme ce harul 
nu distruge natura, ci o desăvîrşește”, afirma el, însemna 
că „raţiunea naturală ar.trebui să se supună credinţei, la 
fel cum înclinația naturală a voinţei se supune iubirii. 
[create de har)”. Posibilităţile precum şi limitările argu- 
mentului rațional în doctrina sfîntă derivau din axioma 
potrivit căreia harul nu distruge natura, ci o desăvîrșeşte. 
Natura şi harul nu erau identice; altminteri, aceleași 
metode argumentative ar fi fost valabile pentru amîndouă. 
Și nici egale nu erau, căci natura fără har era imperfectă, 
iar o cunoaştere bazată doar pe natură și pe rațiune era 
nepotrivită în chestiuni precum mîntuirea și revelaţia ; de 
aceea, „nici o ştiinţă nu este superioară Sfintei Scripturi”. 
Dar pe de altă parte, nici nu erau antitetice, căci harul 
afirma şi susținea natura chiar în timp ce o desăvîrşea; 
prin urmare, „de vreme ce credinţa are la temelie ade- 
vărul infailibil şi de vreme ce contrariul unui adevăr nu 
poate fi niciodată demonstrat”, apărarea credinţei putea 
şi trebuia să recurgă la argumente raţionale pentru respin- 
gerea obiecţiilor ridicate împotriva elementelor credinţei. 
Numai printr-o corectă delimitare a sferei de cuprindere, 
atît a naturii, cît şi a harului, puteau fi definite respecti- 
vele funcţii ale raţiunii şi revelaţiei precum şi rostul lor 
în teologie. . 

Acest mod de a face deosebirea între rațiune și reve- 
laţie pe baza relaţiei dintre natură şi har reprezenta punc- 
tul culminant, în secolul al XIII-lea, al unui proces care 
data de la începutul secolului al XII-lea, cînd problema dacă 
adevărul doctrinei Treimii depinde sau nu de argumentele 

raţionale atrăsese atenţia teologilor. Făcînd, se pare, alu- 
zie la comentariile lui Abelard pe această temă, Petru 
Rom. 1.20 (Vulg) Lombardul cita, în exegeza sa asupra pasajului clasic din 
edi ei ic Scriptură despre cunoașterea naturală a lui Dumnezeu, 
opinia celor care interpretau „lucrurile nevăzute” din acel 
pasaj ca făcînd referire la Tatăl, „virtutea”, la Fiul, iar 
„dumnezeirea”, la Duhul Sfînt, toate ca parte a ceea ce 
fusese „înţeles prin lucrurile care au fost făcute”. În replică, 
el afirma că filozofii păgîni „nu au știut şi nici nu ar fi 
putut să știe de această distincţie [dintre persoanele] Trei- 
mii supreme, pe care o mărturisește credinţa catolică, 


Ă fără învăţătura [Bisericii] sau revelaţia unei inspiraţii 
Petr. Lomb. Coll. Rom. 1.20 


(PL 191: 1328) lăuntrice”. (Cu altă ocazie el explica faptul că inspiraţia 
îsi ul Ps. pr. (PL putea să aibă loc ori „prin vise și viziuni” ori „doar prin 
Petr. Lomb. Sent. 1.3.1.9 imboldul Duhului Sfînt, fără alte mijloace externe”.) Această 
(pie Boat 0 0 replică era exprimată aproape ad litteram în Sentinţele 
di di AN IRT ARIE sale. Interpretarea pasajului din Epistola către Romani 
25-26) 1,20 ca dovadă în sprijinul unei cunoașteri naturale a 


Treimii şi chiar și efortul de a afirma o astfel de cunoaș- 
tere erau respinse și de către contemporanii lui Petru 
Lombardul, însă prezenţa acestei discuţii în Sentințe a 
oferit ocazia continuării ei, mai ales fiindcă definiţia trini- 
tară a chipului lui Dumnezeu, cînd era combinată cu cre- 
dinţa potrivit căreia chipul nu fusese pierdut în urma 
ME Pa AR DR căderii, putea fi interpretată în sensul că era încă posibilă 
(Spic. Bon. L-l1:553) și o cunoaștere naturală a acestei taine. După cum am 
notat, se pare că Bonaventura a avut în vedere o astfel de 
posibilitate, cel puţin în anumite pasaje din Itinerariul 
minţii spre Dumnezeu. 
Pe de altă parte, în lucrarea sa Comentariu la Sentinţe 
el nega faptul că era posibil saltul de la o cunoaștere a 
făpturilor create la o cunoaștere a Treimii persoanelor 
din sînul Dumnezeirii. Pe baza lui Petru Lombardul, 
Toma de Aquino respingea ideea că filozofii păgîni ar fi 
putut cunoaște Treimea prin folosirea raţiunii naturale ; 
și, notînd pasajele din scrierile lui Richard de Saint-Victor 
care se pare că afirmau o astfel de cunoaștere naturală a 
Treimii, el declara că „dacă afirmaţia lui Richard este inter- 
pretată în sens general, mai precis că orice este adevărat 
poate fi dovedit cu ajutorul raţiunii, atunci este în mod 
Tom. Aq. Sent. 1.3.1.4 . - . : . PA cps 
(Maudoninel 1:97:39) evident falsă”, deși putea fi interpretată diferit. Toma 
exprima acest punct de vedere cu şi mai multă forţă în 
Summa Theologica, acuzînd că încercarea de a dovedi 
Treimea pe calea raţiunii se îndepărta de la credinţă, dimi- 
nuînd demnitatea credinţei și făcînd-o să fie ridiculizată 


“Tom. Aq. S.T. 1.32.1 resp. 
(Ed. Leon. 4: 349) 


Alex. Hal. S.7. 1.295 
(Klumper 1: 414) 


Tom. Aq. S.7. 2-11. 2.8ad3 
(Ed. Leon. 8.35) 


Petr. Pic. Sent. 1.l (PMS 
7:6) 


Petr. Lomb. Sent. 1.3.1.1 
(Spic. Bon. 1-1L:68-69) 


Petr. Lomb. Sent. 2.1.4.1 
(Spic. Bon. 1-11: 332) 
Petr. Lomb. Sent. 2.24.5.2 
(Spic. Bon. 1-IL: 454) 


Petr. Lomb. Sent. 2.25.9.1 
(Spic. Bon. 1-IL:469) 
Petr. Lomb. Sent. 2.39.3.1 
(Spic. Bon. 1-1L:555) 


Petr. Lomb. Ps. 4.7 (PL 
191:88) 


SUMMA THEOLOGICA 309 


de detractorii ei. Căci, „este imposibil să se ajungă la 
cunoașterea Treimii cu ajutorul raţiunii naturale”. Dacă 
ar fi fost posibil, distincţia dintre natură și har nu ar mai 
fi avut sens, căci doar prin har și revelaţie putea omul să 
știe acele lucruri despre Dumnezeu care nu îi aparţineau 
Lui ca „principiu al tuturor lucrurilor”. Strădania lui 
Alexandru de Hales de a oferi o dovadă naturală în cazul 
doctrinei Treimii pe baza cunoașterii naturale a bunătăţii 
lui Dumnezeu era și ea greșită, potrivit lui Toma de 
Aquino, căci nu reușea să sublinieze, cu destulă precizie, 
distincţia dintre natură și har. „Bunătatea supremă a lui 
Dumnezeu”, susținea Toma de Aquino, „așa cum o înţele- 
gem acum prin efectele ei (în cadrul creaţiei], poate fi 
înţeleasă fără Treimea persoanelor”, căci aceasta era în 
sfera naturii; „dar văzută în sine însăși și de către cei 
binecuvîntați, nu poate fi înțeleasă fără Treimea persoa- 
nelor”, căci aceasta era în sfera harului. 

Prin natură, așadar, se putea cunoaște existenţa lui 
Dumnezeu și chiar și bunătatea supremă a lui Dumnezeu. 
Cuvintele din Epistola către Romani 1,20, a căror legătură 
cu doctrina Treimii era respinsă, fiind considerată falsă, 
alcătuiau prima frază din primul capitol din prima carte 
a Sentinţelor lui Petru de Poitiers, unde erau parafrazate 
în sensul că „atunci cînd omul vede că această mașinărie 
a lumii, atît de mare și de necuprins, nu ar fi putut fi 
făcută de vreo altă făptură, înţelege că Un Altul a creat 
această frumoasă și necuprinsă lucrare, și astfel, călăuzit 
de rațiune, el îl înţelege pe Dumnezeu foarte bine și foarte 
sigur”. Exegeza lui Petru Lombardul pe marginea pasa- 
jului din propriile sale Sentinţe identifica doi factori care 
contribuiau la acest proces al înţelegerii : „natura [umană], 
care era rațională ; și lucrările lui Dumnezeu”. Dumnezeu 
a creat o făptură înzestrată cu rațiune care să fie capabilă 
prin raţiunea ei să-l înţeleagă ca Bine Suprem și să-l 
iubească. Rațiunea era ceea ce omul nu avea în comun cu 
necuvîntătoarele, dar avea în comun cu îngerii. Ca o con- 
secinţă a căderii lui Adam, omul şi-a pierdut sfinţenia, 
devenind astfel robul păcatului; însă nu și-a pierdut raţiu- 
nea şi libertatea de a acţiona fără necesitate. Căci prima 
dintre acestea se întîmpla „graţie harului”, dar a doua era 
„graţie naturii”. În acest sens, se putea chiar spune că 
omul „voiește binele prin firea lucrurilor”. Rațiunea era 
capabilă să tragă concluzia, în urma cercetării creaţiei, că 
există un Creator, întrucît raţiunea aparţinea naturii, nu 
harului, și, deși „deformată”, a dăinuit şi după cădere. 

Pe baza lui Petru Lombardul, teologii din secolul al 
XIII-lea au continuat şi au dezvoltat argumentele din 
doctrina creștină în sprijinul unei teologii naturale. Dis- 
tincţia dintre natură și har implica faptul că pînă şi „drep- 
tatea” (rectitudo), care fusese esenţială în cazul soteriolo- 
giei lui Anselm, era „de două feluri, şi anume, aceea care 
este prin natură şi aceea care este prin har”. Cînd se 
referea la problema unei cunoașteri a lui Dumnezeu bazate 
pe creaţie, dreptatea naturală presupunea folosirea raţiu- 
nii pentru demonstrarea existenţei lui Dumnezeu. Căci, 
deși era adevărat că „o rațiune coruptă nu este rațiune”, 
în măsura în care este coruptă, totuşi rămînea adevărat 
şi faptul că „ceea ce este natural nu este abolit ca urmare 
a păcatului” şi, „ca atare, scînteia raţiunii nu se stinge ca 
urmare a păcatului”. Chiar şi după cădere, raţiunea umană 
„include şi în acelaşi timp depășește acea parte a minţii în 
care constă chipul [lui Dumnezeu)”. Totuși, ca o consecinţă 
a păcatului, cunoașterea lui Dumnezeu prin creaţia lui, 
care fusese „ca într-ooglindă translucidă”, devenise acum 
„ca într-o oglindă opacă”; dar chiar și așa, își păstra vala- 
bilitatea. O astfel de cunoaștere sau demonstraţie a exis- 
tenţei lui Dumnezeu nu îl putea înţelege pe Dumnezeu 
aşa cum era în sine însuşi, întrucît demonstraţia avea 
de-a face ori cu experienţa senzorială, ori cu înţelegerea, 
iar nici una dintre ele nu era capabilă să cuprindă un 
Dumnezeu care nu avea nici trup şi nici formă, dar care 
era caracterizat pe deplin în felul cum s-a autodefinit : 
„Eu sînt Cel ce sînt”. 

Această autodefinire din Ieşire 3,14, alături de textul 
din Epistola către Romani 1,20 folosit de obicei pentru 
argumentarea teologiei naturale, i-au oferit lui Toma de 
Aquino sprijinul biblic necesar pentru încercarea de a 
dovedi existenţa lui Dumnezeu prin rațiune. Prin urmare, 
teologul începea, cu autoritatea revelaţiei, să argumen- 
teze, chiar dincolo de revelaţie, că Dumnezeu poate fi 
cunoscut din creaţia sa. Mai întîi, ceea ce „spune apos- 
tolul, «Cele nevăzute ale lui [Dumnezeu] se văd limpede, 
fiind înţelese prin lucrurile care au fost făcute», era citat 
pentru a arăta că existenţa lui Dumnezeu putea fi cunos- 
cută și dovedită „din acele efecte ale lui care ne sînt 
cunoscute nouă”. Apoi cuvîntul rostit „în persoana lui 
Dumnezeu” către Moise a devenit piatra de temelie a celor 
„cinci căi”, prin care Toma de Aquino, cu ajutorul lui 
Aristotel, dovedea existenţa lui Dumnezeu. Căci „de vreme 
ce numele Dumnezeului său era «Eu sînt», orice filozof 

creștin trebuia să afirme «Eu sînt» ca principiu primordial 
şi cauză supremă a tuturor lucrurilor, chiar şi în filozofie” 
şi, de aceea, „principiul său filozofic primordial trebuia să 
fie una cu principiul său religios primordial”. Identificarea 
Dumnezeului lui Avraam, al lui Isaac şi al lui Iacob cu 
principiul primordial al fiinţei i-a permis teologului, care 
avea sarcina de a expune tradiția doctrinară, să se anga- 
jeze şi în demersul! filozofic de evaluare a capacităţii raţiu- 
nii de a stabili adevărul fiinţei divine; și, din această 
perspectivă, el a fost obligat să afirme o teologie naturală. 
Alternativa la această identificare a principiului filozo- 
fic primordial cu principiul religios primordial era o doc- 
trină a adevărului dublu, potrivit căreia ceva putea fi 
adevărat din punct de vedere teologic şi fals din punct de 
vedere filozofic sau invers. Crezînd (în mod eronat, din 
cîte se pare acum) că unii dintre contemporanii săi împăr- 
tăşeau o astfel de doctrină, Toma condamna o atitudine 
care „în mod necesar ar ajunge prin rațiune la concluzia” 
că un lucru este adevărat, dar care „ar susţine ferm con- 
trariul prin credință”. La cîțiva ani după moartea lui Toma 
de Aquino, aceşti gînditori au fost condamnaţi de către 
episcopul Parisului pentru că procedau în filozofarea lor 
„ca şi cînd ar fi două adevăruri contradictorii şi ca şi cînd 
ar fi în spusele blestemaţilor păgîni un adevăr care este 
potrivnic adevărului Sfintei Scripturi”. Obiectul acestor 
condamnări era efortul mai multor creștini din veacul al 
XIII-lea, dintre care se remarcau Siger din Brabant şi 
Boethius din Dacia, de a adapta scopurilor gîndirii creştine 
interpretările lui Aristotel date de filozoful musulman din 
veacul al XII-lea, Averroes (Ibn-Roshd), care îşi păstrase 
ortodoxia islamică prin intermediul unei teorii a adevă- 
rului dublu. Dat fiind că multe dintre scrierile lui Aristotel 
au ajuns să fie cunoscute de Biserica apuseană din veacul 
al XIII-lea prin versiuni latine ale unor traduceri arabe 
ale originalului din limba greacă, alături de comentarii 
din Averroes și alți gînditori musulmani, a devenit nece- 
sar, în scopul folosirii teologice a lui Aristotel, ca gîndirea 
lui să fie curățată de excrescenţele „averroismului” şi să 
se realizeze traduceri ale lucrărilor lui direct din limba 
greacă. În acest proces, Averroes a fost condamnat, împre- 
ună cu susținătorii lui creștini, dar Aristotel a fost exo- 
nerat de vina asocierii care se făcuse cu filozofia lui. 
Orice ar fi însemnat aceste acțiuni din punct de vedere 
filozofic, condamnarea averroismului şi exonerarea aristote- 
lismului au fost amîndouă corolarele directe ale principiului 

teologic potrivit căruia „harul nu distruge natura, ci o 
" desăvîrșeşte”. Din acest principiu rezulta faptul că, deși 
„adevărul naturii” şi „adevărul credinţei” nu se puteau 
suprapune, ele se aflau totuși în acel tip de continuitate 
care îi permitea adevărului naturii să fie adevărat pînă în 
punctul unde putea să ajungă. Nu exista nici o contra- 
dicție între un tip de adevăr şi altul; căci dacă ar fi existat, 
atunci harul nu ar mai fi putut să desăvîrșească natura, 
ci ar fi trebuit să o distrugă şi să o înlocuiască. Tensiunea 
dintre cele două tipuri de adevăr s-a dovedit problematică 
mai ales în cazul acelor doctrine despre care atît Scriptura, 
cît și Aristotel vorbiseră în mod explicit, dar contradictoriu. 
Dintre acele doctrine, eternitatea lumii era probabil cea mai 
serioasă ; căci „Toma de Aquino recunoștea că Aristotel 
avansase doctrina potrivit căreia nici lumea şi nici timpul 
nu au un început, dar l-a apărat pe Aristotel împotriva 
augustinienilor contemporani pe motiv că nici un argu- 
ment raţional nu este concludent pentru a confirma sau a 
infirma eternitatea lumii, iar creaţia ţine de domeniul 
credinţei”. Aceasta nu presupunea faptul că eternitatea 
lumii era adevărată din punct de vedere filozofic în timp ce 
creaţia ex nihilo era adevărată din punct de vedere teologic, 
ci mai degrabă că creaţia ex nihilo putea fi cunoscută doar 
prin revelaţie şi, prin urmare, problema depășea competența 
rațiunii şi a filozofiei. Rațiunea și filozofia aveau compe- 
tenţa de a trage concluzia din ordinea și mișcarea univer- 
sului că există o Primă Cauză și un Impulsimobil. Revelația 
nu anihila această concluzie, ci o completa dezvăluind 
faptul că Prima Cauză era de fapt Treimea alcătuită din 
Tatăl, Fiul şi Sfîntul Duh, iar universul nu a existat dintot- 
deauna, ci s-a născut, împreună cu însuși timpul, ex nihilo. 
Cea mai cunoscută prezentare a acestei doctrine cu 
privire la relaţia dintre rațiune și revelaţie nu a aparținut 
probabil nici unuia dintre teologii de care ne-am ocupat în 
volumul de faţă, ci lui Dante Alighieri. Deși în epitaful 
acestuia se spunea că „lui Dante teologul nu îi era străină 
ici o doctrină”, este evident că aceasta era „o exagerare 
poetică”, întrucît el nu a fost teolog în sensul strict al 
cuvîntului. Pe de altă parte, deși „tomismul lui Dante 
este un mit învechit”, nu este mai puţin evident faptul că 
poetul „era la el acasă în lumea intelectuală a Evului 
Mediu latin”, aşa încît este cît se poate de potrivit să 
vorbim despre „augustinismul” lui Dante. Identificarea 
rolului lui Virgiliu în Divina Comedie ca fiind, între alte 
lucruri, rațiunea care duce la revelaţie și natura care este 

desăvîrşită, dar nu distrusă de har, este, în pofida obiecţii- 
lor unor comentatori ai lui Dante, justificată prin cuvin- 
tele poemului precum şi prin însăși structura lui. „Eu pot 
să-ţi spun cîte mă-nvaţă știința”, afirmă Dante prin vocea 
lui Virgiliu, „ci-n Beatrice cată de vrei mai mult, căci 
dînsa-i cu credinţa (opra di fede)”. În acest domeniu raţiu- 
nea naturală reprezentată de Virgiliu nu mai era capabilă 
să fie de folos, de vreme ce el nu putea să „vadă mai 
departe” ; doar harul revelaţiei, reprezentat, cel puţin în 
parte, de Beatrice, era suficient. Mesianismul celei de-a 
Patra Ecloge l-a îndreptăţit pe Virgiliu să fie cel cu ajuto- 
rul căruia s-a convertit la creştinism poetul roman Statius. 
Totuși, Virgiliu însuși recunoştea că a trăit într-o epocă a 
idolatriei şi că nu l-a cunoscut și nu l-a venerat pe ade- 
văratul Dumnezeu „așa cum i se cuvenea”. Prezent fiind 
în Infern în momentul dezrobirii iadului, el fusese marto- 
rul biruinţei lui Hristos; probabil din acest motiv putea 
Virgiliu să citeze bine cunoscutul imn al lui Venantius 
Fortunatus despre „stindardul” crucii. Totuşi, „necesitatea 
doctrinară” cerea ca Virgiliu, purtătorul de cuvînt al celor 
mai alese însușiri ale naturii, să-şi ia rămas-bun de la 
poet fără vreo vorbă sau vreun semn atunci cînd au ajuns 
la porţile Paradisului. Iar această necesitate doctrinară 
era necesitatea care provenea din doctrina cu privire la 
relaţia dintre natură şi har; căci Dante „știa, preluînd 
noţiunea de la Sfîntul Toma, a cărui teză fundamentală 
era, că efectul special al harului nu este reabilitarea natu- 
rii ori suprimarea ei, ci perfecţionarea ei”. 

Această teză tomistă — şi esențialmente augustiniană — 
avea să fie atacată din diferite direcții de-a lungul secole- 
lor ce au urmat perioadei de care ne ocupăm în acest 
volum. Criticînd teologia scolastică pentru că era prea 
generoasă faţă de natură și rațiune, teologia reformato- 
rilor din veacul al XVI-lea ameninţa uneori să denigreze 
nu doar rațiunea şi filozofia, dar şi natura şi însăşi crea- 
ţia, şi să alunece înspre determinism şi dualism. Harul 
nu distrugea natura, dar nici nu o desăvîrşea; se pare că 
înlocuia natura printr-o „nouă făptură” care era radical 
diferită faţă de vechea făptură. „Reformatorii doctrinari” 
precum Luther și Calvin s-au opus acestei tendinţe, dar 
în scrierile discipolilor lor (şi uneori în propriile lor scrieri) 


* Traducerea citatelor din Divina Comedie a fost preluată din edi- 
ţia publicată de Editura Casa Școalelor: Bucureşti, 1994, tra- 
ducere de Eta Rnnrin in tr) 

ea a continuat să apară. Totuși, în cea mai mare parte, 
începînd cu a doua jumătate a secolului al XIII-lea istoria 
intelectuală a fost dominată de tendinţa opusă: preferința 
acordată naturii în dauna harului. Dacă Toma de Aquino 
şi Bonaventura susțineau că natura are nevoie de har 
pentru a fi completă şi nu poate atinge perfecțiunea prin 
propriile puteri, apărătorii mai recenți ai naturii consi- 
derau harul din ce în ce mai puţin necesar pentru desăvîr- 
şirea — sau, cel puţin, pentru înaintarea către desăvîrşire — 
a omului în starea lui naturală. În același fel, corolarul 
ierarhiei scolastice a naturii și a harului, care era ierarhia 
rațiunii și a revelaţiei, era tot mai inacceptabil pentru cei 
care descopereau că, în ciuda avertismentelor scolasti- 
cilor, raţiunea neasistată putea și reușea să conducă la 
adevărul ultim despre om și univers sau cel puțin la atît 
cît era necesar; adevărurile revelaţiei, pe de altă parte, 
începeau să scadă în importanţă pe măsură ce întrebările 
la care ofereau răspuns își pierdeau relevanța pentru 
mintea şi inima omului. Pentru scolasticii din secolele 
al XII-lea şi al XIII-lea, teologia naturală era o sarcină 
necesară pe care teologia Bisericii trebuia să şi-o asume, în 
vreme ce pentru unii dintre raţionaliştii secolelor al XVIII-lea 
şi al XIX-lea ea avea să fie unica sarcină, devenind în 
felul acesta un substitut al teologiei Bisericii. 


Ierarhiile cereşti şi bisericești 


Două domenii ale doctrinei, în mod convenţional asociate 
cu veacul al XIII-lea, sînt îngerii și Biserica. Chiar și fără 
ajutorul „vechii concepţii eronate potrivit căreia disputa 
medievală avea ca obiect principal stabilirea numărului 
îngerilor”, fapt care nu reiese din textele epocii, impresia 
generală este aceea că în această perioadă angelologia a 
devenit un subiect central al învăţăturii oficiale a Bisericii. 
În mod asemănător, dominaţia instituţională a Bisericii 
asupra culturii veacului al XIII-lea părea să indice faptul 
că ecleziologia ocupa un loc important în cadrul gîndirii 
doctrinare a vremii. Adevărul este că nu se precizează 
prea multe lucruri despre nici una dintre cele două doctrine 
în declaraţiile legate de ceea ce credea, propovăduia şi 
mărturisea Biserica, deși sistemele speculative ale teolo- 
gilor și filozofilor s-au ocupat pe larg de angelologie, iar 
declaraţiile şi acţiunile administrative ale prelaţilor și 
papilor au ilustrat o viziune bine definită în ceea ce priveşte 
ecleziologia. 

Cele două doctrine erau strîns legate în anumite pri- 
vinţe, căci ambele se bazau pe o definiţie ierarhică a reali- 
tăţii. Expresia clasică a paralelei dintre ierarhia cerească 
şi ierarhia bisericească putea fi găsită în teologia mistică 
a lui Pseudo-Dionisie. După ce cita diferite definiţii ale 
„ierarhiei” din scrierile lui Dionisie, Bonaventura propu- 
nea o definiţie care se „aplica nu doar în cazul ierarhiei 
îngerești, ci și al ierarhiei bisericești sau umane”, mai 
precis : „O ierarhie este o putere ordonată a realităţilor 
sfinte şi raționale, care asigură pentru cei ce sînt subor- 
donați [în cadrul ierarhiei) autoritatea lor cuvenită [asupra 
altora)”. Exista „o concordanţă a ierarhiilor”. Nu este sur- 
prinzător, în lumina concepţiei lui trinitare, că pentru el 
orice ierarhie trebuia să aibă o structură întreită. Comen- 
tînd pe marginea aceloraşi texte din prima carte a lerarhie: 
cereşti a lui Dionisie, Toma de Aquino prezenta şi el o 
concepţie generalizată asupra ierarhiei, care se baza „pe o 
concepţie ierarhică asupra realităţii care izvora din bună- 
tatea divină într-o manieră ordonată şi graduală”. În 
comentariul său pe marginea Sentinţelor precum şi în 
Summa el aproba (la fel ca și Bonaventura) principiul lui 
Dionisie potrivit căruia ierarhia bisericească este stabilită 
după modelul celei cereşti, chiar dacă nu era de acord cu 
felul cum era aplicat uneori acest principiu. Însă con- 
ceptul de ierarhie nu era rezervat doar îngerilor şi Bisericii, 
căci „întregul univers” era ordonat ierarhic. Acesta era un 
corolar al doctrinei fundamentale prezentate mai devreme, 
anume aceea că harul nu distrugea natura, ci o desă- 
vîrşea, ceea ce presupunea o „ierarhizare a harului ca 
fiind deasupra naturii”. 

În acest univers ierarhic, ierarhia cerească a îngerilor, 
care „se mișcă și sînt mișcaţi într-o ordine ierarhică”, 
ocupa un loc special. Potrivit lui Toma de Aquino, desă- 
vîrșirea unui astfel de univers cerea ca între un Creator 
care era spirit pur şi o făptură creată care era alcătuită 
din trup şi spirit trebuia să existe o făptură creată care 
era spirit pur; potrivit lui Bonaventura, Creatorul nu a 
făcut doar natura fizică, ci şi acea natură care era „cel mai 
aproape de propria lui natură, cea spirituală şi imate- 
rială”. În ciuda deosebirilor dintre o concepţie „lineară” 
asupra acestei ierarhii, împărtăşită de Toma de Aquino, şi 
o concepţie „mai complicată”, împărtăşită de Bonaventura, 
ei erau de acord în ceea ce priveşte locul ierarhiei îngerești 
în cadrul ierarhiei universale. Deşi existau unii teologi 
care susțineau că „cetele îngerilor nu se deosebeau în felul 

acesta de la începutul creării lor”, părerea cea mai răspîn- 
dită era aceea potrivit căreia distincţia dintre cetele înge- 
rilor se făcea atît în funcţie de natură, cît şi de har; totuşi 
se făcea „mai ales după har” în rîndul îngerilor, în timp ce 
în sînul Bisericii o astfel de deosebire se făcea exclusiv 
după har. Datorită faptului că îngerii se împărtășeau din 
harul divin ei erau un subiect potrivit pentru doctrina 
creştină. „Există multe alte întrebări legate de această 
natură spirituală, pe care curiozitatea minţii umane nu le 
poate evita” ; dar cele mai multe dintre aceste întrebări, 
ca de pildă modalitatea de deplasare sau chiar de cunoaş- 
tere a îngerilor, nu erau obiecte ale credinţei, la fel cum 
nu erau nici întrebările similare despre fiinţele umane, 
dar cel mult se putea spune că sînt concluzii trase din 
mărturisirile de credinţă. Atenţia noastră se îndreaptă 
doar către întrebări direct legate de crezul Bisericii şi de 
mesajul ei cu privire la creație și la mîntuire. 

Cele mai importante întrebări de acest tip în legătură 
cu îngerii erau legate de crearea îngerilor răi și statornicirea 
în bine a îngerilor buni. Doctrina creştină, așa cum fusese 
ea afirmată de primii purtători de cuvînt ai Bisericii, care 
se pronunţau împotriva gîndirii clasice, respingea ideea 
potrivit căreia lumea, sau materia, sau timpul au existat 
dintotdeauna. Această afirmaţie a creaţiei ex nihilo nu 
putea fi făcută cu ajutorul raţiunii, însă scolasticii au 
transformat-o într-o parte fundamentală a doctrinei lor 
despre îngeri. Căci era contrar credinţei catolice să se 
susțină, așa cum făceau unii filozofi, că ființe spirituale 
precum îngerii au existat dintotdeauna, din moment ce 
„credinţa catolică afirmă că ele au început să existe fără 
să fi existat anterior”. Într-adevăr nu se face nici o men- 
ţiune cu privire la îngeri în textul biblic din Cartea Face- 
rii, fapt ce putea fi interpretat în sensul că ei nu aparțin 
categoriei făpturilor create. Însă termenul cuprinzător 
„cer şi pămînt” îi includea, împreună cu orice altă realitate 
temporală, de vreme ce „credinţa catolică mărturisește 
fără putinţă de tăgadă că numai Dumnezeu, Tatăl, Fiul şi 
Duhul Sfînt, este din veşnicie”. Datorită tăcerii din Cartea 
Facerii, existau totuşi unele incertitudini legate de momen- 
tul creării îngerilor, mai ales întrucît unii Părinţi greci 
afirmaseră că îngerii au fost făcuţi înaintea lumii fizice. 
Bonaventura identifica patru realităţi — timpul, materia, 
empireul și natura îngerească — ca fiind primele create; 
Toma de Aquino, în pofida consideraţiei pe care o avea 

pentru tradiţia patristică greacă, prefera să susțină că 
îngerii nu au fost creaţi înaintea lumii fizice. 

Astfel de întrebări despre crearea îngerilor alcătuiau 
premisa pentru luarea în discuţie a creării diavolului şi a 
celorlalţi îngeri care au căzut, aspect a cărui importanţă 
sporise odată cu recrudescenţa diferitelor tipuri de dualism 
cosmologic. În această privinţă, spre deosebire de alte 
probleme legate de angelologie, era cu adevărat în joc 
credinţa Bisericii, aşa încît atît Bonaventura, cît şi Toma 
de Aquino, care cu altă ocazie în cadrul dezbaterii pe 
tema îngerilor vorbeau despre „cea mai răspîndită” sau 
„cea mai înţeleaptă” sau „cea mai probabilă” opinie, apelau 
acum la cuvîntul „eretic”. Totuși, prin autoritatea lui Hristos 
însuși, diavolul fusese „de la început ucigător de oameni”. 
Dacă acesta era același început despre care se vorbea în 
Facerea, concluzia părea să fie aceea că diavolul a fost 
creat rău. Se pare că şi Augustin a tras aceeași concluzie 
din pasajul în care spunea că „nu este neîntemeiat să 
presupunem că diavolul a căzut din cauza mîndriei de la 
începutul veacurilor și nu a trăit niciodată în pace și 
binecuvîntare cu sfinţii îngeri, ci s-a rupt de Creatorul 
său chiar de la începutul creării sale”. „Printr-o metodă 
foarte analitică și cu o terminologie foarte precisă”, Petru 
Lombardul și Petru de Poitiers citau această explicaţie, 
menţionînd totuși în continuare, prin vocea celui din urmă, 
că ceea ce rostise Hristos în Evanghelia după loan 8,44 
semnifica „de la începutul timpului, adică, după înce- 
putul” creaţiei la care se face referire în primul verset al 
Bibliei. Hugo de Saint-Victor și Bonaventura, citînd axioma 
augustiniană şi antimaniheeană potrivit căreia „Principiul 
Primordial întruchipînd binele suprem nu face nimic care 
nu este bun”, trăgeau concluzia că toţi îngerii, inclusiv cei 
care au căzut, trebuie să fi fost creaţi buni. Invocînd auto- 
ritatea lui Albert cel Mare și a altor învăţaţi, Toma afirma: 
„Este limpede că păcatul îngerului [căzut] a fost un act 
care a urmat creării sale”. Bonaventura susţinea și el 
existenţa unui interval, chiar dacă „un foarte scurt inter- 
va!” (morula), între creaţie și cădere. Nici un apărător al 
credinței catolice nu putea să declare că ceva creat de 
Dumnezeu a fost creat rău, căci „Dumnezeu a privit toate 
cîte le-a făcut şi iată erau bune foarte”. Făcînd aluzie la 
aceste cuvinte din textul biblic al creaţiei, cel de-al patrulea 
Conciliu de la Lateran a reafirmat doctrina pe care o 
apăra ortodoxia în conflictul cu dualismul încă din perioada 
disputelor cu gnosticismul şi maniheismul: „Diavolul și 

ceilalți demoni au fost creaţi buni de către Dumnezeu, 
dar au devenit răi prin propriile lor fapte”. 

Dar dacă toţi îngerii au fost creaţi buni şi dacă unii dintre 
ei au căzut, însemna, potrivit lui Hugo de Saint-Victor, că 
„bunătatea, dreptatea şi sfinţenia [lor] erau din acea plă- 
madă pe care a primit-o natura la începuturi, nu din acea 
plămadă pe care a dobîndit-o singură sau pe care a meri- 
tat-o prin strădania de a o dobîndi”. Îngerii erau plini de 
sfinţenie şi fără păcate, dar nu desăvîrşiţi, de vreme ce 
desăvîrşirea aparţinea sfîrşitului și împlinirii unei făp- 
turi, nu începutului ei. Insemna atunci că îngerii, inclusiv 
cei care au căzut pînă la urmă, au fost creaţi cu har? 
Aceasta era o întrebare asupra căreia teologii ortodocşi 
puteau să nu fie de acord, ceea ce s-a și întîmplat. Potrivit 
lui Toma de Aquino „părerea mai răspîndită” era aceea că 
îngerii au primit, în termenii augustinieni, „înzestrarea 
naturală”, dar nu „darul supraadăugat”. Alexandru de 
Hales considera că „este mai bine să spunem că [îngerul 
răzvrătit] nu a avut niciodată acel har care face ca o 
făptură să fie bineplăcută lui Dumnezeu” (gratia gratum 
faciens). În această interpretare a stării originare a înge- 
rilor, lui Hugo de Saint-Victor şi lui Alexandru de Hales li 
s-a alăturat și Bonaventura, care a considerat-o drept 
concepţia „mai răspîndită” şi care a acceptat-o ca fiind 
„mai probabilă”. Cu toate că această opinie era „mai răs- 
pîndită”, opinia potrivit căreia îngerii au fost creaţi cu 
har era, după părerea lui Toma de Aquino, „mai adevă- 
rată”, întrucît „se împacă mai bine cu opinia care susține 
că la începutul creaţiei toate lucrurile se deosebeau potri- 
vit speciei” — o opinie care se bucura de sprijinul „autori- 
tății mai multor sfinți”. Din nou trecea de la o afirmaţie 
explicită a tradiţiei la implicaţiile corpului principal al 
tradiţiei. In Summa, el reitera această opinie, argumen- 
tînd-o cu ajutorul relaţiei dintre natură şi har și susţinînd 
că „harul sfinţitor se află în aceeași relaţie cu sfinţenia 
precum lucrul cu sămînţă într-însul are efectul natural în 
ordinea naturii”, unde Dumnezeu a creat speciile separate 
ca „lucruri cu sâmînţă”. 

Disputa pe marginea prezenţei harului la îngeri în 
momentul creării lor era strîns legată de o idee pentru 
care nu exista niei o mărturie biblică explicită, dar care 
s-a bucurat de sprijinul larg al tradiţiei catolice, dovedind 
o asemenea influenţă teologică și chiar pastorală încît 
avea să fie preluată şi de dogmaticienii protestanți care 
susțineau că se bazau doar pe Scriptură: statornicirea în 

bine a îngerilor buni după căderea îngerilor răi. Una dintre 
sursele principale ale acestei idei era credinţa în îngerii 
păzitori, în sprijinul căreia teologii citau cuvintele lui 
lisus potrivit cărora „îngerii lor [ai copiilor], în ceruri, 
pururea văd faţa Tatălui Meu, Care este în ceruri”, alături 
de comentariul lui Ieronim: „Mare este demnitatea sufle- 
telor, ca fiecare să aibă un înger menit să-l păzească de la 
naștere”. Honorius din Autun a sistematizat concepţia 
asupra îngerilor păzitori, care se pare că era adînc înră- 
dăcinată în cultul creştin. Chiar înainte de căderea lui 
Adam şi a Evei, îngerilor li s-a dat această sarcină. Insă 
după căderea strămoşilor, precedată şi determinată de 
căderea îngerilor răzvrătiți, păzirea sufletelor individuale 
de către îngeri cerea ca „acei îngeri care au rămas cre- 
dincioşi [lui Dumnezeu după căderea îngerilor răi] să se . 
statornicească în alegerea lor prin har şi slavă”, fiindcă 
altminteri îngerul şi sufletul pe care îl păzea ar fi fost 
încă şi mai vulnerabili. Statornicirea nu era un act al 
„harului lucrător” al lui Dumnezeu, prin care acţiona asupra 
oamenilor spre a-i converti de la păcat către har, ci al 
„harului [său] conlucrător”, prin care acţiona împreună 
cu oamenii după convertirea lor. Deşi îngerii statorniciţi, 
la fel ca și sfinţii în slavă, nu puteau să păcătuiască (non 
posse peccare), totuşi ei nu pierdeau esenţa liberului arbitru, 
la fel cum nu o pierdeau nici sfinţii şi însuși Dumnezeu. 

Așa cum sugerează credinţa în îngerii păzitori şi ideea 
statoricirii în bine îngerilor buni, mare parte din doctrina 
despre îngeri — incluzînd, potrivit lui Hugo de Saint- 
-Victor şi Petru Lombardul, numele diferitelor ranguri 
îngereșşti — era „după spusele noastre”. Tot astfel şi ierar- 
hia cerească era, potrivit lui Dionisie, modelul după care 
fusese reprezentată ierarhia bisericească. De aceea, în 
angelologia lui Bonaventura iluminarea Treimii trecea 
succesiv prin ierarhiile îngereşti, care constau din trei 
ierarhii alcătuite fiecare din cîte trei membri, iar „după 
toate acestea către [ierarhia] bisericească”. Totuşi, în 
pofida paralelei, teologii scolastici din veacurile al XII-lea 
şi al XIII-lea, care au dezbătut atît de intens pe tema 
ierarhiei cerești, au scris relativ puţin despre ierarhia 
bisericească sau chiar despre natura Bisericii în general. 
Cînd luăm în discuţie aceste două secole nu trebuie să ne 
îndreptăm atenţia, pentru a descoperi o doctrină cuprinză- 
toare a Bisericii, în primul rînd către teologii sistematici 
și autorii de summae şi nici către autorii de canoane și 
papii-jurişti, ci către exegeţii monastici şi predicatorii 

explicativi. Deasupra tuturor, Bernard de Clairvaux, care 
era simultan (sau alternativ) mistic reflexiv și eminenţă 
cenușie, a articulat o viziune asupra Bisericii, „extrem de 
spirituală”, dar, în același timp, obiectivă. Contemporanul 
său mai tînăr, Ioachim de Fiore, care era și el exeget 
monastic şi mistic, avea propria viziune asupra Bisericii, 
una în care întreaga istorie a omenirii reprezenta „asimi- 
larea progresivă a societăţii în trupul mistic al lui Hristos”. 
Contrastele — și afinităţile — dintre aceste două viziuni 
asupra Bisericii şi asupra ierarhiei bisericești ar putea 
foarte bine să fie interpretate ca ilustrînd varietatea doc- 
trinei ecleziastice din această perioadă. 

Analogia dintre ierarhia cerească şi cea bisericească 
implica pentru Bernard nu doar o paralelă între ordinele 
„îngerilor şi arhanghelilor, subordonate unui singur cîrmui- 
tor, care este Dumnezeu” şi ordinele clericilor şi prelaţilor 
subordonate „unui singur pontif suprem”, ci şi un statut 
unic al Bisericii ca o comunitate care „îl are pe Dumnezeu 
drept Autor și care își are originea în cer”. Exista, aşadar, 
strict vorbind, o singură Biserică a îngerilor și a oame- 
nilor, care era, luată împreună ca o structură unitară, 
„mireasa lui Hristos”. Era de asemenea și „trupul lui 
Hristos”, mai preţios pentru el decît propriul lui trup fizic. 
Aceasta era „Biserica celor aleși”, care, prin taina predes- 
tinării divine, a existat dintotdeauna ca o realitate în 
mintea lui Dumnezeu. Dumnezeul care guverna și admi- 
nistra întregul univers era totuși preocupat, mai presus 
de orice în cadrul creaţiei, de bunăstarea acestei „Biserici 
a celor aleşi”. Obiectul acestei griji deosebite era Biserica 
în totalitatea ei, „nu eu ca individ, nici tu, separat de 
mine, nici un altul fără noi amâîndoi, ci noi toți în același 
timp”. Nici măcar sfinţii nu puteau să intre în împărăţia 
cerului fără credincioşii de pe pămînt. Căci atunci cînd 
Dumnezeu „a făcut mîntuire în mijlocul pămîntului”, aceasta 
nu era mîntuirea „sufletului individual, ci a marelui număr 
de suflete pe care intenţiona să le adune în Biserica unică”. 

Avînd în vedere această înaltă prețuire arătată Bise- 
ricii şi locului ei în ordinea divină a lucrurilor, „unitatea 
Duhului, întru legătura păcii” în sînul Bisericii era premisa 
esenţială pentru mîntuirea oricărui individ. Dacă indivi- 
dul voia să aparţină Bisericii „nu doar fără strădanie, ci 
cu har”, el trebuia să cultive asiduu această unitate. Prin 
urmare, „blestemat să fie cel ce se face vinovat de ruperea 
nepreţuitei legături a unităţii !”. Dintre toate popoarele şi 
limbile neamului omenesc această unică și catolică Biserică 

îi strîngea pe oameni la un loc în unitatea adevăratei şi 
unicei credinţe. Evreii, ereticii şi păgînii, care nu se 
făceau părtaşi acestei unităţi, nu primeau ajutorul rugăciu- 
nii Bisericii ; iar atunci cînd îl primeau, ca în mijlocirile 
speciale care se săvîrșeau în Vinerea Patimilor, Biserica 
îi omitea totuşi din rugăciunile ei pe cei care se rupseseră 
de la sînul ei şi fuseseră ca atare excomunicați. Totuşi, ar 
fi o greşeală să punem semnul egalităţii între unitatea 
Bisericii şi uniformitatea ei. Biserica era „îmbrăcată în 
chipuri felurite” în funcţie de obiceiuri, ordine, vîrstă şi 
gen. „Fie cluniaci ori cistercieni ori clerici obișnuiți sau 
chiar mireni drepteredincioşi” (sive etiam laici fideles) — 
Biserica era „una, [alcătuită fiind] din toţi” aceştia. Dacă 
„autoritatea prelaţilor, conduita potrivită a clericilor, dis- 
ciplina mirenilor și evlavia tihnită a monahilor” s-ar uni, 
cu toate deosebirile dintre ele, atunci s-ar păstra unitatea 
Bisericii. Dar dacă cei care tocmai „se convertiseră” la 
viaţa monastică dezertau sau dacă monahii îi atacau pe 
clerici și pe prelați pentru că făceau ce aveau de făcut în 
societate, unitatea Bisericii era în pericol. 

Accentul pus pe unitatea catolică susţinea şi imaginea 
„extrem de spirituală” a Bisericii ca mireasă a lui Hristos 
sau ca trup al lui Hristos precum şi reprezentarea institu- 
țională a Bisericii, alcătuită din papă, prelați, clerici, monahi 
şi „chiar și mireni binecredincioşi”. În numele unităţii 
catolice a i ia lui Hristos, Bernard s-a implicat în 
treburile practice /ale Bisericii instituţionale şi ale papa- 
lităţii. El punea semnul egalităţii între „hotărîrile apos- 
tolice” şi „decretele Sfinţilor Părinţi”, pe de o parte, şi 
„practicile sfintei Biserici romane”, a cărei autoritate ca 
„scaun apostolic” trebuia întărită în toate Bisericile. Papa 
era „principele episcopilor, moștenitorul apostolilor, Petru, 
potrivit autorităţii sale şi Hristos, potrivit ungerii sale”. 
În chestiuni precum sărbătorirea naşterii Fecioarei Maria 
sau chiar doctrina imaculatei concepţii, el era pregătit să 
se supună judecății Romei. Cu toate acestea, îl avertiza 
pe Papa Eugeniu al III-lea, într-un tratat despre disciplină 
scris special pentru el, că „sfinta Biserică a Romei... este 
mama Bisericilor, nu stăpîna lor”, iar papa însuși nu era 
„stăpînul episcopilor, ci unul dintre ei, de fapt, un frate”. 
Numai Dumnezeu era stăpîn peste întregul pămînt, iar 
papa purta doar răspunderea grijii faţă de el. Erau multe 
aspecte ale papalității, mai ales averea și puterea ei 
lumească, în care papa nu era „urmașul lui Petru, ci al lui 
Constantin”. Cuvintele psalmistului despre cugetarea la 

legea Domnului şi ziua, şi noaptea ajunseseră să fie înţelese 
ca făcînd referire nu la legile Domnului, ci la cele ale lui 
Iustinian. Grija principală a papei devenise litigiul, şi nu 
sporirea bunăstării spirituale a Bisericii. 

O astfel de critică la adresa stării decăzute a Bisericii 
instituţionale nu era acelaşi lucru cu repudierea Bisericii 
de către sectanţi şi eretici, căci aici era vorba despre „purta- 
rea unei bătălii împotriva Bisericii, chiar și într-un spirit 
ostil, dar cu o strădanie constructivă”. Biserica nu doar că 
merita, dar şi avea nevoie de acest gen de critică. Dacă 
marea ameninţare la adresa Bisericii primare fusese per- 
secuţia, noul dușman era ipocrizia şi lăcomia. „Biserica”, 
se plîngea Bernard, „este plină de oameni roși de ambiţii” 
şi chiar amintea de retorica ereticilor atunci cînd vorbea 
despre un „cuib de hoţi”. Recunoștea că existau oameni 
haini care împărtăşeau mărturisirea de credinţă a Bisericii 
şi Sfintele ei Taine şi care din acest motiv erau numiţi 
mădulare ale Bisericii şi „copii ai Ierusalimului”. Biserica 
de pe pămînt rămăsese o Biserică a pelerinajului, care, 
deşi dobîndise deja comori spirituale și avea membri spi- 
rituali, se afla totuşi departe de ţinta ei. Dat fiind că 
trecuse prin „atîtea şi atîtea bătălii”, Biserica purta petele 
și cicatricele acelei experienţe. Totuși, așa pătată cum 
era, această Biserică reprezenta aceeași realitate pe care 
apostolul o descria ca „Biserică slăvită, neavînd pată sau 
zbîrcitură, ori altceva de acest fel, ci ... [fiind] sfîntă şi 
fără de prihană”. 

Tensiunea dintre Biserica văzută ca obiect al credinţei 
şi speranţei şi Biserica văzută ca obiect al criticii, pe care 
a exprimat-o Bernard însă nu a rezolvat-o, putea fi rezol- 
vată printr-o doctrină mai radicală. Aceasta avea să fie 
ilustrată de ecleziologia lui Ioachim de Fiore, care a inclus 
interpretarea lui cu privire la Biserica instituțională şi la 
ierarhia bisericească într-o eshatologie în care natura 
Bisericii avea să fie transformată „înviată fiind din mor- 
mînt”. Asemenea lui Bernard, Ioachim deplîngea starea 
de atunci a Bisericii şi pierderea vitalităţii ei spirituale. 
In contrast cu „desăvîrşirea Bisericii primare”, ai cărei 
prelați începuseră „să treacă de la vicii la virtuţi”, se afla 
„Biserica de azi”, căreia i se potriveau foarte bine cuvin- 
tele proorocului despre Ierusalim: „Cum a ajuns ca o 
desfrînată cetatea cea credincioasă!”. Desfrînata din 
Babilon descrisă în Apocalipsa Sfîntului Ioan Teologul, 
„cetatea cea mare”, fusese identificată de Părinţii catolici 
ca fiind Roma - „nu din cauza Bisericii celor drepţi, care 

îşi continua pelerinajul în mijlocul [Romei], ci din cauza 
mulţimii păcătoşilor, care prin vorbele lor nelegiuite hulesc 
şi rănesc Biserica din mijlocul lor”. Chiar din aceste cuvinte, 
precum și din contextul lor, reiese că prin „Roma” este 
posibil ca Ioachim să nu fi înţeles antica cetate păgînă cu 
o Biserică minoritară în mijlocul ei, ci capitala crești- 
nătăţii catolice, în care adevărata Biserică era încă (sau 
din nou) o minoritate. 

Critica îndreptată de Ioachim împotriva corupţiei din 
sînul Bisericii făcea parte dintr-o interpretare totală a 
istoriei Bisericii. Doctrina Treimii, care le oferise altor 
gînditori din veacurile al XII-lea și al XIII-lea schema de 
organizare a viziunii lor despre lume, devenea funda- 
mentul pentru o împărţire a istoriei în trei vîrste : „prima, 
în care ne-am aflat sub Lege ; a doua, în care am fost har; 
a treia, pe care o aşteptăm foarte curînd, sub un har mai 
mare”. Etapele din istoria Bisericii erau legate între ele 
prin mai multe evenimente notabile. Convertirea lui 
Constantin, „cînd Biserica lui Petru, sau mai curînd a lui 
Hristos, a fost întemeiată ca stăpînă a întregii lumi”, a 
încheiat prima etapă ; a doua durase vreme de paisprezece 
generaţii, iar a treia era acum pe cale să se sfirșească. 
Semnele sfirşitului vestite în Evanghelii se împlineau, 
iar o nouă epocă avea să înceapă curînd. În această a treia 
etapă avea să se nască o nouă Biserică din vechea Biserică, 
iar „ordinul clericilor” avea să cunoască apogeul și momen- . 
tul final. Afirmînd tema acestei speranţe apocaliptice la 
începutul cărţii sale Armonia dintre Noul şi Vechiul Testa- 
ment, Ioachim declara: „Este intenţia noastră... să înţe- 
legem sfîrşitul lumii vremelnice, pe drept cuvînt numită 
Babilon, şi să dezvăluim în cuvintele cele mai clare cu 
putință ceea ce este aproape, nașterea Bisericii, care va 
avea loc în același timp”. 

Viziunea asupra unei noi Biserici spirituale care avea 
să vină nu invalida Biserica instituţională care o pre- 
cedase. Vechea formă a Bisericii era asemenea lui loan 
Botezătorul, demnă de respect chiar dacă era depășită. 
„Căci, chiar dacă, odată cu înlocuirea cu lucrurile noi, 
lucrurile vechi aveau să dispară, aceasta nu era pentru că 
aceste lucruri nu fuseseră la vremea lor instituite de 
Dumnezeu întru dreptate, ci mai curînd fiindcă lucrurile 
mai mici trebuie lăsate în urmă, aşa încît tainele mai 
puternice să fie date credincioşilor spre mîntuirea lor.” O 
„nouă [formă de] religie, care va fi cu desăvîrşire liberă 
şi duhovnicească” avea să înlocuiască vechea „ordine 

ecleziastică, ce se luptă cu litera Evangheliei”. Așa cum 
Hristos a înviat din morţi a treia zi, tot astfel în această a 
treia vîrstă a istoriei Biserica avea să fie înviată. Ceea ce 
avea să învieze, ca din mormîntul vechii Biserici, era o 
nouă „Biserică duhovnicească”, în sînul căreia aveau să 
se mute adevărații „iubitori de Hristos”, tot așa cum cîţiva 
evrei, cei care au crezut în Hristos, se mutaseră din Sina- 
gogă în Biserică ; în această Biserică restaurată şi duhovni- 
cească toţi evreii aveau să se convertească pînă la urmă 
la creştinism. Odată cu „a doua venire a Domnului în 
Duhul Sfînt”, avea să vină o schimbare fundamentală de 
atitudine, căci în Biserica duhovnicească „oamenii vor 
înceta să mai înseteze după acele instituţii care au fost 
întemeiate vremelnic” (pro tempore et ad tempus). În felul 
acesta trebuia să se ivească „un nou cîrmuitor, un pontif 
universal al noului Ierusalim”, ceea ce se pare că însemna 
destul de explicit „că papalitatea în forma pe care a avut-o 
pînă acum nu mai poate continua și nu mai poate nici 
măcar să genereze prin ea însăși conducătorii spirituali ai 
viitorului”. Chiar și Tainele Bisericii aveau să fie înlocuite, 
tot aşa cum și ele la rîndul lor înlocuiseră rînduielile 
Vechiului Testament. Biserica instituţională avea să fie 
transformată în Biserica duhovnicească, iar împărăţiile 
acestei lumi aveau să cedeze locul împărăției lui Dumnezeu. 
În ciuda interesului manifestat în veacul al XIII-lea, 
chiar şi de către Bonaventura şi Toma de Aquino, pentru 
dihotomia propusă de Ioachim, dintre Biserica instituţio- 
nală a prezentului și Biserica duhovnicească a viitorului, 
aceasta nu putea să ţină piept unei ecleziologii precum 
cea a lui Bernard de Clairvaux, în care aspectul spiritual 
şi cel instituţional erau în cele din urmă inseparabile. 
Doar cînd starea Bisericii instituţionale a făcut să fie din 
ce în ce mai dificil să i se atribuie însușiri spirituale, 
dihotomia avea să înceapă să cîştige teren. Publicarea 
primelor tratate teologice închinate ecleziologiei în veacul 
al XIV-lea şi cererile de reformare a ierarhiei bisericeşti 
(precum și de stabilire a unei noi forme a relaţiilor cu 
statul-naţiune) din veacurile al XIV-lea şi al XV-lea au 
reînviat concepţii care păruseră excentrice sau chiar peri- 
culoase în veacurile al XII-lea şi al XIII-lea. Ideea lui 
Augustin referitoare la o „Biserică a celor predestinaţi”, 
care revenise în mai multe rînduri de-a lungul istoriei 
teologiei medievale, avea să devină, în mîinile lui Wycliffe 
şi Hus, un instrument de chemare în instanţă a Bisericii 
instituţionale în numele adevăratei Biserici. 

Vederea lui Dumnezeu 


Punctul culminant al istoriei Bisericii era vederea lui 
Dumnezeu. Nu era, strict vorbind, o doctrină, ci împlini- 
rea tuturor doctrinelor. Vederea lui Dumnezeu era conţi- 
nutul fericirii veşnice, care transcende starea obișnuită a 
lucrurilor, căci Dumnezeu era „deasupra tuturor lucru- 
rilor” în unicitatea, simplitatea și statornicia sa. Era o 
binecuvîntare pe care sfinţii trecuţi la cele veşnice o împăr- 
tășeau cu îngerii şi nu putea fi dobîndită în deplinătatea 
ei aici pe pămînt. Căci deşi aici omul îl vedea pe Dumnezeu 
„ca prin oglindă, în ghicitură”, vederea în slavă avea să fie 
„faţă către faţă”. Cu toate acestea, unii experimentaseră 
încă din această viaţă anticipări ale vederii lui Dumnezeu. 
O altă caracteristică a gîndirii doctrinare a secolelor al 
XII-lea şi al XIII-lea era faptul că începuse să facă din 
nou legătura între dogmele tradiţiei şi experienţa subiec- 
tivă, contribuind în felul acesta la introducerea unui nou 
element în interpretarea credinţei. O scurtă prezentare a 
acestui element de subiectivitate din concepţia medievală 
asupra conţinutului doctrinei creștine ar putea servi drept 
concluzie a acestui volum. 

„Vom citi astăzi”, le spunea Bernard confraţilor lui 
monahi, „din cartea experienţei. Îndreptaţi-vă atenţia către 
voi înșivă şi fiecare dintre voi să-şi cerceteze propria con- 
știință cu privire la acele lucruri care vor fi pomenite”. El 
însuşi avusese adesea parte de o experienţă personală a 
prezenţei lui Hristos Logosul, cînd „simţea că El este 
prezent”. Richard de Saint-Victor a dus lectura „din cartea 
experienţei” încă și mai departe. Nu era, spunea el, „nimic 
mai bun, nimic mai sigur şi nimic mai sublim” legat de 
cunoaştere decît ceea ce putea afla mintea umană prin 
experienţă. Practica rugăciunii conducea foarte bine la o 
astfel de experienţă, cînd „lumina harului” se pogora asupra 
minţii ajutînd-o „să pătrundă tainele adînci prin insu- 
flarea [harului)”. Experienţa se alătura cunoștinței cre- 
dinţei şi evenimentelor istoriei mîntuirii pentru a-l învăța 
pe om despre natura sa ca fiinţă născută atît cu trup, cît 
și cu duh. Explorarea subiectivităţii făcea parte integrantă 
din tradiţia augustiniană și cu toate că manuscrisele Con- 
fesiunilor lui Augustin nu erau atît de răspîndite în biblio- 
tecile mănăstirești precum manuscrisele unora dintre 
celelalte opere majore ale sale, această istorie unică a 
unui suflet care își sondează propriile adîncimi spre a 

cunoaște un Dumnezeu care transcende antiteza dintre 
subiect și obiect continua să aibă ecouri puternice în litera- 
tura şi gîndirea medievală. La începutul veacului al XII-lea, 
Guibert de Nogent scria o lucrare autobiografică de fac- 
tură augustiniană pe care am menţionat-o de mai multe 
ori în volumul de față. Datele cu privire la viaţa şi la 
experienţa lui i-au slujit drept modalitate de cunoaştere a 
lui Dumnezeu și a propriei fiinţe. 

Totuşi, cea mai remarcabilă ilustrare, de-a lungul aces- 
tor două veacuri, a ceea ce am numit noi „identificarea 
experienţei religioase personale ca principiu epistemo- 
logic în teologie” nu a fost reprezentată nici de lucrarea 
lui Bernard de Clairvaux, Predici la Cîntarea Cîntărilor, 
nici de cărţile meditative ale misticilor victorini și nici de 
autobiografia lui Guibert de Nogent, ci de Itinerariul minţii 
spre Dumnezeu, scrisă de Bonaventura și inspirată de 
Francisc din Assisi. După cum am văzut, Bonaventura 
vedea urme ale Treimii în întregul „macrocosmos” al uni- 
versului, însă treimile create ieșeau în evidență mai 
pregnant atunci cînd era luat în discuţie „microcosmosul” 
minţii. Oglinda lumii exterioare a fost întunecată și inu- 
tilă pînă a fost şlefuită oglinda lumii interioare. Din filo- 
zofie a fost preluată metoda speculaţiei pe baza lumii 
exterioare, însă trebuia să se înveţe speculația despre 
lumea lăuntrică din Scriptură. Metoda introspectivă a 
speculaţiei era, potrivit lui Bonaventura, „superioară” 
metodei care începea cu aspectele exterioare, căci prin 
introspecţie era posibil să „pătrundem în propriul nostru 
eu, adică în propria noastră minte, în care se reflectă 
propriul chip [al lui Dumnezeu!]”, îngăduindu-se astfel 
minţii „să reintre în propria ei lume lăuntrică, spre a-l 
vedea pe Dumnezeu acolo «întru strălucirea sfinţilor»”. 
Ierarhiile cerești și bisericeşti își aveau echivalentul în 
„ierarhia minţii noastre”. Dacă cineva dorea să intre în 
ierarhia cerească sau în Ierusalimul ceresc, trebuia nu 
doar să fie părtaş Sfintelor Taine administrate de ierarhia 
bisericească, dar și „să coboare, prin har, în propria sa 
inimă”. Astfel, el era „dus în extaz deasupra intelectului” 
spre vederea preafericită a lui Dumnezeu. 

Ca paradigmă a acestei teologii a experienţei, Bona- 
ventura dădea „exemplul binecuvîntatului nostru părinte 
Francisc”, care fusese „dus dincolo de el însuși”, devenind 
în felul acesta „un model de contemplaţie desăvîrşită, un 
al doilea Iacob”, prin care Dumnezeu avea să-i „cheme 
pe toţi oamenii cu adevărat spirituali” să împărtășească 

aceeaşi experienţă, nu prin ceea ce spusese sau propovă- 
duise Francisc, ci prin ceea ce făcuse el și prin ceea ce i se 
făcuse. Printre cei care urmau modelul lui Francisc — 
aproape ad litteram — se număra și Bonaventura, care, 
„în apropierea celei de-atreizeci şi treia aniversări a stră- 
mutării la cele veșnice a preafericitului părinte)”, a pornit 
pe urmele lui Francisc către vîrful Muntelui Alverno, unde 
a redactat cuprinsul Itinerariului minţii spre Dumnezeu. 
Deși nu-şi pusese în gînd să-l egaleze pe Francisc în ceea 
ce privește calitatea experienţei sale, ceea ce a descoperit 
acolo era o modalitate de reflecţie care se întemeia pe 
experienţe precum cele ale lui Francisc şi chiar şi pe 
propriile experienţe. Aceasta însemna că Bonaventura ca 
persoană i-a oferit date lui Bonaventura ca teolog. Metoda 
folosirii experienţei pentru a extrage din ea adevărul doc- 
trinei îi permitea teologului să sondeze imaginaţia în aşa 
fel încît „să vadă și să înţeleagă faptul că «cel mai bun» 
lucru este... acela pe care nici un alt lucru imaginat nu-l 
poate întrece”. În concepţia lui Bonaventura, redarea argu- 
mentului augustinian și ulterior anselmian în sprijinul 
existenţei lui Dumnezeu a devenit o modalitate prin care 
ceea ce el numea „străfulgerarea intuiţiei” putea să ajungă 
la adevărul fiinţei şi a bunătăţii. Îmbinarea augustiniană 
dintre adevărul obiectiv şi cel subiectiv l-a determinat pe 
Bonaventura să afirme că „atunci cînd sufletul speculează 
asupra Principiului întreit cu sprijinul treimii însușirilor 
care îl face să fie chipul lui Dumnezeu, este ajutat de 
luminile cunoaşterii, care îl desăvîrşesc şi îl informează 
şi care reprezintă binecuvîntata Treime într-o manieră 
întreită”. Era o experienţă a minţii care depășea cu mult 
hotarele acesteia, trecînd dincolo de doctrină către har şi 
dincolo de înţelegerea intelectuală către dorinţa existențială. 

Deși această teologie a experienţei concepută de Bona- 
ventura era profund augustiniană şi pe deplin medievală, 
totuşi ea avea să se transforme în ceva cu totul diferit în 
veacurile următoare. Așa cum teologia naturală a sco- 
lasticilor şi-a pierdut în cele din urmă legătura cu doctrina 
tradițională, tot astfel şi teologia experimentală a lui Bona- 
ventura și Augustin avea să fie transformată într-o sursă 
autonomă de adevăr. La Bonaventura, metoda augusti- 
niană de introspecţie în contextul harului divin a condus, 
prin intermediul experienţei și reflecţiei, la o Bunătate 
transcendentă, care întrecea orice lucru ce putea fi ima- 
ginat, Dumnezeul a cărui milă, revelată în Hristos, a făcut 
posibil ca omul să-și sondeze adîncimile propriei lui 

experienţe şi să se afirme prin fire ca şi prin har. La 
Descartes, pe de altă parte, în pofida descendenţei lui de 
netăgăduit din Augustin, Anselm şi Bonaventura, cogito 
avea să conducă prin îndoială la gîndire şi de la gîndire la 
afirmarea atît a sinelui, cît şi a lui Dumnezeu. Deși evla- 
via lui Descartes se înscria neîndoielnic în linia tradiţiei 
catolice, valabilitatea metodei carteziene a filozofiei prin 
introspecţie nu depindea de pretenţiile de adevăr ale cre- 
dinței creştine, ci dimpotrivă metoda carteziană avea să 
oblige aceste pretenţii să se justifice, dacă puteau, prin 
canoanele ei. Această transpunere a experienţei dintr-o 
cheie în alta va alcătui conţinutul principal al volumului 
următor. 

Alexandru de Hales (m. 1245), teolog fran- 
ciscan la Paris 294, 298, 300, 302-303, 
309, 318 

Alger de Liege (m. 1131/1132), teolog şi doc- 
tor în drept canonic 212, 231, 236, 250 

Amalarius de Metz (m. cca. 850), litur- 
ghist şi teolog 106-107 

Ambrozie (m. 397), episcop de Milano 

— doctrina despre: botez 230; Hristos 92, 
145 ; Euharistie 218, 224, 230, 243 

— relaţia cu: Augustin 243 ; Berengarius 
218, 243; Elipandus 92; Lanfranc 218; 
Radbertus 107 

Ambrozie Autpert (m. 784), abate bene- 
dictin 52, 127 

-— doctrina despre: Hristos 52, 92; Bise- 
rică 44, 76; Fecioara Maria 98-100; 
tradiţie 40 

Amolo (m. 852), arhiepiscop de Lyon 
120-121 

Analele Sfintului Bertin, cronică a fran- 
cilor occidentali 122 

Anselm (m. 1109), arhiepiscop de Canter- 
bury 166-171, 281-284 

— doctrina despre: Hristos 134-136, 144, 
155, 159, 166-171, 234-235; Dumnezeu 
138-139, 168, 283-284, 293-294; om 
139-142, 293-294; Fecioara Maria 192 ; 
predestinare 293-294; rațiune 278, 
281-284; Scriptură 149 

— relaţia - cu: Augustin 281; Bonaven- 
tura 294; controversa cu iudaismul 
269; Petru Abelard 134-135; Toma de 
Aquino 295 

Anselm (m. 1158), episcop de Havelberg 
şi arhiepiscop de Ravenna 253-254 

Apologetică. Vezi Religii, necreștine 

Apofatism, teologie negativă 50, 129-130 

Apostoli 62, 69, 74, 205, 255. Vezi de ase- 
menea Crezul Apostolilor; Biserică 
definită ca apostolică; Petru 

Arausio, Conciliul de la -, din 529, 109. 

Arianism, erezie asociată cu Arie (m. cca. 
336), preot în Alexandria 49, 266 

Aristotel (m. 322 î.H), filozof grec 128, 
227-228, 311-312 

Ascetism 

— doctrina despre - la: Bernard de Clair- 
vaux 176-177, 320-321; controversa cu 
ereticii 256 ; Isidor de Sevilla 236; Ioan 
Scotus Eriugena 128 

— relaţia - cu doctrina despre: botez 237; 
Hristos 134-135, 152-154, 176, 200-201; 
Biserică 153, 320-321; Fecioara Maria 
189-190; preoţie 250; Scriptură 246 

Atanasie (m. 373), patriarh al Alexandriei 
92 

Augustin (m. 430), episcop de Hippo Regius 
39-78, 79-133, 292-305 

— citat 32, 34, 41; citat din Revizuiri 
114-115, 249 

— doctrina despre: botez 59, 229; Hristos 
84, 92, 106, 216, 218-219, 296; Biserică 


32, 71-72, 324; diavol 317; eshatologie 
62, 298 ; Euharistie 33, 106, 216, 221, 
226-227, 242-243; har 55, 111; om 56, 
302; predestinare 109, 136, 293, 296; 
rațiune 280-281 ; Sfintele Taine 59, 213, 
222, 229, 232; Scriptură 64, 247-248; 
Treime 49-51, 284-285, 301-302, 304-305 
— relaţia - cu: Alcuin 94; Ambrozie 243 ; 
Anselm, 281; Beda 55; Bonaventura 
292-305; Cassian 46; Elipandus 94; 
Gandulf 296 ; Gilbertus Porretanus 288 ; 
Gottschalk 88, 94; Guibert de Nogent 
326; Hincmar 77, 79, 94; Hugo de 
Saint-Victor 297 ; loan Scotus Eriugena 
125, 128-129; Iulian de Toledo 71; 
Petru Lombardul 292-305; Petru de 
Poitiers 297 , Toma de Aquino 292-305 
Augustin, Pseudo -, Zratatul împotriva 
pelagienilor şi celestinilor 114, 117, 298 
Autoritate 69-70, 254. Vezi de asemenea 
Biserică ; Roma ; Scriptură ; Tradiţie 
Autun, Al Doilea Sinod de la - din 670, 41 
Averro&s (Ibn-Roshd, m. 1198), filozof 
musulman, și averroism 311 
Avraam 160, 163-164, 214, 271, 273, 311 


B 


Baldwin de Ford (m. 1190), abate cister- 
cian şi arhiepiscop de Canterbury 35, 
245-246, 279 

Beatus de Licbana (m. 798), teolog și exe- 
get 40, 84-86, 91, 281-282 

Beda, Venerabilul (m. 735), teolog și isto- 
ric englez 

— doctrina despre: Biserică 44-45, 72, 
75; Euharistie 108; har 55; pocăință 
61 ; Sfintele Taine 59; Scriptură 68-69; 
tradiţie 39-40, 46 ; Treime 49 ; cuvîntul 
lui Dumnezeu 58 

Benedict de Nursia (m. cca. 547), „patriarh 
al monahismului occidental” 134, 154, 
203, 206 

Berengarius de Tours (m. 1088), dialecti- 
cian și teolog 

— doctrina despre: Hristos 217-219; 
Euharistie 212-226, 258 ; minuni 225; 
rațiune 258 ; Sfintele Taine 233-234; 
sfinţi 204; tradiţie 240, 243-244 

Bernard (m. 1153), abate de Clairvaux 

— doctrina despre: Hristos 156, 164-165, 
171-183 ; Biserică 36, 255-256, 320-322; 
Euharistie 210, 213, 220; experienţă 
180-182, 325 ; Fecioara Maria 36, 188, 
189, 193, 321; pocăință 234-235, papă 
36, 321; sfinţi 204; Treime 288 

— relaţia - cu: Eugeniu al III-lea 321; 
Gilbertus Porretanus 288-289; Petru 
Abelard 156, 164-165, 174, 181-182, 288 

Bernold de Constance (m. 1100), teolog și 
autor de canoane 250 

Biserica de Răsărit, relaţia Occidentului 
cu = 84-35, 80, 254, 291. Vezi şi Filioque; 
Papă 

— doctrina despre: Hristos 52, 85, 144, 
162; Biserică 76-77, 254; cruce 159; 
eshatologie 62; Euharistie 108, 235, 
241 ; Fecioara Maria 101, 188-189, 191; 
mâîntuire 45; Treime 251, 286 

Biserică 71-77, 291, 319-324. Vezi şi Botez ; 
Euharistie ; Fecioara Maria ; Sfintele 
Taine; Scriptură ; Tradiţie; Venerare 

— definită ca una, sfiîntă, catolică, apos- 
tolică 76: una 65, 73, 321; sfintă 72, 
256-257, 259-260, 319-324 ; catolică 40, 
45, 49, 65-67, 73, 241; apostolică 61, 
69, 74, 205, 265 

Boethius (m. cca. 524), consul roman și 
filozof creștin 90, 287 

Boethius din Dacia (m.cca. 1284), logician 
şi „averroist” 311 

Bogumili, eretici dualiști din Bulgaria 
262 

Bonaventura (m. 1274), teolog şi cardinal 
franciscan 290-328 

Bonifaciu (m. 754), misionar în Germania 
41, 54, 57 

Botez. Vezi de asemenea Hristos, botezul 
lui 

— relaţia - cu doctrina despre: ascetism 
237; Biserică 60; circumcizie 61, 65; 
confirmare 235; Euharistie 32-33, 59, 
60, 220, 229-231, 233; om 84, 139, 257; 
pocăință 234 ; predestinare 121; Sfin- 
tele Taine 32-33, 59-60, 229-230 

Bruno (m. 1123), episcop de Segni şi exe- 
get 135, 235 


(8; 


Caesarius (m. 542), episcop de Arles 109 

Calcedon, Conciliul de la - din 451, 144, 152 

Carol cel Mare (m. 814), primul împărat 
al Sfintului Imperiu Roman 49, 78, 80 

Cassian, loan (m. 435), călugăr din Marsilia 
46, 143 

Catari, eretici dualiști 260-265, 278 

Catolicism. Vezi Biserică, definită drept 
catolică 

Cărţile caroline, atac împotriva Răsări- 
tului atribuit lui Carol cel Mare, 159 

Celestin I (m. 432), papă 95 

Celibat. Vezi Ascetism ; Lege; Preoţie 

Chipul lui Dumnezeu. Vezi Hristos, defi- 
nit drept chip al lui Dumnezeu; Omul 
definit drept chip al lui Dumnezeu 

Cicero (m. 43 î.H.), orator şi filozof roman 
127 

Ciprian (m. 258), episcop de Cartagina 60, 
73, 213 

Comunicarea însușirilor. Vezi Hristos, defi- 
nit ca uniune 

Concilii 41, 254 

Confirmare 235. Vezi și Sfintele Taine 

Constantin I (m. 337), împărat roman 323 

Constantinopol, 254. Vezi şi Roma. 

Constantinopol, Al Treilea Conciliu de la -, 
din 680-681, 93 

Creaţie 130, 224, 262, 312, 316 

Credinţă 41-52, 52-63, 278-289. Vezi şi 
Doctrină; Minuni; Raţiune; Religii, 
necreştine; Scriptură 

Creştin 52, 148 

Crezul Apostolic 41-42, 200 

Crezul atanasian 34, 41, 48, 93 

Crezul niceean 51, 72, 158, 172, 291 

Cruce 59, 153, 157-171, 176, 237, 259, 
270. Vezi şi Hristos, viaţa lui 

Cruciade 37, 176, 207, 265-266, 268 

Cununie 236, 255. Vezi și Ascetism ; Lege; 
canon ; Sfintele Taine 

Cuvîntul lui Dumnezeu şi cuvîntul lui 
Hristos 58, 147-148, 174. Vezi și Hristos, 
lucrarea lui, definit ca învăţător; 
Scriptură 

Cynewulf, poet anglo-saxon din secolul al 
IX-lea 145, 157, 180 

D 


Dante Alighieri (m. 1321), poet italian 63, 
313 

Diavol 140, 161, 166-167, 178, 295, 317. 
Vezi și Îngeri; Hristos, lucrarea lui 

Dionisie, Pseudo-, Areopagitul (cca. 500), 
teolog mistic 35, 129, 295, 315, 319 

Disciplină și supunere 54, 146-147, 154, 
176 

Doctrină 34-35, 42-43, 248, 290 

Duhul Sfint 51, 69, 172, 225, 233. Vezi şi 
Filioque ; Scriptură; Treime 

Dumnezeu. Vezi şi Hristos ; Creaţie ; Pre- 
destinare ; Treime 

— definit ca: absolut şi neschimbat 49, 
114, 129-130, 138, 165, 173; înzestrat 
cu preştiință 115, 125, 137, 294-295 
(Vezi și Predestinare) ; drept şi milos- 
tiv 112, 122, 136-146, 168, 183, 294; 
iubire 130; unic 262, 267; mîntuitor 
în voinţă 118, 296; neîndurător 50, 168 


E 


Ebrard de Bethune (m. cca. 1212), ere- 
ziolog 269 

Efes, Conciliul de la -, din 431, 70 

Eginhardus (m. 840), biograf al lui Carol 
cel Mare 78 

Elipandus (m. 802), arhiepiscop de Toledo 
în Spania 81-88, 93-94, 96 

Episcopi 74, 235, 237 

Erezie și eretici 252-265; definiţie 43, 
47-49, 252; despre Euharistie 36, 
79-80, 210-211, 215; Islamul ca - 266. 
Vezi și Biserică; Tradiţie; nume ale 
unor eretici 

Eshatologie 63, 71-72, 182-183. Vezi şi Dia- 
vol; Predestinare; Mîntuire 

— componente ale -: Antihrist 66, 261; 
convertirea poporului lui Israel 63, 269 
(Vezi și iudaism, controversa cu-) ; mile- 
niu 71-72, 275; purgatoriu 62, 258; 
înviere 132, 263-264; sfinţi 200 (Vezi 
şi Sfinţi); a doua venire a lui Hristos 
182-183 

Euharistie 102-108, 210-228, 240-244, 257, 
258. Vezi și Botez; Hristos; Sfintele 
Taine ; Venerare 


— definită ca: schimbare 223; comuniune 
210; pîine şi vin 164, 214, 223, 227, 
228; simbol 103-106, 226; realitate, 
chiar şi pentru cel nevrednic 221; 
jertfă 62, 108, 163-164, 213-215 (Vezi 
şi Hristos, lucrarea lui, definită ca 
jertfă) ; transsubstanţiere 36, 227-228, 
290 

— relaţia cu doctrina despre: înălţare 
217-219; botez 32, 60, 222, 229-230; 
creaţie 224; întrupare 145, 224 ; pre- 
destinare 120; rațiune 124, 279, 281; 
moaște, 209; tradiţie 49, 240-245; naș- 
terea din Fecioară 102, 218 (Vezi și 
Fecioara Maria) 

Eugeniu al III-lea (m. 1153), abate cis- 
tercian şi papă 321 

Evanghelie, 54, 150. Vezi și Hristos, viaţa 
lui ; Scriptură 

Experienţă, teologie şi - 180-181, 325-328 

Extrema oncţiune sau ungerea bolnavilor 
61, 235. Vezi și Sfintele Taine 


F 


Fecioara Maria 97-102, 186-199. Vezi şi 
Hristos; Sfinţi; Venerare 

- definită ca: înălţată la cer 101, 197; 
încoronată de Hristos 194; murind şi 
înviind 101, 197; smerită 99; urmînd 
modelul lui Hristos 153 ; zămislită fără 
păcatul originar 36, 100, 197, 321; 
mediatrix 99, 191-194; mîntuită de 
Hristos 100, 194; a doua Evă 192; a 
doua numai după Dumnezeu 158, 195; 
Theotokos 97; Pururea-fecioară şi 
Mamă 101, 187, 189, 267 

- relaţia cu doctrina despre: îngeri 
191-192, 199; Hristos 194; Biserică 
99; minuni 206; moaște 196; sfinţi 
199; păcat 99, 140, 190: 

Felix (m. 818), episcop de Urgel în Spania 
81-86, 97 

Filioque 36, 49, 51, 253, 285, 301. Vezi şi 
Biserica de Răsărit; Duhul Sfint; Treime 

Flavius losephus (m.cca. 100), istoric evreu 
274 

Florus (m. cca. 860), învăţat şi purtător de 
cuvînt al Bisericii din Lyon în timpul 

controversei pe tema predestinării 110, 
111-123 

Francisc din Assisi (m. 1226), sfint și refor- 
mator spiritual 327 

Frankfurt, Sinodul de la -, din 794, 87-88, 
90 


G 


Gandulf din Bologna (cca. 1170), teolog şi 
autor al Sentinţelor 296, 298 

Gerald de Aurillac (m. 909), sfint come- 
morat de Odo de Cluny 208 

Gezo din Tortona sau Sfintul Martian (m. 
cca. 984), autor al unui tratat despre 
Euharistie 211 

Gilbert din Crispin (m. 1117), discipol al 
lui Anselm 135 

Gilbertus Porretanus (m. 1154), teolog şi 
dialectician 287-289, 300 

Gottschalk (m. 868), călugăr din Orbais 
88-90, 93, 96-97, 109-126 

Gratian (m. cca. 1159), sistematizator al 
dreptului canonic 234. Vezi și Lege, canon 

Grigorie I (m. 604); papă 46, 62, 206 

Grigorie (m. 389), născut la Nazianz, teo- 
log și retor 129 

Grigorie (m. cca. 395), episcop de Nyssa 
129, 302 

Grigorie (m. 594), episcop de Tours și isto- 
ric al francilor 37, 64 

Guibert de Nogent (m. 1124), abate bene- 
dictin și teolog 

— doctrina despre: Hristos 135; expe- 
rienţă 326; Fecioara Maria 36, 195; 
minuni 207; moaşte 207-209; Sfintele 
Taine 231; sfinţi 204 

Guillaume de Saint-Thierry (m. 1148), 
călugăr benedictin şi teolog mistic 165 

Guitmond (m. cca. 1095), episcop de Aversa 
220, 228 


H 


Har 55-58, 109-123. Vezi și Hristos; Cre- 
dinţă ; Sfintele Taine; Mîntuire 

— relaţia cu doctrina despre: îngeri 318, 
319; liberul arbitru 111-112, 142-143; 
merit 55, 115, 142-143, 296; natură 
55-56, 110, 131-132, 306-314; predes- 


tinare 109-123 ; Sfintele Taine 59, 229, 
230-238 

Hatfield, Conciliul de la -, din 680, 43 

Hermann de Scheda (m. 1173), apologist 
evreu convertit 281 

Hincmar (m.882), arhiepiscop de Reims 
37, 17, 87-90, 93, 109-123 

Honorius de Autun (m. cca. 1156), teolog 
scolastic 294, 319 

Hrisostom, loan (m. 407), patriarh al 
Constantinopolului 46 

Hristos 52, 81-87, 134-183. Vezi de ase- 
menea Euharistie; Fecioara Maria; 
Miîntuire ; Scriptură ; Treime 

— definit ca: adoptat 81-87; înger 91; 
enhypostaton 85 ; chip al lui Dumnezeu 
173 (Vezi și Om); rege 171-172; Logos 
şi Logos întrupat 48, 131, 168; om asu- 
mat 92, 169; Mesia 65, 276, profet, 
dar mai mult decît profet 147, 267, 
276, Fiu al lui Dumnezeu 55, 81-87, 
270; două firi 82-83, 144, 169, 173, 
263; două voințe 43-44, 144; unire 
ipostatică cu comunicarea însușirilor, 
85-87, 124, 174 

— viaţa lui - 52-53, 64, 145-146, 151, 
176: naștere 101, 169, 188, 218, 267; 
botez 60, 84, 152; schimbarea la față 
246; patimi 60, 65, 119-120, 169; răs- 
tignire 157-171, 177-178 ; coborîrea la 
iad 62, 145, 180, 313; înviere 160-161, 
179, 324; înălţare 104, 179-180, 217-219 

— lucrarea lui - 33, 52, 134, definită ca: 
înșelare a diavolului 161-162 ; exemplu 
52, 147, 152, 154-157, 174, 177; mijlo- 
cire 177 ; mîntuire 118-120, 155 ; jertfă 
163-164, 170, 215 (Vezi și Euharistie 
definită ca jertfă) ; satisfacţie 141, 167, 
170, 178; învăţător 54, 58, 147-148; 
biruitor 161-162, 179-180, 182 

— relaţia lui - cu doctrina despre: Bise- 
rică 324; Euharistie 103, 106, 145, 
215-219, 224 ; pocăință 170, 235; pre- 
destinare 296; rațiune 284; moaște 
209 ; Sfintele Taine 231 ; cuvîntul lui 
Dumnezeu 58, 104, 148, 174 

Hugo de Amiens (m. 1164), ereziolog 253 

Hugo de Saint-Victor (m. 1142), teolog 
scolastic și sacramental 35, 231-233, 
239, 285, 297, 316-318 

Hugo de Speroni (sec. al XII-lea), eretic 
italian 259 

Humbert de Silva Candida (m. 1061), car- 
dinal 37, 223 


I 


Iacov, apostol 142 

Ieronim (m. 420), traducător al Bibliei și 

. teolog monastic 45, 88, 127, 188, 273, 319 

Ieronim, Pseudo-, Despre învirtoșarea ini- 
mii faraonului 113 

Ilarie (m. 367), episcop de Poitiers 92-93, 
241-242, 300-302 

Ildefonsus (m. 667), arhiepiscop de Toledo 
39, 54, 56, 64, 67, 98, 106 

Imaculata concepţie. Vezi Fecioara Maria 

Imagini 159, 266-267 

Insuflare. Vez: Scriptură 

Ioachim de Fiore (m. 1202), teolog și mistic 
apocaliptic 300, 320, 322-323 

Ioan (m. cca. 749), născut la Damasc, teolog 
grec 266, 302 

loan Botezătorul, înaintemergător al lui 
Hristos 151, 206, 234, 264, 323 

Ioan Scotus Eriugena (m. cca. 877), teolog 
şi filozof 35, 124-133, 211, 278 

Irineu (m. cca. 200), episcop de Lyon 227 

Isidor (m. 636), arhiepiscop de Sevilla 

— doctrina despre: Hristos 83, 91; esha- 
tologie 66; Euharistie 108; credință 
66; Dumnezeu 50; Evanghelie 54; 
cununie 236; Fecioara Maria 188; papă 
76; predestinare 117; Sfintele Taine 
233; tradiţie 40, 44, 46; Treime 286 

Islam 133, 265-268 

Iuda Iscarioteanul, ucenic și trădător al 
lui Hristos 112, 120, 136, 152, 221 

Iudaism, controversa cu - 63-67, 89-90, 
159, 268-277. Vezi şi Eshatologie: con- 
vertirea poporului lui Israel 

Iulian (m. 454), episcop de Eclanum și 
teolog pelagian 55 

Iulian (m. 690), arhiepiscop de Toledo 32, 
46, 56-57, 62, 71, 106 


Î 
Îndreptăţire, doctrina despre - 56, 182 
Ingeri 61, 167, 314-319. Vezi de asemenea 


Diavol 


doctrina despre - la: Bonaventura 315; 

Ioan Scotus Eriugena 131; Cel de-al 

Patrulea Conciliu de la Lateran 290, 

291; Toma de Aquino 315-316 

— relaţia - cu doctrina despre: Biserică 
319-320 ; creaţie 316; har 318; Fecioara 

__ Maria 192, 198-199 

Intrupare. Vezi Hristos 


J 


Jertfă. Vezi Hristos, lucrarea lui, definită 
ca jertfă ; Euharistia definită ca jertfă 


L 


Lanfranc de Bec (m. 1089), teolog și arhi- 
episcop de Canterbury 212, 218, 231, 
279 

Langres, Sinodul de la -, din 859, 122 

Lateran, Cel de-al Patrulea Conciliu de la 
-, din 1215, 35, 228, 290-291, 300, 317 

Laurenţiu (m. 619), arhiepiscop de Canter- 
bury 72 

Lege: legea canonică 234-235, 236-237, 
248-252, 321-322; lege și Evanghelie 
54, 271 ; legea mozaică 64, 271; legea 
naturală 102, 271 

Leon I (m. 461), episcop al Romei 45, 47 

Lyon, Conciliul de la -, din 1274, 290 


M 


Malachia (m. 1148), sfint irlandez și prie- 
ten al lui Bernard 204 

Maria Magdalena, ucenică a lui Hristos 
154, 192 

Maria şi Marta, surorile lui Lazăr 147, 
175, 197 

Martin (m. 397), episcop de Tours și sfint 
protector al Franţei 202 

Martiri. Vezi Sfinţi 

Maxim (m. 662), Mărturisitorul, teolog grec 
127, 129 

Medieval, definiţie 31-34 

Melchisedec 163-164, 214 

Migetius (cca. 780), eretic spaniol 87-88 

Mijloacele harului, 58. Vezi și Har; Sfin- 
tele Taine ; Cuvîntul lui Dumnezeu 

Minuni 55, 60, 102, 185, 196, 205-206, 
225, 268 

Mîntuire 54, 131-132, 178. Vezi şi Hristos, 
lucrarea lui =; Har; Om 

Moarte. Vezi Eshatologie; Om; Mîntuire 

Moaște 196, 207-209. Vezi şi Sfinţi 

Modern, definiţie 31-32 

Moise 84, 154, 174. Vezi şi Lege; Mozaic; 
Scriptură 


N 


Natură. Vezi Creaţie; Har; Lege 

Necesitate, definiţie 142, 168 

Nestorie (m. cca. 451), și nestorianism 241, 
266 

Nicetas din Nicomedia (sec. al XII-lea), 
teolog grec 253 

Nicolae de Clairvaux (m. cca. 1176), secre- 
tar al lui Bernard 234 

Nicolae I (m. 867), papă 122 


O 


Odo (m. 1113), episcop de Cambrai 135, 
269 

Odo (m. 942), abate de Cluny 136, 162, 
205, 208, 211 

Omul 

— definit ca: liber 56, 110-112, 137, 142, 
143, 182, 294 (Vezi şi Predestinare); 
chip al lui Dumnezeu 173, 282, 302, 
303, 306, 326 (Vezi și Hristos, definit 
drept chip al lui Dumnezeu); muritor 
263-264 ; păcătos 56, 111-112, 121, 140, 
141 (Vezi şi Hristos, lucrarea lui) ; suflet 
şi suflet rațional 50, 310 (Vezi și Treime) 

Ordine, sfinte, și hirotonire 49, 58, 73-74, 
221, 230. Vezi şi Biserică ; Preoţie ; Sfin- 
tele Taine; Simonie 

Origen (m. cca. 254), teolog și învăţat din 
Alexandria 48, 120, 132, 209, 264 

Othlo de Sankt Emmeram (m. cca. 1070), 
teolog benedictin 159 


P 


Papă și papalitate 76, 321, 324. Vezi şi 
Biserică ; Petru; Roma 

Pardulus (cca. 850), episcop de Laon 125 

Pavel, apostol 54, 65, 69, 142, 205, 223 

Paulinus (m. 802), episcop de Aquileia 87, 
90, 99 


Păgînism. Vezi Religii necreștine 

Părinţi. Vezi Tradiţie Ă 

Pelagius şi pelagianism 55, 156, 296 

Petru, apostol 72, 75-76, 323. Vezi și Bise- 
rică ; Papă; Roma 

Petru Abelard (m. 1142), teolog și dialec- 
tician 

— doctrina despre: Hristos 135, 155-156; 
experienţă 181 ; rațiune 281; revelaţie 
277 ; tradiţie, 247-252 ; Treime 286-288, 
300 

- relaţia cu: Bernard 157, 165, 174, 181, 
182, 288; Boethius 287; Roscellinus 
286, 288 ; Guillaume de Saint-Thierry 
165 

Petru Alfons (m. cca. 1140), scriitor evreu 
convertit 270 

Petru de Bruys (1126), eretic din veacul al 
XII-lea 259 

Petru Damian (1072), cardinal și scriitor 
monastic 

— doctrina despre: Hristos 135, 158, 162, 
171; Fecioara Maria 187 ; ordine 236; 
pocăință 154; mîntuire 136 

Petru Damian, Pseudo- 228 

Petru Lombardul (m. 1160), „Maestru al 
Sentinţelor” și episcop al Parisului 
292-319 passim 

— doctrina despre: îngeri 317, 319; 
Dumnezeu 297-298 ; predestinare 294, 
295; rațiune 308-309; Sfintele Taine 
232, 234; Treime 299-300, 304, 308 

Petru de Poitiers (m. 1205), discipol al lui 
Petru Lombardul 297, 309, 317 

Petru Venerabilul (m. 1156), abate de Cluny 
265-266 

Platon (m. 347 î.H.), filozof grec, și pla- 
tonism 128, 131 

Pocăinţă 61, 234: 

— relaţia cu botezul 234; ereticii despre 
- 256; ca Taină 232-233 ; „satisfacţia” 
în = 170, 234. Vezi și Hristos, lucrarea 
lui, definită ca satisfacţie; Sfintele 
Taine 

Predestinare 109-126, 293-298. Vezi şi 
Dumnezeu ; Om; Mîntuire 

Preoţie 74, 164, 170, 214, 256. Vezi și Bise- 
rică ; Ordine, sfinte 

Preștiinţă.Vezi Dumnezeu; Predestinare 

Prezenţa reală. Vezi și Euharistie 

Priminius (Pirminius) (m. 753), misionar 
şi episcop benedictin 52-53, 61 

Profet, 150-151. Vezi şi Hristos, definit ca 
profet; Scriptură 

Prosper din Aquitania (m. cca. 463), călu- 
găr la Marsilia 95, 118, 143 

Providenţă, divină 113-114, 125, 296 

Prudentius (m. 861), episcop de Troyes 
113, 116, 122-123, 132 


Q 


Quiercy, Conciliul de la -, din 853, 110, 
112, 119, 121 


R 


Raban Maurul (m. 856), arhiepiscop de 
Mainz 109-123 passim 

Radbertus, Paschasius (m. 856), călugăr 
benedictin de la Corbie 

— doctrina despre: Euharistie 102-108, 
222, 226-227 ; Fecioara Maria 98, 100, 
101-102; minuni 225; Sfintele Taine 
59, 222 ; venerare 107 

— relaţia cu: Ambrozie 102, 107; Beren- 
garius 225 ; erezie 79; dezvoltarea ulte- 
rioară 185, 211; Ratramnus 100-108; 
Virgiliu 127 

Ratherius (m. 974), călugăr benedictin și 
episcop de Verona 211, 216-217, 228 

Ratramnus (m. 868), călugăr benedictin 
de la Corbie 

— doctrina despre: Euharistie 102-108, 
227 ; Fecioara Maria 100-102 ; predes- 
tinare 109, 112, 116; Treime 88 

- relaţia cu: Gottschalk 88, 109, 112, 
115-116; dezvoltarea ulterioară 108; 
Radbertus 100-108 

Raţiune 123-133, 278-289, 305-314 

— relaţia cu doctrina despre: Euharistie 
124, 227, 279; predestinare 124-127, 
295; religii necreștine 279-280 ; reve- 
laţie 126, 141, 278-289, 305-314 ; Treime 
285-289, 300; adevărul dublu 311-312 

Răscumpărare. Vezi Hristos, lucrarea lui 

Răul și păcatul ca „nimic” 125, 139, 262 

Război și pace 67, 260, 275 

Reims, Sinodul de la -, din 1148, 289 

Religii, necreştine 53, 58, 186, 265, 277, 
279-280. Vezi şi Islam; Iudaism; 
Raţiune ; Superstiţie 


Remigius de Auxerre (m. 908), călugăr şi 
învăţat benedictin 164 

Richard de Saint-Victor (m. 1173), teolog 
mistic 246, 281, 284, 301, 325 

Robert Pullen (m. 1146) teolog și cardinal 
34 

Rolando Bandinelli (m. 1181), mai tîrziu 
Papa Alexandru al III-lea, presupusul 
autor al Sentințelor lui Roland 228 

Roma 72-76, 81, 96, 203, 254, 322-323 

Romuald (m. 1027), întemeietorul Ordi- 
nului camaldolez 154 

Roscellinus (m. cca. 1125), filozof nomi- 
nalist 286, 288, 300 

Rugăciune 42, 202, 258, 261, 325. Vezi şi 
Fecioara Maria; Sfinţi; Venerare 

Rupert (m. cca. 1130), abate de Deutz 34, 
161, 227 


Ss 


Satisfacţie. Vezi Hristos, lucrarea lui; 
Pocăinţă 

Schismă şi schismatici 47-48, 252-253. Vezi 
şi Biserică; Răsărit, Erezie 

Scriptură. Vezi şi ludaism; Raţiune; Tra- 
diție ; Cuvîntul lui Dumnezeu 

— definită ca: alegorică 68; autoritate 
69-70, 149-151, 245-246; canon 72, 77, 
100, 272; eficace 148; Evanghelii 67, 
68, 151; istorică 128; insuflată de 
Dumnezeu 69, 128, 150, 245-246; 
Vechiul Testament și Noul Testament 
64, 67-69, 137, 150, 160, 163, 174,214, 
215, 226; „teologie” 36; unificată 67, 
68-69, 246 

-— doctrina despre -, la Baldwin de Ford 
245-246 ; Bonaventura 326 ; catari 264 ; 
Hincmar 77 ; loan Scotus Eriugena 126, 
128 ; Petru Abelard 247 ; Ratherius 149, 
150 

-— variante de text 248-249, 271-272 

— traduceri 127, 167, 173, 281 (Vezi şi pasa- 
jele marcate „Vulg.” în indexul biblic) 

Servatus Lupus (m. 862), abate de Ferriăres 
47, 54, 109-110, 112, 116 

Sfintele Taine 59-62, 121, 213, 228-238, 
324, 326. Vezi şi Biserică ; Erezie ; Vene- 
rare; denumirile Sfintelor Taine 

Sfinţi 84-85, 152, 200-209 

Siger din Brabant (m. cca. 1284), averrgist 
latin 311 


356 INDEX 


Silvestru I (m. 335), episcop de Roma 261 

Simonie 47, 221, 236. Vezi şi Lege, canon; 
Ordine ; Preoţie ; Sfintele Taine 

Soissins, Sinodul de la -, din 853, 90; din 
1092, 288 

Substanţă. Vezi Euharistie ; Treime 

Superstiţie 54, 102, 204 


Ș 


Ștefan (m. cca. 1140), episcop de Autun 228 


ab 


Taină. Vezi Sfintă Taină 

Tanchelm (m. 1115), eretic 257 

Teodor Abu Qiărra (m. cca. 820), teolog 
creștin arab 266 

Tertulian (m. cca. 220), teolog din Africa 
de Nord 170, 229 

Teologie, definiţie 35-36, 290 

Toma de Aquino (m. 1274), teolog domi- 
nican 36-37, 232, 290-328 passim 

Toledo, al patrulea Conciliu de la -, din 
633, 41, 66 

Toledo, al optulea Conciliu de la -, din 
653, 46 

Tradiţie 39-78, 90-94, 240-252, 292-305; 
autenticitatea -— 48, 92-94, 112, 114, 
248-249; autoritatea Scripturii și a — 
70, 149, 291 (Vezi și Biserică; Scrip- 
tură); eretici și = 94, 260, 264-265; 
mărturii din - 109, 123, 215-216 

Transsubstanţiere. Vezi Euharistie 

Treime 49-51, 87, 172, 270-273, 284-289, 
299-305. Vezi şi Filioque; Dumnezeu; 
Iudaism ; Raţiune 

Trent, Conciliul de la -, din 1545-1563, 228 


U 
Ulrich (m. 973), episcop de Augsburg 203 


A'A 


Vacarius (m. cca. 1198), teolog și autor de 
canoane 258 

Valence, Sinodul de la -, din 855, 121 

Vederea lui Dumnezeu 63, 199, 325-328 

Venantius Fortunatus (m. cca. 610), poet 
latin creştin 159, 313 

Venerare. Vezi și Biserică; Euharistie; 
Fecioara Maria ; Rugăciune; Tradiţie 

— autoritatea - 95-98, 107, 172-173, 185, 
259 

— citat : Liturghierul gelasian 100, 169; 
ritul mozarabic și liturghia spaniolă 
82, 91 

— componente ale -: folosirea crucii 159, 
160; rugăciunea euharistică 91, 225; 
imnuri 51, 88, 95, 159, 163, 205; imnuri 
şi rugăciuni închinate Fecioarei Maria 
98-99, 188, 195-196; Liturghia pentru 
pomenirea morţilor 215 ; Scriptură 58, 
149-151 ; Trisaghion 96 

— sărbători şi zile sfinte: Vinerea Mare 
şi Paștele 160-161, 163, 179, 321; Înăl- 
țarea 179; sărbătorile închinate Fecioa- 
rei Maria 36, 100-101, 196-197; zilele 
închinate sfinţilor 202, 204 

Vercelli, Sinodul de la -, din 1050, 211, 
242 

Victorinus, Marius (360), retor roman con- 
vertit la creştinism 92 

Virgiliu (m. 19 î.H.), poet roman 127, 313 

Visul crucii, poem anglo-saxon anonim 157, 
163, 180 

